
Despre carte 


Dicţionarul antologic de literatură română — istorici, critici literari, ese- 

işti, memorialişti, folelorişti, oameni de cultură, publicişti — cuprinde 138 

„de articole şi peste 2000 de aprecieri critice. 

Aflat la a doua ediţie, Dicţionarul, pe lângă prevederile Programelor de 

limba şi literatura română aprobate de Ministerul Educaţiei Naţionale, 

ale manualelor şcolare în curs, pentru învățământul primar, gimnazial, li- 

ceal, include şi personalități care au avut o contribuție deosebită în defi- 

nirea spiritualității româneşti: Aron Pumnul, Iosif Vulcan, Gheorghe 
Lazăr, Timotei Cipariu, Petru Comarnescu, Petre Pandrea, Vasile Pârvan, 
A.D. Xenopol etc. 

e S-a urmărit sincronizarea activității personalităților prezentate cu mo- 
mentele culturii și literaturii universale. | 

+ Lucrarea reprezintă o încercare de sintetizare a informaţiei largi despre 
cultura română, expusă didactic, sensibil ştiinţific. 


Despre autori 


Autorii Dicţionarului de faţă sunt cadre didactice care predau limba şi 
literatura română în liceele din Bucureşti şi Timişoara, având o bogată expe- 
riență de peste 35 de ani. f 

Au participat la elaborarea Programelor şcolare de limba şi literatura 
română, a manualelor şcolare, ca autori, referenţi, au elaborat lucrări meto- 
dice, de specialitate pentru elevi şi profesori, care s-au bucurat de aprecieri 
generale și care au apărut în mai multe ediții. 

În intenția de a veni în sprijinul elevilor şi cadrelor didactice, pentru 
dobândirea unor performanţe superioare, autorii sunt convinşi de utilitatea 
unei asemenea cărți în biblioteca tuturor, indiferent de vârstă şi profesie, din 
țară sau din afara graniţelor țării — interesaţi de cultura română. 

ARGUMENT 


Conceput ca un instrument necesar de informare, de studiu individual şi la 
clasă — pentru elevii de gimnaziu şi liceu -, Dicționarul cuprinde 125 de articole 
dedicate personalităţilor culturii române — eseişti, memorialişti, istorici şi critici literari, 
— de la începuturi şi până în prezent, publicaţiilor literare. 

1. Selecţia a fost efectuată pe baza Programei de limba şi literatura română, 
a manualelor şcolare pentru învăţământul gimnazial şi liceal. Dicţionarul se constituie 
astfel într-un util instrument de pregătire pentru elevi în vederea examenelor de 
capacitate, bacalaureat, admitere în învăţământul superior, concursuri şcolare, de 
informare a cadrelor didactice în vederea susţinerii examenelor de grade, a diverselor 
concursuri pentru ocuparea de posturi, ori în activitatea la catedră. 

2. Dicţionarul surprinde, datorită personalităţilor incluse, cele: mai 
importante momente ale evoluţiei culturii şi literaturii române, cu rol deosebit pentru 
înţelegerea fenomenului literar românesc, în sincronizarea lui cu universalul. Nu 
„ întâmplător, Dicţionarul se deschide, simbolic, cu articolul dedicat Academiei Române 
- cel mai înalt for ştiinţific din România. 

3. În elaborarea articolelor — ordonate alfabetic -, informaţia a fost prezentată 
potrivit următoarei structuri: Viaţa şi activitatea; Opera; Repere asupra operei; 
Aprecieri critice, aprecieri ce completează atât datele biografice, cât şi pe cele de 
interpretare a operei, oferind largi posibilităţi de informare, în funcţie de interesele 
imediate sau de perspectivă, ale cititorului. 

4. Dicţionarul a acordat, în prezentarea personaliţătilor, un spaţiu corespunzător 
contribuţiei fiecăruia la valorile spiritualităţii româneşti, insistându-se, desigur, asupra marilor 
clasici, literaturii interbelice, surprinzând, în egală măsură, şi fenomenul literar 
contemporan. Dicţionarul include şi personalităţi care, deşi mai puţin legate de 
activitatea literară propiu-zisă, au avut o deosebită contribuţie la definirea 
spiritualităţii româneşti: A. Pumnul, Iosif Vulcan, Gh. Lazăr, T. Cipariu, P. Comar- 
nescu, P. Pandrea, V. Pârvan, N. Steinhardt, A. D. Xenopol, Lazăr Şăineanu, Mircea 
Vulcănescu etc. şi a căror prezenţă o considerăm absolut necesară pentru 
îmbogățirea şi lărgirea orizontului cultural al elevilor, pentru informarea cât mai completă 
a publicului larg ce va consulta lucrarea noastră. 

5. Dicţionarul cuprinde pentru prima dată şi nume de cadre didactice, autori 
de manuale şcolare de limba şi literatura română pentru învăţământul liceal, care au 
propus de-a lungul a aproape douăzeci de ani formule moderne, prin informaţia şi 
viziunea pedagogică — didactică. 

6. Dicţionarul cuprinde aproximativ 2000 de aprecieri critice despre 
personalităţile prezentate, de către alte personalităţi — unele prezente în dicţionar, 
altele, din lipsă de spaţiu, reţinute doar în acest context — completând astfel portretul 
intelectual, spiritual al celui prezentat şi nu numai. 

7. Dicţionarul include şi nouă articole despre reviste literare care au avut un 
rol însemnat în orientarea creaţiei literare române pe anumite direcţii principale. 

8. Dicţionarul cuprinde, în final, un: glosar de termeni de istorie şi teorie 
literară, necesari studiului literaturii, exemplificările aduse încadrând fenomenul literar 
românesc în contextul mai larg al literaturii universale (108 termeni). 

„9. Tabelul sinoptic privind evoluţia istoriei şi criticii noastre literare de la 
T. Maiorescu la G. Călinescu. 

10. Dicţionarul cuprinde un indice alfabetic şi o bibliografie generală. 

11. Setul de întrebări care închide Dicţionarul vine în ajutorul elevilor atât 
pentru sistematizarea informaţiei, cât şi pentru evaluârea cunoştinţelor. 

10. Dicţionarul de faţă va fi continuat de un al treilea volum, ce cuprinde 
poeţi şi dramaturgi români şi care, împreună cu Dicţionarul de personaje literare, 
Dicţionarul de prozatori, vor reprezenta utile şi necesare instrumente de studiu a 
literaturii române în gimnaziu şi liceu, pentru studenţii din facultăţile de profil, pentru 
iubitorii de literatură română. 


Autorii mulţumesc călduros Editurii Niculescu — doamnei director Mihaela 
Niculescu şi domnului Cristian Niculescu — pentru susţinerea iniţiativelor şi eforturilor 
autorilor ca şi această lucrare să vadă lumina tiparului. Mulţumesc tuturor celor care 
au contribuit la pregătirea lucrării pentru tipar şi tipărirea ei, Doamnei Cecilia Simion 
- redactorul şef al. Editurii Niculescu pentru colaborarea deosebită. Mulţumim celor 
care au realizat procesarea computerizată, corectura, coperţile lucrării. 


Având în vedere complexitatea unei asemenea lucrări, autorii rămân deschişi 
eventualelor opnam şi propuneri. 

A.R. reprezintă cel mai înalt for de ştiinţă şi de cultură din țara noastră, 
similar cu alte ţări. Începuturile ei se leagă de înfiinţarea Societăţii Literare Române, 
la 1 aprilie 1866; transformată, în 1867, în Societatea Academică Română, iar în 
1879, în Academia Română. 

lată şi datele la care s-au înfiinţat principalele academii din Europa: 1635 — 
Academia Franceză; 1703 — Academia de arte din Berlin; 1704 — Academia de arte 
frumoase din Viena; 1713 — Academia Spaniolă, 17125 — Academia de” ştiinţe din 
Petersburg; 1739 — Academia de ştiinţe din Suedia; 1744 — Academia regală de ştiinţe 
a Prusiei; 1768 — Academia regală din, Londra; 1772 — Academia regală a Belgiei, 
1825 — Academia de ştiinţe din Olanda; '1831 — Academia de ştiinţe din Ungaria; 1846 
— Academia imperială din Viena. 

La origine, Academia a fost o şcoală filozofică, fondată de Platon (427 — 
347 î.H.) la Atena, în 387 î.H. Este cunoscută ca vechime şi autoritate ştiinţifică 
Academia platonică din Florenţa, organizată tot ca şcoală filozofică (1454-1521) de 


umanistul italian Marsilio Ficino (1433-1499), în cadrul căreia membrii ei comentau 


şi editau operele lui Platon. 

A.R. a fost precedată, pe parcursul istoriei, de o serie de instituţii, de 
societăți şi asociaţii cu nume de Academie, dintre care menţionam: 

ACADEMIA VASILIANĂ - organizată ca şcoală superioară de limba 
slavonă şi greacă, întemeiată în jurul anului 1640, la Mânăstirea „Trei Ierarhi“ din 
Iaşi, de către domnul Moldovei, Vasile Lupu, având concursul mitropolitului Petre 
Movilă şi care, ulterior, a devenit şcoală grecească. Cunoscută şi sub numele de 
Şcoala mare domnească îşi încetează activitatea în 1821. 

ACADEMIA DOMNEASCĂ DIN BUCUREŞTI, organizată ca şcoală 
superioară domnească (1694-1821); înfiinţată de Constantin Brâncoveanu; a devenit 
un important centru de cultură greacă, funcţionând la Mânăstirea „Sfântu Sava“ şi 
apoi la. „Schitu Măgureanu“, Academia Domnească de la „Sf. Sava“ a marcat 
începutul renaşterii studiilor de învăţământ superior, potrivit programei Universităţii 
din Padova, universitate de veche tradiţie umanistă. În august 1707, apelând la 
experienţa patriarhului Ierusalimului, Hrisant Nottara, C. Brâncoveanu, reorganizează 
Academia Domnească, fixând norme profesorilor. În 1818, Gh. Lazăr a organizat aici 
prima şcoală în limba română -Școala de la „Sf. Sava“. 

ACADEMIA MIHĂILEANĂ (1835-1848), a fost prima şcoală superioară 
românească din Moldova, organizată la Iaşi, sub domnia lui Mihai Sturdza, de către 

Gh. Asachi. Printre profesori s-au aflat Dimitrie Asachi (arhitectură, matematică); Ion 
Ghica (mineralogie, economie politică, ştiinţe matematice); Dimitrie Gusti (bibliotecar, 
geografie, limba română); Mihail Kogălniceanu (istorie naţională) etc. 

După Revoluţia de la 1848, funcţionează până în 1860, când cursurile 
facultăţilor vor trece în cadrul Universităţii, Academia continuând sub forma 
Colegiului Naţional, mai târziu, Liceul Naţional. 

O importanţă deosebită au avut-o unele societăţi şi asociaţii care au precedat 
înființarea Academiei, dintre care menţionăm: ASOCIAŢIA TRANSILVĂNEANĂ 
PENTRU LITERATURA ROMÂNĂ Şi CULTURA POPORULUI ROMĂN 
(A.S.T.R.A.) 23 oct./4nov. 1861, Sibiu, considerată de Timotei Cipariu „un stâlp înfipt în 
pământul strămoşesc al românilor, pentru viitorul românilor“, şi care în discursul de inaugurare 
afirma: „E un testimoniu al vieţii româneşti şi o protestaţiune mai solemnă decât jurământul, că națiunea 
română nu vrea şi nu va suferi niciodată ca să apună din seria naţiunilor ca naţiune română, că nu vrea 
şi nu va suferi niciodată batjocura ca să se lepede de al său nume şi de a sa limbă în favoarea celei mai 
culte naţiuni şi limbi din lume...... Dar Românul ca naţiune, pe care 17 secoli l-au strâmbat la pământ 
într-adevăr ci nu l-au frânt, nici l-au smuls din rădăcini, chiar să mai treacă peste el de 17 ori câte 17 
secoli tot român va rămâne“. fai ii. 

Statutele asociaţiei au fost elaborate de T. Cipariu, G. Barițiu, A. Şaguna. 
Asociaţia a desfăşurat o importantă activitate în direcţia răspândirii culturii, a făuririi 
unităţii naţionale şi de promovare a folclorului, a literaturii. A acordat burse pentru 
studenţii merituoşi. 

SOCIETATEA JUNIMEA, înfiinţată în octombrie 1863 la Iaşi, cu un caracter 
literar, ştiinţific, iniţiatoare a unei puternice mişcări ce va avea o contribuţie deosebită 
la dezvoltarea culturii române. Mentorul său, Titu Maiorescu va statua un spirit modern 


în ceea ce priveşte cultura şi va impune scriitori valoroşi ca: M. Eminescu, I. Creangă, | 


I. L. Caragiale, I. Slavici. 

SOCIETATEA PENTRU CULTURA ŞI LITERATURA ROMÂNĂ DIN 
BUCOVINA, înfiinţată pe 11/23 ian. 1865 la Cernăuţi. Între conducătorii societăţii, 
de menţionat Aron Pumnul şi I.G. Sbiera. A contribuit la răspândirea culturii române, 
a scriitorilor valoroşi: V. Alecsandri, M. Eminescu, |. Creangă, I. L. Caragiale. 

SOCIETATEA CULTURALĂ ATENEUL ROMÂN, organizată în 31 oct./12 
nov. 1865 la Bucureşti. Între organizatori reținem pe: C. Esarcu, Th. Aman, 
B. P. Hasdeu, Petre P. Carp etc. Înființează un număr mai mare de filiale în toată țara. 

Mai pot fi amintite: Societatea filosofică a neamului românesc în Mare 
Principatul Ardealului, Societatea pentru cultivarea limbii române, Societatea literară 
„a medicilor şi naturaliştilor, Asociaţia literară a României. 

Începuturile SOCIETĂȚII LITERARE ROMÂNE, care va deveni forul 
ştiinţific naţional Academia Română, sunt legate de anul 1860, când Dimitrie Ghica, 
ministrul Cultelor, imediat după unirea celor două Principate Române sub Al. Ioan 
Cuza, va constitui o comisie din care făceau parte: A.T. Laurian, loan Maiorescu, 
Florian Aron, G. Sion, Al. Odobescu, având ca preşedinte pe A.T. Laurian. După mai 
multe încercări (1861, 1864), Societatea se va crea în 1866, sub ministeriatul lui 
C.A. Rosetti, având ca SCOp: „a da ţării într-un timp cât mai apropiat cele două mari colonate ale 
templului său literar, gramatica şi glosarul limbii“ (s.n.). Ideea unităţii naţionale este 
reprezentată în memoriul adresat de C.A. Rosetti Consiliului de Miniştri. Societatea 
interesând: „nu numai pe românii din Principatele Unite, dar şi pe cei din provinciile dependente de puteri 

străine“, Locotenența domnească primind favorabil memoriul hotărăşte, prin Decretul 
de la 1 aprilie 1866, crearea Societății literare române, stabilind componența ei — din 
21 membri — reprezentând toate ţinuturile româneşti: trei din Moldova, patru din 
Muntenia, trei din Ardeal, doi din Banat, doi din Maramureş şi Bucovina, trei din 
Basarabia şi doi din Macedonia. | 

Prin Decretul din 22 aprilie 1866 au fost numiţi membri titulari-fondatori: din 
Moldova: V. Alecsandri, scriitor, om politic; Costache Negruzzi scriitor; Vasile 
Alexandrescu Urechia, istoric, scriitor, om politic; din Muntenia: I.H. Rădulescu, om 
politic, scriitor; August Treboniu Laurian, lingvist şi istoric; Constantin A. Rosetti, 
scriitor, om politic; Ioan C. Massim, filolog; din Transilvania: Timotei Cipariu, 
scriitor; Gavril Munteanu, judecător; George Barițiu, scriitor, om politic; din Banat: 
Andrei Mocioiu, jurist şi Vincențiu Babeş, jurist, publicist; din Maramureş: Iosif 
Hodoşiu, istoric, om politic şi Alexandru Roman, publicist; din Bucovina: Alexandru 
Hurmuzaki, om politic şi publicist şi Ambrasiu Dimitrivici, apoi Ion G. Sbiera, 
publicist, istoric literar; din Basarabia: Alexandru Hâjdeu, scriitor şi profesor, 
Constantin Stamate scriitor şi traducător; Ştefan Gonata, cărturar şi om politic; Ioan 
Străjescu, publicist; din Macedonia: loan D. Caragiani, folclorist şi Dimitrie 
Cozacovici, istoric şi filozof. Acestora li se alătură, în 1867, Titu Liviu Maiorescu, 
critic literar, estetician, om politic şi Nicolae Ionescu, publicist şi om politic. 

La 24 august/5 septembrie 1867 este aprobat Proiectul de statut al Societății 
Academice Române. La prima şedintă, 31 august/12 septembrie, au fost aleşi ca 
preşedinte I. Heliade Rădulescu, vicepreşedinte Timotei Cipariu, iar secretar, A. T. Laurian. 

S-a hotărât ca Societatea să funcţioneze pe trei secţiuni: istorie-arheologie, 
filologie-literatură şi ştiinţele naturii (ce va fi creată în 1872); fiecare secţiune să 
aibă câte o revistă în care să fie publicate comunicările prezentate în şedinte. Primele 
comunicări au fost ale lui: Timotei Cipariu, despre istoria limbii şi I. H. Rădulescu, 
despre fazele unei limbi. 

În 1867, se înfiinţează Biblioteca Academiei, iar în 1868, Analele Societății 
Academiei Române, volumul din 1868 conţinând actele de infiinţare ale Societăţii. 

Pregătirea primei sesiuni şi desfăşurarea ei se constituie ca momente istorice 
de referinţă. Reţinem câteva afirmaţii din rostirile timpului (1/13 august 1867 la 
Bucureşti, în casa lui G, Gr. Ghica, de la intrarea în Cişmigiu). 

V, A, Urechia; ,.... cât o limbă naţională va exista [...] va exista națiunea. Disoluţiunea unui 
popor începe în ziua când datează disoluţiunea limbei, căci limba împarte pururea soarta poporului [...]. 
Limba noastră reflectă cerul, câmpiile înflorite şi munţii cărunţi: ea este ecoul care a repercutat şi 
repercutează ţipetele şi suspinele, dezmierdășile şi uralele inimii şi ale geniului şi aspirațiilor naţionale [...]. 
Ei bine, domnilor, limba iacă, ce tezaur, este şi va fi limba poporului român, oricâte servituţi şi vicisitudini 
au putut încovoia grumazul unora dintre noi.[...]“ 

| Timotei Cipariu: „Sentimentul naţional s-a deşteptat în toată românimea. Națiunea română 

a venit la cunoştinţa poziţiunii care i se cuvine între naţiunile Europei; ea va face toţi paşii cuveniţi pentru 

a ocupa această poziţiune cu demnitate, Națiunea română de aici înainte va fi solidară pentru corpul întreg 

şi nu vor mai fi partide care să ne dezunească de-la unul şi acelaşi scop solidar, cultura naţională.“ 

tu _G. Barițiu; „,... lucrările acestei Societăţi literare vor fi şi vor ramâne scutite de orice 

` sistemă guvernamentală, în orice împrejurări de oricare înrâurinţă mai înaltă şi de toate valurile politice 
efemere, atât în localitatea sa, cât şi în fiecare dintre membrii săi“. 

| În şedinţa din 1 august 1867, deci a fost inaugurată Societatea literară 


română, ce fusese înfiinţată la 1 aprilie 1866. 

Societatea literară română convocată la Bucureşti prin Decretul domnesc 
din 2 iunie 1867, nr. 5041, se constituie potrivit art. X din Regulamentul provizoriu, 
din 1 aprilie 1866, în Societatea Academică Română „cu scopul de a lucra la înaintarea literelor 
şi a ştiinţelor între români“, Articolul 11 prevedea: „Societatea Academică Română este şi rămâne 
corp independent în lucrările sale de orice natură“. ŞI se preciza: „Ea singură se constituie; ea îşi alege 
membrii, ea îşi administrează fondurile ce le are etc.“ Apoi se prevede împărţirea în cele trei 
secţiuni: literară-filologică; istorică-arheologică şi a ştiinţelor naturii. 

În şedinţa din 26 august/7 septembrie 1868 (a VI-a şedinţă de lucru) se 
aprobă editarea Analelor Societăţii Academice Române, care urmau să publice pentru 
început documentele de fondare a Societăţii. 

În 1869 sunt inaugurate discursurile de recepţie prin Alexandru Papiu-llarian; 
în şedinţa din 15/27 septembrie au fost aleşi ca membri de onoare ai Societăţii 
Academice Române: Edgar Quinet (1803-1875), filozof, poet, istoric şi om politic 
francez: Giovenale Vegezzi, Ruscalla (1799-1885), cunoscut filoromân; ziarist de 
renume european, luptător pentru : drepturile “naţiunilor subjugate; Sava Popovici 
Barcianu (1814-1879), preot paroh din Răşinari, cu merite deosebite în elaborarea 
dicționarului şi a altor cărţi în limba română, ca membru corespondent al Societăţii 
Academice Române. 

Primul membru de onoare al Societăţii Academice Române a fost primit, la 
propunerea lui I. H. Rădulescu, CAROL I. de Hohenzollern-Sigmaringen. 

În şedinţa din 11/23 septembrie 1869 se numeşte o comisie formată din: 
Al. Papiu-llarian şi Al. Roman pentru organizarea Bibliotecii Societăţii. 

La 15/27 septembrie 1869, va avea loc prima şedinţă a secţiunii istorice, sub 


preşedinţia lui M. Kogălniceanu; din secţiune mai făceau parte: G. Barițiu, Al. Papiu- 


Ilarian, N. Ionescu,Vincenţiu Babeş şi I. Hodoşiu. 

La 27 martie/10 aprilie 1879, Societatea Academică a fost declarată, prin 
înalt decret semnat de domnitorul Carol I, „institut naţional“ cu denumirea de A.R., 
păstrându-şi independenţa „în lucrări de orice natură“, fiind excluse orice fel de 
ingerinţe guvernamentale sau de ordin politic. Cu această ocazie s-a realizat nu numai 
o simplă schimbare de titulatură, dar şi de lărgire a preocupărilor: „cultura limbii şi 
istoriei naţionale, a literelor, a ştiinţelor şi fenomenelor artei.“ 

Atenţia A.R., în anii ce-au urmat s-a concentrat asupra întocmirii 
Dicţionarului tezaur, activitate care se continuă şi astăzi. O mare importanţă s-a 
acordat lucrării monumentale a lui B.P. Hasdeu. Etymologicum Magnum Romaniae, à 
glosarului, a a vocabularului şi a atlasului limbii române; unificarea ortografiei prin 
contribuţia lui Sextil Puşcariu; traducerea operelor clasicilor antichităţii, editarea 
operelor înaintaşilor, începând cu Dimitrie Cantemir, Dosoftei: extinderea cercetărilor 
istorice, arheologice (la Cucuteni, Adamclisi, Celmetum, Costeşti etc.); depistarea şi 
publicarea de documente, colecţia lui Eudoxiu Hurmuzaki; activitatea ştiinţifică în 
domeniul fizicii, chimiei, matematicii, astronomiei, geografiei şi geologiei, biologiei şi 
medicinei, ştiinţelor tehnice şi sociologice, psihologice, filozofice, în domeniile istoriei 
şi criticii literare, ale etnografiei şi folclorului. 

S-au impus în ţară şi în străinătate, prin activitatea lor ştiinţifică, prin 
atitudinea faţă de marile valori şi realizări universale, istoricii: Al. Papiu-llarian 

M. Kogălniceanu, George Barițiu, Alexandru D. Xenopol, Nicolae Iorga, Dimitrie 
Onciul, Vasile Pârvan, Constantin C. Giurescu, Gh. I. Brătianu şi Constantin 
Daicoviciu; filologii: Timotei Cipariu, B.P. Hasdeu, Sextil Puşcariu, Ovid Densusianu, 
Alexandru Philippide, Iorgu Iordan, Alexandru Graur; matematicienii: Spiru Haret, 
Gheorghe Ţiţeica, Alexandru Ghica, Dimitrie Pompeiu, Simion Stoilov, Octav 
Onicescu, Grigore Moisil; fizicienii: Dragomir Hurmuzescu, Ştefan Procopiu, Eugen 
Bădărău, Horia Hulubei, Şerban iţeica; chimiştii: Nicolae Teclu, Petru Poni, 
Constantin I. Istrate, Radu Cernătescu, Gheorghe Spacu; medicii: Pavel Vasici 
Ungureanu, Victor Babeş, Gheorghe Marinescu, loan Cantacuzino, Iacob Felix, Ştefan 
S. Nicolau, Constantin I. Parhon, George Emil Palade - medic american de origine 
română, laureat al premiului „Nobel“, membru de onoare al A.R.; geologii şi 
geografii: Grigore Ştefănescu, Grigore Cobălcescu, Ludovic Mrazec, George Murgoci, 
Ion Simionescu, George Vâlsan, Simion Mehedinţi; biologii: Dimitrie Brândză, Grigore 
Antipa, Emil Racoviţă, Traian Săvulescu; inginerii: Anghel Saligny, Nicolae 
Vasilescu Karpen, Henri Coandă, George Gogu Constantinescu, Elie Carafoli; 
economiştii şi sociologii: Ion Ionescu de la Brad, Ion Ghica, Dionisie Pop Marțian, 
Petre S. Aurelian, Dimitrie Gusti, George Zane, Henri H. Stahl; filozofii, psihologii, 
juriştii: C. Rădulescu-Motru, Petre P. Negulescu, Mihail Ralea, Constantin Noica, 
Athanasie Joja, Dimitrie D. Roşca, Nicolae Titulescu; scriitorii, istoricii şi criticii 
literari: Ion Heliade Rădulescu, Titu Maiorescu, Vasile Alecsandri, Mihai Eminescu, 
I. L. Caragiale, Ion Creangă, Alexandru Odobescu, Ion Slavici, G. Coşbuc, O. Goga, 
Liviu Rebreanu, Lucian Blaga, Eugen Ionescu, Mihail Sadoveanu, George Călinescu, 
Marin Preda, D. Panaitescu-Perpessicius, Şerban Cioculescu, E. Lovinescu, Elena 
Văcărescu, Mircea Eliade; muzicienii: George Enescu, Mihail Jora, Paul 
Constantinescu, Mihai Andricu, Sigismund Toduţă; pictorii şi sculptorii: Nicolae 
Grigorescu, Ştefan Luchian, George Pătraşcu, Ion Jalea, Vida Gheza. 

Mulţi alţii (membri titulari, corespondenţi sau onorifici) şi-au înscris nu_„uue 
în istoria instituţiei pe care au onorat-o prin activitatea lor. 
Menţionăm de asemenea, faptul că A.R. de-a lungul existenţei sale, a primit 
„donaţii de la oameni politici, profesori, jurişti, medici, preoţi, reprezentanţi ai armatei, 
propietari, printre care menţionăm: Al. loan Cuza, bogătaşul Evanghelie Zappa, 
episcopul Dionisie Romano, omul politic Scarlat Rosetti, Elena Văcărescu, Vasile 
Alecsandri, generalii Gheorghe Adrian şi Constantin Herăscu Năsturel. 
Au fost instituite premii: Cuza „pentru cel mai bun uvragiu ştiintific, scris în 
limba română“; Zappa pentru „încurajarea şi progresul limbii şi literaturii române 
Gh. Lazar, I. H. Rădulescu, Constantin Herăscu-Năsturel, Vasile Alecsandri, 


Vasile Pârvan, Titulescu, Timotei Cipariu etc. 


Un rol deosebit l-au avut în organizarea şi îmbogățirea Bibliotecii A.R. Ion 


Bianu, director timp de peste 50 de ani; generalul Radu Rosetti. | 
În 1989, A.R., după o întrerupere de peste 11 ani, reintră în funcțiune ca 
unitate autonomă, cu personalitate juridică. În subordinea directă a A.R. se află: Casa 


oamenilor de știință, precum şi o parte din institutele de cercetare ştiinţifică. 

Se aleg noi membri, se repun în drepturi membrii care pe parcurs au fost 
eliminaţi din viaţa academică, se reia tradiţia discursurilor şi se amplifică activitatea 
relaţiilor A.R., realizându-şi astfel rolul ei de for ştiinţific naţional. 

Sunt aleşi membri post-mortem ai A.R.: fiziologul Nicolae Paulescu 
(1869-1931), descoperitorul insulinei, autorul unei metode originale de extirpare a 
hipofizei, autorul tratatului de fiziologie medicală; Ştefan Odobleja (1902-1978), 
autorul primei variante a concepției cibernetice generalizate; Virgil Madgearu 
(1887-1940), economist şi sociolog; Alexandru Bija (1887-1971) fondatorul Grădinii 
Botanice din Cluj; Constantin Brâncuşi (1876-1957), autorul unor renumite lucrări 
de sculptură: Pasărea Măiastră, Pasărea în spațiu, Începutul lumii, Rugăciunea, 
complexul statuar de la Tg. Jiu — Poarta Sărutului, Masa tăcerii, Coloana fără 
sfârşit; Mircea Eliade (1907-1986), filozof, scriitor, specialist în istoria religiilor şi 


mitologiei, orientalist, autor a numeroase eseuri, nuvele, romane; Mircea Florian 


(1888-1960), autorul unor erudite studii de filozofie universală; Constantin Noica 
(1909-1987), autorul unor lucrări de teorie a existenței, a cunoaşterii, de logică, de 
cultură şi de istorie a filozofiei; Ion Moraru (1927-1985), medic; Nichita Stănescu 
(1933-1983), poet; Marin Preda (1922-1980), scriitor; Petre Andrei (1891-1941), om 
politic, filozof; Dan Barbilian (I. Barbu) (1895-1964), poet şi matematician; Traian 
Lalescu (1882-1929), matematician, unul dintre fondatorii teoriei ecuaţiilor integrale. 
În 1991 au fost aleşi ca membri corespondenţi: Eugen Simion, Marin 

Sorescu, iar în anul 1993, membri plini. | 
. Membri de onoare: Ion Vlad (1920-1992), sculptor român din Franţa; Sela 
Michael, imunolog din Israel; Keith Hitchins (n. 1931), istoric din S.U.A.; Robert 
Ficheaux (n. 1898), geograf din Franţa; Grigore Vieru, Ion Druţă, scriitori din 
Republica Moldova; Anghel Rugină, economist român din S.U.A; Radu Bălescu, 
fizician român din Belgia; Jacques Yves Cousteau (1910-1997) oceanograf francez; 
Alain Decaux (1925), ministrul francofoniei, Nicolas Georgescu Roengen 
(1906-1994), economist şi matematician, american de origine română (1906-1994); 
Albert Streckeisen (1901), geolog elveţian; Rosa Del Conte (1907), critic literar italian etc. 

În anul 1990 a fost fondată revista de ştiinţă, cultură şi artă Academică. 


Academia, aşa cum afirma Dimitrie Gusti în discursul său de recepţie, 


intitulat Fiinţa şi menirea Academiilor, rostit la 10 iunie 1923, „este încoronarea naturală 
a activităţii ştiinţifice a universităţii şi a instituţiilor speciale de cercetare; ea reprezinţă totalitatea 
rezultatelor ştiinţifice, în unitatea lor; ea este imaginea organică,a eternului deziderat de sinteză a tuturor 
ştiinţelor într-un singur corp.“ i a a 

La 6 septembrie 1990 se reia tradiţia discursurilor de recepţie. 


Excelentă lucrarea: Istoria Academiei Române în date (1866-1996), autor 
dr. Dorina N. Rusu, Editura Academiei Române, 1997, Bucureşti. 


PREŞEDINŢII ACADEMIEI ROMÂNE 
I 1866 — 1878 


HELIADE RĂDULESCU ION, 1867 — 1870 
LAURIAN AUGUST TREBONIU, 1870 — 1872 
KRETZULESCU NICOLAE, 1872 — 1873 . 
LAURIAN AUGUST TREBONIU, 1873 — 1876 
GHICA ION, 1876 — 1878 1 

II 1879 — 1947 


GHICA ION, 1879 — 1882 
STURDZA DIMITRIE A., 1882 — 1884 
GHICA ION, 1884 — 1887 
KOGĂLNICEANU MIHAIL, 1887 — 1890 
GHICA ION, 1890 — 1893 
BARIŢIU GEORGE, 1893 — 1893 
NEGRUZZI IACOB, 1893 — 1894 
GHICA ION, 1894 — 1895 
KRETZULESCU NICOLAE, 1895 — 1898 
PONI PETRU, 1898 — 1901 
AURELIAN PETRE S., 1901 — 1904 
KALINDERU ION, 1904 — 1907 
„SALIGNY ANGHEL, 1907 — 1910 
NEGRUZZI IACOB, 1910 — 1913 . 
ISTRATI CONSTANTIN I., 1913 — 1916 
PETRU PONI, 1916 — 1920 
ONCIUL DIMITRIE, 1920 — 1923 
NEGRUZZI IACOB, 1923 — 1926 
RACOVIŢĂ EMIL, 1926 — 1929 
BIANU ION, 1929 — 1932 
MRAZEC LUDOVIC, 1932 — 1935 
LEPEDATU ALEXANDRU, 1935 — 1938 
RĂDULESCU MOTRU CONSTANTIN, 1938 — 1941 
SIMIONESCU ION, 1941 — 1944 
GUSTI DIMITRIE, 1944 — 1946 
RĂDULESCU ANDREI, 1946 — 1947 


III 1948 — 1989 


SĂVULESCU TRAIAN, 1948 - 1959 
JOJA ATHANASIE, 1959 — 1963 
MURGULESCU ILIE, 1963 — 1966 
NICOLESCU MIRON, 1966 — 1975 
ȚIŢEICA ŞERBAN”, 1975 — 1976 
BURGHELE THEODOR, 1976 — 1977 
SIMIONESCU CRISTOFOR”, 1977 — 1980 
MIHOC GHEORGHE, 1980 — 1981 

- ANTON LON", 1981 — 1984 
VOINEA RADU P., 1984 — 1990 


IV 1990 — 1999 


DRĂGĂNESCU MIHAI, 1990 — 1994 
CONSTANTINESCU VIRGIL, 1994 — 1998 
EUGEN SIMION, 1998 — 


* Vicepreşedinţi cu dreptul de a înlocui pe preşedinte până la alegerea acestuia, 

ACHIȚŢEI, GHEORGHE 
(n.1931) 


VIAŢA ŞI ACTIVITATEA: Eseist, estetician, s-a născut la 14 
februarie 1941, în comuna Dobreni, jud, Neamţ. Studiile liceale la Arad, şcoala de 
literatură „M.Eminescu“ — Bucureşti, Facultatea de Filologie a Universităţii din 
Bucureşti (1959); doctor în filologie la Moscova; specializare în Italia în estetică şi 
istoria artei. Profesor universitar de estetică la Institutul de Arte Plastice 
„N.Grigorescu“ — Bucureşti; rector (1970-1976). Redactor la „Contemporanul“ şi 
Tânărul scriitor“, redactor-şef la „Luceafărul“ (1966-1968); redactor-şef la 
„Amfiteatru“(1968-1974). 

A debutat la Arad, în ziarul „Flacăra roşie“(1951). A colaborat la revistele 
şi ziarele vremii: „Revista de filosofie“, „Viaţa Românească“, „Gazeta literară“, etc. 
Publică în scopuri didactice Problema categoriilor estetice şi Frumosul şi valoarea 
estetică. Consacrarea editorială se realizează cu Ce se va întâmpla mâine (1971), Artă 
şi speranţă (1974). A contribuit la elaborarea tratatului de Estetică (1983), capitolul 
Expansiunea contemporană a esteticului: lucrarea colectivă Autovizualul şi diaporama 
(cu Consideraţiuni estetice). În 1988, publică amplul studiu Frumosul dincolo de artă. 
Preocupat de realizarea unui climat deschis în estetica românească contemporană, Gh. 
A. se remarcă prin conferințele pe care le susţine, simpozioane, colocvii. 

S-a impus prin informaţie largă, prin eleganţă şi cumpătare, prin capacitatea 
de a discerne şi acţiona, prin folosirea acelor soluţii ce avantajau ştiinţa şi arta pe care 
le reprezenta. De aceea, este o bucurie colaborarea cu Gheorghe Achiţei, prezenţa sa 
aducând o speranţă de bucurie, de iubire de oameni, de frumos — bucurii despre care 
vorbeşte calm, sfătos, convingător şi, mai ales, respectuos pentru ştiinţa pe care o 
reprezintă şi calitatea de cadru didactic, calitate onorată excelent la Institutul 
Bucureştean. E 

OPERA: Problema categoriilor estetice, 1968; Frumosul şi valoarea 
estetică, 1968; Ce se va întâmpla mâine, 1972; Artă şi speranţă, 1974; Frumosul 
dincolo de artă, 1988. ii | 

REPERE ASUPRA OPEREI: Prin studiile publicate, eseuri relevante, 
elaborate într-un stil viu, incitant, Gheorghe Achiţei pune la îndemâna cititorilor puncte 
de vedere moderne privind estetica contemporană. Informaţia largă şi riguroasă îi 
permite să abordeze teme de un larg interes, cum ar fi: arta şi industria, designul, arta 
şi cotidianul, „impunându-se, în cele din urmă, ca un analist competent al mutaţiilor importante ce au 
loc astăzi în viaţa estetică de pretutindeni“ (Cornel Moraru, Dicţionarul scriitorilor români, 1995). 

APRECIERI CRITICE: 


Marian Popa: „Interesat deopotrivă de fenomenul literar şi de mişcarea actuală a artelor | 


vizuale, urmăreşte procesul de fundamentare teoretică, în raport cu practica artistică, actul critic având în 
acest caz un sens anticipativ şi orientativ; artele sunt pe de altă parte, privite în dependenţa lor reciprocă“. 
Cornel Moraru: „Într-un stil viu, deloc pedant, autorul atinge“ multe din temele gândirii 
estetice contemporane, oferind o bogată cantitate de informaţii din surse directe, Achiţei se aseamănă 
întrucâtva cu' Mircea Malița, în interesul comun pentru acele idei-forță ale epocii pe care o traversăm. 
Conceptul de artă împreună cu comportamentul estetic sunt proiectate, în mod constant, în condiţia umană, 
pledoarie implicită pentru omul concret, înțeles ca totalitate a determinaţiilor limitative. A refuza sistemul 
închis în estetică, aşa cum refuză moartea artei, făcând fără nici o reţinere procesul hegelianismului“. 


(€.B.) 


ALEXANDRESCU, SORIN 
(n. 1937) 


“VIAŢA ŞI ACTIVITATEA: Critic, teoretician literar, eseist, autor de 
studii de teorie şi stilistică literară, teoretician şi comentator al literaturii structuraliste, 
traducător, profesor universitar, S.Al. s-a născut în 18 august 1937 la Bucureşti, într-o 
familie de intelectuali; nepot al lui Mircea Eliade. După încheierea studiilor liceale, a 
urmat Facultatea de Filologie — limba română, luându-şi licenţa în 1959. Lector la 
Catedra de literatură comparată de la Facultatea de Folologie a Universităţii din 


Bucureşti. Este, din 1969, profesor la Universitatea din Amsterdam — Olanda, unde se 


va stabili definitiv (1975). Fondator al Asociaţiei Olandeze de Semiotică şi al 
Institutului de Cercetări de Semiotică, Filozofie şi Arte, al cărui director este. 
Conduce revista „International Journal of Romanian Studies“ 


OPERA: Biblioteca Academiei R.P.R., în colab., 1965; Studii de poetică 


stilistică, 1966; Analize literare şi stilistice, 1967 (în colab. cu Ion Rotaru); William 
Faulkner, 1969; a colaborat la Bibliografia literaturii române dintre 1948-1960, 1965; 
Studii de stilistică ale lui Tudor Vianu, 1968; Romanul realist al secolului al XIX-lea, 
1971 (în colaborare cu Dan Grigorescu), Dialectica fantasticului, în volumul Mircea 
Eliade. La ţigănci şi alte povestiri, 1969; Poetică şi stilistică. Orientări moderne. 
Prolegomene şi antologie (1972, în colab. cu Mihai Nasta); Semiotique narative et 
textuelle (culegere de texte), Ouvrage présenté par Claude Chabrol, Paris, 1973; Une 
antologie de la poésie Moldave, Paris, 1996; a prefaţat şi editat în Olanda volumul lui 
Mircea Dinescu: Moartea citeşte ziarul. 
REPERE ASUPRA OPEREI: Format la şcoala lui Tudor Vianu, îşi 
orientează preocupările spre literatura modernă, evoluând spre metode structuraliste 
şi, în cele din urmă, semiotice, Se afirmă ca unul dintre cei mai consecvenţi 

teoreticieni ai lingvisticii moderne aplicate la literatură. A realizat, împreună cu Ion 
Rotaru, o interesantă lucrare de Analize literare şi stilistice (1967), de mare interes 
pentru învăţământul românesc, îndeosebi preuniversitar. A colaborat la întocmirea 
Bibliografiei literaturii române 1948-1960 (1965). A elaborat studii introductive, 

care îşi demonstrează informaţia şi capacitatea de fină observaţie. În monografia 
William Faulkner îşi ctalează posibilităţile de critic riguros, dublat de o sensibilă 
intuiție. A tradus Egoistul de George Meredith (1967), Daisy Miller, de Henry James, 
1968; a prefaţat Teoria literaturii, lucrare fundamentală de specialitate a lui Wellek şi 
Warren (1967), adăugând lucrării un interesant capitol de note referitoare la teoria 


literaturii româneşti. 
Deosebit de interesant este şi studiul său despre Dialectica fantasticului, care 


prefaţează volumul lui Mircea Eliade, La Ţigănci şi alte povestiri (1969), în care 
conturează unul dintre cele mai realizate şi interesante portrete fizice şi psihologice ale 


lui Mircea Eliade, al cărui nepot este: 

„Privirea curge de departe, filtrată prin ochelari, adăpostită de o frunte concentrată, puternică: 
obrazul, bărbia, decupate dur, tăiate .de o gură subţire, liniară, crispată. Gesturile febrile, uneori 
explozive, alteori stângace, de obicei stăpânite, un calm impus, controlat, dincolo de care se zbate neliniştea, 
ori surâde, poate, seninătatea. Vorbeşte puţin, mai mult ascultă şi priveşte. Curios, atent la toate, fericit nu 
să spună, ci să înveţe. O bucurie a dialogului, purtat cu o pasiune aproape adolescentă, epurată de orice 
vanitate. Retragere în tăcere şi în aburii pipei, pentru ca'celălalt, eliberat de apăsarea Savantului, să-şi 
releve mai firesc propria-i originalitate. Prevenitor, simplu, spontan, cu act şi cu distincţie, în orice 
împrejurare, cu o franciscană blândeţe. O prezenţă intensă, vidată uneori de o bruscă retragere în sine, 
ca apele supte, adânc, în pământ. Modest, incredibil de modest, dar cu un simţ cert al valorii. O candoare 
care se bucură copilăreşte de frumuseţile zilnice ale lumii sau poate o înalta înţelepciune, eliberată de 
contigent, conteplând veacul şi veacurile...“ 

Motivează fantasticul la Mircea Eliade, întoarcerea în timp, în anii copilăriei: 

„Volumul de amintiri publicate în 1966 ne poate sugera importante observaţii. Încă din copilărie 
se ţese o atitudine care va rămâne permanentă: percepţia realului sub unghiul fabulosului. Copilul vizitează 
casele bunicilor şi descoperă un univers inepuizabil, plin de secrete, bogat în surprize «unde începe o altă 
lume». Într-o casă din Râmnicul-Sărat, în care locuieşte un timp cu familia, intră o dată într-o cameră 
miraculoasă, în mod obişnuit nelocuită: «Dacă aş fi putut utiliza (atunci, n.n.) vocabularul adultului, aş fi 
spus că descoperisem o taină... Puteam oricând evoca feeria aceasta verde, şi atunci rămâneam nemişcat, 
aproape nemaiîndrăznind să respir, şi regăseam beatitudinea de la început, retrăiam cu aceeaşi intensitate 
intrarea bruscă în paradisul lumii aceleia neasumuite» (mai târziu îşi va provoca voit aceste rememorări, 
ca un mijloc de luptă împotriva crizelor de melancolie!). 

Fără a cădea în eroarea detectării unui «şoc» infantil care-i «determină» apoi viaţa, putem 
reţine însă configurarea unui anumit tip de experienţă spirituală şi estetică. Evenimentul banal, aproape 
inevitabil oricărui copil de 3-4 ani (cât avea atunci), este transfigurat într-un eveniment esenţial, pătrunderea 
într-o cameră de obicei încuiată este înţeleasă ca o intrare într-o zonă sacră, interzisă profanului. Şocul 
confuz al copilului devine o temă de meditaţie a adolescentului şi va fi explicat de savantul matur care scrie 
(vorbind metaforic) că sacrul a irupt atunci în profan. Beatitudinea încercată, mai târziu, prin retrăirea 

momentului trăit va însemna anularea timpului, reîntoarcerea în ilio tempore. 

Greşim, oare, aplicând abuziv teoria autorului la el însuşi? Nu cred. Oricum, însă, doream numai 
să subliniem, prin acest exemplu, că datorită perspectivei clarificatoare a povestitorului Eliade, apare în 
evidenţă solidaritatea organică dintre experienţa personală a tânărului Eliade şi studiile de mai târziu ale 
filozofului. Încă din copilărie, un mod propriu de a percepe şi a trăi viaţa îl deschide către înţelegerea 
unei experienţe ca descoperire, ca revelaţie, către simbolismul secret al lucrării, către fascinația destinului 
licărind nevăzut în cotidian. Din acest centru adânc al personalităţii lui Eliade se vor desface în timp atât 
pasiunea eruditului, cât şi nevoia de exprimare directă a prozatorului. De altfel, episodul citat va reveni 
întocmai în obsesia camerei Sambo, pentru Ştefan Viziru, din romanul Noaptea de Sânziene.“ 

——————————————————————————————————————————————————————————————————————————————————————————————————————————————— 


S.AL. analizează, apoi, operele semnificative ale lui Mircea Eliade. În ceea 
ce priveşte Domnișoara Christina (1936), evidenţiază că aceasta „creşte direct din folclorul 
românesc; o poveste cu strigoi, într-o lume căzută pradă destinului pe care un tânăr o salvează, ucigând 
a doua oară strigoiul, cu un drug de fier implantat în inimă“, În legătură cu Şarpele (1937), 
afirmă: „Se întrevede imediat concepţia lui Mircea Eliade: între «real» şi «fantastic» nu există nici o 
discontinuitate, Numai o evaluare exterioară, după criterii străine şi deci inadecvate, împarte evenimentele 
în «verosimile» (= reale) şi «neverosimile» (= fantastice). Criteriul intern, dimpotrivă, este cel al 
probabilității epice (nu logice, morale, sociale, etc.), şi atunci întregul efort al scriitorului este de a te 
convinge într-un mod insinuos, de caracterul posibil al faptelor amplificând progresiv concentraţia de straniu 
în atmosfera, iniţial banală, până când orice devine firesc, acceptabil. 

Deşi, în mare, concepția şi tehnica aceasta rămân permanente în creaţia lui Mircea Eliade, ele 
mi se par cel mai convingător utilizate în Şarpele, singura scriere în care nu intervine nici o dizlocare 
spectaculoasă a timpului, spaţiului ori personalităţii umane, precum şi celelalte.“ 

Antologia poeziei moldoveneşti, apărută în 1996 în Franţa (Paris, L'Esprit 
des Peninsules) contribuie la o cunoaştere de către publicul occidental a literaturii din 


Republica Moldova. 

Prin rafinamentul şi eleganța stilului, cultura deosebită, S.Al. şi-a cucerit 
recunoasterea capacităţii sale intelectuale, fie că este vorba de Universitatea din 
Amsterdam, Olanda, sau alte spaţii europene. 


APRECIERI CRITICE: 


Marian Popa: „Monografia William Faulkner (1969) urmează în prima parte liniile unei 
valoarea intuiţiilor; schelăria mitologică a prozei faulkneriene, tipologia umană, circumstanţele spa- 
țio-temporale, particularităţile cursului, ale conducerii şi naturii naraţiunii sunt aspectele cercetate cu 
deosebire. Lucrarea a primit premiul Uniunii Scriitorilor“. 

Ştefan Borbely: „Migrând de la o prima fază comparatistă spre zonele mai rare ale 
semioticii şi poeticii, S.Al. rămâne, în spaţiul literaturii române, autorul unui unic volum fundamental, de 
referinţă, în care rigoarea elegantă a universitarului tinde la exhaustivitate, proiectând un autor fabulos, W. 
Faulkner, pe marile versante de energic ale literaturii universale.“ 

(C.B.) 


ANGHELESCU, MIRCEA % 


(n. 1941) 


VIAŢA ŞI ACTIVITATEA: Istoric literar, profesor la Universitatea 
din Bucureşti, M.A. s-a născut la 12 martie 1941, la Bucureşti. După încheierea 
studiilor medii, 1957, îşi ia licenţa în filologie, 1962. Profesor de liceu la Urziceni 
(1962-1963); paleograf la Biblioteca Centrală de Stat (1963-1967); secretar ştiinţific 
la Societatea de Ştiinţe Filologice (1967-1971); cercetător principal, director al 
Institutului „G. Călinescu“. Membru în Comisia Naţională de limba şi literatura 
română de pe lângă Ministerul Învăţământului, autor de programe şi manuale şcolare, 

M.A. a realizat, pe lângă studii de specialitate, o activitate deosebită de susţinere a 
valorilor culturii române în contextul culturii universale. 

OPERA: Dicţionar de terminologie literară, (colectiv), 1971; 
Preromantismul românesc, 1971; Introducere în opera lui Grigore Alexandrescu, 1973; 
Literatura română şi Orientul, 1975; Scriitori şi curente, 1982; M. Gaster, Literatura 
populară, Ediţie prefațată şi note de Mircea Anghelescu, 1983; Călători români în 
Africa, 1983; Ion Heliade Rădulescu, O biografie a omului şi a operei, 1986; Lectura 
operei, 1986; Introducere în opera lui Petre Ispirescu, 1987; Textul şi realitatea, 19838; 
Clasicii noştri, 1996. 

REPERE ASUPRA OPEREI: Studiile sale despre I. Heliade 
Rădulescu, Petre Ispirescu, M. Gaster scot în evidenţă o temeinică informare şi o 
interpretare corectă care-i dau credibilitatea necesară. Micromonografia dedicată lui 
Petre Ispirescu, şi pe care M.A. o numeşte eseu, pune la îndemâna cititorului 
principalele date necesare înţelegerii locului şi rolului pe care l-a avut şi-l are Petre 
Ispirescu în literatura şi cultura română. | 

La întrebarea „Este Ispirescu un folclorist?“ — M.A. răspunde: „Petre Ispirescu 
a fost o prezenţă activă..., atitudinea sa generală faţă de folclor nu este aceea a unui simplu colportor de 
texte, a unui rapsod, oricât de înzestrat ar fi el, ci a unui folclorist, care cunoaşte, înţelege şi urmăreşte să 
pună în valoare marea bogăţie şi diversitate a tezaurului naţional.“ 

În finalul eseului său monografic afirma: „Ispirescu se apropie de ideea de scriitor 
total, care încredinţează scrisului totalitatea preocupărilor sale, odată cu chiar materialul din care acesta 
s-a dezvoltat. Multe dintre martuscrisele sale, exprimă ceva din febrilitatea unei activităţi desfăşurată sub 
presiunea unei acute şi cronice lipse de timp, în pofida unui scris citeţ şi ordonat, s-au păstrat şi permit 
reconstituirea parţială a universului său intelectual, de pildă, efortului greu de imaginat — şi nu numai sub raport 
material — de realizare a antologici literaturii române, plănuite în colaborare cu filologul ceh Jan Urban Jarnik, sute 
şi sute de pagini de texte din mai toţi marii scriitori români copiate cu mâna sa în decurs de doi ani grei, în condiţii 
extrem de dificile. Sunt aici, alese după o consultare prealabilă cu Maiorescu, dar şi cu Eminescu şi Slavici, 
fragmente masive din mai toţi scriitorii importanti ai literaturii noastre de până atunci. (...) 

Remarcabil este însă faptul că opera lui Ispirescu prezintă cititorului de astăzi o unitate 
frapantă, un sistem a cărui coerență nu se referă, numai la substanța narativă sau la stilul său, ci la 
viziunea sa cea mai generală. Basmele şi povestirile istorice, snoavele şi însemnările de călătorie, 
culegerea de folclor şi repovestirile miturilor alcătuiesc un singur tot, un singur text, a cărui coerenţă 
intimă poate fi pusă în legătură, desigur, şi cu aspectul omogen, sincretic, al culturii populare masive de 
folclor, realizate după criterii apropiate de cerinţele disciplinei, cu studii monografice, cu cercetări istorice, 
comparatiste şi chiar cu încercări teoretice“. . 

Ei Interesante probleme ‘discuta M.A. şi în alte studii, precum: Scriitori şi 
curente, Textul şi realitatea, Lectura operei, I. Heliade Rădulescu o biografie a omului 
şi a operei. 

Criticul găseşte întotdeauna modalitatea cea mai potrivită de a-şi deschide 
studiul, printr-o sintetică concluzie, care plasează în spaţiu şi în timp personalitatea 
sau problema despre care şi-a propus să vorbească. Aşa se întâmplă şi cu M. Gaster, 
în Literatura populară română, lucrare care se deschide cu un valoros studiu: 
„Folcloristica românească se constituie ca disciplină ştiinţifică, în linii mari, prin eforturile unei singure 
generaţii, în cuprinsul ultimului pătrar al secolului trecut. Precedată de intuiţiile unor istorici ca Bălcescu 
şi Kogălniceanu, de interesul unor scriitori ca Alecsandri şi Alecu Russo, activitatea folcloriştilor din 
generaţia lui G. Dem. Teodorescu, S. FI, Marian, Lambrior, Tocilescu şi Şăineanu transformă preocuparea 
sporadică şi necritică a amatorilor de până atunci într-o acţiune statornică, guvernată de principii mai 


mult sau mai puţin riguroase. Îndrumată, sfătuită sau stimulată de către Hasdeu, «cel care a făurit matca 
cecetării şi i-a jalonat căile», această generaţie umple, parcă drintr-o dată, raftul rămas gol până atunci 

cu primele culegeri masive de folclor, realizate după criterii apropiate de cerinţele disciplinei, cu studii 
monografice, cu cercetări istorice, comparatiste şi chiar cu cercetări teoretice.“ 


Registrul statistic se schimbă însă când e vorba despre literatura de 
călătorie, din Călători români în Africa. În Notă asupra ediţiei, M.A. precizează 
scopul cărţii realizate: „Cartea de faţă intenţionează să dea cititorului de azi o imagine generală 
despre felul în care românii au descoperit, străbătut şi investigat, cu propiile lor mijloace, «conţinutul 
misterelor»: Africa, precum şi despre felul în care aceşti temerari călători au făcut-o cunoscută, prin 
scrierile lor, celor rămaşi acasă. Cu puţine şi onorabile excepţii, acest capitol al istoriei noastre n-a fost 
explorat până acum”. 

Capitolul Note şi comentarii care încheie cartea prezintă un interes deosebit, 
el constituindu-se ca un mic dicţionar ce oferă datele principale despre scriitorii- 
călători, precum şi despre scrierile acestora. 

În Clasicii noştri (Editura Eminescu, 1996), M.A. face un excurs în evoluţia 
conceptului de istorie literară în plan universal şi naţional, încheind prin afirmaţia că 
istoria literară nu se află în criză şi Că: „Ea nu este nici mai bună, nici mai rea decât cei care 
o scriu“. | 
M.A. se remarcă în activitatea sa de cercetare prin meticulozitate, exigenţă, 
precizie, printr-o exprimare clară, logică, subliniind, ori de câte ori este nevoie 
esenţialul, stilul său firesc, cald, elegant, distins, captând cititorii. 


APRECIERI CRITICE: 


Adrian Marino: „Autorul este valoros cercetător, discret, rezervat cu atât mai modest şi 
mai retractil cu cât cunoştinţele sale devin mai aprofundate.“ 

Ioana Em. Petrescu: „Mircea Anghelescu e unul dintre puţinii cercetători ai generaţiei 
sale care ilustrează cu exemplară consecvență statutul de istoric literar. Ceea ce înseamnă că, deşi 
sensibil, la înnoirile metodologice din ultimii ani, le acceptă doar în măsura în care ele nu impietează 
asupra interpretării fenomenului literar prin încadrarea lui într-o serie istorică. De aici interesul lui pentru 


- cercetarea curentelor literare, din care a rezultat cu ani în urmă un excelent studiu dedicat peromantismului 


românesc“. 
Alexandru Piru: „Observaţii ale unui filozof avizat şi sagace, excelent cititor el însuşi al 


operei lui N. Filimon.“ 

Nicolae Manolescu: „În spiritul cel mai nou al disciplinei (este vorba de istoria literară 
— n.n.) pe plan mondial, M. Anghelescu arată în ce constă abordarea (...). Textele lui Mircea Anghelescu 
sunt în cel mai înalt grad folositoare şi plăcute. Ele sunt majoritatea originale şi au, dată fiind evidenta 
competenţă, autorului în literatura secolului al XIX-lea, o incontestabilitate.' 

Mircea Iorgulescu: „Biografia pe care Mircea Anghelescu o dedică lui I. H. Rădulescu 
porneşte de la un dublu demers, Autorul a întreprins o nouă cercetare documentară... În paralel, Mircea 
Anghelescu a făcut o lectură nouă a datelor, astfel obţinute în primul rând prin analiza de tipul psiho- 
sociologic a comportării lui Heliade în dimensiunile diverse ale agitatei lui vieţi“. 

Laurenţiu Ulici: „Interesat cu precădere de literatura secolului al XIX-lea, aruncând însă 


priviri fugare şi în vremi mai îndepărtate sau mai apropiate, Mircea Anghelescu (n.1941) e un istoric literar 


cu practică arhivistică şi tentaţii comparatiste, convins de obiectivitatea rece şi limitată a documentului dar 
nutrind înapoia gestului de reconstituire istorică o aspirație de argonaut; într-un peisaj care nu lasă prea 
multe speranţe căutătorului de necunoscut, cum este cel al veacului al nouăsprezece literar, singurul orgoliu 
ce şi-l poate îngădui cu folos istoricul literar este al reordonării materiei spre un inedit hermeneutic; între 
reconstituire şi reinterpretare, Mircea Anghelescu pune semnul echivalenţei, oferind astfel apetitului său 
teoretic o consolare, iar studiosului de documente o finalitate mai înaltă; cărţile lui, monografii sau 
investigaţii tematice, au în comun chiar această echivalență, ilustrată de includerea excursului interpretativ 


pe bază teoretică, în discursul descriptiv, cu bază documentară." 
(C.B.) 

BALACI, ALEXANRDU 
(n. 1916) 


VIAŢA ŞI ACTIVITATEA: Critic şi istoric literar, traducător, 
profesor universitar, academician, s-a născut la 12 iunie 1916, în comuna Aurora, jud. 
Mehedinţi. Studii la Liceul „Traian“ din Turnu Severin şi „Colegiul Naţional“ din 
Craiova, apoi la: Facultatea de Litere şi Filozofie din Bucureşti (1934-1938). În 1943 
îşi ia doctoratul cu teza: Neoclasicismul italian din perioada carducciană şi 
predannuziană. Figura poetului italian Giovani Pascali, publicată în anul 1944. 
Serviciul militar (1941-1945), fiind grav rănit pe front. Debut în volum, cu placheta 
de versuri Dolores (1941). Din 1948, conferenţiar, profesor universitar la Universitatea 
din Bucureşti; şeful catredrei de limbi romanice (1958); Decan al Facultăţii de Limba 
şi Literatura Română (1960-1962); prorector al Universităţii din Bucureşti 
(1962-1965); redactor şef la Editura de Stat pentru Literatură (1965-1969); din 1965, 
membru corespondent al Academiei, din 1994 membru titular; director al Academiei 
din Roma (1969-1973), Vicepreşedinte al Uniunii Scriitorilor (din 1981). A.B. este 
membru al mai multor academii şi societăţi străine: Academia Tiberiana, Accademia 
Letteraria Italiana-Arcadia, Accademia Internazionale di Propaganda Culturale, 
Accademia del Dialogo, Société Européenne de Culture, Union Culturelle Européenne, 
Asociația Internațională a Criticilor şi Istoricilor Literari; profesor onorific al 
Institutului European de Ştiinţe Umaniste din Urbino: preşedinte al Asociaţiei Române 
pentru Naţiunile Unite (din 1974); vicepreşedinte al Federaţiei Mondiale a 
Organizaţiilor pentru O.N.U. (din 1979). A colaborat la numeroase reviste şi ziare: 
„Cadran“, „Universul literar“, „Studii italiene“, „Revista literară“, „Revista Fundațiilor 
Regale“, „Ramuri“, „Gazeta literară“, „Secolul 20“, „Revista de filologie romanică şi 
germanică“, „Steaua“, „Studii de literatură universală“, „Luceafărul“, „Viaţa 
Românească“, „Săptămâna culturală“, „Contemporanul“, „Teatru“, „România 
Liberă“, „Viaţa studenţească“, „România literară“, „Ateneu“, „Tribuna“, „Amfiteatru“, 
„Cinema“, „România pitorească“; publicaţii din străinătate: „Le Monde“, „Brève“, „La 
Provincia“, „Il Dramma“. Conduce revista „Studii de literatură universală“. Din simpla 
enumerare de mai sus ne dăm seama de prezenţa lui A.B. în dimensiunile geografice 
ale spaţiului românesc şi universal, ca un mesager al culturii naţionale. Valoroase 
studii, cursuri universitare, dicţionare, antologii — în domeniul beletristicii. „Meridional 
prin temperament, clasicist prin formaţie, A.B. este autorul unei opere în al cărei obiectiv se află cele mai 
importante fenomene şi personalităţi ale literaturii italiene...“ (Marian Popa). 

Distinsă personalitate a culturii române, A.B. impune prin profunzimea 
cunoştinţelor, şarmul comunicării — oficiale sau neoficiale — respectul față de semeni 
şi deci, inclusiv, faţă de propria-i persoană, sugerând un autentic model al intelectualului 
pe care-l cauţi pentru a te reconforta intelectual şi sufletesc-spiritual. Ținuta impecabilă, 
solicită interlocutorului un control sever pentru ca dialogul să poată avea loc. 

OPERA: Dolores, 1941; Giovanni Pascali în neoclasicismul italian, 1944; 
Giosuè Carducei, 1947; Dante Aligheri, Divina Comedie — traducere de G.Coşbuc — 
studiu introductiv şi comentariu de A.B., 1954-1957; Studii italiene I-IV, 1958-1968; 
Storia della letteratura italiana (Duecento-Trecento), 1962; Storia della letteratura 
italiana (Cinquencento-Seicento), 1962; Michelangelo, în colaborare G.Oprescu şi Dan 
Hăulică, 1964; Universitatea din Bucureşti, în colaborare cu I.lonaşcu, 1964; Studii 
despre Dante, în colaborare, 1965; Dante Aligheri, 1966, (ediţia a II-a 1969; versiune 
italiană, 1967, versiune engleză New York, 1968); Mic dicţionar româno-italian, 
1969; Giacomo Leopardi, 1972; Jurnal italian, 1973; Alessandro Manzoni, 1974: 
Ludovico Ariosto, 1974; Giovanni Boccaccio, 1976; Ugo Fascolo, 1978; Studii şi note 


literare, 1979; Andrea Mantegna (album), 1980; Itinerare paralele, 1981; Torquato ` 


Tasso, 1982; Tiepolo (album), 1982; Sinteze umaniste, 1984; Luigi Pirandello, 1986; 
În fluxul spiritualității, 1987; Pictura venețiană în secolul al XVIII-lea, 1988; Vittorio 
Alfieri, 1989. 

Traduceri din: H.Jara; S.Micheli, Molière (Prețioasele ridicole), A.Manzoni 
(Logodnicii); G.Ungaretti (Versuri — în colaborare cu M.R.Paraschivescu); L.Pirandello 
(Şalul negru); G.Parise. 

REPERE ASUPRA OPEREI: Între caracteristicile studiilor lui A.B. 
se evidențiază pasiunea pentru marile valori ale culturii umane, cu predilecție pentru 
Renaştere şi reprezentanții ei, cunoaşterea operei despre care emană judecăți, eleganța 
stilului. | 

În notele de călătorie prin ţară şi străinătate (Bulgaria, Franţa, S.U.A., 
Elveţia, Italia, Austria, Belgia, Germania, Finlanda, Polonia), îmbină abservația „fină 
cu eseistica şi cu notele de vibraţie patriotică. 

Oprindu-se asupra bibliografiilor şi operelor exemplare, A.B. face prezentarea 
operei biografic, social-politic, istoric, cultural şi, păstrând notele de 'solemnitate 
impuse de capodoperele despre care vorbeşte, este, în acelaşi timp, şi liric, participând 
afectiv alături de marii creatori: Dante, Leopardi, Torquato Tasso la marea bucurie a 
izbânzii peste timp şi spaţiu. 

În pagini relevante, A.B. a vorbit şi despre înaltele spirite creatoare româneşti: 
M.Eminescu, C.Brâncuşi, N.Titulescu,, G.Enescu, Panait Istrati, T.Arghezi, Zaharia 
Stancu, Marin Preda, Nichita Stănescu, 

Prin informaţia vastă, sistematizarea riguroasă, A.B. comunică permanent 
cu cititorul, invitându-l la un excurs de rafinament intelectual original. 

„APRECIERI CRITICE: 


“Marian Popa: „Armonios în ipterior, dar exteriorizat patetic, stiai său vidata o tendință 
către grandilocvență smerită, către exuberanța calificativelor superlative, exclamaţie şi hiperbolă, ticuri 
sau procedee justificate de monumentalitatea fepomenelor cercetate, pentru care uneori analizele abstracte şi 
tehniciste nu sunt suficiente“, 

Pompiliu Marcea: „Opera estetică a lui A.B., se caracterizează prin temeinicia informării, 
rod al formaţiei universitare, prin originalitatea şi cutezanţa opiniilor emise, indiciu al unei percepții critice 
de o excepţională vocaţie, ca şi fenomenul stilistic, aparţinând unui poet înzestrat. Comparatist excelent, 
A.B. a adus contribuţii hotărâtoare la studiul realităţilor culturale şi literare româno-italiene, precum şi la 


x tt 


cunoaşterea reciprocă a matilor valori literare din cele două ţări. 
Marian Papahagi: „Balaci şi-a conceput opera ca pe o expresie a echilibrului critic şi a 
entuziasmului simpatetic în raport cu operele studiate, aşezându-i în centru o viziune generos umanistă, 

proclamată ca atare, ce se lasă descifrată în fiecare din cărţile sale.“ 
(C.B.) 


BALOTĂ, NICOLAE 
(n.1925) | 


VIAȚA ŞI ACTIVITATEA: Eseist, critic şi istoric literar, s-a născut 
pe 26 ianuarie 1925 la Cluj. Studii liceale la „G.Bariţiu“ din Cluj şi „Gh.Lazăr“ din 
Sibiu (1935-1943). Absolvent al Facultăţii de Litere şi Filozofie din Cluj (1947). 
Doctor în literatură universală şi comparată. Asistent la Facultatea de Litere şi 


Filozofie din Cluj (1946-1949); cercetător ştiinţific la filiala clujeană a Institutului de 


Lingvistică a Academiei (1950-1954) şi la Centrul de Documentare din Bucureşti 
(1954-1955); cercetător şi şef de secţie la Institutul de Istorie şi Teorie Literară 
„G.Călinescu“ din Bucureşti (după 1970). Predă limba şi literatura română la 
Universitatea din Miinchen, Tours şi Paris. S-a stabilit în Franţa. A debutat publicistic 
şi editorial la Revista Cercului Literar din Sibiu (1945) cu volumul Euphorion (1969). 
Premiul „B.P.Hasdeu“ al Academiei Române (1971); premiul Uniunii Scriitorilor (1974). 


OPERA: Euphorion, 1969; Labirintul, 1970; Urmuz, 1910; Lupta cu 


absurdul, 1971; Despre pasiuni, 1971; Umanități, 1973; De la Ion la Ioanide, 1974; 
Introducere în opera lui Al. Philippide, 1974; Jacob Burckhardt, un umanist modern, 
1974; Arte poetice ale secolului XX, 1976; Universul prozei, 1976; Arta lecturii, 1978; 
Opera lui Tudor Arghezi, 1979; Scriitori maghiari din România, 1981; Mapamond 
literar, 1983; Romanul românesc în secolul XX, 1997. Traduceri: I.Burckhardt, Cultura 
Renaşterii, I-II, 1969 — în colaborare, 

REPERE ASUPRA OPEREI: Rofhâreabii eseist, cu o solidă 
informaţie de factură filozofică, critic de factură clasică, aplică metode moderne de 
lectură. Erudit, singur mărturiseşte că a citit „aproape toate cărţile“ veacului său, 
scriind despre cele mai multe. 

Scrierile sale se impun prin stilul clar, elegant, armonios, „superior didactic“, 


oferind cititorului, indiferent de vârstă, posibilitatea unei largi documentări despre . 


„ scriitor, opera sa şi, îndeosebi, despre textul operei literare, dând „viaţă nouă unei 
opere literare, amenințate, ca toate lucrările omului, de corupţia timpului“ (I.Buduca). 

Subiectele studiilor lui N.B. sunt selectate din domeniul literaturii naționale, 
universale, comparatiste. De regulă, „punctul de plecare al expunerii este unul filozofic 
sau pur formal; un avantaj al eseistului este abilitatea concentrării sintetice a unor idei 
care apar şi în alte părți, dar insuficient evidențiate“ (Marian Popa). 

APRECIERI CRITICE: 

Alexandru Piru: „O pledoarie pentru autonomia eseului face în primul său volum 
Euphorion (1969), N.B. Scrisul său, argumentat filozofic, e febril, speculativ, elaborat, persuasiv.“ 

Marian Popa: „Practicant al eseului sintetic şi monografic, N.B. nu propune puncte de vedere 
deosebit de originale, dar îşi expune cu o perfectă claritate academică asimilările. culturale ce merg în 
direcţia modernității“. 

Ioan Buduca: „Lectură întotdeauna agreabilă prin excursiunile sale livreşti, eseurile lui N.B. 
îşi păstrează caracterul confortabil, fiind în primul rând literatură de grad secund şi numai în măsura în 
care adoptă şi adaptează unele metodologii noi (în eseul despre Urmuz, în analiza fenomenologiei 
absurdului în literatura secolului al XX-lea) se impune şi ca o experienţă critică propriu-zisă“. 


(C.B.) 


BLAGA, LUCIAN 
(1895 — 1961) 


VIAŢA ŞI ACTIVITATEA LITERARA: Poet, dramaturg, prozator, 
filozof, eseist, traducător, profesor universitar, s-a născut la 9 mai 1895, în satul 
Lancrăm, jud. Alba şi a încetat din viaţă pe 6 mai 1961, la Cluj, fiind înmormântat 
tot la 9 mai, dar, 1961, în cimitirul bisericii de la Lancrăm, în liniştea spaţiului pe care 
l-a iubit şi de care nu a vrut să se despartă niciodată. Tatăl său, Isidor, preot, şi 
mama sa, Ana Blaga (născută Moga) — ambii cu tradiţii de familie în ceea ce priveşte 
viaţa monahală — au avut 9 copii, Lucian fiind cel mai mic şi compensând marea 
durere a familiei, despre care vorbeşte şi în Hronic, datorită morţii premature a surorii, 
Lelia, cu două luni înaintea venirii sale pe lume. 
Familie numeroasă, fiecare din fraţi (Letiţia, Tit Liviu, Leon, Lionel, Florin, 
„ Longin, Liciniu, Lucian) au fost rostuiţi la şcoli, în spirit transilvănean. 
| Despre mama sa, L.B. avea să apună: „Nu avea mama cunoştinţe folclorice 
deosebit de bogate, dar ea trăia într-o lume pe măsura celei folclorice. Existenţă 
încadrată în zarea magiei. Ea se simte cu toată făptura ei vibrând într-o lume 
străbătută de puteri misterioase“. Tatăl său avea o viziune modernă asupra 
civilizaţiei, introducând maşina de treierat în sat, lucrând pe maşină şi învăţându-i pe 
ţărani să lucreze. Moartea lui timpurie (la numai 55 de ani) va îngreuna nyult sitaaţia 
familiei, L.B. fiind obligat să ia viaţa în piept la numai 13 ani. 
Între anii 1902-1906 a urmat şcoala primară germană la Sebeş, perioadă 
care şi-a pus amprenta asupra viziunii mitice a satului. Între 1906-1914, a fost elev la 

Liceul „Andrei Şaguna“ din Braşov, examenul de maturitate, în iunie 1914, având ca 
temă la proba scrisă de română: Romanul românesc de la 1850 încoace (disertaţiune 
literar-istorică). Potrivit cercetărilor făcute de D. Vatamaniuc şi G. Gană, în toţi anii 
şcolarităţii, de la clasa I la clasa a VIII-a, L.B. a obţinut calificativul de excelent şi 
foarte bine. În această perioadă moare tatăl poetului, L.B. devenind în clasa a M-a 
elev privatist. Tot la această vârstă, de numai 13 ani, L.B. va citi Faust de Goethe, 
lectură decisivă pentru începuturile creaţiei sale poetice. Familia se mută la Sebeş 
(1909). În clasa a IV-a a fost ales preşedinte al societăţii literare a liceului. Incepe să 
citească filozofie germană şi indiană. La 26 martie 1910, debutează în revista 
„Tribuna“ din Arad, cu poezia Pe țărm. Va scrie şi un început de studiu despre vise. 

Anul 1911 poartă amprenta contactului cu civilizațiile altor popoare, vizitând, 
datorită excursiei făcute împreună cu colegii de liceu, Constantinopolul, Atena, 
Catania, Messina, Napoli, Roma, Florenţa, Veneţia. Critica literară aseamănă acest 
voiaj spiritual al lui L.B. cu cel efectuat de Goethe în Italia — Călătoria în Italia. Din 
acest voiaj se leagă şi pasiunea pentru Bergson, despre care L.B. povesteşte în 
Hronicul său. Debutul scriitorului în domeniul filozofiei are loc în ziarul „Românul“ 
din Arad, pe 25 martie 1914 (semnând cu pseudonimul Zon Albu) cu Reflexii asupra 
intuiției lui Bergson. În 1914, după ce-şi trece bacalaureatul, pentru a nu fi înrolat în 
armata austro-ungară, se înscrie la Institutul Pedagogic Teologic din Sibiu, secţia 
teologie, pe care îl absolvă în 1917. | | | 

În perioada 1916-1930, L.B. intră în tumultul vieţii şi activităţii literare. În 
1916, face prima călătorie la Viena — descoperind mişcarea de avangardă şi 
expresionistă. O cunoaşte pe Cornelia Brediceanu. 

Publică eseuri în „Românul“, „Pagini literare“, „Convorbiri literare“. În 1917, 
încheie cursurile de teologie de la Sibiu şi se înscrie la Facultatea de Filozofie a 
Universităţii din Viena, studiind filozofia, ca disciplină principală şi biologia ca 
disciplină secundară. , 

A fost martor ocular la marele eveniment de la 1 decembrie 1918 (despre care 
ne relatează în Hronicul şi cântecul vârstelor), participând cu fratele său mai mare, 
Lionel, care făcea parte din delegație, la consfințirea evenimentului. Iată cum 
relatează L.B. evenimentul, cu emoția păstrată peste timp: „În dimineaţa zilei de 1 
Decembrie, ca la un semnal, lumea românească a purces spre Alba-Iulia (spre Bălgrad, cum îi spuneam noi, 
cu vechiul nume) pe jos şi cu căruțele... Era o dimineaţă rece de iarnă. Respirația se întrupa în invizibile 
cristale. Pe o parte a şoselei se duceau spre Alba-Iulia, scrâşnind prin făgaşele zăpezii, căruțele româneşti, 
buchete de chiote şi bucurie, alcătuind un singur şir, iar pe cealaltă parte se retrăgea în aceeaşi direcţie 
armata germană, ce venea din România, tun după tun, ca nişte pumni strânşi ai tăcerii. (...) În ziua aceea 
am cunoscut ce înseamnă entuziasmul naţional, sincer, spontan, irezistibil, organic, masiv. Era ceva ce te 
făcea să uiţi totul, chiar şi stângăcia şi totala lipsă de rutină a oratorilor de la tribună. Seara, în timp 
ce ne întorceam, cu aceeaşi trăsură, la Sebeş, atât eu cât şi fratele meu ne simţeam purtaţi de conştiinţa că 


«pusesem temeiurile unui alt timp», cu toate că n-am făcut decât să «participăm», tăcuţi şi insignifianţi, 
la un act ce se realiza prin puterea destinului.“ 


În anul 1918, Cornelia Brediceanu îi trimite lui Sextil Puşcariu, la Cernăuţi, 
manuscrisul volumului Poemele luminii. Sextil Puşcariu a publicat în ziarul „Glasul 
Bucovinei“ poemele lui L.B. cu prezentare elogioasă. Debutul editorial al lui L.B. se . 
realizează însă o dată cu tipărirea volumului Poemele luminii (1919) la Biroul de 
imprimerie „Cosânzeana“ din Sibiu (unde va apare şi volumul de aforisme Pietre 

pentru templul meu), fiind salutat şi încurajat de Sextil Puşcariu, Nicolae Iorga, Ovid 
Densusianu etc. | 
In 1920, a obţinut titlul de doctor în filozofie cu teza Kultur und Erkeenntniss 


(Cultură şi cunoaştere); s-a căsătorit cu Cornelia Brediceanu. În 1921, a apărut ` 


volumul de versuri Paşii profetului. A primit premiul Adamachi al Academiei Române; 
a fost ales membru al Societăţii Scriitorilor Români; a publicat piesa Zamolxe — 
misterul păgân, iar în 1923, piesa Tulburarea apelor. Între anii 1924-1926, se 
stabileşte la familia soţiei sale, în Lugoj. În 1924, vor apărea volumele: În marea 
trecere — versuri (Editura Radio, Cluj); Filosofia stilului (Editura Cultura Naţională, 
Bucureşti); i se joacă piesa Zamolxe la Teatrul maghiar din Cluj. A colaborat la ziarul 
ceh „Prager Presse“, în care publică interesante articole despre viaţa culturală din 
România. | 

În 1935, apar piesele Daria şi Fapta, precum şi eseurile Fenomenul original 
şi Feţele unui veac. In 1926, a fost numit ataşat de presă la Legația română din 
Varşovia — începutul carierei sale diplomatice. A publicat Ferestre colorate — eseuri. 
În 1927, a fost transferat la Legația României din Praga. A apărut drama Meşterul 
Manole. În 1928, este numit la Legația României din Berna, unde lucra şi Nicolae 
Titulescu. 
G. Călinescu va publica (1928) în „Gândirea“, un studiu despre poezia lui 
Lucian Blaga. În 1929, apare volumul de poezii Lauda somnului; se va juca Meşterul 
Manole la Teatrul Naţional din Bucureşti şi la Teatrul Naţional din Berna. În 1930, se 
va naşte fiica sa Dorli. Apare studiul filozofic Daimonion şi piesa Cruciada copiilor. 


În perioada 1930-1961 intervin în viaţa şi activitatea lui L.B. alte evenimente 


importante, unels pline de dramatism. 


Publică (1931) studiul Eonul dogmatic, prima parte a Trilogiei cunoaşterii. 

În 1932 lucrează la Legația României din Viena şi face o călătorie în Franţa. În 1933, 
apare volumul de versuri La cumpăna apelor şi eseul Cunoaşterea luciferică, care 


reprezintă partea a doua a Trilogiei cunoaşterii. În 1934, va publica ultima parte a 
Trilogiei — studiul Censura transcendentă, iar la Lvov se va juca drama Meşterul 
Manole. În 1935 are loc la Cluj premiera dramei Avram lancu; piesa Avram lancu 
obţine marele premiu Hamangiu al Academiei Române. În 1936, au apărut primele 
două părţi ale 7rilogiei cunoaşterii: Orizont şi stil şi Spaţiul mioritic. La 28 mai 1936, 
este ales membru titular al Academiei Române, iar la 5 iunie 1937 rostește discursul 
de recepţie Elogiul satului românesc şi publică ultima parte a Trilogiei culturii — 
studiul Geneza metaforei şi sensul culturii. | 

În 1938, este trimis ministru extraordinar şi plenipotenţiar al României în 
Portugalia, este numit profesor de filozofia culturii la Universitatea din Cluj (catedră 
constituită anume pentru el), şi publică volumul de versuri La curțile dorului. In 1939, 
revine în ţară, îşi exercită activitatea de profesor la Cluj, apare prima parte a 7rilogiei 
valorilor — Artă şi valoare. În 1940, refugiat la Sibiu, cu Universitatea, publică 
Diferenţialele divine. În 1941, va apare volumul Despre gândirea magică. In 1942 
publică la Sibiu Opera dramatică (în 2 vol.), Religie şi spirit, Ştiinţă şi creaţie, iar 
la Editura Fundaţiei pentru Literatură şi Artă, ediţia definitivă Poezii. În 1943, revista 
„Saeculum“ din Sibiu publică volumul de versuri Nebănuitele trepte şi volumul 

Trilogia cunoaşterii. În 1944, apare volumul de aforisme Discobol. În 1946, va strânge 
în volum Trilogia valorilor, iar în Italia, la Milano, va apare interesantul studiu 
Orizonte e stile (Orizont şi stil). În 1947, apare litografiat, cursul universitar ţinut la 
Cluj, Despre conştiinţa filozofică, iar în 1948, tot litografiat, cursul Aspecte 
antropologice, din lucrarea proiectată Trilogie cosmologică. În perioada 1944-1954, 
la Cluj, se desfiinţează catedra de filozofie a culturii; L.B. ocupă un post de 
bibliotecar şi apoi de cercetător la diferite instituţii de cultură. Lucrează acum la 
studiul Experimentul şi spiritul matematic. În 1950, elaborează lucrarea, publicată 
postum: Gândirea românească în Transilvania în secolul al XVIII-lea. În 1955, va 
publica, în traducerea lui, Faust de Goethe. În 1947, apare traducerea Nathan înțeleptul 
de Lessing; publică o culegere de versuri Din lirica universală şi Opere vol.2 de Lessing. 
În 1960, reintră în presa literară colaborând la „Contemporanul“, „Tribuna“ şi „Steaua“ de 
la Cluj cu articole şi poezii. A fost unul din întemeietorii revistei „Gândirea“ (din 1921), 
menţinând un echilibru intelectual deosebit. Adept al expresionalismului pe care îl consideră 
cel mai potrivit „stil al năzuinţelor spre absolut“, în deplină concordanţă cu filozofia sa: 
„cea mai profundă filozofie a creaţiei alături de aceea a lui Heidegger, derivând din sistemul său poetic, ca o 
dezvoltare a unor intuiţii lirice.“ 
| Opera filozofică a lui L.B. se impune, după aprecierea lui Dumitru Micu: 
„prin intuiţii profunde, prin observaţii de mare fineţe asupra stilurilor diverselor culturi, prin strălucirea 
caracterizărilor făcute unor opere de artă, prin măiestria expresiei, cum şi, îndeosebi, prin darul de a incita 
spiritul, de a stimula gândirea personală a cititorului” (Dicţionarul de literatură română, 
coordonator D. Păcurariu). După N. Steinhardt: „L.B. a creat a doua oară lumea românească. 
Lumea mioritică nu-i de fapt un tablou, un act discriptiv, e o lume autonomă doar despicată din realitate“. 
Această realitate proprie marilor spirite ale neamului nostru este sintetizată de Mircea 
Vulcănescu în sintagma „Revolta fondului nostru trac; autothnismul: Eminescu, Blaga, Pârvan, Nae 
lonescu...“ i 
Interesant de remarcat, pentru definirea personalității lui L.B., în ceea ce 
priveşte capacitatea sa de creație, este ritmicitatea elaborărilor, dar mai ales 
minuţioasele sinoptice, note, sinteze. În Corespondenţe şi concluzii din Filozofia stilului 
(1924) scriitorul face chiar precizarea unităţii unor asemenea tehnici: „O tabelă 
schematică va rezuma încă o dată creaţiile geniului omenesc din punct de vedere al ideoplasticităţii. 
Tabela stabileşte sumar paralelismul ramurilor culturale. Aceeaşi valoare susţine pentru fiecare serie 


corespondenţele. Aceste corespondențe, odată dovedite, se poate afirma fără şovăire că ceea ce se 
numeşte «stil» în artă nu se restrânge numai la artă, Acelaşi stil se constată în tărâmul cunoaşterii ca şi 
în etică sau în întocmirile sociale“. „Stilul — subliniază Blaga — e tocmai ce arta unei epoci are comun 
cu celelalte ramuri ale culturii.lată de ce «stilul» nu e o emanaţie sau o formă de-a esteticul în sine, ci o 
invazie din afară în estetic, o invazie culturală“, Iată sinopticul lui L.B. referitor la valorile 
stilului în diferite ipoteze (vezi tabelul 1). După care L.B. concluzionează: şi stilurile 
asemenea perioadelor culturale au o succesiune temporală, istorică ce pendulează însă între valoarea 
„individuală“ şi cea „absolută“ sau a „tipicului“. „Uneori, adaugă L. Blaga, poţi găsi aceste valori 
amestecate în diferite proporţii“. 

La fel de interesant este şi sinopticul pe care-l introduce L.B. la studiul 
Despre dor, din Trilogia culturii, intitulat semnificativ Duh şi ornamentică. Ca şi C. 
Noica, L.B. intuieşte specificul spiritualităţii româneşti faţă de cel al altor popoare. 
Insistă pe specificul cântecului nostru popular, subliniind faptul că „Stările cele mai des 
cântate şi exprimate sunt, precum se ştie: dorul, jalea, urâtul. Ori toate aceste stări, care alcătuiesc substanţa 
celor mai multe poezii populare sunt stări de nuanţe. Niciunul din cuvintele dor, jale, urât, nu este traductibil 
în altă limbă“. „Ele — continuă. L.B. — definesc stări sufleteşti româneşti. „Starea de dor, afirma 


L.B., este aţa de mult împletită de nuanţe, încât de ea ţin până şi vocalele şi consoanele înşile ale 


cuvântului dor.“ Asemenea cuvinte, nu înseamnă după L.B. pur şi simplu ceva, ci ele fac 
parte „prin chiar sonoritatea lor, din ceea ce ele înseamnă“. Şi tot aşa — subliniază 
scriitorul — e cazul „stării jale, şi al stării urâtului“. „Unui român, spune Blaga, în 
legătură de sânge cu matca etnică i s-ar putea uşor întâmpla încercând să-şi 
făurească o filozofie existenţială, să circumscrie aceeaşi substanţă prin termenul 
dor“. Dorul s-ar revela deci ca ipostază românească a „existenţei“ umane. Dacă se 


tine seama de omniprezenţa dorului în poezia noastră populară, s-ar putea afirma că - 


existenţa e pentru român „dor“, aspirație trans-orizontică, existenţă care în întregime 
se scurge spre „ceva“ (vezi tabelul 2). a 

Vastitatea operei lui L.B. face imposibilă o cuprindere suficientă într-un 
dicționar de acest fel. Prin exemplificările şi aprecierile critice încercăm să lărgim 
sfera de referințe asupra creației blagiene, creație tradusă în mai multe limbi şi 
cuprinsă în tot mai numeroase enciclopedii şi dicționare străine, adeverindu-se în felul 


acesta aprecierea profetică a lui Mircea Eliade. 
Întrebat de Zaharia Sângeorzan dacă recunoaşte în opera lui L.B. un orizont 


eminescian, N. Steinhard răspunde: „Da, Blaga dintre toți mi se pare cel mai apropiat de Eminescu. 
Deşi a fost ambițios, susceptibil, supărăcios, răsfățat... ceea ce Eminescu nu a fost! Dar orizontul mitic 
se încadrează fără îndoială în orizontul eminescian. Da, Blaga mai mult decât oricare altul. Eu unul îl 


admir mult, îi sunt foarte devotat.“ 
Iată cum fixează figura şi personalitatea lui L.B. Şerban Cioculescu, în 


Amintiri (Editura Eminesu, Bucureşti, 1975): „Înalt, umblând uşor încovoiat, în aparenţă timid, 
scump la vorbă, dar cu privirea pătrunzătoare, L.B. plăcea tuturor printr-un fel de ingenuitate care-l 
singulariza. Într-un cunoscut autoportret, el şi-a formulat caracterul taciturn în acest fel: «L.B. e mut ca o 
lebădă». Între prieteni, intervenea în discuţie: mai ales când se punea în discuţie o problemă de gândire 
filozofică şi când i se cerea părerea. Atunci răspundea pe larg, expozitiv, ca la catedra de filozofie a 
culturii, de la Cluj, care i se crease într-un târziu, după ce, în tinereţe, îi fusese refuzată. Din străinatate, 
unde a funcţionat peste cincisprezece ani în diplomaţie, urcând toate treptele, de la aceea de ataşat cultural 
la aceea de ministru plenipotenţiar, răspundea cu mare punctualitate tuturor celor cei scriau (...)“. 

Urarea pe care avea să i-o facă Emil Petrovici la primirea în Academie, ca 
răspuns la discursul Elogiu satului românesc, s-a dovedit a fi de bun augur pentru 
L.B.: „Intrat de câţiva ani în recunoaşterea publică şi instalat mai înainte de încărunţire în istoria noastră 
culturală, dar cu tainiţe încă pline de gânduri neîntrerupte, iubite coleg, fii bine venit în sânul Academiei 
Române“, 

Nr. | Valoarea În 
fundamentală | metafizică 
a culturii 
Individul Infinitul şi 
eternitatea 
seria de 
momente 
individuale. 
3, | Absolutul Infinitul şi 
° eternitatea 
mai presus de 
fenomene. 


Ornamentica 


1. Scandinavă 
2. Neogreacă 

zigzagat, 

cvadratic 

de curburi, mixt, 
volute 


3. Ceho-slovacă 


liniar, viguros, 
dinamic 


drept-liniar, 


8. Românească 


dominant drept- 
liniar 


Geometrismul | Motivele naturale 


g aa 
6. Sus-slavă geometrism mixt 


geometrism mixt 


Tabelul 1 


In Postulate 
organizația pentru artist 
socială 


În morală 


Statul în 
serviciul 
individului. 
Anarhie. 


Fiecare om 
să-şi dezvolte 


Fenomenul 
singuratic şi 
unicitatea sa e 
singura 
realitate. 


Individualul, 
Vitalitatea, 
Colţurosul, 
Nuanţatul. 


Originalitatea. 


latente ale 
personalităţii, 
Fenomenul 

individual, 

umbra unei 

„idei“ sau 

condus de o 

„idee“. 


Încadrarea într- 
o şcoală. 
Academia. 


Statul limitat, 
Statul cetate. 


Extazul, Biserică, Simbolicul, 
Contemplarea, | Universitate, | Abstractul, 
Acţiunea Colectivism | Stilizatul. 
rituală. spiritual. 


Fenomenul 
singuratic 
iluzie sau - 
simbol al 
absolutului. 


Anonimatul, 
Tradiţionalism. 


Tabelul 2 


Aspectele stilistice 


animale, umane, |colori pline, nu |ritmică consecvență, stil 
vegetale, puternic | strigătoare dinamic, prezenţa 
stilizate voinţei 


nu totdeauna 
consecvent sieşi, 
virtuozitate 


încărcată, 
horror vacui 


vegetale, 
animale, 
schematizate 


dominante cele  |colori violente 
vegetale 
simplificate 


naturalist 


ritmică, 
ornamente şi 
câmpuri 


consecvență, 
aspect baroc 


rarefiată, 
degajată 


vegetale, nuanţe calde 
animale, umane, 
naturalist 


simplificate 


colori vii sau  |accidentală aspect burghez 


mate 


vegetale, umane, 
animale 
simplificate 
geometrizate 


inconsecvenţă, 
aspect bombastic, 
plebeic 


naturale încărcată 


geometrizate 


naturale 
schematizate 


inconsecvenţă, 
aspect bombastic, 
plebeic 


consecvență, stil 
static, distincție 


rarefiată, 
degajată, 
ornamente şi 
câmpuri 


vegetale, 
animale, organic 
stilizate, uneori 

geometrizate 


colori stinse 

OPERA: Proză: Pierre pentru templul meu (Sibiu, 1919; Ed. II, Bucureşti, 


1920); Cultură şi cunoştinţă (Cluj, 1922); Filozofia stilului (Bucureşti, 1924); Feţele — . 


unui veac (Arad, 1925); Ferestre colorate, Însemnări şi fragmente, (Arad, 1926); 


Daimonion (Cluj, 1930); Eonul dogmatic (Bucureşti, 1931); Cunoaşterea luciferică 


(Sibiu, 1933); Censura transcendentă. Încercare metafizică (Bucureşti, 1934); Orizont 
şi stil (Bucureşti, 1936); Spaţiul mioritic (Bucureşti, 1936, Ed. II, 1937); Geneza 
metaforei şi sensul culturii (Bucureşti, 1937), Fenomenul originar (Bucureşti, f.a); Artă 
şi valoare (Bucureşti, 1939); Diferenţialele divine (Bucureşti, 1940 — primul studiu din 
trilogia cosmologică), Despre gândirea magică (Bucureşti, 1941), Religie şi spirit 
(Sibiu, 1942); Ştiinţă şi creaţie (Sibiu, 1942); Trilogia cunoaşterii: Eonul dogmatic, 
Cunoaşterea luciferică, Censura transcendentă (Bucureşti, 1934); Trilogia culturii: 
Orizont şi stil, Spaţiul mioritic, Geneza metaforei şi sensul culturii (Bucureşti, 1944, 
Ed. II, 1969); Discobolul, Aforisme şi însemnări (Bucureşti, 1945); Trilogia valorilor: 
Ştiinţă şi creaţie, Gândire magică şi religie, Artă şi valoare (Bucureşti 1946), Despre 
conştiinţa filosofică (2 vol., Cluj, 1947); Ediţie îngrijită de Dorli. Blaga şi I. Maxim 
cu un cuvânt înainte de H. Wald (Timişoara, 1974); Hronicul şi cântecul vârstelor (ed. 
îngrijită şi cuvânt înainte de G. Ivaşcu, postfață şi bibliografie de Ioan Holban, 
Bucureşti, 1965; Ed. II, 1973, Bucureşti, 1990); Gândirea românească în Transilvania 
în secolul al XVIII-lea (ed. îngrijită de G. Ivaşcu, Bucureşti, 1966); Zări şi etape, text 
îngrijit şi bibliografie de Dorli Blaga, prefață de D. Ghişe (Bucureşti, 1968); 


Experimentul şi spiritul matematic (prefaţă de Călina Mare, Bucureşti, 1969); Scrieri 


despre artă (prefaţă de Dumitru Micu, antologie, studiu introductiv şi note de Emil 
Manu, Bucureşti, 1970); Isvoade, eseuri, conferinţe, articole (ed. îngrijită de Dorli 
Blaga şi Petre Nicolau, prefaţă de G. Gană, Bucureşti, 1972); Poezie, Teatru, Proza 
autobiografica I-II (antologie, prefaţă şi bibliografie de G. Gană, Bucureşti, 1972); 
Ceasornicul de nisip (ed. îngrijită, prefaţă şi bibliografie de Mircea Popa, Cluj, 1973); 
Opere I-V (ed. îngrijită de Dorli Blaga, cuvânt înainte de Şerban Cioculescu, 
Bucureşti, 1974-1977); Aspecte antropologice (ed. îngrijită şi prefaţă I. Maxim, 
Timişoara, 1976); Fiinţa istorică (ed. îngrijită şi postfață de T. Cătineanu, Cluj, 
1977); Încercări filosofice (ed. îngrijită şi bibliografie de Anton Ilica, prefaţă de 
Viorel Colţescu, Timişoara, 1977); Opere 9, Trilogia culturii (ed. îngrijită de Dorli 
Blaga, studiu introductiv de Al. Tănase, Bucureşti, 1985); Luntrea lui Caron — roman 
(Bucureşti, 1991, Humanitas, ed. îngrijită şi stabilire text: Dorli Blaga şi Mircea 
Vasilescu, notă asupra ediţiei Dorli Blaga, postfață Mircea Vasilescu). Versuri: 
Poemele luminii (Sibiu, 1919; Ed. II, Bucureşti, 1919); Paşii profetului (Cluj, 1921); 
În marea trecere (Cluj, 1924); Lauda somnului (Bucureşti, 1929); La cumpăna apelor 
(Sibiu, 1933); La curțile dorului (Bucureşti, 1938); Nebănuitele trepte (Sibiu, 1943); 
Poezii (cuvânt înainte G. Ivaşcu, Bucureşti, 1962); Versuri (ed. îngrijită şi prefață de 


Aurel Rău, Bucureşti, 1966); Antologie de poezie populară (ed. îngrijită de G. Ivaşcu, 


Bucureşti, 1967); Poezii 1-17 (ed, îngrijită de G. Ivaşcu, prefaţă de Mircea Tomus, 
tabel cronologic de D. Andraşoni, Bucureşti, 1968); Ce aude unicornul (antologie şi 
postfață de Eugen Simion, Bucureşti, 1975); Vârsta de fier (1940-1944), Corăbii de 
«cenuşă; Cântecul focului; Mirabila sămânță (Bucureşti, 1975); Opere l, Poezii antume 

(ed. critică şi studiu introductiv de G. Gană, Bucureşti, 1982). Teatru: Zamolxe — 
mister păgân (Cluj, 1921); Tulburarea apelor — dramă (Cluj, 1923); Daria — dramă 
în 4 acte (Cluj, 1925); Fapta — joc dramatic (Bucureşti, 1925); Învierea — pantomimă 
în 4 tablouri (Bucureşti, 1925); Meşterul Manole — dramă în 5 acte (Sibiu, 1927); 
Cruciada copiilor (Sibiu, 1930); Avram Iancu, dramă într-un prolog şi 3 faze (Sibiu, 
1934, Ed. II, 1942); Opera dramatică, I-II (Sibiu, 1942); Arca lui Noe (Sibiu, 1944); 
Teatru (ed. şi prefaţă de Eugen Todoran, Bucureşti, 1970; Ed. II, 1971). Traduceri: 
Din lirica universală, tălmăciri (Bucureşti, 1957); Din lirica engleză, tălmăciri 
(Bucureşti, 1970); Din literatura germană: Faust de Goethe; Lessing. 

REPERE ASUPRA OPEREI: Opera în proză a lui L.B. cuprinde: scrieri 
filozofice, studii de estetică, istorie literară, aforisme şi un roman. 

Pompiliu Constantinescu realizează interesanta paralelă între momentul Titu 
Maiorescu şi L.B., pe linia influenţei „cugetării germane“, remarcând faptul că Titu 
Maiorescu a aplicat cu o disciplină latină, dar cu o ideologie tehnică germană, o 
viziune filozofică asupra unui moment important din evoluţia culturii române, folosind 
criterii fundamentale de disociere a domeniilor de creaţie şi judecare a lor, sensul 
activităţii maioresciene fiind destul de adânc. Maeștrii săi din copilărie, Hegel şi 
Schopenhauer, i-au dat elemente de orientare, pe baza şi la nivelul unui contemporan 


european. Cu o aplicaţie mai restrânsă, dar cu o „reală competenţă, subliniază criticul, 
di. Blaga se poate spune că reprezintă un al doilea moment intens de influenţă a filozofiei germane în 


cultura noastră.“ 
Opera filozofică a lui L.B. este semnificativă pentru întrepătrunderea 


filozofiei cu poezia, atitudinea lirică dominând în confruntarea cu marile probleme ale 
existenţei, ale cunoaşterii, ale culturii, ale metaforei, ale valorilor umane şi spirituale 
care diferenţiază, dar şi unesc ca într-o „corolă de minuni a lumii“ binele, frumosul, 
misterul, armonia. 

În Trilogia cunoaşterii, L.B., folosind conceptele de: cunoaştere paradisiacă 
şi cunoaştere luciferică, demonstrează specificul cunoaşterii luciferice care nu are ca 
scop lămurirea misterului ci potenţarea lui, sporirea lui, în timp ce cunoaşterea 
paradisiacă — este cunoaşterea logică, raţională, care reduce misterul, atunci când se 
revarsă asupra obiectului cunoaşterii, vrând să-l lumineze. Cunoaşterea luciferică este 
proprie artei, deci şi literaturii, iar cunoaşterea paradisiacă este proprie ştiintelor exacte. 
Trilogia culturii cuprinde de la lucrări de tinereţe: Filozofia stilului (1924), la lucrări 
de sine stătătoare apărute între anii 1935-1937; Orizont şi stil, Spaţiul Mioritic, 
Geneza metaforei şi sensul culturii (reunite în volum în 1944, apoi în 1969 — şi în 1985 
— în volum de ediţie — Opere 9, D. Micu, aprecia, în studiul său Lucian Blaga — un 


filozof axat pe cultură, originalitatea gândirii filozofice a scriitorului: „Sistemul lui Blaga 
este singular în contextul universal al filozofiei contemporane. Eminamente speculativă, gândirea din 
«trilogii» se comunică pe cale metaforică. Poet şi dramaturg de întâia mărime, filozoful gândeşte în 
imagini şi vorbeşte liric. Creează simboluri, ervindu-se în acest scop frecvent de mituri“. | 

Filozofia culturii reprezintă, după Al. Tănase, „partea cea mai viabilă, în sensul 
permanentei actualități, din întregul sistem filozofic blagian“, În studiul introductiv la volumul de 
Opere 9 — al Trilogiei culturii, Al. Tănase relevă vasta şi diversa problematică a 
trilogiei, cum ar fi: Cultura ca mod esenţial specific uman, sau despre destinul creator 


al omului; Reflecţii despre stil, remarcând faptul că: Trilogia culturii începe în mod 

semnificativ cu Orizont şi stil (idei despre stil exprimând L.B. şi în alte lucrări: 
Filosofia stilului, Feţele unui veac). După L.B., „Stilul este mănunchi de stigme şi motive, pe 
jumătate tăinuite, pe jumătate relevate, este coeficientul prin care un produs al spiritului uman îşi 
dobândeşte demnitatea supremă, la care poate aspira. (...) Stilul e ca un jug suprem, în robia căruia trăim, 
dar pe care nu-l simţim decât arareori ca atare. Cine simte greutatea atmosferei sau mişcarea pământului? 
(s.n.). Cele mai copleșitoare fenomene ne scapă, ne sunt insesizabile, din moment ce suntem integrați în ele. 
Astfel este şi stilul. (...) Punerea în lumină a unei unităţi stilistice, scoaterea ei în evidenţă, presupune 
înainte de toate ieşirea din cadrul acestei unităţi, adică distanţarea“. In acest fel L.B. defineşte 
original stilurile fundamentale ale culturii — realismul, clasicismul, materialismul, 
idealismul, romantismul, expresionismul. 

În studiul menţionat, Al. Tănase subiniază şi alte idei blagiene despre: Stilul 
ca principiu de constituire a culturii; Inconştientul (subconştientul) ca factor de geneză 
a stilului; Personanţa şi categoriile abisale sau despre dificultățile comunicării între 
planul inconştientului şi cel al conştientului; Factori de modelare stilistică a culturii; 
Cultura ca totalitate sau cosmoid; Critica morfologiei culturii; Spaţiul mioritic sau 
despre specificul naţional al culturii româneşti — componentă importantă din Trilogia 
culturii, definită în Spaţiul mioritic (1936) şi despre care L.B. mărturisea: „Examenul 
atent şi stăruitor al culturii noastre populare ne-a dus la concluzia reconfortantă despre existenţa unei matrici 
stilistice româneşti. Latenţele ei întrezărite ne îndreptăţesc la afirmaţiunea că avem un înalt potenţial 
cultural. Tot ce putem şti, fără temerea de a fi dezminţiţi, este că suntem purtătorii bogaţi ai unor 
excepţionale posibilităţi. Tot ce putem crede, fără de a săvârşi un atentat împotriva lucidităţii, este că 


lăsa manevraţi de iluzii, este mândria unor iniţiative spirituale, istorice, care să sară, din când în când, ca 
o scânteie şi asupra creştetelor altor popoare. Restul e — ursită.“ Este originală viziunea lui L.B. 
asupra definirii spaţiului spiritualităţii româneşti — Spaţiul mioritic — 'ca matrice 
stilistică a culturii româneşti. L.B. are un întreg capitol intitulat Despre dor; «Boicotul 
istoriei» şi geniul creator al poporului; Cultură majoră — cultură minoră (despre care 
va vorbi şi în discursul de recepţie de la Academia Română). 

Mircea Eliade fixează valoarea ultimei lucrări din trilogie Geneza metaforei 
şi sensul culturii (Ed. Fundaţiei pentru Literatură şi Artă «Regele Carol II», Bucureşti, 
1937), carte ce avea să încheie Trilogia culturii, comparând-o cu o construcţie 
simfonică şi evidențiind elementele de originalitate ale filozofului român: „Depăşind de 
mult (de la Orizont şi stil) concepţia organicistă a culturii, L.B. îşi propune să izoleze şi să îndepărteze 
cât mai mult cultura de «biologie», apropiind-o de metafizică, Rezultatele pe care le-a dobândit gânditorul 
nostru în acest sector ni se pare de o considerabilă importanţă. Să ne oprim câteva clipe asupra lor. 

L.B. se deosebeşte de ceilalţi doi mari filozofi contemporani ai culturii, Spengler şi Frobenius, 
prin ceea ce azi putem numi, cu o formulă prea sonoră, voinţa metafizică. Teama de metafizică se 
remarcă atât la Frobenius cât şi la Spengler, Cel dintâi descoperă «matca stilistică» a unei culturi în peisaj, 
în ceea ce numeşte el paideuma, pe: câtă vreme Blaga fixează rădăcinile creaţiei culturale într-un 
subconştient «cosmizant», care are mai puţin valoarea psihologică pe care suntem mai obisnuiţi s-o acordăm 
acestui termen, cât valoarea metafizică a unui «logos»“. (...) Şi Eliade continuă: „Pentru L.B., cultura 
este modul specific de a exista al unui om în Univers, lar modul specific de a exista al omului în Univers 
cu o altă formulă, este existenţa întru mister şi revelare. «Cultura ẹ condiţionată de începerea în lume a 
unui nou mod, mai profund şi în aceeaşi măsură mai riscant de a exista. Acest mod aduce cu sine, fireşte, 
o smulgere din imediat şi o transpunere permanentă în non-imediat, ca orizont veşnic prezent». Pe când 
civilizaţia răspunde existenţei omului întru autoconservare şi securitate — fiind, deci, o creaţie pe planul de 
luptă şi de apărare a vieţii — cultura este un rezultat al încercărilor omului de a-şi revela misterele; cu alte 
cuvinte, cultura derivă dintr-un «dezastru» metafizic, din neputinţa omului de a-şi revela siegi misterele: L.B. 
consideră cultura ca o cădere, deşi catastrofa aceasta nu are nici un element pesimist în concepţia 

gânditorului nostru. Pentru că, este adevărat că omul nu-şi poate revela misterele — din cauza frânei 
transcendentale a Marelui Anonim, care se apără astfel de încercarea omului de a i se substitui prin aceasta 
revelare — dar nu este mai puţin adevărat că tocmai prin această încercare omul se apropie mai mult de 
transcendent, marcând astfel punctul maxim al existenţei sale în Cosmos“. După care concluzionează, 


în eseul său: Lucian Blaga şi sensul culturii (Revista Fundațiilor Regale, 1938): „Blaga 
este singurul între filozofii culturii, care n-a şovăit să-şi pună problema ontologică, în legătură cu creaţia 
culturală şi stilul. Curajul acesta metafizic are considerabile rezultate. Să notăm pe cel dintâi: se scoate 
cultura din seria faptelor istorice şi i sc acordă o validitate metafizică. Deşi creaţia de cultură reprezintă 
o uşurare a încercării omului de a-şi revela misterele, ca are, în sine, destule semne ontologice, care pot fi 
numai catalogate de istorie, dar nu pot fi înţelese decât de metafizică“. 

În Trilogia valorilor, L.B. defineşte cele două tipuri de metafore: metafora 


plasticizantă — care dă concreteţe faptelor, fără a îmbogăţi conţinutul, şi metafora 
revelatorie, care caută să releve misterul esenţial, proprii creaţiei lui L.B. 

Un interes deosebit prezintă şi discursul de recepţie rostit la Academia 
Română — Elogiul satului românesc — care aduce în discuţie aspectele culturii minore 
şi culturii majore, precum şi pe cele ale mitului satului românesc. 

Remarcabile sunt şi eseurile sau foiletoanele (cum le numeşte chiar el) şi 
aforismele publicate în periodicele arădene. L.B. a debutat în ziarul „Românul“ — 
(cotidian politic care a apărut în anul 1911 la Arad şi în care avea să publice şi 
I.L. Caragiale în ultimii ani de viaţă) — cu un cseu filozofic Reflexia asupra intuiţiei 
lui Bergson, filozof ale cărui idei au exercitat o puternică influenţă asupra scriitorului 
(Bergson, laureat al Premiului Nobel, vedea evoluţia lumii pe o linie neîntreruptă, 
ascendentă, numită „evoluţie creatoare“ guvernată de un principiu spiritual intrinsec, 
numit „elanul vital“. Evoluţia poate fi sesizabilă cu ajutorul „intuiţiei“ care avea o 
natură cu totul deosebită de cea a raţiunii — Materie şi memorie, 1968; Educaţia 
creatoare, 1907). Aşa se explică faptul că, în 1915, L.B. avea să publice la Braşov, 
în „Gazeta Transilvaniei“, un articol intitulat Ceva despre filozofia lui H. Bergson, iar 
în Mit şi cunoaştere să-l numească „ultimul mare filozof“. : 

Eonul dogmatic (1931), este considerată, în sensul perfecțiunii cea mai pură 
operă a spiritului românesc „aşa cum e pură o tragedie de Racine, o fugă de Bach“ 
(I. Negoiţescu). „Este, continuă criticul, cea mai perfectă, lăsând la contemplare impresia unei idei 


poetice de proporții neobişnuite. Şi, în adevăr, într-un anume sens, Eonul dogmatic poate fi socotit ca 
simbolul imens, momentul ideii poetice.“ | 


"Cea mai importantă perioadă a creaţiei filozofice a lui L.B. — remarcă Viorel 
Colţescu în prefața la Încercări filozofice blagiene — este, fără îndoială, aceea a 
elaborării şi publicării lucrărilor ce fac parte din trilogii. În „planul sistemului“, din 
1940, se vorbeşte de cinci trilogii: 1) trilogia cunoaşterii, 2) trilogia culturii, 3) trilogia 
valorilor, 4) trilogia cosmologică, 5) trilogia pragmatică. Dintre acestea, în timpul 
vieţii autorului au fost publicate numai primele trei, precum şi prima lucrare din cea 
de-a patra trilogie — două cursuri litografiate: Despre conştiinta filozofică — apărut în 
1947 (tipărit în 1974 la Ed. Facla) şi Aspecte antropologice — apărut în 1948 (tipărit 
în 1976 tot la Ed. Facla). Despre primul curs, L.B. afirma: „Odată, cândva, când se vor 
publica toate trilogiile, acest studiu va figura a introducere a întregului sistem“. Reorganizându-şi 
planul sistemului, aşa după cum ne informează fiica sa, Dorli Blaga, scriitorul renunţă 
la cea de-a cincea trilogie. 

Viorel Colţescu menţionează în' prefața amintită următoarele perioade (desigur 
cu o delimitare relativă) în evoluţia gândirii lui L.B.: 1. perioada începuturilor fiolozofice 
(1914-1919); Reflexii asupra intuiţiei lui Bergson, Ceva despre filosofia lui H, Bergson, 
Criticism istoric, Eroism în gândire, Concepţia despre lume şi ştiinţă, Intelectualismul în 
filosofie, Mir şi. cunoştinţă, Două tendințe în teoria cunoaşterii, Ipoteze indiferente, 
Probleme fantome (publicate în presa vremii: „Românul“, „Pagini literare“, „Gazeta 
Transilvaniei“, „Convorbiri literare“, „Banatul'"); 2. perioada pregătirii concepţiei sistematice 
(1919-1931), cu: Filosofia stilului (1924); Feţele unui veac (1925), Ferestre colorate (1926); 
3. perioada elaborării sistemului sau perioada trilogiilor (1931-1946); 4. perioada corectării 
şi dezvoltării concepției sistematice (1946-1961). 

Luntrea lui Caron, roman inedit, şi singular, al cărui titlu este dat de „Revista 
de istorie şi teorie literară“, după mărturisirile lui Dorli Blaga, în Notă asupra ediţiei 
din 1991. Caron, în mitologia greacă simbolizează luntraşul care trece sufletele 
morţilor peste apa Aheronului. Potrivit titlu pentru problematica romanului, comparabil 
cu Jurnalul fericirii al lui Nicolae Steinhardt. Dorli Blaga face precizări în legătură 
cu geneza romanului, situând prima formă de redactare între anii 1951-1953, a doua 
între 1956-1958. Dar: „Nici una dintre cele două variante nu a fost considerată de autor ca definitivă. 
În vara anului 1960 mi-a mărturisit că intenţionează să scrie romanul. În acea vreme Blaga publica 
traducerea lui Faust...“. Dorli Blaga atrage atenţia că romanul Luntrea lui Caron nu trebuie 
pus în legătură cu opera autobiografică Hronicul şi cântecul vârstelor. „Cred că scrierea 


acestui roman, «comunicarea cu hârtia» — mărturiseşte Dorli Blaga — a fost pentru Blaga o eliberare 


din suferinţele morale prin care a trecut în anii '50 când s-a simţit umilit şi nedreptăţit. Niciodată însă nu 
a fost părăsit de profundul său patriotism şi de dorinţa de a-şi aduce contribuţia la dezvoltarea culturii 
româneşti. Acesta a fost şi motivul pentru care nu s-a gândit niciodată să emigreze“. 


Romanul, aşa cum apreciază Mircea Vasilescu în posfaţă, are un caracter 
metaforic fiind „o lungă confesiune (511 pagini) a unui spirit superior confruntat cu 
o istorie potrivnică“. Pe parcursul lecturii cine este avizat cu biografia lui L.B., poate 
face „similitudini între unele aspecte ale biografiei poetului şi datele reale, îndeobşte 
cunoscute, şi evenimentele prin care trece eroul narator Axente Creangă“. Acestea ar 
fi: activitatea diplomatică înainte de război, înlăturarea de la catedră şi repartizarea 
ca bibliotecar, unele campanii de presă care uzau de caracterul mistic şi metafizic al 
creaţiei. Semnificative sunt începutul şi sfârşitul romanului, ambele situând cititorul în 
contexte istorice deosebite. În deschidere — situarea în timp — ca punct de plecare 15 
aprilie 1944, când „Sirenele de alarmă intrau în funcţiune cam din două în două ore, cu o stridenţă 
de sfâşiau sufletul şi urechile“, iar ca spaţiu — „marginea dinspre dumbravă a Sibiului, unde «ne simţeam 
oarecum la adăpost faţă de multe neajunsuri ale vremii»“. Aici se refugiase patru ani-mai înainte 
Universitatea de la Cluj când un nedrept verdict tăiase Transilvania în două. Finalul 
romanului se constituie într-o frumoasă metaforă a întoarcerii la origine, simbolizată 
de o călătorie la Grădişte, unde Ana, sus pe o lespede, la „supremele izvoare“ ascultă 
şi trăieşte solemnitatea poemului, care sintetizează parcă experienţa practică în planul 
motivelor, al experienţei poetice şi desigur, al aluzivului. Întoarcerea în timp este 
dramatică şi dă naştere unor grave întrebări, dar ele nu anulează finalul izbăvitor şi 
înţelept al neamului nostru, care îşi învinge dramatica istorie. Romanul este, înainte de 
toate, documentul unei conştiinţe agresate de lipsa de sens a istoriei. Planul istoric se 
întrepătrunde cu planul liric, romanul proiectând două personaje feminine deosebite, 
Octavia şi Ana, tipuri total diferite: Octavia „oarecum exotică ca şi sfârşitul ci fantastic“ 
(episodul trecerii lupilor cu bradul, urmat de dispariţia femeii) şi Ana Rareş, personajul 
feminin complex al romanului, care „devine o aspirație obsedantă a eroului“ pentru ca, în cele 
din urmă, „să întruchipeze drumul său către echilibrul interior şi către descoperirea «existenţei creatoare»'“. 

Romanul, modern prin tehnicile compoziționale — naraţiunea la persoana IÍ, 
flux confesiv, inserarea documentului personal, multitudinea problemelor psihologicului 
— „o gamă considerabilă de tonalități stilistice, de la eseul social cu substrat etic, trecând prin pamflet şi 
«reportaj», până la ţelurile clasice ale romanului realist“ — Luntrea lui Caron poate fi considerat 
un roman total, o contribuţie de seamă a scrisului blagian şi în domeniul romanului românesc. 


APRECIERI CRITICE: 


Eugen Lovinescu: „În afară de Tudor Vianu, (...) printre critici, cu o activitate 


desfăşurată în afară de Camil Petrescu, al cărui studiu ni-l rezervăm în domeniul creaţiei, nu putem să 


nu menţionăm şi alţi câţiva eseişti. | 

Lucian Blaga. Locul de frunte îl are L.B. (n. 1859), care în Filosofia stilului leagă arta cu 
toate celelalte manifestări al conştiinţei creatoare într-o valoare fundamentală într-o unitate de stil; filozofia 
culturală devine astfel filozofia stilurilor succesive, între care spiritul omenesc a pendulat în cursul 
timpurilor. Tendinţa ultimului sfert de veac ar merge spre setea colectivismului spiritual, spre arta abstractă 
şi utilizarea lăuntrică, nou stil al vieţii născut din setea de absolut. Concepţia filozofiei culturii prin 
reducere la unitate, la stil, a reluat-o scriitorul apoi în Feţele unui veac, susținând congruenţa tendinţelor 
epocii noastre spre absolut, tipic, spre anonimat, adică spre expresionism. 

De la filozofia culturii, scriitorul s-a îndreptat într-o serie de eseuri: Eonul dogmatic, Cunoaşterea 
luciferică, Cenzura transcendentă, Spaţiul mioritic, spre metafizică, punând întrebările: Cum este posibilă 
dogma? Cum este posibilă cunoaşterea luciferică? Cum este posibilă metafizica cunoaşterii? — probleme 
ce ies din cadrul lucrării de faţă.“ i 

Tudor Vianu: „Împreună cu numele lui Nichifor Crainic se pronunţă acela al lui L.B. 
Rareori a existat însă o deosebire de temperament atât de mare între doi scriitori, ca aceea dintre Crainic şi 
Blaga. Unul este un ideolog, militant, ancorat în mari categorii obsteşti, tradiţia, etnosul, biserica, celălalt 
un cugetător fără ascuţiş practic, ţinând să accentueze nota sa personală. L.B. este un om de ştiinţă, 
preocupat să distingă, să clarifice, să ordoneze o materie intelectuală de care se apropie cu minuţiile unui 
analist. De aici mulţimea schemelor, a tabelelor sinoptice şi clasificatorii care interceptează expunerea lui. 
De aici mulţimea termenilor tehnici creaţi pentru nevoile demonstraţiei şi acele articulaţii didactice ale frazei, 
care afirmă ceva într-o anumită «ordine de idei», într-o «primă aproximaţie», după care îşi propune să 
facă «un pas înainte» sau să adâncească «problema şi perspectivele potrivit teoriei» sale etc. Blaga este 
însă un om de ştiinţă romantică şi, pentru a-l înţelege în particularităţile structurii sale,ar trebui să-i 
căutam prototipul printre speculativii romantici, un Schelling şi discipolii săi, spirite convinse că 
adevărurile naturii şi ale culturii trebuiesc descifrate din simboluri adânci, din ceea ce el numeşte cu o 
expresie atât de caracteristică pentru sine «chiromanţia ascunselor fundaluri» (Spaţiul mioritic, 1936). 
«Ştiinţa romantică e deseori împletită cu anecdota cosmică», scria Blaga altădată (Feţele unui veac, 
1925) şi această anecdotă cosmică, tălmăcită\ din simbolismul lucrurilor, prin valul cărora conştiinţa 
omului poate intui realităţile ultime, oprite a se destăinui direct, constituie materia cercetării sale. Acestea 
fiind poziţiile lui Blaga, arta sa scriitorească va excela în interpretarea formelor simbolice ale culturii, printr- 
un efort neegalat de altcineva de a se transpune simpatetic în interiorul lor şi de a găsi analogiile grăitoare“. 

Constantin Noica: „Filozofia lui Blaga: Secolul al XIX-lea românesc (şi nu numai el, 
spunea Maiorescu) este al lui Eminescu. Ni se pare potrivit să spunem că secolul XX va fi socotit al lui 
Blaga. Dacă răscolitoarea vibraţie poetică a acestuia nu atinge totuşi unicitatea liricii eminesciene, în 
schimb înzestrarea lui are şi ea ceva unic; este întreită. Nu cunoaştem, nici dincolo de graniţele culturii 
româneşti, un creator modern care să fie deopotrivă mare în trei ramuri de creaţie: poezie, dramă, filozofie. 
Eminescu însusi nu reuşeşte în dramă şi doar fascinează, prin sugestiile sale, în filozofie. (...) 

Întrucât vocaţia lui Blaga e întreită, multor critici le-a plăcut să vadă impietări ale unei 
orientări asupra alteia, astfel încât au vorbit despre poezie şi dramă filozofică, sau despre filozofie poetică. 
La rigoare, s-ar putea foarte bine vorbi şi despre o «filozofie dramatică», deoarece sistemul lui Blaga, citit 
în întregul său (în prima versiune, singura consistentă), se încheagă potrivit unui fantastic scenariu, cu un 
Mare Anonim care-l repudiază:pe om prin diferite înscenări, intrigi cosmice şi mistificări intelectuale, 
uneori apărându-l în chipul acesta, dar de cele mai multe ori duşmănindu-l, în timp ce omul îl asaltează 
cu toate armele, de la magie şi. până la metafora poetică, aruncând săgeți ca să-l facă să nu doarmă, 

trezindu-i îngrijorări, uneori chiar spaime, şi lăsându-i ca ultimă apărare ameninţarea către om că va 
pieri, în cazul că va muşca din mărul cunoaşterii «nucleare», aşa cum o numeşte Blaga, dinainte ca piesa 
de teatru să se consume în veac. 

Şi totuşi, întrepătrunderea aceasta de planuri nu e reală, iar poezia, drama şi filozofia au fiecare 
perfectă autonomie la Blaga. Tocmai filozofia sa o arată, şi vom încerca să dovedim că e vorba de una 
din cele două filozofii autentice posibile, anume nu filozofia de tip Platon-Hegel, ce preia religie, ştiinţă 
arte în ideea filozofică, ci filozofia de tip Kant (de a cărui înrudire Blaga însuşi se prevalează, chiar dici 
distanțându-se), reluată într-o impresionantă versiune modernă, în sânul căreia nu numai categoriile 
conştientului sunt întregite cu unele ale inconştientului, ci şi, întocmai ca la Kant, religia, știința şi arta sunt 
autonome. Cine însă înţelege pe Blaga în chipul acesta, e dator să pună în lumină două lucruri: că 
filozofia sa este cu adevărat filozofie, şi pe de altă parte, că orientările felurite ale culturii sunt doar 
întemeiate, dar nu transfigurate de ea, ca la Platon şi Hegel.“ 

„Sistemul lui Lucian Blaga în lumina veacului XX“. 

Blaga nu şi-a strâns pleoapele. A văzut lumea, a străvăzut lumea şi ne-a dat miracolul acesta, 
care este sistemul său filozofic. Putem spune liniștiți astăzi că sec. XIX culminează cu Eminescu, sec. 


XX prin L.B. Dacă vibrația patetică a lui Eminescu ne tulbură mai mult, în schimb L.B. are unicitatea unei 


desfăşurări în jerbă, pe care nici Eminescu şi nimeni din cultura noastră nu o au. Nu ştim nici aiurea să 
fie cineva care să creeze filozofie, poezie şi teatru la ultimul nivel, cu această perfectă autonomie a 
fiecăruia dintre cele trei direcţii de creaţie. (...) 

Trilogiile de faţă sunt un răspuns dat 'vremii de azi. Sunt de găsit de altfel în Blaga 
cunoştinţele ştiintifice neaşteptate, se află o punere la punct, la zi, cu tot ce este al veacului. Dar nu am ştiut 
să-l trecem lumii largi, traducându-l într-o limbă de mai mare răspândire; nu am ştiut să facem din el un 
răspuns dat neliniştitor lumii. Acest răspuns este: ambivalenţa îngrădirii. (...) 

Îngrădirea noastră este tocmai cea care ne face creatori — şi, în viziunea lui Blaga, Marele 
Anonim nu ne-a repudiat numai pentru a-şi păstra centralitatea sa, ca să nu fie ameninţat de identitatea sa 
de factor metafizic: ne-a aruncat în îngrădire şi pentru a ne face creatori.“ 

Eugen Todoran: „Opera lui L.B. este o viguroasă expresie a tendinței de maturizare a 
culturii româneşti în etapa decisivă a integrarii ei în cultura europeană, după întregirea statului român, când 
orizontul spiritual s-a lărgit şi el, cuprinzând într-o singură vatră lumina provinciilor despărțite până 
atunci, ce de vremuri căutau întâlnirea lor în acelaşi hotar.P 

Heith Hitchins: „Blaga a trecut de la abstract la o aplicare a teoriilor sale privind stilul în 
lucrarea Spaţiul mioritic (1936), cea mai importantă investigaţie filozofică a tradiţionalismului românesc 
realizată în perioada interbelică. Prin «spaţiu mioritic», Blaga se referea la plaiul baladelor populare 
româneşti, în special Mioriţa. Plaiul însă a reprezentat pentru Blaga mai mult decât o formă de relief. El 
a fost orizontul spaţial specific pentru cultura românească, «orizont ondulatoriu infinit», de deal şi vale, care 
a constituit «substratul spiritual» al creaţiilor anonime ale culturii, populare româneşti. Din acest orizont 
inconştient al matricei stilistice, Blaga considera că derivă «masiv» preferința poeţilor populari români 
pentru alternativele silabelor accentuate şi neaccentuate şi dispunerea unică a caselor ţăranilor români 
înverzite, «silabe neaccentuate între case». 


Basil Munteanu: „Ondulaţie; armonie a cerului şi a pământului, a eternului şi a efemerului; 


., 
reprezentare alimentară a existenţei, rezultând dintr-o sinteză între stilizarea geometrică şi pitorescul 


concret: acestea sunt marile potenţiale ale subconştientului ce generează «stilul» românesc. Trilogia 
cunoaşterii făcea vizibilă voinţa patetică, şi cât de modernă, de a străpunge aparențele, de a depăşi 
concretul şi de a extinde nemăsurat autoritatea cunoaşterii prin anexarea teritoriilor aşezate dincolo de 
realităţile pozitive. La rândul ei, Trilogia culturii aduce problemei culturii, în general, şi culturii româneşti, 
în particular, o soluţie remarcabilă şi fecundă. Prin studiul subconştientului colectiv, Blaga izbuteşte să 
reconstituie- «matricea stilistică» însăşi în care zac virtualităţile neamului şi să arate că autohtonism şi 


tradiţie sunt tot una, nu prin materialitate, ci prin spiritul lor.“ 


(C.B.) 

BOGDAN-DUICĂ, GHEORGHE 
, (1866 — 1934) 


VIAŢA ŞI ACTIVITATEA: [Istoric literar, profesor universitar la Cluj, 


s-a născut în 21 decembrie 1866 la Braşov şi a încetat din viaţă pe 21 septembrie 
1934, la Braşov. Este fratele slavistului Ion Bogdan şi al profesorului Alexandru 
Bogdan din Braşov, care a studiat versificaţia în opera poetică a lui Eminescu. G.B.-D. 
a comentat opera lui Grigore Alexandrescu, a scris articole pe teme literare, prefețe la 
ediţii şi are merite deosebite în strângerea unor documente literare. Om cu o vastă 
cultură (îşi ia doctoratul la Universitatea din Jena), bun cunoscător al filozofiei şi al 
literaturii germane. A fost un pasionat cercetător de documente literare pe care le-a 
publicat şi prezentat în numeroase studii şi articole. 

G. Călinescu făcea următoarele aprecieri despre G.B.-D.: „Istoriografia literară 
universitară s-a ilustrat prin temeinicele investigaţii ale lui. G. Bogdan-Duică, om foarte cultivat, mare 
descoperitor de «izvoare»... Dacă sunt multe lucruri de învăţat de la acest cinstit om de carte, nu trebuie 
împrumutată eroarea lui de concepție. El vedea’ monografia unui scriitor (necum istoria integrală a 
literaturii) drept o întreprindere colosală, în care trebuiau găsite şi bobul de mei şi firul de praf. Judecata 
literară era în funcţie de'o preparaţie complicată“. 

A publicat în revistele şi ziarele vremii: „Tribuna“, „Convorbiri literare“, 
„Înfrăţirea“, „Poporul român“, „Aurora“, „Societatea de mâine“, „Națiunea“, „Datine“, 
„Mişcarea literară“ etc. 

A fost primit în Academie ca membru corespondent la 25 iunie 1913, membru 
plin la 4 iunie 1919, o dată cu Octavian Goga, Dimitrie Gusti, Ion A. Rădulescu- 
Pogoneanu. Rosteşte discursul de recepţie despre Titu Maiorescu, la 31 mai 1921, 
“oprindu-se asupra unui moment din viaţa şi activitatea acestuia şi anume „evoluţia 
literară din perioada tinereţii şi încercările filozofice la care a fost supus“. Menţionăm 
că în şedinţa solemnă a Academiei Române din 1 iunie 1921, când Mihail Sadoveanu 
a fost ales ca membru titular al Academiei şi s-a sărbătorit un veac de la naşterea lui 
Vasile Alecsandri, G.B.-D. a prezentat comunicarea Despre cultul lui V. Alecsandri: 
adoratori şi detractori. 

A acordat un spaţiu larg studiilor despre creaţia lui M: Eminescu. 

G. Călinescu subliniază contribuţia lui G.B.-D., la valorificarea principalelor 
date asupra personalităţii eminesciene: „În materie de cercetări istorico-literare, d. Bogdan-Duică 
este o autoritate şi observaţiile sale de amănunt — nu pot fi decât utile oricui“. | 

Studiile şi articolele sale despre .M. Eminescu, la care se adaugă şi 
Introducerea din volumul Poeziile lui Eminescu, au fost strânse şi publicate în volum 
de Ecaterina Vaum. Ele dovedesc preocuparea istoricului literar de a evoca din diverse 
perspective ale contemporanilor personalitatea lui M. Eminescu. 

ape ie hin Paid erele MEET A 
OPERA: Petru Maior, 1893; Istoria țărănismului, vol. I: Viaţa şi opera 
întâiului țărănist român: lon Ionescu de la Brad, 1921; Istoria literaturii române 
moderne. Intâii poeţi munteni (1923); monografii documentare despre: Gheorghe 
Lazăr, 1923; Simion Bărnuţiu, 1924; loan Barac, 1933; Eftimie Murgu, 1937: 
M. Eminescu — studii şi articole, ediţie îngrijită, prefaţă, note şi bibliografie de 
Ecaterina Vaum, Eminesciana 24, Editura Junimea, 1981. | 


REPERE ASUPRA OPEREI: Profesor de istorie a literaturii române 


moderne la Universitatea din Cluj, membru al Academiei, obţinând „Premiul naţional 
de critică şi istorie literară“ (în 1925), G.B.-D. a desfăşurat, înainte de primul război 
mondial, o largă activitate publicistică pentru susţinerea idealului de unitate naţională. 
Ca principal exponent al istoriei literare de orientare pozitivistă, apreciază Dim. 
Păcurariu, G.B.-D. „a elaborat studii de mare erudiție. A apărat, prin publicistica şi studiile sale 
adevărul, cultura naţională, spiritul său polemic fiind necruţător“. „Lipsit de tonul solemn — afirma în 
monografia pe care i-o dedica, D. Petrescu, — G.B.-D. a pus în actele sale o gravitate dură, 
nemiloasă. A simţit nevoia să-şi întemeieze cea mai mică afirmaţie nu numai pe evidenţele raţiunii, ci şi 
pe un număr imens de fapte. A lovit uneori dur, alteori nedrept, dar niciodată cu ură“. Recunoscând 
în predecesorii săi modele, elaborează interesante monografii şi studii pentru: Petru 
Maior, Gh. Lazăr, Eliade Rădulescu, Simion Bărnuţiu, Eftimie Murgu. A contribuit 
la impunerea unor scriitori ca: G. Coşbuc, Delavrancea, D. Zamfirescu, M. Sadoveanu. 

Susţinând necesitatea unei culturi naţionale originale, inspirate din realităţile 


poporului, respinge idilismul folclorizant. Are în vedere necesitatea sincronizării 


literaturii române cu cea a timpului său, apropiindu-se de doctrina lovinesciană. 
Şerban Cioculescu, în Aspecte literare contemporane (Editura Minerva, 1972) 

apreciază contribuţia lui G.B.-D. la clarificarea disputelor dintre Titu Maiorescu şi 

Simion Bărnuţiu (în studiul Contra şcoalei Bărnuţiu). Având în vedere în primul rând 


pe luptătorul pentru cauza naţională, G.B.-D. afirma: „T.L. Maiorescu a fost sever; a pierdut 


din vedere că Bărnuţiu înseamnă o nouă încopciere a vieţii noastre cu viaţa apuseană, şi a negat din el 
mai mult decât se putea nega. Prin această încopciere, prin curentul creat de el — Maiorescu însuşi 
recunoştea curentul — S. Bărnuţiu s-a aşezat între iniţiatorii României moderne, după: ce în Ardeal, 
fusese el singur, iniţiatorul curentului democrat naţional“. 

D. Popovici, succesorul la catedra clujeană a lui G.B.-D., evidenţiază 
„caracterul explicativ pe care istoria literară îl capătă la acesta“. Deschis la faptele de 
cultură, G.B.-D. a avut orgoliul de a rămâne om de ştiinţă pură informând şi 


instruind cu exactitate. 


APRECIERI CRITICE: 

Theodor Capidan: „În clipa în care îmi fac intrarea oficială în această incintă, gândul 
meu se îndreaptă către umbra lui G.B.-D., ilustrul meu înaintaş, a cărui personalitate complexă şi 
covârşitoare va ocupa un loc de frunte în rândul celor mai de seamă cărturari ai neamului nostru“. 

Dumitru Petrescu: „În descendența lui T. Maiorescu s-ar putea vorbi de faptul că urmaşii 


cei mai apropiaţi ai acestuia au dezvoltat fiecare în parte, cu predilecție, câte una din laturile personalităţii - 


magistrului. M. Dragomirescu şi E. Lovinescu, preluând principiul autonomiei esteticului, l-au dezvoltat, 
primul într-un sistem de estetică, discutabil în multe privinţe, dar constituind totuşi întâia şi cea mai de 
seamă contribuţie românească la dezvoltarea esteticii, al doilea într-o activitate plenară de critic literar. I-a 
revenit lui G.B.-D. sarcina să dezvolte acele relativ timide, totuşi existente, disponibilităţi maioresciene 
pentru istoria literară. Se poate spune că în descendența marelui mentor, M. Dragomirescu este esteticianul, 
E, Lovinescu, criticul literar, iar G.B.-D,, istoricul literar“, (CB j 

CARACOSTEA, DUMITRU 
| (1879 — 1964) 


VIAŢA ŞI ACTIVITATEA: Critic şi istoric literar, D.C. s-a născut 
la 10 martie 1879, la Slatina şi a încetat din viaţă, la 2 iunie 1964, la Bucureşti. De 
origine aromână, provine dintr-o familie de intelectuali. Face şcoala primară şi primele 
clase de liceu la Slatina, continuă şi încheie cursurile liceale la „Sf. Sava“, în 
Bucureşti. Între 1900-1907 urmează cursurile Facultăţii de Litere şi Filozofie din 
Bucureşti, unde a avut ca profesori pe Titu Maiorescu şi Ovid Densusianu. În 1909, 
obţinând o bursă de studii în străinătate, pleacă la Viena, unde a lucrat sub 
îndrumarea lui W. Meyer-Liibke. Susţine, în 1913, două doctorate — în folozofie şi în 
filologie romanică. Reîntors în ţară, va preda din 1920, la Universitatea din Bucureşti, 
până în 1930 ca docent, apoi ca profesor titular la Catedra de istorie a literaturii 
române moderne şi folclor. 

| În 1933, şi datorită activităţii sale, se înfiinţează Institutul de Istorie Literară 
şi Folclor. În 1938 a fost ales membru al Academiei Române, unde a deţinut un timp funcţia 
de preşedinte al secţiei literare. Director al Fundaţiei pentru Literatură şi Artă. 

OPERA: Poetul Brătescu- Voineşti, 1921; Mioriţa în Moldova, Muntenia, 
Oltenia, 1924; Izvoarele poemului «Luceafărul», 1926; Personalitatea lui Eminescu, 
1926; Un mare critic român modernist: domnul Eugeniu Lovinescu, 1927; Opera lui 
Mihai Eminescu, 1931-1932; Arta cuvântului la Eminescu, 1938; Semnificaţia lui Titu 

Maiorescu, 1940; Expresivitatea limbii române, 1942; Creativitatea eminesciană, 1943; 
~ Poezia tradițională română, 2 vol. 1969; Scrieri alese, I-II, prefaţă şi note de Mircea 
Anghelescu; Critice literare, 2 vol., 1943-1944; Studii eminesciene, ediţie îngrijită şi 
note de Jon Dumitrescu, prefaţă de George Munteanu, 1975; Arta cuvântului la 
Eminescu, ediţie îngrijită şi studiu introductiv de Ion Apetroaie şi Nina Apetroaie, 1980. 

REPERE ASUPRA OPEREI: Activitatea lui D.C. s-a remarcat prin 
studiile de folclor şi exegeza operei eminesciene. Fundamentează, în ceea ce priveşte 
balada populară, noua metodă de ceretare a „geografiei folclorice“. În ceea ce priveşte 
creaţia eminesciană, aceasta este privită dintr-o dublă perspectivă: cea care relevă 
geneza poemelor în timp, dinamică cum o numeşte Liviu Petrescu şi cea a artei 
cuvântului, statică. 

D.C. a fost adeptul metodei comp 

şi conceptul creativităţii în studii semniti 
Expresivitatea limbii române. 

Este considerat întemeietor 

românească, urmărind 


aratiste; a afirmat teoria cxpresivităţii limbii 
cative despre Creativitatea eminesciană şi 


| ul şcolii istorico-geografice 
motivele folclorice : (Lenore, Mioriţa) 
Realizează un amplu studiu Poezia tradițională română (2 vol.), 


Ca istoric şi critic literar, „D.C., apreciază Dan Simonescu.. 
ideile şi curentele ştiinţifice contemporane: conceptul creativităţii, trăirea simult 
formei (Gestalltheorie), arta cuvântului şi funcţia estetică a limbii (Ch. Bally), 
studiul operei lui Eminescu (Arta cuvântului la Eminescu, 

lată câteva păreri exprimate de D.C. 
criticii şi istoriei literare. În dechiderea amplulu 
(Preocupări şi atitudini) criticul precizează de 
de monografii a Institutului de istorie literară şi folclor, propunând prin ea o viziune 
interpretativă a ceea ce înseamnă „primatul vieţii“, deci al creativităţii, cu privire 
specială asupra formei, pe care o consideră neglijată, pentru că: „ritmul trepidant al vieții 
de astăzi depărtează pe scriitor de cultul formei, aşa cum s-a afirmat la noi trinitatea lui Eminescu, 
Caragiale, Maiorescu, [...] O tipologie literară modernă trebuie să îndestuleze nevoia de a urmări 
creativitatea în prefacerile ei şi totodată să fie un adecvat mijloc de captare a esenței artistice. Astfel, 
sentinţa lui Goethe de la 1827 rămâne actuală: «Îmi vine să râd, zicea el, de criticii care se ostenesc să 


cuprindă în câteva cuvinte abstracte într-o noţiune, acel inefabil pentru care noi întrebuințăm cuvântul 


frumos» [...] Ceca ce ne interesează este valoarea faptelor în realitatea lor expresivă, configuraţia şi 
semnificaţia lor.“ 


APRECIERI CRITICE: 


George Călinescu: „Critic specializat al simbolismului (afară de poetul N. Davidescu) se 
prevedea a fi D.C. După aceea a evoluat în direcţie scientistă, concepând critica drept o disciplină severă 
ce trebuie scoasă din «apele diletantismului» prin punerea «în armonie cu cerinţele de adâncire ale 
specialităţii»“. | 

Pompiliu Constantinescu: „În evoluţia criticii noastre, opera eminesciană a. fost un 
material imens de lucru şi un corp de aplicare al atâtor metode. Pentru Maiorescu a fost un prilej de aplicare 
a esteticii schopenhaueriene, a tipologiei geniului, din acelaşi izvor, şi a criticii estetice. Pentru Gherea, un 
prilej de aplicare a «criticii ştiintifice», aşa cum el o înţelegea şi practica. Pentru d. Dragomirescu, un prilej 
de teoretizare a artei «criticii ştiinţifice». Pentru d. G. Călinescu, prilejul unui vast studiu critic, aplicaţii ale 
disciplinelor critice. Pentru d. Perpessicius, un prilej de a realiza o excepţională ediţie critică. Pentru d. 
Tudor Vianu, un prilej de izvoare filozofice cu predilecție căutate şi: aflate. Pentru d. D.C., un prilej de a 
aplica o anume directivă a criticii germane contemporane în exclusiva privire a operei poetului ca expresie 
a «artei cuvântului». Pentru unii, un prilej de a căuta şi identifica izvoare; pentru alţii, în sfârşit, un gras 
subiect de probleme istorico-literare şi biografice sau psihologie romanţată. } _ PEI 

Opera eminesciană, dacă a favorizat toate aceste aplicații, înscamnă că „poartă în Sine 
numeroase semnificaţii, înseamnă că, în contact cu ea, toate disciplinele istoriei şi criticii literare se 
însuflețesc şi devin fertile.“ l | | | 

Liviu Petrescu: „Departe deci de a exclude orice factor internaţional din cadrul gta 
de creaţie, şi de a pune totul pe seama liberei spontaneităţi, Caracostea (elevă necontenit pon ae pe 
care îl are, pentru el, actul artistic, Critica este chemată aşadar să ia în considerare si o gis e pR 
generativi», dintre care un rol predominant este atribuit «personalităţii». Aceasta reprezintă «factorul către 
care converg toate amănuntele vieții». Alături de creativitatea eminesciană, Pai va E i 

„consecinţă, nevoia de a consacra un studiu şi Personalități lui M. d elita ea P? î ti la 
în descrierea personalităţii, Caracostea face efortul de a depăşi studiul pui a i Eea di | i set 
critica românească până la acea dată; comentariile lui Caracostea e aplică î i: edeo 7 Aa 
generale, sunt de reţinut, astfel, afirmaţiile că voința de stil se explică printr-o «aspiraj € 


în folcloristica 
în plan universal. 
publicat postum ( 1969). 

-. a fost receptiv la 
ana, a conţinutului şi 


teorii pe care le-a aplicat la 
1938, Expresivitatea limbii române, 1942)“, 


asupra problemelor fundamentale ale 
1 studiu Arta cuvântului la Eminescu 
la început că lucrarea deschide seria 

prin excelenţă modernă) sau că voinţa de expresie trebuie îndepărtată ca o «nevoie a creatorului de a 
se elibera de o nelinişte internă». În criticile lui Caracostea se găsesc suficiente elemente pentru o posibilă 
ontologie a creaţiei artistice. Caracostea este interesat totuşi mai cu seamă a surprinde unicitatea şi 
individualul, decât în elaborarea unei tipologii; sub acest raport, specificul personalităţii eminesciene stă 
în «setea nemărginită de afirmare a vieții, în toate domeniile, până la limita în care e îngăduit să se 
încordeze firea omenească» (...) 

Preocupările lui îşi găsesc astfel împlinirea în cea de-a treia lucrare importantă, dedicată lui 
Eminescu: Arta cuvântului la Eminescu. Este de reţinut modul cu totul superior în care Caracostea concepe 
analiza stilului: el nu se rezumă la un studiu al imaginilor, ci abordează aspecte legate de «spaţiul» şi 
«timpul» estetic. Noţiunile fundamentale cu care operează, sub acest raport sunt: «axa imaginilor» şi «clipa 
de veşnicie». Precizia definiţiilor la care ajunge îl îndreptățește să propună criteriul formal drept principal 
criteriu şi pentru cercetările de literatură comparată.“ 

Ion Apetroaie: „De peste un veac, Eminescu este Eminescu nu numai prin suma textelor sale, 
dar şi prin suma ideilor critice despre ele. Altfel spus, Eminescu este Eminescu şi prin criticii săi. A-i ignora, 
sau măcar a le umbri ideile despre marele poet înseamnă a aduce prejudicii memoriei lui. Nu s-ar putea 
spune că D.C., unul dintre aceştia (şi nu dintre ultimii), ar fi victima uitării, dar pentru interesul ideilor sale 
mi se pare că regimul ce i-l administrăm astăzi este oarecum nedrept. În peste trei decenii de critică 
eminesciană, Caracostea, condus de un plan ambițios, vizând exegeza completă a poetului, a realizat câteva 
studii valabile, între care şi două cărţi de sinteză. Planul, grandios, posibil de înfăptuit numai de piloni 
de siguranţă ca (mai întâi) o ediţie completă Eminescu care pe atunci nici nu se-ncepuse, nu s-a dovedit 
a fi până la urmă, simplu act de bravură. Câteva dintre coordonate nu s-au tras în gol, nu şi-au depăşit autorul. 

Edificiul critic a pornit, ca de obicei în asemenea împrejurări, prin «curățirea» terenului, prin 
marcaje stricte, prin proiectare lentă, prin relansarea imaginară în spaţii vaste a unor linii constante. 
Avansând, în satisfacerea marii ambiţii, criticul face mai întâi opera pozitivă de recunoaştere a izvoarelor, 
instalând definitiv în exegeză relaţia dintre poemul Luceafărul şi cele Două basme necunoscute din 
izvoarele lui Eminescu (Bucureşti, Socec, 1926). Demonstrația riguroasă a surselor eminesciene în basmele 
culese de R. Kumisch nu interesează numai pentru adevărul — în sine valabil — dar şi pentru atitudinea 
obişnuită a criticului. Căzut pe un subiect de importanţă, nu numai că îl rezolvă — ca pe atâtea altele — 
cu aplicaţie avansată, dar îşi pregăteşte cu voluptate tirul împotriva eminescologilor, mustrându-i aspru că 
multă vreme n-au profitat, ca el acum, de informaţia lui M. Gaster despre aceste surse.“ 

| (C.B.) 


CARTOJAN, NICOLAE 
(1883 — 1944) 


VIAŢA ŞI ACTIVITATEA: Istoric literar, N.C. s-a născut în 


4 decembrie 1883 la Călugareni-Uzunu, Vlaşca şi a murit în 20 decembrie la Bucureşti. 
Fiul unei vechi familii româneşti de răzeşi, urmează cursurile Liceului „Sf. Sava“, pe 
care-l absolvă în 1902. Este student la Facultatea de Litere şi Filozofie din Bucureşti, 
unde, datorită calităţilor sale este apreciat de I. Bianu, N. Iorga şi Titu Maiorescu. 
Licenţiat în 1906, îl găsim profesor de limba şi literatura română la o şcoală 
comercială din Giurgiu (1907), apoi profesor şi director la gimnaziul „Ioan Maiorescu“ 
'de aici (1910). După o specializare în Germania, unde va urmări cursurile slavistului 
Al. Briickner, revine în ţară şi îşi trece doctoratul cu teza Alexandria în literatura 
românească (1920). Asistent al prof. Ion Bianu, a lucrat cu Titu Maiorescu în cadrul 
Seminarului de Istoria filozofiei, condus de acesta. Datorită pregătirii sale deosebite 

este numit în diferite comisii (Comisia pentru cercet i i 
(1923—1925); preşedintele Comisiei pentru AR e hielo Pea sri 
1925; membru în Consiliul permanent al Ministerului Educaţiei Naţionale — februarie 1931. 
director al învățământului superior (1 sept. 1939) şi preşedinte al Consiliului permanent ră 
1929 este ales membru corespondent al Academiei Române; titular în 1941, l 

„OPERA: De la românii din Serbia. O culegere de 

„Convorbiri literare“, Bucureşti XLVII (1913); Alexandria în literatura românească 
Noi contribuţii (studiu şi text), 1922; Legenda lui Avgar în literatura vzele 
românească, în „Convorbiri literare“, 52, 1925; Fiore di virtù în literatura 
românească, Academia Română, Mem, sect. lit., s. IMI, 1928-1929; Cărțile populare 
în literatura românească, vol. I; Epoca influenței sud-slave, 1929; Cel mai vechi 
zodiac românesc: Rujdenița Popei lon Românul (1620) în „Dacoromânia“, Buletinul 
Muzeului limbii române V, 1927-1928, Cluj; Traducerea Sf. Scripturi în româneşte, 

până la Bilbia lui Şerban, în „Universul“, 52, nr. 117, 1935; Cărţile populare în 

literatura românească, I. Epoca influenţei sud-slave, 1929-1938 (Ed11974, I-ID); 

Epoca influenţei greceşti, 1938 (Ed. II, Bucureşti, 1974); Istoria literaturii române 

vechi, I-M, 1940-1945 (Ed. II, 1980), cu o prefaţă de Dan Zamfirescu; postfață şi 

bibliografii finale de Dan Simonescu; Mihail Kogălniceanu. Activitatea literară, 1942. 


REPERE ASUPRA OPEREI: Volumul Cărţile populare în literatura 


românească (1929-1938) demonstrează erudiţia şi meticulozitatea comentării unor 
texte inedite, rămase în manuscris; o sinteză a unui uriaş material documentar care, 
prin metoda filologică. aplicată, oferă direcţii generale, valabile şi astăzi. Între 
1940-1945 apar cele trei volume ale /sroriei literaturii române (ed. II, 1980), care, deşi 
reprezintă o cercetare nouă în domeniu, rămâne totuşi „o operă clasică“, un „manual 
ideal de iniţiere în literatura română veche“; sunt tratate ştiinţific Epoca fanarioților, 
Cărţile populare în literatura românească. | 

N.C. a fost cu adevărat un întemeietor de şcoală: modest, generos; ţinea 
anual două cursuri, unul de sinteză, tratând una dintre epocile din istoria literaturii 
vechi şi altul de analiză a unei teme; îşi încuraja studenţii ajutându-i la întocmirea de 
bibliografii anuale, precum şi a unor studii pe anumite teme ale literaturii române vechi. 
Între 1934-1943 scoate publicaţia „Cercetări literare“, din care vor apare cinci volume, 
tipărind în ea cercetările efectuate de studenţi asupra literaturii române vechi. 

Opera lui N.C. relevă evoluţia gândirii sale asupra dezvoltării culturii 
româneşti din epoca veche. Ea constituie un moment de seamă în evoluţia culturii 


literatură populară, în 


româneşti, un model prin ţinuta ştiinţifică, prin modernismul şi ineditul ei, numele lui 


N.C. intrând în conştiinţa urmaşilor legat de „literatura veche“. A fost membru al 
Medieval Academy of America, 1929; doctor honoris cauza al Univ. din Padova, 1942. 


APRECIERI CRITICE: 

George Călinescu: „N.C. s-a specializat în literatura veche, îndrumând la studii pozitive 
o sumă de tineri şi provocând foarte utile ediții de texte, el însuşi urmărind, ca savant eminent, itinerariul 
unor cărţi populare ca Alexandria şi Erotocritul“. 

Alexandru Piru: „Lui N.C. (1883-1944), profesor la Universitatea din Bucureşti îi datorăm 
un studiu exhaustiv în două volume despre Cărţile populare în literatura românească (1929-1938) şi o 
lucrare neterminată, până la Dimitrie Cantemir, de Istoria literaturii române vechi (1940-1945), fără 


delimitarea fenomenului literar de cel cultural“. 

Dan Simonescu: „N.C. a luat din contemporaneitate numai aspectele creatoare, închinându-şi 
timpul, viaţa studiului unui domeniu literar deloc sau prea puţin explorat. A devenit, deci, un luptător activ 
într-un sector pentru care avea o temeinică pregătire ştiinţifică şi însuşiri temperamentale. A luptat ca să 
învingă indiferența multora şi să formeze o şcoală de cercetare literară. 


O viaţă modestă şi scurtă, o activitate intensă de istoric literar şi comparatist, care trebuie . 


cunoscute mai de aproape, pentru că ele arată, o dată mai mult, că pasiunea şi devotamentul generează 


lucrul bun“. 
Iorgu Iordan: „N.C. era un filolog autentic, nu numai prin obiectul şi metoda cercetărilor 


> 
sale, ci şi prin acribia împinsă până la ultimile limite. (...) 
Căuta, răscolea şi revenea mereu, spre a se convinge că a spus tot ce putea spune şi cât mai 
bine cu putință privitor la problema în discuţie. De multe ori făcea să întârzie apariţia chiar a unei lucrări 
date deja la tipar şi aceasta de teama că n-a epuizat subiectul sub raportul informaţiei sau al materialului“. 


Dan Zamfirescu: „.... Istoria literaturii române vechi nu este numai o'carte de informare, 
ci şi una care dă prilejul de a medita asupra unei aproape jumătăţi de mileniu de cultură românească. 
Apariţia unor sinteze ulterioare, în anii noştri, rectificând erorile de fond sau de perspectivă, îmbogăţind 
informaţia şi aplicând metode noi de interpretare, nu au împins în afara interesului această carte, şi oricine 
poate constata că noile sinteze, fără a-l urma servil, îi datoresc, nu o dată, toate foarte mult. 


Poate mai mult decât orice, cuceritoare în această carte, este prezenţa umană ce o impregnează 


şi căldura cu care autorul ci se apropie de tot ceea ce i se înfăţişează cercetării. N.C. şi-a iubit obiectul 


cum şi-a iubit profesia de dascăl de literatură veche şi elevii, fiind unul din puţinii creatori de şcoală, 
pasionat şi generos aducător de urmaşi în meserie. Îndrăgostit de trecutul de glorie al poporului nostru, 
vibrând cu cronicarii la amintirea faptelor de vitejie ale strămoşilor, el se înduioşează deopotrivă şi 
contemplând modestele începuturi ale culturii, îl simţim coborându;se până în mânăstiri pierdute prin 
sălbăticii şi expuse jafurilor năvălitorilor“. | 

Mircea Anghelescu: „Opera ştiinţifică a lui. Cartojan îmbrățișează întreaga istorie a 
literaturii române; mai exact, doar literatura secolului nostru n-a intrat în atenţia cercetării sale decât în chip 
indirect, prin raportările făcute incidental la vechi teme şi subiecte care reapar în operele scriitorilor 
moderni. În rest, toate perioadele sunt reprezentate, de la literatura veche a sec. al XVI-lea până la figurile 
“clasicilor din secolul trecut, dintre care s-a bucurat de o favoare deosebită personalitatea lui 
M. Kogălniceanu şi, în general, toată epoca de la 1848. (...) | 

După Cartojan, literatura română veche include trei categorii principale de scrieri: religioase, 
istorice şi «poporane scrise». Dacă textele religioase au o importanţă culturală şi lingvistică, dacă cele 
istorice sunt expresia devenirii conştiinţei naţionale a poporului şi au adesea, valori artistice şi etice implicite, 
demne de a fi remarcate, cărţile populare «au alcătuit literatura de imaginaţie prin care s-au desfătat în 
ceasurile de recreare sufletele dornice de ficțiuni ale cărturarilor din trecut, şi prin ele, ale rhaselor populare». 


(C.B.) 


CĂLINESCU, GEORGE 
(1899 — 1965) 


VIAŢA ŞI ACTIVITATEA: Critic şi istoric literar, prozator şi poet 
dramaturg, publicist şi traducător, s-a născut la 19 iunie, 1899, în Bucureşti şi a trecut 
în neființă în 12 martie 1965, la Otopeni, Bucureşti. Şcoala primară, gimnaziul, liceul 
la „Carol I“ din Iaşi, „Gh. Şincai“, „D. Cantemir“, „Gh. Lazăr“ din Bucureşti. Între anii 

ie a i 
1919-1923 este student la Litere şi Filozofie, la Bucureşti, fiind remarcat de N Iorga 
V.Pârvan, M.Dragomirescu, Custode la biblioteca facultății, paleograf la Athivele 
Statului. In 1921 face prima călătorie la Roma, cu Ramiro Ortiz, participând la 
fondarea revistei „Roma“ (1921-1924), a cărei redactare şi-o asumă. Traduce din 

- Boccaccio şi scrie articole despre Pirandello şi Cellini. Profesor de română, franceză 
italiană la Liceul „Gh. Şincai“ din Bucureşti, fiind coleg cu Eugen, Lovinescu. 
Al.Graur, N.N.Condeescu, I.M.Raşcu, apoi la liceul „Diaconovici Loga“ din Timişoara. 
Intre 1923-1928, studii superioare la Şcoala română de la Roma, condusă de Pârvan. 
Studiază la Roma influenţa catolică în Ţările Române, realizând două studii 
interesante: Alcuni missionari cattolici italiani nella Moldavia dei secoli XVII e X VIII, 
(1925) şi Altre notizie sui missionari cattolici nei paesi romeni (1930). Colaborează la 
revistele: „Gândirea“, „Vremea“, „Viața Românească“, „Adevărul literar“, „România 
literară“, „Sburătorul“ şi conduce periodicele „Tribuna poporului“ (1944), „Lumea“ 
1945), „Națiunea“ (1946), „Studii şi cercetări de istorie literară şi folclor“. Revistele 
xoprii: „Sinteza“ (1927); „Capricorn“ (1930); „Jurnal literar“ (1939). Doctor în litere 
la Universitatea din Iaşi cu o teză despre manuscrisul eminescian Avatorii faraonului 
Tlă, 1936. Conferenţiar universitar de estetică şi critică literară la Facultatea de Litere 


din laşi, 1937; din 1945, profesor universitar de istorie a literaturii române moderne la - 


Facultatea de Litere a Universităţii din Bucureşti. Membru al Academiei Române 
(1949). Din 1949 până la sfârşitul vieţii director la Institutul de istorie literară şi 
folclor care-i poartă numele (din 1966). Scoate, în 1952, revista „Studii de istorie 
literară şi folclor“. În 1961, este rechemat ca profesor onorific la Facultatea de Litere 
din Bucureşti. A călătorit în: China, Rusia, Franţa, Cehoslovacia. 

„ Personalitate polivalentă, enciclopedică, Dan Zamfirescu îl consideră „al 
patrulea astru din «Carul Mare»» al culturii româneşti format din Cantemir, Hasdeu, 
Iorga şi Călinescu“. 

OPERA: Istorie şi critică literară, publicistică: Viaţa lui M. Eminescu, 
1932 (alte ediţii: 1938, 1964, 1969, 1983, 1986); Opera lui Mihai Eminescu I-IV, 
1934-1936 (ediţie revăzută, 1969-1970; I-II, 1976; I-IV, 1985); Viaţa lui I. Creangă, 
1938 (ediţia II Jon Creangă. Viaţa şi opera, 1964,. prefaţă de Eugen Simion, 1966, 
1973, 1987; postfață şi bibliografie de M. Braga, 1989); Principii de estetică, 1939 
(ediţia critică de Al. Piru, Craiova, 1974); Istoria literaturii române de la origini până 
în prezent, 1941 (ediţia II revăzută, adâncită şi îngrijită de Al. Piru, 1982; traducere 
engleză 1988: A History of the Romanian Literature, English version by Leon Levitzky, 
Roma, Editura Nădrag); Istoria literaturii române, Compendiu, 1945 (ediţia II, 1946; 
ediția III, posfaţă Al.Piru, 1968; ediția IV, 1983); Impresii asupra literaturii spaniole, 
1946 (ediţia II, 1965); Studii şi conferințe, 1956; Nicolae Filimon, 1959; Grigore 
M. Alecsandrescu, 1962; Cronicile optimistului, 1964; Estetica basmului, 1965; Vasile 


Alecsandri, 1965; Ion Eliade Rădulescu şi şcoala sa, 1966; Studii şi cercetări de 


istorie literară, 1966; Studii şi comunicări, 1966; Scriitori străini, 1967 (ediţie de 
V.Nicolescu şi A.Marino); Ulyse, 1967 (ediţie de G.Şerban); Scrieri despre artă, 1968 
(ediţie de G.Muntean); Universul poeziei, 1971 (antologie şi postfață de Al.Piru); 
M.Eminescu. Studii şi articole, 1978 (ediţie îngrijită de Maria şi C.Teodorovici, Iaşi); 
Călinescu şi contemporanii săi, I-II, 1984-1987 (ediţie îngrijită, note, indicii de 
N.Mecu); Viața lui Mihai Eminescu; Ion Creangă. Viaja şi opera, 1989, Chişinău. 

Versuri: Poezii, 1937; Laudă lucrurilor, 1963. Proză — Romane: Cartea nunţii, 1933; 
Enigma Otiliei, 1938; Bietul Ioanide, 1953; Scrinul Negru, 1960. Dramaturgie: Şun 
sau calea netulburată. Mit mongol, 1943; Ludovic al XIX-lea, 1964; Teatru, 1965. 


Traduceri: Un om sfârşit de G.Papini, cu prefața autorului şi introducerea de 
Al.Marcu, 1923. 


REPERE ASUPRA OPEREI: Aprecierile se vor referi la operele de 
istorie, teorie, critică literară, publicistică, întrucât activitatea de prozator a fost 
prezentată în Dicţionarul de prozatori. În calitatea sa de critic şi istoric literar G.C. 
exprimă în Principii de estetică convingerea că: „Dacă nu poate fi bun artist el însuşi, criticul 
trebuie cel puţin să rateze cât mai multe genuri. Criticul care n-a făcut în viaţa lui un vers, ba chiar îşi face 
o mândrie din asta, care n-a încercat niciodată să facă o nuvelă sau roman, acela e fals critic, un doctor 
sau profesor“. Şi tot în acelaşi studiu subliniază faptul că şi critica şi istoria literară „sunt momente ale 
aceluiaşi proces. Nu poţi fi critic fără perspectivă istorică, nu poţi face istorie literară fără criteriul 
estetic, deci fără a fi critic“. Aşa se explică faptul că, în paralel, G.C. elaborează Viaţa 
lui M.Eminescu, Opera lui M.Eminescu şi Istoria literaturii române de la origini până 
în prezent, pentru a fixa în contextul literaturii române personalitatea celui mai mare 
poet pe care l-a avut ţara noastră, după propriile aprecieri. Prin Viaţa lui M.Eminescu, 
1932, G.C. şi-a inaugurat activitatea, impunând un gen nou literaturii biografia, 
reconstituind viaţa şi nu faptele, ca într-un poem cu note înalte şi joase, între 
dimensiunile bucuriei şi ale tristeţii, cu accente pe calitatea sufletului“, pe firesc. 
Fiindcă, afirmă G.C.: „Unicul scop al unei biografii este spiritul vieţii narate“. Astfel, 
proiectează pe tabloul epocii, momente superioare suflețeşti, fiindcă asemenea 
romanului biografic este în viziunea lui G.C. „o'operă realistă, adică de generalizare 
concretă, iar nu de notație naturalistă“. | 

| Dumitru Micu, în Scurta istorie a literaturii române II (Editura Iriana, 1995) 
vorbeşte despre intenţiile lui G.C. de a realiza după modelul lui Plutarh „confirmat de 
Sainte-Beuve, prin. Viaţa lui M.Eminescu şi Viaţa lui I.Creangă, 1938 „un diptic de 
«vieţi paralele»“. Astfel: „Demitizând existențele celor doi scriitori pentru a le realiza, din altă 
perspectivă, el a creat un nou Eminescu şi un nou Creangă, grandioşi şi fermecători tocmai prin omenescul 
lor. Opuse imaginilor convenţionale, ieşite dintr-o venerație convenţională, fără suport documentar, 
portretele celor doi scriitori sunt rodul interpretării, al prelucrării materialului preexistent, fără a fi prin 
aceasta construcţii arbitrare. Prin volumele din Opera lui M.Eminescu (1934-1936), în cinci volume şi 
postum, în două volume, G.C. proiectează un Eminescu complex, prin psihologia scrisului său. Astfel, 
studiul conţine secțiunile: Cadrul fizic, Cadrul psihic, Tehnica interioară. G.C., afirmă Dumitru Micu, 
citeşte poemele lui Eminescu în spirit modern „în spiritul esteticii lui Mallarmé, al teoriei abatelui Brémond 
şi totodată — oricât conceptele s-ar exclude principial reciproc — în acela gidian al «autenticităţii» “. „Ceea 
ce conferă, după părerea lui G.C. valoare excepțională unei poezii lirice este «ideea poetică», analogia, 
sugestia, «planul al doilea», dar şi spontaneitatea, deşi aceasta contravine principiilor mallarmeene, ducând 
la suprarealism. În consonanţă cu anticalofilismul lui Gide şi, implicit, în tacită opoziţie cu poetica lui 
Mallarmé şi mai ales a lui Paul Valéry, potrivit căreia nu «inspiraţia», ci elaborarea lucidă generează opera 
de artă exemplară, Călinescu aprobă «frumuseţea», «perfecțiunea», efectele travaliului şi adoră versul 
țâşnit de-a dreptul din subconştient. Mare, după el, Eminescu e atunci când «nu mai are nici un stil», când 
«frazele se mişcă goale, într-o sinceritate desăvârşită, fără nici o voinţă, de poezie». De aici şi admiraţia 
- sa pentru nefinisatele opere postume. Cu timpul, criticul va începe să gândească altfel.“ 

Istoria literaturii române... este opera care-l exprimă cel mai bine pe G.C. 
Este o carte unică în felul ei, atât în literatura română şi chiar în cea universală. 
Menţionăm în literatura română personalităţile care au elaborat istorii ale literaturii 
române, pe diferite epoci şi dimensiuni: O.Densusianu, N.Iorga, N.Cartojan, 


Îi 

E zale ai i după G.C., Basil Munteanu, Al.Piru, I.Negoiţescu, I.Rotaru, N.Manolescu 
d OE In literatura universală menţionăm: De Sanctis Fr 
şi istoric literar italian — întemeietorul criticii moderne italiene, cu Istoria literaturii 
italiene 1870/1871 — moment al criticii europene din secolul al XX-lea), Sainte-Beuve 
(1804-1869 — critic literar, poet, prozator francez — operă decisivă în critica 
europeană. „Promovează critica; genetică, biografică, psihologică, sociologică, 
impresionistă, creatoare, tematică, stilistică — erudiție totală. Realizează 5 volume de 
portrete literare şi critice, 3 volume portrete contemporane; 15 volume Convorbiri de 
lume, memorialistică, corespondenţă, poezie, proză); Thibaudet Albert (1874-1936 — 
critic literar francez — adept al criticii creatoare — adept şi al lui Bergson. A realizat 
Istoria literaturii franceze de la 1879 până în zilele noastre — apărută postum, 1936; 
4 volume de reflecții; Memorialistică). 
De reţinut: criticii din literatura universală (şi chiar cei români) nu au realizat 
istoria unei întregi literaturi. Istoria literaturii române... se impune prin arhitectura 
operei — volum de aproape 1000 de pagini in quarto, cu o prefaţă a autorului, miturile 
naţionale (Traian şi Decebal, Mioriţa, Meşterul: Manole, Zburătorul), până în jurul 
anului 1940.-Un capitol de sinteză despre Specificul naţional, încheie lucrarea. Textul 
lucrării este aşezat pe două coloane şi însoţit de numeroase ilustraţii. G.C. 
examinează literatura română din unghi estetic, realizând o istorie a literaturii şi nu a 
culturii, structurând original epoci şi scriitori. Acordă un spaţiu mai restrâns faptelor 
vechi de literatură, cam a cinsprezecea parte din lucrare; restul o împarte în două: o 
parte pentru perioada modernă, până la 1900 şi cealaltă parte pentru perioada 
contemporană, primele patru decenii ale secolului al XX-lea. Materialul este organizat 
pe epoci, momente, diviziuni de timp. Capitole speciale sunt destinate lui Eminescu, 
Creangă, Slavici. Perioada interbelică (1920-1940) este văzută prin dezvoltarea şi 
caracteristicile interne. În capitolul Emergenţa romanului, romanele sunt clasificate în: 
rural, al gloatei, copilăriei, citadin, Proustienii, etnografic — ilustrate de: L.Rebreanu, 
H.P.Bengescu, Camil Petrescu, Gh.Mihăescu, Cezar Petrescu; M.Sadoveanu este tratat 
separat în capitolul Tendinţa naţională. 

Între .. caracteristicile: operei menționăm:  Revalorificarea tradiției; 
contemporanii — Sadoveanu, Rebreanu, H.P.Bengescu, Camil Petrescu, T.Arghezi, 
I.Barbu, devin clasici ai. literaturii ; capodoperă de invenţie artistică — spiritul 
călinescian impunându-se prin erudiție, vervă, mobilitate intelectuală, arta de narator, 
portretist, comediograf, de creator epic. Remarcabile sunt: arta portretistică, arta 
narativă şi descrierile, formulele revelatoare, paradoxul. Unele trăsături se regăsesc 
în întreaga operă călinesciană: circulaţia mijloacelor artistice: plăcerea regiei, gustul 
pentru monumental, grandios, enorm; imaginaţia rablais-iană; jocul presupunerilor; 
elementele de cosmogonie-apă, aer, foc. | Ă aooo. 

| Pentru G.C. actul critic înseamnă refacerea sintetică a operei scriitorilor, 


Istoria literaturii române devenind după aprecierea lui D.Micu, „un spaţiu în care sunt 
ână până la redactarea ei“. Compendiu 


ancesco (1817-1883 — critic 


adunate atâtea universuri literare câte s-au creat în limba romi âni cp i 
este „mica Istorie a literaturii române şi, după mărturisirea lui G.C. în li aA, su 
e o simplă prescurtare a ediției mari şi nu scuteşte de lectura celei dintâi, dimpotrivă, e un adaos în scopu 
de a regenera impresiile generale. 

Nu sunt nici biografiile amănuntele de istorie literară (...). N-am făcut ca alţii care în 
compendii pun numai cifre goale şi titluri de opere, ci şi aici, şi mai cu seamă aici, am vizionat materia 
organic şi critic. Noi — continuă criticul — suntem încă puţin cunoscuţi de străini şi am voit să le 
dau acestora (de ar putea citi cartea în româneşte ori în traducere) un sistem de impresii, iar nu un sec 
răboj“, Despre obicctivitate criticul afirmă: „Am pus o deplină obiectivitate, şi acum ca şi mai 
înainte, şi e în interesul scriitorului român să mă îndrumeze acolo unde mi-a scăpat un fapt sau o 
înţelegere. Iar cei tineri să nu arate acea nemulţumire egoistă de a nu li se fi dat importanţa pe care poate 
şi-o credeau, pentru că o istorie se cade să fie totdeauna puţin retrogradă, ca să nu piardă perspectiva 
eternului, şi, de altfel, pe măsura accentuării valorii noilor scriitori, se vor face cuvenitele împliniri.“ 

Explicând raporturile scriitorului şi criticului cu viaţa, G.C. mărturiseşte: 
„Autorul ca om trebuie să aibă idei şi atitudini şi să le trăiască intens. Cu cât trăieşte mai puternic cu 
atât suntem mai singuri că va fi în stare să priceapă aspecte tot mai adânci ale existenţei. Condiţia este 
ca viaţa să se subordoneze creaţiunii. Creatorul trebuie lăsat să trăiască, dar în acelaşi timp să fie 
învăţat a se întoarce asupra lui însuşi, făcându-şi obiect de contemplare din propriul lui subiect. Lupta în 
stradă şi şederea în turnul de fildeş sunt momente succesive şi obligatorii, nicidecum antinomice. Dante, 
V.Hugo, Tolstoi, Eminescu au fost nişte partizani plini de pasiuni politice. Şi cu toate acestea opera lor este 
abstractă şi eternă. 

Creatorul stă ziua, ca om, în ţipetele cetăţii, în soare, iar noaptea se suie în turn, sub lună. Ziua 


priveşte lumea în contingenţa ei, noaptea în absolut. Momentul prim e necesar, închiderea în turn, aceea. 


reprezintă faza artistică. Astfel artistul este alternativ pătimaş şi rece, om şi luceafăr. 

În critică însă chestiunea e mai grea. Ca om politic nu poţi fi critic, ca critic nu poţi să fi om 
politic. Aceste două ipostaze se separă. Desigur, acelaşi om poate fi şi una şi alta pe rând, poate fi prieten 
de idei politice cu un autor şi un nemulțumit de literatura acestui autor; ori adversar politic al autorului şi 
admirator al artei lui literare. Planurile se separă. Simt repulsie să spun unui poet de alte convingeri politice 
„fost poet“. Ca critic, mă îmbrac în haine somptuoase cum făcea Machiaveli când intra în odaia lui de 
lucru, şi socotindu-l pe scriitorul antipatic decedat sub raportul vieţii, mă delectez numai cu opera lui, ca 
şi când ar fi anonimă. De aceea nu sunt admisibile în profesia critică unele excese. Un mare scriitor, chiar 
vinovat sub raport civic, rămâne mereu mare scriitor. Rebreanu este Rebreanu oricum şi oricând. Arta este 
o expresie a libertăţii, prin definiţie, căci ea nu acceptă limitele istoriei. Ea ne învaţă a privi lucrurile de 
sus, ca pe nişte fenomenalităţi, în perspectiva uriaşă a morţii. Arta garantează cea mai nobilă dintre 
libertăţi: libertatea de-a fi, o oră pe zi, singuri şi inactuali.“ 

Monumentalitatea şi actualitatea creaţiei lui G.C. vor trece peste timp, 
eternizând, prin adevărurile afirmate, expresia intelectuală elevată, spiritul unic, 


farmecul şi superioritatea poporului român, în ipostazele sale istorice şi de cultură aleasă. 
APRECIERI CRITICE: 


Basil Munteanu: „Tânăra critică, prin unii din reprezentanţii ei cei mai înzestrați şi în 
reviste mai mult sau mai puţin durabile, precum «Kalende» (1928), «Capricorn» (1931), se deosebeşte prin 
aptitudinile ei analitice şi socoteşte creaţia de artă drept o activitate în sine. P.Constantinescu, G.C., 
Ş Cioculescu (acesta din urmă critic la «Revista Fundaţiei Regale» face parte dintr-o generaţie ce se apropie 
de patruzeci de ani. Oricare ar fi de altfel reacţia lor asupra unor puncte precise, ei conced artistului o 
libertate foarte întinsă, examinează cu simpatie strădaniile de înnoire şi recunosc întâietatea inteligenţei 
asupra forţelor obscure, instictive sau mistice,“ 

Pompiliu Constantinescu: „Critica d-lui Călinescu este o critică de artist. O vervă 
savuroasă şi uneori încărcată a fanteziei, împletirea omului cu opera, sugerarea cu mijloace poetice a 
valorii unui scriitor l-au precizat ca pe un impresionist de nouă generaţie (...). Impresionist prin temperament, 
nu graţia este însă calitatea esenţială a criticii d-lui G.C. Culoarea şi viziunea, tabloul animat şi larg sunt 
mijloacele sale literare(.,.), Portretele d-lui Călinescu pornesc de la o intuiţie fundamentală, dar cu un 
procedeu centripetal asociază serii de peisagii evocă tablouri şi imaginează dialoguri plauzibile, spre a 
sugera o fizionomie artistică şi sufletească (...). Judecata se topeşte în sentiment şi pasiune. La baza 
portretului e un imn sau un pamflet: perfidia şi jocul strategic se scaldă în peisagii alternative şi nasc o 
ascunsă agresivitate. Florile de crizantemă pletoasă din stilisticele d-lui Călinescu emană arome 
învăluitoare, când nu disimulează toxine: ucigaşe. Orice desfăşurare literară presupune un minimum de 


i 

retorică; stilul abstract are o retorică interioară, o ritmică a ideii: un stil poetic î 
mai evident. Există o simfonizare retorică în expresia d-lui Călinescu; reflexia sa critică se pierde în jocuri 
şi imagini, în abateri ŞI reveniri abile la tema esenţială. De aceea, critica sa ne-a dezvăluit un tactician d 

de contradictoriu, în atitudine intelectuală, deşi totdeauna valoros prin ploaia de flori stilistice în care n o ar 

Cu Viaţa lui Mihai Eminescu, dl. G.C. a realizat o operă de obştească valoare na at 
mai presus de orice ne-a scos din mâlul articolelor şi însemnărilor seci şi amorfe, sintetizând o si á din 
membre risipite şi anchilozate în sertare cu etichetă şi număr de ordine, în colecții de reviste și î “ ii 
îngăduitóare a Academiei Române.“ diii 
Eugen Lovinescu: „Talent, aş putea zice, dar nu numai talent, 

nu o muncă de bivol la jug, ci de om repede orientat în chestiuni abia întâlnite şi 
sânul lor o reţea întreagă de tranşee şi de comunicaţii subterane. Pentru a fi critic, 
sensibilitate artistică de poet şi romancier, cultură literară, talent de scriitor şi o mare mobilitate 
asociativă. li mai lipseşte doar convingerea şi valabilitatea misiunii sale critice. Mult mai mari, pretenţiile 
criticului ne îndreaptă spre vaste construcţii de istorie literară sau spre monografii uriaşe. Simplă 
improvizație, prin talent literar şi ştiinţă arhitectonică, Viaţa lui Mihai Eminescu a obţinut aprobarea tuturor. 
Imbărbătat de succes, câţiva ani după aceca, a săpat cu hărnicie şi metodă în opera poetului, nu numai 
văzută, ci şi cea nevăzută, a ineditelor galerii inextricabile. Rezultatul cercetărilor s-a depus într-o serie 
de tomuri masive, pentru care nu poţi avea decât respect şi admiraţie. Căutând însă monumentalul, scriitorul 
s-a pierdut în labirintul său hipogeic. Captiv al propriei sale ingeniozităţi şi frenezii, el n-a mai putut dibui 
galeria îngustă a ieșirii. Peste câţiva ani, scăpat la lumină, va fixa cu siguranţă doar într-o sută de pagini, 
fără vracul ineditelor şi analizelor, masca marelui poet în liniile esenţiale, cu un meşteşug portretistic de 
care a mai dat dovezi.“ 


ntrebuinţează un retorism 


pentru că e şi muncă, şi 
priceput în a organiza în 
G.C. are toate calităţile: 


Alexandru Piru: „Ridicându-se împotriva scienteis-mului pozitivist, Călinescu concepe 
istoria literaturii ca pe un scenariu dramatic cu întrebări şi ieşiri, ca pe o epopee cu: eroi şi forme din 
succesiunea necauzală a cărora putem determina capacitatea de creaţie a poporului român şi trăsăturile 
caracterului naţional. Surprinzătoare la Călinescu este în primul rând puterea sa de mişcare în “toate 
perioadele literaturii române, în perioada veche, modernă şi contemporană, cu unicul criteriu al valorii 
estetice, întreprinde cea mai îndrăzneață reconsiderare a fenomenului artistic din câte s-au făcut.“ 

Dumitru Micu: „Critica producţiei literare curente e, în bibliografia călinesciană, doar 
componentă, între multe altele, a unei activităţi publicistice de vastă anvergură. Departe de a considera 
scrisul periodic un exerciţiu minor, Călinescu s-a dedicat uneori chiar cu prioritate; în, orice caz, l-a 
practicat, întreaga viaţă cu o pricepere ardentă. Considerând gazeta un deosebit de eficace instrument de 
cultură, el a cultivat toate speciile jurnalistice, de la articolul de fond la «poşta redacţiei», pronunţându-se 
în cele mai diverse probleme, nu doar de artă (literatură, teatru, balet, muzică, pictură, arhitectură), ci 
şi culturale în general, politice, sociale, urbanistice, de viaţă cotidiană. În varianta intervențiilor sale de 
orice natură în coloanele presei e spiritul dinamic. Scris cu nerv, orice text călinescian zmulge cititorul din 
inerția reacţiilor automatice, zdruncină comoditatea instalării în locul comun, întărâtă intelectul. In raport 
cu volumele lui Călinescu, proza sa de ziar e un şantier. Ea conţine în cmbrion întreaga viitoare operă pe 
deplin cristalizată: studii, romane, poezii (...). _ i 

Opera care îl exprimă pe Călinescu plenar e, desigur, Istoria literaturii române. Toate 
componentele şi însuşirile spiritului său sunt concentrate în ea; verva scânteictoare şi extraordinara mobilitate 
intelectuală a eseistului, erudiţia cercetătorului, pasiunea pentru document a scotocitorului de arhive, 
agerimea de spirit şi stilul alert ale publicistului, arta de narator, portretist, evocator, comediograf a creatorului 
epic şi dramatic, darul de a instala gândirea în imagini a poetului. Principiul structuzant al monumentalei 
cărţi fiind creaţia, un implicat al ei — explicit asumat — devine subiectivitatea. Subicotivitatea, i a ea 
în studiile Tehnica criticii şi a istoriei literare (1939) şi Istoria ca ştiinţă inefabilă şi sinteză epică ( l #47) 
participă cu necesitate la orice act de construcție intelectuală ce operează cu date în virtutea naturii înseși 
a faptului istoric. «Acest fapt nu există în sine, cum există faptul fizic, ci numai ca punct de vedere (...) 
Istoria este interpretarea însăşi, punctul de vedere...“ E | PI , Sp 

Eugen Simion: „Nici una din cărțile lui Călinescu nu ridică mai mari dificultăţi la lectură ca 
Estetica basmului (1965). După o scuită introducere, în care e dată definiţia basmului din ba de vedere a 

criticului şi esteticianului literar, intri într-un câmp de rezumate, făcute, nici vorbă, cu mare plasticitate şi amy a 
esenţialului, dar fără ordine şi cu o voluptate a descrierii ce întrece necesităţile demonstraţiei.(...) 

Pentru noi Estetica basmului rămâne o scriere fundamentală, depăşind cu mult obiectul ei 
iniţial. Ca operă de sinteză şi reflecţie estetică, ea produce mari satisfacţii prin adâncirea observaţiei. Pe 
un teren parcurs până acum doar de harnicii culegători, demni desigur de stima noastră, G.C., coborând 
cu toate armele criticii «descoperă» o creaţie de cel mai mare interes estetic. 

Considerată din punct de vedere al creaţiei critice, Estetica basmului e un intim roman alegoric, 
esențialmente intelectual, un fel de /srorie ieroglifică modernă, întocmită de un moralist trecut prin şcolile 
mai noi. Ironia şi puterea de reprezentare concretă a categoriilor formează notele dominante.“ 

Marian Popa: „Operă a unei culturi exemplare şi a unui spirit de analiză fără termen de 
comparaţie, Istoria literaturii române de la origini până în prezent ( 1941) este mai puţin o cercetare a 
scriitorilor luaţi în sine, cât un ansamblu ipotetic cu valoare epică, sprijinit pe figuri literare, Istoria literară 
este pentru el o comedie umană având drept pretext lumea literară şi ea nu poate fi scrisă dacă această 
lume nu oferă destule roluri: şcoli, curente, generaţii, personalităţi.“ ` 

I. Negoiţescu: „Marele merit al lui Călinescu în această /storie, ce ar suferi o adevărată 
catastrofă dacă şi-ar pierde materialul ilustrativ plastic şi textual, intrat în structura ei, dându-i confirmaţia 
de montaj «genial» şi «monumental» este gestul unic şi memorabil prin care autorul a aruncat peste devenirea 
nostră literară o primăvară eternă, germeni înşişi ai vieţii. Şi dacă opera suferă din cauză că în chiar 
genialitatea ci e o enormă improvizație, graba cu care a fost elaborată se justifică istoric: ea trebuie 
necondiţionat să apară atunci, pentru a nu împărtăşi destinul editorial al Ţiganiadei lui Budai-Deleanu. 
Un demon al colosului (o demonic acaparatoare, care face din el un halucinant, un delirant, dar şi un vizionar) 
pândeşte mereu în eul călinescian romantic şi incalculabil, ce nu pregetă a se întrupa“. 

Dan Zamfirescu: „Esenţa «călinescianismului» este tocmai aceasta! El este conştiinţa de 
sine a literaturii româneşti, primul om care, scriind istoria literaturii române, a avut erudiţia lui Nicolae Iorga, 
intuiţia valorilor majore proprie unui Maiorescu, simţul actualităţii şi «modernităţii» ce asigură gloria lui 
Lovinescu şi geniul critic al unui Sainte-Beuve, Taine sau De Sanctis. 

Dar el a mai avut ceva, care-i aparţine în întregime şi-l singularizează, făcând din „călinescianism“ 
în acelaşi timp o atitudine, o mentalitate şi o metodă: a avut teribila mândrie leomină cu care vorbeşte în numele 
culturii române şi pe care n-o vom găsi nici la Iorga, nici la Densusianu, nici la Lovinescu, nici la străluciţii — totuşi 
— zoilii de generaţie, care-l mai forfecă pe la colțuri şi astăzi pe uriaşul adormit (...) | 

Numai el a făcut o metodă din această comparaţie, o metodă «orientală», fără nici o 
subiectivitate naţională, fără nici o ridicare a glasului spre demonstrarea demnităţii şi valorii culturii 
româneşti. Numai el a putut privi compătimitor la «sforţările conferenţialului străin, ncintuitiv, de a fi 
plat», fiindcă acest elev al lui Pârvan, cel ce-şi propusese la 20 de ani să devină egalul oricui în Europa, 
şi fusese recunoscut ca atare la 40 — a repetat drumul maestrului şi a devenit primul nostru istoric şi critic 
literar de orizonturi realmente universale“. 

(C.B.) 


CĂLINESCU, MATEI 
(n. 1934) 


VIAŢA ȘI ACTIVITATEA: Critic, istoric literar şi scriitor, s-a născut 
la 15 iunie 1934, în Bucureşti. Şcoala primară la Bucureşti (1941-1943) şi „Jules Javet“ 
„din Craiova; liceele „Sf. Iosif“ (1941-1945), „Gh. Lazăr“ (1945-1947) şi „Titu 
Maiorescu“ din Bucureşti. Facultatea de Filologie, secţia engleză a Universităţii din 
Bucureşti (1952-1957). Redactor la „Viaţa Românească“ (1963-1972). Cadru didactic 
universitar la catedra de literatură comparată a Universităţii din Bucureşti 
(1962-1973). În 1973 obţine o bursă Fullbright în S.U.A., unde se stabileşte definitiv. 

Doctor în filologie, cu o lucrare despre Conceptul modern de poezie (1972). A debutat 
în „Gazeta literară“ (1958) şi editorial cu studiul critic: Titanul şi Geniul în poezia lui 
Eminescu (1964). Din 1979, profesor titular la Universitatea din Bloo 
redactor consultant al unor publicaţii şi edituri din America. 

OPERA: Titanul şi Geniul în poezia lui Eminescu, 1964; Aspecte literare 
1965; Eseuri critice, 1967; Semn, 1968; Viaţa şi opiniile lui Zacharias Lichter 1969 
(ediţia a II-a, 1971); Eseuri despre literatura modernă, 1970: Versuri, 1970; 
Clasicismul european, 1971; Clasicism, baroc, romantism, în colab. cu G.Călinesea: 
A.Marino, T.Vianu, 1971; Umbre de apă, 1972; Conceptul modern de poezie, 1972, 
Fragmentarium, 1973; Faces of Modernity: Avant-Garde, Decadence, kirseh, 
Bloomington, 1977; Five Faces: of Modernity: Modernism Avant-Garde, Decadence, 
Kitsch, Post-Modernism, Durham, N.C. 1987 (ediţia II, 1988). Traduceri: Ch.F.Ramuz, 
Aime Pache, pictor din Vaud, în colaborare cu I.Băieşu, 1972. A alcătuit o editie 
T. Vianu, în colaborare cu Sorin Alexandrescu şi Gelu Ionescu, 1971; antologii din literatura 
clasică — Clasicismul I-II, 1969; din opera lui I.Minulescu. 


REPERE ASUPRA OPEREI: Valoarea unor lucrări a fost răsplătită 


de Premiile Scriitorilor din Bucureşti, pentru: Conceptul modern de poezie, 1972; 
Premiul Academiei Române, pentru Fragmentarium, 1973. A continuat să publice poezie. 

Remarcabile sunt studiile sale consacrate modernismului şi postmodernismului 
în limba engleză (1977, 1978). Manifestă interes pentru evoluţia liricii româneşti pe 
care o urmăreşte, după aprecierea criticului Liviu Petrescu, în medalionul realizat în 
Dicţionarul Scriitorilor Români. Litera A-C (Editura Fundaţiei Culturale Române, 
Bucureşti, 1995, coordonatori: Mircea Zaciu, Marian Papahagi, A.Sasu), exclusiv în 
desfăşurările ei postromantice, „începând cu momentul eminescian, continuând cu  feluritele 
manifestări ale avangardei literare şi oprindu-se în cele din urmă, asupra câtorva dintre cei mai 
reprezentativi poeţi ai direcţiei moderniste“. Practică o critică literară de susţinere, impunând 
direcţia nouă, antidogmatică din literatura română. Stil elegant, informaţii exhaustive, 
interesante atât pentru cititorul avizat cât şi pentru publicul larg. S-a afirmat încă din 
primii ani, în S.U.A., cu autoritate în domeniile comparatisticii şi istoriei culturale. 

Au exprimat păreri critice asupra lucrărilor publicate de M.Călinescu: 
N.Manolescu,  Al.Piru,  V.Cristea,  C.Regman,  P.Geogescu,  M.Martin, 
Ov.S.Crohmălniceanu, 'G.Dimisianu, A.Marino, L.Raicu, M.Tomuş, L.Petrescu, 
P.Poantă, Marian Papahagi etc. 


APRECIERI CRITICE: 


Liviu Petrescu: „Cel mai important aspect al activităţii critice a lui Călinescu este însă 
acela al poeticii şi teoriei literare. Cele dintâi contribuţii în acest sens sunt legate de definirea conceptului 
modern de poezie, preocupare ce a făcut obiectul unei discuţii doctorale publicate în 1972. In viziunea lui 
M.C., conceptul modern de poezie s-a constituit, istoriceşte, în strânsă legătură, pe de o parte, cu 
abandonarea principiului clasic al imitaţiei, ca şi a principiului romantic al expresiei, în favoarea unei poetici 
centrate pe conceptul «imaginei constructive», iar pe de altă parte, în legătură cu afirmarea unui principiu 
al «libertăţii» absolute a limbajului în poezie. După stabilirea în S.U.A., M.C. va rămâne preocupat de 
aceeaşi problematică a modernităţii, căreia îi va consacra o lucrare majoră publicată în limba engleză 
în 1977 (Faces of Modernity: Avan-Garde, Decadence, Kitsch) şi într-o nouă ediţie, substanţial lărgită, 
în 1987 (Five Faces of Modernity; Modernism, Avayie-Garde, Decadence, Kitsch, Postmodernism). Ulterior, 
studiile lui M,C, se vor opri cu precădere asupra fenomenului postmodern (Exploring Postmodernism, 1988), 
precum şi asupra unor probleme din domeniul unei poetici a lecturii“. | 


mington, Indiana, 


CE Scanned with OKEN Scanner 


50 

ÎN N RC E CC N ae RR A i N 
Marian Popa: „Spirit academic, echilibrat şi raţionalist, posedând facultatea de a condensa o 

personalitate sau o operă în limitele unei propoziţii — definiţie, dar şi intuiţia valorilor încă neafirmate faţă de 

care se va angaja să le impună, el ilustrează efortul constructiv de degajare a specificului literar, oriunde s-ar 


găsi — la tineri sau la consacraţi, în opera clasică sau cea de debut, Niciodată livrat afirmației hazardate, fără 
a fi însă conformist, se opreşte cu detaşare asupra valorilor autentice, situându-şi permanent punctul de vedere pe 


fundamentul unor solide argumente ale teoriei şi esteticii, confruntând eficace valoarea literară românească cu cea * 


străină şi propunând construcţii critice totdeuna greu amendabile. Expresia este de o perfectă urbanitate“. 


(C.B.) 


„CIOCÂRLIE, LIVIUS 
(n. 1935) 


VIATA ŞI ACTIVITATEA: Istoric şi critic literar, prozator, L.C. s-a 
născut la 7 octombrie 1935, în Timişoara. Studii liceale — la Timişoara, apoi 
universitare la Facultatea de Limba şi Literatura Franceză din Bucureşti. Bursă de 
studii la Paris, unde urmează cursurile de la Ecole Pratique des Hautes Etudes 
(1972-1973). Doctor în DEE franceză (1975). Profesor universitar la Facultatea de 
Filologie din Timişoara. 

Debutează, publicistic, în 1967, cu un mic eseu în revista „Orizont“, şi, 
editorial, în 1974, cu volumul Realism şi devenire poetică în literatura franceză, 
(Editura Facla, Timişoara), pentru care i se acordă Premiul de debut al Uniunii Scriitorilor. 

OPERA: Realism şi devenire poetică în literatura franceză, 1974; Negru 
şi alb. De la simbolul romantic la textul modern, 1981; Mari corespondențe, 1981; 
Eseuri critice, 1983; Un Burgtheater provincial (roman), 1985; Clopotul scufundat 
(roman), 1988. | 

REPERE ASUPRA OPEREI: Cea dintâi carte a lui I. c. Realism şi devenire 
poetică în literatura franceză, este consacrată poeticii teoriilor textului şi semioticii 
literare, aplicate asupra unor scriitori francezi, cum ar fi: Flaubert, Balzac, Stendhal, 
Proust, Zola ş.a. Tema studiilor sale este „descrierea poetică“ (E. Simion, 1984), 
transformarea noţiunii de realism în roman modern, prin apropierea limbajului românesc 
de limbajul poetic, autopreferenţial (O.Berca, 1989). Autorul demonstrează însă că 
natura limbajului nu-i decât o problemă de raport între semnificaţia şi reflexivitatea 
textului (Manolescu, 1974), între funcţia referenţială şi cea poetică. 


Demersul este continuat în Negru pe alb, De la simbolul romantic la textul 


modern. Aplicațiile sunt acum extinse şi asupra câtorva scriitori români: Eminescu, 
Creangă, Macedonski, Voiculescu ș.a., L.C. rămânând şi în cazul lor acelaşi critic 
metodic şi exact (N. Manolescu, 1979). De fapt, el vizează metafora textuală, ca mod 
de manifestare a auto-reflexivităţii discursului literar modern. Indiferent că se referă 
la E.A.Poe, Melville, Rimbaud sau Macedonski, Creangă sau Voiculescu, eseurile 

propun tot atâtea posibilităţi de lectură, modalităţi de a percepe şi recepta argumente 
prin comentarii adecvate. Mari corespondențe reprezintă „un pasionant roman critic“ 
(Buca, 1981), în care comentează aparent corespondenţa mai multor scriitori: Flaubert 
Proust, Maiorescu, Gherea, Balzac, Pompiliu Constantinescu ş.a. În fond, fiecare a 
un personaj care se exprimă şi se comportă „în litera şi spiritul propriilor scrisori“, dar 
acţionează şi se manifestă „în regia criticului“ (L.Ulici, 1981). Acest volum reprezintă 
tranziţia lui L.C., spre roman. Volumul Un Burgtheater provicial este alcătuit din 
cronici, documente, scrisori, acte administrative, decupaje din ziar, fotografii ş.a., care 
asemenea unui montaj, se încheagă într-un „teatru sui-generis al textelor“ ce exprimă 
idei şi ipoteze asupra literaturii (M. Spiridon, 1985). În ansamblu, scrierea ilustrează 
tehnicile noului roman. Clopotul scufundat, al doilea roman al scriitorului, evidenţiază 
cealaltă față a Burghearrului provincial şi este, în general, „o originală autobiografie 
spirituală, în care literatura se naşte în absenţa oricărei opere literare“ (N.Manolescu, 1988). 


APRECIERI CRITICE: 


___ Eugen Simion: „L.C. descoperă în actul de a scrie un mod de a fi şi de a privi lumea de 

afară. Imi place această străpungere a conceptelor, stimez decizia criticului de a depăşi patria criticii. L.C. 
ştie să pună în pagină ideile.“ | 

Nicolae Manolescu: „E deajuns a spune, fără a intra în amănunte de ordin teoretic, că 
Urmuz trebuie numărat printre autorii moderni de texte, că Poe sau Mallarmé. Procesul textualizării 
lichidează, într-o parte a literaturii moderne, pe acela al simbolizării. Un examen al problemei şi o teorie 
a textului se găsesc în studiile Negru pe alb ale lui L.C.“ . 

Ion Negoiţescu: „Critica lui L.C. în ceea ce are mai reprezentativ, este mobilă şi 
inteligentă: referă deci cât mai puţin, consacrând în schimb cât mai mult spaţiu discuţiei şi interpretării.“ 

Laurenţiu Ulici: Admirabil scriitor de critică este acest retras, tăcut, parcă timid, parcă 
inhibat, de o mare delicateţe şi inteligentă bună cuviință L.C, (n. 1935). Admirabil prin cum gândeşte 
despre literatură şi admirabil cum scrie despre ceea ce gândeşte. Rareori inteligenţa critică (adică puterea 
de înţelegere şi interpretare a unui text, fineţea analitică, subtilitatea descrierilor) şi talentul literar (adică 
arta de a fi expresiv, de a da bine gânditului culoarea frumos exprimatului) s-au împletit atât de armonios şi 
de convingător ca în cazul său şi deseori lectura textelor sale critice produce o bucurie similară cu a 
lecturii unui foarte bun roman.“ 


(D.N. şi P.P.) 


CIOCULESCU, ŞERBAN 
(1902 — 1988) 


VIAŢA ŞI ACTIVITATEA: Istoric şi critic literar, profesor 
universitar, Ş.C. s-a născut la Bucureşti în 7 septembrie 1902 şi a murit pe 2 iunie 
1988 la Bucureşti. A absolvit cursurile liceului „Traian“ din Turnu-Severin în 1920, 
apoi Facultatea de Litere şi Filozofie (specialitatea franceză) a „Universităţii din 
Bucureşti (1923). În perioada 1926-1926, studiază filologia romanică la Paris. Este 

profesor | în învăţământul secundar, profesor universitar la Iaşi (1946-1948) şi 
Bucureşti a 963-1965). În 1946 îşi obține doctoratul cu teza Dimitrie Anghel. Redactor- 
şef al „Vieţii Româneşti“ (1965-1967). Director general al Bibliotecii Academiei 
Române. Membru al Academiei Române (1974). f 
-Colaborează la „Facla literară“ (unde şi debutează în 1925), „Adevărul“, 
„Revista Fundațiilor Regale“, „Kalende“, „Viaţa“, „Curentul literar“, „Ecoul“, 
„România literară“, „Ramuri“ etc. 
OPERA: Debutează editorial cu Corespondenţa dintre I.L. Caragiale şi 
Paul Zarifopol, 1935; Viaţa lui I.L. Caragiale, 1940; Aspecte lirice contemporane, 
(1942); Istoria literaturii române (în colab.), 1944; Dimitrie Anghel, viaţa şi opera, 
1946; Varietăţi critice, 1966; Camil Petrescu, 1966; Medalioane franceze, 1971; 
Aspecte literare contemporane, 1972; Itinerar critic vol I-IV, 1973-1988; Amintiri, 
1973; Caragialiana, 1974; Prozatori români, 1977; Eminesciana, 1985; Argheziana, 1985. 
REPERE ASUPRA OPEREI: Moştenind spiritul polemic de la Titu 
Maiorescu, ideea susţinerii autonomiei esteticului de la E.Lovinescu. Ş.C. face parte din 
generaţia de critici estetici, alături de Vladimir Streinu, Pompiliu Constantinesu şi 
Perpessicius. Se ocupă de literatura din perioada interbelică, dar şi de fenomenul literar 
contemporan: scrie despre Ion Barbu, dar şi despre Ion Neculce, N.Iorga, Emil Botta, 
face observaţii asupra lucrărilor literare ale lui Ion Pillat, Mircea Eliade, Gib 
Mihăiescu, dar se apleacă şi asupra lui I.L.Caragiale, D.Anghel şi T.Arghezi. 
M.Sebastian îl definea „mai mult decât un martor al vieții noastre literare (...), un agent al ei, unul din 


acei factori de judecată şi de selecţie ce reprezintă conştiinţa vie a unei literaturi“. 
„Din generaţia nouă de critici, Ş.C. e unul dintre cei mai bine înzestrați pentru polemică“ 


(E.Lovinescu). Criticul este preocupat şi de reevaluarea literaturii interbelice, dar şi de - 


comentariul literar al unor producţii. Este un spirit viu, pe un ton didactic emite 
judecăţi de valoare despre autori şi opere. Face observaţii filologice, caută aspecte 
inedite la un autor sau îritr-o operă, apelează la propriile amintiri, strecoară anecdote 
şi creionează portrete. 


A avut în vedere întreaga literatură română de la cronicari la scriitori: 


contemporani lui, dar cu predilecție s-a aplecat asupra vieţii şi operei lui I.L.Caragiale: 
îngrijeşte ediţii, realizează monografii, exprimă opinii originale despre om şi opera sa. 
Pentru Ş.C., Caragiale a fost o obsesie de-o viaţă. 


APRECIERI CRITICE: 


Florin Mihăilescu: „Întrebându-se (...) ce este un scriitor de valoare, Ş.C. îl defineşte prin 
originalitate: «Vom numi scriitor de valoare pe acela care stăpâneşte o structură diferenţială faţă de 
ceilalţi scriitori de acelaşi fel: poeţi, romancieri, memorialişti etc. Un scriitor înfăţişează printre noi un 
complex de date sufleteşti care ajung sau încearcă să ajungă la cxprimarca în sine. Asemănarea şi 
continuitatea cu alt scriitor îl înseriază, îl pune în serie. Valoarea este deci condiţia de a fi în afară de serie. 
Criteriul nostru de individualizare este aşadar individualizat».*“ 

Ion Vlad: „Un orizont critic şi unitar şi un număr de principii determină intervenţia 
criticului. Iniţiativele sale sunt prezidate de o perspectivă dramatică asupra culturii româneşti. Ideea 
dezvoltării dialectice a culturii este exprimată, de altfel, în câteva texte semnificative. Criticul priveşte 
cultura în unghiul continuității şi al rapoartelor organice dintre valorile trecutului şi faptele actuale ale artei: 
«Cultura este continuitate şi, prin împletirea strânsă a trecutului cu prezentul: continuitatea presupunând, 
subliniază Ş.C,, colaborare solidară, adică nu numai în seriile diacronice ale culturii, ci în acelaşi rând de 
cărturari», 

Alexandru Piru: „De fapt Ş.C. s-a impus prin studiul lui LL 

Corespondenţă dintre I.L.Caragiale şi Paul Zarifopol (1935, primul volum al criticului). Viaţa lui Caragiale 

(1940), I.L.Caragiale, micromonografie (1967) şi Caragialiana (1974). A continuat ediţia I.L.Caragiale 

începută de Zarifopol încheind-o cu încă patru volume în 1942, spre a o relua în 1959, în colaborare cu 
AL.Rosetti şi Liviu Călin“. 

Dumitru Micu: 

confuziei de valori. În virtutea 


-Caragiale început prin 


Principiul structurant al acţiunii sale critice a fost în e 


acestui principiu, Cioculescu a combătut, în afară d 
modurile inadecvate de abordare a literaturii, toate tentativele de a lipsi literaturii 


adaptarea unei poziţii estetizante, el a refuzat să admită alt criteriu estimativ 
cel estetic, şi când opera argheziană a devenit ținta unor campanii de presă demenţiale, acuzată fiind de 
«imoralitate», criticul s-a angajat în bătălia pro Arghezi cu toate armele. Cu fermitate s-a pronunţat şi 
împotriva defăimării şi persecutării, 'pe considerente analoge, a altor scriitori, Critica aplicată a lui Ş.C. 
e una cminamente constructivă. Nimeni. dintre contemporani, şi poate, nici dintre înaintaşi şi continuatori, 
n-a urmărit cu, atâta perseverenţă să înveţe publicul cum să citească literatură, şi ce literatură să 
citească. De aici şi adoptarea condiţiei de «simplu» critic, fără ambiţii de «artist», refuzul impresionismului 
critic, al criticii numite «creatoare». Demersurile lui critice au fost ghidate, consecvent, de principiul obiectivităţii“. 


(S.B.) 


pocă, lupta împotriva 
e obscurantism, toate 
statutul specific. Fără 
în judecățile literare decât 


CIOPRAGA, CONSTANTIN 
(n. 1916) 


VIAŢA ŞI ACTIVITATEA: Critic şi istoric literar, profesor la 
Facultatea de Filologie a Universităţii din Iaşi, C.C. s-a născut la 12 mai 1916, la 
Paşcani. Studii liceale la Fălticeni în perioada 1937-1942; urmează cursurile Facultății 
de Filologie din Iaşi (1937-1942). Profesor de liceu la Iaşi şi Botoşani; profesor 
universitar; doctor docent în filologie, şef al Catedrei de istoria literaturii române de la 
Facultatea de Filologie din Iaşi, rectorul Institutului Pedagogic din Suceava, director al 
revistei „Cronica“. În 1939 a urmat cursuri de specializare la Paris. Intre 1960-1962 a 
predat limba română la Sorbona şi la Ecole Nationale des Langues Orientales Vivantes, 
Paris. A debutat cu schiţe în 1930, la „Luminița“ din Paşcani. In 1938 debutează cu 
articole critice şi versuri la „Curentul literar“, iar în volum, în 1960, cu monogtafia 
Calistrat Hogaş. Acordă atenţie scriitorilor de la „Viaţa Românească , pe care-i 
cuprinde într-o vastă sinteză în cursul universitar Literatura română între 1900-1918 
(1970). În 1993 a fost ales membru de onoare al Academiei Române, | 
OPERA: Calistrat Hogaş, 1960; G.Topîrceanu, 1966; Mihail Sadoveanu, 
evocator al istoriei, 1966; Mihail Sadoveanu, 1966; Portrete şi reflecții literare, 1967; 
Literatura română între 1900-1918, 1971; Hortensia Papadat-Bengescu, 1973; Ecran 
interior (Poeme), 1975; Personalitatea literaturii române, 1973; intre Ulysse şi Don 
Quijote, 1978; Mihail Sadoveanu, Fascinaţia tiparelor originare, 1981; Propilee, Cărți 
şi destine, 1984; Nisipul, 1989. i 

e hA AESA AEAEE I IRI e OA INEL N a III 
REPERE ASUPRA OPEREI: Prin volumul Personalitatea literaturii 
române (1973), realizează o valoroasă încercare de fixare a specificului spiritualităţii 
române în context universal. C.C. acordă un loc deosebit în studiile sale scriitorilor 
"clasici, celor care au un loc consacrat în literatura română. Scrierile lui se 
caracterizează printr-un limbaj academic, elevat. A îngrijit numeroase ediţii, a publicat 
în revistele timpului. S-a impus prin informaţie solidă, echilibru în expunere, rigoare. 
A scris despre: M.Eminescu, M.Sadoveanu, G.Ibrăileanu, Ion Barbu, Otilia Cazimir, 
C.Hogaş etc. În studiile sale, C.C. prezintă scriitorii în totalitatea lor — de la biografie 
la bibliografie, recurgând uneori la comparativism literar, termenii de comparaţie fiind 
scriitorii români şi străini, apelând şi la arte plastice, la muzică. Aduce informaţii 
bazate pe o documentare exhaustivă, riguros prezentată. 


APRECIERI CRITICE: 


Marian Popa: „Studiile lui C.C. definesc tipul criticului universitar cu o solidă informaţie, 
cu rigoare în gândire şi echilibru în expunere, care îşi îndreaptă manifest atenţia către autorii clasici sau 
către cei pe deplin consolidaţi în conştiinţa literaturii [...] Studiile sale conţin de obicei informaţii inedite 
asupra scriitorilor sau fenomenelor literare pe care le-a cunoscut.“ 

l Pompiliu Marcea: „Volumul Personalitatea literaturii române este întâia încercare mai 
vastă de fixare a specificului spiritualității române în context universal.“ 

Ion Simuţ: „Eseul monografic este forma unei prezențe fecunde a criticii, aruncând o privire 
nouă, de actualitate, asupra clasicilor; monografia este datoria exigentă a istoriei literare de modă veche. 
Soliditatea informaţiei documentare şi sobrietatea interpretării din monografia debutului lui C.C. îşi 
prelungesc exerciţiul în cercetare amplă, de tip universitar, asupra unei întregi epoci: Literatura română 
între 1900 şi 1918 (1970). i 

Istoricul literar reuşeşte să restituie o perioadă animată, cu numeroşi figuranţi, curente şi 
creatori, organizată potrivit marilor tendinţe dominante. Climatul de efervescenţă, nebănuit astăzi, 
transpare din agitaţiile vremii; perceptibile în «tabloul în mişcare», cu portrete individuale şi de grup. Rigorile 
istoriei literare dau naştere unei lucrări echilibrate ca optică şi interpretare. Moderaţia s-a imprimat criticii 
lui C.C., încât eseul literar, chiar dacă mai degajat, păstrează aceeaşi amprentă a spiritului cumpătat“. 


(C.B.) 


CIORAN, EMIL 
(1911 — 1995) 


“VIAŢA ŞI ACTIVITATEA: Filozof, moralist, E.C. s-a născut la - 


Răşinari, pe 8 aprilie 1911. Este fiu de preot, ca şi Goga. Face studiile liceale la Sibiu, 
după care urmează cursurile Facultăţii de Filozofie şi ale Facultăţii de Litere ale 
Universităţii din Bucureşti, terminate în 1932 cu o teză despre H. Bergson. Între 
1933-1935 se află în Germania, la Berlin, cu o bursă de studiu. În anul următor este 
profesor de filozofie la liceul braşovean „Andrei Şaguna“. În 1937 se află la Paris, 
bursier al Institutului Francez din Bucureşti, în vederea realizării unei teze de doctorat. 
Se hotărăşte să scrie în franceză, după ce publicase cinci cărţi în limba română. 
Este consilier cultural al Ambasadei României în Paris, pe când ministrul propagandei 

era C.C.Giurăscu, iar secretar de presă al Legaţici Române, Eugen Ionescu. În 1945 
se stabileşte definitiv la Paris. A încetat din viață în 1995. | 

În ţară a colaborat la revistele „Gândirea“, „Vremea“, „Floarea de foc“, 
„Călindarul“, „Revista de filozofie“, „Convorbiri literare“. l 

OPERA: Pe culmile disperării, 1934; Cartea amăgirilor, 1936; 
Schimbarea la față a României, 1936; Lacrimi şi Sfinți, 1937, Amurgul gândurilor, 

1940; Eseuri, 1988; Revelaţiile durerii, 1990; Indreptar pătimaş, 1991; Tratat de 
descompunere, 1992; Silogismele amărăciunii, 1992; Ispita de a exista, 1992; Istorie 
şi utopie, 1992; Singurătate şi destin, 1992. | 

REPERE ASUPRA OPEREI: În a sa /storie a literaturii..., 
G.Călinescu îl fixează pe E.C. în capitolul Filozofia „neliniştii“ şi a „aventurii“ 
pentru lucrările sale în româneşte dintre cele două războaie mondiale. El apelează la 
„forma aforistică a lui Kierkegaard în care tânărul, abia trecut de douăzeci de ani“, 
tratează teme filozofice. E.C. susţine în altă parte că: „A fi liric înseamnă a nu putea 
rămâne în tine însuţi“, iar lirismul provine din boală: „Aproape toate bolile au virtuţi 
lirice“. „Ne mulţumim a scrie elogiul lirismului pentru a nu scrie elogiul nebuniei“. El 
se confesează unui prieten, definindu-se pe sine: „Suferinţa te pune veşnic în faţa vieţii, te 
scoate din spontan şi irațional, reducându-te la o făptură prin excelenţă contemplativă. Trebuie să ţi-o 
mărturisesc sincer: pentru mine starea aceasta constituie un element de mândrie“. Obsesiile, disperarea, 
moartea, boala, melancolia, tristeţea, singurătatea sunt teme ale filozofiei sale „convulsiile- şi arderile în 
propria lui existență“, Ca. „estet al disperării“, el îşi păstrează pentru toată viaţa crezul său iniţial: 
„Adevărurile mele sunt sofismele entuziasmului şi ale tristeţii mele“. 

Amurgul gândurilor se constituie ca o interesantă meditaţie introspectivă şi 
confesivă. Dominată de lirism, ca şi Cartea amăgirilor şi Lacrimi şi sfinți, din 
Amurgul gândurilor străbat judecăţi ce capătă valori aforistice, gnomice, scriitorul 
insistând pe ideea potrivit căreia „Suferinţa te pune veşnic în faţa vieţii, te scoate din 
spontan şi irațional, reducându-te la o făptură prin excelenţă contemplativă“. Şi 
tânărul de 20 de ani continuă în scrisoarea adresată unui prieten al său: „Trebuie să-ţi 
mărturisesc sincer: pentru mine Starea aceasta constituie un element de mândrie“. 
Teme, motive fundamentale ale literaturii universale şi gândirii filozofice pot fi 
identificate şi în lumea din Amurgul gândurilor, ca de altfel în toate scrierile lui E.C.: 
melancolia, disperarea, moartea, tristeţea, singurătatea, neliniştea, doliul purtat din 
naştere, „doliul acestei lumi“. T i 

APRECIERI CRITICE: 

Jon Negoiţescu: „Cugetul zgomotos confesiv al tânărului autor se cere mai întâi concretizat 
în chiar proclamarea, cu luciditate şi ostentaţie a,lirismului (care e gândire vie, pătimaşă, plină de risc, 
bazată pe fluctuațiile şi variațiile dispoziţiei nervoase şi organice) — lirism valoros întrucât e barbar, 
sângeros, sincer, înflăcărat («să mă realizez în distrugere»), lirism absolut, în care eşti prizonierul unei 
beţii totale a fiinţei, a unei «exaltări organice», în pragul nebuniei“. | 

Zigu Ornea: „Prin Cioran, prin Eugen Ionescu şi Mircea Eliade geniul românesc a izbucnit 
la suprăfaţă, făcând sforţarea împlinită de a trece de la stadiul (nesuferit lui Cioran) de cultură mică spre 
înaltul marilor valori, peste tot recunoscute.“ 

Nicolae Manolescu: „În Amurgul gândurilor, cartea din 1936, el distinge între filozofii 
obiectivi, interesați de biografia ideilor, şi pe cei confesivi, pentru care ideile înseşi se cuvin căutate în 
autobiografie şi confesiune. A fi liric în gândire vrea să însemne tocmai a gândi asupra ta însuţi, a te livra, 
cu sinceritate şi cu pasiune.” | | 

(S.B.) 

CIPARIU, TIMOTEI 
„(1805 — 1887) 


VIAŢA ŞI ACTIVITATEA: Filolog, lingvist, istoric, profesor, director, 


poet, considerat de Sextil Puşcariu „părintele filologiei române“, fiu de ţărani, T.C. 
s-a născut la 21 februarie 1805, în satul Pănade, comuna Sâncel, jud. Alba şi a murit 
pe 3 septembrie 1887, la Blaj. A urmat gimnaziul şi seminarul teologic la Blaj, şi, după 
cum singur mărturiseşte, din ziua când a descifrat tainele literelor, „n-a mai rămas carte, 


nice de ale noastre din casă, nice de la biserică carea să nu le citesc şi când vedeam o carte undeva, îmi 
ardea inima să o capăt, să o citesc...“ 


Aşa cum menţionează Vasile Gr. Pop, în al său Conspect asupra literaturei 
române şi a literaţilor ei, 1875, după studiile gimnaziale şi cele teologice la Seminarul 
greco-catolic de la Blaj, T.C. a fost trimis pe cheltuiala mânăstirii trei ani la Aiud 
pentru învăţarea mai multor limbi. „Calitățile lui intelectuale fură generalmente admirate în tot 


cursul studiilor lui şi încununate de cel mai eminent succes“, În 1826, a fost „numit la Blaj profesor 
gimnazial mai apoi seminarial, predând între alte ştiinţe şi filozofia, dogmatica, precum şi limbile orientale, 
obținând totodată şi prefectura tipografiei din Blaj“. Cunoscător a 12 limbi vechi şi moderne 


printre care: ebraica, araba, egipteana, turca, persana, T.C. va realiza una dintre cele - 


mai importante biblioteci care cuprinde peste 4000 de volume, transformată astăzi în 
muzeu. Participant la Revoluţia de la 1848, ca şi ceilalţi latinişti ardeleni: Simion 
Bărnuţiu, A.T.Laurian, G.Bariţiu, Aron Pumnul, Al.Papiu-Ilarian, T.C. a fost unul din 
cei zece secretari ai Adunării de la Blaj de pe Câmpia Libertăţii şi autor al celor 
1] puncte ale Proclamaţiei. A făcut parte din delegaţia care a prezentat împăratului, 
la Viena, revendicările românilor, a fost deputat în Dieta ardeleană de la Sibiu, 
reprezentând judeţul Cetatea de Baltă. A întreprins mai multe călătorii în Principatele 
Dunărene, în Germania şi Italia. | 

A editat, împreună cu Aron Pumnul, folosind alfabetul latin, ziarul „Organul 
luminării“ (1847-1848), care a devenit Organul naţional şi Învățătorul poporului 
(1848) — publicaţii cu conţinut istoric, cultural, patriotic. Membru fondator, în 1861, 
al Asociaţiei Transilvane pentru Literatura Română şi Cultura Poporului Român — 
ASTRA - fiind vicepreşedinte şi preşedinte. Între anii 1867-1872, scoate cea dintâi 
revistă de filologie de la noi Archiv pentru filologie şi istorie, în care se vor publica 
documente de istorie şi de limbă. 

La 22 aprilie 1866 a fost numit, prin decret, merabru al Societăţii literare 
române (înfiinţată la 1 aprilie 1866), împreună cu George Barițiu, Vincențiu Babeş, 
Alexandru Hurmuzaki, iar din 21 iunie, V.Alecsandri, C.Negruzzi, 1.H.Rădulescu, 
A.T.Laurian, C.A.Rosetti — având ca scop „de a determina ortografia limbii române“, 
„de a elabora gramatica limbii române“, „de a începe şi realiza lucrarea dicționarului“. 

A fost vicepreşedinte al Societăţii Academice Române — din 26 august/6 septembrie 
1867, în timp ce funcţia de preşedinte era îndeplinită de I.H.Rădulescu, societate 
denumită Academia Română, 

A fost membru fondator al Societăţii de teatru din Braşov; membru activ al 
Societăţii generale de orientalistică; a întemeiat, la Blaj, ajutat de profesorul Simion 
Mihail-Mihalescu — Muzeul de ştiinţe naturale, fiind cel mai vechi muzeu românesc din 
Transilvania (după cum afirmă Vasile Netea). 

În schiţele sale de călătorie evocând Blajul (Trei zile la Blaj), Iosif Vulcan 
notează: „Dacă Blajul n-ar avea nimica preţios în sine, dacă n-ar avea trecutul său glorios în istoria 


culturii noastre naţionale; totuşi numai pentru că acest mare învăţat al nostru şade întrânsul, ar merita ca 


cei ce se abat pe acea linie a căii ferate să se oprească acolo spre a-l vedea.“ 

OPERA: Eclogă. Întru mărirea Măriei Sale loan Lemeny, Episcopul 
Făgăraşului (...) la ziua instalaţiei sale în diaceză, Blaj, 1833; Crestomaţia sau 
analecte literare din cărțile mai 'vechi şi mai nouă româneşti, Blaj, 1858; Elemente de 
poetică. Metrică şi versificaţiune, Blaj, 1860; Cuvânt la inaugurarea Asociaţiunii 
Române Transilvane, în IV Nov. MDCCLĂI, apărut în contra unei critice, Blaj, 1862; 
Discurs ţinut în Adunarea Generală a Asociaţiunii Române Transilvane pentru 
literatura şi cultura poporului român, în 26 iuliu, 1862, Braşov, 1862; Timotei Cipariu. 
Început de autobiografie, în Ştefan Manciulea, Blaj (f.a.) (Timotei Cipariu); Călătoria 
în Muntenia la 1836, în, Al. Lupeanu Meliu, „Prietenii istoriei literare“, vol. I, 1931; 
Timotei Cipariu, Jurnal, ediţie îngrijită, prefaţă, note şi glosar de Maria Protase, 
Editura Dacia, 1972 (seria „Restituiri“ — nr. 4); Timotei Cipariu, Poezii, Îngrijirea 
ediţiei, antologie, prefaţă şi note de Nicolae Albu, Editura Dacia, 1976 (Seria 
„Restituiri“ — nr. 34); Corespondenţă — în George Bariț şi contemporanii săi, vol. IV, 
Ediţie de Ştefan Pascu,losif Pervain, Ioan Chindriş, Dumitru Suciu şi loan Buzaşi, 
Editura Minerva, 1978; Timotei Cipariu, Ediţie îngrijită antologic şi glosar de Ştefan 
Manciulea şi Ion Buzaşi, Prefaţă şi bibliografie de Ion Buzaşi, Editura Dacia, 1984; 
Ecstract de orthografie cu litere latineşti pe temeiul limbii orthografiei bisericeşti şi 
osebirea dialectelor, Blaj, 1841; Elemente de limba română după dialecte şi 
monumente vechi, Blaj, 1854; Compendiu de gramatica limbii române, Blaj, 1855; Acte 
şi fragmente latine româneşti, Blaj, 1855; Gramatica limbii latine, Blaj, 1857-1860; 
Crestomaţie sau analecte literare, Blaj, 1858; Elemente de filozofie după W.T. Krug, 


vol. I-II, Blaj, 1861-1863; Gramatica limbii române, Analitica, vol. I, Bucureşti, 1869 | 


şi vol. II Sintetica şi Suplement la Sintactică — Despre limba română, Bucureşti — Blaj, 
1869-1877; Gramatiştii şi ortografiştii români — „Archivu pentru filologie şi istorie“, 
nr. 29-30, 1869-1870, Blaj. 

REPERE ASUPRA OPEREI: Reprezentant al curentului latinist din 
Transilvania, dar un latinist moderat, T.C. acordă filologului libertatea de a „corecta“ 
limba în sensul „regularizării“ şi „purificării“ ei, uneori absolutizând criteriul selecţiei 
formelor clasice, aplicat limbii vechi, graiurilor daco-române şi dialectelor, ţinând 
seama de „uzul limbii“, în raport cu limba latină, precum şi cu celelalte .limbi 
romanice. „Abordează exhaustiv studiul romanităţii limbii române, fiind primul care aplică în lingvistica 
românească metoda de cercetare comparativ-istorică“ (Dicţionarul de lingviști şi filologi români). 

În studiile şi discursurile sale s-a ocupat de istoria limbii române, subliniind 
interdependenţa dintre evoluţia limbii şi a poporului. Prin Gramatica sa va contribui, 

i ge cu L.H.Rădulescu, la impunerea unor norme fonetice şi morfologice ce vor 
nduce la unificarea limbii române literare. Adept al principiului etimologic, principiu 
care, aşa cum afirmă Titu Maiorescu, era inconvenabil, din punct de vedere al 
cerb ca vorbitorilor de limbă română. Recunoaşte însă importanţa principiului 
onetic; susține îmbogățirea limbii prin împrumuturi, îndeosebi de origine romană. 
Realizează în studiile sale pentru prima dată descrierea ştiinţifică a sunetelor limbii 
române. Publică pentru prima dată în Arhivul său documente de limbă veche; pune 
bazele gramaticii istorice a limbii române. | 

Ca profesor şi director de şcoală, a alcătuit manuale şcolare, a organizat 
învăţământul, a realizat nenumărate lucrări în care şi-a expus principiile sale 
pedagogice, pledând pentru bunăcuviinţă, pentru entuziasm, dar mai ales pentru 
ştiinţă, fiindcă, spune, în cuvântarea rostită la începutul anului şcolar 1859-1860: 
„Fără lumina adevărului lumea nu este decât o peşteră înfiorătoare. Fără dreptate şi virtute lumea nu 
este decât un staul de fiare sălbatice, iar fără frica lui Dumnezeu, lumea ce ar putea fi alta decât un iad, 
şi omul alta decât un diavol întunecat?“ 

Susţine cu ardoare dezvoltarea ştiinţei, a literaturii, a culturii, a civilizaţiei: 
„Căci ştiinţele iubesc numai pe cei ce le iubeşte pe ele, şi tot lenevosul şi nesocotitul se află despoiat. Ele 
sunt ca plantele, carele de-a pururea au lipsă de a fi udate ca să poată creşte, iară de nu ele se usucă şi 
nu ajung nice să facă floare, cu atât mai puţin seminţe şi fruct.“ 

Ioan Buzaşi afirmă în deschiderea Discursurilor: „T.C. a fost una din figurile cele 
mai luminoase ale mişcării culturale româneşti din secolul al XIX-lea. Erudit în sensul cel mai adânc al 
cuvântului s-a impus intelectualităţii din timpul său prin ştiinţa lui temeinică vastă şi variată 
desfăşurată în multe domenii, dar mai ales în filologie şi istorie. Ştiinţa lui «a dezvăluit neamului românesc 
adevăruri care nu au fost cunoscute până la el şi nu au putut fi răsturnate de cei care au venit după 
dânsul... Ştiinţa lui Cipariu a fost nu numai universală ci şi naţională, căci tot ce a scris el a avut în vedere 
numai fericirea neamului nostru şi tratează numai despre acest neam, despre trecutul lui şi despre expresiunea 
cea mai vie a fiinţei lui, adecă despre «dulcea limbă românească». 

George Coşbuc i-a dedicat o frumoasă elegie funebră — aşa cum a făcut 
M.Eminescu pentru Aron Pumnul — Non omnis moriar. 


APRECIERI CRITICE: 


Alexandru Odobescu: „...T.C. merită să fie lăudat şi admirat ca o figură ce răsare 
originală şi simpatică, energică şi măreaţă, printre bărbaţii de frunte a întregii românimi.“ 

Nicolae Iorga: „Şi o inteligență mică poate folosi dacă lucrează cu disciplină într-un 
câmp potrivit cu dânsa: ea poate chiar apleca până la sine arborii cei mai înalţi prin vârfurile ramurilor de 
jos. N-a fost aşa Cipariu. Cine a străbătut vreodată salele, astăzi prăfoase şi părăsite ale bibliotecii lui, 
a trebuit să rămâie uimit de larga rază a interesului său ştiinţific, a interesului său uman. De la 
manuscriptul de cronici a Moldovei, până la versurile arabe legate în marochin roşu şi până la poezia lirică 
a timpului său — n-a făcut şi el versuri? — totul te întâmpină acolo. În aceste încăperi a cetit el mulţi ani 
de zile după ce noi nu mai ştiam să-i cerem a scrie. Stătea închis în frăţia cu duhurile morţilor celor mari, 

„şi nu-i păsa de lumea care judecă migălos, cu o cumpănă de spiţer, greşelile făuritorilor de înalte 
clădiri ale minţii avântate. În bătrâneţea ca şi în tinereţea lui, el n-avea nevoie decât de puţină odihnă, 
şi cei ce l-au cunoscut ştiu să spuie despre uşurinţa cu care trecea de mai multe ori pe noapte de la 
întunericul somnului la lumina cetirilor de învăţătură şi de frumuseţe, în odaia unde lampa — ca un simbol! 
— nu se stingea niciodată.“ 

Vasile Gr. Pop: „Cipariu este unul dintre cei mai însemnați literați ai acestui secul în 
Transilvania. Prin scrierile sale, mai ales filologice, este singurul filolog care a pătruns prin neobişnuita sa 
activitate, limbistica, în special română, mai profund decât toţi filologii români, lăsându-ne tezaure 
nepieritoare pentru totdeauna“. | 

Dimitrie Macrea: „Heliade a fost, în Ţara Românească — urmat îndeaproape de Gheorghe 
Asachi, în Moldova, şi, alături de Timotei Cipariu, de Gheorghe Barițiu, în Transilvania — unul dintre cei 


CE Scanned with OKEN Scanner 


| 59 
mai activi militanţi pentru scrierea limbii române cu litere latine. Între 1836 şi 1844, el a înlocuit, în 
periodicele sale, de la un număr la altul, câte o slovă chirilică prin litera latină corespunzătoare 
obişnuind astfel, treptat, pe cititori cu nou alfabet, iar în noiembrie 1844 publică primul număr din Curier 
de ambele sexe“, în întregime, cu litere latine. Heliade a considerat, ca şi reprezentanţii Şcolii ardelene 
literele latine ca singurele potrivite scrierii limbii române, ele fiind «ale străbunilor noştri», expresie curentă 
în epocă şi totodată, elemente de unificare a scrierii în toate provinciile româneşti şi de legătură firească 
cu celelalte limbi romanice, care s-au scris, totdeauna, cu litere latine (...)“ 

Nicolae Manolescu: „Adevărata operă a lui Cipariu este Autobiografia din 1855 probabil 
prima de la noi, cu un deceniu înaintea celei a lui Aricescu. Autorul crede că rostul ei ar fi să dea 
«oareşcare impuls conaţionalilor mei la asemenea scrieri», care au valoare documentară pentru viitorime“. 


(C.B.) 


COMARNESCU, PETRU . 
(1905 — 1970) 


VIAŢA ŞI ACTIVITATEA: Eseist, estetician, critic de artă, publicist, 
P.C. s-a născut la Iaşi, la 23 noiembrie 1905 şi a murit tot în luna noiembrie, pe 27, 
1970, la Bucureşti. Urmează cursurile Liceului Naţional din Iaşi (1916-1919), apoi pe 
cele ale Colegiului „Sf. Sava“ din Bucureşti (1919-1924). Face studii superioare de 
filologie la Facultatea de Litere şi Filozofie şi de drept la Universitatea din Bucureşti. 
A debutat în revista elevilor de la „Sf. Sava“ — „Ramuri fragede“ (1923). 

Între anii 1929-1931 a fost bursier în S.U.A., unde urmează îndeosebi 
cursurile şcolilor de filozofie şi sociologie de la Universitatea Southern — California, 
din Los Angeles, susținându-şi doctoratul cu teza: Natura frumuseţii şi relaţiile ei cu 
binele, pe care o sintetizează într-o lucrare intitulată Elemente estetice ale eticii, şi pe 
care o susţine în anul 1937, la Congresul internaţional de estetică. | 

Teza publicată în româneşte, cu titlul Kalokagarhon, se constituie ca un 
expozeu uriaş, „eterogen, paradă de erudiție digresivă“ şi îşi propune să afirme 
legătura dintre vital şi spiritual în cadrul actului artistic şi al realizării de sine“. 

OPERA: Zgârie-norii New Yorkului, 1933; Homo americanus. Tipuri 
reprezentative ale vieții americane, 1933; America văzută de un tânăr de azi. Viziuni 
precedate de-un preludiu marin prin Constantinopol, Atena, Neapole, Pompei, Alger, 
Madera, rememorând viaţa marilor oraşe americane New York, Chicago, Los 
Angeles..., 1934; Chipurile şi priveliştile Americii, 1940; Kalokagathon, 1946; America, 
Lume nouă — viaţă nouă, 1947; Benjamin F ranklin, 1957; Luchian, 1965; C.Brâncuşi, 
mit şi metamorfoză în sculptura contemporană, 1972; Scrieri despre teatru, 1977; 
Confluențe ale artei universale, 1978; Chipurile” şi priveliştile Europei, 1980; 


Jurnal, 1931-1937, 1994, e : 
Realizează numeroase eseuri unde comentează clasici sau contemporani ai 
artelor plastice, români şi străini. Prefaţează albume sau monografii ale unor 
personalităţi: Grigorescu, Luchian, Țuculescu, Jalea, Baltazar, Anghel, „Tonitza, Iser, 
Rembrandt, Deineka. A scris despre frescele voroneţenc. Elaborează studii introductive 

- la ediţii din: Emil Botta, Th.Dreiser, Jerome K.Jerome, Jack London, Sinclair Lewis, 
E.O'Neill, Tagore etc. A tradus din Mark Twain, Anderson, W.Scott, B.Show, 
Ch.Brontă, Priestley, T.E.Lawrence, D.Defoe etc. 

O activitate bogată, plină de dăruire, personalitatea lui P.C. impunându- -se 
şi prin amabilitatea şi respectul faţă de confrații săi, de semeni în general. 


REPERE ASUPRA OPEREI: După cum afirmă Marian Popa, „P.C. 


adoptă simultan poziţia unui hedonism estetizant şi a unui pragmatism metafizic, în care cul se află la 
centrul lumii, dar este el însuşi creatorul unei lumi. 

Există o realitate a spiritului şi o spiritualitate a realului, caracterul primar al artei fiind spiritual, 
iar tehnica reprezentând mai ales efectul concret. Imaginaţia este cea mai largă bază a conştiinţei, iar 
bucuria estetică e caracteristică numai muncii artistice, altfel ea se manifestă ca derivație concretă a 
pscudoiluzici jocului liber al imaginaţiei. Imaginaţia se identifică Frumosului, devenind oglindă a 
universului şi strădanie către perfecţia intuitivă. Actul de creaţie înseamnă atunci creaţia creatorului; arta 
de participare la totalitatea naturii, deoarece leagă spiritul uman cu întregul mereu în îmbogăţire. Imaginaţia 
se află însă într-un raport strâns cu raţiunea, care este imaginaţie plus intuiţie, adică imaginaţie controlată 
şi inteligenţă cu scop, cerând universalul şi permanentul.“ 


APRECIERI CRITICE: 


George Călinescu: „Cărţile de călătorie şi de impresii intelectuale sunt puţine, vinovate 
de compilaţie, de o spaimă superstiţioasă de judecăţile emise. Impresiile lui P.C. despre America (Homo 
amer icanus) sunt atrăgătoare prin petulență.“ 

Alexandru Piru: „P.C. (1905-1970), doctor în estetică de la University of Southern 


California cu teza The Nature of Beauty and its relations in Goodness, publicată în românește cu titlul 


Kalokagathon, a rămas în literatură prin Homo Americanus (1933), America văzută de un tânăr de azi 
(1934), şi Chipurile şi priveliştile Americii (1940), reunite în America. Lumea nouă, viața nouă (1947), 
consacrându-se apoi criticii de artă (Confluente ale artei universale, 1972). 

Marian Popa: „Considerat şef de generaţie, P.C. a dat totuşi puţine opere care să fi 
reprezentat ideologic şi estetic o generaţie, astăzi fiind de altfel cunoscută şi apreciată mai ales activitatea 
sa de critic de artă, de traducător sau prefaţator. Cele mai multe dintre volumele publicate în câteva decenii 
descriu lumea americană pe care a cunoscut-o şi din care a reţinut tipuri umane, caractere economice, 
elemente de cultură şi civilizaţie, personalităţi şi evenimente definind optimismul şi utilitarismul unui mod 
de viaţă modern.“ 

Doina Uricariu: „Volumele închinate Americii unesc jurnalul cu stil epistolar, reportajul 
savant cu notația sumară, portretul cu observaţia etică modernă, alcătuind un extraordinar roman 
psihologic şi social, ce uzează de eseu, jurnal şi scrisori.“ 

| (C.B.) 


CONSTANTINESCU, POMPILIU 
(1901 — 1946) 


VIAŢA ŞI ACTIVITATEA: Critic şi istoric literar, P.C. s-a născut 
în Bucureşti la 17 mai 1901 şi a murit în noaptea de 9 spre 10 mai 1946 la Bucureşti. 
Urmează studiile gimnaziale şi liceale „Gh. Lazăr“ şi „M. Viteazul“ din Bucureşti. 
Este absolvent al Facultăţii de Litere şi Filozofie din Bucureşti (1924). În ultimii ani 
a fost profesor de liceu la Câmpina şi Bucureşti. A debutat cu versuri şi proză, dar se 

DI că 


a Migare literari „Sburătorul lee Ia aria a Colabtrează 
s pki » »Kalende“, „Revista Fundațiilor 
Regale“ etc. 

OPERA: Mişcarea literară, 1927; Opere şi autori, 1928; Critice. 1933: 
Figuri literare, 1938; Tudor Arghezi, 1940; Eseuri critice, 1947: Scrieri vol I-VI, 
1967-1972; Romanul românesc interbelic, 1977 etc. i l ' 

REPERE ASUPRA OPEREI: Despre P.C. s-au emis păreri dintre 
cele mai diverse, atunci, în timpul vieții, dar şi mai târziu. Eugen Simion crede că 
„foiletonistica literară” din articolele lui P.C. este un mod de exprimare viabil şi azi. 
Ele „au imaginaţie şi se citesc ca o bună proză de idei“. Tot criticul citat admite că 
„i-au fost recunoscute lui P.C. multe din calităţile necesare criticului, între altele 
seriozitatea şi onestitatea profesională“. Mai înainte, însă, G.Călinescu „nu-i 
recunoaşte, se ştie, puterea de invenţie intelectuală şi nici interesul pentru elementul 
istoric al fondului clasic“. G.Dimisianu aduce argumente prin care demonstrează că 
„ultima obiecţie e injustă“. P.C. vede în romanul Adela al lui G.Ibrăileanu a fi o 
naraţiune, un bun roman psihologic, iar cronicile despre Jon şi Răscoala sunt cele care 
definesc valoarea operei lui L.Rebreanu. Aşa se întâmplă şi cu aprecierile sale privind 
romanele apărute atunci: Enigma Otiliei, Concert din muzică de Bach, Ioana, Maitreyi, 
Patul lui Procust, Rusoaica etc. Criticul se dovedeşte „prob şi acut“ (E.Simion). În 
epocă s-a afirmat despre P.C. că „n-ar fi fost suficient de original“ datorită „acestei 
linişti şi cumpănire a spiritului critic“ (E.Simion). Şi aici criticii de azi aduc argumente 
în favoarea lui P.C., chiar dacă se admit unele erori în aprecierea unor opere cum sunt 
cele privitoare la Sadoveanu (Locul unde nu s-a întâmplat nimic) sau la Tudor Vianu, 
în legătură cu studiul privitor la Ion Barbu. 

P.C. se pronunţă aproape asupra tuturor scriitorilor interbelici, stabilind 


caracterizări ce rezistă şi azi. Astfel, Şerban Cioculescu „are o certă valoare de istoric literar: ` 


ochi de albină şi răbdare de arhivist, două însuşiri atât de esenţiale ale disciplinei“. Perpessicius este 
„un trubadur, expresie a intuiţiei critice prin metaforă şi prin procedeul nuanţelor infinite“, la 


G.Călinescu, critica este „recreare de atmosferă.“ ” 

P.C. şi-a definit singur calitatea sa de critic literar: „un temperament, un gust, o 
cultură, o conștiință.“ Rămâne un exemplu de independenţă într-o epocă în care mulţi 
şi-au legat personalitatea de apartenenţă la anumite programe sau grupări literare. 


APRECIERI CRITICE: 

George Călinescu: „După G.Ibrăileanu şi E.Lovinescu, controlul critic a trecut la o nouă 
echipă, în care cei mai însemnați în ordinea de vârstă sunt P.C. şi Şerban Cioculescu. Cel dintâi s-a dedicat 
aproape exclusiv cronicii literare pe care o profesează fără istorism şi fără preocupări estetice, într-o 
limitare strict profesională şi cu un anume dogmatism. În acest spirit P.C, a produs cronici, caracteristice 
prin procentul maxim de sentinţe juste, printr-o intrare repede şi dreaptă în adevăratul fond al lucrurilor şi 
printr-o totală nepăsare la încercările de a se pune problema pe teren ideal estetic. Modelul său este 
foiletonul literar al lui Saint-Beuve, a cărui portretistică literară înţelege s-o promoveze, cu renunţarea 


însă la documentaţia istorică.“ ` 

Ion Negoiţescu: „Ca şi alți confrați ai epocii, criticul nu pierde nici o ocazie de a-şi afirma 
puternica poziție estetică. Pentru el, valorile artei constituie terenul solid de pe care îşi îngăduie planările 
în lumea abstracţiei. Însă atmosfera care învăluie terenul activităţii sale e impregnată de valorile vieții, 
el însuşi stăpânit fiind de conştiinţa morală, răsfrântă de-u lungul unei cariere ce nu cunoaşte concesiunile 
subiective sau obiective. Astfel, critica sa aruncă lumină în adâncul operelor analizate, pentru a pune în 
evidenţă mai ales structurile emotive (...) Conform propriilor sale principii, scrisul lui P.C. e limpede şi 
măsurat, dar nu rece: cunoaşte chiar şi metafora: în Elogiul poeziei sadoveniene tonul se liricizează, ca în 
începuturile impresioniste ale lui Lovinescu, aşa cum se contaminează de artificiile prozei lui Arghezi, ale 

lui Matei Caragiale ori Ho â i sai inX încă i 

ip ei, pă 8aş, când sc referă la aceştia. Nici o clipă însă ideea nu e trădată. sei 
inteligenţei rămânând la fel de sensibil $ P e trădată, seismograful 


Alexandru Piru: „A intrat în scenă în momentul în care mentorul său E.Lovinescu, al 


cărui stil, din faza lepădării podoabelor, şi-l însuşise, tocmai ieşea, consacrându-se sintezei. P.C, 
(1901-1946), este vreme de aproape două decenii cronicarul literar cel mai harnic alătu 
de care îl desparte o mai mare d 
fără intermediul met 


ri de Perpessicius, 
ecizic în atitudine şi un curaj de a spune lucrurile, civilizat desigur, direct, 
aforei, demn de subliniat (...) P.C. ştie de la Lovinescu că esteticul nu se confund 
cu cticul sau etnicul, vrea să descopere neapărat idealul în fenomenal, realul în fantastic“, 


e, (S.B.) 


CONVORBIRI LITERARE 


Revistă fondată de Societatea „Junimea“ la Iaşi, la 1 martie 1867. Până la 
15 martie 1872 a apărut lunar, iar din 1 aprilie 1872 până în martie: 1885 bilunar. Din 
1885 (aprilie; iulie-august 1916; ianuarie 1919 — februarie-martie 1944) apare la 
București. Redactor responsabil pe o perioadă lungă de timp a fost Iacob Negruzzi 
(1867-1885), apoi directori: Iacob Negruzzi între anii 1885-1888; Simion Mehedinți 
(1907-1923); Al. Tzigara-Samurcaş (1924-1939); I. E. Torouţiu (1939-1944). 

În articolul program, aparţinând lui Titu Maiorescu, dar semnat de I. Negruzzi, 
se afirma ideea continuității tradiţiei „Daciei literare“, „României literare“, „Revistei 
române“ foi literare „atât de cunoscute şi preţuite de toată societatea“ pentru susţinerea 
mişcării literare. Revista îşi propunea să răspândească şi să susţină „tot ce intra 
în cercul ocupaţiunilor literare şi ştiinţifice; de a supune unei critice severe operele ce apar din orice 
ramură a ştiinţei, de a da seamă despre activitatea şi producerile societăţilor literare, în special a celei 
din laşi, şi de a servica punct de întâlnire şi întreţinere pentru autorii naţionali.“ 

Ideea redactării unei reviste literare care să reprezinte concepţia estetică a 
„Junimii“ îi aparţinea lui Iacob Negruzzi. Revista, prin conţinut şi ţinută, a susținut 
cultivarea limbii române, promovarea principiilor estetice, pentru că, afirma 
T. Maiorescu, în O cercetare critică asupra poeziei române de la 1867 (publicat în 
numărul din 15 martie 1867) trebuie să fie „O critică serioasă, să arate modelele bune câte 
au mai rămas şi să le distingă de cele rele, şi, curăţind astfel literatura de abundența erorilor, să prepare 
junei generaţiuni un câmp liber pentru îndreptare“. Pe prima pagină a C.L. (anul IV, nr. 1) din 
15 august 1870 se va publica poezia Epigonii a lui M.Eminescu. În C.L. au publicat: 
Mihai Eminescu — Venere şi Madonă, Epigonii, Mortua est (1870); Ion Slavici — 
comedia Fata de birău, povestea Zâna Zorilor şi nuvela Popa Tanda (1875); Ion 
Creangă — la îndemnul lui Eminescu — povestea Soacra cu trei nurori (1875), alte 
poveşti şi primele trei părţi din Amintiri din copilărie (1881); I.L.Caragiale - 
comediile O noapte furtunoasă sau Numărul nouă (1879); O scrisoare pierdută 
(1885); D-ale carnavalului (1885). În C.L. apar poeziile, lui M.Eminescu pe care 
T.Maiorescu le include în prima ediţie din 1883. | 

In articolul său Literatura română şi străinătatea (nr. 10/1882) Titu 
Maiorescu aprecia faptul că: „mişcarea politică şi liţerară a României începe să fie un obiect de 
mare luare-aminte pentru Europa apuseană...“ l 

Este cunoscută polemica lui  C.Dobrogeanu-Gherea şi a revistei 
„Contemporanul“ cu T.Maiorescu şi C.L. pe unele concepții cum ar fi: teoria „artei 
pentru artă“ şi, respectiv, „artă cu tendinţă“, „formele fără fond“, „înălțarea 
impersonală“ etc. » | 
În C.L. sunt publicate şi traduceri din literatura antică-greacă şi latină, din 
literatura modernă romantică, parnasiană, clasică: Homer, Boileau, Dante, Vergiliu 
Racine, Moliăre, Baudelaire, Verlaine, Rilke. Nicolae Iorga publică în revistă prima 
sinteză critică asupra lui Ion Creangă „cel mai original şi mai românesc dintre 
prozatorii noştri.“ Spiritul polemic al lui Maiorescu va fi întreţinut la C.L. de către 
P.P.Negulescu, C.Rădulescu-Motru, M.Dragomirescu, Simion Mehedinţiu. În articolul 
Către cititori (nr. 1/1907) se exprimă, idei în concordanţă cu sensul timpului: „Păstrarea 
unităţii de cultură e, deci, mai ales acum şi mai ales la noi, o necesitate de ordin superior (...) E vorba de 
a fi, de a persista ca individualitate etnică, spre a putea da, când va veni timpul toată măsura puterii 
noastre ca popor de cultură.“ Vor publica în C.L.: Al.Vlahuţă (1880), M.Dragomirescu, 
V Voiculescu (1912), I.Pillat (1914), M.Ralea (1916), Duiliu Zamfirescu (romanele: 


Viața la ţară — 1894, Tănase Scatiu — 1895). 

s După primul război mondial, C.L. îşi va lărgi sfera preocupărilor în 
domeniile: arheologie, antropogeografie, artă, critică, filozofie, folclor, matematică, 
medicină, morală, muzeografie, numismatică, pedagogie, educaţie, învăţământ etc. 
În acest sens vor colabora la revistă: Lucian Blăga, Mircea Florian, Paul Zarifopol. La 
1 aprilie 1893, I.Negruzzi în „Cuvânt către cititori“ avea să sublinieze rolul revistei 
în contextul culturii române: „Fără un moment de întrerupere, foaia noastră a apărut timp de 26 
de ani: 18 ani la laşi, şi acum s-au împlinit alţi opt ani de când ea se publică în Bucureşti [...] Autorii de 
valoare din orice ţară ori provincie locuită de români au colaborat la această revistă, începând cu bărbaţii 
cari făceau parte din generaţia de. la 1834 şi mai ales din aceea de la 1848, bărbaţi cari au contribuit 
puternic la regenerarea noastră naţională. Pe toţi aceştia i-am văzut stingându-se unul câte unul, şi partea 
cea mare a lucrării noastre a fost făcută de generaţia de la 1866, care mai ales contribuie în zilele noastre 
la organizarea şi consolidarea statului, precum şi la conducerea mişcării intelectuale a poporului...“ 


APRECIERI CRITICE: 


Liviu Rebreanu: „Stâlpii Convorbirilor literare sunt înşişi stâlpii literaturii române.“ 


. » 


Eugen Lovinescu: „Cât va exista o istorie a literaturii, el va figura ca animatorul, 
organizatorul glorioasei reviste care a înmănuncheat în paginile sale numele lui Eminescu, V.Alecsandri, 
T.Maiorescu, I.Creangă, A.D.Xenopol, I.L.Caragiale. (Este vorba despre I.Negruzzi considerat regizorul revistei). 
: George Călinescu: „Ideologia stabilită de Maiorescu la Junimea era cam aceasta: 


1. absolută potrivire între fond şi formă. Mai bine deloc universităţi, licee, reviste, cărţi dacă 
reprezintă o formă goală fără implicarea conţinutului; 
2, inaugurarea spiritului critic în scopul de a se arunca 


a civilizaţiei“ fără cuvenitul cuprins; 
3, aşezarea criticii în marginile adevărului, adică descătuşarea ei de orice constrângere din afară. 


Aceste puncte dădeau un program negativ. Prin C.L. (1 martie 1867) se începe în acelaşi spirit 
O acţiune pozitivă în vederea unei literaturi de „sănătate sufletească“, fără „simţiri meşteşugite““. Aceasta 


este „direcţia nouă.“ 
Alexandru Piru: 
„Convorbiri Literare“ devine cel mai important periodic române 
dezvoltarea literaturii este până în 1893 mult mai mic.“ 
ea | (C.B.) 


„în lături“ tot ce vine ca formă goală 


„Prin Maiorescu, Eminescu, Creangă, Caragiale, Slavici, revista 
sc. Rolul tuturor celorlalte periodice în 

CORNEA, PAUL 
(n. 1924) 


VIAŢA ŞI ACTIVITATEA: Istoric literar, profesor universitar, P.C. 
s-a născut la 3 noiembrie 1924, în Bucureşti. După licenţa în litere şi filozofie la 
Bucureşti, îşi începe cariera universitară la Catedra de istorie a literaturii române de 
la Facultatea de Limba şi Literatura Română. | 

Redactor şef al unor publicaţii şi director general al teatrelor, director al 
cinematografiei, şef de sector la Institutul de istorie şi teorie literară al Academiei 
Române. Debutează publicistic în 1946 în „Studentul român“. 

În studiile sale şi-a concentrat atenţia asupra începuturilor literaturii române 
moderne făcând „observaţii preţioase“ şi aducând „contribuţii documentare de 
valoare“. | 

Lucrările sale au la bază „documentul de arhivă“ pe care-l analizează cu 
multă atenţie, concluziile sale fiind de cele mai multe ori o idee originală în domeniul 
respectiv. Marea majoritate a studiilor „se bazează pe cercetarea comparativă şi 


sociologică“: Studii de literatura română modernă (1962); De la Alexandrescu la 


Eminescu (1966); Oamenii începutului de drum (1974). 

Conduce, în cadrul Institutului „G. Călinescu“, colecţia de Documente şi 
manuscrise literare (din care au apărut trei volume, în colab. cu Elena Piru). Publică, 
împreună cu Dimitrie Păcurariu, un curs universitar, /storia literaturii române moderne 
(1962). A colaborat la Dicţionarul de literatură română (coord. D. Păcurariu). 

OPERA: Studii de literatură română modernă, 1962; Anton Pann, 1964: 
De la Alexandrescu la Eminescu, 1966; În colaborare: „Documente şi manuscrise 
literare, Vol. I-V, 1968-1969; Gândirea românească în epoca pașoptistă vol. I-II, 
1969; Originile romantismului românesc, 1972; Oamenii începutului de drum. 1974; 
Conceptul de istorie literară în cultura românească, 1978; Regula jocului, 1980; De 
la N. Filimon la G. Călinescu, 1982; Itinerar printre clasici, 1984; Introducere în 
teoria lecturii, 1988; Aproapele şi departele, 1990; Semnele vremii, 1995. 

REPERE ASUPRA OPEREI: Având vocaţia documentului, P.C. 
realizează o serie de antologii şi studii consacrate literaturii române moderne, privind 
o epocă ce se întinde De la Alexandrescu la Eminescu, punând la îndemâna cititorului 
importante date şi repere de interpretare. Studiul Originile romantismului românesc, 
premiat de Academia Română în 1972, este o amplă monografie cu pertinente 
observaţii de sociologie literară; înscriindu-se pe linia şcolii lui D. Popovici, 
preconizează programatic „deschiderea spre interdisciplinaritate“. 

Meticulos, atent în receptarea şi interpretarea informaţiei, în cuvântul înainte 
intitulat Presa literară şi istoria literaturii, la volumul Reviste literare româneşti din 

secolul al XIX-lea (Contribuţii monografice, 1970), după ce evidenţiază preocuparea 
pentru valorificarea presei literare în istoriografia noastră literară P.C. afirmă: „Presa 
ne pune în relaţie nemijlocită cu mişcarea vie a literaturii, cu ceea ce place şi se detestă, cu gusturile 
prejudecățile şi miturile caracteristice fiecărei epoci. Ea ne oferă imagini neretuşate, pozele unor autori 
surprinşi în gestul stângaci al debutului, surâsul adresat posterităţii de laureaţii efemeri ai clipei, schimburile 
de idei şi amabilităţi între diversele baricade estetice, tranzacţiile, lamentaţiile, trăncănelile şi mofturile, 
pe scurt — tot ce constituie gloria şi mizeria vieţii literare“. Mai departe, P.C. motivează necesitatea 
cercetării presei „ca o eliberare de povara judecăților gata făcute, împrumutate autorilor anteriori, care 
ne dau totdeauna prelucrarea faptelor nu faptele însele. (...) 

Informaţiile pe care le căpătăm, importante uncori, insignifiante adesea, ne restituie însă, prin 
totalizarea lor, senzaţia vie a cotidianului, deci atmosfera, mediul în care literatura se naşte şi se 
desfăşoară”. : 
Făcând o interesantă comparaţie între istoricul literar şi istoricul propriu-zis, 


P.C. subliniază: „spre deosebire de istoricul propriu-zis, istoricul literar e handicapat de încercarea de 
a restitui o imagine adecvată a trecutului, de alegerea efectuată de predecesorii săi, care au reţinut din 
totalul producţiei literare o cantitate infimă. Dacă e să-l credem pe Robert Escarpit selecţia aceasta e de 
ordinul 1/100, întrucât de la invenţia tiparului până în zilele noastre se poate considera că, în Franţa cel 
puţin, au bătut la porţile nemuririi aproape 100.000 autori, în vreme ce manualele, dicționarele şi 
enciclopediile actuale nu rețin din toţi aceştia decât cel mult 1.000 nume. 

Un istoric n-are dreptul să ignore programatic nici un eveniment petrecut, sau, în orice caz, n-are 
dreptul să-l înlăture din raza cercetării sub pretext că «n-ar fi istorie». Dimpotrivă, istoricul |jterar 
procedează selectiv: pentru el unele scrieri sunt literatură şi altele nu: de cele dintâi şi numai de cele dintâi 


se ocupă, pe celelalte le repudiază în mod suveran“. Şi, mai departe, P.C. continuă interesantele 


aprecieri de ordin teoretic şi practic privind rolul şi locul istoricului literar în contextul 


unei culturi, cu riscurile pe care şi le asumă: 

„Acestei selecţii crude, care dă fiori specialistului onest, făcându-l să se întrebe mereu dacă 
zidirea lui se înalţă pe un sol trainic, i se adaugă un alt element deconcertant: o extremă pluralitate a 
opiniilor. Şi în istorie pot exista interpretări diferite ale aceloraşi fapte. Dar în istoria literară unde însăşi 
definirea obiectului presupune preexistenţa unui act critic, deci o judecată de valoare, ireductibilă prin 
natura ei, lucrurile se complică şi mai mult“. 

Caracterizând presa literară din prima jumătate a secolului al XIX-lea, P.C. 
apreciază că aceasta şi-a depăşit funcţia beletristică, ea îndeplinind „un rol eminamente 
politic şi cultural: a intensificat prin toate mijloacele, conştiinţa de sine a poporului român, l-a impus să se 
angreneze în mişcarea trepidantă a istoriei, să-şi afirme personalitatea şi să-şi croiască drumul spre o' 
existenţă de sine stătătoare“. a a 

Remarcă faptul că N.Iorga va impune ideea ca presa să devină „un criteriu 
de periodizare“, revistele 'constituind adevărate „momente de joncțiune între monografiile 
scriitorilor izolaţi, punctele de convergenţă şi de difracție cu ajutorul cărora peisajul literar al epocii se 
ordonează ca un proces evolutiv organic“. ` 

- Scrierile sale, oferind, într-un stil sobru, clar şi sistematizat, o continuă 
dimensionare înnoitoare a disciplinei, reprezintă o lectură agreabilă. Ele îmbină în 
mod plăcut rigoarea informaţiei ştiinţifice, cu tonul uşor ironic, dar întotdeauna plăcut 


al prezentării. 


APRECIERI CRITICE: 


Marian Popa: „Istoric literar de distincţie, P.C. şi-a concentrat atenţia pe începuturile 
literaturii române moderne, în legătură cu care face observaţii prețioase şi aduce contribuţii documentare 
de valoare, studiile sale bazându-se de obicei pe descoperiri de arhivistică. Travaliul său are note originale 
în măsura în care cercetarea pozitivă se armonizează cu eleganța formulării, iar dragostea faţă de 
literatura abordată nu exclude ironia maliţioasă“, 

Mircea Iorgulescu: „„/rinerar printre clasici, la fel ca toate lucrările lui Paul Cornea de 
până acum, este o carte consacrată unor aspecte ale literaturii române din secolul al XIX-lea mai exact, şi 
are expresia autorului însuşi, «unor opere singulare» (Ciocoii vechi şi noi, Amintiri din copilărie, Viaţa la 

fară) şi «unor ansambluri articulate de opere aparţinând aceluiaşi autor» (Dramaturgia lui Alecsandri, 
Corespondenja lui B.P.Hasdeu — lulia Hasdeu), precum şi unei particulare «istorii a receptării» (1.Heliade- 
Rădulescu în conştiinţa criticii româneşti)“. 

Maria Protase: „Pentru P.C., dotat cu capacitate teoretică, intuiţie critică, un acut simţ 
al noului şi o deosebită putere expresivă, modernizarea metodologiei şi regândirea conceptelor istoriei 
literare, studiul interdisciplinar, deschiderea cercetării spre curentele de idei ale timpului şi spre diversele 
peine, care abordează literatura din alte unghiuri, devin principii pragmatice“. 

(C.B.) 


“CRISTEA, VALERIU 
(n. 1937) 


VIAŢA ŞI ACTIVITATEA: Critic literar şi istoric, eseist, prozator, s-a 
născut la 15 ianuarie 1937, la Arad. Studii liceale la Liceul „Gh.Bariţiu“ din Cluj. 


Facultatea -de Filologie din Bucureşti, 1962. Profesor între 1963-1964; redactor la - 


„Gazeta literară“ şi „România literară“. Debut în proză, la „Gazeta literară“, 1962; 
în volum debutează în anul '1970 cu Interpretări critice. Pe lângă problemele de 
literatură română, V.C. face o pasiune pentru studiul operei lui Dostoievski, iar din 
literatura română pentru I.Creangă. 

OPERA: /nterpretări critice, 1970; Tânărul Dastoievski, 1971; Introdiacere 
în opera lui lon Neculce, 1974; Pe urmele lui Don Quijote, 1974; Alianțe literare, 
1977; Spaţiul în literatură, 1979; Dicţionar al personajelor lui Dostoievski, 1983; 
Ferestrele. criticului, 1987; Despre Creangă, 1989; Dicţionarul personajelor lui 
„Creangă (vol.1), Columna amintirilor, 1995 ş.a.; Carte de proză — amintiri După- 
amiază de sâmbătă, 1988. | 

REPERE ASUPRA OPEREI: Autor a peste zece volume de critică 
şi istorie literară, de eseuri şi proză memorialistică. 

Lucrarea lui V.C., Dicţionarul personajelor lui Dostoievski (Editura Cartea 
Românească, 1983) reprezintă o tentativă de captare a operei marelui prozator rus, 
unică în genul ei pe plan mondial. Marian Popa în Dicţionarul de literatură română 
contemporană (1979) apreciază faptul că în cronicile şi recenziile sale V.C. „se 
situează într-o prelungire ipotetică ideală a intenţiilor autorului“ şi că pe această 
poziţie criticul „practică intoleranţa discreditată şi de confuziile terminologice rezultate 
din folosirea variabilă a aceloraşi termeni“, 

În Introducere în opera lui lon Necula. V.C. reconstituie un portret 
psihologic al cronicarului în condițiile social-istorice date, cu interesante analize 
semantice -şi filologice. În. legătură cu studiul intitulat semnificativ Tânărul 
Dostoievski (1971), Eugen Simion, în Scriitorii români de azi I, 1978, face o 


interesantă apreciere, accetuând pasiunea pentru personalitatea dostoievskiană: „V.C. 
constată că personajul dostoievskian trece printr-o istorie a milei, că spațiul este pentru el o imensă 
cursă, iar timpul o succesiune de contradicții dureroase. Nu-i nici sentimental, nici demoniac, ci ambiguu, 

sentimental şi demoniac în acelaşi timp, umil şi crud, smerit şi trufaş, trăind într-o stare de veşnică 
pendulare. Descoperirea acestei realităţi morale îl duce pe critic la altă temă: tema dublului şi la ideea 
balansului între real şi fantastic («considerarea bizarului ca normal»), cu încheierea că Dostoievski foloseşte 
procedee kafkiene. Analiza continuă în acest spirit, punând în discuţie, în fond întreaga tipologie 


dostoievskiană. V.C. face observaţii de mare subtilitate 'citind opera şi biografia scriitorului, atent la 


coincidenţele posibile. Cartea sa se împarte între analiza critică şi comentariul existenţial al biografiei lui 
Dostoievski, într-o proporţie care favorizează analiza.“ | 

Pentru lucrările sale V.C. a primit de patru ori Premiul Uniunii Scriitorilor 
şi Premiul Academiei Române „Bogdan Petriceicu Hasdeu“, pentru Dicţionarul 
personajelor lui Dostoievski. 

Dicţionarul personajelor lui Creangă (Editura „Viitorul Românesc“, 1995) 
se constituie ca un interesant şi util instrument de lucru pentru elevi, profesori, studenţi, 
de informare a publicului larg. Dicţionarul este caracterizat astfel de autor în prefață: 
„Ambiţia autorului de a scrie un dicţionar adevărat (în sensul de complet) al personajelor lui Creangă nu 
a mers până la încercarea de a-şi adapta propriul stil, de critic literar, de eseist unuia — sec „alb“ -, de 
dicţionar. Articolele dedicate personajelor au fost concepute ca nişte eseuri, mai mari sau mai mici de la zeci 
de pagini consacrate eroului-narator la cele de o pagină, în cazul unor apariţii fugare.“ 


APRECIERI CRITICE: | 

| Eugen Simion: „Judecăţile lui V.C. sunt, în genere, drepte şi se ridică pe o demonstraţie 
critică strânsă. Foiletoanele sale dau acea impresie de onestitate intelectuală şi modestie a adevărului pe 

care ne-o lasă, citite azi, cronicile lui Pompiliu Constantinescu, elogiat, dealtfel, de tânărul critic într-o 

inspirată retrospectivă. Ca şi acesta, V.C. evită perspectiva istorică şi pune articolului o ramă estetică 


numai în măsura în care îi facilitează analiza.” VE 
Marian Papahagi: „De vocaţie însă, dincolo de orice specializare, ţine aptitudinea de a 
citi altfel operele trecutului sau prezentului literaturii române. Autorul are o fină capacitate simpatică şi 


observaţiile sale surprind adesea prin acuitate.“ 
(C.B.) 


CROHMĂLNICEANU, OVID S. 
(n. 1921) 


VIAŢA ŞI ACTIVITATEA: Critic şi istoric literar, s-a născut la 
16 august 1921 în Galaţi. Absolvent al Institutului Politehnic din Bucureşti, debutează 
publicistic în pagina culturală a ziarului „Ecoul“. Profesor universitar la Facultatea de 
Filologie din Bucureşti. Membru al Comisiei scriitorilor europeni, membru al secţiei 
române şi al Comitetului de direcţie al Penclubului; redactor şef-adjunct la revistele 


„Viaţa Românească“ şi „Gazeta literară“. AR si 

Colecţiile: „Cronici şi articole“ (1955) şi „Cronici literare 1954-1956“ (1957) 
= relevă o inteligenţă critică, dublată de efortul de a evidenția valorile literaturii 
române, mai ales.din perioada interbelică, cu referiri la contextul universal.. 


OPERA: Cronici şi articole, 


Liviu Rebreanu, 1954; Lucian Blaga, 1960; Despre or iginalitate, 1955; Tudor Arghezi, 


1953; Cronici literare, 1954; 1956; 1957, “ 

1960; Literatura română între cele două războaie mondiale: 1967, 1972 1, 1974, II; 
1975 III; Antologia poeziei franceze de la Rimbaud până azi (în colab. cu I. Caraion), 
1974-1976; vol. I-II; Cinci prozatori în cinci feluri de lectură, 1984; Elemente 
expresioniste în literatura română, 1970; Literatura română şi expresionismul, 1978; 
Istorii insolite, 1980; Pâinea noastră cea de toate zilele, 1981; Alte istorii insolite, 
1986; Al doilea suflu, 1989. 

REPERE ASUPRA OPEREI: În volumul Cinci prozatori în cinci 


feluri, mărturiseşte: „Mihail Sadoveanu, Liviu Rebreanu, Hortensia Papadat-Bengescu, Camil Petrescu 
şi Mateiu Caragiale, recitiți cu nişte lentile care poartă marca. Jung, Poulet, Freud, Todorov, Spitzer — şi ce 
a reuşit să descopere un vechi iubitor al lor privindu-i prin ele“. 

În acest studiu Ov.S.C. fixează originalitatea concepţiei despre roman la 
Camil Petrescu: «Autorul-personaj». are, sub raport natatologic, o situaţie echivocă din care nu poate 
ieşi. Pe de o parte, pătrunde ca participant activ în universul cărţii, unde e prietenul autentic al 
protagoniştilor ei. Pentru dânşii trebuie să fie insul înţelegător, atent, care ştie să le câştige încrederea, cu 
un cuvânt, confesorul ideal. Pe de altă parte, el rămâne autorul efectiv al cărţii. Ca şi în precedentul roman 
(n.n. Ultima noapte de dragoste...) confuzia aceasta, destinată a întări senzaţia autenticităţii, e întreţinută 
voit. (Aş fi bucuros să apară în Act Veneţian — ne spune, la un moment dat, despre D-na T. Ladima îi cere 
să admită ca Emilia să o dubleze pe Maria Filotti în Suflete tari. Altundeva, «autorul» notează despre 
Fred: «Era fiul acelui mare industriaş pe care l-am numit convenţional în romanul meu Ultima noapte de 
dragoste, întâia noapte de război. Tănase Lumânăraru». Toate trei referinţele ne trimit nemijlocit la Camil 
Petrescu). «Autorul» nu încetează astfel să fie totodată şi romancierul, iar acesta îşi poate permite orice 
cu personajele sale. Ciudata lui povestire, în dublă ipostază, pe care o adoptă, devine o metaforă asupra 
«literaturii» ca atare: Poate fi comparat cu demiurgul care modelează lutul, care mişcă totul spre armonie 
sau dizarmonie. Şi, continuă criticul — în rolul de personaj, «autorul» se poartă «sociabil», conform 
regulilor vieţii. Chiar dacă nu pune mare preţ pe inşii cu care are de-a face, obţine confidenţele lor, 
câştigându-le încrederea, fie şi recurgând la salvatoarele «minciuni convenţionale»; demersurile lui se 
situează necontenit la nivelul faptelor petrecute cu adevărat, fără nici o intervenţie de ordinul «ficţiunii 
literare». Rezultatul lor e un «dosar de existenţe». În rolul de «romancier» autorul plăsmuieşte totul!“ 

Contribuţii deosebite aduce Ov.S.C. şi în ceea ce priveşte definirea 
personalităţii lui T.Arghezi în micromonografia din 1960. Folosind cuvinte-cheie din 
creaţia lui Arghezi, acesta va fi definit ca poet al „agatelor negre“, al „credinţei şi 
tăgadei“, al „plugului“, al „florilor: de mucigai“, al „boabei şi fărâmei“, simboluri 
devenite în timp structuri esenţiale pentru proiecția originalității argheziene. 

Cele trei volume din Literatura. roinână între cele două războaie mondiale 
(I, 1967, ed. rev. 1972; II, 1974; III, 1975) pun la dispoziţia publicului o panoramă 
cuprinzătoare asupra epocii, cu referiri la proză, poezie, dramaturgie şi critică. 
Istoricul, afirmă Marian Popa „aduce puncte de vedere inedite faţă de cele tradiţionale, 
factorul estetic a devenit predominant, lucrarea constituind prima analiză postbelică 
fără prejudecăţi, cu dragoste şi. înţelegere faţă de literatura română. Claritatea 
formulării şi eleganța sunt evidente... 

Critic de mare perspicacitate, îmbinând nuanţarea sublimă, de mare fineţe, 
cu judecăţi dintre cele mai tranşante, are şi marele merit de a fi contribuit la lansarea 
şi afirmarea unei întregi pleiade de tineri poeţi şi prozatori ca Mircea Nedelciu, Mircea 
Cărtărescu, Sorin Preda, G.Cuşnarencu. 


APRECIERI CRITICE: 


Alexandru Piru: „Profesor de istoria literaturii române contemporane la Universitatea din 
Bucureşti, Ov,S.C. va publica apoi un vast curs intitulat Literatura română între cele două războaie 
mondiale (I, proza, 1967; II, poezia, 1974, III, dramaturgia şi critica, 1975). Cu toate că repetă greşeala lui 
E. Lovinescu de a socoti scriitorii în totul dependenţi de programele revistelor la care publică şi cu toate că 

în genere nu vine cu interpretări în întregime noi (mai peste tot e citat G.Călinescu), lucrarea lui Ov.S.C. 
situată în granițele naturale ale celor două războaie (1920-1944) face autoritate prin profunzime şi 
probitate. Totul e citit şi recitit, comentat cu răbdare, confruntat cu opiniile vechi şi noi, uneori până la 
ultimele consecinţe. Literatura română şi expresionismul (1971), teza sa de doctorat în filologie, pune la 
contribuţie lucrări fundamentale mai ales germane (Sokel, Părtner, Raabe, Steffen etc.) explicând ce poate 
fi luat drept expresionism la Blaga, Voiculescu, Cotruş, Vinea şi alţii.“ | 

Eugen Simion: „Cine vrea să-şi facă o idee despre evoluţia criticii române între 1950-1960 
şi despre replierile ci spectaculoase poate urmări, cu încredere, studiile lui Ov.S.C., cronicarul literar cel mai 
important al momentului. El a trecut prin toate evenimentele şi a supravieţuit schimbărilor de direcţie, 
„clasificărilor“, analizelor, criticilor şi autocriticilor ce se ţin lanţ. A fost în repetate rânduri atacat pentru 
cosmopolitism şi alte deviații ideologice, a atacat la rândul lui revizionismul în literatură şi în critica 
literară. Spirit angajat, ascuţit, om de gust, a încercat să reprime prin analize caustice poezia proletcultistă 
şi proza acefală, artificială din epocă şi a reuşit în unele cazuri. A suportat consecinţele şi a tăcut oarecare 
vreme, după care a luat-o de la capăt. (...) l 

Ov.S.C. este indiscutabil, un critic substanțial, cu o autoritate pe care i-o dă opera lui întocmită 
cu inteligență şi pasiune.“ . 

Marian Popa: „Criticul a renunţat la multe din vechile sale opinii, sau a îndulcit formulările 
prea categorice bizuindu-se mai ales pe descrierea operei privită ca valoare literară. Şi-a dedicat o parte a 
activităţii sale critice fenomenului cinematografic mondial, publicând eseuri mai ales în revista „Cinema“. 
A publicat, de asemenea, proză fantastică, pornind de la paradoxe logice şi tehnologice.“ 

| l (S.B.) 

La 24 ianuarie 1840 M.Kogălniceanu care, după cum afirma Călinescu în 
a sa Istorie a literaturii române... avea să scoată la Iaşi, întâia revistă literară, dar 
care nu avea îngăduinţa de a continua mai mult de un an, formula către domnitorul 
Mihail Sturza următoarea cerere: „Voind a tipări în tipografia St. Mitropolii ce este supt privigherea 
mea, o foaie periodică, după datorie plecat, rog pre Secretariatul de Stat a-mi da trebuincioasa învoire. 
Această foaie numită Dacia literară va fi cu totul străină la orice interes politic, se va îndeletnici numai 
cu literatura străină şi naţională şi va ieşi o dată pe lună în cinci şase coale în 8. Preţul foaiei pe un an 
va fi, pe hârtie de tipar, doi galbini, iar pe hârtie velină trii galbini. 
Făgăduind a fi următor la toate regulele aşăzate pentru publicaţiile periodice, rog pe înălţatul 
Secretariat de Stat să-mi deie şi instrucţiunile trebuincioase, spre a cunoaşte care sunt datorinţele pe care 
trebuie să le păzesc cătră cenzură, ca tipograf, ca editor, şi ca autor. Aceste instrucţii plecat le cer pentru 
ca, supuindu-mă la dispoziţiile pravilnice a cenzurei, să fiu atunce asigurat -dë orice întâmplare arbitrară 
pentru victorie şi, prin vro stavilă neprevăzută şi nemeritată din partea mea, să nu fiu oprit în publicaţia 
foaiei aceste menită numai pentru unircă şi înaintirea literaturei noastre“. . : ; 
Revista a avut o apariție trimestrială — ianuarie-iunie 1840 —, în total trei 
numere care au mai fost numite şi fascicole. Apariția revistei a fost elogiată de 
Curierul românesc: „Primind nr. 1 şi 2 al acestei scrieri periodice ce se publică în Iaşi, sub redacția 
d. căpitan M. Kogălniceanu, adiotantul m. sale, nu putem decât a ne bucura, dimpreună cu toată naţia 
despre dobândirea unei asemenea averi literare. Printr-însa, vedem acum curat că în veci am avut şi avem 
toți românii aceiaşi limbă. Râvna şi planul d-lui Kogălniceanu este vrednic de toată lauda şi recunoştinţa“. 


Suprimată după trei numere, revista va apare în 1859, ediţia a Il-a, într-un 
singur volum cu litere latine şi o prefaţă semnată de C.Negruzzi. 

ORIENTAREA REVISTEI: D.L. a grupat scriitori importanţi ai epocii: 
M.Kogălniceanu, C.Negruzzi, V.Alecsandri, Gr.Alexandrescu, Al.Donici şi a exercitat 
o influenţă hotărâtoare asupra literaturii române. Programul cuprins în Introducţie şi 
susținut prin scrierile publicate se constituie ca primul program al romantismului 
românesc. D.L. îşi propunea să depăşească caracterul local al revistelor apărute până 
atunci: Curierul de ambe sexe“, supliment al „Curierului românesc“ (1829-1848), 
„Alăuta românească“ (1837-1838), supliment al ziarului „Albina Românească“ 
(1829-1858) şi „Foae pentru minte, inimă şi literatură“ (1838-1865) scoase de 
I.Heliade Rădulescu, Gh.Asachi şi G.Bariţ (1812-1893). 

Evidenţiind că țelul revistei este „realizarea dorinţei ca românii să aibă o 
limbă şi o literatură comună pentru toţi“, M.Kogălniceanu. afirmă că „numai 
traducerile nu fac o literatură“ şi că exagerările: pot deveni „o manie primejdioasă“ 
care „omoară duhul naţional“. Astfel, M.Kogălniceanu susţine crearea literaturii 
originale inspirată din: istoria, tradiţiile şi obiceiurile poporului, frumuseţile patriei, 
realităţile sociale, pentru că, afirmă Kogălniceanu: „Istoria are destule fapte eroice, frumoasele 

noastre ţări sunt destul de mari, obiceiurile noastre sunt destul de pitoreşti şi de poetice, pentru ca să putem 
găsi şi noi sujeturi de scris, fără să avem pentru aceasta trebuinţă să ne împrumutăm de Ia alte naţii 
Foaia noastră va primi cât mai rar traduceri din alte limbi; i origi î 
imbi; compuneri originale îl vo i 
aaa l : í 
toate coloanele.‘ l umple mai 


l Programul mai susține: „O foaie care, părăsind politica“ să se 
îndeletnicească cu literatura națională; să publice lucrări „din orice parte a Daciei 
cu condiția ca ele să fie bune“; legitimează critica literară susținând promovarea anei 
critici obiective, nepărtinitoare, criticând „cartea, iar nu persoana“. 

Programul a fost ilustrat de creaţiile literare publicate: Alexandru 
Lăpuşneanul de C.Negruzzi (în primul număr), Buchetiera de la Florenţa şi Suvenire 
din ltalia de V.Alecsandri. Figura centrală a revistei rămâne însă, după afirmaţia lui 
N.Iorga, M.Kogălniceanu „genialul tânăr“, „omul care încearcă noua presă modernă 
în formele culturale revoluţionare, care sunt cele mai grele, dar cele mai spornice şi ale 
căror efecte nu se pot distruge niciodată“. E.Lovinescu subliniază că revista era 
stăpânită de „marele suflet al lui M.Kogălniceanu“. Ovid Densusianu în Literatura 
română modernă aprecia faptul că: „revista de luptă literară cu puternic răsunet şi 
deschizând căi luminoase scrisului nostru“, a avut un program „limpede şi hotărât, care 
avea să fie urmat cu consecvență şi aplicat în bucățile literare şi studiile publicate 
acolo de Kogălniceanu şi colaboratorii săi, cum şi în însemnările pe care dânsul le da 
în cronica revistei, când credea că enunţările din fruntea ei aşteptau reveniri, precizări.“ 

Cu toată existenţa ei scurtă, revista prin programul prezentat în Introducţie 
prin materialele publicate a avut o influenţă-considerabilă atât în epocă cât şi după. 
Mulţi istorici şi critici literari vorbesc în studiile lor despre „un curent al D.L.“. George 
Munteanu încheie studiul asupra D.L., din culegerea coordonată de Paul Cornea — 
Reviste literare româneşti din secolul al XIX-lea, Editura Minerva 1970, cu o concluzie 


pertinentă: . „Referirea deasă la tradiţiile naţiunii, nu înseamnă 'tradiţionalism, ci întâmpinarea istorică - 


a inovației, încercarea de a descoperi cadrul instituţional obiectiv şi orizontul sufletesc specific pe care se 
poate întemeia adaptarea românilor la exigenţa civilizaţiei moderne. E drept, D.L. a fost violent 
tradiționalistă (ca „Semănătorul“ lui Iorga, bunăoară), ori, în parte, conservatoare, dar spiritul ei s-a 
oglindit de fapt în alte direcţii, în presa literară şi culturală de netă factură democratică, progresistă, 
între cele mai fidele înscriindu-se, evident, „Viaţa Românească“, continuatoarea unor laturi ale spiritului ei 
(adecvate, binenţeles noilor condiţii istorice) până în actualitate.“ | i 
Tradiţia D.L. va fi continuată de „Arhiva românească” (1840; 1841; 1845; 
1862), „Propăşirea“ (1844), „România literară“ (1855), „Revista românească” 
(1861-1863). i ui 
A fost reluată tradiţia publicării revistei „Dacia literară“ la laşi, sub 
directoratul de onoare al istoricului Alexandru Zub. Cu patru apariţii pe trimestru, au 
apărut până în octombrie 1997, — 26 de numere, într-o grafică impecabilă şi un 


conţinut ştiinţific elevat. | g 
| Introducţia la Dacia literară — ajut 
avut în epocă şi în contextul istoriei literaturii române. 


ă la înţelegerea rolului pe care revista l-a 


INTRODUCŢIE 
(la Dacia Literară) 
| — fragmente — 

pu. După Albina şi după Curier; multe alte 
mari provincii a vechei Dacii. Aşa, în puţină vreme, 
teatrului, Curiozul, România, Pământeanul, Mozaicul, 


gazete româneşti s-au publicat în deosebitele trei 
am văzut în Valahia: Muzeul naţional, Gazeta 
Curierul de îmbe sexe, Vestitorul bisericesc, 

Cantorul de avis; în Moldova: Alăuta românească, Foaia sătească, Oziris; în Ardeal: Foaia 
Duminicei, Gazeta de Transilvania şi Foaia inimei. Unele dintr-însele, adecă acle care au avut un început 
mai statornic, trăiesc şi astăzi; celelalte au pieribsau din nepăsarea lor, sau din vina altora. Cele mai bune 
foi ce avem astăzi sunt: Curierul românesc, subt redacţia d. I.Eliad, Foaia inimei a d. Bariț şi Albina 
românească, carea, în anul acesta mai ales, au dobândit îmbunătăţiri simţitoare. Însă, afară de politică, 
care li ia mai mult de jumătate din coloanele lor, tustrele au mai mult sau mai puţin o coloră locală. 
Albina este prea moldovenească, Curierul, cu dreptate poate, nu prea ne bagă în scamă, Foaia inimei, 
din pricina unor greutăţi deosăbite, nu este în putință de a ave împărtăşire de înaintirile intelectuale ce 
se fac în îmbele principaturi. O foaie, dar, carea părăsind politica, s-ar îndeletnici numai cu literatura 
naţională, o foaie carea, făcând abnegaţie de loc, ar fi numai o foaie românească şi prin urmare s-ar 
îndeletnici cu producţiile româneşti, fie din oricea parte a Daciei, numai să fie bune, această foaie, zic, ar 
împlini o mare lipsă în lieratura noastră. O asemenea foaie ne vom sili ca să fie D.L.: ne vom sili, pentru 
că nu avem sumeaţa pretenţie să facem mai bine decât predecesorii noştri. Însă urmând unui drum bătut 
de dânşii, folosindu-ne de cercetările şi de ispita lor, vom ave mai puţine greutăţi şi mai mari înlesniri în 
lucrările noastre. i 

Dacia, afară de compunerile originale a redacţiei şi conducătorilor sei, va primi în coloanele 
sale cele mai bune scrieri originale ce va găsi în deosebitele jurnaluri româneşti. Aşadar, foaia noastră va 
fi un repertoriu general a literaturii româneşti, în carele, ca într-o oglindă, se vor vede scriitori moldoveni, 
munteni, ardeleni, bănăţeni, bucovineni, fieştecarele cu ideile sale, cu limba sa, cu timpul său. 

Urmând unui asemine plan, Dacia nu poate decât să fie bine primită de publicul cetitor. Cât 
pentru ceea ce se atinge de datoriile redacţiei, noi ne vom sili ca moralul să fie pururea pentru noi a tablă 
de legi şi scandalul o urâciune izgonită. Critica noastră va fi nepărtinitoare; vom critica cartea, iar nu 
persoana. Vrăjmaşi a arbitrarului, nu vom fi arbitrari în judecăţile noastre literare. lubitori a păcei, nu vom 
priimi nici în foaia noastră discuţii ce ar pute să se schimbe în vrajbe. Literatura noastră are trebuinţă 
de unire, iar nu de dizbinare; cât pentru noi, dar, vom căuta să nu dăm cea mai mică pricină din carea 
s-ar pute isca o urită şi neplăcută ncunire. În sfârşit, țălul este realizaţia dorinţii ca românii să aibă o 
limbă şi o literatură comună pentru toţi. 

Dorul imitaţiei s-au făcut la noi o manie primejdioasă, pentru că omoară în noi duhul 
naţional. Această manie este mai ales covârşitoare în literatură. Mai în toate zilele ies de subt teasc cărţi 
în limba românească. Dar ce folos! că sunt numai traducţii din alte limbi şi încă şi acele de-ar fi bune. 
Traducţiile însă nu fac o literatură. Noi vom prigoni cât vom pute această manie ucigătoare a gustului 
original, însuşirea cea mai prețioasă a unii literaturi. Istoria noastră are destule fapte eroice, frumoasele 
noastre teri sunt destul de mari, obiceiurile noastre sunt destul de pitoreşti şi de poetice, pentru ca să putem 
găsi şi la noi sujeturi de scris, fără să avem pentru aceasta trebuinţă să ne împrumutăm de la alte naţii. 
Foaia noastră va primi cât se poate mai rar traduceri din alte limbi; compuneri originale îi vor umple mai 
toate coloanele. ii i 

SN Dacia, ce prin urmare va cuprinde toate ramurile literaturei noastre, va fii despărțită în patru 
părți. În partea dintâi vor fi compuneri originale a conlucrătorilor foaiei; partea a doua va ave articole 
originale din celelalte jurnaluri româneşti. Partea a treia se va îndeletnici cu critica cărților nou ieşite, în 
deosăbitele provincii a vechei Dacii. Partea a patra, numită Telegraful Daciei, ne va da înştiinţări de 
cărțile ce au să iasă în puțin, de cele ce au ieşit de sub tipar, relații de adunările învăţaţilor români, ştiri 
despre literatorii noştri şi, în sfârşit, to ce poate fi vrednic de însemnat pentru publicul român. 


| Redactor răspunzător, M. KOGĂLNICEANU 
APRECIERI CRITICE: 


Alexandru Piru: „Rolul lui Mihail Kogălniceanu (1817-1891) în dezvoltarea literaturii 
noastre din perioada prerevoluţionară este covârşitor. El a întemeiat cea mai importantă revistă literară 
de atunci, „Dacia literară“ (1840), apoi „Propăşirea“ (1844), unde s-a dus o activitate susţinută, critică, 
de promovare a literaturii române originale din toate provinciile. Kogălniceanu a recomandat scriitorilor să 
se inspire din trecutul de luptă pentru libertate naţională a poporului nostru şi din realităţile sociale 
contemporane, În acest scop, a atras atenţia asupra cronicilor, publicând pentru prima dată un corpus al lor 
(Letopiseţele Ţării Moldovei şi Valahiei, I-III, laşi, 1852, 1845, 1846), a îndemnat la acţiunea de culegere 
a producţiilor populare şi la iniţierea unei literaturi în spiritul şi limba folclorului românesc.“ 

Ion Negoiţescu: „Idealurile şi performanţele tuturor acestor periodice s-au cristalizat şi au 
prins contur foarte marcat în gazetele iniţiate apoi la Iaşi de Kogălniceanu şi de prietenii lui. „Dacia 
literară“ în 1840, „Propăşirea” în 1844. Însăși titulatura lor e atât naţional cât şi social-simbolică. Ele pun 

mai clar şi mai pregnant în lumină ideologia unei generaţii cu trăsături specifice, care s-a impus politic 
cu atâta răsunet prin revoluțiile din 1848, dar al cărei orizont spiritual se defineşte prin cele două gazete 
(de fapt, una singură, continuându-se în cealaltă), grabnic suprimate de cenzura care slujea structurile 
depăşite ale trecutului ceea ce — oricât de efemere — nu le-a împiedicat totuşi să fixeze o veritabilă tradiţie 
literaturii noastre viitoare. La „Dacia literară“ şi la „Propăşirea“, unde s-a militat pentru o literatură 
românească originală şi unde s-a pus preţ, în spirit entuziast romantic pe folclorul românesc au colaborat 
C. Negruzzi, Gh. Asachi, Iancu Văcărescu, C. Stamate, Al. Donici, Heliade Rădulescu, Gr, Alexandrescu, 
Bolintineanu, Alescandri, Ion Ghica, Bălcescu, Cezar Boliac şi binenţeles Kogălniceanu — cu vestita sa 
Introducţiune care, la 1840, inaugura cariera ideii de «specific naţional.“ l 
George Munteanu: „Revista lui Kogălniceanu a programat instaurarea unui climat critic 
fecund în publicistica noastră, a judecății ponderate şi obiective, a ţinutei intelectuale şi ştiinţifice fără 
compromisuri, de pe urma cărora s-au resimţit nu numai publicaţiile sale ulterioare, nu numai „România 
literară“ a lui Alescandri, „Revista română“ a lui Odobescu, ori „Viaţa românească“ a lui Stere şi 
Ibrăileanu, ci, indirect întreaga presă literară şi culturală ce i-a urmat. (...) E linia patriotică şi 
democratică, fundată pe critică şi istorie, pe înţelegerea unor comandamente importante ale vieţii şi culturii 
acestui popor, care, cu oricâte meandre şi ascunzişuri subterane, cu străluciri mai îndelungi sau mai 
fulgerătoare, va trece prin aproape toate publicaţiile culturale şi literare româneşti. „Dacia literară“, 
sintetizând realizările de până la ea, marchează astfel un drum fără oprire, deschiderea unor noi 
orizonturi. Explicaţia stă în intuirea, explicarea sau măcar punctarea de către redactorul şi colaboratorii 
săi a unor date fundamentale ale culturii şi literaturii române.“ 
(C.B.) 


DENSUSIANU, OVID 
(1873 — 1938) 


VIAŢA ŞI ACTIVITATEA: Filolog, folclorist, istoric literar şi poet, 
O.D. s-a născut pe 29 decembrie 1873, la Făgăraş, şi a încetat din viaţă la'8 iunie 
1938, în Bucureşti. Fiul lui Aron Densusianu; poet şi critic literar, născut la Densus- 
Hunedoara şi nepotul lui Nicolae Densuşianu, istoric. După terminarea studiilor la 
Liceul Naţional din Iaşi (1890), se înscrie la Facultatea de Litere, având ca profesori 
mari personalităţi ca: Al. Philippide, A. D. Xenopol, pe care o termină numai după 
un an şi jumătate (1892) cu „magna cum laudae“. A fost, pentru scurt timp, profesor 
de liceu la Bucureşti şi Focşani (1892-1893), după care-şi continuă studiile la Berlin 
având ca profesori pe Adolf Tabler, şi la Paris, pe Antoine Meillet, Gaston Paris. Din 
1893, a început să publice studii de lingvistică şi critică literară la „Revista critico- 
literară“ (1893-1897) scoasă de Aron şi Nicolae Densusianu, precum studiul 
Aliterațiunea în limbile romanice (1895). A colaborat şi la reviste străine: „Romanie“, 
„Revue critique“. În 1896 obţine diploma 
studiu filologic asupra unui text francez 


comtesse d'Anion von Jean Maillart. N 
La întoarcerea în ţară, între anii 1897-1901 a fost profesor suplinitor la 


catedra de istorie a limbii şi literaturii române; titular la catedra de „filologie romanică 
cu privire specială la limba română“ până la sfârşitul vieţii. Pompiliu Constantinescu 


din secolul al XIV-lea: Der Roman de la 


de „Hautes Etudes“, luând doctoratul cu un ` 

a Alo re Române; în , membru titular, lar în 1919, la 
, „Disc de recepție despre Barbu Delavrancea. În 1918 a fost ales 
membru al Societăţii de lingvistică din Paris. A fost întemeietorul primei Societăţi 
filologice româneşti (Bucureşti, 1905), a cărui activitate se desfăşoară până în 1907; 
conduce „Buletinul societăţii filologice“. În 1913 a înfiinţat Institutul de filologie şi 
folclor, care a avut ca publicaţie revista „Grai şi suflet“ condusă tot de O.D. 
(1923-1937). La Universitate realizează interesante cursuri pe problemele filologiei. 
romanice, l e. 

In 1901, va apare, la Paris, lucrarea fundamentală a lui O.D., Histoire de la 
langue roumaine, vol I, iar în 1938, vol II. În 1961 apare ediţia românească sub 
îngrijirea prof. univ, J.Byck. Este considerată prima istorie a limbii române, sinteză 
a lingvisticii române şi romanice. În 1905, vol. I, Les origines, a primit premiul 
„Bibesco“ al Societăţii de lingvistică din Paris. Volumul cuprinde Les origines — latina 
vulgară vorbită în provincii balcanice în sec. 2-3 e.n. şi este considerat punct de 
referinţă în evoluţia limbii române. | 
$ Sunt studiate influențele asupra limbii române în perioada formării ei: 

“albaneza, bizantina, bulgara, slava, maghiara etc. Ca teritoriu de formare al. limbii 
române, O.D. contestă teoriile lui Rösler, care susținea numai sudul Dunării, lingvistul 
român considerând ca spaţiu de formare atât sudul cât şi nordul Dunării — Moesia, 


liria, Dacia — ârealul central fiind Iliria. În volumul II, Le seizième siècle, face o ` 


descriere a dacoromânei din secolul al XVI-lea pe baza unor documente — analizate sub 
aspect fonetic, morfologic, sintactic şi lexical, prezentare amplificată, prin studii 
ulterioare — fără a-şi pierde. actualitatea. Volumul III, care s-ar fi referit la evoluţia 
estetică a. limbii române, a rămas nedefinitivat, sub formă de cursuri universitare. 
O.D. a realizat cercetări interesante şi în domeniul circulaţiei cuvintelor în 
diferite limbi, vizând în special cuvintele din domeniul vieţii pastorale. Păstoritul la 
popoarele romanice (Bucureşti, 1913). 
A elaborat. Dicţionarul etimologic al. limbii române. Elemente latine 
„(Bucureşti 1904-1914), în colaborare cu I.A.Candrea. A fost preocupat de aspectele 
„limbii spaniole (cursuri universitare la Collège de France în 1923 şi 1925). Interesat de 
“probleme de dialectologie cu aplicaţii la dacoromână, a realizat studiul Graiul din Ţara 
Hațegului (Bucureşti, 1915). 
De numele său se leagă şi orientarea cercetărilor folclorice, evaluarea 
estetică a literaturii populare, O.D. situându-se printre predecesorii istoriei literaturii 
române moderne. Literatura română modernă (3 vol, Bucureşti, 1902-1923) se 
constitue ca o reuşită sinteză a evoluţiei literaturii moderne până la începutul secolului 
XX. Susţinător al literaturii citadine, va încuraja în paginile revistei „Viaţa nouă“ (pe 
care o conduce din 1905 până în 1925) publicarea de analize stilistice, materiale 
semnate de O.D., Pompiliu Eliade. La revista condusă de O.D. colaborează 
I.Minulescu, G.Bacovia, L.Pillat, C.Rădulescu-Motru, Charles Drouhet. „De ce — se 
întreba O.D. — numai ce e la ţară ar fi adevărat românesc? Dar n-avem şi viaţa 


noastră orăşenească, nu găsim şi în ea ceva caracteristic, ceva care să aibă dreptul 


să fie trecut în artă?“ A scris şi poezie semnând cu pseudonimul Ervin. E 
i O.D. a combătut curentele literare care cultivau paseismul şi rusticitatea, 
încurajând literatura citadină, simbolismul. 

De reţinut preocuparea pentru relevarea literaturilor popoarelor latine, 
cursurile sale fiind semnificative pentru cultura română: Dante şi latinitatea, Sufletul 
latin şi literatura nouă, Trubadurii, Universul iberic. Considerat savant de renume 
internaţional. (Al.Piru odată cu O.D. se poate vorbi 'de o tehnică ştiinţifică a 
cercetărilor lingvistice, folclorice şi literare). „O.D. - afirmă Pompiliu Constantinescu 


— a fost poet prin suflet, prin devotament faţă de poezie şi prin evoluţia lui în frumos ca într-o a doua | 


categorie a idealului, cea dintâi fiind adevărul, pe care l-a servit cu atâta abnegaţie şi clasică modestie.“ 
Volumele de Literatură română modernă care cuprind perioada dintre Şcoala 

Ardeleană şi Alecsandri sunt şi- astăzi consultate cu folos, fiind modele de manuale 

suple, clare, ordonate „într-un domeniu:în care s-a înaintat atât de greu şi uneori s-a lucrat atât d 


nefericit“. Pentru tenacitatea lui şi cultul latinităţii, pentru inovaţie şi progres, literatura română, apreciază 
Pompiliu Constantinescu, îi datorează „un întreg capitol, întru biruinţele pe care le-a înscris în trei decenii, în 
tabla valorilor contemporane.“ | 

OPERA: Aliteraţiunea în limbile romanice, 1895; Obiectul şi metoda 
filologiei, 1897; Şcoala latinistă şi literatura română, originea tendinţelor şi influenţa 
ei, 1900; Histoire de la -langue roumaine (Paris I — 1901, II — 1938; o ediţie 


românească apare în 1961 sub îngrijirea lui J.Byck, considerată opera sa. 


fundamentală); Graiul nostru. Texte din toate părțile locuite de români, 2 vol., 
1906-1908 (în colaborare cu I.A.Candrea şi Th.Speranţia);, Păstoritul la popoarele 
romanice. Însemnătatea lui lingvistică şi etnografică, 1913; Graiul din Ţara 


Hațegului, 1915; Antologie dialectică, 1915; Flori alese din cântecele poporului, 1920; 


Literatura română modernă 3 vol. (1920-1923); Suflul latin şi literatura nouă, 2 vol, 
1922; Evoluţia estetică a limbii române, 4 vol, 1929-1937; Opere. Il. Limba română 
în secolul al XVIII-lea. Evoluţia estetică şi critică a limbii române, ediție critică şi 
comentarii de Valeriu Rusu, Editura Minerva, 1977. Cursuri despre literaturile 
popoarelor romanice: Dante şi latinitatea, Sufletul latin şi Literatura nouă, 


Trubadurii, Universul iberic, Versuri: (publicate sub pseudonimul Ervin): Limanuri . 


albe, Paris, 1912; Sub stânca vremii, 1913; Heroica, 1918. 
APRECIERI CRITICE: 


George Călinescu: „Revista care a militat sistematic pentru simbolism este „Viaţa nouă“ 
a filologului O.D., căruia, în ciuda îngustimilor critice, trebuie să i se recunoască meritul unei lărgiri a 


conştiinţei estetice. Acesta înţelegea arta ca un exerciţiu pur, pe deasupra oricărei direcţii practice şi ca o - 


îndeletnicire a unei elite, specializate în întruparea idealurilor înalte de cultură, nicidecum a simplei 
ţărănimi sănătoase. Avea noțiunea de poezie pură de vreme ce repudia sentimentul... «Sentimentul e 
haină de teatru — s-o lăsăm actorilor vieţii». Densuşianu a scris, în sprijinul «decadentismului», numeroase 
articole despre Rémy de Gaurmont, Henry de Régnier, Emile Verhaeren. Ca poet, sub pseudonimul Ervin, 
a compus ppezii reci şi echivoce.“ | | 

Pompiliu Constantinescu: „Nu-mi trebuie un efort prea mare ca, să revăd în amintire 
figura atât de 'distinsă a marelui cărturar plecat brusc dintre noi şi totuşi discret, aşa cum i-a fost întreaga 
făptură. Cursurile lui O.D., atrăgeau, fără să entuziasmeze, impunea respect, fără a fanatiza, şi cu 
deosebire ne ţineau necontenit vie curiozitatea. . l i 

În cei patru ani în care l-am audiat nu s-a repetat o singură dată, n-a-ncremenit un moment 

asupra unei probleme din care să nu iasă. l PORC IRA _ A 

i ‘Severa disciplină a filologiei, practicată cu toată rigoarea ştiinţifică de acest învăţat într- 
adevăr european, căpăta nu ştiu ce n în prelegerile lui, bine nutrite, elegante şi clare. Format 
la şcoala romanistului Gaston Paris O.D. şi-a însuşit spiritul erudițici franceze, în care ordinea şi ştiinţa, graţia 
şi limpezimea se uneau cu puterea de sinteză. Clasica lui Istorie a limbii române a rămas, până astăzi, 
un-model al geniului“şi o carte fundamentală a literaturii noastre ştiinţifice. sta sia | 

Venit după uluitoarea figură a lui Hasdeu, Densusianu şi-a câştigat locul de frunte între 
lingviştii timpului, rupând definitiv cu improvizaţia şi romantismul, ca şi cu erudiţia ostentativă şi fără 

obiect adesea a marelui său înaintaş, Spirit tenace, prob, luminat de simţ critic şi de pasiunea adevărului 


n-a AE y dna şi bogata lui carieră decât satisfacția muncii şi orgoliul aristocrat al savantului. (...) 
iei ultul lui de latinitate s-a transpus într-un plan nou, într-o viziune estetică a lui. Cine i-a ascultat 

pie spin despre trubaduri, cine a citit volumele lui închinate poezici simbolice, sub denumirea de sufletul 

atin şi literatura nouă sau stadiul despre Dante şi latinitatea, ca şi savantele lui excursii ştiinţifice despre 


Păstoritul la Popoarele romanice şi Viaţa păstorească în poezia noastră populară nu poate uita că 
unitatea lor stă în ideea latină. (...) 


Romanistica a fost viziunea lui ştiinţifică nu o specialitate seacă, ci o realitate sufletească, un 


fel de aristocrație a disciplinei filologice. În acest sens, cursurile lui inedite de semantică şi de estetica limbii 
române sunt preţioase sondări în spiritualitatea lingvistică română, intuiţii surprinzătoare, smulse din viaţa 
intimă a expresiei, Poetul care cra latent în savant iese pur la lumină în interpretările lui ingenioase, în 
asociaţiile lui erudite şi psihologoce, cu încântătoare pătrundere. 

Curiozitatea lui O.D. a fost atât de largă, încât n-a fost ramură lingvistică şi strat al spiritului 
naţional pe care să nu le-atingă. Istoricul limbii române se împletește cu dialectologul, cu romanistul şi cu 
folcloristul într-o cercetare când migăloasă, când de sinteză, şi într-o activitate fără preget, pe care numai 
moartea a putut-o curma. Va fi datoria generaţiilor noi de savanţi şi specialişti să pună în lumină vastitatea 
şi semnificaţia operei lui ştiinţifice“, 

Gheorghe Bulgăr: „... „Viaţa nouă“ a lui O.D. venea ca o reacţie contra exceselor 
„semănătoriste, poporaniste, militând pentru o literatură estetică, acceptând influenţa puternică a curentelor 
occidentale. “. i l 

Ion Negoiţescu: „E interesant de observat că şi Ovid Densuşianu, alt: teoretician al 
simbolismului românesc, a vorbit, de astădată într-un sens mai social (a tradus Les villes tentaculaires de 
Emile Verhaereu), despre latinitatea citadină şi despre energia ce-i incumbă.“ 


(C.B.) 


„ DOBROGEANU-GHEREA, CONSTANTIN 
sila „(1855 = 1920) saca 


VIAŢA ŞI ACTIVITATEA: Filozof, sociolog, critic literar, C.D.-G. 
s-a născut la 2] mai 1855, în localitatea Slavianka (Ucraina, unde a purtat numele de 
Solomon Katz), într-o familie de negustori şi 'a încetat din viaţă în 7 mai 1920, la 
Bucureşti. Refugiat din motive politice şi stabilit în România (1875), dobândeşte 
cetăţenia în 1890. Autodidact, critic literar (înaintea lui Lafargue, Mehring sau 
Plehanov), după aprecierea lui I.Negoiţescu „C.D.-G, are pe de o parte un puternic simţ al 
echilibrului şi un prea treaz sentiment al ştiinţificului ca atare (al relativităţii oricărei ştiinţe) spre a cădea 
pur şi simplu în dogmatism; iar pe de altă parte posedă o cultură de specialitate vastă şi profundă: el 
cultivă şi citează mereu, cu respect, pe maeştrii ce şi-i recunoaşte: Sainte-Beuve, Taine, Brunetiăre, Brandăs, 
~ Fraguet, alături de compatrioţii din prima tinereţe: Cernâşevski, Dobroliubov, cărora, laolaltă, le relevă 
atitudinea ştiinţifică şi modernă, ori faţă de noii Farguet, Lemaître sau Paul Bourget, de care ţine seama, 
fiindcă preţuieşte noutatea“, C.D,-G. apreciază tendinţa în artă ca o realitate ce se constată, 
şi nu ca un comandament ce se impune. Chiar dacă recomandă o artă umanitară, 
aceasta nu trebuie să afecteze prețuirea operei în sine, în autonomia ei. 
„OPERA: Personalitatea şi morala în artă, 1886; Asupră criticii, 1887; 
Tendiţionismul şi tezismul în artă, 1887, Eminescu, 1887; I.L.Caragiale, 1890; Asupra 

criticii metafizice şi celei ştiinţifice, 1891; Asupra esteticii metafizice şi ştiinţifice, 1893; 
Materialismul economic şi literatura, 1895; D.Panu, asupra criticii literaturii, 1895; 
Studii critice, 3 volume, 1890-1897. | „i 

REPERE ASUPRA OPEREI: Aplicând în critica literară principiul 
potrivit căruia analiza unei opere literare înseamnă în primul rând determinarea 
legăturii cauzale între opera de artă şi artistul creator, prin „analiza psihică a 
artistului“ Gherea — afirmă I. Negoiţescu — „reuşeşte cel mai bine când se apleacă 
asupra lirismului obiectiv, cu .personaje, al lui Coşbuc (Poetul ţărănimii, 1897) sau 
asupra teatrului lui Caragiale. Mai cu seamă paginile intitulate Criticii noştri şi 
«Năpasta» (1891) sunt cu adevărat virtuoase şi se citesc şi azi cu plăcere, pentru 
analiza psihologiei personajelor caragialiene. “ l 

În ceea ce-l priveşte pe Eminescu (1898), criticul n-a avut înțelegere, lipsindu-i 
„antena metafizică fără de care — spune Negoiţescu — vraja versului eminescian nu poate fi cum se cuvine 
sesizată“. Poate fi vorba şi de o greutate a înţelegerii nuanțelor limbii române (aceasta fiind 
pentru C.D.-G. limba de adopţiune; avea nevoie chiar de un stilizator al scrierilor sale). 

Este recunoscut şi astăzi de către criticii literari că C.D.-G. avea vervă 
polemică, muşcând cu vioiciune şi inteligenţă simpatică, încât disputele sale cu criticii 
vremii au fost atrăgătoare şi instructive. 


APERCIERI CRITICE: 


George Călinescu: „Criticii «metafizice» a lui Maiorescu încearcă a-i opune o critică 
naturalistă, ştiinţifică, «arătând pricina... cea mai apropiată» a operei literare... (...) Noţiunile de rasă, 
mediu şi moment din estetica lui Taine sunt înlocuite cu patru ctape metodologice: 1) de unde vine creaţiunea 
artistică; 2) ce influenţă va avea ca; 3) cât de sigură şi vastă va fi acea influenţă; şi 4) prin ce mijloace 
această creaţiune artistică lucrează asupra noastră. Gherea, ca fanatic partizan socialist, întoarce aceste 
metode cu aspect nevinovat investigativ şi le dă o mişcare finalistă. Orice artist e cauzat în opera lui de 
propria sa existenţă fiziologică, socială, arta nefiind decât o formă mai intensă de viaţă. Concluzia? 
Artistul trebuie să fic înrâurit numai de problemele momentului său istoric. A te izola de prezent înseamnă 


a absenta de la orice interes artistic“. 

Alexandru Piru: „Este hotărât că Gherea vrea să dea prin critica sa o direcţie literaturii, 
alta decât cea de la Junimea şi desigur că în acest scop scoate în 1893 revista Literatura şi ştiinţa în care 
publică studiile Asupra esteticii metafizice şi ştiinţifice, Idealurile sociale şi Artiştii cetățeni, 1893, Artiştii 
proletari intelectuali (1894). 

Jon Negoiţescu: „Recunoscând aşadar din capul locului că «arta e una din cele mai 
complexe manifestări ale spiritului omenesc şi totodată e foarte puţin supusă la legi ştiinţifice», Gherea 
nu pregetă să afirme autonomia operei artistice, care condiţionează factori psihici şi sociali, condiţionează 
la rându-i societatea prin influenţa ce o exercită asupra publicului. Desigur, el cere criticului pe lângă gust, 


talent şi cultură literară, să cunoască «societatea în care s-a dezvoltat artistul», «starea ei culturală, 


dezvoltarea ei intelectuală, condiţiile politice şi economico-sociale în care se găseşte, precum şi starea 
ultură ştiinţifică» — dar în 


morală», adăugând că «e peste putință a fi critic fără a avea o mare c 
acelaşi timp, apreciind că «o obiectivitate desăvârşită e un cuvânt deşart», el pune accent deosebit. pe 
intuiție şi declară categoric: «criticului i se cere inspiraţie ca şi artistului», Precizându-şi concepţia critică, 
el susține că, opera de artă fiind «un product al unor împrejurări anumite» critica la rândul ei este un 
product, adică o creaţie: «ceea ce deosebeşte opera de artă critică de opera de artă artistică e obiectul 
lor» ** 
Constituită polemic şi din mers, precumpănitor ocazională şi fără 
-Gherea se înfăţişează astăzi ca imagine -a unei 
acrat al termenului...“ 

(C.B.) 


Mircea Iorgulescu: ,„ 
să aibă un caracter sistematic, critica lui Dobrogeanu 
activităţi şi mai puțin sub forma unei «opere», în înţelesul cons 

DRAGOMIRESCU, MIHAIL 
(1868 — 1942) 


l VIAȚA ŞI ACTIVITATEA: Estetician, teoretician al literaturii şi critic 
literar, M.D. s-a născut la 22 martie 1868 în comuna Plătăreşti, jud. Ilfov şi a încetat 
din viaţă. la 25 noiembrie 1942, în Bucureşti. Urmează cursurile gimnaziale la 
„Gh. Lazăr“ şi la liceul „Sf. Sava“ din Bucureşti. Licenţiat al Facultăţii de Litere şi 
Filozofie în anul 1893; teza de doctorat despre filozofia lui Humbert Spencer. 

Călătorii de studii în Franţa şi Germania. A debutat în „Convorbiri literare“ 
în anul 1893 cu un poem de proză, urmat de un studiu critic. 

Participă la întrunirea Ligii culturale (1890). A fost redactor la „Convorbiri 
literare“ (1895-1906). Colaborează şi la alte publicaţii ale vremii: „Epoca“, 
„Luceafărul“, „Flacăra“. A editat în replică la „Convorbiri literare“ — „Convorbiri 
critice“ (1907-1910); conduce „Falanga“ (1910-1926) şi „Ritmul vremii“ (1926-1927) 
care, împreună cu Institutul de literatură, înfiinţat în 1922 — va încerca constituirea 
într-o şcoală a principiilor sale estetice. M.D. a formulat un sistem estetic propriu, pe 
care l-a expus în anul 1894 în lucrările: Critică «ştiinţifică» şi Eminescu şi Filozofia 
adevărului, sistem pe care-l susţine şi la primul Congres de istorie literară, la 
Budapesta, în 1931, în prezenţa lui Benedetto Croce (1866-1952 — filozof, istoric, 
estetician, critic literar, om politic italian; creator al unui sistem de F ilozofia spiritului; 
a lucrării Estetica), F. Baldensparger (1871-1958 — istoric literar francez, teoretician 
al literaturii comparate, cercetător al mişcării ideilor literare). În 1928 devine membru 
al Academiei Române. 


| OPERA: Critica «ştiinţifică» şi Eminescu, 1895; Critica dramatică, 1904; 
Dramaturgia română, 1905; Teoria poeziei cu aplicare la literatura română, 1906 (ed. 
refăcută, 1927); De la misticism la raționalism, 1924; Ştiinţa literaturii, 1926; Teoria 
elementară a poeziei (Introducere în poetică), ed. II, revăzută şi completată, 1927; 
Vademecum la cursul de estetică literară şi literatură română..., ed. II, 1927; Critica, 
I-II, 1921-1928; La Science de la Littérature, I-IV, Paris, 1928-1930; Dialoguri 
filosofice. Integralismul, 1929: Nouveau point de vue dans l'étude de la littérature, 
1931; Copilul cu trei degete de aur,. roman, I-IV, 1932-1936; Sămănătorism, 
poporanism, criticism, 1934; Scrieri critice Şi estetice, ed. îngrijită cu note şi 
comentarii de Z.Ornea şi Gh.Stoia; Studiu introductiv şi tabel cronologic de 
Z. Ornea, 1969. i 

REPERE ASUPRA OPEREI: M.D. se situează în descendența lui 
Titu Maiorescu. Restituie operei autonomia. Clasifică operele în trei categorii: de 
talent, de virtuozitate şi de geniu, atenţia criticului îndreptându-se spre ultimele două, 
impunând chiar teoria capodoperei. Deşi a criticat în studiul său pseudovalorile, nu se 
va ocupa de T.Arghezi, L.Blaga, I.Barbu. 

Suplinitor din 1895 şi titular între 1906-1938 la Universitatea din Bucureşti, a 
colaborat la elaborarea manualelor şcolare de literatură română. A marcat o nouă 

perspectivă în receptarea lui M.Eminescu şi I.L.Caragiale, a introdus în manualul de liceu 
Noaptea de decemvrie a lui Macedonski. A impus pe Liviu Rebreanu şi Mihail Sorbul. A 
practicat intens critica dramatică. L-a apreciat pe Camil Petrescu înaintea consacrării sale. 

M.D. a introdus un sistem ştiinţific, prefigurând interesul pentru metalimbaj 
al epocii noastre. Rigoarea fondatorului are nevoie şi de universalitate, deci se aşează 
obligatoriu sub zodia clasicităţii, aşa cum bine observa G.Călinescu. Nu întâmplător 
M.D. îşi asumă clasicismul poeziei române, desigur nu curentul, ci operele model şi 
modelatoare, prototipurile unei spiritualităţi. Dar modelul vizat nu e deloc rigid. 
„Dragomirescu a accentuat mereu absenţa totală a sinonimei şi valoarea de unicat 
irepetabilă a capodoperei, intuind caracterul deschis al operei poetice pe o linie 
teoretizată amplu de Umberto Eco“. Sunt idei comune la M.D. şi D.Caracostea privind 
rolul şi originalitatea limbii (Doina Uricariu). 

APRECIERI CRITICE: 

George Călinescu: „Clasicismul lui M.D. (1868-1942) se întemeiază pe noţiunea de 
capodoperă, nu fără un preconcept etic strecurat în veşminte stric estetice, deoarece comandamentul unui 
echilibru interior al capodoperei îl îndeamnă pe critic să deteste arta nouă, «eczemă literară». M.D. a 
fost un foarte bun profesor, care a învăţat pe elevi să disece şi să analizeze. Sistemul lui «ştiinţific» de 
cercetare literară bazat pe capodoperă, fenomen psihofizic ideal, studiabil în fantomele sale, adică în 
recepţiile pe care fiece conştiinţă le are de la opera absolută, socotită ca o speţă, ca un prototip, a stîrnit 
veselie. Percepția capodoperei (moment mistic) e supusă unei inexplicabile clasificări tricotomice. Opera 
e spintecată longitudinal şi transversal din punct de vedere al fondului (originalitate elementară), al armoniei 
(originalitate subiectivă) şi al formei (originalitate plastică), aceste aspecte fiind şi ele considerate sub triplul 
raport al intensității, calităţii şi tonalităţii, aşa încât o operă. este sublimă, umoristică, naivă, patetică, 
optimistă, imaginativă, abstractă, exultantă, deprimantă, ingenioasă, fantastică, incisivă, explozivă etc.“ 


Alexandru Piru: „După o trecere prin cronica teatrală (Dramaturgia română, 1905), el - 


. p) 
2 început să se ocupe de teoria poeziei cu aplicare la literatura română care nu-i decât o introducere în 
poetică, după cum se şi subintitulează ce-a de a doua ediţie a lucrării, din 1927, Teoria elementară a 
poeziei. Aceasta, împreună cu Ştiinţa literaturii din 1926 (publicată şi într-o versiune franceză, revăzută, 
în patru volume în 1927-1928) şi Integralismul (1929), formează sistemul estetic al lui Dragomirescu bizuit 
pe conceptul de capodoperă, fenomen psihofizic ideal, rezultat din observarea marilor creaţii. Se atribuie 
acestui model abstract în fond, o formă şi o trăsură de unire a acestora, armonia. Fondul ar fi ideea de la 
care se porneşte, forma, reprezentarea sensibilă (plastică) a ideii, iar armonia modul personal (subiectiv) 
de adecvare a formei la idee. Dacă această tricotomie poate fi acceptată din nevoi de analiză, mai departe 
limbajul esteticianului se pierde într-o aglomeraţie inextricabilă de termeni disociativi şi epitete determinative 


din care cu greu ne mai putem descurca.“ a 
r (C.B.) 


DRĂGAN, MIHAI 
(1937 - 1993) 


VIAŢA ŞI ACTIVITATEA: Critic şi istoric literar, profesor la 
Jniversitatea „Al.I.Cuza“ din Iaşi, M.D. s-a născut la 6 decembrie 1937, în localitatea 
Țiişoara din judeţul Bacău şi a murit în anul 1993, la Iaşi. _ 

În 1955 îşi termină studiile liceale, iar în 1960 studiile filologice la Iaşi, 
unde, de fapt, şi face carieră, universitară. A debutat în „Iaşul literar“ (1958). Prin teza 


CE Scanned with OKEN Scanner 


80 


de doctorat despre B.P. Hasdeu, 1972 imi iul Uniunii Scriitori 

Aaaa au a apti A » Care a primit premiul Uniunii Scriitorilor, M.D. 
y OPERA: Dintre scrierile sale men 

G.Ibrăileanu, 1971; B.P.Hasdeu, 1972 

Scriitorilor, pe anul 1972); Reacții 


ționăm: Aproximaţii critice, 1970; 

(Premiul de critică şi istorie literară al Uniunii 
critice, 1978; Lecturi posibile (Mai 

G.Ibrăileanu), 1978; Mihai Emi iri í Desar 
N ai Eminescu, Interpretări 1, 1981; Mihai } 

Interpretări 2, 1985. ' i ' pp Ac 


REPERE ASUPRA OPEREI: 


„Eminesciana“, mărturiseşte în Introducerea volumului Interpretări 1: „O carte despre 
Eminescu reprezintă o tentativă care poate fi privită cu scepticism (...). Oprirea, nu 
numai aceea obştească, se rezumă la două atitudini diametral opuse: ori nu se mai 
poate spune nimic important despre creaţia eminesciană, după ce numeroase studii i-au 


Criticul care a iniţiat colecţia ieşeană 


fost consacrate de-a lungul timpului, ori, dacă te încumeţi să scrii totuşi, despre ea, 


atunci trebuie să afirmi lucruri cu totul noi, neapărat moderne şi, dacă se poate, chiar 


extraordinare. Eminescu este de mult subiectul de căpetenie al criticii, şi istoriei noastre 


literare. Faptul se explică uşor de vreme ce, ca geniu: universal, Eminescu ne apare 
drept artistul-demiurg care a realizat opera lui cea mai profundă şi mai deplină sinteză 
a spiritului creator românesc“. 
Memoria profesorului M.D. a rămas în eforturile de a statua în programele 
şi manualele şcolare valorile literaturii clasice române şi, în primul rând pe Mihai 
Eminescu, pentru care a scris, a pledat şi, nu de puţine ori a suferit. În faţa tineretului 
şcolar care a participat la ediţia din 1989 a Concursului naţional de limba şi literatura 
română Mihai Eminescu, dedicat centenarului trecerii în eternitate a poetului, şi care 
s-a desfăşurat, cum era firesc, la Iaşi, M.D. a reluat, în sala Teatrului „V. Alecsandri“, 


cu prilejul deschiderii concursului, tradiţia „Junimii“ susţinând o documentată 


prelecţiune despre Eminescu şi universalitatea sa. 
APRECIERI CRITICE: | | 
Dimitrie Păcurariu: „În B.P.Hasdeu, M.D. a dat cea dintâi monografie critică amplă — 


„temeinic informată şi echilibrată — asupra scriitorului savant. Volumele: G.Ibrăileanu, Lecturi posibile, 
cuprinde substanţiale studii despre G.Ibrăileanu şi T.Maiorescu'“. i 


(C.B.) 


DROUHET, CHARLES 
(1879 — 1940) 


VIAŢA ŞI ACTIVITATEA: Istoric literar român de origină franceză, 


profesor la Universitatea din Bucureşti, s-a născut la Bârlad 1879, dintr-o familie de 
profesori, l 

Bunicul, Charles Drouhet, doctor în medicină la Blaye, tatăl, Pierre Drouhet, 

născut în Franța, s-a stabilit în România, obținând prin concurs, în 1869, catedra de 

limba română şi literatură franceză la liceul din Bârlad, societatea Junimea 

publicându-i, la Iaşi, în 1868, un manual de versificaţie franceză pentru liceu. In 1889 

Charles Drouhet termină cursul primar. Între 1889-1890 urmează cursurile liceului la 
„C.Codreanu'“ din Bârlad, terminându-le la „Sfântul Sava“ din Bucureşti. În 1903, după 
obţinerea licenţei, i se încredinţează Catedra de limba română de la liceul din Bârlad 
unde va preda şi latina. În anul 1903 cere să i se acorde cetăţenia română. În 1904 
obţine, prin concurs, titlul de profesor de franceză şi română; este numit titular la 
Gimnaziul „Dimitrie Cantemir“ din Bucureşti; primeşte o bursă de studii în Franţa. Din 
1906 începe să publice în reviste diferite studii filologice debutând cu Leconte de Lisle, 
în „Convorbiri literare“; în 1908 publică în „Revue d'Historie litteraire de la France“ 
studiul Les originaux du „Barbon“ de I.L.Guez de Balzac. | 

În 1908 studiază şi publică manuscrisele poetului François Mainard. În 1909 
a fost numit, prin decretul Ministerului Instrucțiunii Publice din Franţa, „Élève titulaire 
de la Section des sciences historiques et philologiques de l’ Ecole practique des Hautes 


Etudes“. În 1909 a obținut titlul de doctor în litere la Universitatea Sorbona din Paris - 


şi este numit suplinitor la Catedra de limbă şi literatură franceză de la Universitatea din 
Iaşi. În 1911 i s-a acordat ordinul Coroana României pentru merite deosebite ca profesor 
universitar la Iaşi, decretul fiind semnat de Titu Maiorescu. Publică o nouă colecţie de 
scrieri inedite ale lui Vasile Alecsandri, în „Convorbiri literare“, studii de literatură 
comparată în „Viaţa Românească“; Modele franceze ale teatrului lui V.Alecsandri (Coana 
Chiriţa). În 1912, Victor Hugo şi Vasile Alecsandri poet epic, în „Viaţa Românească“; în 
1915: Alecsandri poet liric şi romanticii francezi (Alecsandri şi Lamartine) în „Viaţa Nouă“; 
Alecsandri, Victor Hugo şi Th. Gautier, în „Viaţa Nouă“; Activitatea literară a lui Pompiliu 
Eliade, în „Viaţa Românească“. Din 1915, îi succede lui Pompiliu Eliade la Catedra de 
limbă şi literatură franceză de la Universitatea Bucureşti. Litografiază cursuri universitare 
despre: Istoria poeziei franceze, Istoria teatrului clasic, Comentarii din clasicii francezi, 
Teatrul francez în secolul al XVII-lea. În 1922 primeşte titlul de Chevalier de la Legion 
d'Honneur şi ordinul Coroana României. E 
Preocupat de programele analitice şi manualele de limba franceză, recomandă 
o schimbare radicală în elaborarea cărţilor şcolare, a dicţionarelor în care să se 
asigure prezentarea istoriei literaturii franceze, în concordanţă cu vârsta elevilor, cu 
progresul cunoştinţelor de limbă.. A format, ca profesor, personalităţi de prestigiu ale 
“culturii române: Iorgu Iordan, Şerban Cioculescu, N.I.Popa, N.N.Condeescu, Basil 
Munteanu, Valentin Lipatti etc. La împlinirea vârstei de 60 de ani, foştii elevi, 
colaboratori au pregătit volumul Mélanges, apărut după moartea profesorului. 
| Împătimit de activitatea didactică exprimă crezul: „Voi muri la catedră, dar 
nu-mi voi abandona cursurile“. | 
Trece în eternitate la 6 ianuarie 1940, cu câteva t implii 
de ani de activitate în învăţământ. Basil Munteanu, succesorul lui la Universitatea 
Bucureşteană, conturează evenimentul la 10 iunie 1940, într-o scrisoare către soţia lui 


Drouhet, Juliette: „Cine a fost profesorul C.D., oamenii privitori de departe n-au putut şti. Fiindcă 
profesorul Drouhet a fost un om sobru în exteriorizări, discret în manifestările sale, un om cu judecata prea 
sigură pentru a fi fost indulgent şi dulce. În eleganța lui, în modestia lui, profesorul Drouhet a fost un om 
precis şi aspru. Avea asprimea dreptăţii. Tehnician al lucrurilor literare, şi mare tehnician, profesorul Drouhet 
învățase acum 30-40 de ani de la maeştrii săi francezi, ştiinţa şi arta judecăților de valoare. In chip cu totul 
spontan, aprecierile sale se grupau în ierarhii. Cu ochiul său pătrunzător acest adânc judecător de oameni n-a fost 


niciodată înşelat de nimeni“, 


OPERA: Leconte de Lisle, 1906; Les originaux du «Barbon» de I.L.Guez 
de Balzac, 1907; Tableau chonologique des lettres du poète François Mainard, Paris 
1909; Le poète François Mainard. Étude critique d 'histoire littéraire (teză de doctorat), 
Paris, 1910; O nouă colecție de scrieri inedite ale lui Vasile Alecsandri, 1911; Modele 
franceze ale teatrului lui V.Alecsandri, 1911; Victor Hugo şi Vasile Alecsandri poet 


luni înainte de a împlini 35 

epic, 1912; Alecsandri poet liric şi romanticii francezi (Alecsandri şi Lamartine), 1915; 
Activitatea literară a lui Pompiliu Eliade, 1915; Un poète roumain de Transilvanie: 
George Coşbuc, 1918; De l'influence française (Lamartine) dans l'oeuvre de Basile 
Alesantri, du Mélanges offerts a Mr.Gustave Lauson, Paris, Hachette, 1922; Ronsard 
şi România, 1924; Gr. Alexandrescu şi Voltaire, 1927; Programele analitice de limba 
franceză din 1932; Manuale de literatura franceză, în colaborare cu M.AL.Beliş, 1929, 
1936 (pentru clasele a IV-a — a VII-a); Manualele de literatură franceză pentru liceele 
industriale (IV, V, VI, VII), 1939; Dicţionarul român-francez, 1939; Influenţa franceză 
în poezia lui Macedonski, 1940; cursuri litografiate pe probleme de literatură franceză, 
comparată; Studii de literatură română şi comparată, 1983. 

REPERE ASUPRA OPEREI: Format într-o familie de intelectuali are 
posibilkatea unei formări intelectuale largi în domeniile filozofiei, istoriei muzicii, 
limbilor clasice etc. A publicat numeroase studii în revistele vremii: „Convorbiri 
literare“, „Viaţa nouă“, „Viaţa Românească“, „Revista Fundațiilor Regale“, etc. 

Dintre scriitorii secolului al XIX-lea s-a oprit asupra lui D.Bolintineanu, 
V.Alecsandri, Grigore Alexandrescu. După modelul oferit în Franţa de Gustav Lauson 
în ceea ce priveşte fundarea literaturii comparate (critic şi istoric literar, 1857-1934, 
lucrări care se bazează pe o temeinică documentare şi claritate a stilului: Istoria 
literaturii franceze, Manualul bibliografic al literaturii franceze moderne). 
| Fost profesor în Franţa, Gustav Lauson apreciază teza de doctorat a lui C.D. 
despre poetul François Mainard (1582-1646) ca fiind „o monografie definitivă“ (peste 
500 pagini). Profesorul de la Sorbona îl caracterizează: „Am putut constata la el 
calităţi serioase de inteligenţă şi un gest al preciziei care-l face foarte indicat pentru 
cercetări originale de istorie literară; a urmărit: problema influențelor franceze în 
literatura română, subliniind specificitatea creaţiei româneşti; problema contactelor între 
cultura românească şi cultura franceză şi reprezentarea vieţii poporului român în 
literatura franceză, ecoul civilizaţiei franceze în România, în a doua jumătate a 
secolului al XIX-lea şi prima parte a secolului al XX-lea.“ Intre preocupările sale se 
înscrie şi un studiu despre o sursă de inspiraţie clasică la Eminescu. Volumul Studii 
de literatură română şi comparată, Editura Eminescu, 1983, cu un cuvânt înainte de 
Zoe Dumitrescu-Buşulenga, ediţie îngrijită, note, tabel bibliografic şi postfață de Silvia 
Burda, pune la îndemâna cititorului interesantele studii, cursuri universitare, ale lui C.D. 


APRECIERI CRITICE: 


Basil Munteanu: „Într-o literatură saturată de influenţele exterioare, studiile comparate 
nu pot decât înflori, astfel încât istoricii trecutului naţional sunt siliţi să se iniţieze în mai multe literarturi. 
Ultimii cincisprezece ani au văzut apariţia unor cantităţi de lucrări de acest tip. O mare parte din ele sunt 
prost concepute. Dar există şi unele excelente, precum acela a lui Charles Drouhet asupra lui Alecsandri şi 
scriitorii francezi (1924), care este un adevărat model al geniului.“ 

Zoe Dumitrescu-Buşulenga: „Profesorul C.D. a însemnat, în istoria învăţământului 
superior dintre cele două războaie, un nume care a garantat calitatea unei pagini întregi, dintr-o tradiţie pe 


care ne place s-o amintim cu orice prilej. 

< Cărturarul acesta de obârşie franceză, împământenit cu atâta dragoste în țara noastră, şi care 
şi-a impus o formaţie riguros ştiinţifică, a ştiut să dea catedrei conduse de el atâţia ani la rând (până. în 
1940) o reputaţie neştirbită de solidaritate şi un prestigiu necontestat.“ 

Silvia Burdea: „Rigoarea, exactitatea, disciplina în gândire şi expresie pe care o imprimase 
Titu Maiorescu criticii şi istoriei literare, au influenţat contribuţiile pe care C.D. le aduce în domeniul 
cercetării şi comparatismului, ca o reacţie împotriva a tot ce ţine de veleitarism. Figura proeminentă a 
învăţământului şi istoriei literaturii româneşti, de numele lui Charles Drouhet se leagă întotdeauna şi 


aplicarea unor metode de investigare şi analiză a literaturii”. 
C.B.) 

DUGNEANU, PAUL 
(n. 1951) 


E VIAȚA ŞI ACTIVITATEA: Critic şi istoric literar, eseist, profesor 
publicist. S-a născut la 23 aprilie, 1951, la Cluj-Napoca. Şcoala generală 165 
Bucureşti; liceul teoretic la Bucureşti (nr.42 şi 36). Facultatea de Filologie, secţia 
română-franceză, Universitatea Bucureşti, 1970-1974. i d | 

Profesor de limba română şi franceză (1975-1978) în Bucureşti şi judeţul 
Ilfov. Redactor, principal la revista „Cărţi româneşti“, pentru versiunea franceză 
(1978-1991); redactor şef la revista „Universul cărții“ a Ministerului Culturii 
(1991-1995); redactor-şef adjunct la „Revista română, Redacţia publicaţiilor pentru 
străinătate a Ministerului Informaţiilor“ (din 1996). Doctor în filologie cu teza: Opera 
poetică a lui lon Heliade-Rădulescu (1988). | 


„Luceafărul“. 

În perioada 1990-1995 susţine rubrica de cronică literară la „Universul cărţii“. 

A mai colaborat la: „Contemporanul“, „România literară“, „Convorbiri 
literare“, „Orizont“ etc, Profesor de limba şi literatura română la Colegiul Naţional „Sf.Sava“. 

OPERA: Universul imaginar, 1981; Forme literare, 1993; Un atlas al 
poeziei; lon Heliade-Rădulescu, 1995. Antologii: M.Eminescu, Texte comentate, 
antologie, studiu introductiv, comentarii, bibliografie, 1990; Liviu Rebreanu interpretat 
de..., antologie, studiu introductiv, bibliografie, 1987; Camil Petrescu interpretat de..., 
antologie, studiu introductiv, bibliografie, 1984. - 

REPERE ASUPRA OPEREI: Cărţile publicate de P.D. au fost bine 
primite de critica literară, impunându-se prin capacitatea de analiză a fenomenului 
literar românesc, prin stilul elaborării, prin informaţia largă. 

Nicolae Ciobanu, în revista „Luceafărul“ (nr.19, 1982) evidenția siguranţa de sine 
a lui P.D. în virtutea căreia se structurează demersul critic „Interpret multivalent şi profund 
sensibil al poeziei“, cu judecăţi nuanţate, P.D. reuşeşte să capteze cititorul. E 

Alexandru Condeescu, subliniind calităţile de critic ale lui P.D. subliniază 
faptul că alegerea cărților despre care scrie rar primesc sentințe de respingere, accentul 
punându-l mai ales pe relevarea calităților cărților, desigur respectându-se rigorile esteticului. 

Antologiile realizate referitor la M.Eminescu, Liviu Rebreanu şi Camil Petrescu 
sunt lucrări interesante, care vin şi în sprijinul cadrelor didactice, elevilor şi studenţilor. 

APRECIERI CRITICE: i 

Pompiliu Marcea: „P.D. a reuşit să se impună, să atragă atenţia prin cronici, recenzii 
şi eseuri care ilustrează inteligenţă critică, orizont intelectual şi capacitate analitică, stil, deci, percutant, 
ironie subtilă şi rafinament în gust şi opţiuni literare.“ 


În perioada 1974-1989 colaborează cu articole, eseuri, cronici, la revista . 


CE Scanned with OKEN Scanner 


84 
DN 


Mihai Ungheanu: „Universuri imaginare ne înfăţişează în P.D. un eseist pe deplin 
conştient de mijloacele şi îndreptăţirea actului său'critic, maturizat ca formulă de lucru şi expresie critică, 
pe scurt un critic de vocaţie.“ 

Alexandru Condeescu: „În atâţia ani de «magistratură în primă instanță», P.D. a 
predicat rar sentința negativă, critica de respingere, alegându-şi operele şi îndeosebi autorii după afinități culturale. 
El scrie «punând în valoare» semnificaţiile şi resorturile profunde ale textului, o critică gravă şi constructivă, 
considerând şi luminând opera printr-un discurs critic adecvat, într-o «alianţă» spirituală cu autorul, unde eleganța 
spiritului critic se supune exacticităţii, pledând pentru frumuseţea şi rosturile antologice ale artei.“ 


(C.B.) 


DUMITRESCU-BUŞULENGA, ZOE 
| (n.1920) o 


VIAŢA ŞI ACTIVITATEA: Istoric literar, eseist, profesor universitar 


de literatură universală şi comparată, academician, director al Institutului de teorie şi 
istorie literară „G.Călinescu“, al Academiei Române din Roma, Z.D.-B., s-a născut 
la 20 august 1920 la Bucureşti. 


A urmat cursurile Şcolii Centrale de Fete, pe care o absolvă în 1939. 


Licenţiată în filologie engleză şi germană, în drept (face şi studii muzicale) Z.D.-B. 
a fost redactor la Editura de Stat (1948-1950), Editura de Stat pentru Literatură şi Artă 
(1950-1952); cercetător la Institutul de istorie literară al Academiei (1952-1954), 
profesor şi şef de catedră la Facultatea de Limbă şi Literatură română din Bucureşti; 
director la Institutul „George Călinescu“: vicepreşedintă a Academiei Române (după 
.1989); director al Academiei Române din Italia. A debutat publicistic în 1950, iar în 
volum cu monografia lui Jon Creangă (1963) una dintre cele mai interesante lucrări 
despre marele nostru povestitor, realizate în literatura română, Ion Creangă fiind inclus 
în categoria personalităţilor renascentiste de tipul lui Boccacio, Rabelais sau Swift. Tot 
în 1963 va da amplu studiu asupra lui Mihai Eminescu, realizând, aşa cum bine 
apreciază Marian Popa, în dicţionarul său „o stilizată biografie spirituală, accentul 
fiind pus pe reconstituirea etapelor formării coordonatelor interioare. Se face în mod 
intens apel la opera postumă, observându-se în genere interesul pentru extragerea unor 
informaţii de detaliu ignorate anterior“. Interesul pentru poetul naţional devine laitmotiv al 
activităţii sale: Mihai Eminescu, cultură şi creaţie, 1916; Eminescu. Viaţă. Creaţie. Cultură, 
1989. Se impune a fi reţinut interesantul studiu Eminescu şi romantismul german, 1965. 
A alcătuit antologii literare, studii de prezentare a unor personalităţi. A fost 
peste zece ani preşedinte al edițiilor Concursului Naţional „Mihai Eminescu“, A 
sprijinit editarea manualelor şi programelor şcolare, prin cuprinderea în acestea a 
valorilor perene şi, nu în ultimul rând, a instruit cu dăruire, de la catedră, zeci de 
generaţii însufleţindu-le ideile de bine şi frumos, de armonie, de încredere în 
desăvârşirea lor profesională. 

OPERA: Jon Creangă, 1963; Mihai Eminescu, 1963; Surorile Brontë, 
1968; Renaşterea Umanismului şi dialogul artelor, 1971; Eminescu şi romantismul 
german, 1971; Valori şi echivalenţe umaniste, 1973; Antologia poeziei româneşti, 1974; 
Sofocle şi condiţia umană, 1974; Renaşterea umanismului şi destinul artelor, 1976: 
Meşterul Manole, (română, germană, italiană, franceză, engleză, rusă), 1976; 
Eminescu — cultură şi creaţie, 1976; Periplu umanistic, 1980; Picu Pătruţ, în vol. Picu 
Pătru — Miniaturi şi poezie, ediţie îngrijită, tabel cronologic şi note de Octavian 
O.Ghibu. Asociaţia România, Bucureşti, 1985; Muzica şi literatura; Scriitori români, 
în colaborare cu Iosif Sava, vol. I-II, 1987. 

REPERE ASUPRA OPEREI: În Cuvânt despre evoluția poeziei 
româneşti la Antologia poeziei româneşti (Editura Didactică şi Pedagogică, 1974), 
Z.D.-B. afirma: „Artele în general, ca şi creativitatea artistică, dau, pare-se, adevărata măsură a 
spiritualităţii unui popor“. În toate scrierile sale urmăreşte şi realizează această 
demonstraţie, după cum realizează pe largi dimensiuni interferenţele între literatura 
română, germană, italiană, franceză, engleză etc. Pornind de la valorile confirmate 
de timp ale literaturii române „Eminescu şi Sadoveanu fiind — aşa cum mărturiseşte Z.D.-B., 
în interviul cu Grigore Ilisei (în Portrete în timp) — stelele fixe ale cerului meu din acei ani, 
vegheat de grija pricepută a mamei mele. Îmbogăţit mereu numai cu stele de primă mărime“. 
Fascinaţia, în adolescenţa tîrzie — dincolo de cele două permanenţe — „a fost opera lui 
Blaga şi mai ales cea filozofică. De altfel, toată generația mea sau mai toată lumea punea Spaţiul mioritic 
foarte sus în lumea valorilor contemporane şi, de altfel, şi întreaga Trilogie a culturii şi întreaga Trilogie a cunoaşterii“. 


Despre anii de formare, Z.D.-B., aminteşte contactul, de timpuriu cu unele- 


opere filozofice, cu literatura universală: „o bibliotecă bună şi destul de diversă în alcătuirea 
ei mi-a stat de foarte timpuriu la îndemână. Ştiinţe juridice, politice, economice, filozofice erau acumulate 
în interesul tatălui meu care-mi urmărea acest compartiment de lectură şi-mi întreținea abonamentele la 
revistele străine încă de pe la 15-16 ani. Mi-amintesc, nu fără un surâs, că, datorită lui, am citit între 
15 şi 16 ani Descartes, Auguste Comte şi L'évolution créatrice de Bergson. Nu ştiu cât am înţeles atunci (?), 
dar poate că a fost bine că le-am parcurs pentru întâia oară la vremea aceea. Cu mama navigam prin 
literatură, română şi universală“. Şi Z.D.-B. fixează într-o concluzie binefacerile temeinicei 
sale instruiri, a pasiunii şi interesului faţă de valorile culturii române şi. universale: 
„Scena turnantă a orientărilor diverse pe care le-a luat viaţa mea intelectuală şi cariera mea s-a putut 
desfăşura fără hiatusuri pe această bază sigură. Aşa încât eu nu cred că mi s-a închis un drum şi mi 
s-au deschis altele. Erau de fapt, ramificații ale aceluiaşi drum al minţii.şi sufletului, (...) temeliile erau puse 
şi metodologiile specialităţilor umanistice destul de bine stăpânite ca să pot evolua prin căile literaturii 
şi culturii româneşti fără prea mari dificultăţi şi chiar, în cele din urmă, cu oarecare mici izbânzi “. 

Iată un interesant portret făcut de Z.D.-B. (în cartea menţionată) lui 
G.Călinescu. Profesorul G.Călinescu fusese transferat la Bucureşti unde, desigur, faima 
îl precedase de mult prin originala, scânteietoarea sa operă: „Şi noi, cei din ultimii ani, de 
la alte specialităţi, ne-am dus să-l vedem şi să-l ascultăm. Spectacolul a fost absolut fantastic. Călinescu 
făcea să explodeze toate criteriile noastre despre Universalitate şi atitudine academică, într-o Facultate unde 


spiritul lui Maiorescu stăpânea încă (înaintea reformei din '48 a învăţământului). 

Gesturile, mimica, tonul erau atât de noi în vechiul amfitetru, încât neconformismul profesorului 
a devenit o evidenţă de la primele cuvinte. În faţa unui ‘auditoriu admirativ la culme, dar şi puţin 
adă judecăţi de valoare ameţitor de noi, asocieri de o îndrăzneală care-ţi 


descumpănit, se succedau în casc ito c 
cele mai diverse domenii. 


tăia respirația, o mişcare neîntreruptă a intelectului în ` i i 
În fine o splendidă echilibristică a spiritului creator s-a desfăşurat în faţa uimirii noastre, la 


început uşor sceptice, la sfârşit profund admirative. Am rămas cu aceiaşi admiraţie pentru scânteietoarea 
personalitate şi în timpul puţin.al colaborării la catedră şi în anii- colaborării la Institut. Era o prezenţă 
covârşitoare, imprevizibilă în ceea ce priveşte direcţiile de orientare în fiecare clipă, a unui intelect de o 

strălucire şi îndăzneală a mişcării cum n-am mai întâlnit“. lată şi meditaţia peste timp despre 
Tudor Vianu: „Dar «afinităţile» au funcţionat pentru mine mult mai mult cu profesorul şi maestrul meu 
Tudor Vianu. (...) În Comparatism nimeni altul nu mi-a fost model decât Tudor Vianu. Înțelegerea unui text 
mai întâi prin analiza stilistică mi-a dat-o încă din anii studenţiei, la cursurile de Estetică. Apoi punerea 
alături de două texte, a doi autori, fără grabă, stabilirea de paralelisme, de influenţe, îmbinarea unei 
viziuni istoriceşte cu una estetică, emiterea unei concluzii judicioase, măsurate, le-am învăţat tot de la el. 
Şi în această lumină am cântărit şi mi-am însuşit cuceririle noi ale Comparatisticii.“ 

Interesante şi utile păreri pentru activitatea de dascăl şi de intelectual 


implicat în viaţa cetăţii formulează Z.D.-B. şi în ceea ce priveşte valorile unui discurs: 
„Luciditatea urmăreşte, cred, mai cu scamă arhitectura discursului, în vreme ce dogoarea... este temperatura 
izvorului însuşi, chezăşia francheţii, a autenticităţii. Aşa încât eu văd cele două atribute într-o obligatorie 
complementaritate pentru realizarea discursului «ideal». Şi continuând observaţiile sale, aminteşte de numele 
profesorilor Pogoneanu, de Tudor Vianu, I. Petrovici. Şi totuşi «ţinuta» vorbitorilor profesori, ca Ion 
Petrovici, sau T.Vianu, rămâne, până astăzi, şi sperăm şi până mâine, un ideal de comportament 
academic, de respect necesar al cuvântului emis care numai înconjurat de o aură de eleganţă şi solemnitate 
îşi dobândeşte ceea ce numim azi «credibilitate». 


Cine a audiat cursurile sau alte tipuri de conferinţe susţinute de Z.D.-B.a 


“putut înţelege că acestora le-a adăugat personalitatea “5a,„farmecul feminin al unei 
sensibilităţi intelectuale şi de suflet care rămâne unică în cultura română, printr-o 
marcantă religiozitate tradusă în respectul pentru vorbitor şi pentru auditor, pe 
coordonatele unei înălţări spirituale de cultură şi credinţă. 

Despre Periplu umanistic (Editura Sport Turism, 1980), criticul Dan 


C.Mihăilescu avea să afirme în revista „Luceafărul“ nr. 2, 1981: „Un lector neexersat va 
fi copleşit de cantitatea informaţională a acestui periplu de suma de istorie, filozofie, istoria artei, a ideilor, 
a literaturii, de valul de biografii şi referinţe; cartea este însă, dincolo de toate, o bucurie mărturisită.“ - 


Valeriu Râpeanu sublinia la apariţia cărţii („România liberă“, 1980) faptul | 


că „sistemul de referinţă al autoarei are drept punct cardinal idealul clasic al omului“. 

Prin studiile despre Eminescu, Z.D.-B. sparge tiparele unei mentalități, 
transferând analiza în domeniul ontologic liric eminescian, deschizând, după aprecierea 
lui Edgar Papu, cu strălucire „regalul feminin în eminescologia românească“. Astfel, 
Mihai Cimpoi într-un interviu cu Z.D.-B. sintetizează originalitatea contribuţiei, 
Eminescu urmărit în cele mai frumoase, mai măreţe, momente ale vieţii în toate 
elementele: «A întrezărit, în lumina aceloraşi mituri vechi cât lumea creaţia cea dintâi, 
a făpturilor eterne (după surse gnostice sau neoplatonice), cât şi pe cea de a doua, a 
fiinţei cu tristeţi trecătoare». 


În Orizontul unei culturi, Z.D.-B. relevă i ipostaze ale titanismului eminescian: 
„..Socotim însă că vârful piramidei de valori este reprezentat de Eminescu, fireşte. Cu el, şi integrarea şi 
reprezentarea orizontului de cultură românesc s-au produs altfel, dramatic, într-un fel unic până acum la 
noi. Genialitatea lui de tip leonardesc căuta insaţiabil înspre toate orizonturile de cultură pe care ar fi vrut 
să şi le însuşească într-o gigantică aventură de cunoaştere. Dinăuntrul fatalei finitudini omeneşti, poetul 
şi gânditorul a aspirat ardent spre desmărginire. Într-acolo îl puteau purta două căi: una a înţelepciunii 
tradiţionale româneşti, cealaltă postulată de câteva sisteme filozofice cu răsunet universal în care s-a 
cufundat cu voluptate, şi în special de filozofia kantiană. Prima îl obişnuise cu perceperea unui timp în ale 
cărui dimensiuni se desfăşura «destinul» dar îi fluturase şi făgăduinţa unui timp mare, fără scurgere, 
atotcuprinzător şi simultaneitate, ascuns în frumoasa ficţiune a basmului, şcoală elementară a eternității. 
Căutătorul însetat de sensuri, tânăr, privind numai la lumea de efecte care e realul, a înţeles la început 
numai vijelioasa, necruţătoarea acţiune a timpului înăuntrul vieţii. Şi în moarte i s-a părut a vedea sens 
«întors şi ateu», în destinul condus de stea sau «fără stea», nedreptate flagrantă. De aci a pornit gestul de 
răzvrătire împotrivă «legilor ce-s scrise» şi nu numai a acelora, ci a tuturor rânduielilor pe care le ştia şi 
le păstra viziunea despre lume a înţelepciunii tradiţionale. Accidente provocate de timp în contingent l-au 
făcut la început pe Emmya să deteste ordinea aceasta a realului şi să dorească răsturnarea lui cu 


ERE 

mijloacele cunoscute ale împotrivirii la ordinea dominantă, consacrată: vehemenţa cuvântului profetic 
A FRA A w N i i i ă 
îndârjirea în tăgadă a gestului demolator al «demonului», mânia revoluţionară a proletarului.“ 


Strigând din adâncurile plutonice, tânărul Eminescu tăpgăduia ordinea - 


universală, despărţindu-se astfel, pentru o vreme, de viziunea universală, cosmică, 
spre care conduc toate ritualurile. 

Tot mai înverşunat duşman al timpului (în sens shakespearian), el avea să 
descopere destul de curând şi argumentele filozofiei kantiene în legătură cu acele 
categorii care prezidează cunoaşterea (timpul, spaţiul, cauzalitatea) şi strigătul 
entuziast cu care le întâmpina avea exultanţa unei descoperiri fundamentale: izbutea să 
abolească, în ordinea conceptuală, obstacolele ce-i zăgăzuiau libertatea şi să se 
găsească faţă în faţă cu eternitatea. In ms. 2 287, câteva rânduri dezvăluie această 
atitudine a intelectului: „... Este ciudat, când cineva a pătruns odată pe Kant, când e pus pe acelaşi 


punct de vedere atât de înstrăinat acestei lumi şi voinţelor ei efemere, — mintea nu mai e decât o fereastră 
prin care pătrunde soarele unci lumi nouă, şi pătrunde în inimă. Şi când ridici ochii te afli într-adevăr 


într-una. Timpul a dispărut (S.n.) şi eternitatea cu faţa ei cea serioasă te priveşte din fiece lucru. Se pare - 


că te-ai trezit într-o lume încremenită în toate frumuseţile ei şi cum că trecere şi naştere, cum că ivirea 
- şi pieirea ta înşile sunt numai o părere. Şi inima, numai, e în stare a te transpune în această stare. Ea se 
cutremură încet din sus în jos, asemenea unei harfe eoliene, ea este singura ce se mişcă în această lume 


eternă..., ea este orologiul ei“. 

Fragmentul are o frumuseţe revelatorie. Şi ca întotdeauna la Eminescu, 
întrebarea filozofică se leagă de un corespondent în creaţie. Sărmanul Dionis vine să 
ateste în admirabile imagini, mito-poetice victoria tânărului răzvrătit împotriva ordinii 
prestabilite. Ce spunea Baudelaire citându-l pe Wagner, „omul care n-a fost, încă din leagăn, 
înzestrat: de vreo mână cu darul nemulțumirii față de tot ceea ce există, nu va ajunge niciodată la 
descoperirea noului“, găseşte o ilustrare dintre cele mai convingătoare în cazul lui 
- Eminescu. Puterea îndârjită cu care tinereţea lui setoasă de absolut refuza realul se 


revarsă din plin în jocul fascinant cu categoriile din Sărmanul Dionis. O carte de - 


„magie, cartea lui Zoroastru, ajunsă în posesia eroului Dionis, gânditor din secolul al 
XIX-lea, îngăduie mânuirea în voie a timpului, spaţiului şi chiar a cauzalităţii... 

«Căderea» . cu care se soldează extraordinara aventură de. cunoaştere 
(neatinsă în parametrii ei filozofici de nici a altă experienţă romantică), refăcând 
«căderea» arhetipală, luciferică, ne pare a constitui un catharsis de o speţă deosebită 
pentru căutătorul de adevăr /în afara înţelepciunii tradiţionale; exprimând tacit o 
concluzie de renunțare la mijloacele unei epistemologii care să conducă la răsturnări 
fundamentale în toate ordinile spre obţinerea libertăţii absolute. 

"APRECIERI CRITICE: 

Edgar Papu: „... Z.D.-B. deschide, cu strălucirea de mult aşteptată din partea înaintaşilor 
ei, regalul feminin în eminescologia românească.“ l 


Marian Popa: „În genere, opera sa implică o erudiție prodigioasă, servind o structură 


sufletească de elevat umanism cu gesturi romantice şi un entuziasm cultural neobosit.“ i 
Pompiliu Marcea: Volumul Valori şi echivalențe umanistice conține studii cu privire la 
locul ocupat de creaţia spirituală românească în creaţia universală, urmându-se modelul studiilor lui 
T.Vianu, a cărui elevă a fost, Textele sunt totdeauna dense prin capacitatea asociativă, prin abundența 
ideilor şi sugestiilor.“ 
Constantin Cubleşan: „Prin tipicul său de ample dimensiuni — Viaţă. Creaţie. Cultură, 
- Z.D.-B. realizează, printr-o largă deschidere identică, acea privire de ansamblu asupra personalităţii 
celui mai de seamă poet român, relevând punctele esenţiale ale articulației universului său specific naţional 


la orizontul culturii universale.“ 
(C.B.) 

FAMILIA 


Revistă de cultură, „Foaie enciclopedică şi beletristică cu ilustraţiuni“, 
apărută sub conducerea lui Iosif Vulcan, mai întâi la Pesta (1865-1880), apoi la 
Oradea (1880-1906), (1926-1929) şi ( 1934-1944); o nouă serie începând cu anul 1965, 
când se împlinea un secol de la înfiinţarea ci. | | 

Marele merit al lui Iosif Vulcan a fost acela de a se fi priceput să adune 
colaboratorii „Familiei“ condeie româneşti, ilustre în epocă „dar şi scriitori maghiari, 
însufleţiţi de tendinţe progresiste“, Menţionăm printre colaboratori: G.Bariţiu, 
D.Bolintineanu, Timotei Cipariu, Ilarie Chendi, Petre Dulfu, O.Goga, G.Coşbuc, 
B.P.Hasdeu, Al.Macedonski, ALl.Vlahuţă, Duiliu Zamfirescu, 1.H.Rădulescu. , 

Un moment important l-a constituit debutul lui M.Eminescu, cu poezia De-aş 
avea (1866), debut ce avea să aducă cu sine şi schimbarea numelui din Eminovici în 
Eminescu, schimbare acceptată de poet. Astfel în nr. 6 al revistei, din 
25 februarie/9 martie 1866, la sfârşitul poeziei De-aş avea... s-a putut citi nota: „Cu 
bucurie deschidem coloanele foaiei noastre acestui june de 16 ani, care, cu primele sale încercări poetice 
trimise nouă, ne-a surprins plăcut“, Şi apoi, la „Poşta redacţiunii“ din acelaşi număr, 
menţiunea: „Cenăuţi, M.E.: o corespondenţă am primit cu 'bucurie“. Semnul acceptării 
schimbării numelui şi al unui început de colaborare fructoasă pe viaţă. Tot de numele 


„lui L.Vulcan se leagă şi descoperirea lui G.Coşbuc (1882): „S-a ivit un nou talent, la început 
timid şi sfios, sub pseudonimul Boşcu. În scurt timp talentul acesta lua un drum înalt, devenit poet, fondatorul . 


unei şcoli poetice române: era George Coşbuc“ (n.n. Boşcu-anagrama lui George Coşbuc). 
| Intr-o scrisoare adresată lui G.Bariţiu (9 aprilie, 1865), Iosif Vulcan preciza 


scopul revistei: „Această foaie va aduce portretele bărbaţilor mai vestiți cu biografiile lor, poezii, novele _- 


originale şi traduceri de la poeţi şi literați cei mai renumiţi ai Europei, mai departe dizertaţiuni scrise în stil 
uşor despre istorie, limbă, estetică etc.“ 


Revista „Familia“ a militat pentru răspândirea culturii în mase, pentru 
menţinerea spiritului naţional, cultivarea limbii naţionale considerând ca izvor limba 
populară, încurajarea scriitorilor tineri, a mişcării teatrale, a emancipării femeii având 
chiar o rubrică permanentă intitulată Convorbiri cu cititoarele. P 

De-a lungul anilor, la revistă au mai colaborat personalități ale vieții 


- culturale româneşti, cum au fost: Victor Eftimiu, Cezar Petrescu, Emil Isac, Eugeniu 


Speranţia, Eugen Jebeleanu, Mircea Vulcănescu, Octav Şuluţiu, I. Lupaş, Anton 
Holban, Panait Istrati, Th. Capidan, Lucian Blaga, Gib I.Mihăiescu, Eugen Lovinescu, 
Onisifor Ghibu, Al. Dima, I. Agârbiceanu, I. Marin Sadoveanu, Doru Petraşincu, 
Hortensia Papadat-Bengescu, Victor Papilian, N. Davidescu, Ovidiu Papadima, Tudor 
Vianu, I. Minulescu, G. Murnu etc. 

PN E RR ae 
O.Goga surprinde „cu pana muiată în reverența recunoscătoare şi rafinată expresie 


poetică“ (Horia Oprescu) rolul pe care l-a avut revista „Familia“ în literatura română: 
„Familia rămâne biletul de intrare permanentă a lui Iosif Vulcan în istoria literaturii noastre, Scriitorii din 


toate părţile îşi trimiteau, aici, contribuţia lor. Eminescu şi-a publicat în paginile ei primele înfrigurări de - 


patimi şi stele“. 

Nicolae Iorga nota în 1904: „Această revistă — care se cheamă bine Familia — ţine 
„seama de nevoia de a citi a oamenilor fără pretenţii şi fără mofturi, care înţeleg de atâtea ori mai drept 
şi simt mai adânc decât ceilalţi“. 

Iată şi gândurile lui Cezar Petrescu exprimate în eseul Literatura pământului, 
publicat în „Familia“ (anul I, nr, 4, iunie 1926): „Literatura românească abia acum se 
îndreaptă spre psihologism: spre analiza adâncă a sufletelor, după ce se lăsase ademenită numai de 
descriptivism. Dar psihologismul acesta e românesc, sufletele sunt ale noastre, un ecou al reţelelor apusenc, 
de la Proust citire, nici răsăriteni, de la Dostoievski şi Andreev citire. Căci o literatură se pune în valoare 
în literatura universală numai prin ceea ce aduce specific naţional şi autohton, nu prin meşteşugite şi fie ele 
oricât de isteţe imitări. | 

De-aici până la regionalism nu e decât un pas, şi departe de a osândi regionalismul în artă şi 
literatură aşteptăm de la el o îmbogăţire sufletească — fiecare plai cu orizontul şi cântecul lui. O literatură 
ardelenească va fi cu atât mai românească, cu cât va fi mai întreg şi specific Ardealului: după cum, la 
rândul ei, în literatura universală un loc vom merita în măsura numai în care vom şti să rămânem cât mai 
mult şi cât mai intact români. Fie cât de moderni români, căci nu suntem pentru evadarea din ritmul vieţii 
contemporane, dar să rămânem români. Orice şcoală literară, orice încercare de primire a fondului ori a 
formei, îşi are rost fiindcă viaţa nu este pictrificată, e mobilă şi în necurmată prefacere, Dar în toate 
aceste aventuri în ţinutul necunoscutului, scriitorul să păstreze suvenirul decorului, oamenilor şi sufletelor 
din ţinutul natal, ca acei morţi musulmani care oriunde ar fi îngropaţi, sunt înfăşuraţi cu capul spre Mecca.“ 


APRECIERI CRITICE: 


Constantin Cubleşan: „Având modelul lui Bariț şi influenţat de profilul magazinelor 
germane şi ungurești ale epocii, Iosif Vulcan fundează în 1865, la Budapesta, foaia enciclopedică, de 
cultură şi literatură Familia, care are ca prim scop exaltarea ideii de unitate naţională. Mutată la Oradea 
în 1880, revista continuă să fie, până la ultimul său număr, în 1906, un focar de primă importanţă în 
Transilvania pentru experimentarea prin faptă a unităţii de limbă şi cultură românească. Propietarul, 
directorul şi redactorul revistei, Iosif Vulcan îşi confundă astfel viaţa (se stinge în 1907, la Oradea) cu'viaţa 
publicaţiei sale, de-a lungul a patru decenii, urmărind prin totul propăşirea culturii şi spiritului naţional 
românesc.“ o 

Perpessicius: „Din Cernăuţiul bântuit de holeră (M.Eminescu) trimite revistei Familia de 
la Budapesta, condusă de Iosif Vulcan, colaborarea sa, ce marchează o dată cu apariţia poeziei De-aș 
avea... la 25 februarie /9 martie 1866, nu numai începutul unei cariere poetice, dar şi împământenirea 
numelui Eminescu, pe care directorul Familiei îl substituie lui Eminovici. Colaborarea la Familia urmează 
între 1866-1870 şi se constituie o etapă bogată în sugestii a poeziei eminesciene.“ | 
| Horia Oprescu; „Valoarea Familiei şi meritele lui Iosif Vulcan nu-s doar prilej de 
_ însemnări stilistice sau de notații omagiale, pe marginea unui periodic de demult, Pentru că vrednica 
publicaţie orădeană nu are virtutea, îndeobşte cunoscută, de a fi înserat în colanele sale, pentru prima 
oară, versurile şi numele lui Eminescu, care a debutat aici la 16 ani. Nici inspiraţia de a fi fost naşul său 
literar prin schimbarea lui Eminovici în Eminescu, nu ar fi adăugat la palmaresul lui Vulcan destul pentru 
o binemeritată consacrare, datorată desigur osârdiei culturale consecvente manifestată de Familia, mai bine 


de patru decenii.“ 
(C.B.) 

GASTER, MOZES 
(1856 — 1939) 


VIAŢA ŞI ACTIVITATEA: Filolog, s-a născut la 17 steme 


1856, la Bucureşti. Face studiile gimnaziale la „Gh. Lazăr“, iar pe cele liceale la 
„Matei Basarab“, unde l-a avut ca profesor pe celebrul latinist I.C.Massim (1825-1877 


— membru fondator al Societăţii Academice Române; a elaborat, împreună cu 


A.T.Laurian — care i-a transmis pasiunea pentru ştiinţele filologice — Dicţionarul limbii 
române. Cursurile universitare le urmează la Breslau în Germania (actualmente 


Wroclaw, în Polonia) cu romanistul Gustav Grober (1844-1911 — lingvist şi filolog . 


german, editor al culegerii Compendiu de filologie romanică). A făcut în paralel studii 
rabinice care îi deschid orizonturi orientaliste şi îi sporesc interesul pentru folcloristică 


şi cărţile populare (M.Angehelescu). Studii de orientalistică le va continua la Leipzig, - 


unde, în 1878, va obţine titlul de doctor cu teza: Zur romanischen Lautgeschicte, I. Die 
gutturale tenuis — primul studiu monografic, de fonetică istorică, asupra velarei k. În 
1876, după ce a colaborat la revista lui Hasdeu, „Columna lui Traian“, cu studii de 
etnopsihologie asupra limbii şi literaturii române, va publica primul său volum Câteva 


rectificări la etimologiile greco-turco-maghiare. ale lui Rösler. În perioada studiilor la - 


Leipzig face cercetări privind legătura limbii române cu celelalte limbi romanice; 
studii de semitologie, albanologie şi tracologie. a 


În 1880, revine în ţară şi lucrează la cartea Literatura populară română, - 


care va apare în 1883, din care citise fragmente la „Junimea“. Frecventează seratele de 
miercurea de la Maiorescu, unde îi cunoaşte pe M. Eminescu, Creangă, Slavici şi alţi 
junimişti bucureşteni. „În această perioadă — precizează Mircea Anghelescu în prefața la 


Literatura populară română a lui M.G. — trebuie plasate, probabil, şi amintirile publicate mult 
mai târziu despre Eminescu şi lecturile lor din vechi manuscrise: „Eu veneam des pe la dânsul când şedea 


în casa de peste drum de grădina Episcopiei, unde este acum Ateneul român. Veneam pe la 11 de dimineață 


şi foarte des îl mai găseam în pat, iar apoi:se scula, îşi făcea cafeaua îmbrăcat în halat şi papuci şi apoi 
scotea câte unul din manuscriptele vechi pe care le poseda şi citeam împreună. Lui îi plăcea mai ales 
manuscriptul cărţii pe care am numit-o eu honograf şi şedeam acolo câteva ceasuri şi citeam din una şi din 
alta...“ În orice caz, cartea era redactată cel puţin în toamna anului 1882, când M.G. 
începe să citească fragmente în şedinţele „Junimii“ bucureştene, având printre 
ascultători pe Creangă, Eminescu, Slavici şi alţi scriitori, iar dintre folcloriştii care 


frecventau cercul lui Maiorescu, pe Jipescu, Baican, Ispirescu. Miercuri 4 octombrie stil 


nou, 1882, Maiorescu nota în jurnalul său: «Astă-seară întrunire literară la mine, vreo 16 
persoane. Jipescu ne-a amuzat iarăşi în cel mai înalt grad cu imitările lui... Gaster ne-a citit începutul de 
la a sa Literatură populară. Cărţile religioase». Săptămâna următoare lectura continuă: 

„Seara, literatură cu Gaster (continuare a interesantei lecturi despre cărţile populare 
româneşti de legende religioase)“. Lectura continuă cu intermitențe, la 25 oct., la 3] 
ian. 1883 etc. „Nu ştim dacă Maiorescu a notat la fiecare şedinţă pentru a putea 
preciza cine i-a cunoscut lucrarea încă din această fază. Este necesar să menționăm 
că iarna anilor 1882-1883 este una din cele mai fructuoase perioade ale „Junimii“ 
bucureştene, care era frecventată acum, în afară de obişnuiţi ca Eminescu, Creangă 
(venea în Bucureşti la şedinţele Consiliului general al instrucţiunii), Caragiale, Slavici 
şi de neofiţi ca Hasdeu, Macedonski, episcopul Melchisedec Ştefănescu, de actuali şi 
viitori miniştri, de academicieni, persoane influente în general; în această perioadă vor 
fi citite şi Luceafărul lui Eminescu, Fântâna Blanduziei a lui Alecsandri şi Noaptea de 
noiembrie a lui Macedonski. În afară de faptul că lectura în acest cerc însemna în sine 


un început de notorietate, ea îi deschidea cărţii, care încă nu apăruse, drumul spre o ` 


carieră strălucită“. 

În perioada 1881-1885 M.G. desfăşoară o vastă activitate publicistică, 
colaborând la „Revista pentru istorie, arheologie şi filologie“, la „Monatschift fur 
Geschiche und Wissenschaft des Judentunes“, din Dresda, precum şi la „Anuarul pentru 
israeliți“. A fost ales membru de onoare al „Ateneului Român“. Cartea sa, apărută în 
1883, a fost apreciată de Gustav Meyer, profesor la Graz care afirma: „Nici o altă 
literatură nu posedă încă o aşa publicaţiune completă şi rezumată“, şi de profesorul danez 
Kristoffer Nyrop, care acceptă unele principii ale lui M.G. privind originea basmelor. 
In domeniul istoriei limbii române este preocupat de probleme importante ale 
lingvisticii — fonetică istorică, lexicologie, lexicografie, onomastică, toponimie, 
gramatică istorică, ortografie — cu accent pe romanitate: Stratificarea elementului latin 
în limba română (1883) şi Die nichtlateinischen Elemente im Rumănischen (1888). 
M.G. susţine studierea dialectelor din sudul Dunării pentru a pune mai bine în valoare 
istoria limbii române. | 

În 1885 a fost expulzat din ţară, pe motive subiective, de a fi deranjat p 
D.A Sturdza, „istoric diletant şi fantezist, dar politician liberal de mare influenţă şi mai ales un om care 


nu iartă nici o ofensă“ (după cum precizează Mircea Anghelescu), prin reducerea la ridicol a unor teorii 
etimologice fanteziste, pe care le expune în cadrul unei conferinţe la societatea geografică română, în faţa 


unei asistenţe „foarte simandicoase (inclusiv regele)“ (Mircea Anghelescu). | 
l B.P.Hasdeu, indignat, va scrie soției sale la Paris: „a goni din țară pe cei mai buni 
pentru a lăsa numai nişte lepre, iată o tactică foarte curioasă, pe care n-o înţeleg“. | 
Se va stabili la Londra, unde va ajunge rabin al comunităţii evreieşti de rit 
spaniol. În 1891 M.G. va publica Chresromaţie română (2 vol.), în româneşte la 
Bucureşti, şi în franţuzeşte, la Leipzig, lucrare în care reproduce peste 200 de texte 
tipărite şi manuscrise din secolele XI-XIX — de natură religioasă, istorică, literară, 
unele în dialectele aromân, istroromân. Glosarul inventariază cuvintele din text, dând 
corespondentul lor în grecește şi franţuzeşte, uneori chiar şi forma arhaică dialectată. 
„Pe baza unui manuscris descoperit“, publica la Londra, în 1893 o ediţie a 
Tetraevangheliarului lui Radu de la Măniceşti (tipărită ulterior la Bucureşti în 1895, 
- dar difuzată abia în 1929 cu titlul greşit Tetraevangheliarul diaconului Coresi 1561). 
Numărul lucrărilor lui M.G. se ridică la peste 280, o parte au văzut lumina 
tiparului în publicaţii din ţară: „Revista pentru istorie, arheologie şi folclor“, „Columna 
lui Traian“, „Transilvania“, „Românul“, „Bukarester Salon“, „Revista literară“, 
„Anuarul pentru israeliți“, sau în străinătate: „Zeitschrift für romanische Philologie“, 
„Monatschrift für Geschichte und Wissenschaft des Judentum“ — Dresda, „Folk-lore“ 

92 | 
— Anglia, „Journal of the Royal Asiatic Society“, „Search, bizantinich-neugrichische 
Jahrblicher“ ş.a. 

După primul război mondial, M.G. va relua colaborarea la presa românească 
de specialitate, iar în 1921 va întreprinde, la solicitarea lui Octavian Goga, atunci 
ministru al artelor, un turneu de conferinţe în România, desfăşurat cu mult succes. 

În 1936, Mircea Eliade avea să scrie în „Vremea“: „Nu ştiu dacă vreun bancher 
sau arendaş evreu a fost expulzat în epoca dintre 1870 şi 1916. Au fost însă siliţi să plece trei mari savanţi 
evrei: Gaster, Şăineanu şi Tiktin. Toţi trei şi-au cucerit un renume european“, | 
| La 30 mai 1930, M.G. a fost ales membru de onoare al Academiei Române, 
în urma propunerii făcute de Sextil Puşcariu în 1929 şi susţinut de I.Bianu, Şt.Ciobanu, 
istoricii L.Nistor, Silviu Dragomir. La sugestia lui Nicolae Titulescu, va ceda Academiei, 
bogata sa colecţie de cărţi şi manuscrise româneşti vechi (cca 750 texte). A avut bune 
relaţii cu ţara, cu specialiştii (N.Cartojan) — pe care i-a încurajat în cercetare. 

Viaţa sa plină de dor şi dragoste pentru limba şi literatura română, după 
cum singur mărturiseşte în scrisoarea către preşedintele Academiei, Ion Bianu, vechi 


prieten, a fost confirmată şi de fiul său, Theodor Gaster, şi el orientalist celebru, - 


care-şi aminteşte de: „succesiunea de studenţi români care erau protejaţii speciali ai tatălui meu şi care 
păreau să facă întodeauna parte din familie“ (M. Anghelescu). | 

Rămân referenţiale contribuţiile lui M.G. în domeniile lingvisticii, 
romanisticii, folcloristicii, foneticii şi istoriei limbii, editării de texte vechi, 


orientalisticii, în special ebraisticii comparate, într-o operă solidă realizată în peste 


şaizeci de ani şi peste care timpul nu poate trece uşor. 

OPERA: Câteva rectificări la etimologiile grece, turce şi maghiare ale lui 
Rösler, 1876; Stratificarea elementului latin în limba română, 1883; Literatura 
populară română, 1883; Ilchester lectures on greko-slavonic literature and its relation 
to the folklore of Europe during the middle ages, Londra, 1887; Die nichtlateinischen 
Elemente im Rumiinischen, „Grundriss der romanischen Philologie“, 1888; Chrestomaţie 
română, 2 vol, 1891, (tipărită în româneşte şi în franţuzeşte la Leipzig); 
Tetaevangheliarul lui Radu de la Măniceşti (pe baza unui manuscris descoperit la 
British Museum), Londra, 1893, Bucureşti, 1895, difuzată numai în 1929 cu titlul 
greşit: Tetraevangheliarul diaconului Coresi din 1561; Romanian Bird and Beast 
Stories, Londra, 1915; Studies and text in folklore, magic, medieval, romance. Hebrew 
Apocrypha and samaritan archaeology, 3 vol., Londra, 1925-1928; Romanian Ballads 
and Slavonic Epic Poetry, Londra, 1933; Anton Pann, Povestea vorbei, cu o introducere 
de D.M.Gaster, Craiova, 1936; | 

REPERE ASUPRA OPEREI: La apariţia lucrării Literatura populară 
(1883), M.G. avea 27 ani, aşa că este explicabilă surpriza lucrării. Originalitatea 
concepţiei în elaborarea lucrării este expusă. de autor în Precuvântare. Autorul 
exprimă clar faptul că modul său de a studia literatura populară se deosebeşte 
fundamental de toate încercările asemănătoare realizate în alte limbi, mai ales că, 
după părerea lui „pe cât ştim“ nimeni nu încercase „a grupa şi studia întreaga 
literatură a unui popor, mai cu seamă după izvoarele ei şi în legătură cu literatura 
altor popoare“. Mircea Anghelescu, în prefața menţionată, după ce face o succintă 
menționare a ceea ce se realizase în domeniul respectiv (Gorres, 1807, Nisard, 1854 — 
care au studiat „Doar cărţile populare de literatură germană, respectiv franceză“, 
Simrock se referise la mitologia populară, iar Galahov cercetase numai producte scrise 

ale vechii literaturi ruse ctc.“), „Gaster adoptă un plan mult mai vast şi mai ambițios, extinzând 
investigația asupra tuturor textelor care circulă în popor, pe cale orală sau scrisă, indiferent de finalitatea 
lor; el supune cercetării atât folclorul propriu-zis, în înţelesul modern al termenului, cât şi literatura 
«populară scrisă», textele sapienţiale, taumaturgice, reţele sufleteşti şi trupeşti, cărţi populare amintite 
cărţi de poveşti, de vise ş.a., într-un cuvânt tot cuprinsul de texte care modelează şi determină profilul 
spiritual al unui popor în spaţiul culturii sale tradiţionale“. Operaţiunea fiind considerată deloc 
simplă dar „esenţială pentru a se putea trage graniţele şi trece la analiza culturii noastre moderne“. 
M.G. lărgeşte însă câmpul cercetărilor sale „la dimensiunile întregii culturi“, intuind ca fiind 
absolut necesară „stabilirea unui inventar cât mai complet al universului de credinţe şi cunoştinţe ale 
poporului“, pentru ca generalizările să capete consistenţă ştinţifică. „Chestiunea 
originalității — subliniază Mircea Anghelescu — nu-l preocupă pe Gaster în nici un fel pentri că 
în perspectiva sa (ca şi la Benfey) nu există motive originale, ci doar motive a căror origine n-a fost încă 
găsită; el vede în literatura popoarelor o continuă. migraţie a motivelor din care rezultă un lanţ de 
secetări şi de adnotări, oferind vederii noastre înfăţişări locale, particulare, ale unui sâmbure epic etern, 
care se poate găsi în orice timp, pe orice meridian. De aici şi ideea posibilităţii de a separa un număr redus 
de conflicte ireductibile, de personaje cu caracter tipic, sintetic, care, prin combinaţii nesfârşite, furnizează 
folclorului şi, în general, literaturii din toată lumea orice situaţie şi orice tip uman imaginabil“. Dar, 


atrage atenţia Mircea Anghelescu: „Scopul direct al cercetării lui Gaster nu era însă izolarea 
tipurilor româneşti reprezentative, ci acela de a demonstra, deocamdată, că mare parte din literatura 
populară română scrisă sau nescrisă, este înrudită — genetic şi deci, implicit, tipologic — cu restul 
Jiteraturilor populare, cu literatura universală în întregul său, plasându-ne astfel «pe aceeaşi înălţime a 
culturii pe care stau celelalte popoare ale Occidentului», sau cu alte cuvinte, că «poporul român a crescut 
la aceeaşi masă deopotrivă cu celelalte popoare moderne, s-a hrănit cu acelaşi nutriment, s-a adăpat dintr- 
acelaşi izvor şi literatura populară română formează o verigă în lanţul de aur, ce leagă popoarele între 
dânsele»'“. Adevărurile exprimate de M.G. capătă dimensiuni simbolice în plan patriotic, 
dar numai dacă avem în vedere rezervele care existau, în timp, faţă de cultura şi 
literatura română. Aici cred că se impune şi menţionarea Culegerii de poezii populare 
a lui V. Alecsandri, care şi ea, prin intenţia lui Alecsandri, avea să aducă în plan 
european un plus de argumente. ştinţifice ale valorilor culturii române, pentru că aşa 


cum foarte bine releva Mircea Anghelescu: „Discuţia neîncrederii în aparenţă ca temă a unei 
snoave româneşti prin raportări la Boccaccio, Timoneda şi Shakespeare, analiza legendei apocrife a lui, Cain 
prin Divina Commedia a lui Dante, a atâtor altor comparate sau legate de motive care apar şi la marii scriitori 
ai lumii, de la Herodot, Ovidiu şi Petroniu la Voltaire, Herder şi Lessing este de fapt şi singurul mod 
rezonabil de a servi tema enunțată, căci nu valoarea literară în sine a acestor producţii trebuie exaltată 
= valoarea literară este întotdeauna discutabilă şi o protecţie a subiectivităţii în definitiv — ci 
compatibilitatea termenilor, posibilitatea de a-i pune în relaţie şi în serii universal recunoscute. Este ceea ce 
a şi făcut Gaster, aşa cum va face peste decenii — păstrând toate proporţile — şi Călinescu în Istoria sa. 
Sigur că, cel mai adesea, termenii de comparaţie sunt invocaţi de Gaster în intenţia de a demonstra o relaţie 
genetică, lineară, univocă, în tradiţia ştinţific-pozitivă a vremii sale, dar odată infirmate multe din 
filiaţiile pe care le propune el, cadrul tipologic înrudit rămâne demonstrat. În ultimă instanţă, cartea sa ar 
putea fi considerată chiar ca o încercare de descriere şi clasificare genetică a literaturii populare, scrise şi 
nescrise (greu de găsit alte definiţii şi alţi termeni decât cei lansați de Hasdeu acum mai bine de un veac) 
care tindea să culmineze cu o morfologie, rămasă nerealizată însă, în 
cu care a fost scrisă cartea, elemente ale acesteia sunt totuşi vizibile pretutindeni în carte şi imaginea 


piramidei răsturnate, cu basmul ca sinteză epică a întregii literaturi populare, în care literatura estetică, 
etică şi iniţiatică ar reprezenta şi cele trei straturi de pătrundere succesivă şi integrare în specificul 


naţional, e o dovadă“. N : 
M.G. se opreşte mai puţin asupra studiului doinei, care, datorită specificului 


ei „n-ar putea fi studiată pe plan comparativ“. Mircea Anghelescu reţine atenţia asupra 
faptului că teza lui Gaster privind originea cultă a temelor şi motivelor folclorice, „face 
parte din acele construcţii patetice care nu pot fi demonstrate definitiv, nici infirmate definitiv“, Şi 
exegetul continuă: „După toate aparențele, ambele căi sunt posibile şi ambele au fost practicate, 


tre altele din cauza grabei evidente 

existând nu puţine cazuri în care unul şi acelaşi motiv a trecut pe rând, din literatura cultă în folclor şi de 
aici înapoi într-o operă de autor încât chestiunea, devenind irezolvabilă, îşi pierde interesul“. Importanţa 
cărţii lui Gaster, subliniază criticul, rezidă în faptul că „.... pentru întâia oară în chip 
programatic şi pe larg este cercetată literatura populară în legătură cu creaţia anterioară românească: 
Opera lui Heliade, Asachi, Eminescu şi Macedonski, pentru a nu mai vorbi de autori recunoscuţi ca îndatoraţi 
creaţiei populare, precum Creangă, Ispirescu, Filimon a fost pentru prima dată investigată şi adusă în 
discuţie în legătură cu temele care circulă în folclor, cu prelucrări ale unor motive folcloristice, fără 
nici o implicaţie de valoare, ci pur tipologic, dar faptul că autorii invocaţi sunt chiar în cazul celor aflaţi 
abia la începutul carierelor, ca Macedonski, sau doar în faţa consacrării publice, care n-a venit din primul 
moment cum este cazul chiar a lui Eminescu şi Creangă, oferă cărţii lui Gaster încă de la început, un 
ascendent care n-a putut să nu influenţeze asupra istoricului literar.“ 


În planul demonstrațiilor sale, M.G. rămâne în sfera gusturilor rafinate — 


reprezentate de Ion Heliade-Rădulescu, M.Eminescu, I.Creangă, N.Filimon, 


B.P.Hasdeu etc., continuând pe Timotei Cipariu, G.Dem.Teodorescu. 

Lucrarea lui M.G. sugerează prin structură concepţiile sale. Astfel, după 
Precuvântare şi Introducere, urmează Literatura estetică sau romantică — în care sunt 
analizate creaţiile populare; Literatura etică — cu fabule, proverbe, ghicitori; Literatura 
religioasă — cu principalele legende biblice — despre Zidirea lumii, Adam şi Eva, Cain 
şi Abel, Moise, descântecele, Irozii (Vicleni), Cărţi de povestiri şi de noroc, doftorii 
etc. Deosebit de importantă este şi Concluziunea. 


APRECIERI CRITICE: 


Mircea Eliade: „Bătrânul şi de mult ilustrul savant, dr. Moses Gaster, şi-a dăruit Bibliotecii 
Române colecţia sa de manuscrise şi cărţi vechi româneşti. Sunt peste două sute de rarităţi bibliografice, 
multe din ele adunate de Mihai Eminescu şi cumpărate apoi de savantul doctor Gaster. Pe temeiul acestor 
manuscrise şi cărţi vechi, a publicat M. Gaster lucrarea sa din tinereţe Literatura populară română (Buc. 
1892) care, împreună cu al doilea tom din Cuvente den bătrâni al lui Hasdeu, alcătuia până mai deunăzi 
singura monografie critică şi completă asupra literaturii româneşti scrise: până mai deunăzi, adică până 
în 1929, când profesorul Cartojan a dat la lumină primul volum din lucrarea sa de sinteză, Cărțile populare 
în literatura românească. Aceeaşi bogată colecţie persoanală a folosit-o şi la alcătuirea Crestomaţiei 
române (2 vol., Leipzig, 1891). i 

Doctorul Gaster a plecat din țară în 1885. S-a stabilit de atunci la Londra unde a ajuns rabinul 
Comunității israelite. (...) 

A fost contemporan şi a cunoscut îndeaproape generaţia de scriitori şi savanţi români ai 
Independenţei. A cunoscut pe Eminescu, de la care a cumpărat o bună parte din manuscrisele şi cărţile 
vechi care se vor întoarce zilele acestea în ţară şi vor fi depuse la Biblioteca Academiei Române. A cunoscut 
pe Odobescu, a cunoscut mai ales pe Hasdeu, la revista căruia «Columna lui Traian», (1876-77) colabora 
încă din timpul când îşi pregătea doctoratul la Breslan. (...) 

Tânărul savant dovedea de pe atunci o prodigioasă erudiție lingvistică şi folclorică. De la 
Hasdeu învățase să aprecieze importanţa limbii slave şi orientale pentru înţelegerea istoriei româneşti şi 
balcanice. Pregătirea sa lingvistică i-a fost de mare folos după ce ne-a părăsit. Gaster a uluit lumea 
ştiinţifică din apus prin mulţimea şi varietatea limbilor pe care le stăpânea. Căci, deşi s-a specializat apoi 
în limbile semite, putea felosi în cercetările sale de folclor comparat toate limbile slave şi romanice, limbile 
clasice, limba turcă, persană, arabă, limbile germanice.“ 

Dan Zamfirescu: „Studiul literaturii române vechi s-a constituit ca disciplină ştiinţifică 
independentă, cu specialişti şi catedre universitare, abia în primele decenii ale secolului nostru. Până atunci 
literatura veche a făcut obiectul interesului unor străluciți filologi şi istorici cu o arie de preocupări mult 
mai largă (Timotei Cipariu, B.P.Hasdeu, Al.Lămbrior, M.Gaster, Ovid Densusianu, Ion Bogdan, N.Iorga), 
după ce valoarea documentară şi artistică a cronicilor fusese descoperită de generaţia pașoptistă, aceea 
care a şi iniţiat editarea şi valorificarea, pentru literatura modernă, a scrisului vechi românesc.“ 

Mircea Anghelescu: „Cartea lui Gaster reprezintă şi o încercare remarcabilă de a contribui 
la definirea caracterului specific şi a fizionomiei propgi a culturii populare românești: aceea că cultura 
noastră nu este «întârziată» față de cea occidentală, ci este altfel decât ea, că a avut — până în secolul 
trecut — alte criterii pentru că a beneficiat de alte condiţii de dezvoltare. De aici şi patriotismul implicit al 

cărții de față pe care l-a intuit bine Iorga citând «les belle parolles» din introducerea aceasta î â 
înainte al broşurei sale din 1929. (...) R ani cuvantul 

Pentru specialist, cartea lui Gaster, continuă să fie necesară prin domeniul mai vast decât cel 
adâncit în cercetarea ulterioară a lui N.Cartojan, prin contactul mai direct cu domeniul oriental şi chiar prin 
implicațiile mai moderne pe care le are, sau le capătă textul în lumina noilor orientări ale casetei de 
după război. Cuprinderea întregii literaturi care a circulat în medii populare, de pildă, indiferent de originea 
ei sau de vechime, este o premiză a cercetării sociologice, care îşi fixează reperele în funcţie de destinatarii 
unui fenomen, de cei care îl receptează, nu de cei care l-au creat. Investigarea unor credinţe răspândite în 
anumite medii, a unor superstiții sau obiceiuri obişnuite pentru anumite categorii, pentru membrii unei 
anumite comunităţi, cu caracteristici culturale asemănătoare, creează iarăşi premizele unei cercetări de 
istorie a mentalităților (...)”. 


(C.B.) 


GÂNDIREA 


Revistă literar-artistică, socială, apărută la Cluj din 1 mai 1921 până la 20 
` decembrie 1922, iar din iunie 1923 până în iulie 1944 la Bucureşti, prin eforturile lui 
Cezar Petrescu, Gib Mihăiescu, Lucian Blaga. Are la Cluj ca redactori pe Cezar 
“Petrescu până în 1926 şi D.I.Cucu, iar la Bucureşti, din 1928, direcţia revistei este 
preluată de Nichifor Crainic „remarcabil poet şi unul dintre cei mai fascinanţi eseişti români, distins 
şi energic mentor al publicaţiei, până la frângerea cei (iunie-iulie 1944)“ (Emil Pintea, Gândirea — 
Analogie literară — Editura Dacia, Cluj. 1992). _ 

-© Cezar Petrescu motivează în Cuvinte pentru drum rolul revistei: „In România Mare, 
în care atâţia umblă după o pradă ori alta“ unele mai „trebuie să fie şi căi pentru ideal“. 
Iată şi gândurile, frământările care au dat naştere revistei: „Ne aflăm sub un cer deşert de constelații. 
Toate erau uzate. Lipsea steaua polară. Toate drumurile erau deschise. Dar toate nesigure. 'Tulburi erau căile din 


afară, tulburi şi cele lăuntrice din noi, care duceau atunci la propria noastră limpezire. ; 
Îmi sunt neuitate şi scumpe amintirile după-amiezelor şi serilor din acel an, când rătăceam cu 


Lucian Blaga pe ţărmul deşert al Someşului, sau când Adrian Maniu bătea cu un deget uscat de strigoi în 
uşa încăperii mele, de la al treilea etaj unde n-ar fi încăput nici cinci oaspeţi, sau nesfârşitele conciliabile 
cu Gib 1.Mihăescu, la restaurantul cu grădină bizară, cu mesele verzi şi cu frunzele pomilor decupate 
artificial în zinc, în lumina ceţoasă a becurilor, ca o variantă maghiară a Grandiflorei; toate acele 
săptămâni de proiecte, de calcule, de lecturi ale răvaşelor şi manuscriselor primite, ne depărtau de 


realitatea ostilă din juru-ne, ne dădeau în sfârşit sensul vieţii pentru care fusesem urziţi“. 
Revista a cultivat cu stăruinţă credinţa religioasă, specificul autohton pe care 
l-a declarat „Principiu generator al culturii româneşti“. 


„În val-vârtejul confuz al tuturor cerinţelor, noi am simțit — 
— că punctul de sprijin al unei creaţii artistice nu poate fi găsit altundeva decât în substanţa de totdeauna 


mărturiseşte Cezar Petrescu 


din care s-au nutrit tradiţiile acestui neam“, 
„Gândirea = subliniază Emil Pintea 
cea mai curopeană publicaţie românească interbelică, atât ca prezentare, 


(în studiul menţionat) — poate fi considerată 
stabilitate a rubricilor, continuitate, 


cât şi prin valoarea şi varietatea colaboratorilor“, 

un Şi mai departe, Emil Pintea precizează: „ldeologic vorbind, componenta cea mai 
stäruitoare a Gândirii rămâne ortodoxismul teoretizat şi manifestat constant în primul rând prin condeiele 
de marcă ale lui Crainic şi Stăniloaie. Această stare de spirit a antrenat o diversitate de alți scriitori de 
valoare, care şi-au etalat, cu tenacitate am spune, «religiozitatea» Şt.Baciu, G.Gregorian, D.Munteanu 
G.A.Popa, P.Sterian, S.Tudor, V.Voiculescu, V.Papilian, V.Băncilă ş.a. Accepţiunea termenului poate fi 
insă sensibil extinsă, direcția Gândirii fiind apreciată de unii «drept o direcţie spiritualistă, nu numai 
ortodoxă»“, 

Tot acum trebuie menţionată şi contribuția lui Anastase Demian, „interpretul 
grafic de-o angelică puritate a spiritului gândirist“, care prin desenele şi vignetele sale, 
hieratic stilizate, din care răzbat pitorescul etnic şi spiritualismul creştin, a conferit 
revistei acea sugestie inconfundabilă, originală artistic, de tradiție şi credință. 

Dar iată, lărgindu-se, inelele concentrice se multiplică, deoarece Lucian 
Blaga, A.Maniu şi I.Pillat, bunăoară, nu au creat numai în această zonă, ca să nu mai 
vorbim — depărtându-ne şi mai mult — de A.Cotruş, Radu Gyr, V.Horia, Em.Bocuţa, 
O.Caba, M.Caragiale, N.Condiescu, Gib - Mihăiescu, Cezar Petrescu, V.I.Popa, 
Al.Teodoreanu, Pan.M.Vizivescu, D.Botta, Al.Busuioceanu, D.Caracostea, E.Cioran, 
R.Dragnea, I.Petrovici, T.Vianu şi alţii. 


In fine, puţini cititori bănuiesc că în Gândirea au mai publicat, laolaltă, 


opere de certă importanţă (e: adevărat că uneori în număr relativ restâns) şi creatori 
atât de diferiţi, cum ar fi: T. Arghezi, G. Bacovia, I. Minulescu, Camil Petrescu, 
Al. Philippide, Z. Stancu, I. Vinea (poezie), I. Agârbiceanu, V. Beneş, A. Cornea, P. 
Dan, I. Slavici, D. Stănoiu(proză); G. Călinescu, M. Eliade, N. Iorga, C. Rădulescu- 
Motru, M. Sadoveanu (eseu). . E 
Subliniem însă, în primul rând, colaborarea lui Lucian Blaga. „O privire mai 
adâncă ar desluşi, fără greutate, afinități esențiale dintre el şi duhul acestei reviste“, spune Crainic. 
„Personalitate de lumină, pură între toate“, Blaga rămâne «unul dintre scriitorii 
reprezentativi ai mişcării gândiriste», dovadă şi faptul că şi-a publicat în Gândirea cea 
mai importantă parte a creaţiei sale lirice (80 de poezii), precum şi majoritatea 
eseurilor ce vor reprezenta părţi esenţiale din monumentala sa operă filozofică. 

„ Această polarizare deosebită în jurul revistei poate fi explicată atât prin girul 
valoric al sumarelor sale, cât şi prin libera manifestare a opțiunii fiecărui colaborator, 
I.Vinea, bunăoară, care conducea „Contimporanul“, pol opus al „Gândirii“, publica 
în acelaşi timp şi aici (în sens invers aflându-se, de altfel, şi numeroşi scriitori 
gândirişti), Sau, atunci când n-au mai dorit, ţintind spre alte limanuri, un Arghezi, un 
Călinescu, ori alţii, au părăsit-o nestingheriţi, fără a li se face reproşuri... 

Nu putem însă a nu menţiona încă o calitate a Gândirii, valoarea 
comentariului artistic (studii şi eseuri, cronici plastice), aspect de altfel permanent 
sesizat, suficientă fiind, credem, să reținem în acest sens părerea unui artist 


reprezentativ, N.N Tonitza: „Prima publicaţie românească, care a dat o deosebită şi clarvăzătoare 
importanţă problemei artelor plastice la noi — a fost Gândirea. Ea singură a ştiut să dibuiască şi să 
cheme în juru-i pe cei mai autorizaţi critici de artă ai noştri — şi mai cu seamă să le lase nelimitată 


libertatea de gând şi expansiune“, l 
Alături de texte originale de literatură română, în Gândirea au apărut şi 
multe texte din sau despre numeroase alte literaturi, peste 25 la număr. Practic, 
fascicolă de fascicolă, revista a inserat în paginile ei atrăgătoare şi opere semnate de 
scriitori străini. Dintr-o lungă listă, reținem doar câteva repere de mare notorietate: 


i 

POEZIE: E.A.Poe (Corbul), W. Whitman, R. M. Rilke, Ch. Baudelaire 
(Moesta et Errabunda şi Cântece de toamnă, trad. Al. Philippide), Fr. Villon, J.W. Goethe 
(trad. I. Pillat, T. Vianu ş.a.), Dante, G. Ungaretti, Ady E., S. Esenin (trad. 1. Blaga şi Z 
Stancu), Al. Puşkin (2 fragmente din poemul Țiganii), POEME ÎN Proză: P. Claudel Saint- 
John Perse (un lung fragment din Anabasis, trad. I. Pillat); Proză: H. Marti (Sonia, ttait L: 
Blaga), G. de Maupassant, P. Morand, I. Bunin, F.M. Dostoievski (Vulturul liberat, scurt 
fragment din Amintiri din casa morților), Dramaturgie: Madach 1. (fragment din Tragedia 
omului, trad. O. Goga), H. Ibsen (2 fragmente din Peer Gynt, trad. A. Maniu); Studii 
literare şi eseuri: semnate de R. Averneaete, J. Boutière, H. Focillon, E. Werfel, R. 
Ortiz, G. Villa, F. Koch, G. Konstantinov, L. Marakovici. Acestora li se alătură 
eseurile asupra unor literaturi şi scriitori străini, publicate de autori români: I. Pillat, 
N. Crainic, P. Grimm, D. Protopopescu, O. Caba, Z. Verbiceanu, T. Vianu, I. Coman, 
Gr. Popa ş.a. Gândirea a dedicat, de asemenea, numere omagiale literaturilor bulgară şi 
croată, precum şi personalităţilor lui Goethe şi Mistral. 

Pe lângă colaboratorii „prolifici“, în paginile revistei Gândirea s-au regăsit 
şi alte nume.cu mai puţine colaborări, dar de mare valoare: G. Bacovia (care a publicat 


15 poeme din volumul Plumb), Camil Petrescu, Pavel Dan, I. Slavici, N. Iorga,- 


C. Rădulescu-Motru, M. Sadoveanu, O. Papadima, Perpessicius, V. Streinu etc. 


APRECIERI CRITICE: e. 


Eugen Lovinescu: „În definitiv, cele două forţe prezente în orice literatură şi orice epocă, 
spiritul creator de înnoire şi spiritul de conservare, dăinuiesc, cum era şi natural, şi se grupează în jurul a 
două mişcări şi a două reviste principale, Gândirea şi Sburătorul, sub numele de tradiţionalism şi 
modernism, de care rămâne să ne ocupăm (...). Sub raportul tehnic şi chiar al literaturii publicate se poate, 
aşadar, vedea în Gândirea una dintre cele mai bune reviste de după război. I-a lipsit doar meritul esenţial 
al pregătirii noii generaţii literare...“. 

Emil, Pintea: „Gândirea a fost mai întâi o idee, apoi o întinsă faptă, transformată după 


(C.B.) 


«eliberare», adică de timpul oprit, în una din legendele acute ale culturii române“. 


5^. 


GEORGESCU, PAUL 
(1923 — 1989) 


VIAŢA ŞI ACTIVITATEA: Ciitic, þrozator, s-a născut la 7 noiembrie 


1923, în localitatea Țăndărei (jud. Ialomiţa) şi a murit în decembrie 1989, la Bucureşti. 


Absolvent al Facultăţii de Litere şi Filozofie din Bucureşti. Imediat după ce îşi ia 


licenţa se consacră activităţii publicistice şi lucrează (din 1949), cu intermitențe, în 
redacţia revistei „Viaţa românească“, Concomitent, a mai colaborat şi la revistele: 
+ FAL 


„Contemporanul“, „Flacăra“, „Gazeta literară". În perioada 1952-1959 este lector la 
Catedra de istoria literaturii române din cadrul Facultăţii de Filologie (Bucureşti). 


CE Scanned with OKEN Scanner 


98 


OPERA: Critică: Încercări critice, 1957-1958; Păreri literare, 1964; 


Polivalența necesară, 1967; Printre cărți, 1973; Proză: Vârstele tinereţii, 1967; 
Coborând, 1968; 3 nuvele, 1973; Înainte de tăcere, 1975; Doctorul Poenaru, 1976; 
Revelionul, 1977; Vara-baroc, 1980; Solstiţiul tulburat, 1982. z 

REPERE ASUPRA OPEREI: Şi-a adunat articolele şi cronicele 
ercări critice (1957-1958), Păreri literare (1964), Polivalenţa 
necesară (1967), volum pentru care i s-a acordat premiul Uniunii Scriitorilor: care 
teoretizează „polivalenţa necesară“ în care vede posibilitatea de adaptare la un moment 
ori o conjuctură, în timp ce criticul „este o absenţă jovială, disponibilă oricând şi 
oricum“ (Marian Popa). În felul acesta opera supusă evaluării critice poate ajunge un 
fel de ecou şi oglindă a structurii criticului, o formă aptă de metamorfozare şi relativizare. 

Studiul consacrat lui T. Maiorescu, cu ocazia editării volumului Critice 
evidenţiază puterea de analiză a lui P.G., capacitatea sa de a prezenta pe autorul lor 
de drept creatorul criticii estetice, unul dintre aceia care au încurajat dezvoltarea 
literaturii şi au sprijinit afectiv pe toți marii noşttii scriitori: Eminescu, Creangă, 
Caragiale, Slavici, Coşbuc ş.a.m.d. 

Atras de proză, debutează editorial, în 1967, cu volumul Vârstele tinereții, 
care reflectă aspecte ale realităţii din lumea târgurilor de provincie, astfel decât o 
făcuse M. Sadoveanu, Cezar Petrescu ş.a. Maniera sa o constituie neorealismul. In 
1969 îi apare primul roman, Coborând, pe care îl consideră întâiul volum al unyi mare 
ciclu pe care se gândea să-l scrie. Eroul, Miron Poenaru, conştient de căderea sa 
biologică şi spirituală, încearcă să găsească în trecut etiologia degringoladei sale. 
“Critica literară a evidenţiat caracterul autobiografic şi de cronică, aspectul realist, 
influenţa ziaristului exercitată permanent asupra romancierului. Acestuia îi urmează 
3 nuvele (1973), Înainte de tăcere (1975), Doctorul Poenaru (1978), Revelionul (1977) 
„scrise în nuanţa eseului românesc“ (E. Simion). 

Entuziasmat şi tragic, P.G. a înţeles comprehensiv că scrisul, calitatea de a 
crea el însuşi literatură, reprezintă o vocaţie pe care trebuie s-o urmeze necondiţionat. 


literare în volumele: Înc 


Poate un atare impuls „de profundis clamavi“ l-a determinat să persevereze şi să dea 


literaturii, pe care a slujit-o cu devoțiune, unul din cele mai bune romane contemporane, 
Vara-baroc şi primul roman cu adevărat postmodernist, Solstiţiul tulburat. 


APRECIERI CRITICE: 


Eugen Simion: „Critic literar excelent, P.G. a trecut fără dificultăţi la o proză de tip 
analitic (Vârstele tinereţii, 1967; Coborând, 1969; 3 nuvele, 1973; Înainte de tăcere, 1975; Doctorul 
Poenaru, 1976: Revelionul, 1977), în nuanţa eseului românesc. Critica a reacţionat diferențiat faţă de noua 
experienţă a autorului“. A 

Nicolae Manolescu: „Solstițiu tulburat este un metaroman întrucâtva deosebit de Martorii 
sau de Ficțiune şi infanterie. Este aşa-zicând un metaroman devenit roman propriu-zis; nu mai este rorhanul 
scrierii unui roman, dar chiar romanul unui roman; dar care reia şi recondiţionează persofaje, elemnte de 
subiect, probleme, procedee. Parodia îşi încercă virtuţiile creatoare“. 

Marian Popa: „Este partizanu! criticii constructive şi indulgente, mulţumindu-sc să avanseze 
«păreri», intenţie sugerată chiar de titlurile relativizionare ale volumelor sale; în realitate, sub acest procedeu 
se află opţiuni parţiale, dar sigure (...) Criticul refuză criteriile dogmatice în favoarea alegerilor de moment 
în funcţie de operă şi autor, faţă de care funcţionează sistemul asociativ; de aici gustul pentru forma 
estetică, mai puţin pretențioasă, dar mai persuasivă ca orice formă de manifestare a impresionismului (...). 
Ca prozator, P.G. se dovedeşte un pictor al târgurilor provinciale care foloseşte paleta neorealismului“. 


(D.M. şi P.P.) 

HANȚĂ, ALEC . 
(n. 1931) 


VIAŢA ŞI ACTIVITATEA: Istoric literar, profesor universitar. S-a 
născut la 22 aprilie 1931 în: comuna Soveja, judeţul Vrancea. Şcoala primară o face 
în satul natal, iar studiile secundare la Liceul Unirea din Focşani şi la Liceul Ioan 
Slavici din Panciu. A absolvit Facultatea de Filologie a Universităţii din Bucureşti 


(1955), secţia Limba şi Literatura română. Este preparator principal la Catedra de 


istoria literaturii române a Institutului pedagogic de patru ani din Bucureşti, apoi 
asistent la Catedra de istoria literaturii române a Facultăţii de Filologie a Universităţii 
Bucureşti (1958-1963). În perioada 1964-1966 este lector de limba, literatura, istoria 
şi arta poporului român la Universitatea din Toulouse, iar în perioada 1968-1969 la 
Universitatea din Montpellier (Franţa). Urmează cursuri de specializare (1963), în 
domeniile literaturii medievale la. Facultatea de Litere şi Ştiinţe Umane a Universităţii 
din Rennes (Franţa). Este lector (1963) la Catedra de istorie a literaturii române a 
Universităţii Bucureşti, conferenţiar (1972), profesor (1991). A fost prodecan 
(1978-1984) şi decan (1984-1989) al Facultăţii de Filologie a Universităţii Bucureşti, 
preşedinte Ål filialei din Bucureşti a Societăţii de Ştiinţe Filologice. Doctor în filologie 
(1970). A debutat, în 1956, cu articole despre viaţa cărţilor în revista „Tânăr scriitor“. 
| OPERA: /deea de patrie în literatura română, 1976; Contemporanul 
(1881-1891). O revistă aşa cum a fost, 1983; Idei şi forme literare până la Titu 
Maiorescu, 1985; Modele de analize literare şi stilistice, 1971; Lucrări colective: 
Istoria literaturii române (vol.I, 1973; Sinteze de literatură română. Începuturile 
literaturii române moderne, 1981; Introducere în cultura şi civilizația poporului român. 
Literatura română. Specific. Momente fundamentale ale evoluției ei, 1988; 
Contributions ă la connaissance des relations franco-roumaines dans la deuxieme 
partie du XX-ème siècle, 1979. A întocmit şi prefața edițiilor din operele lui Panait 
Istrati, Calistrat Hogaş, Ion Agârbiceanu, Anton Pann, Vasile Alecsandri, Mihai 
Sadoveanu, Ion Ghica, Ion Adam, Tudor Vianu, Simion Hârnea, T.Maiorescu, Victor Hugo. 
REPERE ASUPRA OPEREI: Ideea de patrie în literatura română 

este în esență monografia unei teme fundamentale, urmărită în întreaga evoluţie a 
literaturii noastre primită deosebit de favorabil de critica literară în momentul apariţiei 
ei, cartea a fost considerată „necesară“ (Al.Piru) şi care „spune mai mult decât titlul 
ei promite“ (Şerban Cioculescu). Contemporanul... deşi se întemeiază strict pe 
adevărul faptelor, nu se reduce la înregistrarea activităţii publicaţiei în cei zece ani de 
apariţie ai săi, ci încearcă să-i introducă mesajul, importanţa lui, în procesul naşterii 
şi evoluţiei spiritului critic în cultura românească. Polemică în substanţa ei, lucrarea 

este o reacţie împotriva tendinţelor atât de frecvente în perioada de după cel de al 
doilea război mondial, care exagerează până la grotesc meritele „Contemporanului“ 
în dauna „Convorbirilor literare“ şi pe cele ale lui C.D.Gherea faţă de cele ale lui 
T.Maiorescu. Idei şi forme literare este, la origine, o teză de doctorat şi cercetează 
naşterea şi evoluţia ideii de literatură şi a formelor de expresie de la începuturi şi până 
la „Junimea“. Cu intenţii determinant didactice, Modele de analize literare şi stilistice 
este menită să ajute pe cei interesaţi la o mai bună înţelegere şi explicare a valorii 
artistice a textului literar. 

APRECIERI CRITICE: 

Alexandru Piru: „Doctor în filologie cu o teză despre B.P.Hasdeu (1972). O lucrare 


ALS 


necesară: Ideea de patrie în literatura română“. 


(S.B.) 


HASDEU, BOGDAN PETRICEICU 
(1838 — 1907) 


VIAȚA ŞI ACTIVITATEA: Scriitor, istoric, filolog şi lingvist, s-a 
născut la Cristineşti, lângă Hotin, în Basarabia, pe 26 februarie 1838. Tatăl său, 
Alexandru Hasdeu îşi face studiile la Harcov şi Miinchen însuşindu-şi o cultură vastă 
în diverse domenii: ştiinţe juridice, istorie, filozofie şi ştiinţe ale naturii, matematică 
şi filologie. Mama sa, Elisabeta Dauksza, provine dintr-o familie de lituanieni. Familia 
Hasdeu, foarte veche, avea rude poloneze, dar şi moldoveneşti cu arbore genealogic ce 
cobora până în secolul XV, în vremea domnitorului Moldovei, Petriceicu. 

B.P.H. îşi face studiile în familie, cu tatăl său, profesor de gimnaziu. 
Urmează cu intermitenţă cursurile Universităţii din Harkov. S-a cultivat ca autodidact 
citind mult în numeroasele limbi pe care le cunoştea. În 1857 vine în Moldova şi este 
judecător la Cahul, profesor de istorie şi bibliotecar la Iaşi. Editează reviste şi gazete: 
„România“ (1858-1859), „Foaia de istorie română“ (1859), „Foiţa de istorie şi 
literatură“ (1860), „Din Moldova“, editată mai apoi sub numele de „Lumina“ 
(1862-1863), „Aghiuţă“. (1863-1864), „Satyrul“* (1866), „Traian“ (1869-1870), 
„Columna lui Traian“ (1870-1877), „Revista nouă“ (1887-1895). 

OPERA: Contribuţii fundamentale în domeniul istoriei, filologiei şi 
lingvisticii: Arhiva istorică a României, 1865-1867; Cuvente den bătrâni, 1877-1881 
(trei volume); Istoria critică a românilor (două volume), 1873 şi 1875, Etymologicum 
Magnum Romaniae (trei volume), 1816-1898; loan-Vodă cel Cumplit, 1865; Duduca 
Mamuca sau Micuța, 1865; Trei zile şi trei nopți din viața unui student, 1863—1864; 
Copilăria lui Iancu Moţoc; Ursita, 1864; Răzvan şi Vidra, 1867; Trei crai de la 
Răsărit, 1879; Sic cogito, 1892; Poesie, 1893; Sarcasm şi ideal, 1897. 


CE Scanned with OKEN Scanner 


101 


REPERE ASUPRA OPEREI: Personalitate eriticlapedică a culturii 


noastre, prin vocaţia universalităţii ei, B.P.H. domină viaţa culturală românească din 
a doua jumătate a sec. al XIX-lea. El poate fi considerat ca deschizător al disciplinei 
istorice moderne; adună şi editează numeroase documente, texte vechi slave ŞI 
româneşti şi începe un studiu sistematic al istoriei românilor. Ca filolog, a avut o 
contribuţie importantă la precizarea unor metode şi a unor principii de studiu. 
Încercând să restabilească configurația istorică a limbii române, B.P.H. claboreză 
teoria circulaţiei cuvintelor (formulată pentru prima dată în lume), şi demonstrează 
structura latină a limbii noastre, Pornind de la limba vic, graiul popular, B.P.H. 
dovedeşte că fizionomia specifică a unei limbi, în ciuda caracterului eterogen al 
vocabularului, este dată de elementele cu cea mai mare frecvenţă. Dicţonarul conceput 
de el, Etymologicum Magnum Romaniae (4 vol. — până la cuvântul bărbat), cuprinde 
câte un studiu monografic pentru fiecare cuvânt, reprezentând un început de 
enciclopedie lingvistică, etnografică şi folclorică. 

Dintre operele sale în proză pot fi reţinute în special: Duduca Mamuca, 
precum şi romanul istoric neterminat, Ursita (1876), publicat mai întâi cu titlul 
Copilăria lui lancu Moţoc, care poate fi considerat, datorită tehnicii narative, a 
siguranţei cu care este descrisă opera şi a abilității conturării personajelor şi 
întâmplărilor, unul dintre primele romane istorice româneşti izbutite. 

Monografia loan-Vodă cel Cumplit realizează figura impunătoare a 
domnitorului moldovean din a doua jumătate a secolului XVI. Relatarea nu este seacă. 
Scriitorul vibrează de emoție şi admiraţie faţă de chipul luminos, patriot al 
voievodului ce se străduia să apere ţara de duşmanii hrăpăreţi, atât din răsărit cât 
şi din apus, dar şi pentru aşezarea oamenilor din ţară în pace, bunăstare şi siguranţă. 
Istoricul şi scriitorul se întâlnesc în deplină înţelegere spre folosul lucrării. Hasdeu 
chiar mărturiseşte acestea: “Istoricul simte şi vede cu ochii cugetului panorama tuturor semnelor 
trecute, cărora le dă o nouă viaţă, căci dacă nu o simte şi nu o vede, opera sa rămâne rece şi diformă, 


ca monstrul ieşit mort din sânul mamei“. | 
Monografia, deşi a avut ca model lucrarea lui N.Bălcescu Istoria românilor 


supt Mihai Voievod Viteazul, conţine elemente specifice stilului românilor propriu 
lucrărilor literare aparţinând lui B.P.H. 


APRECIERI CRITICE: 


Ion Rotaru: „Preocuparea lui Hasdeu de a face vie istoria se vede peste tot, şi în Joan- Vodă 
cel Cumplit, şi în Istoria critică chiar, unde descrierea vieţii de codru a dacilor e făcută cu imaginaţie, şi 
într-un foarte caracteristic comentariu fiziognomic la portretul lui Vlad Ţepeş. 

Tudor Vianu: „«lIstoricul este un uvrier şi un artist totodată», scrie el [B.P.H.] în 1865, 
în prefața primei ediţii a lui /oan-Vodă cel Cumplit. Acest interesant text notează principiile artei sale de 
istoric, atent nu numai la critica documentelor, dar şi la compunerea lor în întreruperi care să aibă o 
«perspectivă» şi un «colorit». Perspectiva cere gradarea episoadelor în aşa fel încât din fondul situaţiei 
generale, abia estompate, să înainteze planurile din ce în ce mai luminoase, în raport cu importanţa lor pentru 
povestire. «Încât priveşte coloritul, adaugă Hasdeu, ştiu atâta, că inima simţea în adâncul său cecu ce scria 
condeiul; iar când inima simte, condeiul devine scurt, laconic, iute ca bătăile pulsului». 

Pompiliu Constantinescu: „Hasdeu reprezintă, cu precădere, un popas al ştiinţei române 
înţeleasă în veacul trecut ca o cercetare limitată la graiul şi starea naţională. Sub acest aspect, a participat 
la mentalitatea strict romantică, animatoare de investigaţii fabuloase asupra mitului unui popor. (...) Este 
impresionant; în linii generale, marele efort al istoricului şi filologului care a intenţionat să ne ofere 
monumentul graiului, în Magnum Etymologicum, şi să traseze harta etnică, morală, politică a istoriei 
naţionale, în Zstoria critică“, 

Paul Cornea: „Ca nimeni altul din generaţia sa, ca. Heliade între cei mai vârstnici şi 

Eminescu dintre cei mai tineri, Hasdeu avea, în adevăr, o propensiune pentru aspectele magice ale lumii şi 

istoriei, cra atras de «întunericul larvar» şi «somnul nutritiv», de tot ce părea «însămânțat, potenţial, 


inform». Dar în aceeaşi vreme, el căuta enorm de întinderea informaţiei şi exactitatea citării, se ocupa de 
editarea textelor vechi şi de lexicografic, cu un rar scrupul metodic şi o neîntrecută pasiune a detaliului“. 


Perpessicius: „Mărturisindu-şi deschis filiaţia cu Bălcescu, a reînviat povestirea istorică - 


şi dacă verbul său a vibrat fără reticenţă în evocarea lui Vodă cel Cumplit, în schimb, infrastructura 
documentaţiei nu e întru nimic mai prejos (chiar dimpotrivă) de aceea a gloriosului său înaintaş.* 


($.B.) 


“HELIADE RĂDULESCU, ION 
(1802 — 1872) 


VIAŢA ŞI ACTIVITATEA: Scriitor, lingvist, filolog şi om politic, s-a 


născut pe 6 ianuarie 1802 într-o familie de boieri din Târgovişte. Tatăl său, Ilie 
Rădulescu, căpitan de poteră, polcovnic şi comandant de regiment, a participat la 
"Războiul ` ruso-turc de la începutul secolului trecut şi la Răscoala lui Tudor 
Vladimirescu. Mama, Eufrosina, a fost fiica polcovnicului Alexandru Danielopol, 
aromân, „mentor şi instructor“ al țarilor Alexandru şi Nicolae. Părinţii aveau o moşie 
la Gârbovi, alta la Slujitori — în Ialomiţa, o casă în Târgovişte şi alta în Bucureşti, în 
Herăstrău — aşezată într-un adevărat parc. Viitorul poet s-a născut la Târgovişte, 


având şi alţi trei fraţi morţi mici. Învață greceşte cu dascălul Alexe şi descifrează ` 


slovele chirilice de la un Alisandru. În vremea ciumei lui Caragea, din 1812, stă la 
moşie, unde citeşte cărţi populare: Poarta pocăinţei, Epistola ce a căzut din cer, Viaţa 
Sfântului Alexie, omul lui Dumnezeu, Viaţa părintelui Macarie, Avestita, fata Satanei, 
Pogorârea Maicii Domnului la iad, apoi Istoria frumosului Arghir şi a frumoasei Elena 
etc. În 1818 se înscrie şi urmează cursurile şcolii naţionale de la „Sf. Sava“ conduse 
de Gh. Lazăr. Din 1821 Eliade (= fiul lui Elie) „fără a fi numit de nici o autoritate, 
fără a fi invitat de nimeni, redeschide şcoala de la «Sf. Sava», după retragerea lui Gh. 


Lazăr. În 1827, L.H.R. reorganizează Societatea literară care îşi propunea 'sprijinirea 


- învăţământului, teatrelor, traducerilor în limba română, încurajarea literaturii 
naţionale. În 1828 tipăreşte Gramatica românească, la Sibiu. Cumpără o tipogratie, 
unde va edita ziarul „Curierul românesc“ începând cu 8/10 aprilie 1829. Alături de alţi 
intelectuali, sprijină înfiinţarea Societăţii Filarmonice, şi preia conducerea Şcolii de 
literatură, declamaţiune şi muzică vocală, contribuind astfel la primele reprezentații 
teatrale în limba română, în sprijinul cărora editează şi „Gazeta Teatrului Naţional“ 
(1835-1836). Participă la viaţa politică dinaintea şi din timpul Revoluţiei de la 1848, 
având un rol foarte controversat. Întreprinde numeroase călătorii în străinătate: Serbia, 
Slovacia, Croaţia, Franţa — „ţara libertăţii“, Anglia, Malta, Pireu — unde i se refuză 
intrarea, dar relaţiile cu revoluționarii exilați sunt încordate. După Unirea din 1859, 

I.H.R. se întoarce în ţară şi încearcă să intre în arena politică prezentându-se ca un 
„conservator progresist“. Editează manuale şcolare, rău primite de critica vremii. La 
27 aprilie 1872 „părintele literaturii române“ încetează din viaţă, în casa din strada 
Polonă nr. 20. Soţia sa, Maria Alexandrescu, murise din 1870. ; 

OPERA: Poezie şi proză: Culegere de proze şi poezie, 1836; Poezii inedite 
şi Diverse, 1860-1861; Domnul Sarsailă, autorul, 1838; Bată-te Dumnezeu, 1839; 
Coconiţa Drăgana, Coconul Drăgan, 1844; Filozofie: Echilibru între antithesi sau 
spiritul şi materia, 1859; Teatru: Prolog la serbarea numelui preaînălțătorului nostru 
domn Alexandru D.Ghica, 1835; Sărbătoarea câmpenească pentru 30 august 1837; 
Proces general între două hordii şi naţii, 1861; Lingvistică: Gramatica românească, 
1828: Traduceri din: Hesiod Lamartine (Meditaţii poetice, 1830); Voltaire (Fanatismul 
sau Mahomet, 1831); M. l'abbé de Levizac şi M. Moysant (Regulile sau gramatica 
poeziei, 1831); Molière (Amfitrion, 1835); Byron (cinci volume, 1837-1839); J.J. 
Rousseau (Julia sau Noua Eloise ori Scrisori a doi amanți locuitori într-o mică cetate 
la poalele Alpilor, 1837); libretul lui Felice Romani la Norma de Bellini (1843); Biblia 
„din helleneşte, după a celor şaptezeci“ ( 1858). 

REPERE ASUPRA OPEREI: Dacă sub raport cultural, presa, teatrul 
datorează mult lui I.H.R., el este şi autorul primului manual „rezonabil“ de Gramatică 
românească, tipărit la Sibiu în 1828. În literatură I.H.R. a fost nu numai îndrumător, 
dar şi un creator, „cel dintâi mare poet, un prozator remarcabil şi cel mai mare ziarist 
român înainte de Eminescu“ (Al.Piru). Pe lângă epopeele proiectate, Anarolida sau 
omul şi forțele, Mihaiada şi alte poezii, LH.R. a rămas în literatură prin balada 
Sburătorul, ce evocă sugestiv mitul zburătorului. Prozator de mare talent, L.H.R. îşi 
exersează condeiul mai întâi în prefeţele volumelor sale originale (Gramatica 
` românească) sau ale traducerilor, care cuprind veritabile pagini antologice, în 'care 
autorul ştie să găsească, după caz, tonul şi stilul potrivit pentru a capta atenţia 
cititorului. 

Pamfletul sarcastic în spiritul lui Voltaire este genul în care I.H.R. excelează. 
El se înscrie în galeria patruzecioptistă a creatorilor de „fiziologii“, alături de 
C.Negruzzi, M.Kogălniceanu. Portretele realizate în Bată-te Dumnezeu, [Coconița 


Drăgana], Coconul Drăgan sau Domnul Sarsailă autorul pot fi considerate modele 


“ale genului. Portretul realizat coconiţei Drăgana are ca model literatura clasicismului 
cu ale sale „caractere“. Coconiţa Drăgana este o mahalagioaică, cu o oarecare 
bunăstare ce încearcă să se ridice, măcar în închipuirea sa, la o viaţă mondenă. 
Există o antiteză între ceea ce este ea, o mahalagioaică parvenită, bună să înjure ca 
să stimuleze treburile gospodăriei şi aura ce şi-o creează de pretinsă cocoană. 
Prozatorul foloseşte un stil oral, creează imagini vizuale şi auditive, iar dialogul 
contribuie la caracterizarea eroinei principale. „Scumpul jumătăţoi“, „Coconul 
Drăgan“ este un „bădăran boierit“, căci a scos „lapte din piatră“ după zicala „pupa 
pe rumân în bot şi-i lua din pungă tot“, dar şi „patriot grozav, năbădăios, numai foc 


şi inimă albastră pentru patrie“. L.H.R. a folosit pamtletul pentru a critica relele morale 


şi sociale ale epocii insistând, îndeosebi, asupra unei trăsături de caracter tipice. 

Pe plan lingvistic, în abordarea problemelor fundamentale privind ortografia, 
gramatica şi vocabularul limbii române, LH.R. depăşeşte tiparul etimologic latinizant. 
El deschide, prin teoriile formulate, noi perspective acestei ştiinţe. Gramatica 


CE Scanned with OKEN Scanner 


104 


PN 


românească elaborată sub influenţa modelelor occidentale, în special franţuzeşti, 
introduce şi vehiculează o terminologie modernă, marcând începutul unei reforme 
radicale în acest domeniu. Pledând pentru introducerea alfabetului latin, L.H.R. 
acreditează ideea înlocuirii treptate a alfabetului chirilic, ajungându-se la aşa-numitul 
„alfabet civil“ sau de „tranziţie“. 

Preocupat continuu de îndrumarea vieţii literare, artistice, de educarea 
publicului, L.H.R. scrie numeroase articole, prefaţe, având în această epocă cea mai 
de seamă contribuţie la crearea teoriei literare româneşti. 

APRECIERI CRITICE: 

George Călinescu: „Eliade e un pamfletar excepțional, ignorat sub această latură, nutrit 
în spiritul lui Voltaire şi în maniera libelelor, El e vindicativ ca Dante, vulgar, animalic, salvat de trivialitate 
prin aripa lirică şi literară. (...) Eliade ţintea către o Comedie divină ce avea să pună pe scenă «toate 
duhoarele infernale răsculându-se asupra geniurilor şi virtuţilor cereşti» pe care de n-ar fi putut-o sfârşi, 
aveau s-o continue discipolii săi spre satisfacția lui postumă: „Oasele mele vor tresări din mormânt la 
versurile lor, şi sufletul meu plin de urgia divină va deveni muza lor inspiratoare'. 

Ion Oană: „.... ca prozator este un scriitor satiric, înzestrat, pamfletar incisiv şi polemist 
viguros, creator al unei galerii de fizionomii morale“. 

i Ioana Petrescu: „Pentru Heliade, nu există fapte indiferente sau accidentale; există numai 


ideca care se manifestă plenar, în acțiunea sublimă, sau care e martirizată în acţiunea distructivă. De aici, 


alternanţa tonului heliadesc între epopee şi satiric, între sublim şi caricatural“. 

Tudor Vianu: „Poate că originalitatea cea mai izbitoare a lui Heliade trebuie căutată, în 
conformitate cu temperamentul lui, în expresia sentimentului de indignare şi revoltă.“ 

Mircea Anghelescu: „Pendulând necontenit între comentariul erudit al subiectului şi 
divagaţia liberă pe marginea unei teme venită întâmplător sub condei, Heliade scrie în aceste pagini o 
proză amestecată, ceva între vechiile stromate greceşti şi escul modern, în care pune cap la cap fragmente 
de sistem filozofic, propuneri de reformă socială, comentarii de ordin lingvistic, consideraţii istorice în 
continuarea celor începute în Istoria universală, amintiri, polemici, invocaţii, totul într-un vălmăşag uneori 
deconcentrat, dar mai adesea fermecător, de o lectură captivantă şi indispensabilă pentru a înţelege ceva 
din personalitatea scriitorului, în care se topesc împreună trăsături atât de diferite, ca să nu spunem 
contradictorii ca bunul simţ, îndrăzneala, o puternică logică a faptelor, plăcerea povestirii, credinţa 
nezdruncinată în progres, dragostea pentru ai săi, pentru limba sa pe care o mânuie adesea cu mare 
rafinament şi simț artistic, încăpățânare, vanitate, şi mai ales, plăcerea specifică autodidactului de a-şi 
etala cunoştinţele, talentul său de pamfletist şi încă multe altele. 

Prin caracterul său compozit şi prin tendinţa de a cuprinde într-o prezentare mozaicată, întregul 
complex al credințelor sale filozofice şi sociale, al sntimentelor sale faţă de evenimente, Biblicele sau notițe 
historice, filozofice, religioase şi politice asupra Bibliei prefigurează şi anunţă viitoarea sa operă în proză 
Echilibrul între antiteze sau spiritul şi materia.“ | 

Paul Cornea: „Dar pentru cel care nu caută adevăruri ci sugestii, pentru cel ce nu e 
stânjenit de absenţă unui lexic specializat şi a referințelor la izvoarele fundamentale deoarece priveşte 
Echilibrul între antiteze, Istoria critică universală ori Cursul de poezie generală ca opere „literare“, ca 
tentative ale unui spirit zbuciumat de a reordona „Logosul“, răfuindu-se cu pozitivismul veacului, proza de 
idei a lui Heliade rămâne captivantă, în ciuda tuturor denivelărilor ei, părând să dispună — cum arată 
Eminescu — «de un soi de a doua vedere»". 

Dumitru Popovici: „Influenţa zilei nu tulbură însă unitatea de concepţie a scriitorului 
român în ordine socială şi politică; ideile sale literare aveau să se resimtă de aceeaşi participare la viaţa 
secolului. Pentru un scriitor care înregistrează printre primele sale manifestări literare o traducere de 
Boileanu, aderarea la doctrina trecutului este vizibilă. În spiritul acestei doctrine se elaborează aicea teoria 
entuziasmului raţionalizat, pe care scriitorul român şi-o însuşea pe de-a-întregul; dar mărturisirile sale în 
această direcţie se înscriu în toate registrele esteticii clasice“. 


- (S.B.) 

IBRĂILEANU, GARABET 
(1871 — 1936) 


VIAŢA ŞI ACTIVITATEA: Critic, istoric literar, eseist, gazetar şi 
romancier, G. Ibrăileanu s-a născut la 23 mai 1871, în Târgu Frumos şi a murit la 
10 martie 1936, în Bucureşti. Fiul lui Teodor Ibrăileanu- mic negustor la Tg. Frumos 
şi al Mariei (n. Marcovici), face studiile primare la Bacău, gimnaziale la Roman şi 
liceale la Bârlad; Facultatea de Litere şi Şcoala normală superioară la Iaşi 
(1891-1895). Rămas orfan la 16 ani, a fost obligat să lupte cu greutăţile vieţii. După 
studiile universitare a fost profesor suplinitor de limba română la Bacău, apoi la Liceul 
„C. Negruzzi“ din Iaşi; a susţinut examenul de capacitate cu Titu Maiorescu (1902). 
Profesor suplinitor la Catedra de istorie a literaturii române şi de estetică literară de 
la Facultatea de Litere din Iaşi (din 1908) şi profesor titular, din 1912, în urma 
susţinerii examenului de doctorat cu teza despre Opera literară a d-lui Vlahuţă. 

Publică traduceri, versuri, articole politice şi de critică literară semnate la 
început cu pseudonimul Cezar Vraja (1889-1890). Editează la Roman, împreună cu 
P.Moşoiu şi E.Voicu, revista „Şcoala nouă“. Colaborează (sau este redactor) la unele 
reviste ale vremii: „Munca“, „Critica nouă“, „Evenimentul literar“ (secretar de 
redacţie), „Lumea nouă“ (redactor), „Noua Revistă Română“ (Bucureşti), „Curentul 
nou“ (Galaţi). La 1 martie 1906 apare la Iaşi „Viaţa Românească“ (sub direcţia lui 
C.Stere şi Paul Bujor) — redactată de Ibrăileanu, fiind secretar de redacţie până în 
1933. Conduce cenaclul revistei „Viața Românească“ şi elaborează doctrina 
poporanismului literar (până în 1916), teoretizează asupra specificului naţional. 
Istoricii literari (Al.Piru) disting în activitatea de critic literar a lui G.I. trei perioade: 
prima desfăşurată între 1889 şi 1905 — de formaţie şi orientare poporanistă şi de 
metodologie sociologică şi psihologică în chip exclusiv; a doua (1906-1920) = de 
susținere a curentului poporanist, cu promovarea scriitorilor democrat- realişti Şi 
descoperirea tradiţiilor orientării poporaniste. (Din. această etapă datează şi cursurile 
sale de literatură română modernă predate studenţilor la Universitatea din Iaşi: Epoca 
Conachi, Epoca Alecsandri, Epoca Eminescu); a treia perioadă (1920-1936), a „criticii 
complete“ (maeştrii săi fiind de data asta gânditori, critici, istorici literari, scriitori 
francezi: Taine, Léon Henrique, Paul Bourget, Emile Faguet, Jules Lemaître, Anatole 

France). De o remarcabilă valoare teoretică sunt eseurile Literatura şi societatea 
(1912) şi Creație şi analiză (1926), ultimul o încercare de redefinire a genurilor literar€ 
şi îndeosebi a romanului, cu delimitarea ca tip a romanului de «creaţie» (bazat pe 
zugrăvirea comportării personajelor) şi a celui de «analiză», (constând din descrierea 
stărilor sufleteşti, a trăirilor interioare ale eroilor). 

OPERA: Spiritul critic în cultura românească, 1909; Scriitori şi curente, 
1909; Opera literară a d-lui Vlahuţă, 1912; Note şi impresii, 1920; Cultură şi 
literatură, 1921; Scriitori români şi, străini, 1926; Eminescu — Note asupra versului, 
1929; Studii literare, 1930; Privind viața, aforisme şi cugetări, 1930; Adela. Fragment 
din jurnalul lui Emil Codrescu (iulie-august 189...), 1933, reeditare: Adela. Privind 
viaţa. Amintiri din copilărie şi adolescenţă (cu o prefață de C.Ciopraga), 1966; Opere 
I-IV, ediţie îngrijită de Rodica Rotaru şi Al.Piru, prefaţă de Al. Piru, Bucureşti, 1974-1978. 
| REPERE ASUPRA OPEREI: Pe lângă preocupările teoretice, în 


studii cum sunt Caracterul specific: naţional în literatura română, Influențe străine şi - 


realităţi naţionale, Creaţie şi analiză, G.I. a realizat studii de critică aplicată, printre 
care cele mai importante: Numele proprii în opera lui Caragiale, Mihai Eminescu, 
Povestirile lui Caragiale, G. Topîrceanu, Hortensia-Papadat Bengescu etc. Interesante 
sunt aforismele, cugetările sale din Privind viața, unde, aşa cum subliniază Al.Piru: 
„Solitarul şi retractilul Ibrăileanu (...) aşeza drept imperativ suprem al eticii sale delicateţea: «Delicateţea 
este calitatea supremă», cea mai rară a sufletului omenesc. Ea le presupune pe toate celelalte: inteligenţa, 
bunătatea, altruismul, generozitatea, discreţia, mărinimia şș.c.1.“ 

Concepţia criticului despre viaţă este sintetizată în romanul Adela, după cum 
notează Constantin Ciopraga în Propileele sale, în care propune un sensibil Portret 


liric al criticului G.I. 

„E o bucurie să te descoperi ţie însuţi; necontenit, dar asta înseamnă să te detaşezi, să te 
depărtezi de tine pentru a-ţi privi propria imagine pe un ecran neutru, la distanţă. | 
l Sentimentalul Ibrăileanu găsea în exercițiul acesta cotidian, sensul superior al existenței, marea 
lui luciditate nefiind decât nostalgia perfecționării a ceea ce biologia (instinctele) formează fondul nostru 
originar. Înnobilate prin reflecţie şi voință, pasiunile pot înfrumuseţa lumea, atunci când cel puţin una din 
ele incită la comprehensiune, la elevaţie, la consonanţă cu ceva respectabil; la Ibrăileanu, pasiunea se 
confundă cu omenescul. «Prin sentimente, oricare bune sau rele, atârni de oameni. Prin inteligenţă îi 
domini»... Intrând în acţiune, inteligentul Ibrăileanu lasă să se manifeste, concomitent, câmpul magnetic 


po... 


al sensibilităţii; Ibrăileanu înţelegea cu sensibilitatea: «Poate n-am simţit cu bine», îi comunica el unui 


lui Schopenhauer: „Viaţa este această izvorâre de fapte, de vorbe, de gândiri şi de simţiri, peste care 
te îmbrânceşte etern nu se ştie cine... | 

Numeric, după aforismele vizând resorturile sufletului feminin vin cele despre iubire şi moarte, 
de altfel strâns legate între ele. Schopenhauer stă din nou pe aproape. „Numai imaginile amorului, — conchide 
Ibrăileanu — pot ţine piept, în conştiinţă, imaginii terifiante a morţii“. Îndrăgostitul care idealizează, 
fenomen intrând în practica obişnuită a iubirii, confirmă, s-ar zice, teoria lui Stendhal despre «cristalizaţie», 
din De L'Amour...). 

De reţinut însă, pe deasupra tuturor, opţiunea pentru umanism şi elogiul spiritului...“ 

Şi pentru a face cunoştinţă cu omul Ibrăileanu, reproducem şi noi cea ce se 
poate constitui ca o efigie alături de schiţă de autoportret. „Cea mai subtilă dintre plăceri 
e aceea de a fi simplu, modest, naiv, supus, prevenitor, a avea aerul că înţelegi cât mai puţin sau nimic din 
ceea ce ţi se spune, dar în acelaşi timp a înţelege tot şi a privi totul cu detaşare şi liniştită ironie“, finalul 
portretului „de suflet“, Şi ce invitaţie de' suflet ne face C.Ciopraga, valabilă nu numai 
pentru G.I.: „Către personalități ca acestea ne îndreptăm 'totdeauna cu convingerea că suntem în 
societatea unor prieteni incomparabili, Ce pretext de roman — fireşte în alt mod decât în autoproiecţia din 
Adela — ar putea oferi, transfigurată artistic, personalitatea lui Ibrăileanu.“ E 

Prin studiile sale G.I. a contribuit la valorificarea operelor marilor clasici, mai 
ales în ceea ce priveşte orientarea „spre modernitate a analizei estetice a valorilor 


clasice“. Sunt remarcabile studiile sale despre Eminescu, Creangă, Caragiale, 


Maiorescu, M. Sadoveanu publicate în Scriitori şi curente, Note şi impresii, Studii 

literare şi Scriitori români şi străini. Dintre studiile despre Caragiale, remarcă Al.Piru 
cel mai profund rămâne Numele proprii în opera comică a lui Caragiale, „în dare 
analiza caracterelor e potențată sociologic şi unde se discută, pornind de la Maiorescu, 
despre valenţele, clasice ale dramaturgului“. 

ni a Intre contribuţiile sale esenţiale despre M.Eminescu se înscriu studiile 
sintetice Consideraţiile tehnice pe marginea poeziei „Pe lângă plopii fără sot“ (1920) 
şi articolul Eminescu — Note asupra versului (1929) în care, apreciază M.Drăgan 
„analiza coboară în straturile de adâncime ale poczici, prin încercarea temerară de a explica însăşi creația 
estetică trăită la lectură“. Pornind de la esenţa lirismului eminescian — muzicalitatea 
„criticul întreprinde o minuțioasă cercetare, în spirit modern, structuralist chiar, asupra ritmului, a valorilor 
expresive ale sunetelor, a rimei şi măsurii versului într-un cuvânt, asupra expresivității versului eminescian, 
văzut ca o realitate estetică indestructibilă“, 

Ocupându-se în studiile sale de spiritul junimist, prin excelenţă, G.I. va 
elabora interesante judecăţi despre: Iacob Negruzzi, Nicu Gane, Gheorghe Panu, 
P.P.Carp. Portretul realizat lui C.Dobrogeanu Gherea, este pur obiectiv. Gherea — 
apreciază Al.Piru, rămâne după G.I. „nu prin teorii sau aplicaţii teoretice, ci prin paginile de 
psihologie socială în care analizează categorii de artişti sau eroi de ficţiune“. 

Prin viziunea sa asupra „criticii complete“, literare, care priveşte opera din 
toate punctele de vedere, dar cu relevarea esteticului — fiind vorba de o operă de artă 
— G.I. este situat de G.Călinescu (1928, Greutățile criticii estetice, în „Viaţa 
Românească XX, nr.1), în linia criticii estetice a lui Maiorescu. 

Teoretizând asupra romanului de analiză şi creaţie, G.I. realizează romanul 
Adela, considerat de I.Negoiţescu o capodoperă a literaturii române. Folosind tehnica 
jurnalului G.I. relevă dragostea doctorului cvadrogenar, Emil Codrescu, pentru tânăra Adela, 


femeie cu douăzeci de ani mai tânără, măritată şi divorțată. Dragostea pe care i-o arată | 


Adela lui Codrescu nu este împărtăşită întrutotul. Modul deosebit al înţelegerii dragostei, 
într-o concepţie superioară, ca pe o idee, aşa cum o face eroul romanului, Emil Codrescu, 
face să eşueze iubirea dintre cei doi protagonişti. G.Călinescu subliniază tehnica amplificării 
cazurilor de conştiinţă cu lentila fapt ce provoacă anxietăţi, «deoarece, continuă criticul 
„întoarce vorbele femeii pe toate pările ca pe o catedră scolastică, zădărnicind prin raţionări şi scrupule 
intimitatea până ce femeia, agasată pleacă“. N.Manolescu situează romanul Adela în cadrul 
romanelor de reflecţie, bazate pe conştiinţa de sine a personajului „care e şi narator şi care scrie 
uneori epistole generale care păstrează iluzia vieţii“. l 


APRECIERI CRITICE: 


George Călinescu: „Cu voiciune orientală, Ibrăileanu continuă, cum nu s-ar părea, 
spiritul lui Maiorescu. iii y a f i 

G.I. n-a scris decât puţină critică propriu-zisă, şi aceea despre autorii preferaţi. Stilul ei vorbit, 
repezit, o face neatractivă. Impresia primă e a unei oarecari vulgarităţi în expresie, a lipsei de fineţe. l 

Şi dimpotrivă, fineţea este calitatea dominantă a criteriului. Lipsit de darul de a sugera prin 
cuvânt impresia şi de o suficientă cultură pentru a încadra faptul în serii istorice şi de a-i da vizibilitate. Ibrăileanu 
se sileşte să argumenteze emoția estetică, să ergoteze. Pentru cine are gustul infinitului mic, talentul criticului este 
învederat. El emite valuri-valuri de consideraţii, de asociaţii şi de distincţii, lăsând în drum o mulţime de paranteze 
şi întorcându-se spre a pune numeroase note, aplicând la critică, cu anticipare, metoda de evocare a lui Proust, Abia 
după ce opera a fost făcută bucăţi pa masa de disecţie, criticat, plin de sânge pe mâini, izbuteşte a-i pune 
diagnosticul, niciodată în chip scurt, dar totdeauna în spiritul adevărului“. 

Eugen Lovinescu: „Criticul, a cărui investigaţie s-a menținut până la urmă în domeniul 
socialului şi a cărui analiză n-a depăşit domeniul didacticului, ne-a dat totuşi în Adela un model de 
literatură psihologică străbătută de o poezie reală, Romanul nu are, fireşte, pecetea prezentului, ci se 

zbate între poem şi analiză, într-o compoziţie totuşi unitară şi armonioasă“. 

Alexandru Piru: „Lui Maiorescu, Ibrăileanu, îi consacră un articol obiectiv mai târziu, 
caracterizându-l «până astăzi cel mai bun scriitor de idei al românilor». 

Cele mai bune pagini de interpretare critică le închină Ibrăileanu lui Eminescu. ` | 

Încă din 1919 era preocupat de inefabilul poeziei eminesciene pe care-l explică prin farmecul 
muzical al versului şi printr-un limbaj de esențe. Despre Creangă a dat doar câteva judecăţi formulate 
aforistic, conţinând însă în germene tot ceea ce s-a spus mai precis despre autorul povestei lui Harap-Alb. 

Dintre studiile despre Caragiale, cel mai profund rămâne Numele proprii în opera comică a lui 
Caragiale, în care analiza caracterelor e potenţată sociologic şi unde se discută, pornind de la Maiorescu, 


despre valenţele clasice ale dramaturgului“. 

Ion Negoiţescu: „Dacă, în orice caz, Ibrăileanu a sesizat cu o sensibilitate reală şi 
profundă proza lui M.Sadoveanu, în naturalismul ei, în latura ei lirică, apărând-o cu justeţe când a fost 
atacată pe criterii «morale», textul său critic cel mai actual rămâne eseul dedicat Numelor proprii în opera 
comică a lui Caragiale, lucrat fin sociolog, temeinic şi virtuoz totodată, eseu în care urmaşul lui 
Dobrogeanu -Gherea îşi egalează maestrul pe o temă similară. 

Dar Ibrăileanu şi-a asigurat o supremă şi nicicând dezminţită actualitate ca prozator, prin 
romanul Adela (1936), o capodoperă a literaturii române, care contrazice şi în acelaşi timp' omologhează, 
sub un anumit aspect, opera sa critică, atât de contestabilă în general. Adela contrazice mai întâi ideologia 
poporanismului Ibrăileanu, cu care nu are nimic comun. 

Roman de analiză, vizând prin nuanţe şi subtilizări psihologice cazul -unei iubiri nedeclarate, 
în care clar-obscurul situaţiei erotice se întrece cu transparenţa scriiturii urbane şi intelectuale, nimic mai 
străin de «românitatea» ca «oglindă a vieţii unui popor» decât Adela. Nici urmă de simpatie pentru ţărani, 
aici, nici vorbă de năzuinţă educativă, nici poezie populară, nici opoziţie critică față de cosmopolitism!“. 

Constantin Ciopraga: „Între oamenii de cea mai aleasă cultură, Ibrăileanu exercita o 
fascinaţie spirituală intrată în legendă, cărţile pe care le-a scris nu-l reprezintă decât în parte, căci 
Ibrăileanu omul, de o elevaţie spirituală rarisimă, pare să fi fost mai complet decât scriitorul; avea 
umilinţa îndoielii, sinceritatea entuziasmului şi răceala scepticismului. Inteligent ca puţini alţi purtători ai 
condeiului, nimeni nu s-a considerat mai.puţin «magistru» ca acest neuitat maestru peripatetician; — nu s-a 


drapat niciodată în mentor“. 
Ioan Holban: „Spiritul critic în cultura românească reprezintă una dintre acele opere-efigie 

ale marilor personalități care, dintotdeauna, au trecut «pragul», consacrării lor prin abordări ample, 
complexe, definitorii pentru un întreg domeniu al culturii; acesta este şi cazul studiului lui G.I., conceput din 


1893 (urmând — se pare — modelul unei cercetări de «pionierat» a profesorului ieşean Petru Rişcanu, `` 


“intitulată Partea Moldovei în cultura românească), publicat în reviste (primul text, Câteva consideraţii 
asupra spiritului critic în cultura românească a apărut în „Curentul nou“ din 15.X1.1905), tipărit în volum 
în 1908 (data exactă, deşi pe copertă figurează 1909) şi'reluat în timpul vieţii scriitorului în încă alte 
două ediţii. Creaţie a unui spirit «frondeup», studiul a provocat în epocă reacţii dintre cele mai 
contradictorii, date fiind ideile, judecăţile şi, nu în ultimul rând, stilul în care a fost redactat — incisiv, 
polemic, ironic; cu câteva excepţii (G.Pascu, G.H.Bogdan-Duică, A.D.Xenopol), majoritatea recenzenţilor 
textului lui Ibrăileanu l-au contestat violent (Ov.Densusianu, Const.Grame, N.Em.Teohari), cel mai tăios 


«atac» venind din partea lui N.Iorga...“ 
Mihai Drăgan: „Fermitatea lui Ibrăileanu în teoretizările şi opțiunile sale estetice nu poate 
fi automat socotită exclusivism. Dimpotrivă, ea formează o trăsătură pretențioasă şi proeminentă a 
personalităţii sale care n-a conceput niciodată critica drept o formă neutrală sau de impresionism facil 
şi agreabil pentru toată lumea, ci Ca -pe o atitudine de permanenţă delimitare şi de afirmare clară a unei 
poziţii intelectuale, chiar dacă aceasta nu poate să aibă — cum este şi normal — o audienţă generală.. 
Critica sa, indiferent că se aplică scriitorilor mari ai trecutului sau contemporanilor, este 
supravegheată de luciditatea intelectualului preocupat mereu să atingă obiectivitatea omului de ştiinţă, dar 
care a înţeles în acelaşi timp că în faţa unei opere, mai ales în faţa uneia de autentică valoare, nu poţi afişa 
o atitudine distantă şi rece. Creaţia literară este un domeniu al sensibilului şi cine încearcă să şi-l asume 
trebuie să aibă un suflet de artist care să ştie să se implice şi să vibreze în intimitatea frumosului, să-l 


pi 


trăiască intens, ca pe propria sa creaţie“. ; 
; (C.B.) 


CE Scanned with OKEN Scanner 


i a aa aL e Nb. 


IERUNCA, VIRGIL 
(n. 1920) 


VIAŢA ŞI ACTIVITATEA: Critic literar, poet, publicist. S-a născut 
la 16 august 1920, în comuna Lădeşti (județul Vâlcea). Cursurile liceale le-a urmat la 
Râmnicu-Vâlcea şi la liceul „Spiru Haret“ din Bucureşti. Obține licenţa în litere ŞI 
filozofie la Universitatea din Bucureşti. În perioada studiilor universitare este redactor 
la ziarul „Timpul“ şi unul din întemeietorii revistei „Albatros“. Împreună cu Ion 
Caraion a editat revista „Agora“ în mai multe limbi, suprimată în 1947. A colaborat 
la principalele publicaţii ale vremii, cum ar fi: „Revista Fundațiilor Regale“, „Vremea“, 
„Fapta“, „Viaţa românească“, „Universul literar“ etc. 

In decembrie 1946 părăseşte ţara, primind o bursă de la guvernul fraricez. 
Se stabileşte definitiv în Franţa unde desfăşoară o bogată activitate culturală. 
Lucrează ca redactor cultural la Radiodifuziunea franceză (Cronica ideilor) şi redactor 
politic al emisiunii în limba română. Din 1975, este cercetător la Centrul Naţional de 
Cercetare Ştiinţifică, secţia filozofie şi colaborator al postului de radio Europa Liberă. 
Secretar de redacţie la ziarul „Uniunea Română“. Redactează prima revistă 
românească de literatură, „Luceafărul“ (1948), precum şi alte publicaţii: „Caiete de 
dor“ (1951), „Limite“ (1969), „Ethos“ (1973). Elaborează articole despre cultura 
românească, publicate în diferite dicţionare şi enciclopedii din Franţa şi Germania. 

OPERA: Volume publicate în limba română: Româneşte (Fundaţia 
Regală Universitară Carol I, Paris, 1964 şi Editura Humanitas, Bucureşti, 1991); Piteşti 
(Editura Limite, Madrid, 1981) şi sub titlul Fenomenul Piteşti, la Editura Humanitas, 
Bucureşti, 1990; Subiect şi predicat, Editura Humanitas, Bucureşti, 1993; Dimpotrivă. 
Polemici (Editura Humanitas, 1994); Ediţii critice (Al. Busuioceanu, G. M. Cantacuzino, 
etc.), versuri în antologii publicate în exil; Semnul mirării, (Editura Humanitas, 1995). 

REPERE ASUPRA OPEREI: Scrierile lui V.I. ilustrează o deplină 
cunoaştere a peisajului literar românesc, în care se regăsesc numeroase nume ale 
scrisului, cu notele lor caracteristice: T.Maiorescu, Pompiliu Constantinescu, Panait 
Istrati, Miron Radu Paraschivescu, Ion Vinea, Gabriel Liiceanu etc. | r 

Ilustrăm, cu un fragment din volumul Semnul mirării, cu un studiu de critică 


literară despre N.Steinhardt — volumul Între viață şi cărți (apărut în 1977): 
„N. Steinhardt nu e numai un critic şi un eseist, ci şi un om de cultură cum nu mulţi se află la noi în clipa 
de faţă. Cartea lui e greu de rânduit în producţia curentă deoarece ea depăşeşte limitele — şi aşa destul de 
elastice ale eseului -, după cum refuză şi inserarea în cadrul criticii literare propriu-zise. Dincolo de, eseu 


şi de critică, N.Steinhardt ne oferă mai deg 
ncanalist paradoxal, devorând cărţi nu pentru a le 
a le dărui — printr-un gest paradisiac (în sensul « 
— numai în aparenţă banal — ntre viaţă şi cărți 


aşeza în cine ştie ce muzeu imaginar al literaturii, ci pentru 
dar din dar se face rai») — vieţii. De aici şi titlul volumului 
(...). Cartea lui N.Steinhardt se adaugă strădaniilor acelor 
gânditori şi scriitori care au încercat să sondeze imponderabilele fenomenului românesc, de la Pârvan şi lorga 
la Rădulescu-Motru, de la Mircea Vulcănescu şi Constantin Noica până la Camil Petrescu sau 
G.Călinescu. N.Steinhardt nu o face însă sistematic, ci prin paranteză şi aluzie, prin sfat, prin mirare sau 


rabă imaginea unui îndrăgostit de înţelepciune, un fel de - 

o voinţă neîntreruptă de a'miza pe anumite constante, constante ale 
N, Steinhardt este străbătută mai ales de necesara 
rea celorlalţi. Construind-o, N.Steinhardt întrevede chiar 
temeliile unui Weltanschaung românesc. Pagini tot atât de inspirate sunt de pildă, acelea în care autorul 
avansează o explicaţie cu totul originală a unor motive de pe frescele mânăstirilor din nordul Moldovei. 
«Privind cineva cu atenţie cortegiul musulmanilor care merg spre scaunul de judecată în tabloul Judecăţii 
de Apoi de la Voroneţ, precum şi toate icoanele exterioare alc bisericilor din nordul Moldovei, nu se poate 
să nu se întrebe care a fost tâlcul fenomenului acesta unic în lume. Explicații, specialiştii au dat destul de 
multe. Ne întrebăm dacă nu cumva e valabilă şi aceasta, foarte simplă (şi comună meleagurilor 
iubitoare de oameni şi de viaţă): locul picturilor acestora e afară, sub vremi şi sub intemperii, 
în plină lume şi vâltoare, (După cum Duhamel spune că al sfinţilor e în iad, lângă cei ce pătimesc). 
Expresie specifică a milosului, tolerantului şi universalistului suflet românesc, aceste picturi exterioare 
înseamnă şi întruchipează un strigăt de bucurie îndreptat spre lume, o integrare universalistă, o pildă a 
liturghiei cosmice închipuite de Maxim Mărturisitorul. Ele arată că slujba nu se face numai pentru cei 
dinlăuntru, numai pentru cucernici şi evlavioşi, ci pentru omenirea toată; drept este prin urmare ca sfinţii 
să stea şi ei afară, să fie şi ei bătuţi de ploaie şi de vânt, să-i cheme la închinăciune nu numai pe drepţi 
şi pe cuminţi, ci şi mulţimea păcătoşilor şi nepăsătorilor din afară». | 
V.I. remarcă dimensiunea etică şi spirituală a cărţii, calităţile de neanalist, 
cugetător, critic literar dar şi de scriitor, argumentând cu portretul pe care Steinhardt 
îl face lui N.Iorga: „unul dintre cele mai izbitoare din întreaga noastră literatură“. Pentru 


frumuseţea lui, N.Steinhardt citează un fragment: „cărturar român, sfătos şi iscusit? Desigur. 
Învăţat european, la el acasă în orice cultură? Da. Da. Stăpân al frazei vorbite şi scrise? Se-nţelege. Dar 
mai ales enigmă, fiinţă de basm, namilă, uriaş, arătare, peste puterile oamenilor. Greşeli? Părtiniri şi 
prigoniri? Nedreptăţi? Calculul integral trece peste spaţiile curbe, pestriţe şi accidentate, iar viaţa lui Nicolae 
Iorga nu e decât o tentativă de integrare a Totului', (ianuarie 1977). i 


APRECIERI CRITICE: 


Ion Negoiţescu: „Cred că nu a existat carte valoroasă publicată în România zilelor noastre, 
care să nu se fi bucurat de atenţia şi aprecierea criticilor literari Monica Lovinescu şi Virgil lerunca. 
Ascultătorii lor — pentru că din nefericire cititori din ţară ei nu puteau să aibă — au putut astfel să-şi 
facă o imagine quasi-completă, cuprinzătoare şi adecvată, a nestinsci şi neabătutei creaţii spirituale 
româneşti, înfruntând veacul atât de tenebros şi de vitreg. N-a fost parcelă a întregului acestei creaţii literare, 
pe care Monica Lovinescu şi Virgil Ierunca, mânuitorii unui condei expert şi experimentat, să n-o fi 
străbătut cu răbdare şi cu grija deosebită faţă de frumos şi adevăr, contribuind nu numai la recunoaşterea 
valorilor, a împlinirilor, ci şi la denunţarea imposturii, a necinstei, a non-valorii. Mai largă cunoaştere şi cuprindere 
a fenomenului literar românesc, decât ei, nu cred să fi avut nici un alt critic din țară; (...) prin cronicile şi analizele 
lor dedicate cărţilor publicate în România, Monica Lovinescu şi Virgil Ierunca au întreţinut, fără să ostenească 


vreodată, încrederea în capacitatea de creaţie intelectuală a neamului nostru“. 
(M. P.) 


smerenie, în orice caz printr- 
spiritualităţii româneşti (...). Toată cartea lui 
interdependenţă a fericirii semenului prin ferici 


„mioritice“, 


IONESCU, EUGEN 
(1909 — 1994) | 


VIAŢA ŞI ACTIVITATEA: Scriitor francez de origine română — poet, 
prozator, eseist, dramaturg, memorialist, s-a născut la 13 noiembrie 1909 la Slatina. 
Anii copilăriei i-a petrecut în Franţa, mama fiind de origine franceză. În 1925 revine 
în ţară, unde urmează “cursurile Liceului „Sfântul Sava“ din Bucureşti; îşi ia însă 

bacalaureatul la Craiova (1928). Urmează cursurile Universităţii din Bucureşti, studiind 
cu Charles Drauhet (1879-1940) istoric literar român de origine franceză şi cu Mihail 
Dragomirescu (1868-1942). Adept al autonomiei esteticului şi adversar. al direc dlor 
istoriste şi psihologiste în cercetarea literară. E.I, a fost profesor la liceele Sfatul 
Sava“ şi „Gh. Lazăr“, la alte şcoli din provincie. În 1938 pleacă în Franţa cu o bursă 
pentru doctorat în literatura franceză. | | 
Debutează în 1927 la „Revista literară“ a liceului „Sf. Sava“, Debutul 
editorial îl reprezintă volumul de versuri Elegii pentru ființe mici, 1931, Bucureşti. Se 
stabileşte în Franţa în 1941. În 1950 are loc premiera primei piese La Cantatrice 
chauve (Cântăreața cheală). - : 
A colaborat la revistele vremii: „Bilete de papagal“, „Viața literară“ 
România literară“, „Axa“, „Zodiac“, „Gând românesc“, „Viaţa românească“. 
Se afirmă ca mare dramaturg, fiind considerat creatorul în plan universal, al 
teatrului absurdului. În 1970 a fost ales membru al Academiei Franceze. A murit în 
aprilie 1994 la Paris. i 
îi OPERA: Lucrări în limba română: Elegii pentru fiinţe mici, 1931; Nu, 
1934, volum premiat pentru critică literară; un foarte mare număr de articole în 
principalele reviste literare ale vremii; Însinguratul (roman, 1992); Lucrări în limba 
franceză: La Editura Gallimard, începând cu anul 1950, îi apar 6 volume de teatru, 
"după care continuă să i se publice reeditări şi noi volume de teatru până în 1981. 
Dintre piesele cele mai cunoscute cităm: La cantatrice chauve (Cântăreaţa cheală), 

La leçon (lecţia), Jacques ou la Soumission (Jacques sau Supunerea), Les chaises 


(Scaunele), Tueur sans gages (Ucigaş fără simbrie), Les Rhinoceros (Rinocerii), Le 
Roi se meurt (Regele moare), Le soif et la faim (Setea și foamea), La Lacune (Lacuna), 


Jeux de massacre (Jocul de-a măcelul), Macbett (Macbett), Ce formidable bordel! (Ce 


nemaipomenită harababură!). Proză, eseuri, memorialistică: Notes et contre-notes 
(Note şi contranote), 1962 (eseuri); La Photo du Colonel (Fotografia Colonelului), 
1962 (nuvele); Entre la vie et 
vis, convorbiri cu Claude Bonnefoy), 1966; Journal en miettes (Jurnal în fărâme), 1967 
(jurnal), Présent passé, passé présent (Prezent trecut, trecut prezent), 1968, (jurnal); Le 
Solitaire (Însinguratul — roman), 1973; Antidotes (Antidoturi — eseuri), 1977; Un homme en 
question (Sub semnul întrebării — eseuri), 1979; La quéte intermittente (Cântarea intermitentă 
— jurnal), 1987; două volume de desene şi reflecţii asupra actului de a picta: Découvertes 
(Descoperiri), 1969 şi Le Noire et le Blanc (Negrul şi Albul), 1981. Până în prezent, Editura 
Humanitas a publicat din seria Eugen Ionescu: Nu, (1991), Note şi contranote, 1992; Război 
cu toată lumea (2 volume), 1992; Jurnal în fărâme, 1992. 


REPERE ASUPRA OPEREI IN PROZĂ: „Mircea Vulcănescu — 


afirmă I.Negoiţescu, în /storia literaturii române — l-a orânduit pe autorul controversat al lui 
Nu (1934) printre cei ce formau grupul spiritual din jurul lui Mircea Eliade, cu toate că, politic-ideologic, 


Eugen Ionescu nu avea să fic niciodată alături de ei“. A | PE, 

Diametral opus faţă de Elegii pentru ființe mici, EL. în Nu (1934), ca de 
altfel în multe alte scrieri eseistice şi chiar în romanul — singurul de altfel — intitulat 
sugestiv Însinguratul. El neagă — afirmă Florin Manolescu „într-un limbaj ftondeur, cu o 
vervă îndrăcită şi cu o artă inimitabilă a punerii în scenă a ideilor, operelor unora dintre cei mai 
talentaţi scriitori români ai timpului”. „Dominat de spiritul negaţici absolute, E.I. continuă Florin 
Manolescu, îşi persiflează până şi propria apreciare scriind despre O ucecaş Carte (romanul Maitreyi de 
Mircea Eliade) două articole — unul ultra apologetic, 


altul distrugător“. Literatura capătă la E.I. un 
iz pernicios, după cum singur mărturiseşte: „prea este o transcriere a torturilor şi mizeriilor mele, 


le rêve, entretien avec Claude Bonnefoy (Intre viaţă şi | 

de care sunt prea sătul, de care intenţionez să fug şi să nu mă reîntâlnesc cu ele. N-am nici o poftă să 
mă lovesc nas în nas, de minc însumi la toate cotiturile, în clipa exactă când credeam că am izbutit si 
mă pierd“. Ne aflăm, afirmă I. Negoiţescu, „în nihilismul omului ridicol, dinainte de visul «vârstei 
de aur», «am să trăiesc suspendat — spune E.I. — între dorinţa de a-mi satisface vanităţile şi siguranţa 
clară că ridicolul acestei satisfacţii îmi va fi prea evident, ca să mă bucur să mă deznădăjduiască» 
— soluţie românească — precizează Negoiţescu -— a stării de mijloc, soluţie inteligentă, lucidă, însă 
lipsită de rodnicie sau măcar de măreție, în bine ca şi în rău“, | 


Este cam acelaşi lucru şi în cazul romanului Însinguratul (Le Solitaire), 
publicat în 1973, căci, mărturiseşte E.L.: „În realitate, existenţa lumii nu mi se pare absurdă ci 
de necrezut, căci în interiorul existenţei şi al lumii se poate vedea clar, se pot descoperi legi şi stabili reguli 
«rezonabile». Ceea ce e de neînțeles nu apare decât atunci când stai pe margine şi o priveşti în ansamblul 
ei“. Romanul apărut la Editura Albatros, 1990, pune în valoare spiritul confesiv al 
scriitorului, meditativ, incitant, ironic, într-o aventură a vieţii, a existenţei umane. 
Scriitorul formulează uneori percepte de viaţă, axiome chiar în legătură cu atitudinea 
tinerilor faţă de viaţă. Pentru că afirmă eroul grav: „Eşti nevoit aşadar să ţii seama de 
oameni. Ei există pentru că mă manevrează când se amestecă în treburile mele. Asta e suficient ca să 
mă facă să recad printre ei. Ei te scot în afară din realitatea ta, te închid într-a lor. Mai curând în, felul 
lor de-a vedea. Adopţi optica lor. Observi că trebuie să ţii seama de ceilalţi“. Evident, mărturiseşte 
eroul — care este şi narator — „e imposibil să nu ţii seama de ei, dar vreau să-mi găsesc sprijin mai 
ales dincolo“, întrucât după opinia prozatorului: „Acest dincolo este cel adevărat“. După 
rostirea aceasta gravă, eroul trece cu o reală indiferenţă, firesc, la fapte banale: „La 
colţul străzii am luat-o la stânga şi am mers destul de mult timp...“ pentru ca pe aceeaşi pagină 
să-şi reia gândurile, într-un monolog interogativ: „Ce greu este să pătrunzi în sufletul altora!. 
Totuşi, de data asta, aş fi vrut să fiu mai aproape de ei, alături de ei? Cât de interesant ar fi! Aş trăi. Erau 
despărțiți de mine ca şi când între mine şi ei ar fi existat un geam gros ce nu putea fi spart“. 

"Ca şi volumul Note şi comentarii, romanul Însinguratul se constituie ca o tulbură- 
toare dorinţă de viaţă, în care jocul este dur şi nu se poate ghici cine iese învingător. 


APRECIERI CRITICE: 


George Călinescu: „Printre tinerii cronicari sunt de citat Octav Şuluţiu, recenzent onest, 
E.I., poet şi critic inteligent şi teribil, Lucian Boz, detractor al criticii de analiză şi instaurator al uneia de 
înţelegere într-un stil delirant, Al. Dima, eseist, cu bune studii în probleme de folclor şi eseistică. 
Conştiincios şi cultivat istoric literar este Ovidiu Papadima”. 

Alexandru Piru: „Celebrul dramaturg francez E.I. a început cu poezii, Elegii pentru fiinţe 
mici (1931), opunând apoi în eseuri un teribil Nu (1934) lui Arghezi, Ion Barbu şi Camil Petrescu, un da şi 
nu lui Mircea Eliade (la Maitreyi)“. 

Jon Negoiţescu: „Problema dubiului din Nu poate fi adâncită apoi, dacă o aplicăm la 
tematica generală a lucrării în sensul că orgoliul exacerbat al personajului — critic literar eului său, îi 
corespunde celălalt, rivalul, încarnat în totalitatea simbolică a scriitorilor detestaţi. Nu întâmplător a ales 
criticul, spre a-i descalifica, scriitori de primă mărime ca Arghezi, Barbu şi Camil Petrescu: el îi 
ridiculizează fiindcă îi ştie superiori, adică la nivelulul propriului său orgoliu. Numai ei pot fi socotiți 
răspunzători pentru eşecul său literar. Ei sunt dubiul stârnit de delirul său de grandoare, care îl mână la 
contestarea însăşi a literaturii, ca să scape odată de obsesia ei şi a lor. Însă farmecul întregii dispute vine 
din împrejurarea că, mânuind-o criticul dispune de talentul şi uneltele profesionale adecvate, care o fac, în 
chiar grotescul ei, rezonabilă: un fel de absurd convertit, când se ocupă de pildă, cu specificul naţional, 
el o face cu sensibilitate şi în numele eternului complex cultural al românilor, ideile lui dovedindu-se pline 
de bun simţ. «La început — zice el — cultura dezminte, contrazice naționalitatea. cultura este la început o 
înstrăinare»; «Ar trebui să înțelegem că a ne culturaliza însemnează, neapărat, a comite un soi de crimă 
de înaltă trădare». După cum mărturisea că, în vreme ce desfiinţa pe Arghezi, poeziile acestuia îl 
cucereau treptat iarăşi, nu face decât să confirme o realitate implicită în teza contradictorie“. 

Nicolae Steinhardt: „E.I. e un mare scriitor de limbă franceză (nu-i mai puţin un mare 
stilist — în alt fel — decât Cioran ori Proust), dar e un român. Orizontul lui specific (am spus-o) e al dreptei 
socotite româneşti, al înţelepciunii şi clarviziunii unui popor pe care nu-l duci cu muia, care le vede“. 

Ion Pop: „Împreună cu marile sale scrieri memorialistice de la Journal en mie J î 
fărâme), 1967, Présent passé, passé présent (Prezent trecut, trecut prezent), 1968, până la a r să 
La Quéte intermittente (Căutarea intermitentă), 1988, Note şi contranote adaugă operei m ERE 3 și 
prozatorului Ionescu o dimensiune confesivă, un document uman dintre cele mai vii: ea best 4 
unui laborator de creaţie, dar lasă să vorbească, în avanscenă, o conştiinţă şi o sensibilitate de intel ia) 
aflat într-o permanentă, lucidă şi neconcesivă confruntare cu himerele şi capcanele modernităţii ; in y 
Şi ştim deja că vremea a dat dreaptate scepticismului său, reticențelor sale faţă de teoriile doctrinele și 
dogmele cu pretenţii de adevăr absolut şi constrângător; în profitul afirmării unor adevăruri mai relati i 
— însă cu cât mai vii şi tulburătoare! — ale omului care, trăind sub vremuri, le opune forţa întrebă ie 
neliniştilor şi speranţelor lui mereu reînnoite“. ai 


(C.B.) 


IONESCU, NAE 
(1890 — 1940) 


| VIAŢA ŞI ACTIVITATEA: Filozof, profesor unversitar, s-a născut 
la 16 iunie 1890, în oraşul Brăila şi a încetat din viaţă în 15 martie 1940, la București 
asasinat de un agent al lui Moruzov. Între 1909-1912, urmează Facultatea de Litere 
şi Filozofie la Universitatea din Bucureşti — unde a studiat matematica, biologia şi 
filozofia. Licenţa şi-a luat-o cu disertaţia Problema metodei Eticii lui Spinoza. În 1910, 
a debutat la „Noua revistă română“ a lui C.Rădulescu-Motru. In 1916, a fost internat 
pentru scurt timp într-o tabără de prizonieri civili în Germania. In anul 1919 îşi ia 


doctoratul în filozofie. 
Între 1919-1922 a fost director la Liceul militar de la Mânăstirea Dealul, 


unde predă filozofia şi limba germană. ÎL găsim apoi profesor de logică, metafizică, 
teoria cunoștinței, filozofia religiei şi psihologiei la Universitatea şi Institutul Naţional 


de Educaţie Fizică din Bucureşti. | | 
A debutat în 1919 la „Ideea europeană“ a lui C.Rădulescu-Motru, apoi, în mai 
1926, la ziarul „Cuvântul“, pentru ca la 1 iunie 1926 să devină director al ziarului respectiv. 
Între 1931-1932 a fost deputat. independent în parlament. În 1934 a fost 
arestat şi implicat în procesul lui I.G.Duca. În anul 1936, a scris editorialele ziarului 


„Vestitorul“, iar în perioada 1937-1938, a publicat articole de fond în „Predania“ şi 


„Buna vestire“. , MN e 
Arestat şi internat în lagărul de la Miercurea Ciuc (1938), a fost înlăturat din Uni- 
versitate, Eliberat (1939) şi din nou arestat; în 1940 eliberat din nou, când va înceta din viaţă. 
7 (republicată în 1973, Miinchen, şi 1990, 


OPERA: Roza vânturilor, 193 ,M | 
1957, Wiesbaden); Istoria logicei, al doilea curs 


Bucureşti); Îndreptar ortodox | Sji ; 
(1929-1930, Bucaresti, republicată în 1988, Paris); Metafizica 1, 1942 (republicată în 
1991, Bucureşti), Logica. Logica generală, ultimul curs, 1943 (republicată 1993, 
Bucureşti), Merafizica II, 1944 (republicată 1991, Bucureşti); Fenomenul legionar, 
1963, Roma (republicat în 1993, Bucureşti); Neliniştea metafizică (1993, Roma); 
Scrisul şi omul, ediţie de Gheorghiţă Geană, 1994. 

REPERE ASUPRA OPEREI: În Istoria literaturii române 
G.Călinescu îl include pe N.I., în capitolul Noua generaţie — filozofii, împreună cu 
N.Iorga, V.Pârvan, Lucian Blaga, Mircea Eliade, D.D.Roşca. N.I. practică eseistica 
filozofică şi este influențat: de filozofia existențială a trăirii, experienței, 
nemăsurându-se rezolvarea problemelor cu „trăirea lor“. 

Trăirismul, curent filozofic românesc, manifestat între cele două războaie 
mondiale, proclama primatul vieții asupra raţiunii, opunând cunoaşterii logice trăirea. 
"De aici, apreciază G.Călinescu sentimentul disperării, al obsesiei .morţii, la Emil 
Cioran, al exaltării, al credinţei la N.L, al aventurii la Mircea Eliade sau la N.I. 
Învățătorul, cum îl numeşte G.Călinescu, „nu are personal şi principial nici o filozofie, afară 
de aceca cuprinsă în hotărârea de a primi directiva de la viaţă“. Filozoful se amestecă în 
mulţime, anonim, şi trăieşte toate contradicţiile, „nedcosebindu-se de semenii săi decât prin 
facultatea «de a formula cât mai circulabil şi deci cât mai rodnic, sensul vremii şi al întâmplărilor pe care 
le trăieşte»“. După N.I., „«cât mai multe ratări (adică schimbări la faţă)», înseamnă mai multe 
trăiri, şi, odată cu acestea, şi posibilităţi de salvare“, După N.I., „Omul e singurul animal care-şi poate 
rata viaţa...“. Schimbarea de atitudine o consideră fără sens, de aceea filozoful se 
întreabă: „Eu nu ştiu dacă în activitatea mea gazetărească se găsesc schimbări de atitudine. Nu ştiu, 
pentru că nu m-am gândit la asta. Şi nici n-am să mă gândesc“. Simbolică este denumirea 
volumului Roza vânturilor, adică „în bătaia tuturor curentelor“. Preferând foiletonul, 
N.I. se dovedeşte a fi un mare talent în practica jurnalisticii. Contradictoriu este N.I., 
după cum afirmă I.Negoiţescu, şi prin faptul că pe de o parte proclamă rasa, care în 
sfera politică este un concept activ, iar pe de altă parte valorifică suferinţa creştină, 
ca o formă pasivă de spiritualitate. Nu mai puţin contradictorie fiind aspiraţia sa la o 
«revoluţie mistică». Logică lui N.I. nu suferă însă când el se întreabă şi răspunde: 
„Sunt de dreapta, sau de stânga? Habar n-am“. 

| Dacă între N.I. şi N.Iorga dezacordul a fost politic, după afirmaţia lui 
M.Nulcănescu, atunci dezacordul între Mircea Eliade şi N.I. a fost ştiinţific. Un număr 
mare de articole publicate în „Cuvântul“ mai ales s-au adresat lui N.Iorga, oamenilor 
politici ai timpului. Fragmentul dat spre exemplificare explică viziunea largă a lui N.I., 
dar şi promptitudinea faţă de anumite evenimente politice, sociale, culturale, istorice, 
articolele lui N.I. punând în valoare personalitatea autorului. Dar, aşa cum bine afirmă 
Eugen Simion, la 1 martie 1990, într-un interviu publicat în „Flacăra“: „O lume nouă nu 
se poate construi cu o ură veche“. Mircea Eliade marcând personalitatea lui N.I. afirmă că: 
„în istoria culturii româneşti moderne, o singură mare personalitatea a avut o influență asupra 
contemporanilor mai tineri. A fost Mihai Eminescu“, Considerându-l pe Eminescu ca singurul 
compatriot care la vremea lui a gândit organic, N.I. remarcă I.Negoiţescu, în Istoria 


literaturii române: „încearcă totodată să-l continue pe acest făgaş, adică nu stilistic, prin ardoarea 
verbului, măcar prin felul exemplificării, spre a descoperi însă substantivul comun «românie», ca entitate 
biologică şi murală laolaltă: «A fi român însemnează o stare naturală, o formulă de echilibru- a 
existenţei din care decurg, prin însuşi desfăşurarea vieţii anumite forme. Un bob de: grâu, dacă îl îngropi 
în pământ, încolţeşte şi dă fir. Un anumit fir, cu o anumită dezvoltare, necesară, mai dinainte determinată 
de însăşi structura bobului de grâu. Aşa se petrece şi cu «România noastră». A fi român înseamnă a avea 


o anumită plămadă, din care decurg cu necesitate absolută anumite atitudini şi gesturi»”. Este 
relevantă în atitudinea lui N.I. o anumită fatalitate structurată pe ortodoxie şi 
antiliberalism, cultul pentru clasa ţărănească, pe care-l moşteneşte de la 
sămănătorişti, cărora le atribuie rolul de înaintaşi. Preterând foiletonul, lecţiile de la 
catedră, conferințele, N.I. a exercitat o fascinantă influenţă asupra contemporanilor 
săi, jocul argumentării fiind de o rigoare şi de o remarcabilă precizie, de o vrajă ce 
capta auditoriul şi lectorul. | 

Între 1922-1940 influenţa sa a fost enormă în ceea ce priveşte redeşteptarea 
interesului pentru metafizică şi filozofia religiei în România. Potrivit concepţiei lui 
N.I., filozoful trebuie să se aplece nu numai asupra expresiei teoretice a vieții istorice 
— de la religie la logică şi ştiinţă — ci şi asupra creațiilor cu sens: meşteşugurile, artele 
biografiile, evenimentele politice şi toate celelalte. „Abordând istoria logicii, precum şi cea i 
metafizicei ori a religiei, el cerceta tipologia spiritului uman. Pentru el, o astfel de tipologie e întotdeuna o 
creaţie a istoriei şi, în cele din urmă, a morţii. De aici pare să decurgă o istoricizare radicală a ecuaţiilor 
spiritului. Însă, pentru N.I., Dumnezeu este totuşi prezent în istorie prin întrupare“ (N.I., Curs de 
metafizică, Editura Humanitas, Bucureşti, 1991, ediţie îngrijită de Marin Diaconu). 

În Nota la această ediţie, Marin Diaconu propune un mod de abordare a 
filozofului şi profesorului N.I. (sancţionat adeseori pentru activitatea şi ideile omului 
politic), care facilitează detaşarea scriitorului de unele limite. Aşadar, până la 
întreprinderea unor serioase şi ample studii de analitică a operei sale teoretice „şi a 
activităţii sale politice, „vă propunem să avem de-a face cu doi:... N.I.: filozoful, gânditorul, pe de 
o parte, şi gazetarul, omul politic, pe de alta!. Gândurile celor doi se întretaie uneori, dar în mod constant sunt 
dinstincte, ca şi grupurile de prieteni care-i treceau pragul casei de la Şarea. Filozoful prefera grupul de 
prieteni din care făceau parte Mircea Vulcănescu, Constantin Noica, Mircea Eliade, Emil Cioran, ş.a.“ ŞI 
Marin Diaconu subliniază faptul că. „scrierile profesorului filozof şi logician pot contribui şi ele 
« E cazul şi a celor două cursuri: Teoria 


la necesara potenţare â vieţii noastre eventuale“. 
cunoştinţei metafizice şi Cunoaşterea imediată, publicate într-o ediţie ce cuprinde un 


cuvânt al editorilor din 1942, din 1944 şi Note la ediţia din 1991.. 
Indicele de nume întocmit înlesneşte cititorului orientarea în text. 
N În lucrarea de față dăm şi noi unele fragmente, spre a invita cititorii noştri, 
elevi şi profesori, la o lectură integrală a cărţii lui N.I. 
O altă lucrare deosebit de interesantă a lui N.I. este Scrisul şi omul, ediţie 


de Gheorghiţă Geană, note asupra ediţiei şi bibliografie selectivă de Marin Diaconu, 
cu o addenda — referitoare la scris şi personalitate — Glose grafologice în marginea unei 


scrisori a lui N.I., Editura Humanitas, Bucureşti, 1994. 

Iată şi aprecierea pe care N.I. o face în ceea ce priveşte logica exprimării 
publicată în foiletonul său din 1926, intitulat semnificativ Virgula: „Lipseşte gândirii 
noastre curente cea mai elementară disciplină. Prin meseria mea, sunt în contact permanent cu minţile 
tinerimii noastre. E dezolant, cum vorbesc — fără şir fără sens; cum răspund: întodeauna alături de 
întrebare; cum nu ştiu să prindă miczul unei afirmaţii; cum nu sunt în stare să înţeleagă înlănţuirea a 
două idei; cum nu pot să deosebească contrariul de contradictoriul; cum nu pot face o analogie pentru că 


nu ştiu aprecia termenii de acelaşi grad şi anume 
Valorificarea spiritului: personalităţii deosebite a lui N.I. pentru generaţii ce 


vin este o necesitate, întrucât chiar dacă „În esenţă, în cristalul personalităţii lui N.I. vor fi intrat 


elemente diverse, multe din ele aflate în raport de contrarietate pe care însă tainica alchimie a vieții *le va 
le referitoare la locul lui N.I. în cultura română. 


fi făcut conciliabile. De neconciliat par numai controverse L 
Dar, în această privinţă, verdictul (super favorabil) a fost rostit de generația de tineri intelectuali pe care 
NUL, a tutelat-o, una din generațiile extraordinare ale istoriei noastre culturale. Şi cine ar fi în stare să 
realizeze cu adevărat un verdict pecetluit, între alții, de Mircea Vulcănescu, Mircea Eliade, Constantin 


Noica, Emil Cioran?!...* (Gheorghiţă Geană). 
APRECIERI CRITICE: 
lemelor filozofice româneşti, se va vedea că 


Mircea Eliade: „Când se va scrie istoria prob l ; 
vreme de 15 ani noi am fost contemporani Europei numai prin cursurile profesorului N.I. 
se situează de la început ca un urmaş direct a lui N.Iorga, 


În viaţa universitară, profesorul N.I, a inc 7 urma: 
şi se recunoaşte ca unul din elevii lui cei mai «puri», crescuți adică în realismul istoric, fenomen românesc 
dinamizat de Nicolae lorga [...] ., 
Nu este deloc întâmplător că cei trei profesori care au condus generațiile de studenți de la 1900 

încoace — Nicolae lorga, Vasile Pârvan, Nae Ionescu — au mărturisit toţi trei o conştiinţă tragică a 


"generalitatea“. 

existenţei, şi au găsit totuşi un sens eroic acestei existențe, care trebuie acceptată şi rodită. Nu este 
întâmplător că tocmai în jurul acestor trei dascăli s-au adunat tinerii. Fiecare din ei are un aspect al 
„conştiinţei tragice. Nicolae Iorga, el muncitorul — a vorbit despre blestemul muncii, despre durerea nestârşită 
a omului silit să lucreze neîncetat, ca să ţină lumea vie şi rodnică. Vasile Pârvan, el solitarul — a vorbit 
despre blestemul singurătăţii. N.I. n-a tăinuit ascultătorilor nici unul dintre paradoxele, blestemele şi 
dramele condiţiei umane. Şi cu toate acestea, în lecţiile şi conferințele acestor trei mari învăţători ai 
neamului nostru — au aflat generaţii întregi de studenţi adevărata lor hrană spirituală şi fundamentarea 
teoretică a unei vieţi autentice şi creatoare. Este una din caracteristicile culturii româneşti moderne această 
conştiinţă tragică a existenţei (Eminescu, Hasdeu, Iorga, Pârvan — N.L.), conştiinţă care nu se neagă pe 
sine, totuşi, în desperare sau scepticism. Toţi aceşti creatori de valori româneşti au acceptat condiţia umană, 
au muncit şi au intervenit în istoria neamului românesc, aducând prin scrisul şi vorba lor extraordinară 
capacitatea de nădejde. Nimeni n-a văzut mai glorioasă soarta neamului românesc decât aceşti «tragici»“. 

Mircea Vulcănescu: „Îi plăcea să ispitească ce zace-n fiecare şi niciodată n-avea 
remuşcări când izbutea să răstoarne într-un om ultimele resorturi. 

— Nu ce nici un păcat, îmi spunea adeseori. Ce pagubă atunci că a fost dat la o parte? 

Pedagogia aceasta e foarte primejdioasă pentru mediocritate. Căci poate duce la o descurajare 
a ci iremediabilă! Dar această «curăţire de teren de tot ce nu e apt să reziste» este mijlocul prin care N.I. 
a selecționat dintre elevii lui o pereche de oameni care merg bine, rău — dar toţi pe picioarele lor proprii! 

Nu era numai o ispită. N.I. era conştient de ea. Totdeauna ne spunea că pericolele de libertate 
sunt cele mai sărace-n personalităţi şi că personalităţi puternice nu se făuresc decât sub stăpânirea unei 
severe discipline“. 

George Călinescu: „N.I. a avut o înrâurire orală acută şi unii l-au declarat «învăţător» 
ca şi Isus, «Socrate» al României. Adevărul este că N.I. urmărea să fie înţelept ca Socrate, a .cărui 
tehnică o şi aplica. Cele mai evidente influenţe se găsesc în jurnalistica lui filozofică: Origen, Kirkegaard, 
Keyserling, Heidegger, Spengler, Dilthey, Massis, Berdiaieff cte. Filozofia lui e 'o Lebens-philosophie şi 
noţiunile sacre sunt «trăire», «experienţă». N.I. nu urmăreşte rezolvarea problemelor ci «trăirea» lor. 
Orice atitudine, oricât de neprevăzută, ieșită din această acţiune de provocare a «neliniştii» e legitimă“. 

Ion Negoiţescu: „Printre articolele lui politice din ziarul „Cuvântul“, pe care îl dirija — parţial 
adunate, din grija lui Mircea Eliade, ca discipol entuziast şi credincios, în Roza vânturilor (1937) — N.I. ne 
apare drept cel mai radiant ziarist român de la Eminescu încoace, a cărui linie în oarecare măsură o 
urmează, dar — modern — radicalizând-o. Radianţa acestor texte jurnalistice vine din ascuţimea unei minţi 
substanţial nutrită, filozofic însă şi din stilul lor sigur şi casant, chiar dacă — spre deosebire de Eminescu 
— sobru, despuiat, rece ca tăişul cuţitului”. 

Constantin Noica: „Desigur că domnul N.I. nu cunoaşte nelimitata încredere pe care i-o 
acordă tineretul zilelor noastre, de vreme ce a nesocotit-o atât de flagrant în ultima dumisale conferinţă, 
discutând «Generaţia nouă». Căci, nu numai că d-sa e privit ca unul dintre patronii fireşti ai acestei 
generaţii, dar trece şi drept marele chelar al destinelor ei, putând cu abundența intelectualităţii ce posedă 
să o înțeleagă şi caracterizeze în justa ei fire. Tineretul s-a înghesuit la porţile dărniciei d-sale, 
nădăjduind să afle cuvântul voit şi definitiv asupra propriului ei rost, contestat de unii dar puternic afirmat 
de primii săi paşi întru viaţa publică“. 

Pamfil Şeicaru: „N.L., una din cele mai înzestrate minţi, îşi încheie existenţa. Pentru tot ce 
înseamnă socoteală măruntă, intransigenţa lui are panaşeul romantic al unei tinereţi ce nu se dă învinsă 
în faţa asaltului anilor“, 

Octav Onicescu: „În istoria vieţii spirituale a neamului nostru, N.I. va figura ca una din 
realizările lui cele mai împlinite [...]. | 

Istoria nu era pentru N.I, o şansă de aventuri individuale, la care ar fi fost să adauge pe a sa, 

-ci realizarea unor destine naţionale înscrise în formele structurale ale vieţii, completate cu năzuinţele 
spirituale şi religioase prin care viaţa îşi. încheie drumul spre Dumnezeu. 

Servind acestor destine el n-a cunoscut orgoliul ce pune de-a curmezişul căilor istoriei propriile 
căi, ci numai şi le-a însuşit cu simplitate şi cu hotărâre, însufleţit de lumina mistică a înţelegerii concrete 
care putea da siguraţa mântuirii. i 

Arma luptelor sale era scrisul, dialectica aceea temută a articolelor sale, care dezarma, căreia 
nu i-a rezistat nimeni. Adevărul credințelor sale, siguranța lor, erau câştigate pe calea fără de greş a 
contemplării şi înţelegerii structurale directe, mistice, a realităţilor în curs de îndeplinire“. 

Valeriu Râpeanu: „Aici se încheie fără ca să se sfârşească cea dintâi încercare de a 
înfățişa şi de a descifra o ecuație la prima vedere insolită. Dar care semnifică frământările, căutările, 
înfruntările şi — nu odată — chiar seismele vieţii publice şi culturale româneşti din perioada interbelică. 


SE | 

Pe E E RIL IDE A e RR E NE MRI N SID RANI NA A ERE 
i Termenii acestei ecuații reprezintă succesiunca a trei generații: cea afirmată în ultimul deceniu 
al veacului trecut — Nicolae Iorga — cea de la începutul secolului nostru — N.I. — cea intrată în vâltoarea 
istorici după primul război mondial — Mircea Eliade. De aici, ideea de continuitate afirmată nu numai 
dată de ultimii doi, de aici nu numai reliefarea situaţiei de discipoli care, au învăţat adevăruri seriale 
de la magistratul poligraf, dar şi acea răzvrătire când mocnită, când manifestă, când respectuoasă, când 
irevenţioasă, când înverşunată în consideraţii teoretice, când expusă în termeni ce aparţin pamfletului. De 
aici acele structuri de continuitate ale gândirii celor trei cu privire la temelia societăţii româneşti, la destinul 
ci şi — mai ales — la misiunea culturii nostre ca factor dinamic de propulsare a unor energii specifice 
psihologici naţionale“. 
Nicolae Steinhardt: „Nimeni, ca el, nu trăia cu atâta intensitate şi foc problemele, 
dilemele, implicaţiile, capcanele, chemările culturii. 
Cultura pentru N.I. era o treabă pe viață şi pe moarte, urgentă, capitală, decisivă şi practică, 
de toate zilele, cu dreptul de a interveni pretutindeni [...]. 
Nici umbră de academism şi de profesorat scorţos «ori bonom» la N.I. 
Nici umbră de rigoare pedagogică, de politeţe doctrinală, de inpertubalitate magistică. Ci 
numai flacără şi patimă, îngrijorare, tehnică detectoare. Era crud şi usturător cu sine, cu auditorii, cu doctrinele“. 
Preot profesor Gheorghe Calciu Dumitreaga: „Când am intrat în închisoare, figura 
lui s-a conturat printre noi, cei tineri, cu mai multă precizie, dar legenda a crescut, căci toată generaţia de 
intelectuali pe care am întâlnit-o, şi era cu adevărat o genraţie de aur, se socoteau elevii lui, chiar dacă unii 
erau ingineri, alţii contabili, alţii militari, etc. Toţi vorbeau de el cu pietate. O generaţie superbă de 
intelectuali puşi după gratii şi sortite fără greş exterminării, pentru a face să dispară elemente de natură 
«burgheză» din memoria comună a unei naţiuni. Toţi îşi trăgeau seva intelectuală şi preocupările 
filozofice, ca şi ancorarea în idealul creştin şi românesc de la N.I“. 
Preot profesor Constantin Galeriu: „Să-i fie primit sufletul în lumină şi bucurie 
eternă, pentru tot ce-a făcut pentru neamul românesc! 
Este cel mai ortodox filozof al nostru! 
l Opera lui, pe care i-am citit-o în întregime, am descoperit-o pătrunsă de adevărul sfânt al 
credinței moşilor şi strămoşilor noştri, al credinței ortodoxe româneşti. 
De accea poate fi numit filozoful neamului românesc, aşa cum Eminescu este poetul neamului 


(C.B.) 


românesc“. 


IORGA, NICOLAE 
(1871 — 1940) 


VIAŢA ŞI ACTIVITATEA: Istoric, scriitor, publicist, om politic, 
profesor universitar, academician, s-a născut la Botoşani pe 6 iunie 1871, Şi a murit 
asasinat de către legionari, la 27 noiembrie 1940, corpul său fiind descoperit „aruncat 
pe câmpul dintre Ploieşti şi comuna Strejnic'. Asasinatul mişelesc a fost comentat în 
presa vremii, la radio, 47 de universităţi din lume l-au comemorat pe marele savant.. 


- Astfel, în discursul rostit la Radio: New-York se spunea: „Noi cei care l-am 
cunoscut, noi cei care l-am iubit am avut prilejul de-al vedea trăind sub ochii noştri, în radioasa ei 
plenitudine, una din acele personalități legendare care sunt înfipte, pentru veșnicie, in solul unei ţări şi în 
istoria inteligenţei umane. El adaugă cunoaşterii instinctul divinaţiei şi avea flacăra poetică, ce rămâne 
semnul distinctiv al geniului. Nimeni nu a respirat vreodată mai puternic şi mai nobil viața. De la înălțimea 
celor 70 de ani ai săi, el domina pe cei iineri, ca o stâncă scăldată în lumină...“. 

La noi în ţară orice formă de protest a fost interzisă, cu excepţia unui anunţ 
mortuar în ziarul „Universul“. 

Rămas orfan de la vârsta de cinci ani. Copil precoce, îi citea la şase ani pe 
scriitorii francezi în original. Considerat un fenomen N.I. urmează Şcoala Normală 
Superioară din Iaşi, unde, într-un an, îşi trece toate examenele luându-şi licenţa în 
litere. La 19 ani este trimis la Paris, specializându-se în istorie la Institutul de Înalte 
Studii. După studiile pe care le. face la Berlin şi Leipzig obţine titlul de doctor. În 
1890, Ştefan Vârgolici, profesorul său, îl va recomanda lui Iacob Negruzzi pentru a 
publica în „Convorbiri literare“, unde va şi publica un articol despre Veronica Micle. 
A participat la înmormântarea lui Ion Creangă. Apără drama Năpasta de calomniile 
lui Caion. Prin concurs, ocupă Catedra de limbă latină la liceul din Ploieşti, preşedinte 
de comisie fiind Al.Odobescu. A cunoscut marile personalităţi ale epocii: I.L.Caragiale, 
B.P.Hasdeu, Al.Vlahuţă, Gr.Tocilescu. A colaborat la Enciclopedia franceză. În anul 
1899 comunică Academiei Române descoperirea sa în legătură cu paternitatea cronicii 
Istoria Ţării Româneşti dintru început, aparţinând stolnicului Constantin Cantactzino. 
În mai 1911, ţine discursul de recepţie la Academie. Din 1908 inaugurează o tipografie 


Universitatea din Bucureşti. Conduce revista „Sămănătorul“ (1903-1906). . 

Opera lui N.I. cuprinde peste 1.000 de cărţi şi 20.000 de articole, recenzii şi 
note. A scris în limbile: română, franceză, italiană, germană, engleză, suedeză, 
portugheză, poloneză, daneză. Cercetează arhivele din: Italia, Olanda, Anglia etc. 
Conferenţiază în mai multe ţări ale lumii; în anul 1921 înfiinţează „Şcoala română“ 
de la Paris. În 1924, din iniţiativa lui N.I., s-a ţinut primul congres de Bizantologie la 


Bucureşti, unde au luat parte toţi marii bizantologi din lume. Pentru N.I., „Istoria este 


care s-a manifestat, indiferent de loc şi de timp, activitatea omenirii“. În anul 1916 încheie colecţia 


participat la Marea Adunare de la Alba Iulia de la 1 Decembrie 1918. Ţine conferinţe 
în multe localităţi din ţară: Tg. Mureş, Târgovişte, Câmpulung-Muscel, Galaţi, Sibiu, Sălişte, 
Braşov, Constanţa, Botoşani etc. Ajută la organizarea Univeristăţii din Cluj, motiv pentru 
care V.Bogrea şi V Pârvan îl numesc „geniul nostru tutelar“. La Congresul „Ligii culturale“ 
din 1919 a fost ales preşedinte. În 1929 este numit rectorul Universităţii din Bucureşti. În anul 
1930 vizitează peste 20 de oraşe din America; participă la Congresul de istorie de la Londra. 
s-a conferit titlul de doctor honoris causa al Universităţii din Oxford. A fost membru şi 
doctor honoris causa al mai multor academii din lume. 

OPERA: Bibliografia lui N.I. este unică în lume prin vastitatea ei. 
Reţinem, selectiv: Lucrări de istorie şi literatură: Istoria românilor, 10 vol., 
1936-1939; Istoria lui Mihai Viteazul, 2 vol., 1935; Istoria Imperiului Otoman (în 
germană), 5 vol., Gotha, 1908-1913; Istoria Imperiului Bizantin, Londra, 1907; Istoria 
literaturii române în secolul XVIII-lea (1688-1821), 2 vol., 1901; Istoria literaturii 
române în veacul al XIX-lea, de la 1921 înainte, 3 vol., 1907-1909; Istoria literaturii 
religioase a românilor până la 1688, 1904; Istoria _literaturilor romanice în 
dezvoltarea şi legăturile lor, 3 vol., 1920-1928; Memorii: 7 vol. (însemnări zilnice 
între 1917-1938); O viață de om — Aşa cum a fost, 3 vol., 1934; Oameni care au fost, 
4 vol., 1934-1939; Cugetări, 1911; Piese de teatru: Mihai Viteazul, Învierea lui Ştefan 
cel Mare; Tudor Vladimirescu; Constantin Brâncoveanu; Doamna lui leremia; Zidirea 
Mânăstirii din Argeş; Catapeteasma ruptă-n două; Isus; Sfântul Francisc; O ultimă 
rază; Fratele păgân; Învierea; Gheorghe Lazăr. | 


i 


proprie la Vălenii de Munte. La vârsta de 23 de ani este numit profesor la 


expunerea sistematică, fără scopuri străine de dânsa, a faptelor de orice natură, dobândite metodic, prin 


de Studii şi documente care numără 31 de volume, însumând 30.000 documente. A 

a ((( ———————————————————————————————————— 


REPERE ASUPRA OPEREI: Tudor Vianu, în Arta prozatorilor 
“români, îl încadrează pe N.I, între scriitorii savanţi împreună cu B.P.Hasdeu 
Al.Odobescu: „Puternicul temperament de scriitor al lui.N.I. a primit în sine şi fructificat rii tisté 
directivele stilistice ale veacului al XIX-lea“. Tot el subliniază talentul lui N.I. în ceea p 


priveşte arta portretului şi arta de moralist, „făuritor de sentinţe şi maxime, în care lapidaritatea 
maioresciană obţine una din cele mai importante continuări ale sale şi aceasta tocmai în acel artist al 


cuvântului care, în alte aspecte ale operei lui, ne cucereşte prin abundență şi densitate“, remarcând „gustul 


de libetate spirituală“ al savantului în Cugetări (Vălenii de Munte, 1911) unde „mancvrcază 
» . yy A . . ` . w u © v . „ 
ironia, degajă un avânt liric, improvizează o scenă dramatică, aprinde un fulger dintr-o îmbinare de 


cuvinte, formulează o încheiere cu un ton plin de regret sau de dispreţ, emoţionat sau august“. 
Şi Onisifor Ghibu evocă în amintirile sale (Oameni între oameni, Editura 


Eminescu, Bucureşti, 1990) întâmplări semnificative pentru personalitatea savantului. 
Reproducem unele fragmente din această operă întrucât ele surprind chintesenţa 


personalităţii acestui mare savant de renume mondial. 

„Rândurile de faţă sunt ale unui vechi luptător ardelean care l-a cunoscut pe Nicolae Iorga încă 
înainte cu 70 de ani, când acesta intrase în sufletul şi viaţa Ardealului aflat sub stăpânire străină. 
Prezenţa lui N.I. în cultura românească nu a încetat un moment, a creat un climat spiritual, a 
rmanent reacţii, afirmând patetic sau negând cu vehemenţă, contrazicându-se, şi, aşa cum Cronos 
iii, marele agitator de idei şi frământător de pasiuni distrugea, cu aceeaşi vehemenţă cu care 
le determinase, consecinţele propriilor lui idei. O impetuoasă energie în perpetuă afirmare contra ceva, 
adesea contra propriilor lui idei şi atitudini; o nestăvilită voinţă s-a manifestat în toate domeniile, sprijinită 
pe o mare putere de muncă, pe un ascetism intelectual fără egal, N.I. ne uluieşte, zădărniceşte orice 
încercare de a-l clasa. Prin chiar amploarea şi diversitatea activităţii lui, posteritatea îi va da contur de mit. 

Nu se poate imagina un contrast mai izbitor decât acela între Titu Maiorescu şi N.I.: primul, rece, 
măsurat; celălalt, pasionat, exagerat. Unul impunea prin armonia liniilor, printr-un echilibru impecabil al 
argumentelor, celălalt prin: neprevăzutul dialecticii, prin pitorescul expresiei; eternul contrast între spiritul 
între un clasic şi un romantic. Titu Maiorescu — întrebuinţând o formulă sumară 
.— descindea direct din Lessing; toată estetica lui o vom găsi enunțată în Laocoon,; atitudinea lui în faţa 
vieţii în Nathen der Weise (la care s-a adăugat şi influenţa lui Goethe din Conversaţiile cu Eckermann); 
concepţia lui literară în Hamburger Dramaturgie. Echivalentul în poezie, am putea spune, este parnasianul 


Leconte de Lisle. Numai lui N.I. nu i se poate face un arhetip. 
Ca istoric, deşi a luat ca model pe Lamprecht, este mai aproape de Jules Michelet; ca scriitor are 
toate inegalităţile lui Victor Hugo: Un romantic ca temperament, ca stil, ca culoare, ca romantic în acţiune (...). 
Titu Maiorescu sculpta cuvântul prin felul de al contura prin gest. (...) Nu ştiu ce profesor de 
retorică a avut Maiorescu, şi mă îndoiesc să fi avut vreunul, 
temperamentul lui stăpânit, măsurat, aflase în chip natural stilul elocvenţei clasice. Desfăşurarea frazelor, 


relieful cuvintelor, gestul mâinii, mişcarea corpului, ţinuta capului, păreau studiate. 
ninătate, de armonie clasică, dezarmonie, contrastele, 


N.I. aducea în această atmosferă de se 
culoarea, neprevăzutul accentului;după un concert de Mozart, preludiul dintr-o operă de Wagner. Dacă 
la Maiorescu predomina linia, la N.I. abundă culoarea;logicii impecabile a primului, creaţia arbitrară a unui 
romantic care subordonează raţionamentul imaginaţiei constructive. C...) 

Ca vastitate de informație şi putere de muncă, numai Hasdeu l-a egalat, dacă nu l-a depășit 
chiar pe N.L, şi nici ca scriitor nu i-a fost inferior; lui Hasdeu însă i-a lipsit darul elocvenței; nu avea 
mijloace, dar nici gustul forului, iar aplauzele mulțimii nu-l ispiteau. De aceea Hasdeu nu a creat o stare de 
spirit în rândurile tineretului universitar, Închis între zidurile întunecate şi mucegăite ale Arhivelor Statului, 
Hasdeu a refuzat contactul cu viaţa exterioară. Adversarul neînduplecat al lui Titu Maiorescu, căruia îi era 
necontestat superior, Hasdeu nu a avut nici rezonanţa, nici influenţa lui N.I. care a exercitat, fără nici o 
exagerare, o dictatură ideologică. în Istoria civilizației române moderne, E.Lovinescu, care a studiat cu 
multă grijă toate elementele ce au contribuit prin scrisul lor sau prin acţiunea politică la formarea 


civilizaţiei româneşri, nu menţioneză pe Hasdeu (N.I. şi Titu Maioreseu). ae că 
Prin forma personală excesiv de impresionistă, prin mişcarea frazei şi prin culoarea ei, prin 


incapacitatea lui de a lua contact cu realitatea, N. Iorga se definca ca un romantic. Şi chiar pasiunea de a scormoni 
cenuşa secolelor şi a însufleţi texte din care viaţa de mult s-a stins, sunt trăsături romantice, Individualismul 
nepotolit al romanticelor, îndepărtat prin rigiditatea lui morală, şi pasiunea senzuală a acestora, Iorga a schimbat-o 
în voluptatea curiozităţii intelectuale. Stilul, omul au fost tipic romantici. Spontaneitatea, mişcarea ideaţiei se simt 
la el strânse, mutilate de un stil exact, scrupulos de factură clasică, exact ca la toţi romanticii. (...) 


` provocat pe 
îşi mânca cop 


apolinic şi cel dionisiac, 


elocvenţa lui era, desigur, un dar, 

La Veneţia, (...) N.I. căuta arhivele republicii unde era sigur că va p mărturii privitoare 
la istoria națiunii lui. Nici frumusețea plină de vrajă a Veneției, nici muzeele nu-l ispiteau, era dominat de 
o singură pasiune:să afle documente, cât mai multe, pe baza cărora să facă cunoscută istoria neamului 
românesc. El cerea istoriei nu numai o precizare a fizionomiei poporului român, ci şi un îndreptar al 


prezentului. (...) 
N.I. şi-a mărturisit disciplina vieţii lui în aceste rânduri dintr-un discurs rostit în decembrie 1937 


la Braşov: «Atunci când vii cu o idec, trebuie ca această idee să fi ieşit din sufletul tău, trebuie să fi 


închis viaţa ta în ea şi trebuie ca munca ta să fie împletită cu ideile pe care le reprezinţi». 


Întreaga lui viaţă s-a împletit cu o singură idee: de a servi istoria neamului românesc. 


Un fenomen al vieţii intelectuale româneşti, un exemplu unic de energie spirituală închinată 


neamului românesc“. 

APRECIERI CRITICE: 

Mircea Eliade: „Cărţile lui N.I. frenetică revărsare de oameni, de înţelesuri, de timpuri, 
de culori, de senzaţii, de neadevăruri, de viaţă înghesuită într-o singură ţeastă. Alibii ce poartă patima 
mocnită sau exaltată, frânturi dintr-un creier consumat în nesăioase orgii, furie nedreaptă şi muşcătoare, 
şi hoituri înveninate şi zâmbete, şi iubire, şi ură. 

Cărţile lui N.I; Cărţi închegate în febră. Trupuri contorsionate, chinuite, înăbuşite încă în 
aburul şi mireasma uzinei. Făpturi ce-şi tânguiesc viaţa în nesfârşită agonie, şi-şi caută înţelesul şi rostul, ` 
şi nu-l găsesc, şi vremea le sfârtecă măruntaiele şi ele îşi poartă, sleite, umbra în biblioteci şi în suflete. 
Trupuri cari îşi arată rănile şi mădularele pipernicite sau înfiorătoare, şi-şi blesteamă, poate, creatorul 
- pervers demiurg — care le-a dăruit viaţa, într-o îmbrăţişare stranie, în miez de noapte. i 

Cărţile lui N.I. Purificări celebre, descărcări de balastul erudiţiei, gâlgâit de sânge în vine 
deschise, amestec tulbure de lumină şi cenuşă, țipăt de furie mistică, tălăzuind mustul şi sfârtecările 
bahice. (...) | 
| Cărţile lui N.I lureş fierbinte de plumb topit şi de lături. Rod de creier dezlănţuit şi de suflet torturat 
de sine însuşi, de ncam şi de duhuri. Prăpăd cotropitor de râu muntean şi caldă revărsare de baltă înverzită. + 

Cărţile lui N.I... Ale sale. Numai ale sale. Nimeni nu se va încumeta să le citească pe toate. 
Sunt cărţi sfinte. Nu vor fi niciodată pătrunse de un singur om, în adâncurile şi tâlcurile lor. Vor avea, în 
veci, un singur stăpân: N.I. Sunt ale sale. Să dăm Cezarului... . 

N.I. nu adânceşte un gând, un fapt, o înlânţuire de gânduri şi de fapte. El le simte. Le 
reconstituie îndrăzneţ. Şi le trece, deci, prin jarul personalităţii sale. Nu-şi pierde timpul să epuizeze 


bibliografia unui subiect, y 
Cu câteva documente, cu câteva studii — îl reconstituește. ÎI înjgheabă într-o unitate. Il 


însuflejeşte. 
Un veşnic dinamism, creator. Creator de valori. Valori — fireşte — afirmate de N.I. Poate multe 
din acestea sunt trecătoare, caduce. Vom reveni într-un alt capitol. Dar activitatea poligrafului rămâne ca 
o valoare în sine. Şi ritmul, intensitatea, tonalităţile specifice sunt cele care preţuiesc“. 

Perpessicius: „Literatul N.I. este prezent în oricare din genurile câte au existat, pentru că 
toate au slujit puternicul său temperament să se exprime. (...) Stilul lui N.L. este însuşi imaginea multiplei 
sale personalităţi. Oricât de vaste şi oricât de ramificate, perioadele sale înaintează pe tot atâtea drumuri 
către aceeaşi zare luminoasă la margine de codru. Mergi, şi de la un timp ai impresia că te rătăceşti. Dar 
e de ajuns să asculţi pulsul sevelor vuind în tulpini şi murmurul coborând din înalt al coroanelor ca să te 
muţi din nou îndemnat la drum şi să te cufunzi în solemna cântare de orgă, pe care o dirija cel mai abil 
dintre simtoniştii scrisului românesc. Orchestra aceasta a stilului nimeni n-a stăpânit-o intr-o atât de 
desăvârşită măsură şi la nici unul din marii noştri stilişti ea nu poartă un atât de categoric sigiliu de 
naturaleţă. Şi nu este de bună seamă totul. Căci dacă uimeşte prin armonia lui arhitecturală, stilul lui 
Iorga nu este mai puţin un stil de sensuri şi nuanţe, în care îşi află expresia gândurile cele mai înalte şi 
sentimentele cele mai impetuoase“. 

Tudor Vianu: „Puternicul temperament de scriitor al lui N.I. a primit în sine şi a fructificat 
mai toate directivele stilistice ale veacului al XIX-lea. Regăsim în operele variate şi atât de numeroase ale 
scriitorului, încât o cuprindere integrală a lor reclamă studii pregătitoare pe care nu le avea, atât directiva 
retorică a scriitorilor militanţi dinaintea jumătăţii veacului trecut, cât şi darul caracterizării fizice şi morale 
a primilor realişti, cât şi notația plină de culoare a peisagiului şi a furnicarului uman din operele călătorilor 
romantici şi ale realismului artistic de mai târziu. Sinteza acestor îndemnări este însă cu totul personală, 
încât o pagină de-a lui N.I. este un lucru absolut individual, imposibil de a fi confundat cu. produsul altei 
pene dusă, precum este, de valul clocotitor al unei mari tensiuni. Dacă atmosfera murală în care pluteşte 
oricare din paginile lui Bălcescu este «cucernicia», aceea a scrierilor lui N.I. este «lupta»“. 

Pompiliu Constantinescu: „Evocările din Oameni care au fost alcătuiesc, în cel mai 
înalt înţeles al cuvântului, o carte de cultură naţională, pe care o doresc citită, în primul rând, de adversarii 
şi indiferenţii scrisului iorghist. E curios poate, dar e semnificativ, că N.I. s-a realizat tocmai în cărţile care 
au mai puţină pretenţie, în structură, în planul şi varietatea lor. Aurul sufletesc se pierde, în tonurile 
impozante, printre mâlul citatelor, printre sinuozitatea opiniilor şi inegalitatea sintezei. | 

Aici, scriitorul porneşte de la intuiţia omului şi a unităţii lui spirituale. (...) Apostolul cultural, 
tradiţionalist, istoricul temperamental, poetul duios, profetul vindicativ şi optimist, moralistul pragmatic, 
uneori pamfletarul, mai totdeauna panegiristul, se găsesc într-un efort suprem în prezentul repertoriu de 
portrete omagiale. Iorga e unul din cei mai mari portretişti ai noştri, realizat într-un contur luminos şi de un 
sigur echilibru interior“. 

Dumitru Almaş: „Toată viaţa, profesorul N.I. a fost o conştiinţă care a luminat şi a 
dragostea de ţară, de popor, de umanitate. Natura l-a înzestrat cu 
cu o neobişnuită putere de muncă. Aşa s-a impus în România şi în lume 
i neobosit creator de cultură, ca scriitor remarcabil, orator 


propovăduit cel mai înalt ideal: 
excepţionale calităţi intelectuale şi 
ca savant în domeniul istoriei, ca un multilateral ş 
fără rival, însufleţitor al poporului în momente de grea cumpănă, ziarist uluitor de prolific, dascăl de 
neuitat, care a ridicat meşteşugul comunicării prin cuvânt pe culmile sublime ale artei. 

La Iorga totul a fost precoce şi excepţional“. 

Ion Negoiţescu: „Cum preocuparea pentru istorie este esenţială spiritualităţii lui N.I., 
lucrările sale de ordin literar apărând ca fericite derivații ale acestei fundamentale înclinări, detectarea 
cepe mai întâi chiar în zona operei istorice, unde ele se oferă în stare 
izbuteşti poate să te apropii mai lesne 
as de 


valorilor estetice ale creaţiei lui în 
brută, descifrând deci stilul scriitorului Iorga în paginile istoricului, 


de artist, adică de un spirit care ia contact cu lumea pe cale estetică. (...) Dacă istoricul este atr 
acest material, prin unitatea viziunii sale 


misterioasa divinitate a materialului ce i se oferă, cl supunc, artistic, 
ar astfel ca moştenitori ai 


(la lorga, unitatea însemnă esenţa frumosului). În unitatea lor, românii îi ap 
ca alcătuitori ai unei forme politice prin care ar fi putut rămâne, alături de 


de n-ar fi fost distrusă de Traian...“ 
a pentru a sintetiza dominanta 


civilizaţiei geometrice tracice, 
gali, element de filtrare a migraţiilor barbare, 

Valeriu Râpeanu: „Deci unde îl vom afla pe adevăratul lorg 
9 Acestei întrebări nu-i putem da decât un singur răspuns: pentru noi N. Iorga este o 
privind-o în integralitatea multiplă a fiinţei sale. Nu 
ci întreaga sa activitate, întreaga sa 


personalităţii sale 
personalitate unitară, pe care n-o putem înţelege decât 
unul sau altul din domeniile pe care le-a ilustrat îl reprezintă îndeosebi, 


prezenţă în viaţa românească timp de o jumătate de secol“. 
Dan Zamfirescu: „Opera ştiinţifică a lui N.I. este una din cele mai adânci, mai consecvente 


şi mai sincere încercări ale genului uman de a străbate pe calea ştiinţei la adevăr şi de a pune acest adevăr 


în slujba vieţii şi a oamenilor de pretutindeni. (...) 

Pentru N.I., orice ştiinţă şi cu atât mai mu 
are sensul în ea însăşi, ci în viaţa pe care, la rându-i, o serveşte“. 

George Călinescu: „Cine nu l-a cunoscut niciodată pe N.I. 
imposibil de transcris) cu greu îşi va face o idee justă de opera lui. Activitatea istorică în care intră şi 
foarte multă jurnalistică este enormă şi numai la îndemâna speciliştilor. Aceştia, obişnuiesc încă de mult 
să tăgăduiască valoarea ştiinţifică a istoricului, sub cuvânt de erori, neglijenţe. Totuşi, sub raport 
«ştiinţific», obiecţia e nedreaptă. Erorile lui Iorga (1871-1940) sunt neînsemnate faţă de uriaşul material 


adunat şi de soliditatea globală a monografiilor lui“. 
(C.B.) 


lt istoria, ca ştiinţă umanistă prin excelenţă, nu-şi 


(a fost un orator extraordinar, 

IORGULESCU, MIRCEA 
(n. 1943) 


VIAŢA ŞI ACTIVITATEA: Critic, eseist, M.I. s-a născut la 
23 august 1943, la Valea Călugărească, Prahova, într-o familie de ţărani. După” 
absolvirea liceului din Urlaţi, urmează cursurile Facultăţii de Filologie a Universităţii 
din Bucureşti, luându-şi licenţa în 1966. Din 1971, (până la plecarea definitivă din 
țară 1988) lucrează la „România literară“. E 

A debutat în 1966, în „Revista nouă“ din Ploieşti; a colaborat la revistele: 
„Luceafărul“, „Ramuri“, „Argeş“, „Convorbiri literare“. În 1974 publică volumul 
Rondul de noapte, iar în 1976 volumul Al doilea rond. | 

A desfăşurat la „România literară“, în colaborare cu George Ivaşcu, o vastă 
activitate de critică literară exactă, bine documentată, de întâmpinare şi sprijinire a 
noilor talente. 

Din 1988 se stabileşte în Franţa. 

OPERA: Rondul de noapte, 1974; Al doilea rond de noapte, 1976; Scriitori 
tineri contemporani; Firescul ca excepție, 1979; Critică şi angajare, 1981; Ceara şi 
sigiliul, 1982; Prezent, 1985; Spre un nou Istrati, 1986: Eseu despre lumea lui 
Caragiale, 1988 (reeditată în 1994, cu titlul Trăncăneala la Caragiale), Studii despre 
Dinicu Golescu, Panait Istrati etc. 

REPERE ASUPRA OPEREI: M.I. s-a remarcat în critica literară, 
chiar de la începutul activităţii sale printr-un sintetic: „Articol scurt, limbaj exact, un da sau 
un nu categoric precedat, de obicei, de o scurtă punere în temă” (Eugen Simion). Este adeptul 
criticii literare de selecţie şi evaluare, interesat de probleme teoretice referitoare la 
concepte şi curente literare, „mereu în vervă, totdeauna în ofensivă“, cu un ascuţit 
spirit ironic, asemănător cu cel al lui Maiorescu, dorind să participe la decantarea 
valorilor, M.I. a "practicat o critică literară lucidă, obiectivă, confirmată de toate 
volumele publicate, cărora le dă un titlu semnificativ. Studii interesante sunt dedicate 
lui Dinicu Golescu, C. Dobrogeanu-Gherea, Panait Istrati. Atras de lumea veche pe care 
o descoperă la Golescu o descrie, după cum remarcă şi Eugen Simion, în propoziţii 
aforistice: „Dar deocamdată lumea aceasta: pare normală — şi e absurdă; pare stabilă — şi se clatină 
mereu din orice, totul o zguduie; pare deschisă, tolerantă, nepăsătoare — şi e ascunsă, crudă, 
susceptibilă;pare vitală şi activă — fiind melancolică şi inertă; pare vie, agitată, neobosită — şi c 
somnolentă, amorțită, letargică; pare necontenit în schimbare — şi rămâne mereu aceeaşi, lepădându-și 
numai cuvintele şi îmbrăcămintea de epocă. Orice este posibil în această lume“. O prezentare însă 
în „stilul actualități: febril, tranşant, autoritar, dornic de elucidări definitive“. | l 

Interesante şi subtile observaţii din perspectiva istoriei văzută în continuă 
evoluție în stilul atât de caracteristic al lui Marin Preda se găsesc în volumele Rondul 
de noapte şi Al doilea rond. „Confruntată cu destinul unei clase sociale (Moromeţii), cu un destin 
individual (Intrusul, Marele singuratic) ori cu un act fundamental al existenţei umane, cum este întemeierea 
familiei (Risipitorii), istoria a fost un termen mereu prezent, mereu implicat în literatura sa, putându-se vorbi 


RE IN NI ERE E PORN P AE A, 
cu o deplină îndreptăţire, despre o adevărată obsesie a istorici. Observaţia poate părea neaşt a 
măsura în care dominată de Marin Preda nu este intuiţia marilor mişcări colective pir in 
individualităţii, a ceea ce este ireductibil, unic. Fiind «romanulsțărănimii», Moromeţii este totuşi a 
precumpănitor, romanul unui ţăran. Istoria este însă raportată la personalitatea umană, în i în a 
scriitorul făcea în Imposibila întoarcere această precizare: «lstoria se impune ca o idee ca o necesitat Aia 
nu c un lucru atât de abisal şi cu asta nu ne putem m prai 
se adăpostească în spatele necesităţii istorice şi să se eschiveze, în felul acesta, de a se întreba nu câtă 
necesitate conţine istoria, ci care e soarta fiecărui om în parte, ştiind că omul nu are decât o singură viaţă 


de trăit, în timp ce istoria este înceată şi nepăsătoare». 
Este istoria în sine tragică, reprezintă oare O fatalitate sumbră de sub apăsarea căreia omul 


încearcă zadarnic să se elibereze? Cred că în proza lui Marin Preda tragic este mai degrabă nu conflictul 
dintre om şi istorie, ci cel dintre istorie şi rațiune: uneori istoria refuză să se supună raţiunii 
omeneşti;tragismul rezultă, aşadar, din lupta pentru a înţelege istoria şi nu dintr-o oarbă împotrivire, din 
lupta cu istoria sau cu cei la care, la un moment dat, o reprezintă“. Tot în Al doilea rond se rețin 


aprecierile despre critică şi critici literari. Despre Eugen Simion, Liviu Petrescu, 
Al.Călinescu, Dan Zamfirescu, Gabriel Dimisianu: Interesantul şi originalul eseu despre 
Lumea lui Caragiale se deschide sugestiv cu patru replici din Situațiune, după care 


M.I. caracterizează remarcabil întreaga operă caragieliană: „Ocupaţia cea mai răspândită 


în lumea lui Caragiale este statul de vorbă. Au, n-au treabă, aceşti oameni abia aşteaptă un prilej ori un 


pretext să-nceapă «0 discuţiune», de obicei una «foarte animată» şi mai întotdeauna mult prelungită. 

De fapt treaba lor nici nu este alta. 

Vorbitul este chiar viaţa lor“. 

Iată şi crezul de critic literar al lui 
orice critică este creatoare, indiferent dacă o decl 
în consecinţă, două feluri de critică. Sunt critici c 
ful existent al operei, şi critici care inventează, 
accentuarea şi dezvoltarea unor aspecte particulare. Descoperirea priveşt 
ce de regulă invenţia se referă la fragmente, eşantioanc, detalii. Nici una 
fi însă judecată în sine. Decisivă rămâne proba adecvării la operă; fiindc 
obligă la descoperire şi altele care pretind un demers esenţial inventiv. 

Încerc să fiu un descoperitor, deşi adesea inventivitatea mă încântă“. 
De reţinut şi activitatea deosebită pe care M.I. a desfăşurat-o pentru susţinerea în 


programele şi manualele şcolare pentru liceu a valorilor literaturii române, publicând în revista 
„România literară“ unele capitole din manualele noi de literatură română. 


APRECIERI CRITICE: 
Dimitrie Marcea: „M.I. este unu 


repede recunoaşterea confraţilor“. 
Eugen Simion: „M.I. crede că nu poți fi critic fără a respecta un cod imoral şi un cod 
profesional şi nu poţi face critică fără un viussentiment de angajare. Sartre, pe care îl citează, îi serveşte 


ca punct de reper teoretic“. 
Gabriel Dimisianu: „Sunt destule semne în Rondul de noapte că autorul poate răzbate 


la formele constituției critice de anvergură, deci şi la altă condiție decât aceea a criticii jurnaliere...“ 
Marian Popa: „Rondul de noapte (1974) şi Al doilea rond (1976) organizează tipologic şi 

cronologic foiletoane oscilând între medalion şi studiu analitic, aspiraţia sa fiind realizarea unui tablou 

colectiv al scriitorilor şi tendinţelor contemporane din poezie şi proză. Examenul critic e exact, fiind făcut 


numai pe valori certe...” 

Laurenţiu Ulici: „Foiletonist inteligent, incisiv şi prompt, tranşant până la exclusivism, 
mereu în miezul realităţii istorice, de ale cărei contexte schimbătoare îşi leagă frecvent observaţiile şi 
judecăţile privitoare la realitatea literaturii, temperament de duelgiu, cu disponibilităţi doar parţial etalate 
pentru pamflet, diatribă şi polemică ideologică, suflet iconoclast supravegheat de un fler al oportunității 

i 4 de stil gazetăresc, narativă şi dezinvoltă, iute 


ce rareori a dat greş, M.I. (n. 1943) practică o critică de S HOPA l 
răzbătătoare în structura de adâncime a textului literar dar şi tute deviatoare, când împrejurările o cer, o 


critică expresivă prin contrastul dintre mersul la pas al investigării şi galopul judecății, printr-o lentoare 


. . a SE “ 
febrilă a retoricii, extrem de persuasivă chiar şi atunci când e nedreaptă”. 


M.I. exprimat în volumul Prezent (1985): 
ară sau nu. Există însă două feluri de a crea în 
are descoperă, explorând şi valorificând 
adăugând operei alte dimensiuni prin 
e întotdeauna ansamblul, în vreme 
dintre cele două atitudini nu poate 
ă sunt opere “al căror spirit 


SIR 
critică şi, 
într-un sens nou relie 


| dintre cei mai activi critici ai generaţiei sale, dobândind 


ulţumi. Este foarte lesnicios pentru omul de litere să 

ISPIRESCU, PETRE 
(1830 — 1887) 


VIAŢA ŞI ACTIVITATEA: Folclorist şi povestitor, P.I. s-a născut 
în ianuarie 1830 şi a murit la 21 noiembrie 1887 la Bucureşti. Tipograf autodidact, P.I. 
a fost un remarcabil povestitor popular. Spontaneitatea vorbirii, imaginaţia sa au făcut 
ca Legendele sau basmele românilor adunate din gura poporului (1872), să încânte 
multe generaţii şi să intre în patrimoniul naţional. Tot lui P.I. îi aparţin şi volumele: 


Poveştile unchiaşului sfătos, (1879) şi Pilde şi zicători (1880). „Ceea ce a frapat şi a 
impresionat de la început pe cititori — afirmă Mircea Anghelescu, în studiul Introducere în opera lui Petre 


Ispirescu — în scrierile lui Ispirescu, fie ei profesionişti (folclorişti, istorici literari, scriitori), fie simpli l 


amatori, a fost frumusețea și plasticitatea limbii, ceea ce era — sau li se părea lor a fi — caracterul ei autentic 
popular, necorupt. Prefațându-i culegerea de basme şi legende din 1872, Hasdeu găsea că limba lor 
«reproduce cu fidelitate modul de a nara, propriu săteanului» şi că cititorul «se simte cu defătare strămutat 
pe de-a-ntregul în viguroasa atmosferă de la ţară unde expresiunile sunt tot atât de energice ca şi arşiţa 
soarelui, ca şi trosnetul gcrului, ca şi bătaia vântului»“. Vasile Alecsandri în prefața la volumul 
Legendele sau basmele românilor, din 1882, avea să spună: „A şti să păstrezi naivitatea 
poetică a graiului povestitorilor de la şezători este o operă din cele mai meritorii. Acest merit l-ai avut d-ta 
domnule Ispirescu, şi eu te felicit cu toată sinceritatea unui adorator al poeziei poporului nostru pentru modul 


iscusit cu care ai cules şi ai publicat importanta colecţie ce ai întreprins“. În cartea sa Literatura 
populară română, (1883), M. Gaster îl numeşte pe P.I. — „vestitul nostru culegător de 
basme“. Şi M.Eminescu, la apariţia volumului Pilde şi ghicitori ( 1880) va nota: „acest fel 
de literatură care se razimă pe înseşi graiul poporului este recomandabilă“. „De la Tinerețe fără 
bătrâneţe şi viaţă fără de moarte la Sarea în bucate — afirmă Viola Vancea — în postfaţa la 
culegerea de basme publicată în anul 1981 — întâlnim aceeaşi disponibilitate spre edificarea unui 
univers moral dublată de germenele eternei refaceri a mitului genezei“, Potrivit clasificării basmelor, 
realizată de Lazăr Şeineanu, basmele, pe lângă scenariul mitico-natural, aduc cu ele 
şi simbolurile genezei naţionale. Tudor Arghezi în creaţia sa intitulată semnificativ 


Basmul tace o interesantă mărturisire: „Câteodată viaţa seamănă de-a binelea cu basmul. Dacă 
ar semăna totdeauna cu el nu ne-ar fi grijă de nimic şi am trăi plutind ca păsările cerului şi aţipi în 
lumină ca floarea de crin. Cuvintele evanghelistului ar fi adevărate şi pentru oameni, nu numai pentru 


păsări şi plante“, . 

Frumosul basm Greuceanu, cules şi publicat de P.I. simbolizează izbânda 
binelui asupra răului: „Oamenii, când văzură iarăşi soarele şi luna pe cer, se veseliră şi lăudară 
pe Dumnezeu că a dat tărie lui Greuceanu de a izbândi împotriva împieliţaţilor vrăjmaşi ai omenirii“. 
Eroul principal este un personaj exemplar, un model de urmat, ideal de vitejie, de 
cinste, de dreptate, de credinţă în Dumnezeu, de bunătate, de chibzuinţă, de tenacitate 
(vezi Dicţionarul de personaje literare). 

Cel mai frumos şi original basm însă este considerat Tinerețe fără bătrâneţe 
şi viaţă fără de moarte. Mircea Anghelescu sintetizează mai multe puncte de vedere 
în legătură cu basmul Tinerețe fără' bătrânețe, în studiul despre P.I, relevând 
interpretările lui M.Eminescu, C.Noica, Eugen Todoran: „Nici unul dintre basmele lui Ispirescu 

şi probabil nici unul dintre basmele noastre în general n-a prilejuit comentarii mai interesante şi mai i 
din punct de vedere filozofic decât cunoscutul Tinerețe fără bătrâneţe şi viață fără ga pu i au 
debutează atât de fericit şi parcă simbolic activitatea sa de scriitor de bas e R O MOATE U ote 
ERAT l pat i j me. Creator de probleme pentru 
folclorişri, căci el «pare a fi necunoscut în literatura folclorică europeană», cum zice Şăincanu i K 
în forma pe care i-o dă Ispirescu, după cum nedumereşte şi abaterea de la regula finalului Fair 
basmelor dintotdeauna, acest text a prilejuit câteva comentarii care interesează direct chestiunea lit ina i 
sale, adică a existenţei unei structuri capabile să exprime, dincolo de elementele folclorice ile iliri a 
atitudine, o viziune şi deci o creaţie personală a autorului. ia 
Ă Primul care a remarcat basmul şi a sugerat o interpretare, fie şi parţială, a lui a fost Eminescu 
Într-un articol politic publicat în „Timpul“, din 1881, care se înscrie în vechea sa polemică cu liberalii 
cu C.A.Rosetti în particular... poetul utilizează exemplul basmului ca punct de plecare pentru o tao 
generalizatoare. «Omul pururea tânăr», care trece acum prin târgurile schimbate de vreme, fără să le 


recunoască, se recunoaşte în schimb în fiecare faptă care şi-a lăsat amprenta asupra lor, în istoria lor: «Dar 


cu sunt acela, zise el. Nu ţineţi voi minte că acum cinci sute de ani mă chema Dragomir şi mă puse 


Mircea Vodă, singur în pustietatea asta plină de păduri, în mica cetăţuie a Dâmboviţei, de ţineam piept 
tătarilor pe lalomiţa?». Omul care nu cunoaşte moartea şi rămâne veşnic tânăr este deci «geniul“neamului 
românesc, pururea având în minte trecutul întreg şi de aceca neuimindu-se de ceea ce vede acum». Ca şi în 
cazul lui Dan Dionis, pentru care orele vieţii sale sunt «şir de ani întregi pentru pământ», pentru acesta 
timpul există, dar nu este mărunţit în succesiunea de evenimente fără semnificaţie, ci evoluează între 
marile praguri ale istoriei în care se reflectă, indirect, eternitatea. Pentru Eminescu, marele dar de care 
beneficiază Făt-Frumos nu este nemurirea, ci tocmai păstrarea condiţiei sale muritoare în veşnicie, adică 
memoria şi «dorul», care îl face'să revină şi să reintre în ciclul său firesc; memoria dă timpului valoare, 
dezvăluindu-ne aspectul efemer pe care îl îmbracă esenţele («tot piesa de azi, jucată în alte costume») şi 
ca transformă simpla însuşire de experienţe în istorie, factorul definitor, după el, al noţiunii de patrie, căci 
«iubirea de patrie nu e iubirea brazdei, a ţărânei, ci a trecutului». l 

La Eminescu, interpretarea basmului este simbolică şi se bazează pe metafora lui Făt-Frumos 
ca personificare a «geniului național», implicat în fiecare ipostază particulară a celor care au creat istoria 
neamului. Epoca modernă va simți însă mai puternic încărcătura mitică a basmului, faptul că povestea 
în sine ascunde un sens mai general decât cel al unei întâmplări cu tâlc şi chiar al unei personificări. O 
spune explicit un poet ca Adrian Maniu, plecând tocmai de la lectura întâmplătoare a basmelor lui Ispirescu: 
«va veni o vreme când poveştile au să fic cercetate pentru alte înţelesuri decât acelea ale unor întâmplări 


depănate la gura focului. Vremile de basm au să fie atunci cântărite cu tot atâta grijă precum cărturarii 
de azi îşi aţintesc ochii asupra unei pietre săpate în răboj străbun sau asupra unui cuvânt ce singur evocă 
lui Tinerețe fără bătrâneţe... pentru că el se 


o civilizaţiune». Adrian Maniu nu stăruie asupra basmu 

limitează doar să semnalizeze sensurile care pot fi implicate în atâtea locuri comune ale mitologiei 
naţionale, balaurii, frăţia de cruce, apa vie şi apa moartă, dar premisa de la care pleacă fundamentează 
necesitatea unei lecturi filozofice a acestor texte. (Adrian Maniu, Însemnări pentru poveşti. Cu prilejul unei 
noi ediţii din «Basmele românilor» de Ispirescu, în „Gân 


direa“, II (1923), nr, 15). 
Această lectură o va face abia în zilele noastre C.Noica, pentru care basmul oferă un model 
i sens determina metafo 


ontologic al vieţii înseși. Istoria ~ al cărei ra lui Eminescu — nu este absentă în 
această interpretare, căci Făt-Frumos îşi caută «fiinţa» prin întoarcerea rituală la origini, prin alegerea 
calului bătrân, precum şi a armelor şi hainelor folosite de tatăl său, în tinerețe, gest cu valoare inițiatică 
echivalând cu integrarea intr-o tradiție asumată conştient. Dar nucleul interpretării rezidă în viziunea 
aventurii lui Făt-Frumos ca o încercare de a-şi depăşi condiţia. Exprimând direct «plinătatea, măsura şi 
adevărul a ceea ce se poate numi fiinţă», basmul exprimă implicit şi acea trăsătură caracteristică numai 
omului, de a voi să se depăşească, să ducă împlinirea sa până dincolo de el însuşi, Dar nefiind vorba 
de un basm obişnuit, ci de «un dar nesperat al culturii noastre folclorice adus umanităţii», aspiraţia împlinită 
prin miracol — câştigarea eternității — este anulată nu printr-un fapt la fel de neobişnuit ca împlinirea, 
printr-o «întâmplare cu totul deosebită», ci printr-un simplu accident, «un simplu iepure!». Inţelesul 
abstragerii din timp şi apoi al reaminltirii lui accidentale, în fabula eroului ajuns pe tărâmul unde se găsea 
«tinerețe fără bătrâneţe», ar fi deci acela că «determinaţiile (..) pot sta sub vicisitudini», că destinul 
individului, chiar marcat fiind de o voinţă superioară. poate fi modificat sub incidenţa întâmplării 
(Constantin Noica, Sentimentul românesc al fiinţei, Editura Eminescu, Bucureşti, 1978). În acest fel, accentul 
interpretării cade pe cauza schimbărilor, pe catalizatorul lor — determinaţiile — care intervine în destinul 


omenesc, lăsând pe al doilea plan destinul însuşi. , | 
Mai aproape de noi încă, Eugen Todoran examinează basmul Brin prisma acelei logici a 


povestirii care reclamă unitatea lăuntrică a oricărei naraţiuni, realizată «in gândirea povestitorului după 
un anumit model constituțional». Plecând de la ideea structurii recesive a lumii, după teoria lui Mircea 

Florian, în cadrul căreia timpul şi eternitatea sunt cate 


eternitate», Eugen Todoran consideră că „narațiunea basmului se construieşte întreagă, în cugetul 
povestitorului, într-o imagine a unei lumi fără nume, pentru a opune lumii «acesteia de aici», din timpul 
obiectiv, o lume a «celuilalt tărâm», din timpul subiectiv, în termeni care, prin sensul lor profund îi saci aa 
luaţi, Sunt contradictorii: «tinereţea fără bătrâneţe» în timpul obicctiv şi «viaţa fără de moarte» în timpul 
Subiectiv. (Eugen Todoran, „Tinerețe fără bătrâneţe şi viaţă fără de moarte“ model constituțional al 
basmului, în Dacoromania, VI (1981-1982). Miezul acestei contradicții este «ființa» care, prin însăşi 
existenţa ci, presupune în acelaşi timp şi «remedierea unci lipse», promisiunea vieţii eterne adică, dar şi 
«încălcarea unei interdicții» (omul e muritor), ceea ce creează premisa altei lipse etc. Cele două condiţii 
determină lectura basmului la două nivele: epic, de suprafaţă, şi ontologic, de adâncime, care se suprapun 
«în subiectivitatea povestitorului», 

În fine, recent, basmul a mai fost interpretat ca o ipostază particulară a vechiului mit al 
nemuririi, deci ca un eşec previzibil în condiţia iniţială de Aybris care i se atribuie eroului. (Aura Matei- 
Săvulescu, Utopia nemuririi, Editura Minerva, 1984)“. 

Teoretizând asupra basmului în Estetica basmului, pe baza analizelor de text, 
G.Călinescu a realizat unul dintre cele mai interesante studii asupra basmului relevând 
simbolurile acestuia, formulele stereotipe. Astfel, deschiderea studiului său cu definirea 


basmului este semnificativă şi este susţinută pe parcursul celor peste 390 de pagini. 
„Basmul c un gen vast, depăşind cu mult romanul, fiind mitologie, etică, ştiinţă, observaţie morală etc. 
Caracteristica lui este că eroii nu sunt numai oameni, ci şi anume fiinţe himerice, animale. Şi fabulele 
vorbesc de animale dar acestea sunt simple măşti pentru felurite tipuri de indivizi. Fiinţele omeneşti din 
basm au psihologia şi sociologia lor misterioasă. Ele continuă cu omul, dar nu sunt oameni. Când dintr-o 
naraţiune lispesc aceşti eroi himerici, n-avem de a face cu un basm“, 

Incheierea din capitolul Critica basmului fiind de asemenea semnificativă. 


„Analiza basmului din punct de vedere artistic şi implicit folcloric este posibilă numai cu o bună pregătire 
specială. Simplul gust personal poate să ne rătăcească, pentru că el e gustul sferei culte, riu al masei“. 


Interesant studiu de sinteză realizează Octav Păun în Introducerea la 
„volumul Legende populare româneşti, studiu în care face un util excurs în geneza 


gorit izonome, solidare, căci «fără timp nu există 


basmului, evoluţia conceptelor, a teoretizărilor, a cercetărilor, a funcţiilor basmului, - 


simboluri, metamorfoze, preocupări în cultura română, influenţa literaturii culte, 
încheind prin a afirma că: „Motivele, temele şi structurile politice au constituit şi continuă să fie 


surse de vitalizare a literaturilor lumii“. 
In acelaşi volum menţionat mai sus, în studiul de încheiere, Poetica legendei, 


Silviu Angelescu, face un interesant studiu comparativ între basm, legendă şi povestire, 
concluzionând prin două observaţii: 


„l. Basmul, legenda şi povestirea reprezintă nu numai trei tipuri distincte de «povestire», fiecare | 


deţinând o formulă poetică proprie ei, şi trei atitudini estetice de asemenea a realului:evaziune, conectare, implicare; 
2. Ca forme ale epicii orale, basmul, legenda şi povestirea se ordonează într-o serie regresivă. 
Cu cât convenţia estetică este rnai ferm structurată, cu atât efectul estetic este mai spectaculos. Din punctul 
acesta de vedere, legenda se situează pe o poziţie intermediară, între basme, cel mai solemn tip de 
naraţiune, şi povestire, formă periferică de construcţie epică, în sistemul căreia intenţia estetică, deşi nu 
este cu totul absentă, atinge cele mai scăzute valori“. a” 
Metoda pe care o folosea P.I. în scrierea basmelor era, după afirmația 
profesorului ceh Jan Urban Jarnik, care preda limba română la Universitatea din Viena, 
aceea «a memorizării»: „punea pe una şi aceeaşi persoană, să-i povestească nu o dată, ci de două, 
de trei ori acelaşi basm, îşi întipărea bine în minte, câteodată şi însemna pe hârtie sensul acţiunii, după 
aceea se aşeza la masă şi țesătura asta îmbrăca după cum era deprins în limba sa împestriţată cu multe 
locuţiuni curat populare, cu multe expresiuni metaforice ș.a.“ I.C.Chiţimia, în capitolul dedicat lui 
P.I., din volumul de /sroria literaturii române, UI, Editura Academiei, 1973, face o 


interesantă apreciere asupra lui P.I., I. Creangă, Anton Pann: „acele trei astre strălucite de 


bărbaţi care şi-au căpătat merite nemuritoare pentru cultivarea adevăratei limbi a poporului român“. 
OPERA: Legendele sau basmele românilor adunate din gura poporului, 
1872; Poveştile unchiaşului sfătos, 1879; Pilde şi zicători, 1880; Legendele sau 

asupra literaturii române; a fost un bun editor al operei lui Lucian Blaga — pe care o 
prefaţează de mai multe ori. G.I. urmăreşte continuitatea spiritualităţii româneşti în 
contextul spiritualităţii europene, pornind de la descrierea fenomenului cultural şi de 
civilizaţie. Folosind 'o informaţie la zi, studiile sale fiind ample, panoramice, cu un stil 
clar, elevat, la care se adaugă, în general, mai ales, în Istoria literaturii române o 
iconografie sugestivă. Claritatea gândirii însoţeşte cititorul pe tot parcursul lucrărilor 
sale. Iată încheierea studiului despre Titu Maiorescu din capitolul „Moment 
«Deschis»": „Cu toate problemele centrale ale unei culturi naţionale, şi momentul Titu Maiorescu este unul 
dintre acele momente «deschise», îndemnând continuu la reflecţie şi interpretare. Parcurgerea integrală a 
textelor, dar, mai ales, plasarea lor în contextul real de gândire contemporană ca şi în semnificaţia reflexului 
“lor peste timp, este — credem noi — actul necesar pe care fiecare generaţie de intelectuali trebuie să o facă. 
Judecăţile nu pot fi, prin firea lucrurilor, definitive. (...) 

Forţa lui Maiorescu în cultura noastră de după 1865 până azi stă în capacitatea de propagare 
a câtorva idei, bine materializate, în formele plastice, în perpetua sa adeziune la arta autentică prin 
accentuarea primatului criteriilor axiologice, deci refuzul mediocrităţii şi imposturii. 

Critic şi teoretician literar, profesor de logică şi filozofie, om politic şi gazetar, moralist şi poet, 


Titu Maiorescu este — în lumina constrastelor oferite de întreaga sa activitate, de complexa sa personalitate . 


— unul din simbolurile culturii româneşti moderne. Aşa cum, dintre contemporani, s-a afirmat un Eminescu, 
iar, dintre urmaşi, un Călinescu“. 
George Călinescu: „Un jurnalist în sensul superior, creator al cuvântului, un animator de idei“. 
Marian Popa: „G.I. parc a se complace în definiţia pe care i-a formulat-o marele său 


spijinitor care a fost G.Călinescu: «Un jurnalist în sensul superior, creator al cuvântului, un animator de 


idei». EI este mai ales autorul unor articole de poziţie, al unor afirmaţii generale, al unor sinteze care iau 
uneori forma antologiilor. (...) Merită a fi amintită şi prezenţa sa printre tinerii cenaclurilor literare şi 
sprijinul dat începătorilor de talent, care-şi văd de multe ori debuturile girate de revista «Contemporanul»"“. 
Pompiliu Marcea: „G.I. este un cercetător laborios şi competent, abordând în cărţile sale 

teritorii întinse ale literaturii române, precum şi un gazetar dintre cei mai înzestrați“. 
(C.B.) 


CE Scanned with OKEN Scanner 


KOGĂLNICEANU, MIHAIL 
| (1817 — 1891) 


VIAŢA ŞI ACTIVITATEA: Scriitor, istoric, om politic, reprezentant 
de frunte al culturii române, exponent al mişcării paşoptiste din Moldova, luptător 
pentru unirea Principatelor şi independenţa României, M.K. s-a născut la 6 septembrie 
1817 la Iaşi şi a murit la 20 iunie 1891 la Paris. Ilie Kogălniceanu, tatăl, a fost vornic, 
iar mama sa, Catinca (Stavilă), s-au preocupat îndeaproape de creşterea şi educaţia lui. 
La început a învăţat cu dascălul Gherman Vida, originar din Maramureş, apoi la mai 
multe pensioane franceze din Moldova. Este trimis, împreună cu fiii domnitorului 
M.Sturdza, la Lunéville şi la Berlin (1834-1838) unde are şansa ca, pe lângă serioase 


studii particulare, să audieze o serie de cursuri de istorie, drept, economie ce-l vor ajuta . 


să dobândească o concepţie liberal- democratică. În 1837, în timp ce se afla încă la 
Berlin, publică lucrările: Moldau und Wallachei, Riimănischer oder Wallachische 
Sprache und Literatur von einem Moldauer în „Lehmans Magazin“, şi, în acelaşi an, 
la numai 20 de ani, proiecta scrierea unei istorii, care a apărut, în 1838, la Berlin sub 
titlul: Histoire de la Valachie, de la Moldavie et des Valaques transdanubiens. Întors 
în patrie, este numit aghiotant domnesc şi începe o activitate culturală deosebită: preia 


„Alăuta românească“ (1838 — suplimentul publicaţiei: „Albina românească“), 
cumpără o tipografie, editează revista „Dacia literară“ (1840), care prin articolul . 


program „Introducţie“ inaugurează în literatura română direcţia: naţională şi populară, 
pune bazele programului romantismului românesc şi, concomitent, al literaturii române 
moderne. În cadrul editurii sale au apărut: „Foae sătească“, însăşi „Dacia literară“, 
„Arhiva românească“ şi mai târziu în „Propăşierea“, nuvela Iluzii pierdute. Un întâi 


amor (1841), „Almanahul pentru învăţătură şi petrecere“ (1842), mai multe publicaţii 


religioase, diferite volume de poezii şi proză ale scriitorilor Gr.Alexandrescu (Poezi:), 
N.Bălcescu (Puterea armată şi arta militară de la întemeierea principatului Valahiei 
până acum), A.Donici (Fabule) şi alţii. În 1840 este numit, împreună cu C.Negruzzi, 
V.Alecsandri şi P.Câmpeanu, la conducerea teatrului românesc şi francez din Iaşi, 
pentru reorganizarea lui. Tot acum publică şi seria studiilor sociale: Dezrobirea 
țiganilor (1844); deschide cursul de istorie naţională la Academia Mihăileană cu 
celebrul Cuvânt introductiv, Preocupat de istorie, începe să publice Letopiseţele Ţării 
` Moldovei (1846). Om politic, M.K. a desfăşurat, în paralel, şi o activitate menită să 
„contribuie la deşteptarea naţională: întreprinde o serie de călătorii (Franța, Spania), 


în 1848 participă la organizarea şi defăşurarea mişcărilor revoluţionare din Iaşi. Pus 


sub urmărire, se refugiază la Cernăuţi, unde scrie Dorinţele partidei naţionale în 
Moldova. Animat de aceleaşi idealuri revine în ţară şi se implică nemijlocit în făurirea 
României moderne. Editează „Steaua Dunării“ (1855). Este deputat în Divanul Ad-hoc 

(1857), prim-ministru în timpul lul Al.I.Cuza, autor al reformelor acestui inisi 
externe (1877), ministru al României la Paris (1880), senator, E Aca iei 
Române (1887-1890). Moare la Paris, în timpul unei operaţii. 

OPERA: /luzii pierdute, Un întâi amor, laşi, 1841; Scrisori (1834-1849) 
prefaţă de P.V.Haneş, 1913; Scrisori şi discursuri, comentate de N.Cartojan, ed. II, 
Craiova, 1939; Opere 1, ediţie critică, introducere şi note de Andrei Oțetea, 1946; 
Scrieri alese, I-II, ediţie îngrijită şi prefaţă de Dan Simonescu, 1955; Discursuri 
parlamentare din epoca Unirii, ediţie îngrijită de VI.Diculescu, 1959; Scrisori. Note 
de călătorie, ediţie îngrijită de Aug.Z.N.Pop şi Dan Simonescu, 1967; Opere 1, ediţie 
îngrijită şi studiu introductiv de Dan Simonescu, 1974, vol. II, 1976; vol. IV, 1978. 

REPERE ASUPRA OPEREI: Activitatea sa literară, încă de la 
apariţia articolului /ntroducţie în „Dacia liaterară“ (1840), urmăreşte în principal 
anumite idei fundamentale ca: aprecierea tradiţiilor presei de până la această dată atât 


în Moldova („Albina românească“, „Alăuta. românească“), Muntenia („Curierul . 


« Curierul de ambe sexe“) cât şi în Transilvania („Gazeta de Transilvania“, 


românesc“, ,, 
„Foaie pentru minte, inimă şi literatură“); sublinierea necesităţii creării unei literaturi 


naţionale în limba română inspirată din istorie (pentru că „istoria noastră are destule 
fapte eroice“), frumuseţea naturii (deoarece „frumoasele noastre tări sunt destul de 
mari“), creaţia populară (fiindcă „obiceiurile noastre sunt destul de pitoreşti şi 
poetice“), viaţa (întrucât „putem găsi şi la noi sujeturi de scris, fără să avem pentru 
aceasta nevoie de a ne împrumuta de la alte nații“); crearea artei cu aportul scriitorilor 
de pe tot cuprinsul vechii Dacii, contestarea traducerilor, deoarece „ele nu fac 
literatură“ şi „omoară în noi duhul naţional“ şi, în fine, promovarea criticii literare 
obiective: „vom critica, deci cartea, iar nu persoana“. 

Acest. program a însufleţit întreaga mişcare literară de la noi şi a jalonat 
dezvoltarea şi perspectivele literaturii române. M.K. însuşi a ţinut să ilustreze 
orientările programului „Daciei literare“ spre trecutul istoric: Trei zile din istoria 
Moldovei — „scenă“ istorică neterminată — Nou chip de a face curte — în cadrul căreia 
se conturează chipul ţăranului purtător unic al comorilor spiritului românesc. 
Fiziologia provincialului în laşi — „fiziologii“ („caracter“) ce prezintă realităţi din 
Moldova vremii sale — Iluzii pierdute. Un întâi amor şi Tainele inimii — prima încercare 
de roman tipărită la noi. Ambele pornesc de la experienţa realismului francez, 
cunoscută scriitorului, dar, din păcate, nu a apucat să le finalizeze. Aspectele oglindite 
sunt specifice timpului. „Dacia literară“ a stimulat, pe lângă literatura originală, 
relaţiile dintre scriitorii români din Moldova, Țara Românească şi Transilvania şi acel 


climat de unire a sufletelor, înaintea unirii politice. 


Programul , i al 
mod formal, deoarece ideile pentru care milita revista erau pregnant politice. Profilul ei însă 


viza domeniile ştiinţei, agriculturii, silviculturii, igienei publice, economiei, istoriei naţionale, 
probleme de ordin social şi desigur şi, nu în ultimul rând, arta şi literatura. Ziarul „Steaua 
Dunării“ reia sub altă formă programul „Daciei literare“ continuat de „Propăşirea. 
M.K. a fost şi rămâne un remarcabil istoric şi orator. În acest sens merită să 
amintim: Dezrobirea ţiganilor, 1844; Dorinţele partidei naţionale în Moldova (1848); 
Cuvânt introductiv la cursul de istorie naţională şi suita discursurilor sale parlamentare 


- ţinute cu diferite ocazii, 
APRECIERI CRITICE: | 
Dumitru Popovici: „Concepţia istorică a lui Kogălnicea 

în al său Cuvânt pentru deschiderea cursului de istorie naţională în 


N 
t 


nu va primi o expresie totalitară 
Academia Mihăileană, rostit la 


iate 


Propăşirii“ devine mai amplu, politica este parţial exclusă doar în | 

24 noiembrie 1843. În liniile ci mari, această concepție se desfăşoară pe baze cunoscute istoriografiei 
române anterioare. Pentru Kogălniceanu, istoria este în primul rând magistra gentium, este dascălul 
popoarelor. Căutând să descifreze trecutul şi să-l interpreteze, ea este chemată să ne dea o normă d 
conduită pentru timpul de față şi indicaţii utile pentru înţelegerea viitorului“. aii 

Ion Negoiţescu: „Şcoala bună şi şcoala frumoasă pe care le-a făcut (cea de pe urmă, mai 
întâi, acasă, cea dintâi, mai apoi, în Occident) au închegat singurul stil din literatura română care, de i 
datează, se citeşte şi azi cu perfectă rezonanţă actuală. Pentru că nu este nici silnic, din mperieeitniie 
evoluţiei, nici lucrat din ispitirile «culorii locale». Dulceaţa limbii cronicarilor («naivă, pitorească şi adesea 
chiar sublimă» o numeşte istoricul) s-a topit pe nesimţite în limba omului de ştiinţă. O neprihănită 
omogenitate, care are drept rezultat firescul tonalităţii adeseori patetice a acestei limbi unitar romantice. 


Retoric cu înflăcărată măsură (nu înflăcărarea e măsurată, ca la clasici), Kogălniceanu va învăţa 


astfel mai mult pe Delavrancea decât pe Odobescu, căci la unul va spori flacăra, pe când la celălalt se va 
pune la lucrare mai mult măsura, la întâiul predominând temperamentul, la al doilea, travaliul. Istoricului 
Kogălniceanu îi vin bine cuvintele cu iz vechi...“ 

Mircea Zaciu: „Ce sunt majoritatea scrierilor «literare» ale lui Kogălniceanu. Recunoaştem 


dificultatea definirii lor exacte, a încadrării lor într-o terminologie foarte precisă. Unele, considerate 


«proză», fac de fapt parte dintr-o proiectată «istorie a patriei», concepută la modul romantic, de unde 
evocarea, «scena» directă, portretul marii personalităşi eroice, comunicarea” unei anecdote pilduitoare. 
Intenţia de literatură nu trebuie supralicitată: autorul făcea literatură numai în măsura în care, reluând 
modul cronicăresc, producea valori involuntare. (...) Fără imaginaţie creatoare, neavând încredere în 
ficţiune, urmărit de respectul istoricului pentru document şi mărturie, moralist prin structură, el amestecă 
intenţia narativă cu pastişa, prelucrarea cu localizarea, proza cu articolul şi cu micul eseu social-istoric. 
Formula cea mai surprinzătoare a foiletonului (prin însăşi finalizarea şi cadrul unde-şi tipărea scrierile de 
«almanah», el e un iniţiator în mediul românesc al geniului de Kalendergeschiechte), fiind, în multe privinţe, 
un foiletonist de primă mână“. l 

Paul Cornea: „Programul Daciei literare nu foloseşte cuvântul «romantic» şi nici nu face 
aluzie la vreo apartenență de «şcoală». Dar prin istorism, descoperirea folclorului, replierea pe elementul 
specific, recomandarea subliniată a originalității se înscriu net în hotarele romantismului, un romantism 
cuminte, temperat, național, «deschis» — întrucât formulează o strategie a politicii culturale, indicând temele, 
cu modalitatea realizării artistice, drumul ce trebuia urmat, nu mijloacele de a-l parcurge“. 

Nicolae Iorga: „Ceea ce deosebeşte pe M.K. de toţi contemporanii săi e cât de viu e astăzi. 
` Nimic din ideile sale nu aparține unui trecut isprăvit, unei mode care ar fi dispărut; în stilul său nu è nici 
o artificialitate părăsită, nici o îndemânare pe care să trebuiască a o respinge. Deşi crescut la o şcoală 


franceză, deşi corespondenţa de adolescenţă cu surorile lui e în limba franceză, a «lumii bune» de atunci, 
el scrie tocmai ca acum fără ca vreun element veşted să ne surprindă şi să ne jignească. lar ideile pe 
care le-a cules din ore de largi lecturi în cele două limbi pe care le cunoştea mai bine, ori care au răsărit 
de pe urma acelor cetiri intr-o minte de un aşa de perfect echilibru, acestea au un caracter general uman . 


(D.M. şi P.P.) 

LAZĂR, GHEORGHE 
(1779 — 1823) 


VIAȚA ŞI ACTIVITATEA: Fondatorul învăţământului în limba 
naţională din Țara Românească, cărturar iluminist, G.L. s-a născut la 5 iunie 1779 
la Avrig — Sibiu şi a încetat din viaţă la 17 septembrie 1823. A urmat liceul la Cluj 
şi Sibiu, iar la Viena studiile superioare de drept, inginerie şi teologie. Mai întâi 
profesor la Sibiu, vine în 1816 la Bucureşti, unde, în 1818, înfiinţează la Mânăstirea 


„Sf. Sava“, o şcoală având cursuri începătoare, medii şi superioare şi în care a 
funcţionat şi o grupă pentru ingineri hotarnici. În urma publicării Înştiinţării către 


tinerime, un mare număr de tineri au părăsit cursurile şcolii greceşti de la Măgureanu 


şi au venit la şcoala românească. G.L. a predat: matematica, geografia şi geodezia, a 


întocmit manuale — Aritmetica matematicească (1821), Trigonometria cea dreaptă 
(1821) etc., contribuind la formarea terminologiei ştiinţifice şi tehnice în limba română. 
A ţinut şi lecţii de filozofie în spirit kantian. Împreună cu Gh. Asachi — în Moldova 
— au luptat pentru redeşteptarea naţională. A sprijinit Revoluţia condusă de 
T.Vladimirescu. După înfrângerea acesteia, Şcoala de la „Sf. Sava“ a fost închisă 
temporar. G.L. s-a retras din cauza stării de sănătate, în satul său natal, unde a murit 
şi unde este şi înmormântat. 

Activitatea lui G.L. a fost continuată de discipolii săi: 1.H.Rădulescu, 
P.Poenaru, E.Poteca, S.Marcovici, C.Moroiu. 


Nicolae Iorga prezintă personalitatea lui G.L. în Oameni de seamă români 
şi străini (Pagini alese, 1985): 

mu GL... a pornit de acasă ca un dascăl sărac la copiii unei cucoane bogate din Bucureştii 
cei cu carte grecească pentru lume şi cu carte românească numai pentru biserică, şi care a dus cu sine 
binefacerea acelui spirit naţional pe care-l răspândise dincoace şcoala lui Clain, Maior, şi Şincai, 
nviorătorul unor timpuri veştede a rămas totdeauna dascăl sărac, precum plecase, şi într-o zi, după 
tulburările de la 1821, în care nu şi-a putut afla rostul, o căruță țărănească îl aducea bolnav de moarte 
în locul umil de. unde plecase la drumul lui de apostol. În mijlocul Bucureştilor, în marmură, avrigeanul 
pletos cu mustața mică, muşcată în clipele de amărăciune, stă în picioare, făcând o mişcare care, în 
numele spiritului, porunceşte timpului să se schimbe; aici ţărâna lui se amestecă în pământ cu țărâna 
altor plugari, fraţii, părinţii, moşii şi strămoşii lui, tot iobagi de-ai lui Bruckenthal şi ai altor nemeşi de cei 
cu copacii din vale, Un mic semn de piatră cu câteva slove arată că acest trup de sărman zace în 
pământul bisericii neunite, dar gândul ce a fost în el, acela e şi în biserica unită şi în toate bisericile şi 
casele de cărturari: el suflă slobod şi tare în largul românimii întregi“. | 


OPERA: Lucrări păstrate: Versurile de laudă la logodna împăratului 
Francisc cu Ludovica, 1808; Înştiinţare cătră tinerime pentru deschiderea şcolii 
româneşti, 1818; Discursul la înscăunarea Mitropolitului Dionisie Lupu, 1819; 
Discursul la venirea în ţară a lui Gh.Ghica Vodă (la 30 iulie 1822); Apelul la 
subscriere pentru publicarea unui curs de matematică, 1822; Aritmetica 

matematicească, 1821; Trigonometria cea dreaptă, 1821; Planurile moşiilor Abislaval 
1818 şi Fântânele, 1820. Lucrări pierdute: Platon, Educatorul marelui principe il 
Rusiei (şi în germană); Cărticica învățăturilor morale pentru copiii de şcoală (Şi în 
germană); Invăţături morale ale lui Gottlieb Ehrenweich pentru băieţi (şi în 


germană); Geografia matematică pentru copii (şi în germană); Pedagogie (poate) . 


după Salzman; Istoria lui lan Moriz şi a copiilor săi (şi în germană); I/storioara 
morală a împăratului Octavian şi a soției sale (şi în germană); Compendiu de 
geografia Transilvaniei, 1815; Gramatica româno-germană, 1815; Teologia dogmatică 
şi morală (traducere), Curs de filozofie (după Kant); Logica şi metafizica (după Kant), 1822. 
REPERE ASUPRA OPEREI: Păstrând caracteristica timpului său, 
G.L. prezintă în Înştiinţare întreg planul de organizare al învăţământului de la cel 
primar la cel superior, universitar, În şedinţa din 20 iunie 1903, Inştiințarea, având o 
mare însemnătate pentru începuturile renaşterii culturii noastre naţionale, a fost dăruită 
de Titu Maiorescu (Care o avea de la tatăl său, Ioan Maiorescu) Academiei Române. 
Înştiinţare către „de toată cinstea vrednica tinerime“ concentrează gânduri, 


sentimente, idei exprimate sensibil şi clar. După ce motivează necesitatea organizării . 


învățământului în limba română, G.L. cheamă tineretul la înfăptuirea planului său: 

„Deci dară, iubită şi de toată cinstea vrednica Tinerime! Iată o epohie noao, o întâmplare 
strălucitoare, un glas dulce părintesc, sub pavăza schyptrului Domnesc, după care de mult oftară inimile 
Dumneavoastră, vă chiamă, vă strigă, părinteşte vă îmbrăţişează: Veniţi toți de toate părţile şi de 
toată stare, veniţi la izvorul tămăduirii! la muzeul înfloririi! ca să ne împărtăşim şi noi, acum măcar 
şi mai puţin, iară în curgerea vremii, cu împrumutate puteri ajutoraţi fiind, şi cu mai multe ştiinţe folositoare, 
cei cu silinţa noastră şi purtarea cea tuturora bine plăcută, să putem aduce sporiul şi folosul cel 
răspunzător şi potrivit înaltului cuget al prea luminatului nostru Domn, precum al prea sfinţilor părinţi 
Arhierei şi al cinstiţilor mai mari Efori Boeri, care au ostenit pentru binele nostru, ca îndemânarea noastră 
să le fie Măriilor sale spre întreagă mângâiere, că nu le-au fost osteneală în deşert, iară noao spre 
întemeiare şi folos arătându-ne în faptă ascultarea şi mulţămirea cea cuviincioasă“. 

Aşa cum remarcă D.Păcurariu, atât Înştiințarea cât şi discursurile pentru 
înscăunarea Mitropolitului Dionisie şi a lui Grigore Ghica — primul domn pământean 
după perioada fanariotă — păstrează trăsături de limbă şi de stil cronicăreşti. Scrisul 
este uşor arhaizat. Fraza amplă, respectând regulile retoricii clasice (...) constituită cu 
migală şi sistem, uşor pedantă, după topica frazei latine, cu o tehnică stilistică 
(întrebări, exclamaţii retorice de efect) amintind pe cea a unor oratori celebri ai 
antichităţii, „operele lui Cicero şi ale lui Seneca precum şi ale altor scriitori şi gânditori români se aflau 
în biblioteca sa“. 

Discursurile menţionate pun în evidenţă talentul lui G.L. Cităm din discursul 
compus cu ocazia înscăunării Mitropolitului Dionisie: „Prea bine este lumii cunoscută slava 
şi mărirea Românilor, strămoşilor noştri; apoi încât este pentru strălucirea ştiinţelor şi a măestriilor în 
vremea acelora, lasă istoriile, dar mărturisească mărturie învederată însuşi stâlpii lui Traian din alvia 
Dunărei, precum şi temeliile turnului Severinului care până în zioa de astăzi se află în faptă şi care în 
chip de hrisoave nemincinoase ne mărturisise dreptul ce avem la stăpânirea pământului strămoşesc, 
deşteptându-ne a urma şi noi strămoşilor noştri, ca neprecurmat să se proslăvească seminţia în veacuri 
şi prea înaltului schiptru împărătesc neîncetat să-i arză focul pe jertfelnic, prefăcându-se slava în mărire, 
iar nu în picire şi stingere“. | 

Din discursul lui G.L. la sosirea în ţară a lui Gr.Ghica Vodă: „Luceafărul 
dimineţii cu o nenumărată mulţime de brileanturile ţăriei, în veşminte cu purpura cea proorocitoare 
apropierii zilei viitoare. lată cum deşteaptă turmele la păşune şi pre păstori spre paza acelora, cum 
deşteaptă pre blagoslovitul plugar spre agerimea fiarelor şi alcătuirea coarnelor plugului, căci brazda de 
ieri începută îl aşteaptă spre săvârşire“. 

APRECIERI CRITICE: 

I. H. Rădulescu: „Lazăr a fost profesor în „Sfântul Sava“ patru ani cu mare râvnă. El 
slujba sa niciodată nu şi-a socotit-o drept o profesie, ci o chemare, o misioană. Avea vreo douăzeci de 

şcolari regulaţi; dar când făcea lecţie de filozofie, sala gemea de auditori, în capul cărora era răposatul 
Alexandru, tatăl ofiţerilor Tell. 

Toată destoinicia avea acest învăţător atât de făcător de bine Românilor. Pare că era 
într-adins preursit pentru a deschide un drum de regeneraţie. El îşi simţea vocaţia sa. Când se afla în clasă, 
el vorbea însuflat. Catedra lui semăna cu un amvon, vedea cineva cum i se bate pieptul. Cu mâini pline în 
orice ocazie arunca seminţele românismului şi naţionalităţii. (...) Călătorule român, când treci de la Braşov 
la Sibiu, în satul Avrig, în mâna dreaptă d-alăturea drumului este o bisericuţă. Acolo e mormântul lui 
G.L.. O cruce albă de marmură este frumosul lui monument vrednic de un om ce a ştiut răbda în viaţa 
sa. Sărută acea cruce şi vei citi pe dânsa următorul epitaf: «Cetitorule, ce eşti, am fost:/ Ce sunt, vei fi: 
Găteşte-te dar»“. 

I. C. Brătianu: „Lazăr, necunoscut, neavând alt titlu decât acela de Român, ce atuncea, cum 
am zis, era nume de dispreț, din fundul unei chiliuţe din hanul lui Şerban-Vodă, — pe cât îmi aduc aminte 
— găsi discipoli şi patroni şi ridică o şcoală măreaţă, puternică, nu de piatră şi de var, ci o şcoală 
morală, de unde virtutea, patriotismul, iubirea ştiinţei şi devotamentul până la sacrificarea pentru binele 
public se răspândiră, ca nişte raze binefăcătoare pentru toată România. Acestei suflări de viaţă, de 
viață română, datorăm tot ce avurăm până acum; ea ne-a dat Văcăreşti, Eliazi şi Asăcheşti, 
Alexandreşti şi Alecsandri; ea inspira pe legistul Moroiu, care ne aduse un minut aminte demnitatea 
magistraţilor români; ea a dat inimă lui Grigore Ghica Vodă, lui Constantin Brădăceanu, Mitropolitului 
Grigorie; ea a însufleţit pe Dinicu Golescu, pe Câmpineni şi Gr. Cantacuzino; ea a făcut să nască noi 
Cantemiri, iubitul nostru şi de fericită memorie Bălcescu; ea a dat devotamentul acelei legiuni modeste de 
profesori, care serviră de cadre la începutul organizării instrucţiunii publice şi care prin spiritul ce-l aduseră 
la noile şcoale, ne făcură să credem într-un viitor prosper şi glorios; tot acea suflare a şcolii lui Lazăr 
deşteaptă inimile Românilor, le îmbărbăţi şi prin Vladimirescu, prin Solomon, prin Magheru, ne dovedi 
că nu este vitejia, care a părăsit pe Români, ci ocaziunea, condiţiile proprii de a se manifesta. “ 

Dimitrie Sturza (Ministrul Cultelor şi Instrucțiunii Publice): „Suntem întruniţi 
aici — membrii ai guvernului şi ai Parlamentului, şcoale şi un numeros public — pentru a inaugura monumentul 
ridicat de naţiune acelui bărbat care a reîntemeiat şcoala românească pe pământul românesc. Frumoasă 
serbare, în care se oglindeşte trecutul, prezentul şi viitorul. G.L. s-a născut într-un timp de mare restrişte 
pentru patria noastră. Puternică a fost aşezarea stabilită aici la Dunărea de Jos de marele împărat al 
Romei, dar cumplite au fost şi isbirile ce ca a suferit. Pericolul nu a venit numai de la sabia şi de la focul 
ce diferite ginţi au preumblat pe teritoriul nostru; ci, mai ales de la încercarea de a deznaţionaliza poporul 
românesc prin părăsirea limbii strămoşeşti. (...) Pot să fie şi limbi cu deosebire culte, limbi în care sunt 
scrise tipare nepreţuite ale ştiinţei, dar un popor român numai atunci există, când e capabil de a înălța 
propria sa limbă la acea tărie, ca prin ea să poată domina toate cugetările omeneşti. Un popor, care nu-şi 
întrebuinţează propria sa limbă în toate împrejurările vieţii, în cele mai simple şi mai modeste, ca şi în 
cele mai înalte şi mai ideale, acel popor lâncezeşte. Poporul care îşi pierde limba, pierde însăşi fiinţa sa, 
conştiinţa de sine, încrederea în sine“. (Discurs rostit cu ocazia inaugurării statuii lui G.L., 1886). 

Principele moştenitor Carol: „Ce concepţie nobilă ca a sa, să-şi pună toată ştiinţa, 
tot sufletul, pentru înălțarea Neamului şi întărirea Patriei!(...) 

De aici începe toată opera de renaştere culturală a României de azi. Singur un luptător ca el 
putea să-i pună temeliile. Şcoala «Sf. Sava» a fost focarul de unde a pornit viaţa intelectuală a Românici 
veacului al XIX-lea. i 

Sufletul ei era G.L. - | 

La căldura acestui suflet s-au încălzit şi pregătit cei dintâi pioni ai renaşterii noastre. El e 
soarele care răsare după un lung şir de ani întunecaţi. Cu el s-a făcut ziuă pentru totdeauna. 

Dascăl în adevăratul tâlc al cuvântului, el nu s-a mărginit numai la predarea învățăturilor 
de pe catedră, ci a încercat prin manifestul său din 1818 să alcătuiască întâiul program pentru şcolile 

româneşti, şi ceea ce este mai frumos, este că în liniile lui generale acest program este acela care şi astăzi 
stă la temelia alcătuirei noastre şcolăreşti, (...) G.L. a fost ceea ce ar trebui să fie orice dascăl conştient 
de menirea sa. Dascăl. Patriot şi, mai presus de toate, Apostol“. (Discurs rostit la 30 septembrie 1923 la 
Avrig, la mormântul lui G.L,) | 

Petrache Poenaru: „Eforia de abia smulse din ghearele străinilor un mic apartament din 
spaţiosul edificiu al «Sf. Sava» şi aşeză acolo şcoala lui Lazăr, cu numărul de şcolari ce se recrutase din 
concurenţii români amatori de știință. 

Această şcoală se deschise fără altă ceremonie sau paradă decât în prezenţa a câtorva 
curioşi, cari veniseră să audă ce putea să le spună din filozofic noul dascăl în limba română, căci nu 
le venea a crede că s-ar putea da în româneşte învăţătură de vreuna ştiinţă înaltă. (...) 

De abia începuse a răsufla națiunea de sub jugul străinilor şi iată că invidia inamicului o 
persecuta de moarte. Şcoala lui Lazăr deveni ţinta goanelor lui: inamicii căutau să năbuşească patrioticul 
avânt ce națiunea îşi luase. 

La incursiunca barbarilor în pământ românesc, în urma evenimentelor rezbelnice de la 1821, 
elevii lui Lazăr văzură cu durere şcoala lor inchisă şi pre învățătorul lor alungat de la altarul templului 
ce el deservea pentru luminarea poporului român“. (Discursul de recepţie la Academie, 1871). 

Emilia Şt. Milicescu: „A fost autorul celei dintâi programe şi al celor dintâi manuale 
şcolare; îndrumătorul primilor paşi ai teatrului în limba română; stihuitor cu plachetă tipărită în limba 
„daco-româncască“ la 1808, dar poet mai mult în proza sa; poliglot şi traducător în primele linii, care s-a 
străduit să pună la îndemână conaţionalilor săi, cât mai devreme, opere literare, ştiinţifice, filozofice, 
orator cu putere de convingere prin organizarea argumentelor şi prin expresia aleasă şi colorată (...) G.L. 
a biruit vremelnicia, veşnicindu-se printre noi, prin fapta vieţii sale întregi care l-a contopit cu fiinţa şi 
destinul ascendent al acestui neam. Fie ca orice român, ridicat la lumina ştiinţei şi la frumuseţea artelor 
definitorii pentru umanitate, să fie vrednic de moştenirea pe care G.L., din Avrig a lăsat-o tuturor celor ce 
vin din urmă-i, din veađîn veac, cinstindu-i astfel numele“. 


(C.B.) 


LĂZĂRESCU GHEORGHE 
(n. 1948) | 


” 


VIAŢA $I ACTIVITATEA: Profesor, istoric literar, autor de manuale 


şcolare. S-a născut la Bucureşti, la 23 aprilie 1948. După absolvirea studiilor liceale 
la Liceul „Emil Racoviţă“, a urmat, între 1966 şi 1971, cursurile Facultăţii de Limba 
şi Literatura Română a Universităţii din Bucureşti, terminate cu diplomă de merit la 
specialităţile limba şi literatura română şi limba franceză. În 1978 a obţinut titlul de 
doctor în filologie, în urma susţinerii tezei cu tema Romanul de analiză psihologică 
în literatura noastră interbelică, ulterior publicată. 

A lucrat la Institutul de Ştiinţe Pedagogice, devenit mai târziu Institutul de 
Cercetări Pedagogice şi Psihologice, ca filolog şi apoi ca cercetător ştiinţific. În cadrul 
institutului s-a ocupat de problemele didacticii limbii şi literaturii române, de elaborarea 
obiectivelor educaţionale, a conţinutului şi a instrumentelor de evaluare, precum şi de 
perfecţionarea metodelor "de învăţământ la această disciplină. Pe aceste teme a 
elaborat materiale de cercetare, a susţinut 20 de comunicări ştiinţifice la manifestări 
de nivel naţional şi internaţional, printre care congresele pedagogilor de la Berlin 
(1974) şi Varşovia (1977) şi la seminarul tinerilor cercetători de la Ceske Budejovice 
(Cehoslovacia, 1979). A prezentat, de asemenea, 29 de conferinţe în cadrul unor acţiuni 
de perfecţionare a cadrelor didactice. 

Din anul 1982 este protesor de limba şi literatura română la Liceul „Nicolae 
Bălcescu“ din Bucureşti, actualmente Colegiul Naţional „Sfântul Sava“, În 1990 a fost 
director adjunct al liceului. Din 1997 este şeful Catedrei de limba şi literatura română 
şi membru în consiliul de administraţie al colegiului. Membru al Comisiei naţionale de 
limba şi literatura română a Ministerului faväämântului, participă la elaborarea 
programelor de limba şi literatura română pentru învăţământul liceal, precum şi la 
alcătuirea programelor de literatură universală şi teoria liteaturii. A efectuat inspecții 
în şcoli, a făcut parte din comisiile pentru examene de grad şi respectiv pentru 
concursul de titularizare a profesorilor în Bucureşti, în comisiile concursului „M. Eminescu”. 


L 


re 

, OPERA: Autor al manualelor de teoria literaturii (valabil din 1980 până 
în prezent), literatură universală pentru clasele de filologie-istorie (valabil din 1981 şi 
în prezent) şi literatura română pentru clasele a IX-a (valabil din 1989), a XI-a (editia 
valabilă între 1989 şi în prezent) şi a XII-a (ediția valabilă între 1989 şi 1993). i 

A colaborat la elaborarea unor lucrări în sprijinul profesorilor şi al elevilor, 
cum sunt: Limba şi literatura română în liceu. Calitate şi eficienţă în predare şi 
învăţare, 1983, Crestomaţie de literatură universală pentru învățământul liceal; 
ediţia a Il-a, revăzută şi adăugită, 1993; Metodica predării limbii şi literaturii 
române în liceu. Instruire — educare, 1983; Limba şi literatura română în liceu. 
Noţiuni de stilistică şi compoziţie (texte literare, teme şi exerciţii), Sibiu, 1986; Sinteze 
de literatură română pentru bacalaureat, S.S.F., Bucureşti, 1987; Analize literare 
(pentru examenul de bacalaureat şi pentru concursul de admitere în facultăţi de tip 

filologic), ediţia I, 1991; ediţia a II-a, revăzută şi adăugită, 1993; ediţia a IV-a 1996. 

A colaborat la realizarea Dicţionarului de pedagogie, 1979, şi a 
Dicţionarului de termeni literari, 1995. | 

Autorul a două lucrări de istorie literară: Romanul de analiză psihologică 
în literatura română interbelică, 1983; monografia Adrian Maniu, 1985. 

Pe lângă manualele şi lucrările de specialitate la care a colaborat, cele de 
istorie şi critică literară, L.G. a publicat circa 115 articole şi recenzii pe teme de 
didactică, istorie literară, teoria literaturii, stilistică, educaţie estetică, artă dramatică 
în periodice precum: „Revista de pedagogie“, „Limbă şi literatură“, „România 
literară“, „Ramuri“, „Teatrul“, „Revue roumaine de linguistique“, „Cărţi noi“, „Teatrul 
Naţional.  Caiet-program“, „Pedagogische Forschung“,  „Radio-Teleşcoală“, 
„Învăţământul liceal şi tehnic profesional“, „Livres roumains“, „Polonistyka“, „Revista 
de istorie şi teorie literară“. 

A participat la emisiuni de radio şi televiziune pe teme de învăţământ. A 
realizat seturi de diapozitive difuzate în şcoli ca mijloace de învățământ la literatura 
română. Timp de opt ani consecutiv a ţinut cursuri de istoria literaturii române la 
Universitatea Populară din Bucureşti. 

REPERE ASUPRA OPEREI: Cu o informaţie largă, de specialitate, 
psiho-pedagogică, sociologică, în domenii ale cercetării umaniste dintre cele mai noi, 
L.G. s-a impus în toate elaborările de manuale sau lucrări de didactică, prin calitatea 
deosebită a materialelor elaborate, accesibilitatea, deşi unele din problemele abordate 
implicau dificultate. 

__ Rigoarea ştiinţifică şi didactică, claritatea şi logica demersurilor sunt calităţi 
definitorii ale lucrărilor elaborate. 

Studiul referitor la Romanul de analiză psihologică în literatura română 
interbelică este un studiu de referinţă, util dascălilor, elevilor şi studenţilor. Studiul 
sistematizează informaţia largă din literatura română şi universală asupra romanului 
psihologic, propunând interpretări de text interesante şi originale. Criticul Dumitru 
Micu remarcă elaborarea studiului după normele „muncii ştiinţifice de tip academic“, 
constituindu-se intr-un veritabil ghid de studiu, comparabil cu un manual şcolar. Criticul 
remarcă informaţia largă în domeniul criticii literare. 

În legătură cu studiul dedicat lui Adrian Maniu, Nicolae Manolescu deşi are 
rezerve privind „forţa critică“ a autorului, recunoaşte că: „În totul studiul are merite de 
necontestat în înfăţişarea corectă şi documentară a operei poetului, dramaturgului şi publicistului”. 

APRECIERI CRITICE: 


Teodor Vârgolici: „Studiul lui Gheorghe Lăzărescu se remarcă prin seriozitatea, prin 
punctele de vedere noi, originale, exprimate cu echilibru şi claritate“. 

Ion Dună: „Studiul lui Gh. Lăzărescu e conceput cu migală şi cu oarecare fineţe 
metodologică, în sensul că, respectând un tipar cunoscut, îl depăşeşte prin naturaleţea expunerii docte, prin 
simţul măsurii şi construcţiei critice nespectaculoase. Procedarea selectivă, de care aminteam, corespunde 
clarităţii demonstraţiei. Claritatea are şi un revers nescontat: un limbaj, uneori. nediferenţiat. Eseul este 
înăbuşit în favoarea unei evaluări globale, clasificatoare. Insă în analizele de text preocuparea pentru 
detaliu şi nuanţă este vizibilă. Meritele cărţii constau în sistematizarea problematicii, în bogăţia şi 
temeinicia informaţiei, în stabilirea de influenţe şi analogii, cât şi în comentariul specific, estetic, la 
numeroase romane,“ 

Dumitru Micu: „Construit în conformitate cu normele muncii ştiinţifice de tip academic, 
volumul Romanul de analiză psihologică în literatura română interbelică se oferă, în consecinţă, drept 
un cât se poate de util ghid de studiu. E o carte din care oricine are de învăţat, de aflat. Tinerii în formare 
se pot servi de ea ca de un manual, cei ce cunosc la perfecţie literatura română, şi chiar literatura în general, 
vor găsi în subsolurile paginilor sale trimiteri la felurite studii critice, în mai multe limbi, dintre care, cu 
siguranță mai mult decât unul, ba chiar două, nu sunt familiare absolut fiecăruia. Chiar şi celor mai 
învăţaţi doctori în literatură cartea lui Gheorghe Lăzărescu poate să le fie de folos, măcar ca aide-mémoire“, 


(C.B.) 


LITERATORUL 


Revista literară fondată de Al.Macedonski, apărând la Bucureşti cu 
intermitențe între 1880 şi 1919, este considerată prima revistă a simbolismului 
românesc. A avut apariţii lunare şi săptămânale. În jurul revistei s-a constituit cenaclul 
cu acelaşi nume. Cultivă mai întâi socialul, apoi parnasianismul, având o atitudine 
critică faţă de „Convorbiri literare“, Al.Macedonski urmăreşte să promoveze o poezie 
nouă. Publică articole programatice: Poezia viitorului (1892), Despre poezie (1895), 


Simţurile în poezie (1895). 


Prin ideile susţinute în Poezia viitorului, precum şi în alte articole (În pragul 
secolului, 1899), Al.Macedonski este considerat primul teoretician al simbolismului în 
literatura română şi printre primii în literatura universală. În anul 1893, Al.Macedonski 
publică un fragment din poemul-roman în proză Thalassa — apreciat ca una din cele 
mai valoroase opere cu caracter simbolist din literatura noastră. 

Dintre colaboratori menţionăm pe Al.Stamatiad (fost şi prim redactor); 
T.Vianu (redactor); G.Bacovia; I.Barbu; V.Eftimiu, G.M.Zamfirescu, D.lacobescu, 
I.Peltz, Ştefan Neniţescu, A.Dominic, D.Teleor, Nichita Macedonski, Duiliu Zamfirescu, 
Ştefan Petică, Traian Demetrescu, Cincinat Pavelescu etc. | 

Deşi Al.Macedonski în articolele sale subliniază legătura pe care cenaclul şi 
revista sa o au cu generaţia de la 1648 şi, în mod deosebit, cu I.H.Rădulescu, 
D.Bolintineanu, V.Alecsandri, are însă, pe parcursul activităţii sale şi manifestări de 
antipatie şi chiar de invidie personală, atacând scriitori cum sunt: M.Eminescu, 
V.Alecsandri, Al.Vlahuţă, I.L.Caragiale (sprijinit de C.A.Ionescu-Caion cel care i-a 
intentat proces de plagiat lui Caragiale). 

A Spiritul revistei va crea un curent prin publicațiile: Linia dreaptă, Viața 
nouă, Liga literară, Revista literară, Revista modernă etc. 


Spicuim câteva idei exprimate de Al.Macedonski în articolul care deschide 
Literatorul, la reapariţia sa, în 29 iunie 1918: „Literatorul şi-a încetat apariţiunea în anul 1905 
pentru că nu mai avea cui vorbi. Principiile pe care ea s-a rezimat înfățişau prea mult adevărul etern că 
în literatură şi în artă, mai cu seamă, cinstea sufletească singură duce la frumos şi îi dă putere şi viaţă 
pentru ca această mişcare să nu-şi urmeze mersul ei înainte şi să nu cucerească, treptat şi fără reclamă 
multe suflete tinere, bine înzestrate cu darurile simţirii şi cugetării (...) Avem apoi, acum, un public cititor 
întocmit în toate clasele societății şi scriitorii nu mai sunt condamnați să se citească — ca în trecut — numai 
între ei... 


Literatorul poate fi, şi trebuie, prin urmare — împrejurările schimbându-se — să reapară acum, 
spre a fi îndrumătorul cultural, social şi literat al timpului nou. 

mprejurul acestei reviste intelectualii s-au întocmit deocamdată numai într-o grupare, dar este 
de datoria tuturor să se amestece de aproape în politică şi să ajungă un partid. România nu e chemată 
să rămână în vecii vecilor proprietatea sau satrapia politicienilor analfabeți. |. | 


l Chem la Literatorul pe tot ce este cugetare şi simțire românească, fără deosebire de credință 
religioasă sau origine. ' 


Mai chem pe toți tinerii entuziaşti, căci entuziasmul este fapta cea mai mare, frumusețea 
desăvârşită şi puterea neînfricată. 


Mai chem femeia, pentru că ea este femeia şi sora noastră, şi foarte adesea, steaua care 
călăuzeşte viaţa. 

Chem, pentru a încheia, pe oamenii înţelepţi prin vârstă şi a căror experienţă. şi ale căror 
cunoştinţe sunt un patrimoniu naţional, şi trebuie să le slăvim. 

Toţi aceştia şi toţi care sunt buni români ne sunt datori cu concursul lor. 

Să se statornicească între noi, care scriem, şi cei care ne vor citi, o frăţie, şi să ne sprijinim 
unii pe alţii. că 
Aceasta însemnează că ne reclădim fiindcă, în acest chip, ne vom reclădi sufletul“. 
Revista a apărut în mai multe serii: I, 20 ianuarie 1880 — 17 martie 1885; II, 
noiembrie 1886 — ianuarie 1887; III, iunie 1890 — octombrie 1890; IV, 15 iunie 
1892-1895 (cu întrerupere); V, 20 februarie 1899 — 10 iunie 1899; VI, 1900 (număr 
mic); VII, 1904 (două numere), VIII, 29 iunie 1918 — martie 1919. 


Reapariţia Literatorului, în iunie 1918, apreciază Eugen Marinescu, în 
lucrarea sa Din presa literară românească (1918-1944) „a reprezentat o primă tentativă de 
regrupare a scriitorilor în jurul unei reviste şi într-un cenaclu...“ Dar „dorinţa lui Al.Macedonski de a 
readuce în actualitate revista şi gruparea ce contribuiseră, la sfârşitul secolului al XIX-lea, la înnoirea poeziei 
româneşti nu se împlineşte. 

Nu s-a realizat în jurul revistei nici acel nucleu puternic de scriitori menit să determine o reală 


direcţie literară, cu toate că rămân colaboratori credincioşi Ion Barbu, Tudor Vianu, G.Bacovia, 
AL.T.Stamatiad, D.Teleor, A.Dominic“. 


APRECIERI CRITICE: 


George Călinescu: „Revista cu atitudini antijunimiste pline de urmări fu Literatorul 
(20 iunie 1880) lui Al.Macedonski. O vreme se susţinea acolo împotriva artei pentru artă „poezia socială“, 
înjghebându-se o şcoală a tristeţii proletare. În curând însă Macedonski, împins în temperament spre 
arta-lux, începea să profeseze arta pură, scoasă complet din zona inteligibilului: «Logica Poeziei este 
ne-logica faţă cu proza, şi tot ce nu e logic fiind absurd, logica Poeziei este prin urmare însăşi absurdul»“. 
„Marin Bucur: „Aproape aceeaşi soartă ca a poetului Macedonski a avut şi revista 
Literatorul. Un capitol al istoriei literaturii noastre îi aparţine pe drept acestei reviste, dar reacţiunea literară 
ante-macedonskiană n-a avut să-i recunoască nici un merit cultural, cu atât mai mult pe acela de a fi dat 
o direcţie poetică care s-a dezvoltat apoi prin şcoala lui Ovid Densuşianu şi a curentelor moderne. 
Revista Literatorul a fost o revistă pivot la sfârşitul secolului trecut şi începutul secolului nostru. 
În biografia lui Macedonski apariţia Literatorului constituie momentul său maxim de afirmare. Intre 1880 
şi până la sfârşitul vieţii poetului, existenţa sa este continuu raportată, legată, implicată şi explicată prin 
biografia revistei, Prietenii şi vrajmăşii, glorii şi defăimări, tribună şi salon, cafenea şi şcoală sobră de 
poeziei, cu toate s-au adunat şi au existat laolaltă zeci de ani în paginile revistei. Vicisitudinile materiale au 

fost nenumărate, şi numai un ideal mare de artă l-a condus pe Macedonski peste obstacole şi împotriviri 
de tot felul. (...) Literatorul are o linie independentă de afirmare şi de existenţă publicistică, este s revistă 
cu o atitudine estetică mai evoluată. şi mai deschisă decât oricare alta, către experienţa literară 
contemporană curopeană(...) Literatorul va trebui apărat de acuzaţia ce i se aduce de a fi fost doar o 
revistă defăimătoare a lui Eminescu. Aşa e cunoscut de cei mai mulţi. Alţii, dascăli cu oroare de 
simbolism, o trec în rândul revistelor secundare, de peisaj literar. Adevărul este că lângă «Convorbiri 
literare» şi «Contemporanul» nici o revistă până la 1900 n-a mai exercitat atâtea decenii o influență în 
adânc şi n-a insuflat o energie estetică creaţiei autoliterare precum Literatorul. Numai «Convorbiri literare» 
au mai avut conştiinţa estetică a creației literare. Cele două reviste au pregătit mediul poeziei mari la 
răspântia celor două secole, şi gustul public pentru frumos“. 


(C.B.) 


LIICEANU, GABRIEL 
(n. 1942) 


VIAȚA ŞI ACTIVITATEA: Filozof, profesor, editor, G.L. s-a născut 


în 29 mai 1942 la Râmnicu-Vâlcea. A făcut studii universitare la Bucureşti: Facultatea . 


de Filozofie (1960-1965) şi Facultatea de Limbi Clasice (1968-1973). În anul 1976 îşi 
trece examenul de doctorat în filozofie la Universitatea din Bucureşti. În perioada 
1965-1967 a fost cercetător la Institutul de Flilozofie, iar între 1975-1989 la Institutul 
de Istorie a Artei. Din 1990 este director al Editurii Humanitas, unde desfăşoară o 
meritorie activitate de publicare a unor lucrări de filozofie, ştiinţă, istorie, beletristică 
din cultura română şi universală. | 
| Din anul 1992, este profesor la Facultatea de Filozofie a Universităţii din 
Bucureşti. | 
OPERA: Tragicul. O fenomenologie a limitei şi depăşirii, 1975 (ed. a Il-a 
revăzută, Editura Humanitas, 1993); Încercare în politropia omului şi a culturii, 1981; 
Jurnalul de la Păltiniş. Un model paideic în cultura umanistă, 1983 (ed. revăzută şi 
adăugită, 1991); Cearta cu filozofia, Eseuri. 1992. Traduceri din Platon, Heidegger, 
Schelling. Editări: Epistolar, 1987; C.Noica, Jurnal de idei, 1990; C.Noica, 
Introducere la Miracolul Eminescian (ed. îngrijită de Marian Diaconu şi Gabriel 
Liiceanu), 1992; C.Noica, Simple introduceri la bunătatea timpului nostru (ed. îngrijită 
de Marin Diaconu şi Gabriel Liiceanu), 1992 ş.a. 


REPERE ASUPRA OPEREI: Ingenios, sobru, constant cu sine, G.L. | 


desfăşoară, ca director al Editurii Humanitas, o activitate remarcabilă, prin repunerea 
în drepturile fireşti ale culturii române, a unor personalităţi, printre care Constantin 
Noica. i 

Fiind, timp de cinci ani, între 1977 şi 1981, în preajma lui C.Noica după cum 


singur mărturiseşte în deschiderea Jurnalului de la Păltiniş — în loc de prefaţă cartea 


(care a apărut în anul 1983) reprezintă: „povestea complexă în spaţiul spiritului, a unui act - 


pedagogic subtil care începea cu constrângere asumată de ambele părţi şi se încheia cu O răzvrătire 


eliberatoare“. Cartea are ca subtitlu Un model paideic în cultura umanistă. 

_ IIIa mħōõŮI 


Inceput luni 21 martie 1977 când „Proiectata călătorie cu Noica a luat fiinţă“, 
Jurnalul se încheie cu sensibila relatare a îndemnului pe care C.Noica îl face în scopul 
studierii lui Kant pentru că „nu ştim niciodată cu adevărat ce putem deveni“. „Pentru mine — a 
afirmat Noica — tu eşti deja ceea ce poţi deveni. Să nu mă dezamăgeşti“. Şi G.L. notează: 
„Glasul a început să-i tremure, apoi a izbucnit în plâns şi a ieşit. Am rămas în partea cealaltă a uşii, 
neştiind ce să fac, simţindu-mă tare neînsemnat, neputincios şi, mai ales speriat“. 

Şi tot în încheierea Jurnalului, G.L. afirmă cu certitudinea unei concluzii 


relevante: „Deşi a avut la îndemână mijloace infinit mai modeste, influenţa pe care Noica a avut-o asupra 
spiritualităţii româneşti nu poate fi comparată decât cu aceea a lui Maiorescu. Nu a fost ministrul Culturii, 
nu a putut înfiinţa catedre şi cenacluri, şi nici nu a putut trimite tineri la studii pe cheltuiala statului; a înlocuit 
însă toate acestea prin forţa extraordinară de formativitate a operei sale. După «momentul Maiorescu» şi 
cel interbelic, istoria culturii noastre va înregistra neîndoielnic şi un «moment Noica», a cărui pondere şi 
semnificaţie nu pot fi măsurate deocamdată în toată amploarea lor“. 

După C.Noica, „Istoria unui popor este, deci, istoria culturii sale“. Şi notează 
G.L.: „Noica a făcut din această propoziţie o propoziţie existenţială; şi-a asumat-o, adică, până într- 
atât, încât a mărturisit pentru ea prin ordinea interioară şi exterioară a vieţii sale. A ales să slujească 
cultura română cu o patimă care dovedea că se află în joc nu cultura pur şi simplu, în sensul acela puţin 
superficial, în care o invocăm în mod obişnuit, ci însăşi fiinţa unei comunităţi căreia numai cultura îi 
dădea adâncime şi gradul de certitudine al unei esențe. Altminteri nu am putea înşelege tenta de misionarism 
care stăruie asupra principalelor momente ale vieţii sale şi asupra operei însăşi. O anumită febrilitate a 
ctitoririi (proiecte de institute, ediții şi «şcoli de înțelepciune»), precum şi strădania, oarecum disperată, de 


a crea «o cultură adevărată» în locul uneia amenințate când de lăutărism şi facilitate, când de erudiție . 
şi sterilitate, vin la el din teama că la «Judecata de Apoi a istorici universale» nu vom avea documentele 


necesare pentru a ne justifica dreptul la existenţă şi că vom rămâne «un simplu sat pierdut în istorie»“. 

Desigur Jurnalul de la Păltiniş, conţine multe asemenea reflecţii şi dintr-o 
parte şi din cealaltă, aşternute cu atenţie, aşa se şi explică marele succes de care s-a 
bucurat la apariţie şi se bucură şi astăzi. El a dat naştere unui adevărat mit în ceea ce- 
1 priveşte pe C.Noica, în încăpăţânarea sa de a da valori fundamentate generaţiilor ce 
vin: Sentimentul românesc al fiinţei, Introducere la miracolul eminescian, Simple 
introduceri la bunătatea timpului nostru etc. 

Jurnalul de ieri (1991) — text stabilit de Thomas Kleininger, G.L., Andrei 
Pleşu, Sorin Vieru — este o altă restituire de rafinament intelectual prin care se 
facilitează intrarea în laboratorul gândirii lui C.Noica, în diferite perioade ale vieţii şi 
activităţii sale, începând cu anul:1958. Editorii acestui Jurnal, după ce explică geneza 


cărții trimițând la anul 1939, afirmă: „Document al unei curiozităţi universale, volumul acesta 
pune în adevărata sa lumină întâlnirea pe care Noica a avut-o cu Eminescu — căci de dovada. unei 


conştiinţe universale de cultură a fost tot timpul vorba în pledoaria sa patetică pentru facsimilarea caietelor 


acestuia — şi, pe alt plan, cu Goethe şi Leonardo. Peste tot în aceste cazuri — şi pentru Noica ele nu au 
reprezentat decât proiecţii ale propriului său mod de a fi — este vorba de spectacolul spiritului înţeles ca 
organism care trăieşte asimilind întreaga diversitate a vieţii, pentru a o transforma în mediu intern al culturii. 
Imaginea superficială a filozofului abstras, monoman, insensibil la «mările calde ale vieţii» şi la 
performanţa de tip artistic va fi net infirmată de paginile Jurnalului“. 

Maxime, aforisme, rostiri de suflet şi gândire îmbogăţesc inimile şi vieţile 


“celor care l-au văzut şi cunoscut pe C.Noica pe străzile din Câmpulung-Muscel, 


Păltiniş, Bucureşti. Jurnalul devine, ca şi în alte cazuri, un pretext, o convenţie de a 
comunica mai direct, mai sincer cu lumea, căpătând dimensiunile unei literaturi 
existenţialiste, 

În cartea intitulată semnificativ Cearta cu filozofia (1992), G.L. 
argumentează motivele care l-au determinat să elaboreze o asemenea lucrare: „Am scris 
aceste pagini între 1985-1989, la o vârstă când în filozofie neputinţa de a «constitui un sistem» ia forma 
certei cu filozofia. Cearta cu filozofia academică, cearta cu sistemul, cu livrescul şi cultura de aparat 
continuă să fie filozofia şi că ea poate păstra încă forma livrescului şi a culturii de aparat şi poate fi 

chiar o ceartă «sistematică». Cu toate acestea este o ceartă fără întoarcere şi, de aceea un act de curaj. 
Această carte este pentru autorul ei o provocare şi un pariu periculos, din ea poate să se nască o gândire 
adevărată, dar tot atât de bine după ca poate să nu mai urmeze nimic“. 

Cartea sa, Tragicul (1993), reeditare parțială a volumului din 1975, cuprinde 
interesante referiri: „analitica tragicului, «lectura» cărții lui Nietzsche, naşterea 
tragediei eline“. 

Reţine atenţia stilul elegant în care sunt redactate lucrările lui G.L. 


APRECIERI CRITICE: 


Constantin Noica: „Gândeşte-te când scrii la cititorul tău ideal sau la omul pe care îl 
respecţi cel mai mult:. (...) Peste 100 de ani nici cu nu voi mai fi cunoscut, nici Liiceanu. Dar raportul dintre 
noi va fi cunoscut. “ 

Ion Negoiţescu: „Am numit Jurnalul de la Păltiniş al lui G.L. extraordinar, pentru că este 
o carte nu numai bine scrisă — de parcă s-ar fi scris singură -, dar şi o operă literară unică în literatura 
română, având ca personaj un ins de supremă intelectualitate, un filozof absolut. În Jurnalul de la Păltiniş, 
Constantin Noica apare viu, ca un personaj literar, în sensul că nu ne mai interesează dacă ceea ce spune 
Liiceanu despre Noica corespunde adevărului istoric, dacă Liiceanu a înţeles bine sau nu l-a înţeles pe 
adevăratul Noica, dacă l-a prezentat fidel, reproducându-l, sau l-a deformat, inventându-l — toate acestea 
nu mai au importanţă, fiincă aşa cum ne-o propune G.L. în paginile cărţii sale, lăsând-o să vorbească 
sau comentând-o, persoana cu numele de Noica există pentru noi, în acel strat ontologic al imaginarului, care 
e mai puternic decât însuşi realul,-adică la nivelul plăsmuirilor al evidenţelor mitologice, Noica şi discipolii 
săi de la Păltiniş, abia schiţaţi, Andrei Pleşu, Victor Stoichiţă, Petru Creţia, Sorin Vieru, Liiceanu însuşi, 
devin interesanţi pentru noi doar în măsura ficţiunii grupului ca şcoală, ca unitate ideologică“. 

(C.B.) 


LOVINESCU, EUGEN 
(1881 — 1943) 


VIAŢA ŞI ACTIVITATEA: Critic literar şi prozator, E.L., s-a născut 


la 31 octombrie 1881, la Fălticeni, fiind al patrulea fiu al lui Vasile Teodorescu, 
profesor, şi al Profirei (n. Mavrodin) şi a murit la 16 iulie 1943, la Bucureşti. 

A făcut studiile gimnaziale la Fălticeni, cele liceale la „Liceul internat“ din 
laşi (1896-1899), unde i-a avut ca profesori pe A.Densusianu, S.Mehedinţi, 
M.Pompiliu. În 1899 se înscrie la Universitatea din Iaşi, pe care o părăseşte, mutându- 
se la Universitatea din Bucureşti — secţia de limbi clasice. Aici urmează cursurile lui 
T.Maiorescu şi N.Iorga. Îşi ia licenţa cu o lucrare despre sintaxa latină (1903). A.fost 
profesor de liceu la Ploieşti. În 1909 îşi trece doctoratul în Franţa cu lucrarea despre: 
Jean Jacques Weiss et son oeuvre littéraire — pe care a tipărit-o cu o prefaţă de Emile 
Faguet. Realizează, de asemenea, lucrarea suplimentară: Les voyageurs français en 
Grèce au XIX-ème siècle — prefațată de o altă personalitate universitară franceză, 
Gustave Faugères. Intenţionează să intre în viaţa universitară ţinând o lecţie de 
deschidere la Facultatea de Litere şi Filozofie din Bucureşti: Critica şi istoria literară. 
În calitate de profesor suplimentar la Iaşi (1911), ţine un curs despre Gh.Asachi. In 
1912 pierde postul de profesor în favoarea lui G.Ibrăileanu. Încearcă şi după război 

i. FER aice catedră universitară la Bucureşti, dar nu reuşeşte, rămânând profesor de 
imba latină la diverse licee bucureştene, printre care şi la Liceul „Gh. Şincai“. 


A debutat în suplimentul literar al ziarului „Adevărul“ (1909); publică 
| „E , reunite în Paşi pe nisip (2 vol). Înainte de război colaborează 
la „Convorbiri literare“, „Viața românească“, „Convorbiri critice“, În timpul războiului 
scrie articole politice la „Românul“, „Naţionalul“, „Lectura pentru toţi“, grupate apoi 
in volumele Pagini de război (1918) şi În cumpăna vremii (1919), Editează revista 
„Sburătorul literar“ (1919); serie nouă 1926-1927 — revista va avea un rol determinant 
in perioada interbelică, stabilind o nouă direcţie — modernistă. Organizează cenaclul 
„Sburătorul“ (1919-1947), având în epocă, acelaşi rol pe care l-a avut „Junimea“, 
(V Sburătorul), Prin activitatea sa, E.L. urmăreşte promovarea scriitorilor tineri (cu 
precizarea că este vorba de tinereţe spirituală). Încurajează scriitori care au debutat 
la alte reviste — Liviu Rebreanu, Hortensia Papadat-Bengescu, lansează nume noi ca: 
Ion Barbu, Camil Petrescu, Camil Baltazar, Ilarie Voronca, Anton Holban, Gh.Brăescu, 
Pompiliu Constantinescu, Vladimir Streinu, G.Călinescu. 
Prin cărţile sale de doctrină: Istoria civilizației române moderne (1924-1925, 
3 volume) şi Istoria literaturii române contemporane (1926-1929, 5 volume) E.L. pune 


în circulaţia culturii române şi nu numai, idei cum sunt: spiritul veacului — pe care-l - 


explică prin factori materiali şi morali care imprimă un proces de omogenizare a 
civilizaţiilor, de integrare într-un ritm de dezvoltare sincronică, principiul 
sincronismului şi teoria imițaţiei — văzute ca o necesitate obiectivă pentru 
sincronizarea culturii române, a întregii sale civilizaţii cu spiritul veacului. „Întrucât — 
explică Lovinescu — puterea de creaţie a unei rase e limitată la un număr restrâns de invenţiune, pe 


când puterea de asimilare şi apoi de elaborare în forme originale este nelimitată, imitaţia este cel mai 
obişnuit fel de a fi original“, 


Sincronismul se manifestă în dimensiunile tematice şi estetice ale literaturii, 
prin: tematică citadină în literatură; cultivarea prozei obiective; liricizarea poeziei şi 
intelectualizarea poeziei şi a prozei, dezvoltarea prozei analitice. 

Modernismul lui E.L., cel mai mare critic de direcţie după Titu Maiorescu, 
critic profesionist, se bazează -pe principiile sincronismului şi ale imitaţiei; pe 
integrarea tradiţiei, a specificului naţional într-o formulă estetică modernă, în 


: concordanță cu cea europeană; judecarea operei literare făcându-se prin prisma esteticului. 


In totalitatea ei, activitatea lui E.L. reprezintă un moment de progres în 
cultura şi literatura română. 


| OPERA: De peste prag, dramă în trei acte, 1906; Paşi pe nisip, vol. I-H, 
1906; Nuvele, 1907, Critice, vol I-II, 1909; Grigore Alexandrescu. Viaţa şi opera lui, 
1910; Costache Negruzzi. Viaţa şi opera lui, 1913; Aripa morții, roman, 1913; Critice, vol. 
l-IX, ediţie definitivă, 1925 —1929; Epiloguri literare, vol. 1, 1919; Pagini de război, 1919; 
Lucu, roman, 1920; Antologie critică, 1921; Gh.Asachi (ediţie definitivă), 1921; Portrete 
literare, 1921; Istoria civilizaţiei române moderne, 1-111, 1924-1925; Istoria literaturii române 
contemporane, I-IV, 1926-1929; Memorii, vol. I-II, 1932; Bălăuca, roman, 1935; Mite, 
roman, 1935; Diana, roman, 1936; Mili, roman, 1937; Titu Maiorescu, vol. I-Il, 1940; 
Aquaforte, 1941; P.P.Carp, critic literar şi literat, 1941; Antologia ideologiei Junimiste..., 
1942; T.Maiorescu şi contemporanii lui, vol. I-II, 1943; T.Maiorescu şi posteritatea lui 


„5. critică, 1943; Opere, vol. I-II, 1982-1984: Mălurenii (roman în manuscris); Jurnal intim — 


- Aquade (din care s-a publicat, în 1933, vol. D; Sburătorul, Agende literare, ed. de Monica 
Lovinescu şi Gabriela Omăt, 1993, | 

exemplară a criticului, recomandăm capitolul din Compendiul de istorie literară al lui 
E.L., sintetic şi reprezentativ pentru personalitatea autorului. 

De asemenea, pentru a întelege personalitatea sa de critic literar, viziunea 
asupra criticii contemporane lui este relevantă caracterizarea momentului interbelic, 
intitulat semnificativ Critica nouă. | 

Din paginile lucrărilor lovinesciene (Critice, Istoria literaturii române), se 
impun câteva concluzii: 

— Criticul nu trebuie să fie exclusivist, obiectivitatea, măsura, rigoarea 
discursului şi chiar tonul acestuia conferă originalitatea şi constanţa profesională a 
judecăților pentru că: „arta nu poate fi stimulată prin directivă“, iar criticul trebuie 
„să primească toate manifestările artistice oricât de potrivinice ar părea.“ 

„— Respingând exaltarea morală, criticul face disocierea între etnic, etic şi estetic — 
autonomia esteticului reprezentând pentru critic „un fapt revoluţionar important pentru 
dezvoltarea culturii noastre“. Literatura se constituie prin continuarea eforturilor creatoare a 
generaţiilor, în succesiunea lor, fără a se repeta: „generaţiile însele nu se continuă prin 
repetare ci prin diferenţiere şi prin adaptare la spiritul vremii şi la noile condiţii de viaţă.“ 

- Referitor la naţional, E.L. apreciază că: „Arta nu este nici în opinia ţăranului nici 
în nevroza esteticului; arta e mai largă şi mai multiformă.“ Pentru că după E.L. „la baza artei stă 
talentul care e strict personal, aprioric şi creator, el nu provine nici din limbă nici din relaţiile naţionale ci 
se mărgineşte a le organiza conform normelor sale individuale“. 

— Privitor la critica literară E.L. consideră că „întreaga critică este estetică, adică 


maioresciană. Nu ajunge însă de «a fi»; îi mai trebuic să aibă şi cunoştinţa poziţiei sale culturale şi a 
obligaţiei ce i-o impune, într-un moment istoric atât de neprielnic“. 


Este ceea ce au făcut mulţi din confrații săi şi mai ales ceea ce a făcut el 
însuşi pentru cultură şi literatura noaastră şi îndeosebi pentru Liviu Rebreanu, gest 
comparabil, cu acela al lui Titu Maiorescu pentru M. Eminescu. 

Căci E.L. a văzut în 'L. Rebreanu un nou scriitor, iar în romanul Ion, o 
realizare definitivă, „un bloc granitic, dur dar solid“. Publicate în „Sburătorul“, studiile 
sale asupra acestui roman (Înainte de „Ion“, Formula literară a romanului „Ion“, 
Tipul volițional în literatură, „lon“ şi sămănătorismul, Simplificarea tipului lui lon, 
Obiectivitate, Creația obiectivă: Liviu Rebreanu: „lon“) apreciază apariția acestui 
roman „ca o dată în istoria literaturii contemporane“ şi ca „prima creație obiectivă“. 
Dacă lui Eminescu i se dădea, de către Iosif Vulcan, un nume, E.L. acorda romanului 
Ion o „carte de vizită“, îi deschidea drumul unei ascensiuni uluitoare: „Ion reprezintă 
o revoluţie şi faţă de lirismul sămănătorist şi faţă de eticismul ardelean.“ 


APRECIERI CRITICE: 


George Călinescu: „Personalitatea lui E.L, s-a revelat, după 1919, în polemică. (...) 

Talentul de critic al lui E. Lovinescu s-a subliniat cu apariţia poeziei noi, în sensul unui 
impresionism de fundament. 

Criticul scrutează opera din toate punctele de vedere, îi stabileşte filiațiunea, o aşază în 
categoria ce i se potriveşte, îi face radiografia internă, întocmeşte liste de cuvinte şi de imagini, dar toate 
aceste observaţii sunt subsemnate unei impresii totale, subliniate într-o imagine critică. | 

Analiza este apoi redactată sintetic aşa încât să lucreze asupra imaginaţiei, prin sugestie. (e) 

Valoarea unei astfel de critici stă în aceea că este integral documentată și nu se rătăceşte în 
fantezie. Ea are aspectele creaţiei cu mijloacele analizei celei mai pozitive şi chiar când e discutabilă, prin 
chiar faptul discutabilităţii e serioasă pentru că pune probleme. Admiţând că criticul a greşit, exagcrând 
valoarea autorului, critica lui de impresie nu rămâne mai puţin valabilă, deoarece ca ţine locul poeziei, 
cerând ca această poezie să răsară spre a justifica prezenţa criticii (...)“. 

Tudor Vianu: „Alături de Goga şi Petrovici, dar reprezentând o altă atitudine şi alte 
mijloace, scriitorul care cultivă mai insistent portretul moral, dându-i o largă notorietate în epoca noastră 
este E.L. In cele trei volume ale Memoriilor, după ce fusese practicată de atâtea ori în lunga serie a 
volumelor Critice, portretistica morală se constituie la E.L. ca un gen cu o structură bine determinată, 
statică. Modelul acestei producții este portretul clasic, construit pe o axă unică, o însușire, pozitivă sau 
negativă, prezentată. cu un relief voit exagerat, pe firul. căreia se prind diferite împrejurări din viața 
modelelor, povestire cu vervă anecdotică şi menite să confirme intuiţia centrală a caracterului zugrăvit. 
După arta portretistică a lui Lovinescu, oamenii ar fi structuri simple, mişcate de un singur resort, fără 
trăsături întregitoare în dependenţă...“ 


Ion Negoiţescu: „Modernismul se va forma, de fapt, viguros şi extraordinar de important, 
prin literatura promovată în cenaclul Sburătorul (scria revistei din 1926-1927), ultima şi cea mai 
substanţială, dă totuşi o imagine deplină a modernismului lovinescian, deşi textul lui Lovinescu, 
Sincronism şi diferenţiere, acum publicat, e atât de reprezentativ; aici va avea un rol deosebit, ca promotor 
al noilor valori, Felix Aderca, aici vor activa plini de zel criticii tineri: Pompiliu Constantinescu, Şerban 
Cioculescu şi Vladimir Streinu, cu toţii sub autoritatea maestrului lor şi, în acelaşi timp, contribuind nu numai 
la consolidarea acestei autorităţi, dar şi la dezvoltarea continuă a gustului lovinescian pe calea 
modernismului. Marea schimbare în literatura noastră postbelică o aduce modernismul în primul rând în 
proză, căci, poezia, datorită simbolismului de dinainte de război, îşi crease deja premisele; dar calitatea 
spectaculară şi diferenţierea excepţională a poeţilor români dintre cele două războaie vor produce cu 
precădere impresia de noutate majoră. Proza de acum însă, aşa cum o promova Lovinescu, axată pe motive 
urbane şi analitic-intelectuală, este într-adevăr absolut nouă, neavând echivalenţe antebelice. Ea trebuia să 
corespundă epocii în care se impuneau Proust, Joyce, Gide, Musil. Între Delavrancea şi Camil Petrescu, între 
Calistrat Hogaş şi M. Blecher, nici o punte, nici o continuitate. Iar această proză suferă puternic influenţa 
mentalități şi stilul criticii noastre noi, evoluată şi la curent cu modul în care se scria critică la Nouvelle Revue 
Française, la Commerce, critica românească fiind acum ca însăşi o proză literară care a descoperit poezia 
conceptelor şi a realizat-o în propriile ei texte, şi având ca sursă principală scrierile critice ale lui Lovinescu. (...) 

Până astăzi, critica literară românească mai poartă, stilistic aceeaşi marcă“. 

Alexandru Piru: „Un prim merit al lui Lovinescu este acela de a fi pus ordine în literatura 
română din primul sfert al veacului XX, nevăzută până la el de nimeni în totalitate, şi de a fi venit cu 
o scară de valori în genere acceptabilă, disociind esteticul de etic şi etnic. Opera are dezavantajul că 
opreşte în 1925-1928 prezentarea unor scriitori în plină desfăşurare. Neajunsul e în parte înlăturat în 
Compendiul din 1937. Istoria literaturii române contemporane, 1900-1937, unde primele două volume se 
unifică sub titlul Evoluţia ideologiei literare şi unde apare şi un capitol cu Evoluția poeziei dramatice..." 

Constantin Ciopraga: „Cele mai multe cărţi îmbătrânesc, — mai multe mor încă repede; 
judecăţile despre alte cărţi se învechesc şi ele, devenind anacronice. De necesitatea revizuirii unor astfel 
de judecăţi (devenite prejudecăţi), mai exact de inerentele mutații în materie de gust, frecventatorii lucizi 
ai artelor erau convinşi de mult, — totuşi, pronunţându-se pentru structurarea miturilor, pentru izgonirea 
locurilor comune, aducând argumente logice, adesea, impecabile, E.L. se expunea, după primul război 
mondial, ironiilor în serie, dacă nu unei cabale. Depăşind faza criticii impresioniste, criticul de la 
Sburătorul opunea atacurilor concentrate o ştiinţă şi o conştiinţă, ambele perfect adecvate momentului, — 
de unde autoritatea şi interesul peste timp; odată cu revizuirile, apoi. cu ideea modernizării literaturii, teze 
interferente în fond, se afirma ultimul mare critic de directivă, — un model de excepţie. «Lovinescu nu se 
revizuieşte» — ci revizuieşte — preciza el, respingând incriminările despre inconsecvenţe imaginare, cu 

urmări de ordin axiologic“, 


Mircea Martin: „Lovinescu a fost un autor care şi-a gândit destinul, care a ştiut să se 
construiască pe sine prin renunţări ce s-ao dovedit până la urmă profitabile. Renunţarea lui la istoria 
literară propriu-zisă poate fi interpretată şi ca un fel de retragere strategică dintr-un teritoriu ocupat cu 
atâta autoritate de predecesorul său. El a înţeles că se poate formula pe sine într-un chip mult mai avantajos 
dedicându-se prezentului şi modernității“. - 

è Alexandru George: „Tot ceea ce putem afirma despre acest moment notabil al carierei lui 
Lovinescu în care se înscrie activitatea sa de monografist este că el stă sub semnul unei esenţiale schimbări 
de direcţie în acţiunea sa, dar care totuşi nu poate fi considerată cea mai importantă. În fond, renunţarea 
la istoriografia literară a veacului precedend intreprinsă prin studii de monografie şi restrângerea criticului 
la sectorul literaturii vii care apărea sub ochii săi nu poate fi socotită o schimbare atât de radicală cum 


fusese aceea de a abandona studiul filologiei clasice către care se îndrumase în anii şcolarităţii sale la 
Universitatea din Bucureşti pentru critica propriu-zisă”. 

l Eugen Simion: „Respins de instituțiile culturale ale epocii, el a creat o nouă instituţie: 
critica literară. 
mat , Lovinescu este primul critic român integral şi consecvent profesionist: animator, judecător şi 
istoric al literaturii contemporane. Alţi comentatori au scris puţin şi cu mari pauze în acţiunea lor. 

Lovinescu a făcut din critica literară un instrument de orientare a gustului public şi, în acelaşi 
timp, expresia unei conştiinţe de sine. Este de multe ori înfrânt în aspiraţiile lui, gustul publicului merge în 
altă direcţie, literatura pare a nu-i confirma opţiunile, criticul persistă, şi ce vedem? După trei decenii 
literatura arată într-o bună măsură aşa cum a gândit-o el. 

Contestat de generaţia lui, el a devenit criticul «celor ce vin». Ion Barbu, Camil Petrescu. 
Hortensia Papadat-Bengescu, Liviu Rebreanu sunt mizele sale la această complicată bursă a valorilor. Au 
câştigat, prin forţa talentului, scriitorii, a câştigat şi foiletonistul care a ocrotit (imaginea îi aparţine) luminiţa 
firavă a începutului. (...) 

Criticele anticipează judecăţile şi portretele din operede de sinteză, având toate caracteristicile 
genului: improvizație superioară, fluenţă, comunicare liberă, spirit polemic şi, cum s-a văzut, un număr 
mare de elemente lirice sau epice. Cele două Istorii lovinesciene nu anulează valoarea foiletoanelor. Ele 
pot fi citite independent, arătând o altă faţă a spiritului critic... 

Convingerea lui este că un critic literar trebuie să fie cu un pas în urma literaturii, pentru a 
putea vedea mai bine şi a judeca mai drept. Avangardismul critic duce la fanatism, la partizanat literar, la 
iubire necritică pentru un stil şi la orbire totală faţă de altele... 

Criteriile nu pot fi decât de ordin estetic şi un autor, o operă, după ce au fost o dată judecaţi 
ideologic, sunt supuşi a doua oară judecății estetice. Goga, Sadoveanu, C.Stere, Galaction, Cezar Petrescu, 
L.Rebreanu sunt citiţi în acest fel. Sămănătorismul reprezintă o ideologie conservatoare. N.Iorga, Ilarie 
Chendi şi ceilalţi critici ai curentului recomandă un romantism țărănesc întârziat şi vor, în genere, să 
frâneze evoluţia firească a literaturii române, fapt cu care E. Lovinescu, având altă viziune asupra 
fenomenului, nu este de acord. 

Literatura ieşită din această ambianţă este privită prin aceeaşi luptă critică, cu deosebirea 
că, în faţa talentului, scrupulul ideologic se diminuează. ' 

Tema contează, desigur, în literatură dar mai mult contează atitudinea estetică față de ea: 
adâncimea observației, proprietatea limbajului, simţul construcţiei etc. O repliere în fața realității estetice 
a operei este atunci necesară şi E.L., spirit mobil, eliberat în bună parte de rigidităţile criticii de direcţie, 
lasă de o parte opţiunile lui sociologice pentru a primi cum se cuvine romanul țărănesc sau poezia, cu o 
mitologie tot ţărănească, a lui Goga. 

Inteligența criticului este de a folosi în analiză un concept suficient de larg (la început conceptul 
este cuprins în formula criticii estetice, apoi în aceea a modernismului) care să-i permită o apropiere 
favorabilă de operă, indiferent din ce direcţie vine ea...“ | 

(C.B.) 


LOVINESCU MONICA 


(n. 1923) 


VIAŢA ŞI ACTIVITATEA: Critic literar, ziaristă, cunoscută 
comentatoare de radio, s-a născut la 19 noiembrie la Bucureşti în 1923, fiica 
reputatului critic literar Eugen Lovinescu. A absolvit Facultatea de Litere. la 
Universitatea din Bucureşti, A publicat proză scurtă la „Vremea“. După război, deţine 
cronica dramatică la „Democraţia“. Tot atunci e asistenta lui Camil Petrescu la 
seminarul său de artă dramatică. În septembrie 1947 pleacă la Paris ca bursieră a 
statului francez. Din 4948 se stabileşte definitiv în Franţa. Colaborează cu articole şi 


fie, d 

studii despre literatura română în numeroase publicaţii franceze. Traduce câteva cărţi 
din româneşte sub pseudonimele Monique Saint-Côme sau Claude Pascal. 

YI Din 1951 până în 1975, susţine emisiuni literare şi muzicale la 
Radiodifuziunea Franceză. In 1960 începe colaborarea la Radio Europa Liberă. Din 


1967, emisiuni de mare ecou au fost Teze şi antiteze la Paris şi Actualitatea culturală 
românească. 


OPERA: Volume: Unde scurte, 1 (Editura Limite, Madrid, 1978 şi 
Humanitas, Bucureşti, 1990); Întrevederi cu Mircea Eliade, Eugen Ionescu, Ştefan 
Lupaşcu şi Grigore Cugler (Editura Cartea Românească, Bucureşti, 1992); Seismografe. 
Unde scurte, Il (Humanitas, Bucureşti, 1993); Posteritatea contemporană. Unde scurte, 
III (Humanitas, Bucureşti, 1994), Estetice. Unde scurte, IV (Humanitas, Bucureşti, 
1994); Pragul. Unde scurte V (Humanitas, 1995). In anul 1987 a fost distinsă cu 
Diploma de Onoare a Academiei Româno-Americane de Ştiinţe şi Arte. 


REPERE ASUPRA OPEREI: În Cuvânt înainte la primul volum, 


autoarea explică subtitlul Jurnal indirect: „Am ţinut acest Jurnal cu voce tare, în faţa unui 
microfon, al Europei Libere. Un Jurnal deci în care persoana I intervine rareori. Persoana I nu e decât 
martorul, de la distanţă, a neapariţiei unei literaturi române, în cadrul mai general al destalinizării 
Răsăritului. Distanţa privirii nu înscamnă şi distanţă în participare. Prima e o problemă de geografie: 
m-am aflat în afară, de unde pot să spun ceea ce în ţară e tăinuit sau insinuat «în hohote». A doua e o 
problemă de conştiinţă: sunt implicată. De aceea, Jurnal indirect“. 

lar în ultimul volum Pragul. Unde scurte V, tot în Cuvânt înainte, autoarea 
precizează: „În volumul de față (1988-1989) Jurnalul indirect a fost dublat şi de un Jurnal direct. De 
ce? De-a lungul lui 1989 s-a configurat şi arătat de aşteptatul fenomen al unei solidarităţi scriitoriceşti în 
împotrivire. În loc să-l reflectez şi analizez sub toate aspectele, subliniindu-i gravitatea, în textele difuzate, 
îl atenuam instalându-mă într-o pledoarie repetitivă (...). Pentru a introduce în această pledoarie litanică 
flashuri de adevăr fără ghilimele circumstanţiale, am reprodus, deci note după jurnalul ţinut atunci, 
restituind astfel puţin o parte din vârtejul ce pusese stăpânire pe noi toţi în ţară, dar şi în străinătate. (...) 
Felul în care mulţi exilați au întreţinut ecoul gesturilor de rezistenţă se cerea şi el subliniat. Ca şi legătura 
dintre exilul intern şi cel extern care, pe «unde scurte», rămăsese, evident, în clandestinitate. A sosit vremea 
să nu mai fie. «Jurnalul direct» — şi doar el — înscria urmele acestei complicităţi responsabile“. 

Cultura temeinică, talentul literar, discernământul critic sunt puse în slujba 
adevăratelor valori. | | 

Redăm câteva fragmente din analiza pe care M.L. o face lucrării lui Mircea 

Iorgulescu — Eseu despre lumea lui Caragiale: „Remarcabil atât prin coerenţa viziunii 
— oricât de excesivă ar fi şi chiar dacă nu aderăm la ea — cât şi prin verva stilistică, 
Mircea Iorgulescu, atacând, într-o proză critică scurtă şi densă, acelaşi subiect, ne 
înştiințează că nu tinde spre o reactualizare a lui Caragiale. Mai. convenabilă i s-a 
părut o deplasare în lumea lui Caragiale. Numai că se întâmplă ca această operă, 
ceea ce i s-a întâmplat şi lui Kafka: din literatură s-a coborât în istorie. La început a 
fost literatura: istoria i-a urmat, aruncând în real cele mai neînchipuite dintre ficțiuni. 
La urma urmei, universul concentraţionar a existat în cărţile lui Kafka înainte de a 
deveni marele flagel al secolului nostru, Cât despre lumea lui Caragiale, ea a fost mereu 
viciată de vecinătăţile cu istoria, în orice caz interpretabilă, după epoci şi momente. 
Mircea Iorgulescu nu polemizează decât cu una din aceste interpretări: cea din 1931 
a lui Mihai Ralea, reluată în volumul Valori din 1935. Referindu-se la „preocupările 
tragice de azi“ (timpul a dovedit că epitetul „tragic“, parţial abuziv la începutul anilor 
'30, avea să devină, din nefericire, tot mai indicat pentru secolul al XX-lea), Mihai 
Ralea jinduia la „lumea minunată a lui Caragiale: o lume absolut paradisiacă“, în care 
grupurile fraternizează — după lupte grozave unde e vorba de torturi la poliţie şi 
chinuri inchizitoriale — printr-un „pupat piaţa endependenţi“. 

NE ial d atata a a a i d taia anal ai a 

Nimic fioros, nimic feroce, constată Mihai Ralea. Fără a împărtăşi 
asemenea nostalgii (totuşi, paradisul îl putem situa aiurea decât în „„marea 
pălăvrăgeală“ — expresia îi aparţine lui Mircea Iorgulescu), generaţia mea râdea fără 
complexe de acest univers ce părea, din punct de vedere istorc, al trecutului, iar 
artistic, al perenităţii. i 
Acum, la umbra lui Orwell, râsul poate îngheţa pe buze. Este ceea ce se 
întâmplă cu Mircea Iorgulescu, pentru care spaima, iar nu râsul, e refluxul cel mai just 
în faţa acestei „prostocraţii“ organizate autoritar ce i se pare a fi lumea lui Caragiale. 
Dar şi cu atâţia scriitori tineri, singurul reflex faţă de „mahalagizarea patologică“ a 
universului înconjurător fiind rânjetul. (...) | 

Tot ceca ce riscă să fie arhetipal pentru anumite permanenţe patologice a le 
mahalalei la noi, de la balamucul verbal la prefăcătorie, de la Secţie, a cărei anexă 
este carnavalul, până la bătaie ca un cod social, de la ispita autoritarismului până la 
„ambiţul““ prostocraţiei, totul este enunțat şi denunţat, cu o vervă vehementă, de către 
Mircea Iorgulescu. Virtuozitatea demonstraţiei sfidează rezumatul, cartea trebuie citită 
în întregime, într-atât inventivitatea lexicală, la obiect, clădeşte un zid de netrecut 
pentru „limbuţia“ nevropată a personajelor caragialeşti, de azi şi de ieri.“ 

APRECIERI CRITICE: 


Ion Negoiţescu: „M.L. şi Virgil Ierunca sunt doi reprezentanţi de frunte ai scrisului 
românesc. Cine a avut ocazia să-i şi citească, cine le-a urmărit textele tipărite, mai ales în paginile 
admirabilei reviste Limite, ştie bine acest lucru. Cultura lor vastă şi aplicată, cu minuţie pusă la zi, 
conştiinciozitatea profesională şi pasiunea de a se dărui unei cauze nobile .şi drepte se împletesc, la Monica 
Lovinescu şi Virgil lerunca, cu talentul literar şi priceperea deosebită, capacitatea de a interpreta şi a încadra 
istoric- toate acestea probând o vocaţie superioară, fermă şi decisivă“. 

| (M.P.) 

MAIORESCU, TITU 
(1840 — 1917) 


VIAŢA ŞI ACTIVITATEA: Filozof, critic literar, estetician, profesor 


universitar, om politic, s-a născut la Craiova, la 15. februarie 1840, şi a murit la 
Bucureşti, la 1 iulie 1917, la vârsta de 77 ani, fiind înmormântat la Cimitirul Bellu. Fiul 
lui Ioan Maiorescu şi al Mariei (născută Popazu, se înrudea cu Petru Maior şi Timotei 
Cipariu). Studiază la Craiova, Braşov, Viena, Berlin. Îşi ia doctoratul în filozofie la 
Giessen, iar în 1860 îşi trece licenţa în litere şi drept la Paris (Sorbona). 

ntors în ţară, practică mai întâi magistratura, apoi este profesor de filozofie 
la Universitatea din Iaşi, rector şi director al Şcolii normale „Vasile Lupu“. Împreună 
cu tinerii intelectuali, şi ei întorşi din străinătate de la studii: — Petre Carp, Iacob 


Negruzzi, Vasile Pogor, Theodor Rosetti — organizează „prelecţiuni populare“, | 


Societatea „Junimea“ 1863; în anul 1867, revista „Convorbiri literare“, Prin pregătirea 
sa temeinică, îşi va impune punctul de vedere în privinţa marilor probleme legate de 
limba şi literatura română, determinând „critică de direcţie“, Profesor de logică la 
Universitatea din Bucureşti (1884-1909), rector al Universităţii (1892-1897). În 1871 
este ales deputat; se distinge ca un mare orator politic. A fost ministru al Cultelor şi al 
Instrucțiunii (1874). Sprijină publicarea documentelor istorice în colecţia Hurmuzache; 
hotărăşte restaurarea mânăstirii de la Curtea de Argeş. Ministru de Externe, între anii 


1912-1913, prim-ministru; membru al Societăţii Academice Române din 1867. | 


Reprezintă, după aprecierea lui Pompiliu Constantinescu, spiritul „cugetării germane“ 
în cultura română: „În generaţia criticismului din veacul trecut, cel dintâi cap sistematic şi cu prestigiu 
de directivă, T.M, a aplicat o disciplină interioară latină, dar cu o ideologie şi o tehnică germană, o 
vedere filozofică asupra unui moment glorios din evoluția culturii române“. La începuturile literaturii 
originale, când lipseau criterii fundamentale de disociere a domeniilor de creaţie şi de 
judecare a lor, sensul activităţii maioresciene este profund şi organic. 


OPERA: Einiges philosophische in geninfasslicher Form, Berlin, 1861; 

Despre scrierea limbii române, laşi, 1866; O cercetare critică asupra poeziei române 
de la 1867... Contra şcoalei Bărnuţiu, laşi, 1868; Răspunsurile „Revistei 
„contemporane“, laşi, 1873; Critice, Bucureşti, 1874; I, II, II, Bucureşti, 1867-1892; ed. 
completă, I, II, II, Bucureşti, 1908; ed. îngrijită de Domnica Filimon Stoicescu, 
prefaţă de P. Georgescu, I, II, Bucureşti, 1967, ed. îngrijită de Domnica Filimon 
introducere de E. Teodoran, Bucureşti, 1973, Logice, Partea I: Logica elevantă, 
Bucureşti, 1876; Discursuri parlamentare; I-IV, Bucureşti, 1897-1915; Istoria 
contemporană a României, 1866-1900, Bucureşti, 1925; Însemnări zilnice, publicate 
cu o introducere de I. Rădulescu-Pogoneanu, I, III, Bucureşti, 1937-1939; Duiliu 
Zamfirescu şi Titu Maiorescu în scrisori, 1884-1913, cu un studiu introductiv şi 

însemnări de Em. Bucuţa, Bucureşti, 1938, ed. II, 1944; Jurnal şi epi 
l, ! ; , ; ; ŞI epistolar, I, II, 
Bucureşti, 1976, 1978; Titu Maiorescu, Istoria politică a României d donnie lui 
Carol 1, ediţie, postfață şi indice de Stelian Neagoe, Humanitas, 1944. Traduceri din: 
Jean Paul, Dickens, Bret Maste, Ibsen, U.S.Greth, Schopenhauer ş.a. l 


REPERE ASUPRA OPEREI: Meritul principal al lui T.M. a fost 
„faptul că a lovit într-o producție submediocră, impunând criteriile calității artistice“ 
a pregătit drumul unor mari scriitori pe care a ştiut să-i prețuiască. Accentul a căzut 
pe calitate, epoca sa având nevoie „să facă saltul de la cantitate la calitate, şi Maiorescu a fost 
acela care a înţeles şi întruchipat comandamentul epocii“ (Paul Georgescu). Eugen Lovinescu, 
admirator al lui T.M., fixează natura activităţii sale: „Critica lui Maiorescu a fost exclusiv 
culturală, normativă şi s-a exercitat numai în cadrul orientărilor generale“. 
| În ceea ce priveşte estetica maioresciană, ea îşi are izvoarele în filozofia 
germană: Herbart, Hegel, Schopenhauer, Kant. Pendulând între clasicism şi romantism 
prin elementele lor specifice, concepţia estetică maioresciană, urmează de fapt cursul 
poeziei române din secolul XIX, care culminează cu M.Eminescu. În studiul O 
cercetare critică asupra poeziei rommâne de la 1867, publicat în „Convorbiri literare“, 
la 1 martie 1867, T.M. definind „condiţiunea materială a poeziei“ şi „condiţiunea 
ideală a poeziei“ demonstrează predilecţia pentru echilibru, adecvare, claritate — 
calităţi specifice clasicismului. Definind condiţiunea materială a poeziei, T.M. 
realizează de fapt definirea specificului ei, a poeziei, raportată la înveliş — la cuvânt: 


„Prima condiţiune dar, o condiţiune materială sau mehanică pentru care să existe o poezie în genere, fie 
epică, fie dramatică, este ca să deştepte prin cuvintele ci imagini sensibile în fantezia auditorului, şi tocmai 
prin aceasta poezia se deosebeşte de proză, ca un gen aparte, cu propria sa rațiune de a fi“. Pornind de 
la afirmaţia că „frumosul cuprinde idei manifestate în materie sensibilă“, criticul 
afirmă: „Prin urmare, un şir de cuvinte care nu cuprind alta decât noţiuni reci, abstracte, fără 
imaginaţiune sensibilă, fie ele oricât de bine rimate şi împărţite în silabe ritmice şi strofe, totuşi nu sunt 
şi nu pot fi poezie, ci rămân proză — o proză ritmată” (S.n.). Mijloacele condiţiei materiale a 
poeziei sunt fixate astfel: „1. Primul mijloc este alegerea cuvântului celui mai puţin abstract; 2. Al 
doilea mijloc (...) sunt adjectivele şi adverbele, ceea ce s-a numit «epitete ornante». 3. Un alt mijloc (...) sunt 
personificările obiectelor nemişcătoare sau prea abstracte, precum şi a calităţilor şi a acţiunilor“, 4. „să 
mai observăm, în fine, încă un mod (...) — comparaţiunea, metafora, tropul în genere“. Comparaţia trebuie 
„Să fie relativ nouă“ şi „să fie justă“. 

În privinţa „condiţiunei ideale a poeziei“, T.M. stabileşte „trei condiții“: 1. „O 
mai mare repejune a mişcării ideilor“; 2, „O exagerare sau cel puţin o mărire şi o nouă privire a obiectelor 
sub impresiunea simţământului şi a pasiunii“; 3. „O dezvoltare grabnică şi crescândă spre o culminare 
finală...“ Păstrând echilibrul clasicului şi romanticului, criticul cere categoric ca: „Poezia 
să nu se întoarcă în jurul aceleiaşi idei, să nu se repete, să nu aibe cuvinte multe pentru gândiri puţine“. 


După T.M. — în expresie nu trebuie să fie nici un cuvânt de prisos, ea trebuie să fie 
„cea mai precisă legătură între om şi idee“ (S.n.). 

Poeţii sunt sfătuiţi să se ferească de excesul diminutivelor. Şi prin alte idei 
pe care le susţine în acest studiu îşi dezvăluie predilecţia pentru o estetică a 
clasicismului. Astfel, privind claritatea expesiei poetice, criticul afirmă, fără echivoc: 
„Însă o condiţiune, fără de care nu poate fi interes şi plăcere, este ca mai întâi de toate poezia să fie 
înțeleasă, să vorbească la conştiinţa tuturor“, Defineşte specificul originalității, esenţa 
- acesteia, în judecăţi de mare valoare şi mereu actuale: „Poetul nu este şi nu poate fi totdeauna 
nou în ideea realizată: dar nou şi original trebuie să fie în vestmântul sensibil cu care o învăleşte şi pe care 
îl reproduce în imaginaţia noastră. Subiectul poeziilor, impresiunile lirice, pasiunile omeneşti, frumuseţile 
naturii, sunt aceleaşi de când lumea. Nouă însă şi totdeauna variată este încorporarea lor în artă.“ 

Concepţiile sale estetice: sunt prezente şi în alte articole importante ca: 
Direcţia nouă în poezia şi proza română, 1872, în care, fixând locul lui V.Alecsandri 

în fruntea noii mişcări, prin Pastelurile sale, anunţă intrarea definitivă în scena 
literaturii române a lui Mihai Eminescu: „Cu totul deosebit în felul său, om al timpului modern, 
deocamdată blazat de cuget, iubitor de antiteze cam exagerate, reflexiv mai peste marginile iertate, până 
acum aşa de puţin format încât ne vine greu să-l cităm îndată după Alecsandri, dar în fine poet, poet n 
toată puterea cuvântului, este d. Mihai Eminescu. De la d-sa cunoaştem mai multe poezii publicate în 
«Convorbiri literare», care toate au particularităţile arătate mai sus, însă au şi farmecul limbajului (semnul 
celor aleşi), o concepţie înaltă şi pe lângă acestea (lucru rar între ai noştri) iubirea şi înţelegerea artei antice“. 
Concepţiile sale despre literatură, despre valorile creaţiei, originalitate le va 
expune şi în studiile: Asupra poeziei noastre populare (1868); Comediile d-lui 
I.L.Caragiale (1885); Eminescu şi poeziile lui (1889); în rapoartele de la Academie 
asupra Poeziilor d-lui Octavian Goga (1906); Povestirile d-lui Mihail Sadoveanu 


(1906); Nuvelele d-lui I.A.Brătescu-Voineşti (1907); În chestia poeziei populare 


(Răspuns la Discursul de recepţiune al d-lui Duiliu Zamfirescu, rostit la Academia 
Română, la 16 mai 1909). | 

Reţinem din studiile sale aprecierea constantă (dar nu numai a lui, ci şi a tuturor 
junimiştilor) a poeziei populare, pe care o consideră un veritabil criteriu valoric. În acest sens, 
T.M. sintetizează şi judecăţi valorice stabile în cultura noastră, confruntate în timp. 

„Alecsandri a adunat poeziile populare pentru a da elementului naţional celui mai sigur putinţa 
unei dezvoltări temeinice în literatură (...) Cu această «mlădiere» a pătruns poezia populară în sufletele 
noastre. Eminescu s-a inspirat de-a dreptul de la ea. Coşbuc şi Goga se dezvoltă pe urma lui, iar în miile 
de şcolari şi studenţi ai generaţiei de astăzi lucrează mai departe formele acestor poeţi astfel învioraţi, şi 
încetul cu încetul rădăcina populară împlântată de Alecsandri creşte şi rodeşte în toate direcţiile“. 


G. Călinescu defineşte clar rolul lui T.M. în ceea ce priveşte literatura 


populară: „Maiorescu va deveni primul formulator, încă timid, al specificului naţional, exaltând poezia 


populară şi cerând o limbă cu adevărat românească“. 

În ceea ce priveşte limba, prin studiile menţionate, prin activitatea sa în cadrul 
„Junimii“, a Academiei Române, ca ministru al Cultelor şi al Instrucțiunii Publice, 
T.M. formulează anumite principii şi iniţiază unele reforme — nu numai necesare 
culturii române — dar în concordanţă cu firescul evoluţiei limbii şi, mai ales, cu ceea 
ce se întâmplă şi în alte culturi. Susţine astfel: alfabetul latin, modernizarea ortografiei 
(prin simplificarea ei), îmbogățirea limbii cu neologisme, luptă împotriva beţiei de 
cuvinte. Opunându-se etimologiştilor, dovedea o stăpânire a sensurilor majore ale 
evoluţiei limbii, intuind imposibilitatea scoaterii forţate din limbă a cuvintelor de altă 
origine decât cea latină; „A le da deodată afară şi a decreta academiceşte alte cuvinte în loc este cu 
neputinţă: sunt prea multe şi prea aproape legate de viaţa zilnică a ţăranului. Cum să-şi schimbe ţăranul 


brazda sa de pământ, bujorul din grădină, ciocanul din cui, castravetele de pe masă, cleştele. de pe vatră 
şi Crăciunul din Calendar?“ 


Formulând dar şi competent concepţia sa despre limbă: „Limba în orice 
manifestare a ei — în gramatică, ca şi în expresii şi idiotisme, este un produs necesar şi instructiv al naţiunii, 
şi individul nu o poate niciodată modifica după raţiunea sa izolată“. T.M. precizează şi raportul 
scriitorului, al oamenilor de ştiinţă cu limba: „Singurul rol ce scriitorii reflexivi, filologii mai 
întâi, dar apoi şi ceilalţi prozaişti ai ştiinţei îl pot avea în privinţa limbei lor materne este de a i se supune 
fără împotrivire, de a o recunoaşte ca autoritate legală a naturei proprie a poporului lor“. După 
Maiorescu „Formula individuală trebuieşte: înlăturată şi uzul trebuieşte primit ca lege superioară“ 
(s.n.) fiindcă „... un lucru rămâne sigur: limba se dezvoltă în mod instinctiv de poporul întreg, şi nici 


un individ izolat nu este chemat a aşeza prin reflecţie apriorică regula după care să se privească formula 
cerinţelor nouă. Generaţiile viitoare ale poporului nostru sc vor pronunţa prin «uzul lor general» de atunci, 


dar astăzi nimeni nu poate legifera în această materie“, In Oratori, retori şi limbuţi şi Beţia de 
cuvinte, T.M., pe lângă consideraţiile de ordin literar — stilistic, relevă sugestiv 
implicaţiile sociologice ale artei vorbirii, în sensul evoluţiei de la o generaţie la alta, 
de la o epocă la alta. 

In cursul anului şcolar 1874-1875, fiind ministru al Cultelor şi al Instrucțiunii 
Publice, înfiinţează 177 de şcoli rurale, introduce limba română ca obiect de studiu 
în liceu. | 

În articolul Despre progresul adevărului în judecarea lucrurilor (1883), T.M. 
face o interesantă pledoarie pentru progres în artă şi ştiinţă. Admiţând progresul, T.M. crede 
că reîntoarcerile în toate domeniile sunt imposibile. Reacţia restrictivă a lui T.M. era 
determinată de altă etapă a culturii române, cea în care calitatea devine obiectivul principal, 
impusă de Eminescu, Caragiale, Creangă, Slavici, Coşbuc, D. Zamfirescu. 

Respingerea formelor fără fond — teorie formulată de T.M. şi viu discutată, 
acceptată mai târziu de E.Lovinescu, îşi are justificarea numai în. fenomenul 
descurajării mediocrităţilor, T.M. pledând de fapt pentru o selecţie a formelor, care 
port avea acoperire printr-un fond temeinic: „Tot ce este astăzi formă goală în mişcarea noastră 
publică trebuie prefăcut într-o realitate simțită şi fiindcă am introdus un grad prea înalt din viaţa dinafară 
a statelor europene, trebuie să înălțăm poporul nostru din toate puterile până la înţelegerea acelui grad“. 

Modernitatea concepţiei sale privind rolul culturii în emanciparea unui popor 


a fost confirmată de timp: „Faceţi întâi pe poporul român mai cult şi mai activ, daţi-i prin şcoli bune 
şi prin o bună dezvoltare economică lumina şi independenţa de caracter a adevăratului cetăţean, şi apoi 
forma juridică, după care îşi va întocmi el relaţiile sale publice şi private, va veni de la sine şi va fi 
acomodată stării sale de cultură. Dar nu începeţi cu regulamentarea administrativă şi cu constituţie, căci, 
de când e lumea, nu s-a regenerat nici un popor prin legi şi prin guverne; ci legile şi guvernele au fost numai 
expresia incidentală, rezultatul extern al culturii interioare a unui popor, şi a aştepta cultura de la juris- 
prudenţă şi de la guvern vrea să zică a răsturna ordinea naturală“. 

Eugen Lovinescu, în Istoria literaturii române contemporane (1900-1937), 


fixează în concluziile volumului personalitatea lui T.M.: „Fără a micşora intru nimic 
importanţa culturală a lui Gh.Asachi sau Ion Heliade-Rădulescu, pentru epoca de la începutul veacului al 
XIX-lea, fără a micşora acţiunea lui M.Kogălniceanu şi a oamenilor din jurul «Daciei literare» din 1840 
— se poate afirma că adevăratul spirit critic începe la noi odată cu apariţia lui T.M., adică acum vreo 60 
de ani, şi a luptei lui împotriva «minciunii», de orice altă natură ar fi fost ea. 

Pentru a.ne limita numai la literatură, singura ce ne preocupă, T.M. e cel dintâi la noi (şi marea 
lui cultură filozofică şi estetică i-a slujit ca punct de sprijin) care a considerat fenomenul estetic ca un 
fenomen izolat, eliberându-l din simbioza altor elemente cu care se amesteca şi se confunda. 

Lupta era cu atât mai necesară şi mai grea cu cât epoca era mai haotică şi confuziunea mai totală. 

(...) Biruinţa lui a fost cu atât mai strălucită cu cât a avut norocul să nu rămână în cadrul 
discuţiilor teoretice, ci să se realizeze în mişcarea «Junimii» — în care unii din cei mai mari scriitori ai noştri 
au lucrat într-un ritm uniform: Vasile Alecsandri, ca punct de legătură cu generaţia trecută, Eminescu, 
Creangă, Caragiale ca pietre de hotar ale literaturii noi — şi apoi o pleiadă de scriitori de talent ca N.Gane, 
LSlavici, Duiliu Zamfirescu, L.Al.Brătescu-Voineşti, etc, fără a mai vorbi de atâţia oameni de merit în toate 
domeniile culturii noastre. Veacul trecut s-a sfârşit, astfel, pe această biruinţă indiscutabilă a lui 
Maiorescu... (...) Scopul artei este producerea emoției estetice oricare altul, cât de nobil, e principalul 
dăunător. Emoţia estetică fiind impersonală prin însăşi natura ei, orice operă de artă e morală — iată 
linia de demarcaţie trasă la noi, de mult, de Maiorescu, pe care n-o poate nimici nici o comparaţie de 
«purificare» morală, chiar dacă ar avea în serviciul ei braţul secular al statului romîn reprezentat prin tot 
ce e oficialitate: Academie, Ministerul Educaţiei Naţionale, cenzura, Justiţia civilă sau militară, prigoana 
în toatesforurile discuţiilor publice, fără să mai vorbim de aţâţările la exterminare ale presei politice. 
Căci, în faţa acestei dezlănţuiri de forţe materiale stă îngerul gol al Adevărului, aşa că şi în această 
luptă aparent inegală, ca în toate luptele, la fel «biruit-au gândul» cum spune cronicarul şi cum se putea 
citi şi în inscripția frontispiciului bibliotecii lui Maiorescu“. 


' APRECIERI CRITICE: 

Iacob Negruzzi: „.... Scrierea lui Maiorescu deschise, la cei mai mulţi dintre noi, orizonturi 
nouă. Până atunci noi judecam valoarea unei poezii numai după un instinct natural, fără a cerca să 
analizăm cauzele pentru care cutare poezie ne place, iar cutare alta ne pare rea. De atunci încoace lucrurile 
se schimbară, încetul cu încetul critica îşi făcu loc în Societate, iar după un şir de ani, aşa ne deprinsesem 
cu oarecare idei fundamentale comune, încât adesea ne înţelegeam prin simple semne fără multă vorbă“. 
(Este vorba de studiul O cercetare critică asupra poeziei române de la 1867 - n.n.) 


CE Scanned with OKEN Scanner 


152 
e 


„George Călinescu: „„... Sentimentul de superioritate este desfăşurat de Maiorescu, după 


împrejurări, în patru chipuri: el face întâi examenul logic al gândirii adversarului spre a-i dovedi reaua 
funcţionare, într-un stil de o mare bonomie şcolară; apoi trece la aspectul gramatical al gândirii, observând 
neacoperirea exactă a ideii prin cuvânt; când e cazul face pacientului un simplu examen de cunoştinţe; în 
sfârşit, metoda cea mai teribilă este considerarea minţii autorului studiat sub raportul fenomenoligic, 
încadrarea lui într-un lanţ de necesităţi şi imperturbabila clasificaţie. În acest moment pozitivist Maiorescu 
creează o expresie nouă, memorabilă (limbut, beţie de cuvinte). Capodopera polemică a lui Maiorescu 
este beţia de cuvinte. Răspunsul la discursul de recepţie al lui Duiliu Zamfirescu la Academia Română e 
de altfel şi el o capodoperă de umor rece, pe baza sentimentului altitudinii. E o teribilă admonestaţie 
onctuoasă, o reducere zâmbitoare la neant“. 

Garabet Ibrăileanu: „+... Aşadar, cele două mari calităţi ale lui Maiorescu sunt fineţea 
gustului său estetic, în limitele lui, şi arta strategici literare. La acestea, trebuie să mai adăugăm şi stilul. 
Stilul acestui logician, stilul acestui aristocrat al gândirii, stilul acestui om echilibrat este limpede, rece, casant, 
avar în cuvinte şi de o eleganţă sobră şi oarecum căutată în vârtoşenia lui. Maiorescu este creator în stil. 
El este iniţiatorul unui gen de stil în literatura noastră. El a creat la noi stilul ideilor. (s.n.) Şi, poate a 
rămas până astăzi cel mai bun scriitor de idei al românilor“. 

Eugen Lovinescu: „Arta lui Maiorescu este de ordin clasic, bazată pe echilibrul static de 
forţe. Ea este expresia literară a însăşi structurii lui psihologice clasice. Cea mai însemnată dintre creaţiile 
lui e cea a personalităţii lui artistice(...) l 

Încă din 1867, Maiorescu punea accentul pe caracterul etnic al artei: pentru a ajunge la o valoare 
absolută, ea trebuie să fie expresia sinceră, reală a sufletului unui popor, valoarea universală sporeşte 
pe măsura afirmației elementului particular etnic. Atenţia pentru literatura populară, ca şi pentru literatura 
inspirată din popor, se poate urmări de la articolul asupra culegerii de poezii populare a lui V.Alecsandri 
(1868) şi până la discursul academic În chestia poeziei populare de la 16 mai 1909“. 

Tudor Vianu: ,„... Farmecul literar al operelor lui Maiorescu provine din scurtimea sugestivă, 
din pregnanţa formulărilor sale. Maiorescu este în proza românească descoperitorul conciziunii lapidare. 
Scriitorul trecuse prin buna şcoală a literaturii şi limbii latine, în care va lăuda mai târziu «brevietatea 
lapidară, vigoarea şi energia stilului» cioplit parcă în granit (Critice, I). Caracterul sentenţios al prozei 
maioresciene este incontestabil. Expunerea sa se opreşte din când în când pentru a lua forma maximei şi 
apoftegmei (...) Apoftegma, sentinţa, maxima ţintesc către efect; ele nu doresc numai să comunice, dar să 
convingă şi să seducă, şi dovedesc prin această finalitate a lor nctăgăduita lor origine retorică“. 

Vladimir Streinu: „Dacă este un lucru ce nu poate fi pierdut din vedere fără pagubă, 
când se vorbeşte despre Maiorescu, este desigur că el întemeiază o direcţie critică în cadrul culturii noastre 
întregi, iar nu numai critică literară. 

În nici una din scrierile sale, fie acestea chiar cele strict consacrate literaturii de imaginaţie, 
activitatea literară, în cele din urmă, nu se priveşte decât în funcţia ei culturală. De la înţelesul cel mai . 
larg ce se poate da literaturii şi care însumează deopotrivă opera de artă ca şi opera ştiinţifică, pornesc - 
toate studiile lui principale, având fiecare cel puţin câteva fraze cu care se susţine, sau numai afirmă, nevoia 
de a se ridica nivelul spiritului public. (...) | 
| Mişcarea cea mai firească, de câte ori ne gândim la Maiorescu, ar fi să se aducă aminte tuturor 
că el este acela care a stabilit cadrul adevăratei culturi româneşti, înseşi începuturile ei occidentale, în 
lingvistică, în istorie şi filozofie, bucurându-se chiar de iniţiativa lui“. 


Eugen Todoran: „Pentru înţelegerea lui Maiorescu, ca dealtfel pentru înţelegerea oricărui 
alt scriitor clasic al secolului trecut, două sunt principiile valorificării activităţii sale literare; situarea 
istorică a operei şi lectura corectă a acesteia, într-o interpretare care ţine seama de exactitatea ideii, aşa cum 
scriitorul a gândit-o pentru epoca lui“. i 

Ion Negoiţescu: ,... Scrisul lui T.M. este de o limpezime sesizantă, care se vede, care se 
poate pipăi, materialitatea ei datorându-se articulării vii, creatoare, contactului parcă senzorial al ideilor 
între ele. Această vivacitate ideatică a unei rostiri în fond avare (Maiorescu e «scump la vorbă») sobră, 
fără să fie săracă, dar concentrată, substanțială, cu rost, îmbibată de locurile comune ale marilor 
gândiri (termenii esteticei germane), ceea ce îi conferă clasicitate — îi dă şi mlădierea sculpturală, 
frăgezimea marmoreeană. T.M. scrie şi inteligent şi sensibil, scrie «bine». Ceva din calitatea frazei sale 
corespunde versului eminescian, amar prin introvertire, pe care el l-a îndrăgit nespus. 

„Cele mai celebre texte de critică maioresciană, Comediile d-lui Caragiale (1896) şi Eminescu 
şi poeziile lui (1889) sunt extrem de sumare, deoarece nu sunt aproape deloc analitice; primul, mai mult 
pedagogic-estetic, prin generalităţi; al doilea, mai sugestiv prin montajul versurilor citate decât prin aprecieri 
— rămân însă, datorită câtorva propoziţii gravate ca-n bronz în memoria urmaşilor de o valabilitate 

neafectată de interpretările ulterioare, mai moderne şi mai interesante, mai profesionale. Textele polemice 
privind realitatea românească, precum În contra direcţiei de azi în cultura română sau Contra şcoalei 
Bărnuţiu (ambele din 1868), dau întreaga măsură a talentului literar al autorului lor, dialecticianul virtuoz 
mânuind cuvântul cu siguranţa profundei conştiinţe a responsabilităţi intelectuale. i 

Căci intelectualitatea este trăsătura cea mai caracteristică a personalității intime maioresciene 
şi năzuința supremă a vizionarismului său social...“. 

Nicolae Manolescu: „Maiorescu are în toate vocaţia începutului: la Institutul Preparandal 
la Universitate, în Parlament. Este şi spiritul în care va scrie Criticele: propunând principiile ortografici, ale 
poeziei, ale dreptului, ale culturii. Nu numai lingvist, sau critic, sau filozof; obiectul lui e toată Cultura. Nu 
numai în teorie, dar şi în practică. Formele nu corespund Fondului, constată Maiorescu: distruse şi recreate. 
Aşa se naşte ideea «formelor fără fond», expresia cea mai cuprinzătoare, în acest plan, a aspiraţiei -spre 
creaţia absolută de care este animat Maiorescu. El n-a renunţat la poezie, la filozofie originală, pentru o 
modestă activitate culturală: a renunţat la a compune poezii spre a putea descoperi Poezia. Maiorescu a 
scris puţin: scopul lui a fost de a anunţa elementele — apa, aerul, focul, pământul — din care se naşte lumea. 
El n-a făcut critică (poezie, filozofie), în înţelesul nostru, de astăzi: a creat critica“. 

Keith Hitchins: „T.M. a fost figura dominantă a „Junimii“ de la începuturile sale până la 
dispariţia ei efectivă la sfârşitul secolului. Influenţa decisivă pe care a exercitat-o „Junimea“ asupra vieţii 
culturale româneşti în această lungă perioadă de timp se datora în mare măsură conducerii sale 
intelectuale şi minunatelor sale calităţi de organizator şi conducător (...) Cea mai durabilă influenţă 
exercitată de către junimişti pare să fi fost cea asupra modului în care românii gândeau despre ei înşişi“. 


(C.B.) 


| MAIOR, PETRU v. ŞCOALA ARDELEANĂ 


MALIŢA MIRCEA 
(n. 1927) 


VIAȚA ŞI ACTIVITATEA: Eseist. S-a născut la 20 februarie, 1927, 
la Oradea. Studiile secundare la Liceul „Em. Gajdu“ din Oradea, continuate la Făgăraş 
şi Beiuş şi încheiate la Liceul „Gh. Lazăr“ din Bucureşti. Licenţiat în matematică 
(1950); studii de filozofie (1945-1948). Director al Bibliotecii Academiei Române 
(1950-1955). Înalt funcţionarîn cadrul Ministerului Afacerilor Externe, în S.U.A. ; 
adjunct al ministrului şi ministru al Învăţământului (1970-1973). l 

Prezent în viața culturală cu volume de eseuri relevante, M.M. se impune prin 
reflecțiile intelectuale superioare asupra unor probleme fundamentale ale umanității: 
inteligența, gândirea, civilizația, probleme care angajază permanent cititorul, indiferent de 
preocupările acestuia, dar mai ales „tineretul, profesorii, mânuitorii condeiului, ca şi pe toţi 
participanţii la viaţa ideilor“, (Aurul cenușiu, Editura Dacia, 1971). ; 

OPERA: Repere, 1967; Civilizația anului 2000, 1969; Sfinxul, 1969; Aurul 
cenușiu, 3 vol., 1971-1973; Pietre vii, 1973; Fire şi noduri, 1975; ldei în mers, 1975; Zidul 
şi iedera, 1977. În colab.: Pagini din trecutul diplomaţiei româneşti, 1966; Programarea 
pătratică, 1968; Carta O.N.U., 1970; Matematica organizării, 1971; Modele matematice ale 
sistemului educațional, 1972; Programare neliniară, 1972; Triade, 1973, ş.a. 

REPERE ASUPRA OPEREI: Escurile lui M.M. sunt meditații asupra 


condiţiei umane în contextul istoric, în confruntarea cu civilizaţia anului 2000, cu 
civilizațiile precedente. Bun cunoscător al fenomenului teoretic şi tehnologic, al istoriei 
ideilor, M.M. propune cititorului relaţii intelectuale care să-l aşeze într-o dimensiune 
Superioară, de supravieţuire conştientă şi pe măsura capacităţilor intelectuale, ale 
„aurului cenuşiu“ în care crede. Eseurile „intereseză deopotrivă şi literatura, în măsura 
in care exactitatea transcende în ficţiune şi devine un stil, pentru care literatura este nu 
numai cuvânt, ci şi idee“. (Marian Popa). Eseurile lui M.M. vizează gândirea modernă, 
văzută ca o gândire practică globală, modelatoare, operatoare, pluridisciplinară, 
economică, în slujba omului şi a unei civilizaţii superioare, sintetizând experienţa în 
confruntările cu dimensiunile spaţiilor geografice pe care le-a cunoscut, 

Relevante sunt discursurile sale despre: pasiune, ireparabilul timp, birocratism, 
civilizaţie, inteligenţa mâinilor etc. 

Eseul Discursul despre carte, vol. Aurul cenușiu, III, 1973 (Editura Dacia 
Cluj) pune în valoare cel mai bine concepţia lui M.M. despre binefacerile galaxiei 
Gutemberg, care, în concepţia autorului, deşi concurată de mijloacele audiovizuale, nu 
poate fi alungată, cartea demonstrând că se modernizează mai repede decât toate 
instituţiile sociale şi de cultură. M.M. apreciază că există trei modalităţi de a citi: „1). 
Metoda lentă sau aprofundată constă în a parcurge o carte având alături hârtie, creion, dicţionar de 
enciclopedie. Nici un cuvânt nu este lăsat fără clarificarea sensului. Tot ce este remarcabil se notează într- 
un caiet sau (de preferinţă) într-un fişier. Trimiterile bibliografice sunt considerate valoroase şi devin sursă 
de referinţă viitoare. Propoziţiile cheie sunt transcrise întocmai. Ritmul unei astfel de lecturi ar putea să 
fie de cinci pagini la oră. 2). Al doilea fel de .a citi o carte este cel normal. Nu avem în jur cărți de 
referinţă, în mod obişnuit nu ne oprim pentru a descifra termeni sau trimiteri, ridicăm din când în când 
ochii de pe carte pentru a putea medita câteva minute, lectura nu este incompatibilă cu muzica transmisă 
de un aparat de radio, colegii sau familia intră şi ies din cameră fără să producă perturbări mari acestei 
lecturi senine şi obişnuite. Ritmul de 25 de pagini pe oră. 3) A treia metodă de lectură rapidă, care are 
multe reţete; parcurgerea paginii în diagonală, oprirea periodică la anumite pagini şi parcurgerea lor ceva 
mai atentă, străbaterea unei cărţi într-o singură şedinţă compactă şi altele. Esenţial mi se pare faptul 
că lectura rapidă nu funcţionează decât în domeniul cel mai familiar cititorului. (...) Orice lectură rapidă 
presupune că o carte de acelaşi gen, înrudită, asemănătoare, a fost parcursă atent. Nicolae Iorga citea 
în librării cărţi fără să le taie, aruncând o privire prin paginile întredeschise. Lectura rapidă presupune 
o comparaţie mintală cu un text cunoscut. Dar atunci de ce mai este necesară? Ea se impune din cauza 


„volumului mare de publicaţii cu care ne confruntăm. În lume apar anual peste 500.000 de titluri. În ţara 


noastră, circa 7.000. Nici o ramură nu este apanajul unui singur autor. Zeci de nume sunt considerate 
autorităţi în subiectul cel mai limitat. Lectura rapidă însemnează a da o raită prin vecini. Ritmul: 125 de 
pagini pe oră. 
Ritmurile prevăzute spun, cu alte cuvinte, că o carte convenţională de 200 de pagini se citeşte 
în manieră lentă în 40 de ore, în maniera normală în 8 ore şi în manieră rapidă într-o oră şi jumătate. 

Dacă aş fi profesor responsabil cu biblioteca liceului şi aş da consultaţii elevilor în privinţa 
organizării lecturilor, aş recomanda unui tânăr să citească, pentru fiecare carte în maniera aprofundată, 
5 cărţi în manieră normală şi 25 în manieră rapidă, Ce ar da această formulă într-un an, pentru un 
lector obişnuit? O reţetă medie: pentru tinerii în perioada studiilor, începând cu 14 ani, pentru adulţii cu 
profesiuni intelectuale, fie că lucrează în domeniul tehnic, medical, economic, învăţământ sau altele 
formula de mai sus ar putea să fie aplicată anual în felul următor: 5 cărţi fundamentale în lectură lentă, 
25 în lectură normală şi 125 în lectură rapidă. Ca ore de lectură, acest program reprezintă de 3 ori câte 
200 de ore pe an, cu alte cuvinte mai puţin de 2 ore pe zi. Nu este mult. Ceea ce cartea impune înainte de 
toate este disciplina lecturii, care se încheagă, ca toate deprinderile, în vreme. De fapt, fiecare cititor îşi 
formează ritmul şi regimul propriu de lectură, aşa cum îşi formează mersul. Formula de mai sus n-are 
pretenţii de exclusivitate. 

Absorbţia culturii are efect cumulativ. Rezultatul este impresionant pentru intervalul de 10 ani: 
însemnează că în ritmul recomandat ajungem să parcurgem, într-o formă sau alta, 1.550 de titluri. 
Diferenţa de tratament de la o categorie de cărţi la alta este justificată. «Toate cărţile», spunea un gânditor. 
«se împart în două clase: cărţile orei şi cărțile eternităţii»“. 

După M.M. nici un elogiu nu este mai presus de meritele cărţii, cu condiţia 
ca ea să fie bună. 

Cunoscându-l pe M.M., ascultându-l. vorbind, urmărindu-l în momente de 
încordare şi bucurie intelectuală, ai avut întotdeauna impresia unei confruntări din care 
ieşi mereu în avantaj- avantajul dat de un spirit superior, de inteligenţă superioară, de 
speculaţii rafinate, complexe care te poartă în varii domenii de activitate umană într-un 
spirit optimist elegant. 
| APRECIERI CRITICE: 

Dumitru Micu: „Intelectual cu un orizont larg, matematician cu pregătire filozofică, M.M., 
îmbrăţişează în eseurile sale, din perspectiva umanismului contemporan, o foarte largă arie de 
preocupări“. 

Marian Popa: „M.M. este autorul unor relatări de călătorie în care omul modern, iubitor 


© s 


al culturii, îşi verifică şi-şi destăinuie sentimentele şi reflecțiile în fața marilor momente ale civilizaţiei 


omenirii“. 
. (C.B.) 


MANOLESCU, NICOLAE 
(n. 1939) 


VIAŢA ŞI ACTIVITATEA: Critic literar, profesor universitar la 
Bucureşti, s-a născut la 27 noiembrie 1939, la Râmnicu-Vâlcea. Studii medii la Sibiu. 
Absolvent al Facultăţii de Limba şi Literatura Română din Bucureşti (1962). 
Debutează editorial cu un volum, scris în colaborare cu D.Micu, intitulat Literatura 
română de azi 1944-1964. Doctor în filologie, va susţine, începând cu anul 1962, 
cronica literară mai întâi la revista „Contemporanul“, iar, din 1972, la „România 
literară“, al cărui director este în prezent. Este profesor la Facultatea de Litere, 
Universitatea Bucureşti. | 

OPERA: Antologia: Nuvela română contemporană, 1964, Literatura 
română de azi 1944-1964 (în colab. cu D.Micu), 1965; Lecturi infidele, 1966; 
- Metamorfozele poeziei, 1968; Studiul introductiv al antologiei. Poezia română 
modernă de la G.Bacovia la Emil Botta, 1968; Contradicţia lui Maiorescu, 1970; Teme 
], 1974; Teme 2, 1975; Teme 3, 1978; Teme 4, 1983; Introducere în opera lui 
Alexandru Odobescu, 1976; Sadoveanu sau utopia cărții, 1976; Arca lui Noe, 1, I, MI, 
1980, 1981, 1983; Cărţile au suflet; Julien Green şi strămătuşa mea, 1984; Mihai 


Eminescu — universul poeziei, O schiţă monografică în „Sinteze de literatură . 


română“; Desenul din covor, 1988; Istoria critică a literaturii române, Editura 
Minerva, 1990. A prefaţat volume de G. Bacovia, G. Lesnea, Andr6 Gide, Ana 
Blandiana, Iulian Neacşu, Mircea Ciobanu, Gib Mihăescu, Cezar Ivănescu. 
REPERE ASUPRA OPEREI: Lucid, N.M. îşi face un portret spiritual 
interesant şi original, care îl aşază. în contextul istoriei şi criticii literare (Teme, IV; 


Reîntâlnire cu Tudor Vianu): „Prin Vianu şi Călinescu, dintre criticii români, mi-am făcut ucenicia 
literară. Înainte de a-l citi pe Goethe, am citit prefața la Poezie şi adevăr şi înainte de a-l citi pe Goga, am 

eta za atita a at at E E 


citit portretul pe care- 
avut acces direct la te 
în autobiografia goeth 
pe care el le stabilea 


| face Călinescu în Istorie. Un astfel de început nu este fără urmări. Când, apoi, am 
xte, sentimentul meu de foarte crud cititor a fost ambiguu. Pe de o parte, nu găseam 
ccană nici a mia parte din ceea ce Vianu sugerase că ar exista în ea, iar conexiunile 
ŞI orizontul cunoştinţelor sale mă umileau. 


Pe de altă parte, interpretarea majorităţii ideilor lui Goethe mă lăsa sur nea saif. Nesaţiul meu 


de idei cra mai greu de satisfăcut decât acela de informaţii. Cu suficiența vârstei, îmi spuneam că totul e 
să iei idei originale, căci 


un fel de complex Vianu, care a jucat în biografia mea spirituală un rol la fel de mare, deşi neobservat, ca 


influenţa lui G.Călinescu, Pe Călinescu l-am iubit din prima clipă tocmai pentru ceea ce credeam că-i 
lipseşte lui Vianu: originalitatea. Nu mă interesa ce-mi spun Cronicile optimistului, ci cum anume, adică 
spiritul lor. Probabil, călinescealismul debutului meu a însemnat o dublă reacţie: de atragere faţă de 
Călinescu şi de respingere faţă de Vianu. Când suntem tineri, suntem cu inocenţă, dogmatici. Absolutizarea 
unui fel de a judeca lucrurile ne răpeşte posibilitate judecării senine. Toleranţa, care e o mai mare bucurie 
a Spiritului, se învaţă mult mai târziu, Astăzi nu numai că lectura lui Vianu nu mă mai irită, dar găsesc 
în ea un motiv de plăcere, pe care n-aş fi conceput-o, măcar, acum douăzeci de ani. E poate bizar, dar 
oarecum iritantă a devenit pentru mine lectura lui Călinescu, printr-o inversare psihologică. 

În tinereţe, avem psihologia omului care acceptă doar ceea ce se află în sfera modelului său 
şi tinde să nege restul; la maturitate, simţim nevoia unei confruntări mai largi şi ne îndepărtăm de ceea 
ce se află prea aproape de noi“. 


Prezent în peisajul literaturii române printr-o critică de întâmpinare elevată 
şi la obiect, dar şi prin studii de amploare asupra scriitorilor români, cu trimiteri la 


literatura universală, N.M. s-a impus prin judecăţile de valoare elaborate şi prin 
obiectivitatea, caracteristică. 


Pentru N.M., „O lectură sistematică este şi mai mult, şi mai puţin decât o lectură 
obişnuită, mai mult, fiindcă îţi permite să observi lucrurile în legătură şi în evoluţia lor;mai puțin, pentru 
că te lipseşte adesea de acea bucurie spontană şi nemediată pe care dorim aproape instinctiv s-o smulgem 
din întâlnirea noastră cu operele de ficţiune (...) Cărţile le uităm totdeauna mai repede decât nevăzuta 
lume de senzaţii şi de impresii pe care ele o ţes în noi“ A | 

A realizat studii fundamentale asupra personalităţii lui Maiorescu (marcând 
contribuţia acestuia la dezvoltarea criticii moderne româneşti), asupra romanului 
românesc, etc. 


O interesantă sinteză asupra romanului românesc realizează N.M. în Arca 
lui Noe — Eseu despre romanul românesc, propunând, în cele trei volume apărute între 
1980-1983, modele artistice din perspectiva conceptelor pe care le numeşte: doric, 
ionic şi corintic. Iată şi definirea conceptelor: Doricul romanului „aparține unei vârste 
biblice de început şi unui creator la fel de impasibil ca şi Creatorul“; Ionicul înseamnă pentru critic 
„psihologism şi analiză; iar reflecţia menţionează sugestiv criticul — începe să tragă viaţa de mânecă“. 
Şi continuă explicaţia: „În noul roman reflecţia e de natură artistică şi globală: căci noul roman 
a pierdut speranţa în iluzie şi a început să creadă în autenticitate. Cuvânt magic ce apare la Camil Petrescu, 
la Holban, la Sebastian, la Eliade. Analiza şi confesia au alungat creaţia. Din epos obiectiv, romanul devine 
uneori jurnal. (...) Morala comună e substituită de o morală individuală: personajul îşi regăseşte orgoliul, 
ce fusese cândva apanajul autorului, Conceptul psihologic tinde să lichideze caracterul, iar istoricitatea 
exterioară se va traduce într-o temporalitate românească vie şi contradictorie. Socialitatea lasă locul 
intimităţii. Problemele noului erou nu mai sunt acelea ale lui Rastignac, Dinu Păturică sau lon: căci el 


urmăreşte mai puţin să se integreze în lume, decât să-şi integreze lumea sieşi, afirmând-o ca pe a sa 
proprie“, 


Corinticul — afirmă N.M. — va urmări să îndrepte energiile genului. În 
sensul opus vocației naturaliste ale doricului şi ionicului. Momentul trecerii de la 
romanul ionic la cel corintic este fixat de critic imediat după primul război mondial: 
„Când Proust îşi încheie marele său roman, şi Ulysse este pe punctul să apară, când Musil, Canette, Hesse, 
Broch şi romancierii «condiţiei umane» îşi încep operele lor reformatoare“. Puntea de trecere de la 
ionic la corintic „este romanul proustian, care constrituie o tradiţie exact în măsura în care inaugura 
o alta“, Romanul corintic redevenind convenţional cultivă: alegoria, miticul, fantezia, 
exotismul sau livrescul, 


informaţia se poate dobândi. Tristeţea erudiţici a reflectat, zece ani mai târziu, 

Este remarcată ca trăsătură principiul simultaneităţii, de unde noile 
procedee compoziționale, între care sacrificarea cronologiei evenimentelor. De 
asemenea, romanul corintic poate fi şi un roman parodic: Pâlnia şi Stamate a lui 
Urmuz (pentru parodic); Creanga de aur a lui M.Sadoveanu (ezoterism); Craii de 
Curtea-Veche de Mateiu Caragiale şi Lumea în două zile de G.Bălăiţă (alegoria 
existenţei); Vânătoarea regală de D.R.Popescu (alegoria moralei). 

B Aşadar, după ce fixează într-un stidiu sintetic, clar şi extrem de util pentru 
cititor problemele existenţiale ale romanului — inclusiv cele de ordin teoretic: evoluţie, 
limbaj, structură compoziţională, personaje, cu exemple din literatura universală şi 
română, N.M. se opreşte cu atenţie asupra romanului românesc — folosind ca metode 
analiza şi sinteza — grupând informaţia în viziunea celor trei concepte amintite. 

Analizând lucrarea Contradicţia lui Maiorescu, Eugen Simion afirmă: „N.M. 
a voit să întocmească un portret interior al criticului şi, în acest scop a pus între paranteze biografia spre 
a putea vorbi în libertate despre operă şi a eludat ceea ce este conjunctural, istoric, spre a observa ceea ce 
este etern, creator în ca. Cu alte cuvinte: n-a intenţionat să scrie o monografie (gen pe care îl detestă) şi 
nici să înfăţişeze pe Maiorescu în absolut, ci numai să-l descopere în opoziţie cu ceea ce a spus despre 
el istoria literară anterioară. În Contradicţia lui Maiorescu (1970) nu va fi vorba, aşadar de omul istoric 
ci de opera lui, nu de cel care trăieşte, ci de cel care scrie“, Eugen Simion pune în valoare şi alte 
aspecte interesante ale viziunii lui N.M. asupra personalităţii lui Maiorescu: „În destinul 
lui Maiorescu, N.M. citeşte destinul zidit pe sacrificiu al scriitorului român şi o vocaţie mai generală ce ar 
consta într-un fel de adamism perpetuu. 

Versurile din balada despre Meşterul Manole, «un zid părăsit şi neisprăvit», ar sugera (N.M. 
împrumută această idee de la Marin Sorescu) vocaţia tragică de care este vorba. Ipoteza, să recunoaştem, 
nu-i rea şi exemplele aduse (Cantemir, Petru Maior, Eliade) sunt de luat în scamă. Există, cu adevărat, în 
cultura noastră un tip de reformator absolut, descălecător şi puitor de pietre de hotar, iar de avem în vedere 
pe Maiorescu, se observă numaidecât la cl un spirit aproape biblic de a despărţi pământul de ape şi de a 
fixa, în toate domeniile, temelii noi, durabile“. 

N.M. se opreşte, de asemenea, în cadrul activităţii sale de critic literar asupra 
creaţiei eminesciene realizând în lucrarea Sinteze de literatură română, coordonator 
Constantin Crişan, Editura Didactică şi Pedagogică (1981), o foarte interesantă schiţă 
monografică asupra lui M.Eminescu. | 

Am reţinut pe parcursul elaborării Dicţionarului nostru aprecieri ale lui N.M. 
despre majoritatea prozatorilor români, cu nota de originalitate-i cunoscută: I.Slavici, 
L.Rebreanu, Camil Petrescu, Hortensia Papadat-Bengescu, Mateiu Caragiale, Gib 
Mihăescu, Anton Holban, V.Voiculescu, M.Eliade, M.Sadoveanu etc. 

N.M. a contribuit de-a lungul anilor, printr-o prezenţă activă, la elaborarea 
programelor şi manualelor şcolare pentru învăţământul liceal, cărora le-a imprimat O 
dimensiune ştiinţifică şi obiectivă, într-o prezentare clară, adecvată înțelegerii elevilor. 

lată o interesantă reflecţie ce fixează relaţia criticului cu arta: „Nu seamănă 
oare basmul acesta cu o metaforă pentru critică? Tăietorul de lemne e criticul. Atât timp cât se mulţumeşte 
să-şi primească hrana din cele unsprezece cămări cu provizii, criticul întreţine iluzia artei, metamorfoza 
realului într-o imagine eternă. A douăsprezecea cămară, cea goală, conţine secretul: dar în aceasta este 
mai cuminte să nu intre. Arta este făcută din orez, din zahăr şi din sare: le putem cântări, fără însă 
să aflăm mare lucru. Rămâne mereu o cămară goală, în care n-avem voie să intrăm“. 

APRECIERI CRITICE: | 

Alexandru Piru: „N.M. a debutat editorial singur cu Lecturi infidele (1966) din Creangă, 
Maiorescu, Duiliu Zamfirescu, Călinescu, Bacovia, Pilat, Anton Holban şi Pavel Dan, cu dorinţa de a afirma 
câteva puncte de vedere noi, faţă mai ales de G. Călinescu, căruia îi rămâne totuşi foarte fidel sub raport 
teoretic şi stilistic. Nici în Metamorfozele poeziei (1968), mic eseu, iniţial prefaţă la o antologie din poezia 
modernă (1916-1940), abaterile faţă de G.Călinescu nu sunt mari, portretele fiind totuşi remarcabile prin 
găsirea formulei definitorii a aspectului esenţial. Contradicţia lui Maiorescu (1970), teză de doctorat, 
observă neputinţa criticului «Junimii» de a se abstrage din condiţia istorică, de a porni impersonal de la 

«gradul zero», asumarea unui eşec și afirmarea prin negaţie: «Dacă analizăm polemicile şi dişcursurue lui, 
vom constata că polemicile, expresia cea mai directă a opoziţiei, tind către impersonalitate, iar discursurile, 
expresia cea mai directă a impersonalităţii, tind către polemică. Dacă în articolele polemice negația 
originară se converteşte în demonstraţie impersonală, în discursuri, impersonalitatea originară se 
converteşte în polemică». 

Concluzia: «Nici un mare critic român nu a putut să fic numai impersonal, polemica a fost 
totdeauna actuală» şi la «Maiorescu ne întoarcem mai ales ca la cel care a pus capăt culturii vechi decât 
ca la întemeietorul culurii noi». Pe această idee, eseul vine cu observaţii personale. Cronicar literar încă 
din 1962, N.M. n-a adunat nimic în volum, nici măcar selectiv, din motive încă nedestăinuite. Şi-a inventat 
un gen propriu de mici articole cu fişe de lectură, neexcluzând proză scurtă, grupate sub titlul Teme (I, 
1972; II, 1975; III, 1978). A publicat o Introducere în opera lui Alexandru Odobescu şi un eseu (poate că 
acesta e speța preferată în critică), Sadoveanu sau utopia cărții (1976), discutabil ca idee şi dând prea mare 
pondere unor opere prelucrate, precum Divanul persian. 

Primul volum din Arca lui Noe, eseu despre romanul românesc (1980) se ocupă de stilul 
românesc «doric» (de la Slavici la Marin Preda), al doilea volum urmând să trateze «ionicul» (de la 
Hortensia Papadat_Bengescu la Al. Ivasiuc) şi «corinticul» (de la Arghezi la G.Bălăiţă şi alţii)“. 

Eugen Simion: „Foarte fine sunt comentariile privitoare la tânărul Maiorescu, ca şi acelea 
despre oratoria propriu-zisă şi despre istoria contemporană. Nimeni n-a semnalat, până acum, valoarea 
literară a acestor pagini. Maiorescu — mare prozator şi «moralist al istoriei» iată o imagine nouă a 
criticului. Subtil este şi portretul moral al criticului, scos din Însămnări, cu multe lucruri noi faţă de 
comentatorii anteriori. N. Manolescu încearcă, aici, a reabilita moralmente pe acest Ioanide de la sfârşitul 
secolului trecut, explicând în alt chip crizele lui sentimentale. (...) 

În privinţa criticii propriu-zise, N.M. înlătură iarăşi (în cap. Critice) câteva prejudecăţi. El 
respinge de exemplu, ideea referitoare la critica culturală, normativă, cu argumente, în genere, plauzibile. 
Tot aşa, prejudecata (acceptată şi de G.Călinescu) despre un Maiorescu lipsit de spiritul creaţiei în critică. 
Sunt paginile cele mai substanţiale din Contradicţia lui Maiorescu. În alte privinţe, autorul urmează pe 
E.Lovinescu (ideea de totalitate a criticii maioresciene, simţul critic ca formă de inerție etc.) pe care însă 
face eroarea de a-l combate cu prea mare uşurinţă: N.M. foloseşte tehnica maioresciană: ca să afirme, 
trebuie întâi să nege“. | 

Marian Popa: „Programatic, N.M. este un călinescian. Opera literară este o disponibilitate 
a cărei realitate infinită trebuie inventată, marea operă fiind hieroglifă. Impresionist, empiric, 
antidogmatic, scriind totdeauna mult şi la persoana întâi a unui eu categoric, el refuză în consecinţă şi îşi 
justifică în acelaşi timp absenţa informării. Practic, criticul ocoleşte de obicei locurile comune ale expresiei 
opţiunilor: emițând judecăţi de fineţe, el ţine însă seama de adevărul potrivit căruia, personalitatea 
criticului înseamnă şi acte de violenţă, constând din negări sau alegeri ostentative, acte paradoxale şi chiar 
de scandal“. 


Jon Negoiţescu: „Terminologia autorului Arcei lui Noe, chiar atunci când el, aşa cum e de 
astă dată cazul, se lasă mânat de obiective didactice, are de asemeni avantajul, tocmai datorită caracterului 
ei preponderent estetic, de a nu se dovedi prea rigidă, prea tehnică, permiţând aşadar revelante combinaţii, 
mânuite fiind nu numai cu abilitate, dar cu o virtuozitate care descoperă atât de fermecător pe artistul din 
criticul N.M.“ 

Marian Papahagi: „Scriind cronică literară şi recenzie, eseu critic şi studiu monografic 
(împins uneori, cum se întâmplă cu Arca lui Noe, până la dimensiunile unui tratat), alcătuind antologii şi 
prefaţând ediţii de clasici ai modernităţii literare româneşti, lucrând acum (sunt martore paginile publicate 
în «Revista de Istorie şi Teorie Literară») la o Istorie a literaturii române de la origini până în prezent, 
N.M. a abordat — cum se spune — toate genurile metaliteraturii. Cronicarul literar publică săptămânal, în 
chip practic neîntrerypt, de 27 de ani, ceea ce dă, pentru amatorii de statistici elocvente, materia a treizeci 
de cărţi, pe lângă cele vreo douăzeci efectiv apărute. Citirea lor cu succesiune — cu eventualele 
neconsecvenţe sau «revizuiri» pe care le conţin — ar echivala cu o fascinantă trecere în revistă a unei întregi 


epoci literare“. 
(C.B.) 

MARIAN, SIMION FLOREA 
(1847 — 1907) 


“VIAŢA ŞI ACTIVITATEA: Folclorist şi etnograf, fiu de ţăran, 
S.F.M. s-a născut la 11 octombrie 1847, la Ilişeşti, jud. Suceava şi a încetat din viaţă 
la 11 aprilie 1907, la Suceava. „Studiile elementare şi 7 clase liceale le-a terminat în Suceava. Chiar 
de copil încă se simţea el împins spre poeziei. Pe când studia în liceul din Suceava îi plăcea a se ocupa cu 
deosebire de culegerea cânturilor populare: balade, doine, descântece, frânturi de limbă, precum şi de 
adunarea de ierburi spre formarea unui ierbar cu numirea plantelor în trei limbi: română, latină şi germană, 
pentru înlesnirea studiului botanicii. Din poezii populare publică el chiar în anul 1869 o colecţiune: Balade 
române (tipărite la Botoşani sub editura lui Ioan V. Adrian). Dar asemenea ocupaţiuni extraordinare, pe când 
era încă pe calea studiilor, atraseră atenţiunea profesorilor liceului din Suceava, care erau toţi străini şi 
voind a-l abate de pe această cale literară, îl persecutară foarte mult, acuzându-l că nu e capabil de 
nimica, ba în cele din urmă ca să-i nimicească orice sentiment românesc, contribuiră a-l înrola în armata 
permanentă. Marian vărsa venin de moarte văzându-se în ghearele inamicilor săi, dar fiincă cu un an mai 
înainte pierduse pe tatăl său din viaţă, făcu cuvenitele pasuri legale spre a se elibera de armată, ca unul 
ce era cel mai mare. fiu la văduva sa mumă. Tot pe atunci trămitea el în toate părţile Daciei scrieri dintr- 
ale sale spre publicare. Jurnalele: Reforma şi Traian din Bucureşti publicară atât poezii de ale lui proprii, 


cât şi de cele populare: balade, doine, decântece etc. 
În Ungaria foaia belestristică — „Familia“ din Pesta şi altele urmară tot astfel. După eliberarea 


sa definitivă din armată, văzindu-se nevoit de a nu-şi mai putea complecta studiile liceale în ţară, se 
decise a pleca în alte țări spre ajungerea acestui scop. Aşa după Paşti, în anul 1870 se puse el pe cale şi 
călători pedestru prin Transilvania până la Blaj îndreptându-se de acolo spre Beiuş în 'Crişana. Acolo 
rămase un an terminând clasa a XIII-a liceală, făcând şi examenul de maturitate (bacalaureat). Inturnându- 
se apoi în ţară se înscrie în anul următor la cursul teologic din Cernăuţi, pe care după patru ani 
terminându-l se sfinţi preot, pentru una din comunele Bucovinei“ (Vasile Gr.Pop, Conspect...) 

Face studii de teologie la Universitatea din Cernăuţi şi profesează ca preot. 

Membru al Academiei Române, la Secţiunea istorică, din 26/7 aprilie 1881, 
` împreună cu Iacob Negruzzi, membru fondator al Societăţii literare Junimea şi 
redactor al reviste „Convorbiri literare“. 

S.F.M. a debutat cu poezii în revista „Familia“ (1866, ca şi Eminescu), a 
publicat studii de istorie locală despre Bucovina. A cules şi publicat balade, doine, 
strigături, descântece, chiuituri, proverbe, snoave, legende istorice, realizând ample 
lucrări în care îmbrăţişează pentru prima dată întreaga cultură populară, În 1894 
face un referat favorabil la lucrarea lui Lazăr Şăineanu, Basmele române, propunând 
ca lucrarea să primescă Premiul Academiei „L.H.Rădulescu“ şi să fie publicată de 
Academie, ceea ce de altfel s-a şi întâmplat. Lucrarea Nunta la români a fost premiată 
de Academia Română într-o perioadă (1868-1890) în care şi alte importante lucrări, 
printre care Gramatica limbii române de T.Cipariu; Dacia înainte de romani de 
Gr.Tocilescu; Floarea darurilor de. dr. D.Brândza; Istoria arheologiei (1) de 
Al.Odobescu; Cuvente den bătrâni de B.P.Hasdeu; Despot-Vodă de V.Alecsandri; 


Istoria românilor de A.D.Xenopol; Elemente de fizică de I.Em.Bacaloglu, beneficiază 


şi de recunoaşterea înaltului for. 

iii iii iii iii iti it 
„La 12 martie 1882 rosteşte discursul de recepţie la Academia Română -— 

Chromatica poporului român, discurs la care răspunde B.P.Hasdeu. 


OPERA: Ornitologia poporană română, 2 vol. 1883; Nunta la români, 1890; 
Naşterea la români, 1892; Înmormântarea la români, 1892; Sărbătorile la români, 1892; 
Sărbătorile la români, 3 vol., 1898-1901; Insectele în limba, credinţele şi obiceiurile 
si românilor, 1903; Culegeri de folclor; Poezii populare române, Descântece poporane române. 
Hi APRECIERI CRITICE: 

i Vasile Gr. Pop: „Caracterul său blând, inima sa duioasă-l făcură să sufere încă din 
frageda-i copilărie crâncene lovituri ale soartei, dar cu toate acestea el nu s-a descurajat, ci a lucrat şi lucră 
mereu în folosul literaturii noastre, 

Afară de cele arătate mai sus, avem de la el încă: Cronica Sucevii, publicată în revista 
literară «Albina Pindului» (1869); Doine şi Hore, colecţiune de cântări populare din Bucovina, publicate 
în 1874; un roman, în epistole, încă nepublicate; ş.a. 

Acest neobosit june merită cu tot adinsul atenţiunea românilor. Mult se poate spera de la 
activitatea sa în viitor! 

Scrierile sale de până acum sunt mai toate în versuri. Poezia populară este predilecţiuinea sa 
principală. Multe cântece ar fi rămas uitate şi ascunse în popor, dacă nu ar fi fost el astfel de neobosit în 
adunarea şi piblicarea lor. Regreţi că mijloacele materiale nu-i permit a le publica pe toate aparte. 

Limba în care a redactat tot ce a scris până acum, e populară, dulce, radicalismele lipsesc. Stilul 
său e destul de bun, versurile destul de regulate“. 
c Ştefan Ciobanu: „Psaltirea Voronețeană şi-a căpătat denumirea de la mânăstirea 
bucovineană Voroneţ, unde a fost găsită de către cunoscutul folclorist, preotul S.F.M....“ 


(C.B.) 


“MARINO, ADRIAN 
(n. 1921) 


VIAŢA ŞI ACTIVITATEA: Istoric literar şi eseist, s-a născut la 5 
septembrie 1921, la Iaşi. Urmează studiile secundare la Liceul Militar Internat Şi 
Seminarul Pedagogic din Iaşi. Urmează cursurile univesitare ale Facultăţilor de Litere 
din Iaşi şi Bucureşti (1941-1945), Debutează în „Jurnalul literar“ (1939). Colaborează 
la „Revista Fundațiilor Regale“, „Națiunea“, „Lumea“ etc. 

OPERA: Viața lui Alexandru Macedonski, 1966; Opera lui Alexandru 
Macedonski, 1967; Introducere în critica literară, 1968; Modern, modernism, 
„. modernitate, 1969; Literatura în actualitate, 1971; Clasicism, baroc, romantism, 1971; 
„Dicţionar de idei literare, 1973; Critica ideilor literare, 1974: Carnete europene, 1976; 
| Prezențe româneşti şi realități europene, 1978; Hermeneutica lui Mircea Eliade, 1980. 
| „REPERE ASUPRA OPEREI: A.M. practică o activitate legată în 
=` principal de domeniul istoriei, criticii şi teoriei literare. Se consideră elev al lui 
G.Călinescu, căruia i-a fost asistent, o vreme, la Catedra de istoria literaturii române 
moderne, evident, cu unele rezerve impuse de atitudinea criticului impulsiv şi imprevizibil. 

„Studiile realizate ale lui A.M. poartă pecetea personalității sale, printr-un 

caracter pasionat-polemic, prin vastitatea informației. Lucrări cum sunt Viața lui 
Al.Macedonski (teza de doctorat — 1966) şi eseul despre Opera lui Alexandru 
Macedonski (1967) sunt considerate de Al.Piru ca fiind „fundamentale, de neatins de alţii, ca 
şi definitive“. Eseul Introducere în critica literară (1968), descriere a actului critic ca 
interioritate şi ca act conjunctural, este deosebit de interesant şi pentru referinţele 
româneşti la problemele teoretice despre critica literară. Prin Dicţionarul de idei 
literare (vol. I, 1973), A.M. realizează o suită de eseuri (ordonate alfabetic) prin care 
se urmăreşte din punct de vedere istoric evoluţia unor concepte şi termeni literari şi 
care pun în evidenţă erudiţia, spiritul polemic, ironic al autorului. Interesant este şi 
eseul: Modern, modernism, modernitate (1969), în care A.M. face interesante 
consideraţii, cu referiri la literatura universală şi română. Adept al metodei 
hermeneutice, în interpretarea şi înţelegerea textelor cercetării spirituale, A.M. aplică 
cu mobilitate psihanaliza, analiza structurală pentru decodarea datelor simbolice ale 
spiritualităţii universale, fiind relevantă lucrarea sa: Hermeneutica lui Mircea Eliade (1980). 


„APRECIERI CRITICE: 


George Călinescu: „A.M. c mai ales un eseist, curios şi malign, mare scotocitor de cărţi, 
cu un stil intelectual şi acut încă de pe acum, de excursie livrească“. 

Alexandru Piru: „Singurul eseist consecvent este A.M, (...) Psihanaliza, analiza structurală, 
fenomenologia existenţialistă face un mod obişnuit uz de metoda hermeneutică constând dintr-un ansamblu 
de tehnici de descifrare (decodare) a datelor simbolice, a semnificaţiilor. În Hermeneutica lui Mircea Eliade 
(1980), considerând că întreaga viaţă a umanităţii e un vast «depozit de semnificaţii», A.M. urmăreşte 
aplicarea hermeneuticii în studiile lui Mircea Eliade despre religiile arhaice şi manifestările conexe care pun 
în evidenţă structura mentală şi orizontul cultural al omului preistoric şi istoric, structură şi orizont 
învăluite de evoluţie, din cele mai vechi timpuri şi până azi. 

Autorul tinde către formularea unei hermeneutici literare proprii“. 


Eugen Simion: „A.M. .a început ca eseist în stilul lui G.Călinescu şi a ajuns la o metodă - 


proprie (critica ideilor literare), apropiată de comparatismul modern. (...) Metoda critică este complexă şi, 
în funcţie de circumstanţe, A.M. trece de la studiul istoric la psihocritică, fără a ignora tehnica mai veche 
a criticii filologice. Critica lui ţine să fie completă, totală, absolută. (...) Introducere în critica literară 
e o operă de reflecţie, nu un tratat; vrea să sugereze idei despre critică, nu să dea norme. (...) Într-un 
excelent escu (Modern, modernism, modernitate) A.M., luând ca punct de referinţă un cuvânt ce se găseşte 
pe buzele tuturor... semnalează trei sau patru moduri de a aborda chestiunea şi nu uită, când ajunge la o 
concluzie, să nu spună că ea este provizorie, că un aspect a rămas în umbră şi, adus la suprafaţă, 
acesta poate răsturna totul“. | 


Marian Popa: „Viaţa lui Alexandru Macedonski este un uriaş eseu de interpretare biografică, 
bazat mai ales pe documente, în care autorul este mai curând adeptul creării unei ipoteze plauzibile asupra 
lui Macedonski decât a unei încercări de reconstituire pozitivistă; maniera aleasă este tipic călinesciană 
şi prin pasiunea nestăvilită de a aduce în discuţie cele mai neesenţiale date şi de a le încadra într-un mod 
care să dea ansamblului certitudinea solidităţii şi informării exhaustive. (...) Dintr-un material factologic 
imens, A.M, extrage semnificaţia situaţiei unice, a unui homo duplex, ai cărui termeni sunt Dumnezeu şi 
Satana; pentru el Macedonski este o răspântie a literaturii române de la sfârşitul veacului trecut şi începutul 
noului secol şi este dechizător de drumuri pentru numeroase direcţii de dezvoltare ale liricii ulterioare“ 


(S.B.) 


CE Scanned with OKEN Scanner 


162 


MARTIN, AUREL 
(n. 1926) 


VIAŢA ŞI ACTIVITATEA: Istoric literar, A.M. s-a născut în 15 mai 
1926, la Jibou (Sălaj). Studii medii la Oradea şi Blaj, liceale la Cluj. Absolvent al 
Facultăţii de Filologie din Cluj, devine redactor la „Steaua“, „Viaţa militară“, 
„Tânărul scriitor“, „Gazeta literară“, „Luceafărul“; cercetător la Institutul de istorie 
literară, condus de George Călinescu, după care, din 1968, va lucra la Editura 


Enciclopedică, ca redactor şef, apoi ca director. Ulterior director al Editurii Minerva, 


OPERA: Poeți contemporani, 2 vol., 1967 şi 1971; Generaţie şi cregţie, 
1969; Introducere în opera lui N.Filimon, 1973; Critică şi profunzime, 1974: 
Metonimii, 1974. 


REPERE ASUPRA OPEREI: A publicat în 1967 Poeți contemporani 


_ (2. vol.) care cuprinde articole de critică literară privind atât scriitori minori cât şi mari 
scriitori reprezentativi ai literaturii noastre, cum ar fi: Tudor Arghezi. A scris studii 
introductive, bibliografii, cronologii la unele opere româneşti şi străine, exemplu fiind 
prefața la ediţia din 1953 a romanului Ciocoii vechi şi noi de N.Filimon. Autor al unor 
articole despre scriitori români, incluse în Lexiconul de literatură universală editat la 
Budapesta. | 
„Volumul ce include cronicile literare publicate în „Amfiteatru“, între 
1965-1968 este denumit semnificativ Generaţie şi creaţie (1969). În Critică şi 
profunzime, (1974), A.M. prezintă unele roluri ale criticii moderne la Sainte-Beauve, 
Paul Valery, Marcel Raymond, Jean Pierre Richard etc. 
APRECIERI CRITICE: 


Alexandru Piru: „A.M. a referit printre primii amplu despre Poeţii contemporani (I-I, 
1967-1971), extinzându-şi apoi observaţiile asupra întregii literaturi actuale cu o mare obiectivitate în 
Metonimii (1974). (...) Excelent editor al literaturii clasice, din 1970“. 

Marian Popa: „Pornind de la premisele oferite de apariţia unor cărţi, criticul încearcă să 
realizeze portrete ale autorilor lor, prin egala solicitare a criteriilor sociale, estetice şi psihologice; adept al 
examenului analitic clasic, bazat pe exemplificări literare, care ilustrează perfect colaborarea dintre idei şi 
expresie, plasând discret în fundal acumularea documentară, A.M. încearcă în acelaşi timp definirea 
lipidară şi formula concluzivă, executată prin cele mai simple cuvinte la marii cât şi la micii autori“. 


(G.B.) 

MICU, DUMITRU 
(n. 1928) 


VIAŢA ŞI ACTIVITATEA: Critic şi istoric literar, profesor 
universitar, D.M. s-a născut la 8 noiembrie 1928, la Bârsa (jud. Sălaj). În 1948 
termină liceul teoretic la Cluj şi urmează Facultatea de Filologie în acelaşi oraş, pe 
care o absolvă în 1952, după care va frecventa cursurile Şcolii de literatură „Mihai 
Eminescu“ din Bucureşti. i 

Din 1954 îşi începe cariera universitară la Facultatea de limba şi literatura 
română din Bucureşti. Debutează la „Tribuna Ardealului“. (1942) şi va fi redactor la 
revistele şi ziarele: „Almarahul literar“ (1949-1950), „Contemporanul“ (1952-1953). 


OPERA: Sensul etnic al operei lui Sadoveanu, 1955; Poezia Mariei Banuş, - 


1956; Romanul românesc contemporan, 1959; Poporanismul şi „Viaţa Românească“, 
1961; Literatura română la începutul secolului al XX-lea, 1964; Opera lui Tudor 
Arghezi. Eseu despre vârstele interioare, 1965; George Coşbuc, 1966; Lirica lui Lucian 
Blaga, 1967; Estetica lui Lucian Blaga, 1970; Începutul de secol, 1900-1916, 1970; 
“Tudor Arghezi, 1972; Periplu, 1974; Fragmente automitologice. Poeme, 1974; 
G.Călinescu, între Apollo şi Dionysios, 1979; Gândirea şi gândirismul, 1975; Scriitori. 
Cărţi, Reviste, 1980; Literatura română de azi, 1965 (în colab. cu N. Manolescu, 
tradusă în Germania, 1968); Scurtă istorie a literaturii române, I-II, 1995). 

REPERE ASUPRA OPEREI: D.M. a abordat epoci diferite ale 
literaturii române, analizând teme variate —. de la scriitori la reviste, de la curente 
literare la personalităţi ale culturii. | 

Referindu-se la simbolism, îl va aprecia pe Alexandru Macedonski, dar mai 
puţin revista „Literatorul“. Consideră că acest curent literar este „un efort de 
muzicalitate şi abisalizare“, Despre sămănătorism va spune că este „mai mult un 
curent de idei sociale fără ideologie literară proprie şi mai ales fără personalităţi 
literare“. i 
| În lucrarea Poporanismul şi „Viaţa românească“ (1961) a analizat 
personalităţile acestui curent literar, apreciind influenţa pe care a avut-o asupra acestui 
curent activitatea desfăşurată de „Junimea“ de la Iaşi. 

O analiză originală face D.M. revistei „Gândirea“ în volumul Gândirea şi 
gândirismul. Pornind de la descrierea revistei, prezintă, pe de o parte, literatura acesteia 
cu personalităţile ce au creat-o, iar pe de altă parte, relevă mişcarea de idei a acestui 


curent literar care a fost „gândirismul'. | o 
D.M. este autorul a numeroase studii introductive sau prefețe, colaborând în 


acelaşi timp şi la întocmirea unor manuale de limba şi literatura română pentru liceu. 


A A Pa d | A 

APRECIERI CRITICE: 


“Dimitrie Păcurariu: „... fixându-şi de la început aria preocupărilor de specialitate — 
literatura secolului XX, a consacrat un mare număr de studii şi monografii unor scriitori sau curente din 
acestă epocă, arătându-se interesat, deopotrivă, de opera marilor personalităţi şi de contextul literar — 
ideologic în care acestea s-au dezvoltat“, 


Marian Popa: „Entuziast şi în acelaşi timp timid, arborând distracţia omului de ştiinţă din 
care-şi face o măsură de precauţie, D.M. a atacat teme şi epoci diferite ale istoriei literaturii, observându-se 
în genere curajul de a se lupta cu sintezele şi cu marile personalităţi“. 


(C.B.) 


MIHĂILĂ, GHEORGHE 
(n. 1930) 


VIAŢA ŞI ACTIVITATEA: Filolog, lingvist, istoric literar. S-a născut 
la 7 septembrie 1930, în Dăişoara, Jud. Braşov. Licenţiat al Facultăţii de Filologie din 
Bucureşti (1953). Studii de specializare la Universitatea din Moscova, (1953-1957). 
Carieră didactică: lector, conferenţiar, profesor. Prodecan al Facultăţii de Filologie 
(1960-1963): al Facultăţii de Limbi Slave (1963-1967), decan (1967-1972). Şeful 
Catedrei de filologie slavă (1958-1977), Membru al Asociaţiei slaviştilor din România 
(1957), secretar al Asociaţiei, 1958-1966, vicepreşedinte (1970-1976). 

Membru al Societăţii de ştiinţe filologice, vicepreşedinte (1972). Membru al 


= Societăţii române de lingvistică, vicepreşedinte (1973). Membru al Comitetului 


internaţional al slaviştilor. Doctor în filologie (1957) cu teza Împrumuturi vechi sud- 
slave în limba română, doctor docent (1971). Are contribuţii deosebite în domeniul 
„Slavisticii, al literaturii române vechi, al scrierilor lui B.P.Hasdeu. În noiembrie 1993 
a fost primit în Academia Română. A 
OPERA: Împrumuturi vechi sud-slave în limba română. Studiu lexico- 
semantic, 1960 (teză de doctorat); Studii de lexicologie şi istorie a lingvisticii 
româneşti, 1973; Literatura română veche 1402-1647 (antologie, 2 vol), 1969, în 
colab; cu Dan Zamfirescu; Contribuții la istoria culturii şi literaturii române vechi, 
1972; Traduce Invățăturile lui: Neagoe Basarab către fiul său Teodosie — (ediţie 
realizată de Dan Zamfirescu şi Florica Moisil), 1970; Dicţionar al limbii române vechi 
(sfârşitul secolului X-începutul secolului al XVI-lea), 1974: colaborator la Dicţionarul 
limbii române moderne, 1958; la Dicţionarul limbii române al Academiei, 1965; Editor 
a lui loan Bogdan — Scrieri slave, 1968, al lucrării lui B.P.Hasdeu, Cuvente den 
bătrâni, 1970, 1971. g 
REPERE ASUPRA OPEREI: Studiile elaborate de G.M. poartă 
pecetea unor temeinice informații de specialitate, susținute de un stil științific elevat, 
clar. Lucrařea Contribuţii la istoria culturii şi literaturii române vechi (Editura 

“Minerva, 1972) reprezintă, după propria mărturisire a autorului din Cuvânt înainte — 
o parte a cercetărilor sale din ultimii ani, unele expuse studenţilor sau prezentate la 
congrese şi reuniuni internaţionale, 

Preocuparea principală a lui G.M. „a fost dezvăluirea unor aspecte mai puţin sau deloc 
cunoscute din epoca cea mai veche a culturii româneşti scrise, care încep documentar în secolul al X-lea, dar 
capătă o dezvoltare amplă şi originală după formarea statelor feudale românești, în secolul al XIV-lea“. 

Şi mai departe G.M. precizează: „Anumite împrejurări culturale, politice şi religioase 
au făcut ca această cultură să se exprime la început, cu precădere în slavonă, care îndeplinea în 
răsăritul Europei, alături de greaca bizantină, acelaşi rol pe care-l avea latina în apusul şi centrul 
continentului. Cercetarea manuscriselor unor însemnate texte narative şi juridice bizantino-slave ne-a dus la 
concluzia evidentă că, din punct de vedere al informării, cărturarii români din secolele al XV-lea, al XVI- 
lea şi începutul celui de-al XVII-lea nu erau mai prejos decât cei din ţările vecine, ba mai mult, de la un 
anumit moment au devenit ci înşişi «furnizori» şi păstrători, peste veacuri, ai unor texte literare de preţ 
pentru toate popoarele din aria culturii răsăritene. 

Alături de această literatură, în sensul larg al cuvântului, împrumutată, apar, o dată cu 
consolidarea statelor româneşti, în secolul al XV-lea, şi texte originale în slavonă, uneori şi în alte limbi, 
genul preponderent şi cel mai valoros pentru noi fiind cel istoriografic, cu certe valori literare“. 


APRECIERI CRITICE: 


Dan Zamfirescu: „Tradiţia unui. asemenea tip de cercetări «de amănunt» începe să se 
piardă, din păcate, cu rare excepţii, dintre care strălucitele contribuţii ale unor G.M. şi Virgil Cândea; în 
favoarea exclusivă a exegezelor de factură foarte «modernă» dar care nu totdeauna se întemeiază pe 
adevărata cunoaştere a textelor“. | l l 

“MIHAILESCU, FLORIN 
~ (n. 1937) Te 

VIAȚA ŞI ACTIVITATEA: Istoric şi critic literar, profesor universitar 

la Facultatea de Litere, Universitatea din Bucureşti. S-a născut la 9 august 1937, în - 
Slatina jud. Olt. Studiile primare şi liceale în oraşul natal (1944-1954). Facultatea de 
Litere din Bucureşti (1954-1959), Profesor, la Drăgăşani-Vâlcea (1959-1962). Din 
1963 intră în învăţământul superior, Universitatea Bucureşti, ca asistent, lector, 

conferenţiar, profesor universitar. | | 

Doctor în litere, cu o teză despre Eugen Lovinescu, conducător Şerban 
Cioculescu, Lector de limba română la Universitatea din Aix-en-Provence, în Franţa 
(1979-1985). A colaborat la publicaţii periodice: „Gazeta literară“, „Contemporanul“, 
„Ateneu“, „Analele Universităţii“, „Limba şi literatura română“, „Caiete critice“, 
. „Viaţa Românească“, „Luceafărul“, „Steaua“, „Reviste de istorie şi teorie literară“ etc. 
OPERA: E.Lovinescu şi antinomiile critice, (1972); Introducere în opera 
Hortensiei Papadat-Bengescu, 1975, traducere în limba maghiară în 1986; Analize şi 
interpretări literare, 1975 (în colab. cu G.G.Ursu), Conceptul de critică literară în 
- România, vol. I 1976, vol. II, 1979; Studii şi antologii de texte critice: E.Lovinescu 
interpretat de..., 1973; N.Iorga interpretat de..., 1979; Tradiţie şi inovaţie, 1975; 


—— 

Semnificațiile criticii contemporane, 1916; Aesthesis carpato-dunărean, 1981. Editor: 
Mircea Eliade et les horizonts de la culture, 1985 (actele Colocviului internaţional de 
la Aix-en-Provence, 1984 — îngrijite şi editate); Mihai Ralea, Scrieri, vol. 4, 5, 6 şi 7, 
1988-1989; Comentarii şi sinteze eminesciene, în M.Eminescu: Luceafărul, 1995; 
Introducere în opera lui Mihai Ralea şi comentarii maioresciene (2 volume), în curs 
de apariţie. 

Au exprimat puncte de vedere despre volumele publicate de către F.M.: 
Alexandru Piru, Paul Georgescu, Ileana Vrancea, Marian Popa, I.C.Chiţimia, Z.Ornea, 


N.Tertulian, Constantin Cubleşan, Aurel Sasu, Nicolae Manolescu, Dumitru Micu, Ion 
Vlad etc. | 


REPERE ASUPRA OPEREI: Dacă analizăm referinţele critice 


referitoare la lucrările lui. F.M. consatăm că, pe lângă aprecierile exprimate în studii 
despre critica şi istoria literară, dicţionare, acestea au o bună reprezentare în publicaţii 
literare şi nu numai, din toate spaţiile geografice — şi, îndeosebi, Muntenia-Bucureşti 
şi Ardeal. Lucrările elaborate de F.M. sunt lucrări de referinţă, impuse de informaţia 
largă a autorului, de sistematizarea logică, stilul elevat, intelectualizat, dar accesibil. 
Sintezele propun reinterpretări, prezentări, analize, concluzii. 
- Ion Simuţ, în lucrarea Incursiuni în literatura română actuală (Editura 
Cogita, Oradea, 1994), vorbind despre Valori, caracteristici şi tendinţe ale criticii 
actuale, subliniază contribuţia lui F.M. la cunoaşterea fenomenului românesc al criticii 


literare: „O caracterizare pe scurt a criticii contemporane româneşti, fie şi numai în tendinţele ei generale 
şi prin fenomenele simptomatice, nu poate evita riscul simplificărilor. O imagine complexă asupra criticii 
noastre actuale rămâne o datorie a criticii faţă de ca însăşi. Tentative de elucidare există, dar — oricât ar 
părea de surprinzător — o sinteză independentă şi cuprinzătoare nu avem: despre critica actuală nu a 
„apărut încă o sinteză comparabilă cu panoramele sau eseurile totalizatoare despre poezie, proză, 
dramaturgie. Totuşi, nu ar trebui să ignorăm partea a doua a cercetării istorice a lui F.M., Conceptul de 
critică literară în România (vol. II, apărut în 1979, este dedicat unor «aspecte contemporane», deşi are un 
obiectiv teoretic. Imagini stimulatoare prin concizia şi lacunele lor ne-au fost oferite în sinteze de ansamblu 
asupra literaturii contemporane, cum este aceea a lui Eugen Simion (Scriitori români de azi, I-II), sau cea 
a lui Alex. Ştefănescu (Preludiu, 1977); Mircea Iorgulescu realizează în Al doilea rond (1976) şi în Scriitori 
tineri contemporani (1978, cuprinzând nu mai puţin de 35 de portrete de critici, eseişti şi istorici literari) 
două explorări dintre cele mai clare în relevarea tendinţelor şi a forţelor veritabile. Cele câteva cărţi 


dedicate exclusiv criticii nu oferă o imagine curată şi convingătoare a valorilor de rezistenţă, şi a 


punctelor ferme de reper...“. 
Lucrarea dedicată lui Eugen Lovinescu, E. Lovinescu şi antinomiile criticii, 
Editura Minerva, Bucureşti, 1972, demonstrează rigurozitatea ştiinţifică a elaborării 
unei asemenea lucrări, deloc simplu de realizat, având în vedere şi personalitatea celui 
care face obiectul analizei. Este structurată în şase capitole, cu idei fixate în interiorul 


lor, semnificative, care vin în sprijinul cititoruilui. Capitolele sugerează dimensiunile - 


fundamentale ale activităţii lui E. Lovinescu. Lucrarea cuprinde o listă a publicaţiilor 
consultate, note şi trimiteri bibliografice, pe capitole — ample şi interesante, un rezumat 
în limba franceză — realizat de autor şi indice de nume. - | 
Încheierea capitolului VI — Perspective — îl face subcapitolul sugestiv intitulat: 
Semnificaţia lui E.Lovinescu, azi. La întrebarea „Ce este, ce poate şi în definitiv ce 
trebuie să fie, Lovinescu pentru noi, cei de azi?“, F.M. răspunde printr-un interesant 
şi sintetic portret spiritual a lui E.Lovinescu, situându-l pe critic în continuitatea lui 
T.Maiorescu, subliniind autonomia esteticului: „În primul rând, ca orice personalitate autentică, 

el împrumută pe măsură ce trece timpul o valoare aproape arhetipală, constituindu-se într-un veritabil 
model spiritual, a cărui exemplaritate ni se pare incontestabilă. După ce mai întâi Maiorescu turnase în 
tipare de stil nepieritor profilul unui Goethe al culturii româneşti, obiect de veşnică nostalgie prin demnitatea 
clasică a unei autorităţi irecuzabile, urmaşul său inaugurează o altă formă de viaţă, mai patetică şi 
mai adânc omenească prin drama sa interioară, aceea a jertfei quasitotale, împinsă în orice caz până la 
uitarea de sine, pe altarul unei singure cauze: literatura română modernă“. Şi mai departe, 


menţionează: „Luciditatea şi simţul înnăscut al unui clasicism esenţial îl duc însă destul de repede la 
recunoaşterea adevăratului loc al criticii în ansamblul unei culturi şi, asumându-și condiţia, Lovinescu se 
îndeaptă decis spre afirmarea unei viziuni sistematice şi a unei ideologii vertebrate, tolerantă în aplicaţiile 
sale, dar nu mai puţin fermă în spiritul care o prezidează“. Obiectiv şi sigur F.M. încheie: 
„Rămân, prin urmare, din opera lui idei vii şi fecunde, alături de altele care au suferit amendamente 
numeroase. şi adânci. Preluat în spirit critic şi fără hiperbolizări, cum a făcut el însuşi cu Maiorescu, 
Lovinescu este aşadar şi desuet şi actual, aparţine şi istoriei literare, dar şi criticii noastre curente. Şi-i 
aparţine mai presus de orice prin marea dăruire pentru cauza literaturii, prin pasiunea extraordinară cu care 
a slujit-o întreaga lui viaţă. Aceasta este cea mai înaltă semnificaţie a lui E.Lovinescu, acesta este modul 
cel mai viu al actualități sale. «Se va şti anume, într-o zi cât datorește literatura românească d-lui 
E.Lovinescu», „scria, prin 1930, Camil Petrescu. Şi avea deep tale, Astăzi putem spune cu certitudine că 
această zi a venit“. 

Studiile realizate de F.M. reprezintă un temeinic ghid pentru profesori, elevi, 


studenţi şi cititori interesaţi în cunoaşterea fenomenului literar ! românesc. 


APRECIERI CRITICE: 


Marian Popa: „.... Îşi elaborează obiectele prin ideile unci sociologii structurale cunoscute 
îndeosebi prin G. Lukacs şi L. Godman; o anumită volubilitate terminologică estompează analiza sau o 
generalizează“. 

I. C. Chiţimia, Al. Dima: „F.M. publică antologia Semnificațiile criticii contemporane. 
Perspective ideologice. şi lucrarea Conceptul de critică literară în România, amplă expunere asupra 
evoluţiei conceptului de critică literară de la origini până la 1944, cu opinii analitice asupra criticilor celor 
mai proeminenţi. 

Istoria criticii româneşti e împărţită în şapte etape, cărora li se configurează prafiluri 
distincte“. l 

Ion Simuţ: „Ceea ce trebuie să caracterizeze în primul rând momentul actual al criticii 
româneşti sunt cărţile cele mai bune şi personalităţile «accentuate» (nu în sens psihiatric, ci axiologic). 
Întâietatea indubitabilă îi aparţine lui F.M. Nu vom sublinia niciodată îndeajuns că valorile de vârf sunt 
cele mai semnificative pentru orice perioadă, fiind cele mai durabile. Care sunt acestea nu e tocmai uşor de 
răspuns. Ceea ce e mai puţin vădit poate să fie mai semnificativ. Ar fi fost mai bine să începem cu 
scrupul metodologic prin a distinge între critica literară (în sens restrâns) şi demersurile înrudite: teoria 
literară, istoria literară, comparatismul — dar nu vom face compartimentări (relaţiile dintre disciplinele 
critice ar putea constitui obiectul unei discuţii separate). Pentru elucidarea parţială a problemei, de maximă 
utilitate ar fi lucrarea citată a lui F.M., Conceptul de critică literară în România (1, 1976; II 1979), unde 
întâlnim nominalizate cinci direcţii şi concepţii reprezentative ale criticii noastre actuale: criticii teoreticieni, 
cronicarii literari, istoricii literari, comparatiştii şi eseiştii. Preferăm ca în continuare să vorbim aici, 
încurajați de F,M., de critică literară în sens larg, definibilă pentru uzul comun ca totalitate a comentarilor 
despre literatură. Ceea ce se poate constata cu satisfacţie ca un fenomen îmbucurător petrecut îndeosebi 
după 1965 în critica noastră e o mai accentuată deschidere spre universal: ea ar putea participa cu toată 

demnitatea intelectuală la un imaginar dialog european, ancorat în problemele majore“. 
(C.B.) 

MINCU, MARIN 


(n. 1944) 


VIAŢA ŞI ACTIVITATEA: Critic şi teoretician literar. S-a născut la 
28 august 1944 la Slatina, unde face şi studiile liceale. Licenţa în filologie la Bucureşti 
(1967). Carieră didactică la Institutul pedagogic din Constanţa. Lector în Italia. 
Profesor universitar la Universitatea din Constanţa. 

"A publicat eseuri literare, studii în reviste precum: „România literară“, 
„Flacăra“, „Luceafărul“, „Contemporanul“, „Orizont“, poezie; eseuri; a realizat o 
interesantă antologie despre Avangarda literară românească, cu un studiu introductiv 
şi note bibliografice (Editura Minerva, 1983). Preocupat de modernizarea criticii 
literare, în scopul evidenţierii textului literar îşi autodefineşte singur demersul în 
Argumentul la cartea Textualism şi autenticitate (eseu despre textul poetic, III), Pontica 


Constanţa, 1993: „Fiind hărțuit în permanenţă de atâtea nimicuri, observ cu surprindere că am deschis, 
precum Heliade, mai multe şantiere, cu nonşalanţa unui alergător de cursă lungă care, aşa cum spunea 
Noica despre sine, se află încă «la potou». Metoda arhetipală şi semiatică în critică, textualism şi 
textualizare, în poezie şi proză, traducerea din poeţi italieni din secolul XX. Desigur, cea mai importantă 


angajare competitivă este totdeauna ultima; sunt convins că sincronizarea reală în literatura actuală, a avut . 


loc în cadrul acestei tendinţe textualizate — cum am botezat-o n urmă cu peste zece ani — pe care o consider 
momentul maxim de conştientizare estetică. Pe de altă parte, am încercat, în mod simultan, indiferent de 
gen (critică, poezie, roman), să ilustrez autenticitatea scriiturii pentru a realiza programul autoimpus“. 


OPERA: Poezie: Cumpăna, 1968; Calea Robilor, 1972; Văile vegherii, 
1974; Critică literară: Critice 1, 1970; Critice I1, 1971; Ion Barbu, (comentat) 1973; 
Poezie şi generaţie, 1975; Repere, 1977; Luceafărul (comentat), 1978; Ion Barbu. Eseu 
despre textualizarea poetică, 1981; Avangarda literară românească. Antologie, studiu 
introductiv şi note bibliografice, 1983; Eseu despre textul poetic, 1986; Textualism şi 
autenticitate (Eseu despre textul poetic, III) 1993; Jon Barbu (Introducere, tabel 
cronologic, comentarii şi note critice de Marin Mincu), 1995. 

REPERE ASUPRA OPEREI: Volumele de versuri ale lui M.M., 
apreciază Marian Popa, aduc un univers deprimant „aproape de estetica urâtului şi al 
monstruosului ingenios expresionist“, În primele volume de Critice I şi II, criticul se 
ocupă „în special de scriitorii şi gânditorii clasici dificili, într-un stil filozofic minat de 


gongorismul terminologic: V.Pârvan, Ion Barbu, Emil Botta, Lucian Blaga,- 


M.Sadoveanu, V.Voiculescu ş.a. Intenţia criticului — apreciază Marian Popa — pare a 
fi dezvoltată într-un efort de a autohtoniza, ceea ce este categoric autohton“. | 

În legătură cu studiile dedicate lui Ion Barbu, Laurenţiu Ulici, în Literatura 
română contemporană I — Promoţia 70 (Editura Minerva, 1995) confirmă, în 
concluzie: „Fără îndoială, ipoteza lui M.M, despre poezia barbiană e mai 
convingătoare decât cele propuse anterior de critică, de la Vianu încoace. „Asta nu 


CE Scanned with OKEN Scanner 


| 


_ imaginarului celor doi poeţi“. 

înseamnă că altele, de aceeaşi probabilitate, n-ar fi posibile. Aflând din eseul lui M.M. 
ce ar putea fi poezia lui Ion Barbu (desigur „text“!) nu aflăm din el şi de ce ne place: 
poezia lui Ion Barbu. Atâta timp cât nu va pretinde să dea un singur şi pentru 
totdeauna răspuns la © asemenea întrebare critica literară va supravieţui. Ciudată, 
impenetrabilă resuscitare a sensului victorios din înfrângere! Pare-mi- se că, prin asta, 
într-un fel mai puţin obişnuit, critica, orice critică, este, la rându-i, un „text“. 

| Deosebit de interesantă şi utilă este antologia Avangarda literară 
românească (Minerva, 1983), pentru informarea publicului larg şi mai ales pentru elevi, 
studenţi, cadre didactice. Criticul subliniază faptul că avangarda, deşi a cunoscut o 
manifestare întârziată la noi „a avut o acţiune înnoitoare pe care avangardismul a 
promovat-o şi a menţinut-o permanent ca un filtru necesar tradiţiei“. După M.M. 
armonizarea se face pe deplin în perioada interbelică şi cu formule artistice de către 
G.Bacovia, T.Arghezi, I.Barbu, Lucian Blaga etc., iar, mai târziu, prin Nichita Stănescu 


mai ales. | 

APRECIERI CRITICE: 

-` Marian Popa: „Intențiile criticului par a fi dezvoltate într-un efort categoric autohton“. 

Laurenţiu Ulici: „Să mă întorc însă la cea mai bună carte de critică a lui M.M., eseul 
despre Ion Barbu. Lectura critică propriu-zisă începe cu semnalarea materiilor poeziei şi continuă cu 
analiza proceselor cărora ele se supun, apoi cu descompunerea procesului tutelar al textualizării şi sfârşeşte 
cu dezvăluirea gramaticii autonome a operei barbiene. M.M. ia observaţiile lui J.P.Richard despre poezia 
lui Mallarmé ca reper pentru analiza experienţei speculare barbiene în virtutea unor echivalenţe ale 


| dt (CB) 


MUNTEANU, BASIL (VASILE) 
PS (1897 — 1972) 


N 


VIAŢA ŞI ACTIVITATEA: Critic, istoric literar, scriitor, profesor 
universitar. S-a născut la 9 noiembrie 1897 în Brăila şi a trecut în neființă pe 1 iulie 
1972 la Paris. După studiile liceale în oraşul natal, urmează Facultatea de litere din 
Bucureşti, obţinând licenţa cu „Magna cum laude“, în anul 1921. Ca membru al Şcolii 
Române de la Fontenay-aux-Roses din Franţa primeşte în 1922 o bursă de stat pentru 
doctorat în filologie. La 25 mai 1939, a fost ales membru corespondent al Academiei 


Române (secţia literatură). 
În perioada 1940-1946 a fost protesor universitar la Bucureşti, În anul 1946, 


este numit director âdjunct al Şcolii Române şi cercetător la „Centre National de la 


Recherche Scientifique“, din Paris, iar în perioada 1954-1968 secretar general la 


„Revue de la Littérature Comparâe“. 


După moartea sa a apărut la Paris, 1978 un interesant volum de 


“Corespondenţe — în care era publicată corespondenţa sa cu mari personalităţi ale vieţii 

a 
culturale româneşti: Blaga, Băncilă, N.Cartojan, Comarnescu, Nichifor Crainic, L.Pillat, 
Sextil Puşcariu, N.Iorga, T.Vianu, C.C.Giurăscu, Cezar Petrescu, C.Rădulescu Motru. 
Recenzată de D.C.Amzar în „Revista Scriitorilor Români“ (nr. 21, din 1984) lucrarea 
este considerată un tezaur de informaţii privind cei 30 de autori ai scrisorilor cuprinse 
în volum. R 

„In anul 1996, a apărut Panorama Literaturii Române Contemporane în 
traducerea lui Vlad Alexandrescu, ediție îngrijită de Eugen Lozovan şi Ruxandra 
D.Schelden (Cleveland, 1966, Editura R.D.Schelden Enterprises, Inc. şi Editura Crater) 
prefațată de Eugen Lozovan. 

OPERA: Lucrări: Panorama de la littérature roumaine contemporaine, 

Paris, 1938, ediţie românească 1996; Permanenţe franceze de la Descartes la 
Giraudoux, Bucureşti, 1946, Etudes de littérature étrangère et comparée (57) 
Constantes dialectiques en littérature et en histoire. Problèmes, recherches, 
perspectives, Paris (Didier) 1967; Articole, eseuri: Forme de sociabilitate în literatura 
franceză („Saeculum“, Analele Academiei Române, 1943); Un vizionar: Latinitatea, 
Franţa şi sufletul autohton în concepția lui Ovid Densuşianu („Monitorul Oficial“), 
1945; La poésie de Lucian Blaga, precedee d'une Introduction a l'Etude du lirisme 
roumain; Mélanges de linguistique et de littérature roumaines offerts à Mario Roques, 
I, Paris (Dialier), 1950; L'art roumain à la recherche de L'absolu, Roma, 1966 (extr. 
de „Societas Academica Dacoromana“. Acte psihologice) ş.m. 


REPERE ASUPRA OPEREI: Eugen Lozovan şi Ruxandra D.Shelden 


(Cleveland) au făcut o bucurie publicului român: profesori, elevi, studenţi, îndeosebi, 
prin publicarea în 1996 a monumentalei lucrări a lui B.M.: Panorama literaturii 
române contemporane, în traducerea excelentă a lui Vlad Alexandrescu după 
informaţiile din prefaţă (In media res.) ale lui Eugen Lozovan (Skodsborg, Danemarca, 
august, 1995) a fost elaborată între anii 1935 (7 noiembrie) şi 1937 (26 decembrie) 
fiind editată în anul 1938, Edition du Sagittaire, Paris. De atunci ea a beneficiat de 
traducerea în: limba engleză, germană, italiană, portugheză şi, numai după 57 de ani, 


în limba română. „Acum — afirmă Eugen Lozovan — redactarea din 1938 a Panoramei îşi începe 
cariera în rândurile, pe care le dorim largi, ale publicului românesc din ţară şi străinătate. Fie ca 
intelectuali — liceeni, studenți, ori simpli iubitori de cuvânt frumos şi liber — să vină în contact cu acest text 
elaborat în totală independenţă spirituală şi care, decenii de-a rândul a asigurat pe meridiane informarea 
de bază asupra literaturii româneşti“. 


Istoria literaturii române de i origini până în prezent a lui G.Călinescu a 
fost tradusă în limba engleză abia în anul 1988 (Editura Nagrad, Roma). 

Şi în încheiere, Eugen Lozovan exprimă gânduri încurajatoare: „În acest 
climat luminos şi tonifiant de aşteptări, de speranţe latente dar şi de contrarieri 
depăşite, o nouă Panoramă adusă la zi pentru perioada 1940-1990, se impune drept 

"datoria noastră de mâine.. , Privind literatura română în contextul literaturii universale, 

B.M. structurează cartea sa pe şapte capitole ce aduc în prim plan problematica 
fundamentală. a limbii şi literaturii române, în curgerea ei în timp — de unde şi 
autoaprecierea — potrivit căreia se găsea faţa unei «cărţi de credinţă», «de nădejde grea». 

În Introducere, se referă la probleme ce definesc istoria noastră: Poporul 
român: o sinteză originală; La răscrucea imperiilor moarte; Ţărani şi oameni de 
carte; Trăsături generale ale literaturii române; De la origini la 1866. Urmează apoi 
o interesantă Bibiliografie — în. care sunt menţionate lucrările anterioare Panoramei 

istorice, literare, inclusiv unele studii străine, lucrări de doctorat, cum este cazul celor 
despre I.Creangă a lui Jean Boutière, la Sorbona, Paris, 1930; despre Caragiale — o 
teză italiană de Anna Colombo, Roma, 1934, un studiu de Charles Drouhet, despre 
G.Coşbuc şi o teză italiană de Lucia Santangelo, Roma, 1934; despre Panait Cerna o 
teză italiană de M.Camilucci, Roma, 1935 etc. 

Lucrarea este structurată în două părţi: Partea întâi, denumită Renaşterea 
(1866-1916) care cuprinde capitolele denumite semnificativ: I. Creaţie şi critică: 
Epoca lui M.Eminescu (1867-1885), cu referire la V.Alecsandri, Maiorescu şi 
„Junimea“, M.Eminescu — poet universal teoretician naţional, Creangă şi Odobescu; 
Il. Diferenţierea curentelor şi doctrinelor (1 8835-1916), cu referire la: Poporanism, 
„Rădulescu-Motru, Iorga, Densuşianu, Dragomirescu; II. Înflorirea nuvelei şi naşterea 

romanului, cu referire la: I.Slavici, I.L.Caragiale, Delavrancea, D.Zamfirescu, 
Al.Brătescu-Voineşti; IV. Renaşterea poetică, cu referire la: Al.Vlahuţă, G.Coşbuc, 
O.Goga, Al.Macedonski, D.Anghel, Preludii moderne. | 

Partea a doua, intitulată Elanul creator de după război, care cuprinde 
capitolele: V. Atitudini, cu subcapitolele 7. Reconstrucţie şi cunoaştere, cu referire la: 
Noile împrejurări, Minoritățile naţionale, Literaturile străine, Fundaţiile regale, 
Sociologie, Psihologie, Lingvistică, Schimbări. de obiectiv; 2. Pentru crearea unor 
valori româneşti: Rolul filozofiei, A. Europenii: — Liberalism şi Raţionalism — Ralea 
şi „Viaţa Românească“, Doi istorici ai liberalismului revoluţionar: Zeletin, Lovinescu; 
B. Naționalismul constructiv: «Românismul» lui C.Rădulescu-Motru, Nae Ionescu, 
filozof creştin, Autohtonie şi creştinism: Crainic şi mişcarea de la „Gândirea“, Lucian 
Blaga, metafizician al misterului şi filozof al culturii; C. Tineretul în tumult, 3. 
Prefigurări estetice, cu: Estetica drept ştiinţă T.Vianu; A. Pentru o literatură 
autohtonă şi liberală cu: Estetică şi modernism: Lovinescu; Impresionism. 
Intelectualism. Analiză. Anarhismul literar; B. Pentru o literatură cu misiune, cu 
Specific şi tradiţie, Artistul, mesager al subconştientului colectiv; VI: Avântul 
romanului, cu: 1. Noi povestitori: Sadoveanu şi vraja amintirii, Agârbiceanu şi 
realităţile transilvane, Diferenţierea naraţiunii; 2. Romanul de moravuri şi frică: 
Rebreanu, spectatorul imposibil, Cezar Petrescu, spectacolul dezvoltat, Căutătorii; 3. 
Romanul psihologic: Hortensia Papadat-Bengescu, sau anatomia sufletelor, Mihăescu 
sau psihologia demonstrativă, Camil Petrescu şi viaţa obscură, Ionel Teodoreanu, sau 
analiza metaforică, Experienţe; VII: Marele elan al lirismului, cu 1. Simbolismul: 
Minulescu, Bacovia. 2. Căutări, cu Vinea, Botez, Philippide, Barbu; 3. Arghezi, un 
ireductibil: 4. Întoarcerea la omenesc: Crainic, Pillat, Davidescu, Voiculescu, Maniu. 
Cartea se încheie cu un capitol intitulat Perspective — concluzie şi descrieri. 
Desfăşurată pe două mari dimensiuni ale timpului istoric: până la primul război 
mondial şi după, literatura română a fost însufleţită de un puternic spirit creator, 
deoarece, afirmă B.M.: „Nu există poate nici o literatură în Europa care să tindă cu atâta pasiune 
să se ilustreze prin atâtea opere. Ambiţie proprie tinereţii desigur, dar şi un elan de forţe în fierbere ce arată 
o prodigioasă voinţă de a trăi şi onorabila grijă de a-şi legitima dreptul la viaţă prin revelarea unui fond 
personal. Şi acestei patetice căutări se cuvine să-i atribuim principala originalitate a literaturii române“. 


Afirmă în continuare B.M.: „Absorbită de aceleaşi griji, literatura (cu excepţia lui 
Eminescu, al cărui geniu depăşeşte epoca) îşi dă teme şi îşi pune probleme imediate şi circumscrise. Ea 


poartă amprenta unui suflet şi unui peisaj de sat bine determinate, dar privite din afară: de unde, în operele . 


sale, abundența elementului pitoresc şi sentimental. ÎI consideră pe-om în funcţiile sale etnice şi sociale, mai 


L. - y 

degrabă decât în relaţiile sale intrinseci şi superioare, şi făureşte o imagine exactă a vieţii locale, dar 
simplificată şi fragmentată: de unde înflorirea nuvelei şi a schiţei; raritatea şi imperfecţiunea romanului; 
tonul nostalgic şi subiectiv, sau proclamator şi didactic, al poeziei. Tehnica acestei literaturi concepută ca 
un divertisment instructiv este aceea a unei arte armonioase şi limpezi, narative şi discriptive, guvernate de 
legile verosimilului, ale discursului logic şi gradual, ale interesului dramatic bine administrat. Între hotarele 
ei strâmte, literatura românească dinainte de război atinsese toată perfecțiunea pe care şi-o putea dori“. 


Au exprimat aprecieri asupra lucrătii Cezar Petrescu, N.N.—Condeescu, 
P.Comărnescu, Charles Drouhet — Eugen Lozovan atrage atenţia cititorilor asupra 
faptului că Panorama este rezultatul unui exerciţiu intens al scrisului pe care B.M. l-a 
făcut, la revista cehoslovacă „Gazette de Prague“ în care a semnat cronici în anul 1926 
despre viaţa literară în România, O.Goga, Vasile Alecsandri, şi la „Europe Centrale“, 
unde a publicat între 1928-1936, peste 20 de studii despre: Brătescu-Voineşti, 
N Crainic, literatura maghiară din Transilvania, Rebreanu, Cezar Petrescu, „Gândirea“, 
Ilarie Voronca, Goethe şi influenţa germană în România, M.Sadoveanu, L.Blaga, 
N.Filimon — primul român social etc. Eugen Lozovan precizează că în perioada 
1926-1936, B.M. a contribuit prin cele aproximativ 180 de recenzii note şi comentarii 
publicate în cele două reviste cehoslovace a realizat o largă prezentare a valorilor 
literaturii române. | 

Într-o ţinută ştiinţifică riguroasă, B.M. însufleţeşte excursul său şi 
“nuanţează comentariile, obiectiv — dar pasional pentru că, aşa cum precizează Eugen 


Lozovan, „Civilizaţia franceză care totuşi îi modelase intelectul nu-i retezase rădăcinile“. Spaţii . 


referenţiale acordă B.M. lui: Vasile Alecsandri, I.Barbu, L.Blaga, I.L.Caragiale, 
N.Crainic, M.Eminescu (cel mai larg spaţiu, după părerea noastră, în economia 
generală a cărţii, 14 pag. din 238, plus 21 pag. în care Eminescu este amintit) O.Goga, 
N.Iorga, E.Lovinescu, T.Maiorescu, Camil Petrescu, M.Sadoveanu, L.Rebreanu, 
T.Arghezi, Tzara etc., iar din literatura şi cultura universală, în conexiunile pe care le 
face lui: Baudelaire, Byron, Freud, Th. Gauthier, Goethe, Hegel, Heredia, Hoffmann, 
V. Hugo, J. Joyce, Kant, La Fargue, Lamartine, Leconte de Lisle, Mallarmé, Moliere, 
M. Proust, Schopenhauer, Shakespeare, Taine, Tolstoi, Valery, Whitman, Wilde etc. 
Editarea cărţii lui B.M., Panorama literaturii române contemporane, este o 
sărbătoare intelectuală, cuvenindu-se pe lângă felicitări, mulţumiri celor ce au rudit 


pentru a vedea lumina tiparului. şi în româneşte. Şi ne gândim mai întâi la cel care. 


departe de ţară a lăsat un valoros testament B.M., la Eugen Lozovan şi Ruxandra 
D.Shelden care au îngrijit ediţia şi bineînţeles la Vlad Alexandrescu care a realizat în 
ciuda dificultăţilor impuse de o asemenea lucrare — o traducere excelentă, într-o limbă 
academică de înaltă ţinută intelectuală. 


APRECIERI CRITICE: 


Eugen Lozovan: „În amplul articol necrologic şi bio-biliografic dedicat lui B.M., profesorul 
Marcel Bataillon caracteriza Panorama de la littérature roumaine contemporaine drept o «culme» a operei 
acestuia. Cum bine se ştie, culmea presupune cel puţin două versante, de aici obligaţia, pentru oricine va 
cerceta geneza şi destinul acestei cărţi, de a lua în consideraţie fazele dinainte şi după realizare. Remarcam 
cu altă ocazie că încercările poetice din tinereţe şi, mai ales, traducerile au constituit pentru B.M. 
adevăraţi Lehrjare. Aceste digitaţii sunt interesante .nu atât pentru originalitatea lor relativă cât pentru 


"dovada ce aduc de pregătirea practică a lui B.M. în înţelegerea fenomenului literar românesc“. 


Alexandru Piru: „Urmaşul lui Charles Drouhet la catedra de literatură franceză de la 
Fcultatea de litere din Bucureşti, B.M. a publicat o Panorama de la littérature roumaine contemporaine din 
perspectiva gândiristă, iar în 1946, la Bucureşti, volumul Permanenje franceze“. 


(C.B.) 

MUNTEANU, GEORGE 
(n. 1924) 


VIAŢA ŞI ACTIVITATEA: Critic şi istoric literar, profesor 
universitar, doctor în filologie s-a născut la 14 aprilie 1924, în localitatea 
Bravicea-Orhei. A făcut Şcoala Normală şi Facultatea de Filologie la Cluj (1950). În 
perioada 1956-1968 a fost redactor la „Steaua“ şi „Contemporanul“. Student al lui D. 
Popovici. A predat limba română la Montpellier, în Franţa (1961-1971). A debutat în 
volum (1963), cu monografia B.P.Hasdeu. În 1973 a primit premiul Academiei pentru 
amplul studiu Hyperion I, Viaţa lui Eminescu. 

OPERA: B.P. Hasdeu, 1963; Atitudini, 1968; Hyperion l, Viaţa lui Mihai 
Eminescu, 1973; Sub semnul lui Aristarc, 1975; Introducere în opera lui I.Creangă, 
1976; Istoria literaturii române. Epoca marilor clasici, 1980. 

REPERE ASUPRA OPEREI: Ocupându-se, îndeosebi, de literatura 
secolului al XX-lea, încă din volumul Atitudini, volum care cuprinde cronici literare 
şi studii de istorie literară, G.M. s-a impus prin respingerea literaturii de duzină şi de 
circumstanţă, susținând operele durabile. Are predilecție pentru teoretizare, fiind vizibil 
stilul universitar, academic. În studiile despre Eminescu, G.M. aduce şi unele date noi. 
Sub semnul lui Aristarc, (1971) cuprinde studii despre M.Eminescu, despre 
eminescologia călinesciană, precum şi despre «noua critică» (M. Popa). 

| Iată cum fixează G.M. contribuţia lui Eugen Simion la studiul prozei 

eminesciene, în Atitudini (1966) — Proza lui Eminescu într-o interpretare contemporană: 
„Trei sunt în principal prejudecățile cu care Eugen Simion la studiul introductiv (Universul 

prozei eminesciene), dar şi în alte multe studii aliniindu-şi, când e posibil, sugestiile şi opiniile deschizătoare 


de drumuri ale lui G.Călinescu şi T.Vianu. 

Este vorba mai întâi de opinia proprie a lui E.Lovinescu şi a altora mai dinainte, după care epica 
de valoare nu decurge decât din observaţia obiectivă, realistă a vieţii şi că, în consecinţă, proza 
poematică, subiectivă a lui Eminescu, dând atâta loc imaginaţiei, visului, nu poate fi acceptată decât ca 
o prelungire în zona proprie a liricii sale. O altă prejudecată care a influenţat negativ judecăţile de valoare 
asupra prozei eminesciene, este cea privitoare la neoportunitatea publicării postumelor (susţinută de 
Ibrăileanu şi alţii), în virtutea căreia opere ca Geniu pustiu, Avatarii faraonului Tlă etc. ar fi 
compromiţătoare pentru perfecțiunea de tip lionardesc şi care e prezentă în antumele lui Eminescu. În 
sfârşit, o a treia prejudecată, acţionând insidios în aceeaşi direcţie de aprecieri, o constituie comparativismul 
primitiv, nedifereriţiat, cure vede numai ce poate datora Eminescu lui Shopenhauer, în plan filozofic, sau 
prozatorilor romantici apuseni, în planul estetic, retrăgându-şi astfel posibilitatea de a descifra interesanta 
originalitate a prozei eminesciene în raport cu oricare dintre izvoarele ei certe sau bănuite (ca în cazul Cezarei). 

- Înfeuntând deschis, metodic, fără uşurătate, aceste prejudecăţi, cântărind cu seriozitate 
argumentele ad-hoc produse de-a lungul timpului, M.Eminescu îşi orientează analiza spre ceea ce constituie 
specificul prozei eminesciene şi raţiunile sale estetice interne, concluzionând treptat asupra tensiunilor 


multiple ale valorilor scrierilor în proză“. 

APRECIERI CRITICE: 


Pompiliu Marcea: „Contribuţia cea mai însemnată a lui G.M. în domeniul istorici literare 
o reprezintă volumul Hyperion I, Viaţa lui Eminescu (1973, Premiul Academiei), în care oferă o sinteză 
temeinică bazată pe ultimele documente asupra biografiei poetului. Critic riguros, supravegheat în stil, fără 
a-şi refuza clanurile temperamentului," 

Marian Popa: „Fost elev al lui D.Popovici (G.M.) este mai ales un comentator al literaturii 


române din secolul XIX. “ 
(C.B.) 


MUNTEANU, ROMUL 
(n. 1926) 


VIAŢA ȘI ACTIVITATEA: Critic şi istoric literar, profesor de 
literatură comparată la Universitatea din Bucureşti, R.M. s-a născut în 18 martie 1926, 
la Călanul Mic (jud. Hunedoara). Absolvent al Şcolii Normale din Deva şi al Liceului 
„Sf. Sava“ din Bucureşti; licenţiat al Facultăţii de Litere şi Filozofie din Cluj (1950). 
Îşi începe activitatea universitară la Cluj; o continuă la Bucureşti. Director al Editurii 
Univers (1971-1990). Lector la Institutul de romanistică din Leipzig (1957-1961), 
unde îşi obţine doctoratul (1960) cu lucrarea Aspectele si dimensiunile iluminismului 
românesc, tematică reluată ulterior. 

OPERA: Contribuţia Şcolii Ardelene la culturalizarea maselor, 1962; 
Monografie despre Brecht, 1966; Noul roman francez, 1967; Farsa tragică, 1970; 
Iluminismul (1), 1971; Profiluri literare, 1972; Preludii la o poetică a antiromanului, 


1973; Metamorfozele criticii europene, 1974, ediţia a II-a, 1988; Cultura europeană 


în epoca luminilor, 1974; Lecturi şi sisteme, 1977; Studiu introductiv la volumul Arte 
poetice. Romantismul, lucrare colectivă (coord. Angela Ion), 1982; Jurnal de cărţi, 
1973, 1979, 1982, 1986, volumul 5, 1994. | 

REPERE ASUPRA OPEREI: Primele cercetări sunt legate de 
începuturile noastre moderne, orientându-se apoi spre literatura universală şi 
comparată, fiind preocupat mai ales de unele aspecte moderne ale literaturii secolului 
al XX-lea, despre care a publicat numeroase şi interesante studii. A îngrijit şi prefaţat 
ediţia Peregrinul transilvan a lui Ion Codru Drăguşanu. Autor al articolelor privind 
literatura română din Meyers Neues Lexikon şi din Lexikon der Weltliteratur. 

Îndrumând generaţii de studenţi, R.M, a demonstrat în drumul de viaţă 
intelectuală, pe lângă probitate profesională respectul pentru erudiție şi carte. 
Mărturisirea pe care o face, cu ocazia ultimei sale apariţii Jurnal de cărți-5, Editura 
Libra, Bucureşti 1994, este elocventă pentru raţiunea cugetării, nu lipsită de realism, 
dar având sensibilitatea omului de litere, din spaţiul ardelenesc: „Întotdeauna am citit cu o 

intensă emoție cronicile literare, strânse în volume ale unor critici din perioada interbelică. De fiecare dată 


ne-am întrebat câte din operele consemnate de ei mai sunt citite astăzi şi câte altele s-au stins prin eroziunea ` 


vremii. Când scrierile devitalizate sunt foarte numeroase, atunci cărţile criticilor ies din uz, 

Lecţia aceasta ne vizează în aceiaşi măsură şi pe noi, cei de astăzi. Scrierile literare, 
consemnate în cărţile noastre, pot să ne prelungească viaţa în cultură sau pot să o scurteze. Într-o 
perioadă în care prestigiul criticii a scăzut, iar literatura este într-o mare schimbare, o carte nouă de critică 
rămâne o frumoasă aventură intelectuală, Există însă vremuri când capătă valoare acţiunea făcută 
în consens, În acestă direcţie m-am înscris şi cu, cu toate riscurile de rigoare“, 


APRECIERI CRITICE: 


Marian Popa: „Opera lui R.M. este construită pe o informaţie solidă, esenţială şi chiar 
exhaustivă; de multe ori preferă să-şi reprime propriile observaţii în favoarea altora; un efort susţinut este 
depus în favoarea legitimării fenomenului literar românesc în context internaţional“. a 

Dimitrie Păcurariu: „R.M. s-a orientat treptat spre literatura universală şi comparată, 
preocupat de unele aspecte moderne ale literaturii secolului XX, despre care a publicat temeinice studii“, 


(C.B.) 


 MUTHU, MIRCEA 
(n. 1944) 


VIAŢA ŞI ACTIVITATEA: Critic, istoric literar, teoretician, cadru 
didactic universitar la Cluj-Napoca. M.M. s-a născut la 1 ianuarie 1944, la Cluj. Studii 
filologice la Cluj, absolvent în 1967, când îşi începe cariera universitară. A debutat în 
„Tribuna“ (1967), iar în 1972, editorial cu volumul Orientări critice. 

OPERA: Orientări critice (1972); Literatura română şi spiritul sud-est 
european, 1976; La marginea geometriei, 1979; Paul Zarifopol, 1982; Permanenţe 
literare româneşti din perspectiva comparată (al doilea volum din proiectul trilogiei 
balcanice), 1986; Alchimia mileniului, 1989. | 

REPERE ASUPRA OPEREI: Volumul de debut, Orientări critice, 
(Editura Dacia, Cluj, 1979) reprezintă o selecţie de eseuri interesantă, prin 
terminologie şi prin ideile privind balcanismul literar. În volumul următor Lizerazura 
română în spiritul sud-est european (Editura Minerva, Bucureşti, 1976), dezvoltă ideile 
cărora le-a dedicat aproape un deceniu şi jumătate. M.M. stabileşte mai multe vârste 
ale balcanismului literar, astfel; prima vârstă este marcată de Învățăturile lui Neagoe 
Basarab, prin care se concretizează „dualismul esenţial, acela dintre aulic şi popular, 
sacral “şi terestru, hieratic şi dinamic — dualism ce caracterizează cultura Bizanțului 
milenar“, Istoria ieroglifică a lui D.Cantemir aparţine, după M.M., tot de prima vârstă 
a balcanismului literar, dar laicizată în parte fiind considerată ca făcând „trecerea de 
la balcanitatea profund tragică din timpul dominaţiei otomane, la balcanismul literar- 

artistic „şi introducând“ o stare de echilibru între ortodoxism şi gândirea laică“ 

(Laurenţiu Ulici, Literatura română contemporană, Editura Eminescu, 1995). A doua 
vârstă începe cu Anton Pann, continuă cu N.Filimon, Ion Ghica şi durează până la 
începutul secolului al XX-lea. Răscumpărarea estetică se va realiza deplin în sec. al 
XX-lea prin creaţiile lui M.Sadoveanu, I.L.Caragiale, Panait Istrati, Gala Galaction, lon 
Barbu, Mateiu Caragiale, Eugen Barbu. 

„Înţelesul acestor analize — apreciază Laurenţiu Ulici — stă mai puţin în originalitatea 
interpretării critice şi mai mult în minuţia şi tenacitatea depistării contribuţiilor individuale 'la ilustrarea 
balcanismului literar şi la stabilirea «seriilor estetice» ale acestuia”. 


Un interes deosebit în acelaşi domeniu al cercetării, îl reprezintă şi cele două 


volume considerate începutul unei trilogii: La marginea geometriei şi Permanenţe 


literare româneşti din perspective comparate. | 

Prin lucrarea Paul Zarifopol — între fragment şi construcție (Editura Albatros, 
1982), pune la îndemâna cititorului „pagini teoretice despre un nedreptăţit al culturii. noastre“, aşa 
cum precizează M.M. într-un autograf. Considerându-l unul dintre cele mai incitante 
fenomene din istoria culturii noastre literare, M.M. mărturiseşte preocuparea sa pentru 
a realiza o monografie asupra personalităţii lui Paul Zarifopol. 

Cartea lui M.M., conţine pe lângă fragmente sugestive din estetică, o 
bibliografie cuprinzătoare a operei, inclusiv ceea ce a publicat în periodice, cât şi 
referinţele critice — înscriind între nume personalităţi de marcă: G.Ibrăileanu, M.Ralea, 
Mircea Eliade, Mihai Dragomirescu, Pompiliu Constantinescu, Şerban Cioculescu, 
T.Arghezi, Camil Petrescu, Tudor Vianu, Al.Paleologu, Ov.S.Crohmălnicenu, 


N.Balotă. 
| Studiile publicate până în prezent fac dovada unei largi informaţii, M.M. 


fiind interesat de sinteze critice, susţinute teoretic şi expuse într-o manieră clară, şi 
riguros elaborată. | 


APRECIERI CRITICE: 


Marian Popa: „În Literatura română şi spiritul sud-est european — autorul încearcă să 
definească problematic şi estetic fenomenul în interiorul literaturii noastre şi prin confruntare cu tradiţiile 
şi experienţele popoarelor vecine“. 

Laurenţiu Ulici: „Permanenje literare româneşti din perspectiva comparată — duce mai 
departe cercetarea anterioară inventariind şi analizând teme literare, tipologii şi modalităţi stilistice din tot 
cuprinsul istoric al literaturii române culte sau populare în context sud-est european şi supuse unui examen 
al cărui scop nu e altul decât definirea conceptului însuşi de «balcanism literar». Pe lângă mai vechea 
minuţie detectivistă, M.M., vădeşte aici profunzime a observaţiei critice şi o remarcabilă capacitate 
asociativă pe care îşi bazează, practic, demersul comparatist'. : 

Marian Papahagi: „M.M. are, între criticii şi istoricii literari din generaţia sa meritul (şi 
avantajul) deloc neglijabil de a uni preocupările de estetica şi filozofia culturii cu cele de studiu propriu-zis 
al operei literare. El şi-a circumscris un domeniu de studiu asupra căruia revine cu o constanţă şi o 


competenţă demne de toată atenţia“, 


(C.B.) 

NEGOIŢESCU, ION 
(1921-1993) 


VIAȚA ŞI ACTIVITATEA: Istoric şi critic literar, s-a născut la 10 


august 1921 la Cluj. Urmează tot aici cursuri liceale şi superioare (Facultatea de 
Filologie şi Filozofie, absolvită în 1946). 


Debutează în 1937 cu versuri în ziarul „Națiunea Română“. În 1937 va 


publica la început în săptămânalul „Ţara noastră“, apoi în revistele „Saeculum“, 
„Tribuna“, „Symposion“, „Luceafărul“, „Ţara“, „Vremea“, „Timpul“, „Revista Cercului 


Literar din Sibiu“, „Democrația“, „Fapta“, „Carpați“, „Revista literară“, 

Este unul dintre semnatarii Manifestului Cercului Literar, publicat la 13 mai 
1943 în „Viaţa“ şi unul dintre sprijinitorii Cercului Literar de la Sibiu. În 1947 
primeşte Premiul scriitorilor tineri. | 

Debutează editorial cu romanul suprarealist Povestea tristă a lui Ramon Ocy. 

În 1966 îi apare yolumul Scriitori români moderni, care va cuprinde o parte din eseurile 
sale; în 1968 apare studiul Poezia lui Eminescu, premiat de revista „Familia“. 
Traduceri: Mimesis de Auerbach. Alte traduceri din Hölderlin şi G.C. Lichtemberg. Un 
roman epistolar, interesantă corespondenţă cu Radu Stanca. Din 1980 s-a stabilit în 
Germania, unde trece în eternitate în 1993. 

OPERA: Proză: Povestea tristă a lui Roman Ocg (roman), 1941: Un 
roman epistolar, 1978; Critică: Scriitori români moderni, 1966; Istoria literaturii 
române, 1968; Poezia lui Eminescu, 1968; Eugen Lovinescu, micromonografie, 1970 
şi 1991; Însemnări critice, 1970; Lampa lui Aladin, 1971; Engrame, 1975; Analize şi 
sinteze, 1976; Alte însemnări critice, 1980; Istoria literaturii române, vol. 
(1800-1945), 1991; Scriitori contemporani, 1994; Versuri: Sabasios, 1968; Poemele 
lui Tyaormin, 1970; Moartea unui contabil, 1972; Viaţa particulară, 1977; Traduceri: 
Mimesis de Auerbach, alte traduceri din Hölderlin şi G.C. Lichtemberg. 

REPERE ASUPRA OPEREI: În prefața lucrării /storia literaturii 
române — vol.I (1800-1945), apărută în 1991 la Editura Minerva, I.N. afirmă: „Lucrarea 
de faţă n-a fost nici o clipă mânată de sentimentul exaltării naţionale, ce nu are cum să se închege din 
grijă şi teamă. Cu atât mai de prep mi se pare sentimentul de încordare ce se desprinde din realitatea 
valorilor estetice vital şi ocazional prezente în literatura română. Formată şi dezvoltându-se din imitaţia 
literaturilor occidentale, ea şi-a putut revendica îndeajuns de curând specificul şi deci capacitatea de a le 
completa (...). Criteriul estetic rămâne aşadar permanenţă înviolabilă în demersul meu, însă prin 
intermediul estetic cu m-am străduit să văd mai departe, mai adânc“. Un crez cu dimensiuni 

deosebite având în vedere că I.N. mărturiseşte: „Această lucrare este o operă de exil“, 
concepută însă în ţară. 

Reluând unele idei din eseurile sale, I.N. realizează o interesantă panoramă 
literaturii române de la începuturile poeziei române: Poeţii Văcăreşti, C. Conachi, ai 
prozei: Dinicu Golescu, C. Negruzzi, până la Nae Ionescu, Mircea Eliade, C. Noica, 
Emil Cioran, E. Ionescu etc, Spirit sintetic, dovedeşte o largă informaţie, o obiectivă 
interpretare, o eleganţă a stilului. 

Ideile sale asupra fenomenului literar românesc, vizând în special aprecieri 
asupra scriitorilor români şi a operelor literare, evoluţia criticii şi istoriei literare 
româneşti, au fost deseori citate pe parcursul Dicţionarului de faţă. 

Marian Popa subliniază faptul că LN. se arată deschis „tuturor ideilor şi 
sugestiilor, dar mai ales capabil de a recepționa şi transcrie «sonurile» oricăror opere 
care intră în rezonanţă cu propria-i structură sufletească“. În Poezia lui Eminescu 
aduce o perspectivă interesantă asupra creaţiei poetice eminesciene, prin sublinierea 
valorii postumelor ce-l apropie de Jean Paul, Novalis, Tieck. Pune astfel accent pe 
marile poeme: Mureşanu, Demonism, Miradoniz, Memento mori, Diamantul nordului, 
Povestea magului călător în stele, Gemenii. I.N. consideră că opera lui Eminescu este 
formată dintr-un nivel neptunic, al suprafeţelor descoperite de critica tradiţională şi un 
nivel plutonic, al abisurilor, care-şi trimite ecourile la nivelul neptunic. Stratul plutonic 
este cel al interpretării -arhetipale. Cosmosul este imaginat ca un spaţiu imens al morţii 
în stăpânirea unui Demiurgos suprapus peste haos „imagine idempotentă, zguduită în 
sine de plâns“; iar dincolo de ea fiind posibile manifestări ale puterii care îmbină 
voluptatea cu tristeţea. Tipologia arhetipală se succede, în raport de stratul plutonic şi 
neptunic — mai aproape sau mai departe unul de celălalt, „de la îngeri spre poeţii vizionari, 
magii străvechi, simbolurile împărăteşti, geniile nebune şi singuratice, profeţii, atraşi cu toţii de tipurile 
demiurgice ale durerii şi singurătăţii. În acelaşi sens sunt limitate spaţiile corespunzătoare, cele magic- 
voluptuoase, borealul-acvatic şi Dacia mitică, natura orgiastică, codrul ca forme ale morţii în evoluţia sa. 
Neantul, natura, codrul, dragostea, figurile aparţin inventarului neptunic mai lesne vizibil“. Marian Popa 
subliniază şi faptul că: „Modul.de expunere este el însuşi meditație poetică şi filozofică de o 
extraordinară fluență incantatorie“. 

Despre Eugen Lovinescu, ca romancier, I.N. avea să afirme în 
monografia dedicată acestuia: „E. Lovinescu, prozatorul epic, născut sub zodie zamfiresciană, după 
ce asistă la formarea prozei analitice a Hortensiei Papadat-Bengescu, şi o promovează în numele unor 
metode mai moderne de creaţie artistică, sfârşeşte prin a-şi apropia această metodă, pe care şi-o deacogpcă 
ca pc cea mai autentică vocaţie a sa“, 


"APRECIERI CRITICE: 


Adrian Marino: „Critica literară modernă «modernizează» nu numai prin adoptarea 
involuntară a unor puncte de vedere actuale, ci şi prin logica sa intrinsecă. Ea nu poate să nu considere 
opera literară altfel decât de pe poziţiile sale actuale (ideologice, estetice etc.), judecata critică fiind o 
sinteză organică de sensibilitate actuală, cultivată teoretic şi totodată educată istoric. 

Pentru I. Negoiţescu, toţi scriitorii români de un secol încoace sunt «moderni», deoarece 
«clasicii» noştri sunt priviţi deopotrivă cu cei mai noi poeţi şi prozatori contemporani, din unghiul 
sensibilităţii noastre moderne. După această logică legitimă «Heliade Rădulescu poate fi mai 
contemporan cu noi decât cu generaţiile din jurul anului 1900» (Scriitori moderni, 1966). Spiritul lui Villon 
apare unor critici francezi mai «modern» decât al lui Lamartine (...) Baudelaire, spirit «modern» prin definiţie, 


- 

face — tocmai el — această observaţie fundamentală; «Modernitatea înseamnă tranzitoricul, fugitivul, 
contingentul, jumătatea artei: cealaltă jumătate este eternă şi imuabilă»“. 

Marian Popa: „lon Negoiţescu reprezintă critica impresionistă sprijinită pe solide 
acumulări filozofice, dar impresionismul său atinge adeseori forme cextatice, ale beatitudinii exuberante şi 
transei sclipitoare. Pentru el, opera literară nu are existenţă obiectivă ci se naşte din actul critic care se 
exercită mai mult asupra propriei sale forme. Punctele de vedere emise sunt adesea paradoxale. Programatic 
chiar, el caută «iluminaţiile întâmplătoare» ale unei opere anchilozate în comentarii şi prejudecăţi. Eseurile 
sale vor privi în mare măsură modernitatea clasicilor şi clasicismul modernilor pentru a scoate în evidenţă, 
continuitatea arhetipală a unei literaturi şi nucleele ei de originalitate.“ 

Marian Papahagi: „Cine citeşte atent cărțile lui I. Negoiţescu nu poate să nu remarce 
frecvenţa cu care revine noţiunea de «utopie», însoţită de conotaţii întotdeauna negative. El nu putea să 
nu savureze, de aceea, «antiutopia» caragialiană, dar în paginile scrise despre marele scriitor, literatura 
acestuia, în care «cinismul» se împleteşte cu «estetismul» sfârşeşte, prin empatie, «complice cu antiutopia, 


influențând în rău pe români». 
Pentru o asemenea propoziţie, Ş. Cioculescu l-ar fi putut aşeza pe critic printre «detractorii lui 


Caragiale». Există la I. Negoiţescu, în ciuda estetismului său funciar, un neaşteptat moralism de 
îndepărtată obârşie ardelenească, şi dacă aici el apare într-o simplă străfulgerare a frazei, în perfectă 
compatibilitate cu tipologia divergenţei ontologice a lecturii sale critice, în eseurile polemice scrise în exil 


ea îşi găseşte expresia matură şi vehementă.“ 


(C.B.) 


NEGRICI, EUGEN 
(n. 1941) 


VIAȚA ŞI ACTIVITATEA: Critic şi istoric literar, eseist, profesor 
universitar la Facultatea de Litere a Universităţii Bucureşti, s-a născut la 28 februarie 
1941, la Râmnicu Vâlcea. Studii liceale în oraşul natal; studii de filologie la Bucureşti; 
doctor în filologie cu teza Narațiunea în cronicile lui Grigore Ureche şi Miron Costin; 
cadru didactic la Facultatea de Filologie a Universităţii din Craiova; lector de limba 
română la Bratislava. Debutează în revista „Ramuri“ 1969, cu articole de istorie 
= literară. Debutul editorial îl face cu interesantul studiu Antim. Logos şi personalitate, 
1971, prin care demonstrează că mitropolitul Antim Ivireanu a avut o conştiinţă 
estetică şi stilistică, fiind un iniţiator al elocvenţei sacre, al retoricii, un moralist care 
a ştiut să armonizeze idei şi intenţii diferite. E.N. s-a impus în istoria şi critica literară 
prin viziunea modernă în interpretarea literaturii, a clasicilor. 

OPERA: Antim. Logos şi personalitate, 1971; Narațiunea în cronicile lui 
Grigore Ureche şi Miron Costin, 1972 - teză de doctorat; Expresivitatea involuntară, 1977; 
Figura spiritului creator, 1976; Imanenţa literaturii (trilogie), 1980; Introducere în poezia 
contemporană, 1985; Sistematica poeziei, 1988; un curs de Istoria limbii române literareş.a. 


- 

REPERE ASUPRA OPEREI: Critic literar, asemenea lui Matei 
Călinescu, E.N. realizează lucrări interesante, necesare şi utile, analitice, bazate pe 
experienţa lecturii poeziei, pe transpunerea într-un stil clar şi nuanţat care captează 
interesul cititorului. Marian Papahagi, în eseul Prolegomene la orice viitoare poetică 
(1985) face o precizare foarte interesantă în legătură cu dificultatea presupusă în 
analiza poezici unei perioade: „Toate analizele presupun de fapt reparcurgeri succinte ale devenirii 
creaţiei fiecăruia din poeţii analizaţi: fugitiv (dar nu superficial) critica e amintită şi ea, adesea în ipostaza 
surprizei înregistrate în faţa schimbărilor petrecute pe traseul unei evoluţii poetice presupus prefigurate, 
îngăduind recunoaşterea interioară a unei voci mascate", ŞI Marian Papahagi observă că: 
„Remarcabil în analizele lui Eugen Negrici e, printre altele, chipul cum face implicit posibile asemenea 
apropieri, prin care se învecinează în «conţinuturi» şi atitudini ale «eului producător» față de «existent», 
Şi criticul concluzionează, fixând personalitatea lui E.N., originalitatea, obiectivitatea 
în felul personal de analiză şi interpretare: „E.N. a scris o carte suplă şi coerentă, ce fixează 
convențiile taxonomice (şi consecinţele lor), un fel de «prolegomene la orice poetică viitoare», iar modul 
său tăios şi tehnic, implicat literar sau ironic de a scrie reconfortează“. Originalitatea criticii lui 


E.N. este pusă în evidenţă de Marian Papahagi în Fragmente despre critice (Editura 
Dacia, Cluj-Napoca, 1994). 

Exteriorizând această concluzie se poate spune că toate lucrările lui E.N. 
reconfortează, criticul rămânând mereu în aria stilisticii, demonstrațiile sale fiind 
susţinute teoretic şi practic, pe bază de text, modalitatea fiindu-i dată şi de stăpânirea 
metodelor lingvistice, domeniul din care vine în literatură, aşa cum bine remarca 
„Laurenţiu Ulici, în Literatura română contemporană (Editura Eminescu, 1995). 


APRECIERI CRITICE: 


Marian Popa: „Analist excepţional, stăpânind tehnica semiotică, posedând toate calităţile 
integratoare, E.N, manevrează şi un limbaj modern, concentrat şi sugestiv, el însuşi al unui stilist aplicat în 
critică.“ 

' Marian Papahagi: „Excelentul renume de care se bucură în critica românească Eugen 
Negrici implică, oricât ar părea de curios, inconvenientul notabil al putinței rezumării activității autorului 
la formula ce l-a consacrat, a «expresivității involuntare». E aici o simplificare pe care ne grăbim s-o 
'denunţăm, şi ea constă în a reduce la o etichetă o gândire critică suplă şi coerentă, aşa cum, să ne 
imaginăm o clipă, l-am identifica pe un poet prin una singură din metaforele sale, pretinzând că ea îl 
caracterizează, nuanţat şi fără rest, toate cărțile. Poziția teoreticianului literar este originală, ea oferă 
teren pentru interesante comparații cu ceea ce se face în alte părți, criticul şi istoricul literar concurând şi 
el, cu egală îndreptățire la împlinirea operei. 

Pentru cine parcurge volumele lui Eugen Negrici în ordinea apariției lor, izbitoare, e tocmai 
evoluția unei concepții ce-şi demonstrase calitatea încă din Antim. Logos şi personalitate (1971). 

Laurenţiu Ulici: „Figură insolită în spaţiul promoției, şi chiar în cel al generaţiei, prin 
provenienţă, preocupări şi orgolii — Eugen Negrici (n.1941) vine în literatură dinspre lingvistică, precum 
structuraliştii sau, mai înainte, formaliştii, cercetând-o din perspectivă predominant stilistică, nu însă fără 
răgazuri largi în teoria literaturii şi, mai ales, în estetica receptării. Spirit sistematic şi sistematizator, 
vădind, contrapunctic, mari voluptăţi întru complicarea lucrurilor simple şi simplificarea celor complicate, 
criticul a început prin a reciti din unghi stilistic recuperator «didahiile» lui Antim Ivireanu şi «cronicile» lui 
Ureche şi Costin, în două cărţi de prim raft (Antim, Logos şi personalitate, 1971, Narațiunea şi cronicele 
lui Grigore Ureche şi Miron Costin, 1972), seducătoare în egală măsură prin performanţa analitică şi 
prin stil, mai exact spus prin scriitură.“ 


(C.B.) 

NEMOIANU, VIRGIL 
(n. 1940) 


VIAȚA ŞI ACTIVITATEA: Critic, istoric, teoretician literar, eseist, 
s-a născut în 12 martie 1940, la Bucureşti. Absolvă (1956) cursurile liceului „L.L. 
Caragiale“ şi ale Facultății de Filologie din Bucureşti (licență în engleză, 1961). 
Doctorat (1971) în literatura comparată la Universitatea din California. Redactor la 
Editura Academiei, la revista „Contemporanul“ şi „Teatru“. Lector la Catedra de 
engleză a facultății de limbi germanice (1964-1973), Bucureşti; Londra şi Cambridge 
(1973-1974); California, Barkeley, Cincinati (1975-1979). S-a stabilit în S.U.A.; din 
1979, profesor titularizat de limba engleză şi literatură comparată, directorul 
programului de literatură comparată la Universitatea Catolică (Washington D.C.). A 
publicat peste 20 de cărţi de critică, istorie literară, traduceri şi proză în România, 
Elveţia, Anglia, S.U.A. şi peste 600 de articole şi recenzii în România, Europa de Vest 
şi America de Nord. Este absolvent al Seminarului din Salzburg pentru studii americane 
(1968). Colaborator şi consilier la publicaţii şi edituri din Anglia, America, consilier 
român pentru „Enciclopedia Britanică“ (1975-1978). Membru al Comitetului Executiv 
al Diviziei de studii comparate a M.L.A. pentru romantism şi secolul XIX (1986-1991), 
membru al Consiliului Coordonator al I.C.L.A. — History of World Literature in 
European Languages (1986-1992), Membru al Academiei Americano-Române, a primit 
Diploma Specială a Academiei Americano-Române (al cărei membru este) pe anul 
1990 pentru critică literară. În 1985 a primit premiul pentru cea mai bună carte a 
anului în domeniul literaturii comparate, The Taming of European Literature and the 
age of Bierdermeyer (1984, Harward University Press). Este colaborator al postului de 
radio BBC, RFE şi VOA. 

OPERA: Srructuralismul, 1968; Simptome, 1969; Calmul valorilor, 1971; 
Utilul şi plăcutul. Comentarii asupra literaturii şi culturii, 1973; Eseul englez (I-II) 
antologic, 1975; Micro-harmony, The Grouwth and Uses of the Idyllic Model in 
Literature, 1977; The Taming of Romanticism, European Literature and the Age of 
Bierdermeyer, 1984 (Harward University Press) - premiul „Harry Levin - 1985 — cea 
mai bună carte a anului în domeniul literaturii comparate; O teorie a semidarului. 
Literatură, Progres şi Reacţiune, 1997 (Univers, Bucureşti); Jocurile divinității, 1997 
(Fundaţia Culturală Română, Bucureşti). 

REPERE ASUPRA OPEREI: Prezenţă activă în cultura occidentală, 
V.N. s-a impus încă de la primul studiu publicat în ţară, Structuralismul, în care a 
prezentat fenomenul structuralismului sub raport stilistic, contribuind la sincronizarea 
literaturii noastre, a cercetărilor în domeniul literaturii cu direcţiile moderne europene, 
universale. Temele abordate în următoarele volume sunt variate şi prezintă interes 

general, nu numai în rândul specialiştilor. Domeniile principale în care s-a manifestat 
Y.N. sunt: teoria literaturii, până în 1965, în istoria literaturii şi istoria ideilor secolului 
al XVIII-lea şi începutul secolului al XIX-lea, în Europa de Vest. 

APRECIERI CRITICE: 


| Marian Popa: „Inteligent, digresiv, amuzant şi erudit, eseistul descoperă generalul în 
| simptomatic şi pune logica în slujba analogiilor, preţiozitatea modernă a expresiei, întărind imaginea unui 
| spirit care tratează subiecte minore sau accidentale cu mijloace majore ale raţionamentului.“ 

i 

| | 


(C.B.) 


NICOLAE, NICOLAE I. 
` (n. 1939) 


VIAȚA ȘI ACTIVITATEA: Profesor, autor de manuale şcolare, N.I.N. 


s-a născut la 9 martie 1939 în comuna Diteşti, judeţul Prahova. Şcoala primară şi 


gimnaziul în comuna natală; cursurile liceale la „N.Grigorescu“ din Câmpina, Băicoi : 


şi Breaza (1953-1956). Studii universitare la Bucureşti, Facultatea de Filologie 
(1958-1963). Profesor de limba şi literatura română în Bucureşti la Liceul „Emil 
à Racoviţă“, Liceul nr. 25 — „Traian“, Colegiul Naţional „Sf. Sava“. Inspector general 
adjunct al Inspectoratului Şcolar al Municipiului Bucureşti (1990-1997); Inspector 
general (1997). Membru al Comisiei Centrale a Ministerului Educaţiei Naţionale pentru 
limba română (1970-1997); membru în Comisia Naţională a Ministerului pentru 


revistei „Limba şi literatura română pentru elevi“, din 1972; secretar al Societăţii de 
Ştiinţe Filologice, filiala Bucureşti (1988-1990); membru în Consiliul Naţional 
UNICEF (1994-1997). Doctor în filotogie, 1998, Universitatea din Bucureşti. 

* OPERA: autor sau coautor al manualelor de limba şi literatura română 
pentru învăţământul liceal: Literatura română, manual experimental, 1972; Limba şi 


literatura română, clasa a IX-a, 1977, 1989, 1990-1997; Limba şi literatura română, clasa . 


a X-a, 1989, 1990 — din 1995 şi coordonator; Limba şi literatura română, clasa a XI-a, 1989, 
1990-1997; Limba şi literatura română, clasa a XII-a, 1979, 1981, 1989, 1990; Limba şi 
literatura română, clasa a XII-a, 1993—1997, autor:şi coordonator; Eminescu, azi, antologie 
comentată, 1996; Eseul românesc în sec. al XX-lea, 1997; Literatura română, sinteze şi 
comentarii, 1995. A publicat în presa literară şi pedagogică peste 50 de articole; a realizat 
„peste 100 de emisiuni la Radioşcoală şi peste 50 de emisiuni la Teleşcoală. 

REPERE ASUPRA OPEREI: Pornind de la propria mărturisire 
potrivit căreia „condiţia umană se ameliorează numai prin cultură şi educaţie“ se 
poate spune că N.I.N., prin tot ce întreprinde, ca profesor, autor de manuale şcolare, 


concursul de limba şi literatura română „M. Eminescu“; membru în Comisia Naţională 
de Evaluare pentru Reforma Învăţământului; membru în. Colegiul de redactare al 

reprezentant în diferite comisii profesionale, ca inspector şcolar general, se 
subordonează acestor deziderate moderne ale societății secolului al XX-lea. 
N. Manolescu surprinde sugestiv personalitatea profesorului N.I.N.: „Este un excelent 
cunoscător al necesităţilor învăţământului preuniversitar“, Susţine ideea că printr-o bună 
corelare a studiului limbii şi literaturii române pe verticală, clasele I-XII, se va asigura 
de fapt o concepţie unitară, formativă, corectă, utilă, evitându-se supraîncărcarea, 
asigurându-se esenţializarea şi abilitarea elevilor în tehnicile de comunicare, în 
orientarea corectă şi generală în cultură, literatura română şi universală. 


Astfel, afirmă N.I.N. în „Tribuna învăţământului“ (15 iulie 1997): „Predarea 
limbii şi literaturii române trebuie să fie regândită în contextul mai special a reproiectării curriculare, în 
care să se realizeze armonia între ceea ce vrem să facem şi ceea ce se poate face ca, la sfârşitul unui ciclu 
de învățământ, produsul nostru — tânărul trecut prin şcoală — să fie apt de a face faţă solicitărilor 
într-o Românie aflată la standardele europene. Predarea limbii şi literaturii române trebuie să fie regândită 
cel puţin din două puncte de vedere: asigurarea unei perfecte corelări de la clasa I până la clasa a XII-a, 
cu obiective clare şi standarde clare; modificarea atitudinilor şi principiilor asupra modului în care trebuie 
însuşită limba română ca instrument de comunicare orală şi scrisă. La noi, s-a transformat însuşirea limbii 
române în însuşirea gramaticii, până la exces, neglijându-se alte compartimente ale ei, şi nu s-a lăsat 
niciodată timp pentru realizarea exerciţiului practic de comunicare“. | 

În lucrarea Eminescu, azi (antologie comentată), intenţia autorului a fost de a 
demonstra actualitatea eminesciană şi prin studiu în şcoală, în ciuda unor vicisitudini de care 
nici Mihai Eminescu nu a fost scutit, păstrându-şi încă forţa „de a solicita sensibilitatea în spiritul 
omului modern, care se întoarce la Eminescu nu dintr-o simplă curiozitate culturală, de muzeu, ci dintr-o nevoie 
de cunoaştere a unor stări eterne, dezlegate şi legate într-un limbaj care continuă să ne exprime mai bine decât 


propria noastră vorbă.“ În susţinerea afirmațiilor se bazează pe Titu Maiorescu, G. Călinescu, 
C. Noica, T. Vianu. Accentul analizelor sale cade pe problemele stilistice — stilul, expresia 
poetică, farmecul limbajului eminescian, fiind definitorii în statuarea locului creaţiei lui M. 
Eminescu în literatura română şi universală. l 

Prin studiul care deschide cartea Eminescu, azi, N.I.N. sintetizează 
dimensiunile fundamentale ale personalității eminesciene, începând cu perenitatea lui 
Eminescu şi continuând cu influența asupra poeziei române ulterioare. Este de semnalat 
claritatea expozeului său, logica şi documentarea afirmațiilor, sintetizând aprecierile 
exprimate în timp şi captând interesul şi emoția. Pentru profesori este un util instrument 
de informare şi proiectare, în acelaşi timp a activităţii didactice, de pregătire pentru 
examenele de definitivat, grade didactice etc. Cartea oferă, pe lângă problemele 
fundamentale prevăzute de programa şcolară privind personalitatea lui M. Eminescu, 
lecturi din creaţia poetului, grupate pe teme, conferind astfel, posibilitatea de a adânci 
semnificaţiile temei, având în vedere că textul literar este fundamental şi fixează 
eternitatea eminesciană. Prezintă sintetic viaţa şi activitatea poetului (în tabele 
sinoptice), temele, motivele creaţiei, speciile literare cultivate. Comentează temele: ars 
poetica, iubirea şi natura, inspiraţia mitologică, folclorică, „meditaţia filozofică. Este 
analizată şi proza eminesciană. Fiecare din capitolele de prezentare a temelor se 
structurează didactic cu o Introducere; date necesare pentru înţelegerea temei 
respective, analiză la textele literare prevăzute spre comentariu şi o antologie 


cuprinzând alte texte eminesciene din sfera temei discutate. Cartea cuprinde o 


bibliografie selectivă utilă pentru informarea generală. l NI 
Despre cartea lui N.I.N., Alex. Ştefănescu aduce în „România literară“ (18-24 iulie 
1997) şi alte argumente, menite să sublinieze valoarea şi utilitatea unei asemenea lucrări. 

APRECIERI CRITICE: 


Nicolae Manolescu: „Am scos împreună un manual de clasa a XII-a. E drept să spun că 
textele i-au aparţinut în marea lor majoritate, mie revenindu-mi coordonarea şi două sau trei capitole. 
Manualul cu pricina a fost în circulaţie ani buni, fiind cel dintâi care readucea (sau aducea) în studiul şcolar 
autori importanţi, ignoraţi de vechile programe. Exemplul edificator este Hortensia Papadat-Bengescu. N.LN. 
a colaborat şi la alte manuale, unele în vigoare.“ 

Alex. Ştefănescu: „N.I.N. face un mare serviciu elevilor, studenţilor, profesorilor, românilor 
stabiliți în străinătate şi tuturor celor dornici să se edifice asupra a ceea ce reprezintă Eminescu azi în 
cultura română punându-le la dispoziţie o antologie comentată a operei lui. În mod surprinzător, această 
antologie (care este în realitate mult mai mult decât atât şi anume o sinteză critică, un manual de iniţiere, 
un eseu ilustrat cu texte şi, în cele din urmă, o Enciclopedie Eminescu) are toate şansele să placă şi 
specialiştilor în literatură, oferindu-le spectacolul rezolvării rapide, într-un stil accesibil şi fără sacrificarea 

nuanţelor, a unor probleme complicate, ridicate de interpretarea biografiei şi creației eminesciene. 
Atitudinea lui N.I.N. este a unui admirator lucid, lipsit de fanatism. Admiraţia lui se exprimă 
prin competenţă, şi nu prin exaltare. Pentru a scrie douăzeci de pagini despre ce înseamnă Eminescu azi, 
autorul antologiei a citit mii de pagini de critică şi istorie literară. Acest vast material bibliografic, 
valorificat cu spirit critic îi dă posibilitatea să vadă ansamblul şi să aibă simţul proporţiei.“ 


(C.B.) 


NOICA, CONSTANTIN 
(1909-1987) 


VIAŢA ŞI ACTIVITATEA: Filozof, eseist, traducător (din filozofia - 


greacă şi germană), membru post-mortem al Academiei Române, C.N. s-a născut în 
24 iulie 1909 la Vităneşti-Grosu (jud. Teleorman) şi a murit la Sibiu, Păltiniş, în 1987. 
Cursuri la liceele „Dimitrie Cantemir“, şi „Spiru Haret“; licenţiat în filozofie 
în anul 1931; studii de matematică la Bucureşti (1932-1933). În 1940 şi-a luat 
doctoratul cu P.P. Negulescu, continuând studiile de specialitate în Franţa şi Germania. 
Bibliotecar la. Seminarul de istoria filozofiei la Bucureşti (1932-1934); cercetător 
principal la Centrul de logică (1965-1975). După 1948 a avut domiciliu forțat la 
Câmpulung-Muscel; efectuează şase ani de detenţie din cei douăzeci şi cinci de 
condamnare, potrivit însemnărilor lui Gabriel Liiceanu, din Jurnalul de la Păltiniş, 1991. 
După pensionare, s-a retras la Păltiniş, înconjurat de discipoli (Andrei Pleşu, 


Gabriel Liiceanu). 
„A debutat (1927) în revista „Vlăstarul“, a Liceului „Spiru Haret“ din 


Bucureşti cu poeme în versuri şi proză. 

Pasionat de filozofie, va traduce din Descartes, Kant, Augustin Anaxagoras, 
Hegel, Platon. Considerat de Gheorghe Uscătescu „una dintre cele mai autentice şi 
riguroase minţi filozofice ale secolului al XX-lea“, C.N. prin concepţii şi atitudini 
urmează drumul lui V. Pârvan, L. Blaga, M. Vulcănescu, M. Eliade, aplecându-se spre 
fondul spiritualităţii româneşti în care a crezut cu ardoare. Lecţia temeinică pe care 

o oferă C.N. culturii române, bazându-se pe marile valori ale s 
printre care M. Eminescu, C. Brâncuşi, L. Blaga, literatura Populară, reprezintă 
contribuţia sa originală fundamentală, Pentru C.N., Caietele omului „deplin al culturii 
române“ — numindu-l pe M. Eminescu — se constituie ca un exemplu temeinic pentru 
cultura universală, în care românii trebuie să aibă locul meritat. C.N. a editat opera 
lui Platon inițiind seria de Opere, cu dialoguri şi comentarii rafinate; a prefaţat 
traduceri din Heidegger, lucrări semnate de Ştefan Odobeja, Ionel Jianu. Cultivând 
eseul, C.N. excelează prin stilul colocvial, elevat, prinzând cititorul în mrejele 
speculațiilor sale intelectuale, dintre cele mai rafinate, într-un registru de o mare 
varietate — de la cultură la ştiinţă, la viaţă, dând uneori sfaturi pentru tineri, pe 
drumul lor de formare. A publicat în revistele: „Vremea“, „Revista Fundațiilor Regale“, 
„România literară“, „Viaţa Românească“, „Ramuri“ etc. i 

OPERA: Mathesis sau bucuriile simple (Premiul scriitorilor tineri pe anul 
1934), 1934; Concepte deschise în istoria filozofiei de Descartes, Leibniz şi Kant, 
1936; De caelo. Încercare în jurul cunoaşterii şi individului; Viaţa şi filozofia lui 
Descartes, 1937; Schița pentru istoria lui cum e cu putință ceva nou, 1940: Două 
indroduceri şi o trecere spre idealism, 1943; Jurnal filozofic. Pagini despre sufletul 
românesc, 1944; Fenomenologia spiritului lui Hegel, 1962; Douăzeci şi şapte de trepte 
ale realului (Eseu), 1968; Lysis sau despre înţelesul grec al dragostei de oameni şi 
lucruri, 1969; Creaţie şi frumos în rostirea românească, 1973; Eminescu sau gânduri 
despre omul deplin al culturii româneşti, 1975; Despărțirea de Goethe, 1976; Jurnalul 
de idei, 1977; Sentimentul românesc al ființei, 1978; Povestiri despre om, 1980; 
Devenirea întru fiinţă (vol. I-II), 1981; Trei introduceri la devenirea întru fiinţă, 
1984; Cuvânt împreună cu rostirea românească, 1987; Pagini despre sufletul 
românesc, 1991; Eseuri de duminică; Introducere în miracolul eminescian; Simple 
introduceri la bunătatea timpului nostru, 1992. 


REPERE ASUPRA OPEREI: C.N. este considerat „cel mai bun 


eseist, în latura filozofică pe care îl avem de la Blaga încoace“, apreciază E. Simion. 
În filozofia lui C.N. sunt prezente două noţiuni fundamentale: /ogosul şi ființa. Pentru 
C.N. „Eminescu reprezintă modelul omului total, al omului universal, acela care 
desface orizonturile şi trăieşte în ambianța arhetipurilor“ (E. Simion). C.N. citeşte pe 
Eminescu cu ochii unui rafinat profesionist. Prin EMINESCU SAU GÂNDURI DESPRE 
OMUL DEPLIN AL CULTURII ROMÂNEŞTI, C.N. relevă misterul formării unui nou 
spirit. El crede „cu o vigoare intelectuală nouă, că acesta este omul total al cukurii 
noastre, modelul etern arhetipal“ (E. Simion). 

Sub influenţa lui Nae Ionescu, C.N. concepea filozofia ca o şcoală liberă, 
de înţelepciune, învăţământul fiind considerat a avea rolul de a stimula gândirea 
tineretului. În JURNALUL FILOZOFIC (1944) C. Noica îşi exprimă opțiunea asupra 
formativului în detrimentul informaţiei: „Visez o şcoală — afirma C.N. — în care să nu se 
predea la drept vorbind nimic, Să trăieşti cuviincios, într-o margine de cetate, iar oamenii tineri, ai lumii, 
să vină acolo spre a se elibera de tirania profesorului. Căci totul şi toţi le dau lecţii. Totul trebuie învăţat 
din afară şi pe dinafară, iar singurul lucru care le e îngăduit din când în când e să pună întrebări. Dar 
nu vedeţi că au şi ei ceva, de mărturisit ceva? Şi nu vedeţi că noi nu avem întotdeauna ce să le spunem? 
Suntem doar mijlocitori între ei înşişi. Dar nici asta nu trebuie să le fie spus“, 

Excelent pedagog, logician subtil, C.N., apreciază Romul Munteanu, „şi-a precizat cu 
multă vigoare conceptele, iar dacă a fost nevoie a revenit asupra lor cu sporuri de nuanţe“. JURNALUL 


piritualităţii noastre, 

DE IDEI, început în 1934 şi încheiat în 1977, spre sfârşitul vieţii sale — reprezintă o 
adevărată memorie scrisă a devenirii autorului, un spaţiu de primă germinare a unor 
proiecte filozofice şi, totodată, un lexicon nemărturisit de noţiuni, principii, accepţiuni 
proprii de idei“. 

ROSTIREA FILOZOFICĂ ROMÂNEASCĂ, publicată în 1970, a fost reeditată 
în 1987 sub titlul Cuvânt împreună despre rostirea românească, volum independent 
ce include şi eseurile Creaţie şi frumos în rostirea românească şi Introducere la dor. 
În primul defineşte cuvântul: „Un cuvânt este un arbore. Că s-a născut pe pământul 
tău ori a căzut ca o sămânță din. lumea altora, un cuvânt este, până la urmă, o 
făptură specifică. A prins rădăcini în lumina ţării tale, s-a hrănit din ploile ei, a 
cunoscut şi s-a răsfirat sub un soare ce nu este nicăieri acelaşi, iar aşa cum este nu 
poate fi lesne mutat din loc, transplant, tradus", | 

Prin sensurile unor cuvinte, cum ar fi cuvântul dor, a săvârşi, a desăvârși, 
depărtişor, a sfârşi, ispitire etc. C.N. motivează starea de uimire a spiritului, definind 
estetica spiritului românesc. 

Astfel, explicarea cuvântului dor poate fi comparată cu definirea spaţiului 
mioritic de către L. Blaga. st 

În LUCEAFĂRUL ŞI MODELUL FIINȚEI, C.N. face o interesantă paralelă 
între absolutul din Luceafăr şi cel din basmul Tinerețe fără bătrâneţe şi viaţă fără 
de moarte: „Două creaţii, Luceafărul şi apoi un basm popular, Tinerețe fără bătrânețe, ar putea să 
ilustreze modelul antologic, schiţat mai sus, în prelungirea sentimentului românesc al fiinţei. În fapt, cum se 
va vedea, este în cele două creaţii mai mult decât o ilustrare a modelului; este o adâncire şi o reliefare a lui, 
cu Luceafărul învederându-i-se înțelesurile prin ncîmplinire, cu basmul popular, prin împlinire“. 

Excelent, stilul lui C.N., se caracterizează prin patos, ritm trepidant al 
rostirii, elaritate, logică, elevare, eleganţă şi acestea sunt numai câteva din calităţile 
rostirii lui C.N. Fiindcă se poate vorbi şi de un farmec al rostirii, care cucereşte cititorul. 


APRECIERI CRITICE: 


“Ion Negoiţescu: „Profet al metafizicii prime, iniţial — iniţiatice, cu patosul lui lăuntric 

„tinzând mai mult spre ascunzişurile firii decât spre lumina crudă din agora (voluntar ca şi involuntar s-a 

retras pe rând la Sinaia sau în pădurea Androneasa, la Câmpulung sau la Păltiniş), izbutind mereu să adune 

în jurul său adepţi care la rândul lor s-au impus, C. Noica seamănă oarecum cu Zarathustra, aşa cum l-a 

văzut Nietzsche şi cu Zamolxe, aşa cum l-a văzut Blaga.“ 

Nicolae Steinhard: „Originalitatea (lui Noica — n.n.) constă în stabilirea raporturilor 

intime şi tainice dintre gândire şi cuvinte. Noica, aşadar, se încadrează în marele curent contemporan al 
filozofiei care-şi pune problema capitală a raportului limbaj — cugetăre. 


lar devenirea întru fiinţă e o formulă creştină: devenirea între perfectul creştin. Şi Noica e un 


soi de Camus, un «monelist» căruia nu-i trebuie credinţă.“ 

Eugen Simion: „A defini o spiritualitate prin limbă s-a încercat şi altă dată. Uluitor la 
Noica este însă faptul că, vrând să facă o genealogie a cuvântului, ajunge să scrie o genealogie a 
spiritului românesc folosind elementele ce se află la îndemâna oricui. Nişte biete vorbe ca o să fie sau 
depărtişor se dovedesc a ascunde o istorie, o dramă şi o bogăţie de gândire ce ne surprind. Ne-ar surprinde 
ele dacă n-ar fi creaţia, rostirea, limbajul lui C. Noica atât de bine, frumos «împeliţab> (spre a-i folosi o 
vorbă care-i place)?! Într-o notă din Rostirea filozofică citim: «dar în orice comentariu zace un germene 
de îndrăcire şi toate întrupările gândului critic sunt statornic primejduite de împeliţările lui». Îndrăcirea 
lui C. Noica este ambiția lui de a coborâ la rădăcinile limbii române pentru a descoperi «facerea omului 
românesc», fineţea şi adâncimea spiritului său. Dar primejdia? Primejdia vine din împelizarea prea frumoasă 
a comentariului. Citite separat, articolele din Rostirea filozofică şi Creaţie şi frumos lasă o impresie de 
neuitat, citite laolaltă, după o sută de pagini, spiritul nostru e obosit de muzicalitatea monotonă a frazei. 
O variaţie a limbajului, o gimnastică mai acrobatică a minţii ar da ideilor o mai mare acuitate. 


CE Scanned with OKEN Scanner 


IPC NR IRON ARE RE O NE A a 


Ca gânditor preocupat de spaţiul spirutal românesc, C. Noica nu putea să nu ajungă la 
Eminescu, piatra de încercare pentru toate intelectele. Iubirea lui pentru Eminescu a luat în ultimii ani forma 
unui cult, provocat sau numai întărit de întâlnirea cu caietele rămase de la poet. Răsfoindu-le, el are 
sentimentul că se află în faţa unui miracol şi publică în presă mai multe articole în scopul de a atrage 
atenţia opiniei publice asupra însemnătăţii lor. (...) O parte din aceste articole au fost cuprinse în volumul 
Eminescu sau gânduri despre omul deplin al culturii româneşti (1975) (...) Teza lui Noica este că cele 15000 
de pagini ale caietelor rămase de la Eminescu exprimă un nou spirit şi că acest fapt a fost înţeles de către 
puţini. Doar Nicolae lorga, văzând în Eminescu «cea mai vastă sinteză făcută de vreun suflet de român» 
ar fi avut viziunea, grandorii omului ascuns în foile îngălbenite ale manuscriselor. Ceilalţi l-au privit cu ochi 
«de alexandrini», inclusiv G. Călinescu, care exploatând totul şi înțelegând mai mult decât contemporanii 
săi, a sfârşit prin a pune pe cântar lucrurile, dar Eminescu nu trebuie «judecat» — zice C. Noica — ci 
«cuprins». Cuprinderea ne-a arătat că ceea ce este Goethe pentru germani este Eminescu pentru noi: 
«conştiinţa noastră mai bună»,“ 

Romul Munteanu: „Dacă din opera lui Constantin Noica s-a putut alcătui o carte de 
înțelepciune, aceasta nu rezultă doar din faptul că se adresează tineretului, ci din necesitatea unor complexe 


pedagogii a întrebărilor şi răspunsurilor, a confesiunilor moralizatoare, a definiţiilor succinte şi clare, a 


distincţiilor logice necesare. Există în aceste enunţuri aforistice ale lui Constantin Noica o pedagogie a 
întregului şi a părţilor, totul fiind mereu mai mult decât fragmentele. Când autorul se referă doar la câteva 
filozofii, este evident că totul reprezintă mai mult decât părţile. Dar reducţionismul practicat de Constantin 
Noica este şocant prin accente. Ele sunt acte de deschidere şi închidere pe care trebuie să le urmărească 
cu grijă. Aşa trebuie înţeleasă şi departajarea pe care o face. în istoria culturii. Riscurile devin simboluri 
ale unor spaţii naţionale. «Fiecare cultură are într-un ceas al ci un om deplin, un arhetip: Homer, Dante, 
Shakespeare — poate Cervantes, Goethe. La noi Eminescu. E ceasul unic în care limba nu e deplin formată, 
istoria comunităţii deschisă, spiritul culturii e încă nedefinit. Acel ceas e irepetabil. Nu vom mai avea un 
Eminescu, aşa cum nici culturile celelalte nu au mai avut un Dante, un Shakespeare, un Goethe... doar Franţa 
nu are un arhetip». | 

Enunţările noiciste funcţionează ca afirmaţii sau ca ncgaţii, exprimate într-un limbaj autoritar. 
` Ele nu sunt întotdeauna urmate de motivații, şi explicaţii, adeseori amânate sau lăsate în seama cititorului. 
Aşa se produc invitaţiile lui Constantin Noica la reflecţie. Există o anumită presiune a textului asupra 
receptorului, căruia nu-i este îngăduită tăcerea echidistantă“. 

Gabriel Liiceanu: „În lumea aceasta, atinsă de regula scepticismului, Noica a coborât de 
câteva ori, în chipul cel mai nefilozofic, cu gândul de a o modela. De câteva ori, ieşirile lui în arena Faptei 
i-au conferit alura unui om care a acumulat supărarea în tăcere şi care izbucneşte din te miri ce, cu o furie 
şi un patetism disproporţionate. Supărările acestea violente, forme de manifestare ale unei iubiri care te 
hrăneşte din defectele obiectului îndrăgit, se iscau adesea, când nu puteau viza situaţia însăşi, în preajma 


unui simplu simptom.“ | 
b (C.B.) 

OLTEANU, A. GHEORGHE 
(n, 1939) 


VIAŢA ŞI ACTIVITATEA: Profesor de limba şi literatura română, 


autor de manuale, s-a născut pe 9 iunie 1939, la Mireş, jud. Prahova. Studii 
universitare de limba şi literatura română la Bucureşti (1961-1966). În 1969, devine 
profesor la Colegiul Naţional „Cantemir-Vodă“ din Bucureşti. Doctor în ştiinţe 
filologice al Universităţii din Bucureşti, cu teza Retorica liricii orale româneşti (1977). 

Desfăşoară o intensă activitate didactică şi ştiinţifică. Sub conducerea sa, 
revista liceului „Dimitrie Cantemir“ apare, câţiva ani, în condiţii grafice deosebite, cu 
un conținut bogat şi divers: creaţie literară a elevilor, articole consacrate domeniilor 
instrucției şcolare: istorie, geografie, matematică, biologie, fizică, limbi moderne etc. 

În paralel, colaborează la reviste ca „Limbă şi literatură“, „Limbă şi 
literatură română“, „România literară“, cu studii şi articole de literatură, folclor, 
didactică: În 1979, în colaborare cu prof. dr. Maria Pavnotescu, publică Limba şi literatura 


română, manual pentru clasa a XI-a. În anii următori, participă la alcătuirea manualelor de 


limba şi literatura română pentru liceu (clasele a IX-a - a XII-a), cu diferite capitole: folclor, 
curente literare” şi culturale (umanismul, iluminismul, clasicismul, romantismul), Mihai 
Eminescu, Alexandru Macedonski, Tudor Arghezi, Lucian Blaga. 

OPERA: Structurile retorice ale liricii orale româneşti, 1985; Folclor şi 
literatură cultă, 1994; Mihail Sadoveanu, Baltagul (prefaţă, tabel cronologic, 
comentariu literar, referinţe critice şi bibliografie), 1994; Cronicarii, 1995; lon Budai- 
Deleanu, Ţiganiada (comentariu şi text antologat), 1995, 

REPERE ASUPRA OPEREI: Ca membru în Comisia de limba şi 
literatura română, de pe lângă Ministerul Educaţiei Naţionale (al Învăţământului), a 
contribuit la elaborarea programelor şcolare, a participat la Concursul naţional „M. Eminescu.“ 

Cu excepţia primei cărţi, care reprezintă un studiu de specialitate propriu- 
zisă privind specificitatea poeticităţii liricii folclorice, celelalte sunt scrise pentru a 
veni în sprijinul profesorilor, al elevilor şi al studenţilor. | 

STRUCTURILE RETORICE reprezintă un studiu aprofundat al figurilor 
retorice caracteristice unei singure secţiuni a folclorului literar şi anume lirica populară. 

Deşi foloseşte conceptele teoriei literaturii culte, autorul grupează figurile retorice, în 
funcţie de materialul faptic supus investigaţiei, în trei mari categorii: cele care 
contribuie la compoziţia textelor de lirică populară (paralelismul, anafora, anadiploza, 
enumeraţia, interogaţia etc.), cele care se subsumează semanticii (metafora, comparaţia, 
simbolul, metonimia etc.) şi, în fine, cele legate de eufonie (rima, asonanţa, ritmul, 
aliteraţia etc.). 

Lucrarea FOLCLOR ŞI LITERATURĂ CULTĂ, urmăreşte punctele de contact 
dintre literatura de autor şi folclorul în general. Altfel spus, nu se are în vedere numai 
folclorul literar, ci şi miturile sau reprezentările mitice, riturile, ceremonialurile etc., 
neverbalizate ca atare în folclor, dar cu ecouri în literatura scrisă. 

Lucrările de didactică, îndeosebi manualele la care a colaborat se remarcă 
prin ţinută ştiinţifică şi metodică. Informaţia largă este structurată potrivit cu vârsta 
elevilor. MANUALUL DE LIMBA ŞI LITERATURA ROMÂNĂ pentru clasa a XI-a, 
elaborat în colaborare cu prof. dr. Maria Pavnotescu (Colegiul Naţional „Sf. Sava“), 
1979, a reprezentat o premieră în predarea disciplinei prin faptul că manualul era 
conceput în contextul literaturii universale, pe curente literare, permiţând accesul 
elevilor de liceu la marile valori universale, dar şi înţelegerea mai largă a evoluţiei 


literaturii române, în sincronizarea ei cu universalitatea. Pentru prima dată informaţia , 


era structurată în tabele sinoptice sugestive care permitea desfăşurarea unor lecţii, 
suple, active, interesante pentru elevi şi profesori. Manualul reprezenta pe lângă o 
premieră pedagogică, bine primit în şcoală de elevi şi profesori, o reuşită în planul 
experienţelor pedagogice, didactice din Franţa, Belgia, Germania, America. 


APRECIERI CRITICE: - 


Iordan Datcu: „Structurile retorice ale liricii orale româneşti“, preocupată, cum se vede din titlu, 
doar de lirica orală, spre deosebire de alte retorici apărute, cum au fost acelea ale lui Gh. Vrabie şi Ov. Bârlea, 
este o atentă analiză a figurilor de retorică. Examinarea fiecărei figuri retorice capătă, cum a observat N. 
Constantinescu, «aspectul unor foarte aplicate şi originale analize de text, depăşind nivelul simplei inventarieri şi 
exemplificări a figurii respective, demonstrând funcţia acesteia în interiorul textului, modul cum se combină cu 
celelalte elemente ale enunţului pentru realizarea întregului». - 

Ion Rotaru: „În capitolul al IV-lea şi ultimul (al Structurilor retorice...), Către o analiză 
totală a textului de lirică orală, A. Gh. Olteanu se dovedeşte un practician al analizei dintre cei mai 
experimentați. Abia acum ne dăm perfect de bine seama că el a înţeles deplin rostul variantei (Retorica), 
în funcţie de invariantă (Poetica). Având competenţa — spre a ne menţine în câmpul terminologiei propuse 
— analistul este în acelaşi timp un performer exersat în studii îndelungi, austere... Bine proporționate, fără 
vorbăria care pândeşte adesea pe câte unii dintre confrați, de q expresie critică fără cusur în eleganța ei, 
concisă, spunând în subtext mai mult decât se poate spune de obicei, cele două analize (e drept, aplicate 
unor texte alese anume pe potriva metodei) sunt tot ceea ce s-a făcut mai bun în această materie până 
acum la noi.“ 

| Eugen Simion: „Meritul lui A. Gh. Olteanu este de a reactualiza subiectul (circulaţia 
miturilor în folclor şi în literatura cultă) şi de a sintetiza, într-un studiu didactic superior, opiniile estetice 
„şi etnografice. El face mai mult decât atât: propune un model de analiză didactică, şi, din compararea 
textelor, pune în evidenţă variabilele şi invariabilele creaţiei în funcţie de timp şi stil individual.“ 


(S.B.) 

ORNEA, ZIGU 
(n.1930) 


- VIAŢA ŞI ACTIVITATEA: Istoric literar, editor, Z.O. s-a născut pe 
27 august 1930 în localitatea Frumuşica, jud. Botoşani. A absolvit (1955) Facultatea de 
Filozofie a Universităţii Bucureşti. Redactor la Editura de Stat pentru Literatură şi 
Artă (1955-1959), la Editura Meridiane (1966-1969), şef de secţie, director la Editura 
Minerva, redactor la revista „România literară.“ Director la Fundaţia Culturală 
Română. Debutează în „Gazeta literară“ (1960). 

S-a ocupat de curentele ideologice din literatura română: Junimea, 
Sămănătorismul, Poporanismul, Curentul de la „Contemporanul.“ A alcătuit 
antologii, a prefaţat şi îngrijit ediţii. 

OPERA: Critică: Concepţia socială şi filozofică, 1965; A. D.Xenopol, 
Concepția socială şi filozofică, 1965; Junimismul, 1966; ed. a doua Junimea şi 
. Junimismul, 1975; Trei esteticieni, 1968; Studii şi cercetări, 1972; Confluenţe, 1976; 

Curentul cultural de la Contemporanul, 1977; Tradiționalism şi modernitate în deceniul 
al treilea, 1980; Comentarii, 1981; Viaţa lui C.D. Gherea, 1982; Opera lui C.D. 
Gherea, 1983; Actualitatea clasicilor, 1985; Interpretări, 1988; Viaţa lui Titu 
Maiorescu, 1988; Ediţii: Cercetări critice şi filozofice de H. Sanielevici, 1958; Scrieri 
sociale şi filozofice de A. D. Xenopol, 1965; Scrieri estetice ale lui M. Dragomirescu, 
1968; C. Stere, în preajma revoluţiei, 1944; Lucrări în colaborare: cu I. Cojocaru: 
Falansterul de la Scăieni, 1966; cu N. Gogoneaţă: A. D. Xenopol, 1965. 

REPERE ASUPRA OPEREI: Prezent în cultura română prin studii 
asupra tendinţelor, direcțiilor literaturii române, marcate de sfârşitul secolului al XIX-lea 
şi începutul secolului al XX-lea, Z.O. realizează o analiză din perspectivă ideologică, 
politică şi estetică, punând la îndemâna criticilor ample informaţii necesare pentru 
înţelegerea mersului literaturii şi culturii române. 

Preocupat de realizarea unei istorii a esteticii româneşti, a dat în anul 1968, 
prin lucrarea TREI ESTETICIENI, studii valoroase referitoare la M. Dragomirescu, 
P.P. Negulescu şi H. Sanielevici. Iată cum defineşte junimismul în lucrarea JUNIMEA 
ŞI JUNIMISMUL (1975): „Junimismul este aşadar mai întâi, după opinia noastră, un curent de idei 
complex (literar, ideologic, cultural, politic) care a inaugurat o nouă orientare nu numai în literatura şi 
cultura epocii, dar şi în spiritul public.“ 

Despre proza politică eminesciană, în COMENTARII (1981), Z.O. afirmă: 
„Unul din marile evenimente ale anului 1980 a fost, întru totul, apariţia volumului LX din opera lui Eminescu. 
Acest tom monumental inaugurează seria volumelor ce vor publica întreaga publicistică eminesciană. 
Evenimentul c cu adevărat extraordinar în semnificaţie pentru că readuce la lumină, pentru prima oară 
după patru decenii de dăunătoare tabuizări, unul dintre compartimentele fundamentale din opera poetului 
național.“ 

În TRADIŢIONALISM ŞI MODERNITATE ÎN DECENIUL AL TREILEA 
afirmă despre Liviu Rebreanu: „Primul mare roman de idei românesc, Pădurea spânzuraților este 
şi o extraordinară carte de analiză“, iar despre Hortensia Papadat-Bengescu: „Alături de 
Rebreanu, este întemeietoarea unei modalităţi moderne în roman: analiza psihologică cu deosebire a zonelor 
obscure ale conştiinţei.“ Şi adăugă mai departe: „Prin mediul surprins şi modalitatea recreării, 
romanul românesc cucereşte — datorită Hortensiei Papadat-Bengescu — o dimensiune europeană.“ 

Despre lucrarea monografică VIAŢA LUI C. DOBROGEANU GHEREA 
(1982), Mircea Iorgulescu (Prezent, 1985) afirmă că este primul mare studiu å lui 
Z.O., „în care perspectiva şi metodologia aparţin precumpănitor istoriei literare, nu sociologiei culturale 
sau istoriei mişcărilor politico-ideologice. (...) Cartea lui Zigu Ornea se citeşte ca un adevărat roman — un 
roman ce evocă destinul unui personaj excepţional. (...) După Viaţa lui C.D. Gherea, Zigu Ornea a dat şi 
necesara urmare a monografiei sale, analizând şi interpretând de-a lungul unui compact volum de 500 de 
pagini opera criticului literar.“ 

Continuând investigarea personalităţilor culturii române, Z.O. va publica în 
1986 (Editura Cartea Românească), vol.I al monografiei VIAŢA LUI TITU 
MAIORESCU, monografie pe care o deschide şi o închide prin rostiri semnificative, 


confesive: „Să încep şi de astă dată cu o mărturisire. Personalitatea lui T. Maiorescu este o pasiune 
din tinereţe, când în Botoşanii mei liceali, un bătrân profesor, fost colaborator al Convorbirilor literare ne 
îndruma spre lectura revistei Junimei şi a scrierilor fondatorului ei.“ Iar în încheiere: „Îndrăznesc să 
cred că, prin dezvăluirea suprafeţei nevăzute a lumii, am contribuit la răsturnarea statuii lui Maiorescu. 
Nu am intenţionat să-i ridic eu însumi un monument pentru că potrivit butadei lui Heine despre Goethe, 
şi l-a ridicat singur în timpul vieţii. Nu am făcut decât să-i redesenez proiectul, cu liniile mai apăsate, 
ştiind bine că monumentul există aevea în spaţiul cultural românesc, unde personalităţile exemplare sunt 
cinstite cum se cuvinte. Am lucrat, nu de puţine ori, cu material inedit, cules cu trudă acolo unde stătea 
depozitat, aşteptând -să fie explorat şi utilizat. Că m-am învrednicit să fiu eu primul, e probabil, o pură 
întâmplare.“ 


APRECIERI CRITICE: 
Pompiliu Marcea: „Cărţile sale (Zigu Ornea) beneficiază de o informaţie riguroasă.“ 


Marian Popa: „Cartea (n.n. Trei esteticieni) îşi propune să ofere o imagine parţială asupra 
tendințelor variate manifestate în estetică timpului. Dacă abordarea teoretică este mediocră, sunt 
importante prin informaţiile cu caracter documentar, unele inedite, între care un jurnal al lui Mihail 
Dragomirescu şi corespondenţa sa cu Croce.“ 

Mircea Iorgulescu: „Fără a fi direct formulată ca atare, deşi adesea e transparent 
sugerată, aceasta şi este preocuparea fundamentală a monografiei lui Z. Ornea, cercetător prob, 
conştiincios, înzestrat cu o uimitoare putere de muncă, ori cu multă ştiinţă de carte, care a dat până acum 
literaturii şi culturii române o lungă serie de studii fundamentale privind marile momente şi direcţii de idei 
înregistrate la noi în a doua jumătate a veacului trecut şi în primele decenii ale secolului nostru: Junimea 
şi Junimismul, Curentul cultural de la «Contemporanul», Sămănătorismul, Poporanismul, Tradiţionalism 
şi modernitate în deceniul al treilea. În şirul acestor lucrări, toate de proporţii considerabile, intră 
monografia despre Gherea, prin care Z.O, a trecut de la studierea «curentelor», la studierea sistematică a 
personalităţilor reprezentative.“ 

Mihai Zamfir: „Z. Ornea continuă seria de sinteze socio-literare, în care ambianța culturală 
antrenează textul literar propriu-zis: Poporanismul, în 1972: Junimea şi Junimismul, în 1975; Curentul literar 
de la „Contemporanul“, în 1977. Toate aceste monografii au în centrul lor momente ale istoriei noastre 
literare în care ideologia sau teoria generală au acţionat ca un coagulant, asimilând creaţia literară.“ 

Ion Negoiţescu: „Z. Ornea este unul din cei mai harnici şi iscusiţi istorici literari ai noştri. 
Autor de monografii importante asupra Juninismului şi Sămănătorismului, el s-a ocupat de asemenea 
monografic, de personalitatea lui C. Dobrogeanu Gherea, a cărui viaţă ne-a redat-o într-o incitantă lucrare... 
Ambiţia sa de a se apleca printr-un volum asupra vieţii lui Titu Maiorescu, iniţiatorul Junimismului şi 
adversarul ideologic al lui Dobrogeanu-Gherea, este întru totul justificată şi spre a o recunoaşte din capul 
locului, într-adevăr izbutită. (...) În cazul lui Maiorescu, nu mi se pare suficientă, cu toate revelaţiile ei, 

şi cred mai degrabă că, în ce priveşte judecarea personalităţii lui creatoare, se cere o metodă mai 
sintetică, îmbrăţişând integralitatea umană a persoanei vizate, O metodă mitologică... în măsura în care 
mitologia e în contiguitate cu istoria —, fiind singura în stare să dea seamă de zelul lui Maiorescu, în 
cultura română, pe care el şi l-a îndeplinit admirabil.“ l E 
Marian Papahagi: „Autor de monografii compacte, acoperind cronologic, într-o 
impresionantă suită, istoria ideologiei literare din ultimele decenii ale secolului trecut până la începutul 
anilor *30, cu marile ei curente (de la junimism, sămănătorism, poporanism până la confruntările de idei 
din «deceniul al treilea»), cu marile figuri tutelare (Gherea, Maiorescu, Stere), Z. Ornea este, între 
cercetătorii de azi, nu numai un istoric literar perfect informat şi un editor încercat, ci şi unul eg eta 
cronicari specializaţi în comentarea reeditărilor (sau primelor editări) din autorii si emeted la Clasici a 
scriitorii mai puţin sau deloc cunoscuţi, fără a se exclude din listă filozofii, istoricii, folcloriştii etc. 


` (C.B.) 

PALEOLOGU, ALEXANDRU 
(n. 1919) 


VIAȚA ŞI ACTIVITATEA: Critic literar, eseist, s-a născut în 
14 martie 1919 la Bucureşti. A urmat cursurile Liceului „Spiru: Haret“ (1930-1938), 
apoi ale Facultăţii de Drept (1938-1943). Va frecventa, de asemenea, o perioadă 
(1947-1949) cursurile Facultăţii de Teatru, secţia regie. Publică iniţial eseuri despre 
pictură în „Universul literar“ (1938) şi „Gândirea“ (1939). 

OPERA: Spiritul şi litera. Încercări de pseudocritică, 1970; Bunul simţ ca 
paradox 1972, 1997; Simţul practic, 1974; Treptele lumii sau calea către sine a lui 
Mihail Sadoveanu, 1978; Ipoteza de lucru, 1980; Alchimia existenţei, 1983. 

REPERE ASUPRA OPEREI: Debutează editorial în 1970 cu volumul 
SPIRITUL ŞI LITERA, subintitulat Încercări de pseudocritică, unde, cu profunzimea-i 


cunoscută, afirmă: „Paginile acestea cuprind confidenţele unui maniac care simte nevoia să se 
întreţină cu alţii despre slăbiciunea lui. Autorul lui nu are firea unui cărturar, şi spiritul său e departe de 
a fi unul ştiinţific. E imprudent şi nestatornic în îndeletniciri şi apucături; n-a ştiut să se ferească nici de 
influenţe dubioase nici de atitudini hazardate. Din inadvertenţă, distracţie sau curiozitate, s-a pomenit în 
variate avataruri, care i-au sporit mult de tot cunoştinţele despre lume şi viaţă. În privinţa acesta, fără nici 
o modestie, se pretinde într-adevăr priceput. Dar lumea şi viața nu sunt nimic fără cărți (Există, fireşte, 
şi cărţi nescrise, dar în esenţă totuşi cărţi). Câră literatură atâta viaţă (Nu invers). De aceea, poate din 
pudoare. poate din ipocrizie m-au travestit în critic, cu o haină ce nu-mi e pe măsură. De fapt au scris 
despre mine şi, cu respectul cuvenit, despre domeniile voastre.“ În cea de a doua carte, BUNUL 
SIMŢ CA PARADOX, avansează ideea că paradoxul, reprezentând: „ O alarmă a 
inteligenței“, are rolul de a reabilita banalitatea. 5 

În volumul TREPTELE LUMII SAU CALEA CATRE SINE A LUI MIHAIL 
SADOVEANU (1978), A.P., analizând cele trei opere sadoveniene: Creanga de aur, Baltagul 
şi Ochi de urs, în sensul criticii arhetipale, apreciează că M. Sadoveanu este un spirit erudit, 
un filozof, un bun cunoscător al științelor vechi. „Civilizația arhaică la care aspiră Sadoveanu şi a 


cărui structură ọ conservă nu este rudimentară, ci primordială, adică nedegradată. Năzuinţa la arhaitate nu 


înseamnă involuție sau retrogradare, ci reprezentarea modelului perfect, absolut, arhetipal. Patriarhalitatea 
sadoveniană este aproximarea arhetipicii primordiale,.e deci o restaurare. La scară mică sau, mare aceasta se poate 
realiza în variate momente sau condiţii istorice; cea mai deplină o înfăţişează Sadoveanu în ciclul Fraţilor Jderi, 
sub domnia lui Ştefan cel Mare. Nostalgia arhetipurilor este în fond «anamnesis platoniciană» şi presupune mitul 
reîntoarcerii. Sadoveanu nu poate fi înțeles fără mitul eternei reîntoarceri.'* 

A.P. consideră că Mihai Sadoveanu este, după M. Eminescu scriitorul nostru 


cel mai cult, iar ca filozof ar fi mai original decât Blaga. Iată ce afirmă criticul: „Din 
perspectivă lui Sadoveanu (care este şi a lui Goethe şi a lui Balzac, şi a multor altora,de pildă Spinoza) 
raţiunea este înțeleasă ca fiind substanţială, ea fiind adică în lucruri şi în lume, deci ca fiind esenţa 
universului, spiritului uman incumbându-i să o pătrundă şi să o dezvăluie atât cât îi este posibil, adică 
progresiv din ce în ce mai mult. Pentru aceasta e necesară operaţia spiritului pe care nu o putem numi decât 
transcendenţă, sau mai exact transcendere în imanenţă; transcendenţei i se atribuie aşadar un caracter funcţional.“ 

Sunt de reţinut aprecierile pe care le face Eugen Simion asupra personalităţii 
lui A.P., subliniind contribuţia originalității sale, prin ceea ce înseamnă realizarea unei 
„opere de imaginaţie critică“, seducătoare. 


APRECIERI CRITICE: 


Eugen Simion: „Înainte de a fi un critic hermeneut, interesat de scenariul inițiatic al operelor, 
Al. Paleologu este un moralist. Unul dintre cei mai instruiți şi mai fini din câţi avem. Carţile lui se citesc 
cu plăcere şi satisfac, intelectualiceşte, pentru că moralistul nu suceşte fraza, cum fac atâţia pentru a scoate 
din ca paradoxul, moralistul caută adevărul în anomaliile gândirii şi neobişnuitul, sublimul în platitudinile 
ei. (...) 

Stilul lui Al. Paleologu are pregnanţă şi expresivitate fără a fi excesiv colorat şi aproape deloc 
metaforic. Analiza este în chip frecvent întreruptă (în fapt: împlinită) de propoziţiile aforistice. Asemenea 
evaziuni din litera temei constituia farmecul unei eseistici care pentru a se impune, trebuie să fie şi puţin 
filozofică şi să stabilească relaţii pe care simţul comun nu le poate închipui. (...) 

Al. Paleologu ne-a dat nu un alt Sadoveanu, cum se spune de obicei, ci un posibil Sadoveanu, 
ascuns în spatele unei scriituri line, armonioase, cu valori plastice şi muzicale incontestabile. Şcoala şi critica 
veche (ordinea lor nu contează) au împământenit ideea că adevăratul Sadoveanu se află, în limbajul 
extraordinar, în stilul prin care respiră clasicismul lui fundamental. Al. Paleologu este iritat şi de această 
prejudecată, şi-i împărtăşesc iritarea. Teza lui, abia schiţată în Treptele lumii..., este că descrierile, 
reveriile sadoveniene ascund totdeauna ceva, dincolo de limbajul mătăsos, muzical există o mişcare 
colosală a spiritului, şi spiritul urcă departe spre pilaştrii de la Memfis şi numerele lui Pitagora. : 

Există în astfel de interpretări, o primejdie pe care Al. Paleologu o evită în genere, dovadă 
că bunul simţ este o forţă activă şi ocrotitoare în critică: primejdia de a transforma orice fapt în mit, de 
a vedea în evenimentul cel mai simplu o epifamie. Criticul alungă de la sine asemenea ispită şi, într-un loc, 
când imaginea îl duce de la Vitoria Lipan spre Orfeu şi Euridice, el opreşte comparaţia şi cedează 
clasiciştilor noştri această temă. Mişcare solitară, altfel criticul care umblă cu o ramură în mână şi 
descoperă în orice pagină o reminiscență a sacrului sfârşeşte prin a falsifica simbolurile operei. Treptele 
lumii... este şi din acest punct de vedere, o carte inteligent construită. Teoretic ea se sprijină pe 
interpretările lui Joung şi Mircea Eliade, fără a aplica integral, metodele acestor savanţi. Critica lui Al. 
Paleologu nu-i în totalitate arhetipală, nici hermeneutica lui nu rămâne în dialectica sacrului şi a profanului. 
Metoda se defineşte în funcţie de obiectul literar. Al. Paleologu pleacă de la un proiect spiritual şi, în 
interiorul lui, eseistul, moralistul se mişcă în libertate. Iubirea ca filozofie este, de pildă o temă a 
moralistului. Opera vine în întâmpinarea eseistului şi-i justifică intuiţiile.“ 

Alexandru Piru: ...7reptele lumii sau calea către sine a lui M. Sadoveanu (1978), încercare 
de hermeneutică a scrierilor socotite iniţiatice precum Creanga de aur şi Baltagul, eseu mai valabil ca pură 
demonstraţie, decât ca exegeză.“ 

Dan Cristea: „Nu există, aparent, nici un mister în literatura eseistică a lui Al. Paleologu. 


Stilul ei decis, imperios, brizant, de o perfectă limpezime şi de un funciar raţionalism pare să elimine acea ` 


pecete a interiorităţii, acea tranziţie inefabilă, clarobscură de la ceea ce este categoric afirmat la ceea ce 
rămâne latent, subînţeles, elementar, tranziţie a cărei descoperire constituie nu numai unul din scopurile 
criticii, dar care îi şi legitimează, totodată, una dintre sursele de autentică încordare creatoare. 

Critica pe care o practică Al. Paleologu este o critică diamant: ea taie cu atâta fineţe cadrele 
subiectului, încât ceea ce rămâne, fireşte nu din punctul de vedere al sensului, al mesajului, al ecourilor 


imediate şi al celor persistente, este ceea ce rămâne de regulă în urma unei atari operaţii: pulberea care se 


pierde printre degete. (...) Cărţile lui Alexandru Paleologu sunt file smulse dintr-un jurnal intim, de real 
interes şi rezonanţă umană.“ | 
Ion Negoiţescu: „Eseistul şi criticul literar mimează chiar, în activitatea sa publicistică, pe 
simplul amator, dând paginilor lui scrise un aer de oralitate salonardă, în candoarea şi fortuitul ce sunt 
proprii oricărei cauzerii, deşi tema s-ar părea că acuză cu totul altceva.” 
C.B. 

PANDREA, PETRE 
(1904-1968) 


VIAŢA ŞI ACTIVITATEA: Escist, jurist, filozof, sociolog, criminolog, 
semnând cu pseudonimul Marcu Balş, s-a născut în 26 aprilie 1904, la Balş, jud. Olt, 
şi a murit în 8 iulie 1968, la Bucureşti. A făcut Liceul militar la Mânăstirea Dealu, 
apoi studii de drept şi filozofie la Bucureşti şi în Germania: „După şapte ani de studii la 
Universitățile germane P.P. devine criminalist, sociolog şi critic literar în descendența lui H. Taine şi 
. Brandăs“ (E. Simion). Semnează în „Gândirea“, la 1928, cu numele de Petre Marcu 
Balş, Manifestul crinului alb, prin care se cerea o libertate limitată doar de zei şi o 
orientare a forţelor tinere. G. Călinescu a răspuns printr-un pamflet intitulat Generaţia 
bombastică, apărut în „Viaţa literară“ din 27 octombrie 1928. 

Desfăşoară o bogată activitate politică şi publicistică. A fost apropiat lui 
V. Pârvan. Publică în revistele vremii: „Bluze albastre“, „Veac nou“, „Stânga“, „Viitorul 
social“, „Azi“, „Cuvântul liber.“ S-a remarcat ca avocat, în pledoariile pe care le făcea. 

A debutat în „Viata Românească“ cu eseuri literare şi sociologice. 

OPERA: Psihanaliză judiciară, 1932; Beiträge zur Montesquiens 
deutschen Rechsquellen (Contribuţii privitoare la Montesquieu), 1932; Germania 
hitleristă, 1933; Filozofia politico-judiciară a lui Simion Bărnuţiu, 1935; Procedura 
penală adnotată şi comentată (în colab. cu Lucrețiu Bănărescu şi V. Atanasiu), 1939; 
Criminologia dialectică, 1945; Portrete şi controverse, I, 1945; seria a Il-a, 1946; 
Pomul vieţii (jurnal intim), 1944; D. Cantemir: Descrierea Moldovei. Traducere de 
Petre Pandrea cu o prefaţă de acad. G.I. Culianu, 1956; Brâncuşi: Amintiri şi exegeze 
1967, ediţie nouă, 1976; Eseuri, Portrete şi controverse. Germania hitleristă. Pomul 
vieții. Antologie de Gh. Stroia. Prefaţă de G. Ivașcu, Editura Minerva, 1971; Atitudini 
şi controverse, ediţie îngrijită, cuvânt înainte şi note de Gh. Epure, Editura Minerva, 
1982. = | 
REPERE ASUPRA OPERET: Scrierile lui P.P. se caracterizează prin 
„fantezia explozivă“ de „a ataca deodată şi cu toate armele inteligenţei un subiect.“ 
„Poate fi recunoscut, afirmă E. Simion, modelul lui Iorga de a polemiza.“ Şi criticul 
surprinde foarte bine nu numai trăsăturile de caracter ale lui P.P., dar şi spiritul 
neliniştit al acestuia: l 

„Critica spiritului critic făcută de Petre Pandrea este elementară şi absurdă. Confruntând 
planurile, el neagă tocmai ceea ce este viu şi clar în cultura românească, spiritul disociator al lui Maiorescu. 
Paralizant, steril acest spirit? Toată cultura română descinde din cl şi oricât clan, entuziasm am preconiza 
noi, cultura fără spirit critic nu se poate concepe, „A 

Eroarea lui Petre Pandrea este de a identifică un curent ideologic (care, bineînțeles, poate fi 
contestat) cu spiritul critic care poate înflori în marginea lui, în speţă jurnalismul politic, cu sistemul critic 
al lui Maiorescu, poporanismul cu critica sociologică şi psihologică a lui G. Ibrăilcanu etc. Nici chestiunile 
privitoare la stilul literar nu sunt prea limpezi, căci nervozitatea şi imagismul nu sunt proprietăţile unei 
unice ideologii. l | 

Din aceste vii atacuri împotriva ideologiei tradiționale se limpezeşte totuşi în gândirea 
înflăcărată a lui Pandrea un concept sociologic bazat, pe o sinteză între tradiţie şi progres, concept fixat 
în linia deschisă de Kogălniceanu şi tecundată de spiritul lui Pârvan.” 

PR a n 
Eugen Simion remarcă inovaţia lingvistică a lui P.P.: „El fabrică uşor 
-concepte şi etichete pe care le lipseşte fără şovăire pe fruntea unui destin.(...) Uneori 


stilul este neaoş.“ 

P.P. realizeză un splendid portret lui Vasile Pârvan, unde erudiţia şi 
observaţia morală îşi dau mâna: „În aceste imnuri şi elegii (Parentalia, Rosalia, Anaxandron, 
Algenar, În memoriam) în care iese la iveală talentul unui mare poet, Pârvan apare în ispostaza unui vates, 
a unui herald inspirat, cuvântând poporului în nenorocire şi dând glas bucuriei victoriei. Poate fi asemănat 
cu Fichte, fiindcă a avut în România rolul hotărâtor pe care marele filozof l-a jucat în conştiinţa tinerimii 
germane din epoca nenorocită postnapoleonină. Cine a avut fericirea să trăiască emoţiile şi tragedia 
cumplită a generaţiei imediat următoare primului război mondial îşi aminteşte fascinația extraordinară 
pe care o exercita autorul Memorialelor, chemarea profetică întru idealism a acestui sever pastor şi blând 
îndrumător. Torturat şi grav, cu incantaţii de vechi balade în stil, cu presimţirea misterului cosmic pe care 
opacitatea sufletească a altora o lăsase în uitare, opera lui Pârvan a fost fântâna cu apă vie a tineretului. 
Dialogul platonic, Parentalia, Datoria vieţii noastre, erau recitate de inimi noi, de minţi proaspete, incapabile 
de a mai primi trista învăţătură a scepticilor şi pozitiviştilor mecanicişti.“ 


APRECIERI CRITICE: 


Nicolae Steinhardt. „Nu l-am cunoscut îndeajuns de bine pentru a risca un portret. A fost 
un om cinstit. Totuşi niţel versatil. Vrednic de respect. A ştiut să sufere. Inteligent şi cult, desigur. Nu peste 
un anume nivel (foarte onorabil). Împrejurările i-au fost neprielnice. Ar fi putut «da» mai mult. 

Viaţa nu prea l-a iubit. Şi poate că şi el a fost oarecum timid în raport cu asperităţile ei. O! 
de-am avea mulţi ca el! N-am fost mereu de acord cu el, suferea şi el de boala încrederii în superioritatea 
continuă a stângii — dar mereu l-am respectat şi simpatizat.“ 

Alexandru Piru: „Lui Petre Pandrea (1904-1968), unul din semnatarii manifestului Crinul 
alb, apărut în „Gândirea“ în 1927, care nega tradiţia şi milita pentru un ideal «complectudinist» bizuit pe 
autohtonie, ideal şi faptă, i se datorase studiului despre Izvoarele germane ale dreptului lui Montesquieu 
(1932, în limba germană), pamfletul Germania hitleristă (1933) şi escul Filozofia politico-juridică a lui 
Simion Bărnuţiu (1935). Talentul literar şi-l relevă în cele două volume. Portrete şi controverse (1945- 
1946), al doilea cu titlul Chestia socială în România, o continuare la Spiritul critic în cultura românească 
de Ibrăileanu, unde găseşte că sinteza dintre autohtonie, modernisme şi cultură-civilizaţie a fost 
întreprinsă la noi de Arghezi, Blaga, Adrian Maniu, Pillat şi Beniuc. Pomul vieții (1946) năzuia să fie «o 
schiţă de antropologie filozofică a momentului 1944» şi a ieşit un volum de remarcabile aforisme. A mai 
publicat o carte drepte Brâncuşi, Amintiri şi exegeze (1968). 

Eugen Simion: „Din generaţia frenetică şi neliniştită a lui Mircea Eliade şi C. Noica, face 
parte şi Petre Pandrea (1904-1968) fiu de ţărani de pe Olteț, elev al lui Nae Ionescu şi admirator al lui 
Vasile Pârvan... 

Pandrea este, nu mai încape vorbă, o personalitate bogată, cu înspăimântătoare cunoştinţe în 
filozofie, istoria vieţii politice, drept şi sociologie, spirit iritabil şi, de cele mai multe ori, intratabil, simpatic, 
încăpățânat, bavard, speculativ. În cultura română locul lui este în familia lui Hasdeu şi Pârvan, erudiţi 
cu aplicaţii spre ştiinţele oculte. De la acesta din urmă moşteneşte plăcerea de a trage din orice subiect 
două sau trei aspecte, de a disocia mereu în trepte şi de a întocmi tablouri sinoptice în sfera ideilor morale. (...) 

Petre Pandrea este şi un moralist original, fapt ce se constată nu numai în jurnalul lui intim 
intitulat Pomul vieţii (1946), dar şi în celelalte articole unde dăm mereu peste aforisme, propoziţiuni 
oraculare. Cărticica din 1946 le concentrează, le diversifică şi le înnoieşte, aspirând să devină o «controversă 
asupra moralei». Vladimir Streinu vedea în ea «o recădere în adolescenţa spiritului», o manifestare necontrolată de 
«fiu al soarelui» care trăieşte pentru şi într-un fel de «damf al spiritului». Un moralist este de regulă o inteligenţă 
fină care răstoarnă premizele normale. El are ceea ce un mare filozof a numit, privitor la spiritul francez, spirit de 
fineţe şi spirit geometric. Petre Pandrea n-are, am impresia, nici unul şi nici altul în grad maxim. Formulele lui 
memorabile nu se constituie într-o maximă şi n-au aerul acela de a sfida normalitatea. Pomul vieţii nu cultivă decât 
în subsidiar paradoxul, testul oricărui moralist în tradiţie franceză. l 

Acest năzdrăvan Pom al vieții, în care se unesc fineţurile de cărturar profund cu asprimi de 
etică rurală, are şi o valoare biografică. Petre Pandrea vorbeşte mereu despre sine mergând până la 
extravaganța de a spune că idealul lui ultim este să trăiască şi să moară într-un colhoz din Bărăgan 
ca ug ţăran simplu. `> 

Este în aceasta un orgoliu de intelectual care aspiră la viaţa naturală. Astfel intelectualul este 
mulțumit de sine şi, la 40 de ani, se simte mai tare ca un codru şi decât un miez de piatră, E lucid, lipsit 
de sentimentalităţi şi se gândeşte cu seriozitate la operele capitale pe care le va da. (...) «Eu mă înalt tot 
mai drept, tot mai sus spre văzduhul albastru şi limpede al speculaţici precise, neîndurate şi - nădăjduiesc 
— al realci creaţii. Condiţia primordială: menţinerea singurătăţii şi zăgăzuirca, dând peste bot, la orice 
încercare de intimitate a oamenilor mediocri. Iubesc tot mai mult oamenii, plantele şi animalele. Munca şi 
copiii sunt două coordonate arhisuficiente pentru viaţă». (...) 

Petre Pandrea a scris şi o carte despre Brâncuşi (1967), unde vine din nou vorba despre Oltenia, 
şi morala ancestrală. | 

Brâncuşi nu-i, în fapt, o exegeză obiectivă şi disciplinată, cât o încercare de portret interior 
prin reconstituirea atmosferei de epocă. Criticul l-a cunoscut în mai multe rânduri pe sculptor şi a purtat cu 
el «zaiafeturi discuioniste» pe care le-a notat sau de care îşi aminteşte acum. Din ele se profilează figura 
unui stoic, care gândeşte în alte tipuri şi se poartă în chip natural, adică cu rafinament țărănesc. Ceea ce 
circulă azi despre Brâncuşi se datorează, într-o bună măsură, lui Petre Pandrea, care într-un loc se şi 
numeşte un Eckernean local, Sunt bune paginile despre viaţa sculptorului din Impasse Rousin, ca şi acelea 
despre zaiafeturile de la Bucureşti şi Târgu-Jiu.“ 


(C.B.) 


PAPADIMA, OVIDIU 
(1909-1996) 


VIAŢA ŞI ACTIVITATEA: Istoric şi critic literar, folclorist, O.P. s-a 
născut pe 23 iunie 1909, în comuna Sinoe, jud. Constanţa, ca fiu de profesor. A făcut 
liceul la Târgu Mureş (1921-1928); aici a redactat între 1927-1928 revista „Îndemnuri“, 
unde a şi debutat. A urmat Facultatea de Litere şi Filozofie din Bucureşti (1928-1931), 
unde, în perioada 1933-1935 a fost asistentul lui D. Caracostea. Concomitent, este 
asistent şi la Academia Comercială. Profesor de liceu la Oradea, Câmpulung-Muscel 
şi Olteniţa. Studii de doctorat (1938-1940), la Berlin şi Viena, unde, între 1940-1941, 
este lector de literatură română la Universitatea din Viena. Asistent şi şef de lucrări 
la Facultatea de Litere şi Filozofie din Bucureşti (1941-1949); doctor (1944) cu teza: 
Ideologia literară pozitivistă în. literatura românească a secolului al XIX-lea — 
Începuturile... A ţinut cronica literară (1932-1938) la „Gândirea“, secretar de redacţie 
la „Revista Fundațiilor Regale.“ Din 1949 a lucrat la Institutul de Istorie şi Teorie 
Literară „G. Călinescu.“ 
OPERA: O viziune românească asupra lumii, 1941; Neam, sat şi oraş în 
poeziile lui O. Goga (1942, ed. a Il-a, Octavian Goga, 1944; Creatori şi lumea lor, 
1943, reluat parţial în Scriitori şi înțelesurile vieţii, 1971; Poezie şi cunoaştere etnică, 
1944; Anton Pann, Cântece de lume şi folclorul Bucureştiului, 1963; Cezar Bolliac 
(monografie), 1966; Heinrich von Kleist, 1967; Literatura populară română, 1968; 
Izvoare folclorice şi creaţie originală, 1970; Temelii folclorice şi orizont european în 
literatura română, 1971; Istoria şi teoria comparatismului în România (în colab. cu 

Al. Dima), 1972; Ion Pillat (monografie), 1974; Reviste literare, româneşti din ultimele 
decenii ale sec. XIX, 1974; Ipostaze ale iluminismului românesc, 1975. A colaborat la 
Bibliografia analitică a periodicelor româneşti 1790-1858, I-II, 1966-1972. 
Alcătuieşte antologia de lirică populară: Cu cât cânt atâta sunt, 1987. l 

: REPERE ASUPRA OPEREI: A debutat îngrijind ediția de Opere a 
lui Anghel Demetricescu (1937). Prima sa lucrare, de largă respirație culturală. O 
VIZIUNE ROMÂNEASCĂ A LUMII, în care încearcă să definească conceptul de 
spiritualitate românească, este continuată, pe aceleaşi coordonate, cu volumul NEAM, 
SAT ŞI ORAŞ ÎN POEZIA LUI OCTAVIAN GOGA (1942), reluat în ediţia a II-a, cu 
titlul OCTAVIAN GOGA (1944; distins cu Premiul de critică literară a Societăţii 
Scriitorilor Români) în care O.P., prezintă creaţia marelui poet ca o monografie 
spirituală a satului ardelenesc, expresie arhetipală a unei civilizaţii unice, organizată 
potrivit unor legi morale proprii şi a unei filozofii de viaţă, stabilite şi verificate în 
decursul unei existenţe milenare. Un loc aparte în creaţia lui O.P. îl ocupă amplele sale 
lucrări cu caracter monografic, bazate pe o bogată şi riguroasă documentare: ANTON 
PANN, CÂNTECE DE LUME ŞI FOLCLORUL BUCUREŞTILOR — cu multiple referiri 
la realităţile culturii universale; CEZAR BOLLIAC (distinsă cu Premiul Academiei) — 
încercând să evidenţieze, în legătură cu personalitatea analizată, caracteristicile unei 
întregi perioade istorice încercată de frământări sociale şi naţionale; JON PILLAT, o 
reconstituire a biografiei poetului, subliniind cu grijă caracterul modern şi în acelaşi 
timp tradiţional al creaţiei sale. În volumul /POSTAZE ALE ILUMINISMULUI 
ROMÂNESC, O.P. încearcă o prezentare a interferenţelor şi influențelor reciproce 
dintre iluminismul românesc şi cel al popoarelor învecinate. O importanţă deosebită 
O prezintă lucrarea sa, LITERATURA POPULARA ROMÂNÀ, prezentare sistematică, 
istorică şi temătică asupra folclorului, văzut prin prisma legăturii sale indisolubile cu 
realităţile social-istorice. 

"A îngrijit, împreună cu Al. Dima volumele: Izvoare folclorice şi creație 
originală, 1970; Temelii folclorice şi orizont european în literatura română, 1971 şi 
Istoria şi teoria comportamentismului în România, 1972. 

Este unul dintre marii specialişti în domeniul bibliografiei. 
Stilul său academic este bazat pe o largă şi documentată informaţie. Critica 
lui, mai ales la început, are un caracter etnic şi etic. 


APRECIERI CRITICE: 


George Călinescu: „Conştiincios şi cultivat critic.“ 

Marian Popa: „Pentru Ovidiu Papadima, creatorul autentic este un individ care dă 
răspunsuri ferme la toate întrebările lumii în funcţie de o realitate sufletească absolută, din care decurg 
gesturile sociale şi artistice, şi care se include în liniile de forță ale unei realităţi supra individuale, 
colective, naţionale.“ 

Alexandru Piru: „Prima parte a criticii lui Ovidiu Papadima este axată pe noțiunile de etnic 
şi ortodoxie. În a doua parte a activităţii e autor de monografii informate“, 

Dan Simionescu: „Istoric literar temeinic,..bibliograf şi cercetător al presei literare 
româneşti.“ 


(C.B.) 

PAPAHAGI MARIAN 
(n. 1948) 


VIAŢA ŞI ACTIVITATEA: Critic, eseist, istoric literar, profesor 
universitar la Cluj-Napoca, specialist în limbi romanice, s-a născut la 14 octombrie 
1948, la Râmnicu Vâlcea. Facultatea de Filologie din Cluj (1966-1968), studii la 
Facultatea de Litere şi Filozofie din Roma (1968-1972), unde obţine, „cum laude“ şi 
doctoratul în litere. | 

În 1985, obţine doctoratul în filologie la Bucureşti, cu o temă din literatura 
italiană veche. l 

Din 1973, la Universitatea „Babeş-Bolyai“ din Cluj-Napoca va ține cursuri 
şi seminarii de literatură italiană, filologie romanică şi limbă portugheză. Profesor 


universitar, şeful catedrei de limbi şi literaturi romanice şi director al Centrului de 


Analiză a Textului. Între anii 1990-1992 — prorector al Universităţii; secretar de stat 
în Ministerul Învăţământului (1990) la Departamentul Învăţământului Superior. Din 
1979 — membru al Uniunii Scriitorilor, al Consiliului şi al Comitetului Director 
(1990-1995). A făcut parte din grupul fondator al cenaclului şi revistei „Echinox“, 
fiind redactor şef (1973-1983). l i 

A debutat în revista „Amfiteatru“, 1968, cu critică literară. Colaborează la 
reviste din ţară şi străinătate cu studii, eseuri, cronici literare şi articole din literatura 
română şi literaturile romanice. Traduce din poezia modernă: franceză, italiană, 
spaniolă, portugheză, catalană, hispano-americană, braziliană. A realizat o splendidă 
traducere a studiului Eminescu sau despre Absolut de Rosa Del Conte (1990); a 
coordonat, împreună cu Mircea Zaciu şi Aurel Sasu Dicţionarul Scriitorilor Români. 
A publicat numeroase studii despre literatura română, italiană, spaniolă, pe teme de 
teoria literară, filologie, estetică. A participat la reuniuni internaționale în Franța, 
Italia, Belgia, Suedia, Danemarca, susținând comunicări interesante. 

Coordonează colecția Biblioteca romanică a Editurii Dacia. A înființat, din 
1990 Editura Echinox. Este preşedintele Comitetului din Cluj al Societății „Dante 
Aligheri.“ În prezent directorul Academiei Române din Roma. si 

© Pentru lucrările publicate a primit mai multe premii: Premiul Uniunii 

Scriitorilor pentru debut (1976); Premiul „G. Călinescu“ al criticii (1980); Premiul 
Asociaţiei Scriitorilor din Cluj (1983); Premiul Internaţional „Eugenio Montale“ (1988); 
Premiul „Titu Maiorescu“ al Academiei Române (1991); Premiul Uniunii Scriitorilor 
pentru critică (1993), Ofiţer al Ordinului francez „Palmes académiques“, 1994. 

OPERA: Critică şi istorie literară; Exerciţii de lectură (eseuri critice), 
1976; Scriitori români (coordonare şi revizie ştiinţifică de Mircea Zaciu şi Aurel Sasu), 
1978; Eros şi utopie (eseuri critice), 1980; Critica de atelier (studii şi eseuri critice), 

1983; Intelectualitate şi poezie, Studii despre lirica din Duecento, 1986; Cumpănă şi 
semn, critică literară, 1991; Faţa şi reversul, Eseuri, studii şi note, Iaşi, Institutul 
European, 1993; Fragmente despre critică, 1994; Dicţionarul Scriitorilor români A-C, - 
coordonatori: Mircea Zaciu, Aurel Sasu, 1995. Traduceri: Luigi Pareyson, Estetica. 
Teoria formativităţii, Bucureşti, Editura Univers, 1977; André Helbo, Michel Butor, 
Spre o literatură a semnului, Cluj-Napoca, Editura Dacia, 1977; Murilo Mendes, 
Metamorfozele, Bucureşti, Editura Univers, 1982; Luciano Stegagno Picchio, Literatura 
braziliană, Bucureşti, Editura Univers, 1986; Eugenio Montale, Poezii, Cluj-Napoca, 
Editura Dacia, 1988; Rosa Del Conte, Eminescu sau despre Absolut, Cluj-Napoca, 
Editura Dacia, 1990; Guido Morselli, Divertisment 1889, Cluj-Napoca, Editura Echinox, 
1992; Roland Barthes, Plăcerea textului, Cluj-Napoca, Editura Echinox, 1994. 

REPERE ASUPRA OPEREI: Intelectual rafinat, cunoscător a mai 
multor limbi străine, cu o largă documentare, echilibrat, statornic în realizarea de 
calitate a studiilor bazate pe o largă informaţie, bine sintetizată şi ordonată, elaborată într-un 
stil pe cât de elevat pe atâta de clar. Laurenţiu Ulici, în ultima sa carte Literatura română 
contemporană — I — Promoţia 1970 (Editura Eminescu, 1995) surprinde excelent 
fizionomia intelectuală a lui M.P.: „Om de bibliotecă şi om de lume, odihnit în lecturi temeinice şi vagant 
în cozerii delectante, spirit pozitivist ancorat la cheiul unor idei fixe şi spirit mobil în desfăşurări repezi, 
imprevizibile, de falduri semantice, foarte deştept şi, totodată foarte inteligent, tenace şi minuţios ca un arhivar (de 
odinioară), vorbărej şi debordant de intuitiv ca un anticar (de azi), caracter de ardelean şi temperament sudic“, 
M.P. realizează în toate studiile sale o examinare savantă „amănunţită, filologică şi ideologică, 
plină de subsol, închisă în pătratul fidelității literare — pe de o parte, de interpretare subtilă, vioaie, estetică 
şi geometrică, deschisă în arcul infidelităţii scotocitoare — pe de alta.“ Aşa se explică faptul că 
majoritatea cărţilor lui M.P, de critică, eseistică, traduceri, au primit numeroase premii. 

Echilibrul, obiectivitatea criticului se degajă din mărturisirile sale şi, 
bineînţeles, din ceea ce a scris şi scrie. Astfel, în Nota la cartea FRAGMENTE DESPRE 
CRITICĂ (Editura Dacia, Cluj, 1994), cartea considerată în continuarea vol. 
CUMPĂNĂ ŞI SEMN (Editura Cartea Românească, 1991) şi probabil urmată de un 
al treilea volum, supune publicului observaţii sistematice asupra literaturii 
contemporane, întreprinse, mai ales, între anii 1984-1989 şi publicate în reviste ca: 
„Familia“, „Tribuna“, „Amfiteatru“, „Steaua“, „Tomis“, „Caiete critice.“ M.P. mărturiseşte: 
„Fără să aibă pretenţia că dau o imagine completă a peisajului literar românesc în 
intervalul de timp amintit, aceste cărți susţin totuşi o idee comună: căci mă încăpăţânez 
să cred că în anii '60-'80 a existat la noi o literatură de foarte bună calitate şi o critică 
literară ce s-a străduit să nu mintă, să încurajeze valoarea şi să o susţină. 

Nu sunt puţine vocile care susţin contrariul, fără să izbutească, totuşi, după 
părerea mea, să producă argumente acceptabile în această privinţă. Avem, însă, 
memoria scurtă, tendinţa de a uita. E ceea ce mă împinge să adun acum la un loc, 
fără să le modific, articolele de mai ieri dedicate criticii literare româneşti, simple 
consemnări ale unui efort teoretic şi interpretativ în absenţa căruia literatura noastră 
însăşi ar fi fost mai săracă“, 

Între traducerile realizate de M.P. remarcăm pe cea a nemuritoarei cărți a Rosei 
Del Conte: Eminescu sau despre Absolut (Editura Dacia, Cluj, 1990), cu un Cuvânt înainte 
de Zoe Dumitrescu-Buşulenga şi o Postfaţă de Mircea Eliade — carte prin care în cele 450 de 
pagini exegeta italiană îşi înscrie numele între eminescologii remarcabili, iar M.P. prin 
traducerea cărţii în limba română. 


marar 

APRECIERI CRITICE: 

Rosa Del Conte: „Dumneata îmi ceri, dragă Papahagi, câteva rânduri de prezentare: ce 
să-ţi spun, dacă nu cel mai viu mulţumesc pentru inteligenta dumitale colaborare 9“ (n.n. — este vorba 
de traducerea şi publicarea lucrării Rosei Del Conte, Eminescu sau despre Absolut, 
Editura Dacia, Cluj, 1990). 

Laurenţiu Ulici: „De regulă atent la nuanţe, abil în analize, inteligent în discursul critic, 
Marian Papahagi e un component redutabil, un rigorist în materie de expresie critică, un inventiv în materie 
de asociaţiune şi analogii, în fine, un critic ce-şi poartă cu onoare şi aplomb natura duală, afirmând-o mai 
ales atunci când o contestă,“ 


(C.B.) 


PAPU, EDGAR 
(1908-1993) 


VIAŢA ŞI ACTIVITATEA: Eseist şi istoric literar, profesor 
universitar, E.P. s-a născut la Bucureşti, în 13 septembrie 1908 şi a murit în 1993, tot 
la Bucureşti. Absolvent al Colegiului „Sf. Sava“ (1927), face studii de filologie şi 
filozofie la Bucureşti, pe care le termină în anul 1932. Urmează cursuri de specializare 
la Viena, iar în 1944 îşi ia doctoratul în Italia, cu tema Contribuţie la estetica formelor 
deschise. Profesor la Liceul Naţional din Jaşi (1936-1943), la Colegiul „Sf. Sava“ din 
Bucureşti (1943-1946); asistent universitar (1946-1952). Între anii 1952-1954 a lucrat 
ca redactor la Institutul de Lingvistică, după care, a fost lector (1952-1954) şi apoi 
profesor universitar (1954-1961) la Catedra-:de literatură universală din cadrul 
Facultăţii de Filologie, Bucureşti. E 

OPERA: Răspântii — forme de viață şi cultură, 1936; Artă şi imagine, 
1939; Idealismul italian (Croce, Gentile, Tilger), 1939; Soluţiile artei în cultura 
modernă, 1943; Giordano Bruno, Viața şi opera, 1947; Călătoriile Renaşterii şi noi 
structuri literare, 1967, Din luminile veacului, 1967; Evoluţia şi formele genului liric, 
1968, ed. II, 1972; Feţele lui Ianus, 1970; Din clasicii noştri. Contribuţii la ideea unui 
protocronism românesc, 1977, Poezia lui Eminescu, 1971, ed. II, 1979; Intre Alpi şi 
Marea Nordului. Eseuri asupra artei germane, 1973; Arta şi umanul, 1974; Clasicii 
noştri, 1977, Barocul ca tip de existență, 2 vol. 1977; Existenţa romantică, schiţă 
morfologică a romantismului, 1980; Orizonturi la început de veac, 1983. 

REPERE ASUPRA OPEREI: Profesorul E.P. a fost — aşa cum 
afirma Marian Popa — „unul din spiritele în care excepţionalul erudit coexistă cu 
analistul strălucitor şi comparatistul remarcabil.“ Acest lucru se relevă în opera lui 
încă de la primele eseuri. E.P. abordează o gamă variată de subiecte ale culturii 


naţionale şi universale, analizând elementul românesc în context universal. Lucrarea 

CĂLĂTORIILE RENAŞTERII ŞI NOI STRUCTURI LITERARE (1967) — porneşte de 
la ideea că „Renaşterea constituie un punct de deplasare antologică a literaturii“ şi îşi 
propune să demonstreze „importanţa capitală a explorărilor geografice în moditicarea 
structurilor. literaturii.“ De asemenea, eseistul se opreşte şi asupra motivelor literare, 
cum ar fi: insula, naufragiul, dar analizează şi apariţia unor „preconcepte“ cum sunt: 
alienarea, relativitatea, subliniind în final că Renaşterea reprezintă „momentul genezei 
spiritului modern.“ EVOLUŢIA ŞI FORMELE GENULUI LIRIC (1968), un amplu eseu, 
o „istorie“ a poeziei universale de la origini până azi, demonstrează că „evoluţia liricii 
ilustrează un efect continuu al omului către cuprinderea infinitului interior şi exterior.“ 
Volumul grupează formele lirismului în două secţiuni: pe de o parte lirismul primitiv, 
caracterizat prin „formele lui iniţiale de comunicare“ şi lirismul modern, caracterizat 
prin opunerea la formele liricii tradiţionale, mai ales ca „dizarmonic în planul expresiv“ 
şi „in certitudine, anxietate, angoasă“ în planul conţinutului. În FEŢELE LUI IANUS 
(1970), amplu studiu despre literatura italiană, demonstrează faptul că „spre deosebire 
de aria nordului, unde noţiunea de cultură se situează în opoziţie cu cea de natură, 
în sudul mediteranean, produsul cultural creşte ca o prelungire firească a mediului 
natural“, şi că acestui tip îi aparţine şi cultura română. POEZIA LUI EMINESCU 
(1971) este cel mai important studiu al lui E.P. consacrat literaturii române. Pentru 
critic, „spiritul lui Eminescu este forma, iar natura — materia, care, fecundată într-o 
supremă iradiaţie de acel spirit, devine însăşi poezia eminesciană“, el având grijă să 
sublinieze universalitatea creaţiei eminesciene. BAROCUL CA TIP DE EXISTENŢĂ (1977), 
şi EXISTENŢA ROMANTICĂ (1980), E.P. reprezintă ample sutdii de filozofie a culturii. 

Foarte bun cunoscător al literaturii universale a făcut şi traduceri fie singur, 
fie în colaborare, din Epicur, Cervantes, E. Montale, Lorca, etc. 

A scris eseuri de artă plastică: Altdorfer (1969); Între Alpi şi Marea 
Nordului. Eseuri asupra artei germane, (1973); Arta şi umanul (1974). 

A luat parte la redactarea Istoriei filozofiei moderne (1940). A participat în 
acelaşi timp la întocmirea şi elaborarea unor manuale şcolare pentru liceu. 


APRECIERI CRITICE: 


Pompiliu Marcea: „Discipol al lui T. Vianu, la a cărui catedră s-a afirmat, Edgar Papu, 
dezbate probleme generale dovedind un spirit de sinteză excepţional bazat pe o cunoaştere amănunţită şi 
temeinică a marilor epoci de cultură ale umanităţii.“ i 

Marian Popa: „Critica este considerată (de Edgar Papu) act de informare, de unde şi 
caracterul articolelor, care cuprind idei generale, de multe ori încercând să realizeze mici schițe sintetice şi 
de ansamblu asupra obiectului dat. Dintre articolele despre scriitorii români se disting cele despre proza unor 
N. lorga şi Mihail Sadoveanu. Coşbuc este privit de Edgar Papu ca un recreator al operei lui Dante şi nu ca 
un simplu traducător.“ 

Dan Zamfirescu: „Format, ca o sinteză profund originală, în câmpul de forţă a trei 
cărturari ce au decis în secolul nostru meditaţia culturii române asupra ei înseşi — Nicolae Iorga, Lucian 


Blaga şi G. Călinescu — Edgar Papu a preluat totodată moştenirea celor doi «tehnicieni» ai cercetării 


sistematice a universalităţii culturii româneşti: Mihail Dragomirescu şi elevul său Tudor Vianu.“ 


(C.B.) 

PAVNOTESCU, OCTAVIAN MARIA 
(n. 1934) 


VIAŢA ŞI ACTIVITATEA: Profesor, poet, autor a numeroase articole 
de metodică, pedagogie, critică, s-a născut în 7 iunie 1934, la Gura-Ocniţei, jud. 
Dâmboviţa, din părinţi ardeleni. Liceul „Regina Maria“, din Deva şi Liceul Comercial 
din Arad, 1952. Facultatea dg Filologie, Universitatea Bucureşti, 1959, Facultatea de 
istorie, neterminată, 1956. Doctor în filologie, cu teza: Direcţii în poezia 
contemporană, 1977. Specializare în epoca modernă — poezie. 

Publică poezie în revistele literare ale vremii: „Parisul Bănăţean“, 


Sc 


„Luceafărul“, „România literară“, „Contemporanul.“ În perioada 1969-1977 publică 


mai multe volume de poezie: Poezii, Paradis Arhaic, Anotimp. După susţinerea tezei 


de doctorat nu va mai scrie poezie. 

- Şef de Catedră la limba şi literatura română — Colegiul Naţional „Sf. Sava“; 
membru în Comisia Naţională de limbă română "de pe -lângă Ministerul 
Învăţământului; membru în Comisia Naţională a concursului „M. Eminescu“; a 
participat la elaborarea programelor şi a manualelor de limba şi literatura română; a 
condus cenacluri ale elevilor, a publicat, împreună cu alte cadre didactice şi elevi din 
Colegiul Naţional „Sf. Sava“, revista „Adolescenţa“ — care s-a bucurat de mare succes. 

- OPERA: Volume de poezii: Poezii, 1969; Paradis Arhaic, 1972; Anotimp, 
1977; Manuale şi lucrări de metodică; Limba şi literatura română, manual pentru 
clasa a XI-a, în colaborare cu prof.dr. Aurică Olteanu, 1979; coautor la manualele de 
limba şi literatura română pentru clasele a X-a şi a XII-a; la Metodica predării limbii 
şi literaturii române în liceu; la lucrarea Calitate şi eficienţă în predarea — învăţarea 
limbii şi literaturii române în învăţământul liceal. A publicat articole în revistele de 
specialitate; emisiuni la radio — televiziune pe teme literare în vederea pregătirii 
examenelor de bacalaureat şi facultate. 

REPERE ASUPRA OPEREI: Ca profesor de liceu, la Colegiul 
Naţional „Sf. Sava“ M.P. şi-a dedicat întreaga activitate predării limbii şi literaturii 
române, cu vigoare pedagogică, ținută ştiinţifică, într-un climat de reflectare şi 
creativitate, 

Manualul pentru clasa a XI-a ie liceu de LIMBA ŞI LITERATURA ROMÂNĂ 
(1979) a constituit o premieră didactică şi ştiinţifică, cu efecte pozitive în viaţa şcolii, 
pentru elevi şi profesori, de asemenea în afara ţării, prin prezentarea literaturii române 
pe curente literare, în sincronizare cu literatura universală, fiind privit de delegaţiile 
străine care se interesau de problemele învăţământului românesc, cu interes. 

Manualul a fost conceput modern; scriitorii grupaţi pe şcoli şi curente literare, 
cu referiri la dezvoltarea muzicii, picturii, arhitecturii, a ştiinţelor matematice, chimice, 

fizice, cuprinse în scheme, De asemenea, viaţa şi activitatea scriitorilor au fost 
prezentate în scheme sinoptice — accesibilizând accesul elevilor la informaţie — 
sintetizată. Accentul s-a pus pe interpretările pe text, la fiecare autor. Despre 
prezentarea poetului Nichita Stănescu, Al, Piru şi I. Rotaru afirmau: „Capitolul Nichita 
Stănescu este excelent scris, cu un condei sigur, cu un talent remarcabil. 

Ca poetă, s-a bucurat de aprecieri ale criticii literare. Astfel, D. Micu şi Virgil 
Serghie au remarcat nota modernă, eleganța, sensibilitate dictată de „agerime, voinţă 
şi vigoare,“ Remarcabile aplicaţii pe text a realizat în: lucrările metodice M.P, pentru 
creaţii din: Nichita Stănescu, Marin Sorescu, loan Alexandru, M. Eminescu. 


APRECIERI CRITICE: 


Dumitru Micu: „Un merit capital al tezei este încadrarea poeziei actuale în contextul istorici 
naţionale şi universale, stabilirea de filiaţii între scrisul poeţilor de azi şi acela al premergătorilor... Părerile 
sunt franc expuse (este primul studiu de direcţie în poezia actuală), judecăţi tranşante, în dezacord cu 
aprecierile critice ale vremii“. 

Al. Andriescu: uda: care vădeşte o reală capacitate de receptare a ivit: 
sensibilitate şi comprehensiune, poate publica oricând acest text.“ 


(C.B.) 


PĂCURARIU, DIMITRIE 
(n. 1925) 


VIAŢA ŞI ACTIVITATEA: Istoric literar, profesor universitar, spirit 
de formaţie universitară, D.P. s-a născut pe 9 martie 1925, în localitatea Şcheia, 
judeţul Suceava. Cursurile liceale le face la Suceava şi Bucureşti, după care urmează 
Facultatea de Filologie de la Cluj, pe care o absolvă în anul 1949. Este profesor la 
Liceul „George Bariț“ din Cluj, apoi bibliotecar la Academia Română. În perioada 
1963-1967 va lucra lector de limba şi literatura română la Sorbona şi la Universitatea 
din Viena. Din 1967 până în 1975, va fi şeful Catedrei. de literatură veche şi decan al 
Facultăţii de Limbă şi literatura română din Bucureşti. Doctor în filologie cu teza: Ion 
Ghica — Viaţa şi opera. Debutează, publicând în „România liberă“ şi „Universul“ (1952). 

OPERA: A.I. Odobescu, Editura Tineretului, 1966; D. Bolintineanu, Editura 
Tineretului, 1969; Clasicism şi romantism. Studii de literatură română modernă, 
Editura Albatros, 1973; Clasicismul românesc, Editura Minerva, 1971; Clasicism şi 
romantism. Studii de literatură română modernă, 1973; Studii şi evocări, 1974; O 
carte şi şapte personaje, noi comentarii cu unele documente inedite despre „Brises 
d'Orient“ de D. Bolintineanu, 1976 (în colab. cu Claude Pichois); Dicţionar de 
literatură română. Scriitori, reviste, curente (coord. şi coautor), 1979; Scriitori şi 
direcții literare, 1981. 

REPERE ASUPRA OPEREI: D.P. a acordat o mare atenţie literaturii 
secolului XIX, şi mai ales unor scriitori pentru care a făcut cercetări minuţioase atât 
în ţară cât şi în străinătate, aducând informaţii şi documente inedite. Astfel în volumul 
— DOCUMENTE LITERARE INEDITE (1959), care cuprinde date despre Ion Ghica, 
publică” pentru prima dată, un fragment de roman „prin care Ion Ghica poate fi 
considerat fondatorul genului la noi.“ În acelaşi stil, caracteristic cercetătorului profund, 
meticulos, atent, dornic de a descoperi date şi informaţii noi despre marile personalităţi 
ale culturii şi literaturii române, D.P. va publica în 1957, un volum de SCRIERI 
INEDITE ALE LUI A.I. ODOBESCU. Dacă în prima perioadă a activităţii sale, D.P. 
este atras spre cercetarea de arhivă, căutând să descopere noi documente literare 
inedite privind activitatea lui Ion Ghica, Al. Odobescu, D. Bolintineanu, ulterior, îşi va 
îndrepta cercetările asupra clasicismului şi a implicaţiilor sale în literatura română, 
elaborând sinteza, CLASICISMUL ROMÂNESC (1971), reluată şi amplificată în 
CLASICISM ŞI TENDINŢE CLASICE ÎN LITERATURA ROMÂNĂ (1979), în care 
demonstrează existenţa unei puternice direcţii clasice şi clasicizante în literatura 
română, mult prelungită în plină epocă romantică datorită condiţiilor istorice 
specifice. Ideea interferenţei clasicismului cu romantismul în epoca pre şi 
postpaşoptistă este preluată şi aprofundată în CLASICISM ŞI ROMANTISM. STUDII 
DE LITERATURĂ ROMÂNĂ MODERNĂ (1973), precum şi în volumele: STUDII ŞI 
EVOCĂRI (1974). cu precizări asupra operelor unor scriitori din străinătate — şi 
SCRIITORI ŞI DIRECŢII LITERARE (1981) — care analizează în studii sinteză 
iluminismul, clasicismul, periodizarea romantismului, afirmarea realismului, precum şi acti- 
vitatea unor scriitori reprezentativi: N. Bălcescu, Goga, Galaction, Sadoveanu, Z. Stancu etc. 

CLASICISMUL ROMÂNESC (1971) — urmăreşte evoluţia specifică a unei 
doctrine literare şi prezenţa ei ca o atitudine până în literatura modernă. 
| În STUDII ŞI EVOCĂRI (1974) se ocupă de activitatea desfăşurată de unii 
scriitori români în străinătate şi mai ales de operele ce au rămas de la ci. 


APRECIERI CRITICE: 


Dan Sim onescu: „Clasicismul românesc (1971), primul studiu amplu ce demonstrează 


existenţa unei puternice direcţii clasice în literatura română." 

Marian Popa: „Istoric literar prin excelenţă, spirit de formaţie universitară, Dimitrie 
Păcurariu şi-a fixat atenţia asupra secolului trecut, cu precădere asupra câtorva scriitori pentru care a adunat 
informaţii şi materiale inedite, culese prin efort personal din ţară şi de peste hotare... 


(C.B.) 

PÂRVAN, VASILE 
(1882-1927) 


VIAŢA ŞI ACTIVITATEA: Istoric, arheolog, academician, profesor 
universitar la Cluj şi Bucureşti, filozof al istoriei, V.P. s-a născut la 28 septembrie 
1862, în satul Perchiu, comuna Huruieşti, jud. Bacău, ca fiu al învățătorului Andrei 
Pârvan şi al Aristiţei (vară cu Vasile Conta), şi avea să devină creatorul şcolii noastre 
arheologice şi unul dintre marii cărturari umanişti de la începutul acestui secol. 
Rămânând orfan de tată, copleşit de mic de greutăţile familiei, a fost obligat, fiind cel 
mai mare din cei patru copii şi băiat, să-şi susțină familia. A urmat cursurile Liceului 
„Gh. Roşca-Codreanu“, din Bârlad. Face studiile la Universitatea din Bucureşti 
(Facultatea de Litere şi Filozofie), beneficiind de îndrumarea unor profesori de elită: 
N. Iorga, D. Onciul, I. Bogdan, Gr. Tocilescu, S. Mehedinţi, Titu Maiorescu, 
C. Dimitrescu-laşi, Pompiliu Eliade, C. Rădulescu-Motru etc. Îşi ia licenţa cu „magna 
cum laude“ în 1904 şi beneficiază de o bursă de cinci ani în Germania. În anii 
studenţiei lucrează ca pedagog la un pension şi la un liceu particular, apoi ca „scriitor“ 
la Biblioteca Academiei Române, unde a contribuit la alcătuirea Catalogului 
manuscriptelor româneşti, la care întocmeşte indicele. Se va împrieteni cu I. Bianu — 
directorul bibliotecii, cu Al. Lapedatu, Nerva Hodoş. Va publica în revistele vremii: 
„Revista bibliografică“ (a Academiei), „Convorbiri literare“, „Voința naţională“, 
„Tribuna poporului“, „Epoca“, „Sămănătorul“, „Viaţa Românească“ etc. V.P. s-a 
bucurat de norocul de a fi avut profesori care, descoperindu-l, l-au îndrumat, fiindcă 
singur mărturisea: „Diamantul rămâne vecinic închis în zgura care-l acoperă, dacă 
întâmplarea nu îl descoperă şi nu îl trezeşte la noua lui Viaţă; tot întâmplarea îl 
descoperă şi pe om“ (Memoriale, 1923). Începând cu 1904 îşi continuă studiile în 
Germania cu o bursă acordată de Universitatea din Bucureşti, mai întâi la Jena, apoi 
la Berlin. Pornind de la crezul că „ultimul judecător al tuturor faptelor noastre trebuie 
să fim noi înşine“, cărturarul român a militat pentru cultura, civilizaţia şi unirea 
poporului său: „Că să nu pierim, trebuie să ne aruncăm deci în luptă, să dăm ajutor 
celor ce se bat pentru cauza cea dreaptă. Şi aceea nu-i decât una: ridicarea poporului 
nostru la nivelul culturii apusene, pe baze naţionale. Singura scăpare a noastră e 
idealul naţional. Căci aceasta e ideea sfântă pentru care au luptat, fără să aibă 
conştiinţa ei, străbunii noştri“. | 

În anul 1909 este numit profesor universitar; în 1910 devine director al 
Muzeului Naţional; în 1911 este ales academician. 

Împreună cu G.M. Murgoci şi N. Iorga, fondează, în 1913, Institutul Sud-Est 
European, care a facilitat nenumărate explorări arheologice, studii asupra istoriei 


CE Scanned with OKEN Scanner 


207 
noastre sintetizate în Getica. În 1920, înfiinţează Şcoala Română de la Roma, de mare 
importanţă pentru formarea unor specialişti în studiul antichităţii. A întemeiat editura 
Cultura Naţională şi revistele de notorietate internaţională Diplomatorium Italicum, 
Dacia,  Ephemens  Dacoromana. Pentru activitatea sa strălucită a fost „ales 
Vicepreşedinte şi Secretar General al Academiei Române, secretar al Uniunii 
Academice Internaţionale, profesor agregat la Sorbona, membru fondator al Comitetului 
Internaţional al Științelor Istorice; a fost, ca şi D. Cantemir, membru al mai multor 
academii şi instituţii străine. | | 

Personalitate complexă, cel care a fost de două ori premiat al concursurilor 
de istorie ale Socieţăţii Tinerimea Română — în anii 1899 şi 1900 — fixa în termeni 
categorici rolul istoricului care „nu trebuie nici să moralizeze, nici să filozofeze, ci să 
exprime clar şi în înlănţuire logică faptele.“ Pentru savant, istoria avea o funcţie 
cognitivă în legătură cu prezentul: „Cunoştinţa vieţii sufleteşti actuale, nu în formula 
ei, ci în spiritul ei, se poate dobândi numai plecând de la originile ei dacoromane.“ Şi 
tot în prefața cărţii Contribuţii epigrafice la istoria creştinismului daco-roman, avea 
să mărturisească: „noi continuăm azi gânduri născute în mintea. strămoşilor noştri; 
unele idei lor le erau neclare, nouă ni s-au lămurit, altele, însă şi-au pierdut de mult 
înţelesul pentru noi; în sfârşit, câteodată noi nu facem decât să repetăm, subconştient, 
forme şi vorbe moarte. Cine altul decât istoricul ne-ar putea lămuri asupra acestor fapte?“ 

Vasile Pârvan va insista în studiile sale asupra contribuţiei culturii şi 
civilizaţiei geto-dace la spiritualitatea poporului român. 

OPERA: Contribuţii epigrafice la istoria creştinismului, 1911; Idei şi forme 
istorice, 1920; Memoriale, 1923; Începuturile vieţii romane la gurile Dunării, 1923; 
Histria, 1923; Getica. O protoistorie a Daciei, 1928 şi 1982; Dacia — Civilizaţiile 
antice din ţările carpato-danubiene, Cambridge, 1928; Scrieri, 1981. 

REPERE ASUPRA OPEREI: V.P. se autodefineşte, mărturisind: „M-am 
deprins a vedea doar două lucruri vrednice de străduinţele şi iubirea noastră: cultul pios al amintirii lăsate 
în resturi şi ruine, cultul entuziast al geniului omenesc, continuu învins şi continuu din nou biruitor.“ 

Radu Vulpe, discipol al lui V.P., una dintre personalităţile elevate ale ştiinţei 
antichităţii noastre caracteriza astfel personalitatea istoricului: „Necruţător cu propria-i 
fiinţă, el a închinat ştiinţei şi ridicării culturale a patriei întreaga sa forţă de gândire, toată voinţa sa de 
muncă şi toate deosebitele însuşiri ale minţii şi talentului său. Opera sa de creaţie ştiinţifică, precum şi 
etica lui sobră şi consecventă, îl înălţă în rândul marilor valori intelectuale şi morale pe care le-a produs 


poporul român“. | 

Patriotul: şi omul de aleasă cultură Onisifor Ghibu i-a făcut un strălucit 
portret! lui V.P., publicat în Oameni între oameni — Amintiri (Editura Eminescu, 
Bucureşti, 1990). 

„Scrisul lui Pârvan nu-mi era cunoscut. Citisem, nu de mult, în revista «Luceafărul» de la 
Sibiu, o conferinţă a lui, ţinută în ziua de 24 ianuarie 1906 la Societatea Academică Română din capitala 
Germaniei, tratând, într-un chip surprinzător de serios şi de curajos, problema «Unirii» româneşti. Tânărul 
istoric nu se prezenta în faţa colegilor săi cu o disertaţie istorică de caracter festiv, ci cu un veritabil 
rechizitoriu la adresa păcatelor noastre naţionale, care ne împiedică de a putea realiza, în fapt, unirca într-un 
singur stat a tuturor românilor, unire fără de care ci nu vor mai putea tine piept cu vecinii lor mânaţi înainte 
de necesităţi de expansiune, «fireşti» din punctul lor de vedere. (...) 

La Berlin teza de doctorat nu-i fusese acceptată, din nu mai ştiu ce motive. Autorul ei fu nevoit să-şi 
caute refugiul la altă universitate. Când s-a prezentat la Breslau, profesorul Cichorius l-a întrebat dacă este ceva 
neam cu V. Pârvan, autorul splendidei lucrări despre Salsovia. Tânărul candidat fu nevoit să spună adevărul: 

— Domnule profesor, autorul Salsoviei sunt cu însumi. 

Ce ochi făcu bătrânul dascăl! 

— ŞI D-ta abia acum ajungi să-ţi iei doctoratul? Ce vârstă ai? 

— 27 de ani, fu răspunsul. | 

— Dragul meu, te invidiez pentru strălucita carieră pe care o vei face şi cu privire la care te 
rog să mă ţii la curent, 

Bineînţeles că examenul s-a redus la o simplă formalitate şi că proaspătul „doctor“ fu obiectul 
unor adevărate ovaţiuni din partea juriului examinator. (Examenul a fost trecut cu magna cum laudae în 1908 n.n.). 

Fericit că Dumnezeu m-a cinstit, printre multe alte daruri de care m-a învrednicit, şi cu prietenia 
acestui ales fiu al său, chemându-mă, în vremurile cele mai mari pe care le-a trăit de-a lungul veacurilor 
poporul nostru, la o atât de frumoasă colaborare cu el, într-un domeniu rezervat numai puţinilor muritori, 
nu pot încheia într-un chip mai potrivit aceste pagini de duioase amintiri a trecerii noastre, braţ la braţ, prin 
această lume plină de umbre şi de lumini, decât transcriind din una din cele mai adânci cărţi ale lui, 
rândurile ce urmează: 

` «Trebuie să ne fie clar, că nici cele mai modeste suflete nu trăiesc zadarnic în lumea aceasta. 
Alături cu fiecare dintre noi creşte, de când sunt încă în leagăn, datoria vieţii noastre. Ferice de cel ce şi-o 
cunoaşte întreagă şi o împlineşte cu toată puterea sufletului său»... 

«Dar în faţa durerii, cât de sus sunt şi cei pe cari de obicei îi vedem jos. Cât de sublimă poate 
fi suferinţa şi jertfa. Cu ce simplicitate pot ei renunţa la orice bucurie.» 

«Durerea e focul purificator prin care orice suflet e îndreptat de la pământ spre cer. Respectul 
faţă de durere ne înalţă spre cer şi pe cei ce nu suferim însăşi durerea aproapelui. Respectul durerii ne face 
buni, ne face blânzi, ne dă tărie întru cele adânci şi vecinic omeneşti, ne face ştiutori de propria noastră 
fiinţă, ne mântuie de grijile mărunte, ne dă putere, ne dă libertate. Libertatea căpătată prin înţelegere 
şi iubire, libertatea conştiinţei împăcate. (...) 

Din această conştiinţă împăcată prin jertfa adusă aproapelui răsare libertatea noastră 
adevărat omenească. Libertatea care e tărie şi nu se teme de nimic, nu are de a da nimănuia răspuns 
pentru gândurile slae şi faptele sale, nu are a se pleca în faţa nici unui suflet cu sentiment de umilinţă, nu 
are a se simţi slăbită pentru nimic şi faţă de nimeni în lumea asta.»“ i 


(Din Discursul de recepție rostit la Academia Română, 28 mai/10 iunie 1914, 
de către V. Pârvan). l i 


Onisifor Ghibu precizează: „Aş săvârşi o mare greşeală dacă, drept final al acestor 
pagini n-aş adăuga că «omul pietrelor moarte» n-a fost numai un arheolog de reputaţie mondială, ci a fest, în 
măsură cel puţin la fel de mare, un neîntrecut artist, filozof şi — oricât ar părea de stranie vorba mea — teolog; 
teolog nu de dogme, ci de credinţă puternică şi de comportare practică de veritabil ascet al unei epoci de decădere 
şi de destrăbălare morală, de sus până jos. O să vie o vreme când Vasile Pârvan va fi «canonizat» între sfinţii 
cu adevărat creştini, nu după modelul lui Pavel sau Petru, ci după acela al lui loan Evanghelistul, pe linia:-Samuil 
Clain — Gheorghe Lazăr — Nicolae Bălcescu — George Enescu — Picu Pătruţ ș.a,“ 


APRECIERI CRITICE: 


„Mircea Eliade: „Nu este deloc întâmplător că cei trei profesori care au condus generaţiile 
de studenţi de la 1900 încoace — Nicolae Iorga, Vasile Pârvan, Nae Ionescu — au mărturisit toţi trei o 
conştiinţă tragică a existenţei, şi au găsit totuşi un sens eroic acestei existenţe, care trebuie acceptată şi rodită. 
Nu este întâmplător că tocmai în jurul acestor trei dascăli s-au adunat tinerii. Fiecare din ei a mărturisit un aspect 
al conştiinţei tragice. Nicolae Iorga, el, muncitorul - a vorbit despre blestemul muncii, despre durerea nesfârşită a 
omului silit să lucreze neîncetat, ca să ţie lumea vie şi rodnică. . Vasile Pârvan, el, solitarul — a vorbit despre 
blestemul singurătăţii. Nae Ionescu n-a tăinuit ascultătorilor nici unul dintre paradoxele, blestemele şi dramele 


condiţiei umane. Şi cu toate acestea, în lecţiile şi conferințele acestor trei mari învăţători ai neamului nostru, au aflat 


generaţii întregi adevărata lor hrană spirituală şi fundamentarea teoretică a unei vieţi autentice şi creatoare. Este 
una din caracteristicile culturii româneşti moderne această conştiinţă tragică a existenţei (Eminescu, Hasdeu-lorga- 
Pârvan-Nae Ionescu), conştiinţă care nu se neagă pe sine, totuşi, în desperare sau scepticism. Toţi aceşti creatori 
de valori româneşti au acceptat condiţia umană, au muncit, şi au intervenit în istoria neamului românesc, aducând 
prin scrisul şi vorba lor extraordinara capacitate de nădejde, Nimeni n-a văzut mai glorioasă soarta neamului 


românesc decât aceşti «tragici»,“ 

George Călinescu: „Vasile Pârvan venea şi cu o concepţie istorică... Obiectul istoriei nu 
e natura, ci spiritul, cultura: «Deosebirea esenţială între istorie şi celelalte atitudini creatoare ale omului stă 
în însăşi izvorul de inspiraţie şi materialul de prelucrare al ei. În vreme ce pentru artă ori ştiinţă natura 
e obiectul şi ţinta supremă a prelucrării creatoare, pentru istorie cultura e singurul obiect posibil. Căci 
numai unde începe cultura, adică manifestarea reformatoare umană în mediul natural cosmic, acolo începe 
istoria». lar pentru istoric concluzia este că simpla metodă nu duce la nimic şi atitudinea scientistă care 
caută cauze şi efecte e puerilă. Istoria presupune vocaţia, «darul de a percepe spiritualul» şi faptul istoric 
nu există ca atare ci printr-o decizie de valoare faţă de comunele fapte cosmice. Istoricul «îl transformă 
în fapt istoric prin atitudinea sa creatoare». (...) Un model de ce ar fi, fost adevărata istorie a lui Pârvan e 
articolul Gândire despre lume şi viaţă la Greco-Romani din pontul stâng,interpretat pe bază epigrafică a 
sufletului antic.“ . 

Radu Vulpe: „Fiindcă, în continuarea exactă a acestei imagini nu trebuie să se uite nici 
un moment că Vasile Pârvan a fost, mai presus de orice, un mare savant al istoriei, că terenul activității 


sale, baza gândirii sale, a fost istoria, concepută de el ca o ştiinţă, dar şi ca o atitudine față de devenirea. 


cultural-umană în toată complexitatea şi universalitatea ei...“ 

Alexandru Zub: „Toate acestea şi încă multe alte activităţi, asupra cărora nu ne putem 
opri aici, i-au adus un mare prestigiu în istoriografia universală, prestigiu care s-a răsfrânt în mod fericit 
asupra ţării sale. A fost ales, de aceea, ca membru al mai multor academii şi institute străine, fiind 
considerat ca una dintre marile personalităţi ştiinţifice ale epocii. Aşa şi era. Om de mare erudiție şi de o 
vastă cultură filozofică, literat şi orator de înaltă clasă, el făcea pretutindeni impresie, convingea şi 
gâştiga devotamente utile pentru ţara sa. (...) O înţelegere mai adâncă a personalităţii sale reclamă în chip 
necesar studiul multiplelor sale ipostaze, cu contradicţiile, izbânzile şi nercuşitele inerente, dar şi cu marile-i 
realizări, care fac din Vasile Pârvan o figură de prim rang a culturii noastre, una care a depăşit de mult 
hotarele ţării pentru a-şi ocupa locul cuvenit în spiritualitatea lumii.“ 


(C.B.) 


PERPESSICIUS 
(1891-1971) 


li 


VIAŢA ŞI ACTIVITATEA: Critic şi istoric literar, poet, profesor, 
autor de manuale şcolare, Dimitrie P. Panaitescu (cel care va semna cu pseudonimul 
Perpessicius) s-a născut la 21 octombrie 1891, la Brăila şi se stinge din viaţă la 
29 martie 1971 la Bucureşti. Orfan de tată va cunoaşte vitregiile vieţii. După cursurile 
liceale — „N. Bălcescu“ — din Brăila, urmează Facultatea de Litere, din Bucreşti, 
luându-şi licenţa în anul 1914, specialitatea filologie romanică. Din această perioadă 
datează contractul cu „farmecul manuscriselor eminesciene.“ Mobilizat pe front, în anul 
1916, a fost rănit, rămânând invalid de mâna dreaptă.A fost profesor de liceu la Arad, 
Tg. Mureş, Brăila şi Bucureşti (Liceul „Matei Basarab“), cercetător la Biblioteca 
Academiei Române, director al Bibliotecii Academiei Române, al Muzeului Literaturii 
Române. Înființează „Grupul literaturii române“, pe care-l va conduce, începând cu 
anul 1957, precum şi revista „Manuscriptum“. Autor de manuale şcolare împreună cu 
Al. Rosetti şi I. Byek. Membru al Academiei Române. 

OPERA: Repertoriu critic, 1923; Scut şi targă, 1926; Menţiuni critice 
(vol.I-V), 1928-1946; Itinerar sentimental, 1932; Dictando divers, 1940; Jurnal de 
lector şi Eminesciana, 1944; Menţiuni de istoriografie literară şi folclor, 1948-1956. 
1957; Alte menţiuni de istoriografie şi folclor, I-III, 1957-1967; Opere I-XII, 
1966-1983; Memorial de ziaristică, 1970; Lecturi intermitente, 1971; Eminesciana, 
1971; Patru clasici (Eminescu. M. Sadoveanu, Liviu Rebreanu, Camil Petrescu), 1974: 
Ì2 prozatori interbelici, 1980; Scriitori români, vol.I-II, 1986; Antologii: Antologia 
poeţilor de azi, în colaborare cu Ion Pilat, vol. I-II, 1928; De la Chateaubriand la 
Mallarmé, antologie de critică literară franceză, 1976; Ediţii îngrijite şi prefețe: 
D.lacobestu, 1930; Matei I. Caragiale: Opere, 1936; M. Eminescu: Opere vol. I-VI, 
1939-1963 şi o ediţie în trei volume, Opere Alese, 1964-1965, reeditate postum în 
1973; Al. T. Stamadiad: Pe drumul Damascului, 1940; Dinicu Golescu: Însemnare .a 
călătoriei mele, 1952; Mihu Dragomir: Poezii, 1963; V. Voiculescu: Ultimele sonete 
închipuire ale lui Shakespeare în traducere imaginară de... (1964); Matei Caragiale: 
Craii de Curtea-Veche (1965); Eugeniu Speranţia, Poezii, 1966. A lăsat în faza de 
proiect romanele: Amor academic, Fatima sau focul de paie. 


„REPERE ASUPRA OPEREI: Publică în mai multe reviste ale vremii 
lucrând în redacţiile unora, sau fiind conducătorul altora. Astfel, va colabora, succesiv 
sau simultan, la: „Arena“, „Spre ziuă“, „Cronica“, „Versuri şi proză“, „Neamul 
românesc“, „Letopiseţe“, „Cartea vremii“, „Sburătorul“, „Flacăra“, „Gândirea“, „Cuget 
românesc“, „Năzuinţa“, „Ideea europeană“, „Românul“, „Contimporanul“, „Clopotul“, 
„Adevărul literar“, „Cuvântul liber“, „Izbânda literară“, „România nouă“, „Hiena“, 
„Săptămâna muncii intelectuale“, „Revista română“, „Salonul literar“, „Rampa“, 
„Sinteza“ etc.; a lucrat şi în redacţiile ziarelor: „Cuvântul“ şi „Lumea“, (1925-1927); 
a condus revista „Universul literar“, a contribuit la redactarea „Buletinului cărții“, 
iniţiat de Emil Bocuţa şi a condus revista „Manuscriptum“ (1968), fiind director 
fondator, (director Al. Oprea) — destinată valorificării documentelor literare şi a 
operelor literare care se aflau în păstrarea Muzeului Literaturii Române sau în arhive, 
punând astfel în circulaţia culturii, a literaturii române, un valoros fond documentar 
„inedit“, informând publicul şi asupra scriitorilor români aflaţi în arhivele străine. 
Astfel, revista a publicat: comentarii ale unor prestigioşi critici şi istorici literari — Zoe 
Dumitrescu-Buşulenga, Adrian Marino, Ov. S. Crohmălniceanu, Al. Oprea, Şerban 
Cioculescu etc., dezbaterile pe diverse teme, de la muzeu, prezidate de Şerban 
Cioculescu şi publicate în volumul 13 Rotonde — unde se regăsesc evocările dedicate 
lui: T. Vianu; N. Iorga (1972); G. Călinescu; Ioan Slavici: E. Lovinescu, (1973); 
Al. Macedonski; Tudor Arghezi; Camil Petrescu (1974); Ion Barbu (1976). 

Perpessicius a debutat ca poet, în 1913 cu poezia Miriapodul, semnând cu 
pseudonimul D, Pandora, în revista „Versuri şi proză“ condusă de I.M. Roşcu. Tot în 
perioada. respectivă semnează în revista bilunară „Flori de câmp“ cu pseudonimul 
Victor Pribeagu. Publică apoi în „Cronica“ (1915) lui T. Arhgezi şi G. Galaction. 
Desfăşoară o largă activitate de traducător din limba latină, în colaborare cu poetul 
Constantin Stoika, pentru obţinerea premiului Hile, fapt ce-i va sugera pseudonimul definitiv 
(Perpessicius) şi care semnifică „cel dedat la suferinţă.“ Pe lângă activitatea de poet, va 
realiza numeroase traduceri din Baudelaire, Fr. James, Paul Fort, din poeţi antici şi moderni 

pe care îi publică în volumul J7INERAR SENTIMENTAL (1932), Desfăşoară o vastă 
activitate de cronicar, debutând la revista „Spre ziuă“, a lui Felix Aderca. 

Cronicile sale îi pun în valoare erudiţia, eleganța stilului, găsind mereu, cele 
mai subtile mijloace pentru a menţine „cu excelenţă urbanitatea elogioasă.“ Opera lui 
rămâne în cultura română „cel mai mare rezervor bibliografic al literaturii, 

Un loc aparte ocupă în vasta şi tenacea sa activitate, valorificarea celor 15000 
de pagini eminesciene, muncă săvârşită începând cu anul 1933, până în 197] (anul 
morţii) într-un legato de suflet şi într-o cursă contra cronometru, a obsesiei de a lăsa 
un lucru bine făcut. Cele şase volume cu note şi variante dovedesc o mare exactitate, 
comparabilă cu a unui chirurg, operaţia sa fiind desăvârşită şi definitivă în timpul şi spaţiul 
nostru istoric, aşa încât tot ce se va scrie despre M. Eminescu va trebui să plece obligatoriu 
de la textele lui Perpessicius. Soarta, însă, nu l-a cruțat pe critic; îşi pierde vederea. 

Dar, după cum afirmă însuşi criticul, „O viaţă de om nu ajunge ca să 
cuprindă totalitatea moştenirii literare a lui M. Eminescu, singura, de altminteri, ce a 
lăsat, căci, după cum se ştie, coroanele mortuare i-au fost procurate cu talerul.“ 

Interesante sunt şi cele două antologii, de mare folos pentru şcoala 
românească: DE LA CHATEAUBRIAND LA MALLARMÉ — texte traduse şi comentate 
şi ANTOLOGIA POEŢILOR DE AZI (2 volume, 1925-1928) realizată împreună cu Ion 
Pillat şi cu colaborarea lui Marcel Iancu. 


APRECIERI CRITICE: 


' George Călinescu: „Puţini dintre cei care citesc vor fi ştiind că Perpessicius înseamnă 
cel deprins cu suferinţa, adică cel care printr-o reacțiune a spiritului a subjugat strigătele durerii, ceea ce 
este însăşi definiţia ironiei şi a stoicismului. Noi credem că poetul s-a definit cu.justeţă, căci de la primele 
versuri, datate în 1917, se ghiceşte o nefericire personală, care cere o altă organizare a sufletului şi un efort 
de consolidare prin contemplaţic.“ l , 

Tudor Vianu: „Puţini sunt cercetătorii care să cunoască mai bine ca el veacul al XIX-lea 
românesc, cărţile, publicaţiile periodice şi manuscrisele lui. Şi acest erudit, pe care universitatea l-ar fi putut 
folosi cu rezultate atât de bogate pentru tineretul studios, a poposit într-o zi în faţa operei principale a vieţii 
lui. Manuscrisele lui Eminescu cu cele 15 000 (cincisprezece mii) de pagini ale lor, pline de uimitoare 
surprize în fiecare moment, atraseră pe mai mulţi cercetători, fără ca vreunul din aceştia să fi extras tot 
ce ele puteau să dea. Încă de acum douăzeci de ani, Perpessicius s-a angajat în studiul lor şi, în 1939, 
începea să publice monumentala ediţie critică a Operelor lui Mihai Eminescu. Meritele acestei opere sunt 
dintre cele mai mari, 

Corectări de vechi lecţiuni greşite, critica edițiilor anterioare, un imens material de note şi 
variante, minuţia şi exactitatea tuturor observaţiilor fac din lucrarea lui Perpesicius una din cele mai de 
seamă realizări ale filologiei româneşti. Nimenu nu va mai putea studia pe Eminescu, istoria şi conexiunile 
fiecăreia din operele lui, geneza şi ecourile lor în istoriografia şi critica literară, fără să pornească de 
la ediția critică a lui Perpessicius, (...) d 

În seria eseiştilor noi, Perpessicius aduce starea de sentimente şi atitudinea omului de carte, 
interiorizat şi sensibil, a învățatului delicat şi pur, în care lumea intelectuală îşi regăseşte conştiinţa ei.” 

Eugen Lovinescu: „D. Perpessicius e un om de gust, un stilist grațios şi un spirit ornat; c 
poate singurul din generaţia nouă care se poate folosi oportun de o reminiscență clasică. Axa judecății 
sale statice este într-un gust, în genere, sigur; atmosfera ei stă într-o bunăvoință în care ochiul exercitat 
distinge, totuşi suficient, degradarea culorilor; primejdia vine numai din excesul bunăvoinţei şi din sacriticiul 
copios pe altarul prieteniei. (...)”. 

Vladimir Streinu: „Din nenumăratele sale «Menţiuni critice», care adaugă în timp aproape 
cincizeci de ani de literatură contemporană, precum şi din monumentala restaurare şi editare științifică a 
"operelor lui Eminescu, abia s-ar putea stabili o depărtată analogie cu asociativismul în idei al ultimului mare 


E) 

critic francez, Albert Thibaudet, sau cu formaţia unionistă, de tip latin, a lui E. Lovinescu. Dar stilul 
personal şi o altă concepţie a culturii îl separă atât de criticul francez, cât şi de criticii români înaintaşi sau 
contemporani. Perpessicius concepe cultura ca o realitate înaltă chiar în formula ei mai mare şi larga lui 
sferă de asociaţii ferindu-se de tiparele abstracte cultivate de Thibaudet, cuprinde numai încrengături 
concrete, prin care fenomenele literare se solidarizează între ele. Cât priveşte expresia personală, stilul lui 
Perpessicius, în deplin acord cu ramificaţia spontană a ideilor, ca şi cu reculegerea în care criticul acesta 
lucrează de zeci şi zeci de ani, este fin digresiv, şi radiant ca soarele ungherelor, cum se spune poetic pânzei 
de păianjen. Dogmatismul, intenţia didactică, impresionismul tumultos sau numai polemica, abstracţia 
rezumativă şi alte concepții, care particularizează pe unii critici români, sunt cu totul străine de originala 
compunere a personalităţii lui.“ 

Liviu Rusu: „Perpessicius... un nume care nu poate să nu-ţi invoce pe editorul şi 
comentatorul fără pereche al lui Eminescu, pe scrutătorul de unică perspicacitate al unor manuscrise atâta 
vreme zăvorâte, care, în migala corecturilor, ascunde cele mai strălucite scântei ce au răsărit vreodată 
din sufletul acestui neam. O muncă imensă de benedictin, care ne face cinste şi îl pune alături de cei mai 
mari editori de texte care s-au pomenit vreodată.“ | 

Ovidiu Papadima: „Aş îndrăzni să afirm că principalul aleator al intregii activităţi a 
maestrului Perpessicius este generozitatea ca funcţiune comprehensivă, ca funcţiune a cunoaşterii. De aici 
acel aliaj atât de singular de discreţie, de pondere şi de entuziasm totodata, ce caracterizează critica şi 
istoriografia sa literară.“ 

Valeriu Râpeanu: „Pentru mai multe generaţii, Perpessicius a fost mai înainte de toate 
îndrăgostitul pătimaş al cărţii, omul care, cu o supremă înţelepciune, n-a găsit bucurie mai mare decât 
în satisfacţiile inegalabile ale lecturii. (...) 

Pentru noi, Perpessicius a fost şi este editorul lui Eminescu, ormi care a avut cutezanța, ce-l 
aşază alături de spiritele cele mai îndrăznețe ale ării noastre, să dea românilor imaginea adevărată a 
adevăratului Eminescu.“ 

Pompiliu Constantinescu: „Cred că este singurul critic român care n-a practicat 
dogmatismul, fie şi sub aparenţa lui cea mai insultătoare, impresionismul subiectiv până la violenţă. Vreau 


să-mi explic acum acest miracol, fiindcă explicaţia comodă a elcetismului nu spune prea mult. De altfel, 


gustul, în critică, e tot ce poate fi mai subiectiv, oricâtă siguranţă şi flexibilitate ar avea. Văd, mai curând 
în d. Perpessicius. un spectator al formelor diverse de artă şi un spirit pătruns de relativitatea tuturor 
formelor de curent.“ 

Eugen Simion: „Perpessicius nu a fost partizanul unei singure şcoli literare. A îmbrăţişat 
cu căldură toate direcţiile şi toate formulele artistice, din convingerea că un critic literar nu trebuie să 
aibă prejudecăţi sau preferinţe [...] Fraza e bogată, odobesciană, înflorită cu metafore, uneori mai sugestive decât 
acelea din textul comentat. Criticul e un virtuoz al stilului artistic. Fraza e armonioasă, vocabulele au o muzicalitate 
aparte, scoasă de regulă, din asocierea neaşteptată a neologismului cu expresia cronicărească. Îi recunoşti uşor 
scrisul prin abundența determinantelor, a stilului metaforic apoftegmatic. «Impresionist cu erudiție», cum l-a definit 
Lovinescu, Perpessicius dă, în fond, un mare prestigiu expresiei critice.» 

Alexandru Philippide: „Perpessicius a întrunit, în chip profund, două însuşiri care, la 
prima vedere, s-ar părea că nu se împacă între ele: talentul scriitorului şi facultatea de-a trăi şi de-a 
explica literatura, adică ceea ce de obicei se numeşte: funcţia, criticului. 

Critica literară are la bază o vocaţie. Nu oricine poate fi critic, sau deveni critic numai prin 
studiu, deşi trebuie spus numaidecât că studiul este şi el o condiţie de bază a activităţii critice; este însă 
o condiţie care trebuie să se dezvolte pe temeiul unei înclinări puternice, de-a trăi şi de-a explica 
fenomenul literar ca pe un fenomen de viaţă.“ 

Nicolae Manolescu: „Există la Perpessicius o strategie a admiraţiei, mai curând decât o 
iubire neţărmurită faţă de literatură, sub care se ascund luciditate şi spirit critic, poate şi un secret 
scepticism. (...) 

Dacă există în scrisul lui un paradox, el constă tocmai în acest maxim protocol al admiraţiei, 
sub care putem distinge gustul amar al dezamăgirii. Jubilant e Călinescu, nu el, capabil de o patimă a 
literaturii pe care autorul Menţiunilor n-o avea, deşi o simula, ca un veritabil critic de lume care s-a deprins, 


printr-un îndelung exerciţiu, să-şi ascundă sentimentele. [...] 

În acest spirit înțelege Perpessicius să «recupereze» operele trecutului. El nu le «actualizează» 
şi nu le citeşte prin prisma prezentului, chiar-dacă ştie că gusturile se schimbă. Emoţia lui provine din 
regăsirea tiparului social, moral şi intelectual în care a fost turnată opera veche. Este un evocator, îmbătat 
de miresmele arhaităţii şi nu nostalgic al unor vremuri apuse. Critică. de gust, desigur, ca şi aceea din 
cronici, bazată pe impresie, dar nu de-a dreptul ca atunci când comentează pe contemporani, ci prin largul 
ocol al erudiţiei celei mai minuţioase.“ 

Domițian Cesereanu: „Cele mai multe studii se grupează însă, ca într-o desfăşurare de 
eventai, în jurul celui mai mare poet al nostru, căci Eminescu este, pentru Perpessicius, o obsesie 
tulburătoare şi permanentă. Apropierea de Eminescu, cu tot ce decurge din ca, e, la început, o atitudine a 
lectorului — o admiraţie şi, în acelaşi timp, o curiozitate fără margini.“ 

Alexandru Rosetti: „Perpessicius şi-a câştigat un titlu de glorie prin publicarea ediţiei 
monumentale Eminescu. De la textul ediţici de bază şi până la variante, descoperite cu răbdare de 
benedictin şi descifrare de ochiul său expert, e un drum lung pe càre exegetul l-a parcurs zi de zi, în lungi 
ani de studiu, petrecuţi în decorul familial al sălii manuscriselor din Biblioteca Academiei. 

Ediţia poeziilor lui M. Eminescu, dăruită de Perpessicius literaturii române, constituie un bun 
nepreţuit, atât prin materialul inedit pus la îndemâna cititorului, cât şi prin comentariul plin de fapte noi, care 
însoţeşte textele, datorită eruditului editor.“ 


, (C.B.) 


PETRESCU, IOANA EM. 
(1941-1990) 


VIAŢA ŞI ACTIVITATEA: Istoric, critic literar, eseist, distins cadru 
didactic la Universitatea din Cluj, fiica eminentului profesor Dimitrie Popovici, s-a 
născut în 28 decembrie 1941 la Sibiu, fiind primul copil al lui D. Popovici şi al 
Elvirei. În anul 1945, după întoarcerea din refugiu a Universităţii Clujene, ca urmare 


“a Dictatului de la Viena, se stabileşte la Cluj. Al doilea copil al soţilor Popovici — 


Daniel — va avea o viaţă scurtă (1948-1951). 

La numai 11 ani rămâne orfană de tată — 1952 —, ceea ce o marchează 
profund. Urmează Liceul „G. Coşbuc“, apoi Facultatea de Filologie din Cluj, secţia 
limba şi literatura română. În 1964, îşi susţine teza de licenţă, despre Aron Pumnul. 

În 1964 se căsătoreşte cu Liviu Petrescu, Urcă pe rând, începând cu 1964, 
treptele universitare. 

Din 1969 începe editarea operei lui D. Popovici. În 1974 obţine titlul de 
doctor în filologie cu lucrarea: Jon Budai-Deleanu şi eposul comic — editată în acelaşi 


an la Editura Dacia. 
În 1979 devine membru al Uniunii Scriitorilor; din 1981 devine titularul 
cursului universitar de Istoria literaturii române, „Perioada marilor clasici.“ 
Apare volumul Configuraţii, la Editura Dacia. În perioada 1981—1983, este lector 
român la Los Angeles, beneficiind de o bursă Fulbright. Începe să lucreze la un studiu despre 

deconstrucție — neterminat (şi din care se publică în volumul omagial menţionat). Întoarsă 
în ţară în 1983, îndrumă cercul studenţesc de poetică şi critică literară — o şansă pentru 
studenţii clujeni, în exerciţiul intelectual al criticii literare, Din acest cerc au făcut parte nume 
ca: Maria Oros, Corin Braga, Ruxandra Cesereanu, Liviu Malița, Ioana Bot, Cristian Bolog, 
Mircea Ţicudean, Sanda Cordoş, Nora Rebreanu, Laura Pavel, Diana Tihu, Achim Stoian etc. 
— mulţi laureați la Concursul Naţional de literatură română „M. Eminescu“, sau câştigători 
ai premiilor, la Colocviul Naţional studenţesc „M. Eminescu“ de la Iaşi. În 1987 a predat 
Editurii Cartea Românească volumul Jon Barbu şi poetica postmodernistă. În 1989, alături 
de Edgar Papu, Petru Creţia, Eugen Todoran, G. Munteanu, Zoe Dumitrescu-Buşulenga, 
Mihai Drojan, i se atribuie premiul Uniunii Scriitorilor „Eminescu“ — pentru critică, cu 
prilejul Centenarului morţii lui Mihai Eminescu. 

În anii 1986 (Cluj-Napoca), 1987 (Botoşani), 1988 (Alba Iulia şi Blaj), 1989 
(Iaşi), Ioana Em. Petrescu a făcut parte din Comisia Naţională a Concursului de limba 
şi literatura română „M. Eminescu“ — în calitate de vicepreşedintă — preşedinte fiind 
Acad. Zoe Dumitrescu-Buşulenga. 

Din aprilie 1990, profesor universitar. În septembrie, acelaşi an, lucra la 
probleme de reorganizare a învăţământului. La 10 octombrie 1990 trece în eternitate, 
marcată de suferinţa bolii pe care a purtat-o două decenii. 

S-a ocupat de editarea unor studii ale lui D. Popovici: Romantismul românesc 
— prefaţă de Dan Simonescu, cuvânt înainte de T. Vianu, 1969, Poezia lui Mihai 


Eminescu (curs ţinut la Universitatea din Cluj între 1947-1948) — 1969. A colaborat 


la elaborarea Dicţionarului — scriitori români, sub coordonarea lui Mircea Zaciu, 
M. Papahagi şi A. Sasu, 1978, 1995, cu articole despre: I. Budai-Deleanu, 
"IH. Rădulescu, M. Eminescu, D. Popovici; la ediţia din 1995 cu: D.V. Barnovschi, 
Samson Bodnărescu, Damaschin Bojincă, Dimitrie Bolintineanu, Cezar Bolliac, Panait 
Cernea, Alexandru Caloian etc. 

OPERA: Jon Budai-Deleanu şi eposul comic, 1974; Eminescu. Modele 
cosmologice şi viziune poetică, 1978; Configuraţii, 1981; Eminescu şi mutaţiile poeziei 
româneşti, 1989. . 

REPERE ASUPRA OPEREI: Considerată lucrare de erudiție, ION 
BUDAI-DELEANU ŞI EPOSUL COMIC (Editura Dacia, Cluj, 1974), pune în valoare 
calităţile autoarei de a folosi într-o analiză şi sinteză excelente, o bibliografie largă 
ce permite cercetarea estetică a Ţiganiadei, plasând-o în planul evoluţiei literaturii 
europene. Intrată în conştiinţa culturii române la un secol după ce a fost scrisă, după 
cum precizează I. Em. P., „opera lui Budai-Deleanu nu a putut deveni o componentă activă, 
modelatoare a poeziei naţionale; ea a fost anexată, dar nu asimilată de o literatură care îşi făurise între 
timp alte căi. Necunoscându-l pe Budai-Deleanu, literatura română îşi ignorează până târziu câteva din 
posibilităţile ei latente, pe care geniul poetului ardelean le relevase: în primul rând vocaţia ironică şi vocaţia spre 
echilibru a unei spiritualităţi de o fundamentală claritate, în al doilea rând, vocaţia epică.“ Poetul limbajului 
epic complet structurat în Ţiganiada, cum precizează autoarea, „va fi descoperit în literatura 
modelată eminescian, cu o mare întârziere; romanul apare târziu, urmând calea contaminării fiziologiilor cu literatura 
de mistere şi nu descinde direct din epopee, aşa cum probabil s-ar fi întâmplat dacă Tiganiada ar fi fost cunoscută.“ 
Şi I. Em. P. concluzionează: „În sfârşit sinteză între local şi universal, pe care opera lui Budai-Deleanu o 
realizase deplin, va fi reîncepută, cu stângăcii, în epoca pașoptistă. În sensul acesta, necunoscându-l pe Budai- 
Deleanu, literatura română va trăi în aşteptarea lui M. Eminescu.“ 

Original este şi eseul EMINESCU. MODELE COSMOLOGICE ŞI VIZIUNE 
POETICĂ (Editura Minerva, 1978), considerat de critica literară contemporană printre 
cele mai: bune studii eminescologice. 

Interpretând texte referenţiale eminesciene, elaborate în etape diferite, I. Em. P. 
sintetizează trei etape principale ale dimensiunii filozofice eminesciene — din care nu 
lipsesc: Platon, Pitagora, Kant, Schopenhauer, Heghel. Lucrarea este structurată pe idei 
fundamentale dezvoltate excelent: I. Modele cosmologice, cu analiza etapelor creaţiei 
eminesciene şi succesiunea modelelor cosmologice; II. Universul paradisiac, cu referiri 
exprese la Ondina, Sara pe deal, Povestea magului călător în stele; III. Conştiinţa 
istorică şi drama înstrăinării spiritului în timp, cu subcapitolele despre: 1. Înstrăinare 
(Codru şi salon), 2. Criza comunicării. Sterilitate şi ironie, 3. Daimon şi demon; IV. 
Universurile compensative, cu subcapitolele: 1. Poezia (Odin şi poetul, Mureşanu), 2. 
Somnul şi moartea (Făt-Frumos din lacrimă, Mureşanu, Rugăciunea unui Dac, 
Avatarii faraonului Tlă, Mai am un singur dor), 3. Magia (Sărmanul Dionis), 4. 
Sentimentul patriei şi sensul istoriei (Memento mori, Decebal, Scrisoarea III), 5. 
Iubirea (Diana, sonete), V. Oglinda de aur (Memento mori, Împărat şi proletar, 
Scrisoarea l, Luceafărul) — şi ultimul capitol VI. În metru antic cu Odă (în metru 
antic). Cine urmăreşte chiar numai sumarul lucrării, avizat fiind cu privire la creaţia 
eminesciană, nu poate să nu sesizeze crescendo-ul pe care-l dă I. Em. P. studiului 
său, exact ca o 'simfonie betoveniană. Capodoperele capodoperelor se regăsesc în 
Oglinda de aur şi în Odă (în metru antic). 

Cine a cunoscut-o pe I. Em. P., poate face judecăţi largi privind ţinuta 
intelectuală de o rară elevanţă şi eleganţă, studiile sale, unele, cum este cel despre 
Eminescu, devenind un poem în proză, în care cititorul, împreună cu autorul, plâng 
şi râd —-dar ironic, amar despre efemeritatea vieţii şi a omului — dimensiuni surprinse 
excelent de autoare, din sclipirile minţii şi sufletului eminescian. 

Cartea Portret de grup cu loana Em. Petrescu, Editura Dacia, Cluj, 1991, 
volum realizat de Diana Adamek şi Ioana Bot, adună „sub semnul lacrimii şi al iubirii“ 
— un gând de respect pentru profesorul Ioana Em. Petrescu de la a cărei naştere s-ar 
fi împlinit în 28 decembrie 1991 — 50 de âni. Cartea reuneşte contribuţiile unor nume 
de prestigiu ale culturii contemporane alături de cele ale discipolilor, nu puţini la 
număr, unii deja consacraţi, în critica şi istoria literară. Evocările, comentariile critice, 
studiile de eminescologie.prezentate în acest volum compun astfel „un portret de grup.“ 

Volumul se deschide cu evocarea lui Edgar Papu — sensibilă şi complexă 
— amplă şi succintă — fără respiraţie — fiindcă emoția te cuprinde şi dacă ai 
cunoscut-o pe Ioana Em. Petrescu — nu poţi să nu-ţi acoperi ochii de nelinişte, în 
respectul pentru toţi eminescologii şi, îndeosebi pentru cei doi. „Nu putem sfârşi toţi 
deodată. Celor muritori le va rămâne, însă, amintirile şi, totodată, şi realizările de 
valori spirituale. În felul acesta va rămâne între noi şi Ioana Em. Petrescu.“ (Edgar Papu) 

Va rămâne prin ceea ce a creat temeinic şi original, prin contextul desăvârşit, 
prin superioritatea sufletească, prin disciplină şi prin toţi cei care au cunoscut-o în timp. 

Străbatem şi noi cu Ioana Bot şi cu toţi care au cunoscut-o, iubit-o şi 
respectat-o pe I. Em.P. — amintiri ce dau o eleganţă vieţii şi o siguranţă că 
M. Eminescu va intra în secolul al XXI-lea şi mai departe, confirmând previziunile lui 
Titu Maiorescu de la sfârşitul secolului al XIX-lea, şi, desigur şi ale I. Em.P.. 

APRECIERI CRITICE: 


l | Laurenţiu Ulici: „Un caz rar de istoric literar cu vocaţie critică şi apetit teoretic dezvăluie 
scrisul 1. Em. Petrescu. Rar prin conjuncţia celor trei linii ale spiritului literat (sau literar) dar şi prin fineţea 
cu care o predispoziţie eminamente speculativă se convertește, în practica hermeneutică, în dispoziţie 
ontologică. Ştiu, deci interpretez; interpretez, deci exist — acesta ar fi silogismul guvernator, propriu, teoretic 
vorbind, unei întregi categorii de critici (în care ar mai intra, din promoţia 70, Al. Călinescu, Livius 
Ciocârlie, Eugen Negrici, Marian Papahagi, Liviu Petrescu, Ion Vartic) şi realizat în manieră personală de 
Ioana Em. Petrescu.“ i 

Mihai Cimpoi: „Pentru mine Clujul nu este numai pur şi simplu un mare centru de cultură, 
este şi un centru eminescologic. Rostind numele oraşului, îmi răsar în minte imediat numele unor oameni 
de cultură, a căror preocupare fundamentală a fost opera şi personalitatea lui Eminescu. Ca un adevărat 
centru de cultură, Clujul à înţeles să-şi spună cuvântul despre acest fenomen artistic şi cultural polarizant; 
şi l-a spus cu deosebită tărie. D. Popovici nu numai ne-a oferit, în prelegerile sale, un portret exact al 
titanicului Eminescu, ci şi o istorie a mentalităților critice în impact cu creaţia poetului. Un unghi original 
în receptatea lui ne-a propus şi fiica acestuia, Ioana Em. Petrescu, care l-a raportat atât la cele două modele 
cosmologice (platonician şi kantian) cât şi la mutaţiile poeziei româneşti posteminesciene.“ 

Mircea Zaciu: Sublima probă, în «România literară» nr. 44/1978: „Profundă şi originală 
— într-un spaţiu de arcane şi dificultăți maxime, cum e acela al eminescologiei — cartea Ioanei 
Em. Petrescu o situează, fără dubiu, priri noutate şi frumuseţe, în primele rânduri ale criticii actuale.“ 

Dana Dumitriu: „Un exeget de rară fineţe analitică, preocupat de chestiuni teoretice dar 
şi de evoluţia formelor literare concrete şi de studiul unor fenomene ale istoriei literare este Ioana Em. Petrescu [...] 
Aducând în comentariile sale o informaţie solidă, o cultură bine asimilată şi un riguros respect al textului, ea 
comunică observaţii deosebit de interesante, pertinente, de o claritate ireproşabilă [...] Rămânând pe un teren solid, 
fără diletantisme şi superficiale pretenţii docte, ea are toate acele calităţi care fac dintr-un critic [...] un comentator 
apropiat [...] deşi interesul său este îndreptat spre zonele abstracte ale teoriei literare...“. 

Edgar Papu: „Mi-am exprimat odată mirarea că Eminescu, cu sensibilitatea, cu fantezia, 
cu dominanta lexicului feminin atât în expresia sa antropomorfică, cât şi în cea gramaticală, n-a atras mai 


“curând pe marile noastre cercetătoare de elită asupra lui. Şi, spunând aceasta, m-am gândit, în primul rând, 


la Cella Delavrancea şi la Alice Voinescu. Ibrăileanu şi Lovinescu n-au avut, în eminescologia lor, nici o 
contemporană feminină. Dar mai mult nici urmaşii lor, un Călinescu şi un Vianu, care au mers cu mult 
mai departe ca eminescologi, n-au avut aşa ceva. p s 

Abia: la peste două decenii de aceştia, Zoe Dumitrescu-Buşulenga (n. 1920) 'deschide, cu 
strălucirea de mult așteptată din partea înaintaşilor ei, drumul regal feminin în eminescologia românească. 
Şi, totuşi, numai peste alte două decenii, Ioana Petrescu (n. 1941) o continuă.la un nivel egal, fără să-i 
semene câtuşi de puţin, îndreptându-şi gândirea către cea mai perfectă originalitate.“ 


(C.B.) 


PETRESCU, LIVIU 
(n. 1941) 


. 


VIAȚA ŞI ACTIVITATEA: Eseist, critic literar, profesor universitar 
la catedra 'de Literatură comparată şi Literatură română, la Facultatea de Litere a 
Universităţii din Cluj-Napoca, s-a născut la 17 decembrie 1941, la Râmnicu-Sărat. 
Liceul şi Facultatea de Filologie la Universitatea din Cluj (1959-1964). Carieră 

universitară începând cu 1964. De o deosebită distincţie intelectuală. A debutat la 
revista „Tribuna“ (1958). Prin studiul Realitate şi românesc (1969), L.P. şi-a dezvăluit 
calităţile de bun cercetător „metodic cu instrumente logice, filozofice şi etice“ - 
punând în valoare procedeele psihologice, analitice, în proza românească, de la Duiliu 
Zamfirescu, la Camil Petrescu. Participant la elaborarea Dicţionarul scriitorilor români, 
1995, cu articole dedicate lui: Alice Botez, Dumitru Caracostea, Matei Călinescu, 
Nichifor Crainic, O.S, Crohmălniceanu. . 

OPERA: Realitate şi romanesc, 1969; Dostoievski, 1971; Scriitori români 
şi străini, 1973; Romanul condiţiei umane, 1979; Vârstele romanului, 1992; Poetica 
postmodernismului, 1996. 


REPERE ASUPRA OPEREI: Volumul de debut SCRIITORI ROMÂNI 
ŞI STRĂINI, 1973, pune în valoare calităţile autorului în ceea ce priveşte argumentarea 
teoretică ale perspectivei criticii utilizate şi care se bazează pe o largă cunoaştere a 
fenomenului culturii, literaturii universale şi româneşti. Aşa se explică aprecierea volumului, 
la data apariţiei, şi, îndeosebi, secţionarea alcătuită din eseuri dedicate scriitorilor străini. 
Studiul POETICA POSTMODERNISMULUI se constituie, aşa cum precizează în deschidere 


autorul „o versiune nouă — substanţial refăcută şi amplu actualizată sub raportul 


informaţiei“ — a lucrării VÂRSTELOR ROMANULUI, apărută în 1992, la Editura 
Eminescu. | | 

Studiul confirmă mărturisirea. Conceput pe trei secţiuni importante: Coiful 
Minervei, În orizontul misterului, Lira lui Orfeu este material susţinut de un 
documentar bogat format din note şi o bibliografie largă, cuprinzătoare. În capitolul 
În loc de încheiere criticul sintetizează trăsăturile postmodernismului, apreciind că: 
„Romanul ultimelor două secole se înscrie, după părerea noastră, într-un proces 
evolutiv, marcat de la trecerea de la o epistemă modernă la o epistemă a 
postmodernismului“ şi încheie circumspect: Ka ceea ce priveşte perspectivele de 
Jongevitate ale fenomenului literar postmodern, orice pronostic ar fi deosebit de riscant; 
ceea ce n-ar trebui să se piardă din vedere — subliniază L.P. — ar fi totuşi faptul că 
postmodernismul nu trebuie privit doar ca o simplă modă, mai mult sau mai puţin 
trecătoare: postmodernismul este o epistemă“ — un mod de cunoaştere. 


APRECIERI CRITICE: 


Alexandru Piru: „Printre comentatori de literatură română şi universală cu acces la noile 
metode“ — este menţionat Liviu Petrescu — cu studiile sale. 

Marian Popa: „Dotat cu spirit disociativ, fără ambiţii integratoare, criticul optează pentru 
un demers fenomenologic, teoretizfind pe seama unor opere, pornind de la elementele de poetică implicate, 
de la substructuri narative sau, dimpotrivă, de la adevărurile cele mai generale ale unor capodopere cu 
posibilităţi de modernizare sau a unor cărți de succes efemer: Scriitori români şi străini (1973). | 

Laurenţiu Ulici: „Spirit riguros analitic, tentat de excursiuni tipologice în cadrul comparatist, 
Liviu Petrescu vădește o preocupare constantă pentru detectarea, descrierea şi evaluarea orizontului 
ideologic, în sens larg, al operei literare, în primul rând al literaturii epice, apoi al criticii, sporadic al poeziei 
lirice şi numai accidental al dramaturgiei (.,.) Liviu Petrescu pune, într-o admirabilă coeziune, erudiţia 
literară și filozofică, inteligenţă critică, spirit comparatist şi vigoare analitică, reuşind o imagine 
enciclopedică n celei mai tulburătoare, prin cuprindere şi acuitate, dintre marile teme ale literaturii 


dintotdeauna şi mat cu seamă din veacul al XX-lea." (s.n) 
' (C.B.) 

PETROVICI, ION 
(1882-1972) 


VIAŢA ŞI ACTIVITATEA: Memorialist, filozof, scriitor şi om politic. 


I.P. s-a născut la Tecuci, tatăl său fiind avocat. Studiile liceale le-a făcut la 
„Sf. Sava“, din Bucureşti, cunoscând personalităţi ale vieţii politice şi spirituale ale 
timpului, printre care Titu Maiorescu, Take Ionescu. Urmează cursurile Facultăţii de 
Litere şi Filozofie ale Universităţii din Bucureşti, unde a fost un student strălucit. În 
1905 îşi ia doctoratul cu teza Paralelismul psihico-fizic, iar în 1906 îşi începe 
activitatea didactică, având titlul de conferenţiar la Facultatea de Litere şi Filozofie a 
Universităţii din Iaşi, unde, în 1912, devine profesor. Profesor de istorie a filozofiei şi 
logică, I.P. a urmat exemplul lui Titu Maiorescu în ceea ce priveşte arta elocinţei. În 
anii interbelici, a fost de mai multe ori ministru, între care şi ministrul Instrucțiunii 
Publice şi al Cultelor. I.P. a scris poezie, teatru, lucrări în domeniul filozofiei, a logicii, 
ale teoriei cunoaşterii, lucrări cu caracter memorialistic. Scrierile sale, dominate de 
spiritualism raţionalist, îl impun ca o personalitate în planul gândirii autohtone şi al 
celei europene. | 
OPERA: Lucrări filozofice: Din cronica filozofiei româneşti, 1934; 
Cercetări filozofice; Teoria naţiunilor; Introducere în metafizică; Studii istorico- 
filozofice; Viaţa şi opera lui Kant, 1936; Probleme de logică; Studii: Pe marginea 
filozofiei bergsoniene, 1929; Contribuţii la filozofia lui Eminescu; Reflexii asupra 
bunului simț. A publicat articole în prestigioase reviste de specialitate din Franţa şi 
Germania; Memorialistica: Amintiri universitare, 1920; Amintirile unui băiat de 
familie, 1938; De-a lungul unei vieţi; 1966; Prin meandrele trecutului, 1979: Note de 
călătorie: Raite prin țară, 1926, Impresii din Italia, 1930-1938; Peste hotare, 1931; 
Prin neantul, trecutului — postum. 


“REPERE ASUPRA OPEREI: Exeget al lui Kant şi Schopenhauer, 


prieten al lui Léon Brunschvicg (epistemolog şi istoric francez) şi al lui Nicolai 
Hartmann (filozof german, întemeietorul unui sistem ontologic cu tendinţe realiste şi 
raţionaliste), I.P., asemenea contemporanilor săi (C. Rădulescu-Motru, P.P. Negulescu, 
Petre Andrei, Mihai Ralea), va aduce contribuţii însemnate în domeniile istoriei 
filozofiei şi logicii. Cu toate că opera sa filozofică nu este de mare întindere, cultivând 
îndeosebi eseul, I.P. a publicat lucrări în domeniul istoriei filozofice, al logicii, al 
teoriei cunoaşterii, lucrări memorialistice; a scris o piesă de teatru, a încercat chiar 
poezia şi, în tradiţia maioresciană — aforismul. Interesante sunt studiile privind 
metafizica, asemenea altor cercetări relevante, cum ar fi cele ale lui Nae Ionescu, 
Mircea Florian, D.D. Roşca, Lucian Blaga, P.P. Negulescu, C. Rădulescu-Motru. 
Astfel, după I.P., obiectul metafizicii îl constituie absolutul, iar aspirația spre absolut 

şi cuprinderea lui rămâne mereu problema fundamentală a metafizicii. Absolutul este 
Dumnezeu, ca realitate ultimă e absolută, a cărei cunoaştere scapă etern. În 
INTRODUCERE ÎN METAFIZICA, referindu-se la Metafizică şi Religie, L.P. afirmă 
că „dărâmarea zeilor“ — idee a materialismului modern — este sinonimă cu însăşi 
dărâmarea metafizicii. Pentru I.P. „religia nu se poate despărți de metafizică şi, pentru 
a le «concilia» trebuie să le «unificăm», creând, dacă este cu putinţă, un edificiu 
metaforic care să confirme postulatele fundamentale ale religiei.“ I.P. demonstrează 
că religia este practica metafizicii, fapt ce face să dispară conflictul dintre ele, dintre 
filozofie şi religie. Vorbind despre eternitatea religiei, I.P. aprecia: „trebuieşte să aşteptăm 
ceasul, care poate să întârzie, când un suflet din acelea care nu apar decât din vreme în vreme, va şti 
folosindu-se de împrejurări prielnice, să toarne o doctrină religioasă, în armonie cu năzuinţele şi 
cunoştiinţele cele nouă, o doctrină care să permită şi să reverse, dezrădăcinând vechile dogme şi 
făcându-le. cât mai puţin regretate.“ Publicând reflexiuni, impresii de călătorie I.P. face 
dovada unui deosebit interes pentru literatură. Scrierile sale, având mai mult caracter 
epic decât liric, I.P. „amestecă utilul cu plăcutul, învăluind totul într-o meditaţie 
romantică, senină, punctată. de umor“ (Al. Piru). G. Călinescu consideră relatările 


lui I.P. asupra călătoriilor sale, ca fiind realizate într-un stil oral, reuşind să capteze atenţia - 


cititorului. 

Constantin Kirițescu, în „Portrete“ — oameni pe care i-am cunoscut îi tace 
lui I.P. un portret spiritual, pornind de la faptul că l-a cunoscut, lucrând în Ministerul 
Instrucțiunii — peste douăzeci de ani ca inspector general, director general, secretar 
general (numit de Spiru Haret, la 15 martie 1907): „loan Petrovici era un intelectual de rasă, 
inteligent, cu o frumoasă cultură filozofică, literară şi artistică, cu talent de vorbitor şi scriitor ;, ise 
imputa doar o oarecare mobilitate de opinii politice. I se mai atribuia multă ambiție... În timpul 
ministeriatului său, Petrovici a încercat o reformă a învățământului secundar, prin crearea liceului 
filozofic. Încercarea a fost interesantă şi a dat naştere la multe discuții în cercurile didactice.“ 

Ion Zamfirescu, în Întâlniri cu oameni, întâlniri cu viața evocând amintiri 
legate de „Conferinţele Ateneului“ (care se țineau cu regularitate dumineca, orele 
9 seara, timp de aproape nouă decenii „din chiar clipa în care s-a constituit instituţia, 
până la transformarea ei actuală“), relevă interesul lui I.P. pentru aceste conferinţe, 
pentru rolul lor cultural, comparându-le cu „prelecţiunile“ de la Junimea: „Socotesc că 
nu s-ar putea scrie o istorie a spiritului public în ţara noastră, pentru perioada dintre cucerirea independenţei 
noastre naţionale şi cel de-al doilea război mondial, fără rapogări la ceea ce aceste conferinţe ateneiste 
au relevat ca voinţă românească de cunoaştere şi ca încredere obştească în valorile culturii.“ 

„Eugen Simion, în Scriitori români de azi, IV, deschide capitolul dedicat 
„Memorialiştilor“, cu prezentarea personalităţii lui I.P., subliniind contribuţia sa 
privind memorialistica, impresiile de călătorie, portretele, discursurile. Menţionează 
din memorialistică: Amintiri universitare, 1920; Amintirile unui băiat de familie, 1938; 
De-a lungul unei vieţi, 1966, Prin meandrele trecutului, 1979; precum şi notele de 
călătorie - Raite prin țară, 1926; Impresii din Italia, 1938, 1938; Peste hotare. 1931 


(retipărite în 1983 — Însemnări de drum). 

„Osândit la longevitate — după cum remarcă E. Simion — memorialistul priveşte în urmă şi 
vede un vast cimitir, E întristat dar nu disperat. Îşi înţelege condiţia şi, ca Lazăr dintr-o fabulă filozofică 
a lui Schopenhauer, se simte bine numai printre umbre şi, calm, echilibrat, detaşat ca şi profesorul său 
T. Maiorescu altădată, va medita: «Nu umblu, ca Lazăr, prin cimitire propriu-zise. Mă furişez însă şi 
cu, părăsind lumea înconjurătoare, pe potecile memoriei mele — şi dânsa un vast cimitir, nu de cavouri şi 

cripte, ci de umbrele celor care au fost...Mă apropii prietenos de acele mai scumpe, care uneori devin atât 
de consistente încât le spun ce am pe suflet, încredinţat că mă ascultă şi mă înţeleg»."* 

Tudor Vianu, include, în Arta prozatorilor români pe LP. între „Portretişti şi 
eseişti“ împreună cu O. Goga, E. Lovinescu, Paul Zarifopol, Nichifor Crainic, Lucian 
Blaga, Perspessicius etc, Apreciind faptul că portretele lui IP. din AMINTIRI 
UNIVERSITARE (1920) sunt „vrednice de remarcat“ oferă spre exemplificare portretul 
lui Titu Maiorescu remarcând talentul autorului în ce priveşte expresivitatea, căldura 
oratorului sugerând impresia muzicală, „pe care nici unul din ascultătorii lui n-au 
notat-o mai bine,“ Iată şi portretul: „n-aveai înainte un profesor care explică, ci mai mult un preot 
care oficiază. Nu era numai mintea care culegea idei, era tot sufletul care, prins în mrejele nevăzute, se 
simțea tot mai aproape de albastrul cerului. Era un fel de călătorie uşoară spre ţinuturi transcendente, în 
scăpărări de facle şi cântece de harpă, Mai ales de pe la a doua jumătate a lecţiunii glasul magistrului 
devenise atâta de muzical, încât parcă îţi venea să-ţi clatini capul ca în tactul unei melodii.“ Portretul 
citat este completat şi de alte detalii menite să scoată în evidenţă personalitatea lui 
Titu Maiorescu. 


APRECIERI CRITICE: 


Eugen Lovinescu: „Nu poate fi o întâmplare faptul că, acum în urmă, moldoveanul Ion 
Petrovici ne-a dat Amintiri universitare (1920), cu o evocare atât de vie a atmosferei universităţii bucureştene 
din 1900-1904; de altfel acest profesor şi cugetător filozofic e şi un meşteşugar al oricărei evocări 
nostalgice a timpurilor şi a tipurilor trecute, după cum e şi un povestitor de fapte întâmplate şi mai ales de 
călătorii, de «raite» prin ţară şi prin străinătate, cu deosebire prin Italia.“ 

Tudor Vianu: „Vrednice de remarcat sunt portretele lui I. Petrovici, în Amintiri universitare, 
1920, figurile profesorilor care au format generaţia sa sunt prinse în trăsături expresive, pe care le susține 
căldura oratorului (...). Goga punea la baza volumelor sale (este vorba de O. Goga — volumul Precursorii 
1930 n.n.) sentimentul prezenţei vii a oamenilor, Petrovici îi caracterizează mai cu seamă prin sentimentele 
şi reflecţiile pe care aceşti oameni le trezeau în el, dar şi prin comparaţia sau metafora care conchide 
evocator, un procedeu de care oratorul şi eseistul a uzat adesea în cursul unei opere variate.“ 

Eugen Simion: „Un memorialist ignorat total de critica nouă este Ion Petrovici (1882-1972), 
elevul lui Maiorescu, profesor de filozofie la Universitățile din Iaşi şi Bucureşti, ministru în mai multe 
rânduri, orator reputat, G. Călinescu recunoaşte vag «un veritabil agrement» în amintirile şi notele de 
călătorie ale filozofului şi îi reproşează insuficienţa metodei orale şi absenţa puterii de invenţie verbală 
(...). Fapt sigur este că memorialistica, impresiile de călătorie; portretele şi discursurile lui Ion Petrovici 
merită a fi citite cu mai mare linişte a spiritului, . 

Omul n-a fost, se pare, atât de odios pe cât îl prezintă ndversării săi într-o vreme, e drept, când 
el nu se mai putea apăra, Maiorescu îl remarcă In seminariile sale în 1904 şi îi prefaţează primul studiu 
(O problemă de filozofie). 

Caragiale îi citise o piesă în versuri (O sărutare) şi o recomandase Teatrului Naţional din 
Bucureşt (...). Filozoful călătoreşte mult, după exemplul lui Maiorescu şi notează ceea ce vede în memorii 
academice, exacte şi solemne, întrerupte din loc în loc, de impresii mai libere şi de divagaţii anecdotice (...) 

Memorialistica lui I. Petrovici... arată un spirit metodic şi liniştit, un raţionament cu studii bune, 
crescut în cultul lui Maiorescu." | îi 

Vladimir Streinu: „Spre a-l defini cu elemente cunoscute, este un Maiorescu al înălțimii, 
ideii şi al demniţăţii expresiei, contopit cu un Alexandru Lahovari al retorismului just, Academismul patetic 
mi se pare a fi formula originală a oratoriei d-lui Petrovici,“ 

Alexandru Piru: „Alte volume, precum Felurite, De-asupra zbuciumului, Rotocoule de 
lumină, Din cronica filozofiei româneşti (1934) conțin eseuri avizate despre metafizică în filozofia 
contemporană, progres, adevăr şi originalitate, un studiu asupra antinomiei pesimismepatriotism la Eminescu, 
despre aforismele lui Maiorescu, C. Rădulescu Motru şi A.D. Xenopol.“ 


(C.B.) 

PIRU, ALEXANDRU 
(1917-1993) 


VIAȚA ȘI ACTIVITATEA: Istorie şi critic literar, profsor universitar, 
s-a născut în 22 august 1917, la Mărgineni, jud. Bacău, ca fiu al unui subofițer. 
Urmează cursurile liceale din Bacău şi ale Facultăţii de Litere şi Filozofie din, Iaşi 
(1936-1940). În 1947 obţine titlul de doctor cu o teză despre opera lui G. Ibrăileanu. 
Iniţial profesor de Liceu la Iaşi şi Bucureşti, este numit (1946) asistent la Catedra de 


- literatură română modernă a lui G. Călinescu, de la Facultatea de Litere din 


Bucureşti. Din 1966 este profesor dr. docent. Director al revistei „Ramuri“ din Craiova. 
Publică versuri sub pseudonim în „Jurnalul literar“, unde şi debutează cu critică 
literară. A încetat din viaţă la Bucureşti, în 1993. 

„OPERA: Viaţa lui Garabet Ibrăileanu, 1946; Opera lui Garabet 
Ibrăileanu, 1959; Literatura română veche, 1961 (ed. II, 1962; ed. III-a revăzută sub 
titlul Istoria literaturii române I, Perioada veche, 1970); Literatura română 


premodernă, 1964 (ed. II revăzută sub titlul Istoria literaturii române, II, Epoca 
premodernă, 1970), Viaţa şi opera lui Garabet Ibrăileanu, 1967; Liviu Rebreanu - 


1965; Costache Negruzzi, 1966; Poeţii Văcăreşti, 1967; Panorama deceniului literar 
românesc 1940-1950, 1968; Introducere în opera lui lon Eliade Rădulescu, 1971; 
Varia (I-XI), 1973; Analize şi sinteze critice, 1973; Reflexe şi interferenţe, 1974; 
Poezia românească contemporană (vol.I — Generaţia vârstnică; vol.I — Generaţia 
mijlocie, Generaţia tânără); Istoria literaturii române de la origini până la 1830, 


1977; Introducere în opera lui Vasile Alecsandri, 1978; Permanenţe româneşti, 1978; 


Valori clasice, 1978; Marginalia, 1980; Debuturi, 1981; Istoria literaturii române de 
la început până azi, 1981 şi 1994. 

REPERE ASUPRA OPEREI: Elev al lui G. Călinescu, ALP. îşi va 
însuşi creator principiile criticii călinesciene comentariu la obiect, rece, incisiv, 
susţinut de amănuntul semnificativ şi ilustrat de citatul adecvat. 

În sintezele sale asupra literaturii române — din epoca veche şi până azi — 
ALP. nu urmăreşte în mod deosebit periodizarea fenomenului literar, cât, mai ales, 
acumularea informaţiei, relevarea efortului cultural în genere, integrarea creaţiei 
româneşti în contextul literaturii universale, | 

Al. Piru este criticul care încearcă să stabilească valori autentice. În opera 
sa apelează la toate metodele criticii dacă îi slujesc demonstraţiei: compară opere; 
scriitori sau literaturi. Când abordează un subiect încearcă să-l epuizeze. Are plăcerea 
de a cita-din autorii analizaţi cât mai mult ca să aducă argumente în sprijinirea ideilor 
susţinute. Ironia şi polemica îi stau la îndemână pe tot parcursul dezbaterii critice. O 
operă este analizată ideologic, estetic, critic, polemic etc. 

APRECIERI CRITICE: 


Marian Popa: „în activitate 


, a sa, critica şi istoria literară se îmbină si se spriiină i 
Receptiv la toate metodele, el ’ Ş Ş sprijină reciproc. 


opere, Seritori. sau. literia N get ae nici una când este limitativă, nu-i displace comparaţia între. 
VOLOEILAGĂ adeseori pna k k ahi ial cal modern, în care nu are încredere, preferând să 
rene Meini. Aole prr: u aon ui critic, care nu se deosebeşte esenţial de acela al actului de 
fii plecarea Spre sistem constă la el mai ales în a spune totul şi esenţialul despre o operă, 

a or, 9 epocă şi uncori chiar o literatură; ambiția de a spune totul justifică uneori polemica în care se 
angajează cum nu mulţi alţii pot şi ştiu să o facă, De la maestrul său, pe care-l continuă şi îl imită 
involuntar, ia stihul dar şi metoda, care e de multe ori supusă celebrului als ob german. Procedeul este 
ilustrat şi de utilizarea masivă a modurilor prezumtive în expunere. Informaţia documentară tinde către 
epuizare, dar ca nu este întotdeauna comentată, interpretarea fiind implicată în însăşi organizarea de 
aglomerări factologice. Cultul citării abundente, care asigură acoperirea afirmațiilor proprii, se amestecă 
cu parafrazarea în reproducerea ideilor. În sfârşit, obiectivitatea ironică este o caracteristică generală a 
operei sale cu reale valori literare, căci Al. Piru deţine secretul de a se prezenta deloc arid în expunerea celor 
mai seci documente şi date extraliterare.“ 


Pompiliu Marcea: „Aproape nu există scriitor român despre care să nu fi scris. Informaţia 
solidă şi stilul sobru, cu inflexiuni ironice, cu judecăţi de valoare ferme şi pregnante caracterizează textele 
critice ale lui Al. Piru, replică decisă la diletantismul şi amatorismul din critică. Ocupându-se în egală 
măsură de epocile vechi, de clasici şi de epoca contemporană, demonstrând o veritabilă erudiție şi în 
acelaşi timp comprehensibilitate şi fineţe analitică, vocaţia sintezei şi capacitatea ierahizării axiologice, 
întemeiat pe criteriul estetic dar vehiculând, cu spirit critic, principalele direcţii ale cercetării literare, 
Al. Piru, este unul dintre reprezentantii cei mai prestigioşi ai criticii şi istoriei literare...“ 


(S.B.) 


= POP, ION 
(n. 1941) 


VIAȚA ŞI ACTIVITATEA: Eseist, critic literar, poet, profesor 
universitar la Cluj. S-a născut în com. Mireşu Mare, jud. Maramureş. Studii liceale şi 
universitare la Cluj — Facultatea de Filologie (1959-1964). Carieră universitară. 

Director la Biblioteca Română din Franţa. 

A debutat ca poet în revista „Steaua“, la Cluj. Îşi publică primul volum de 
poezie Propunere pentru o fântână, în 1966, Este prezent în revistele „Tribuna“ şi 
„Luceafărul“ cu versuri valoroase despre mişcarea de avangardă; Director al revistei 
studenţeşti „Echinox,“ Sa 

OPERA: Avangardismul poetic românesc. Eseuri, 1969; Poezia unei 
generaţii, 1973; Transcrieri. Eseuri, 1976; Ore franceze, 1979; Nichita Stănescu — 
spaţiul şi măştile poeziei, 1980; Lucian Blaga. Universul liric, 1981; A scrie şi a fi 
Ilarie Voronca şi avangardismul în literatura română, 1990; Eugen lonescu — membru 
al Academiei Franceze — note şi contranote, 1992; Metamorfozele poeziei, 1993. 


REPERE ASUPRA OPEREI: Asemenea şcolii clujene de istorie şi 


critică literară, având în vedere şi faptul că cei care servesc această interesantă 
dimensiune a ştiinţei literaturii sunt cadre didactice universitare, Ion Pop nu poate face 
excepţie de la exigenţele exprimate la catedră, exigenţă care onorează personalităţile 

individuale ale protagoniştilor, personalitatea colectivă a şcolii clujene în general şi în 
particular în domeniul menţionat mai sus. Având o temeinică pregătire profesională 
în domeniul istoriei literaturii române şi universale, eseurile, studiile de critică literară 
elaborate de Ion Pop prezintă avantajul capacităţii de analiză şi sinteză exprimând 
cu claritate, într-un limbaj accesibil dar elevat, punctele de vedere care surprind 
dimensiuni esenţiale, originalitatea creaţiei celui care se supune judecăților sale. 

Studiul dedicat lui Lucian Blaga este organizat pe câteva compartimente care 
pun în valoare esenţialitatea creaţiei artistice a poetului, originalitatea sa, simbolurile 
esenţiale. 

Ni se pare semnificativ. începutul studiului pe care-l dedică poeziei lui Lucian 
Blaga, început care aşază parcă într-un cadru emblematic originalitatea poetului în 
definirea artei sale poetice: „Cuvântul cu care Blaga îşi imaginează rostirea poetică 
este, în mod semnificativ, cuvântul eu: iar cel dintăi vers al programului său liric 
schițează deja imaginea emblematică, ideală a universului şi, indirect, un mod specific 
de punere în relație a celor două realități: «Eu nu strivesc corola de minuni a lumii».“ 

Iar în finalul studiului, pe care-l intitulează În loc de încheiere, Ion Pop face 
şi mărturisirea de credinţă potrivit căreia a simţit nevoia adăugării unor lucruri noi 
în interpretarea universului imaginar blagian: „Ne putem întreba acum, la sfârşitul 
lecturii, cu privire la raţiunile care au întemeiat-o. Parcurgerea poeziei lui Lucian Blaga; 
recitirea ei repetată, ne-a întărit, cu timpul, sentimentul că ne aflăm în faţa unei 
viziuni deplin coerente, ale cărei linii de forţă le intuiam ca prelungindu-se dincolo 
de variantele particulare propuse: de fiecare volum sau de o etapă mai întinsă a 
creaţiei. Numeroasele studii precedente au degajat multe din aceste direcţii, au insistat 
asupra unor motive lirice, au descoperit afinități cu alte spaţii poetice. Ni s-a părut 
însă, decizându-ne pentru această nouă «transcriere», că se mai poate adăuga ceva, 
îndeosebi la nivelul articulării universului imaginar, al acelei mişcări structurante ce 
nu se lasă identificată imediat la suprafaţa textului.“ 

Şi apoi încheie: „Ceva din lumina acestei geometrii va fi pătruns, poate, şi 
în cerneala cărţii ce se închee“ — este o speranţă. exprimată sincer reţinând atenţia 
cititorului. | 

La fel de minuţios şi sugestiv procedează Ion Pop şi în studiul dedicat lui 
Ilarie Veronca. 

Defineşte mai întâi personalitatea lui Ilarie Voronca în raport cu „starea de 
spirit“ avangardistă. Se opreşte apoi la dimensiunea originală „Pentru o nouă 
«gramatică a poeziei», la „Poezia prozei“, „Configurări ale imaginarului“, „Miliardul 
de imagini“ şi în final „Un poet al «sintezei moderne»"“: „Versurile, proza poetică, 
publicitatea militantului avangardist certifică, la o lectură oricât de exigentă, rezistenţa 
multora dintre paginile ce le compun, ‘mereu inventive şi pline de o neliniştită 
vitalitate...“ | 

APRECIERI CRITICE: 

Marian Popa: „Eseurile publicate în Tribuna şi Luceafărul, consacrate analizei unor aspecte 


. 1 


ale avangardismului interbelic, sunt adunate în volumul Avangardismul poetic românesc (1969); după 
teoretizarea necesară, urmează o concentrată istorie a avangardismului românesc şi profiluri ale 
principalilor zece reprezentanţi ai mişcării." N S z 

Ion Negoiţescu: „lon Pop este un poet, adică un autor de poezii, lon Pop este un critic 
literar, adică un autor de texte de critică literară. Aceste atribute ale personalităţii lui tac, împreună, din 
autorul Lecturilor fragmentare, un remarcabil critic de poezie, plin de înţelegere faţă de lirismul ca diversă 
realitate a operelor poetice diverse, nu lesne descifrabile în singularitatea lor. Înțelegerea aprofundată şi 
nuanţată prin interesul manifestat de dânsul faţă de noile metode de abordare critică a jeslelar ge 
literatură ca şi prin deosebita atenție ce o dă discursului critic ca atare (...) Pop nu uită ie incă că, 
ireductibilă şi concretă, opera este deopotrivă obiect şi subiect al plăcerii, unicitatea ei acordându-se 

unicităţii lecturii, că operei deschise îi corespunde o critică deschisă. Macştrii şi prietenii de idei l-au 


învăţat sau l-au confirmat întru aceasta. 
Atât de sensibil investit, lector versat în ale poeziei, Ion Pop îşi permite formulări critice de o 


abstracţiune care pentru alţii s-ar dovedi riscantă — el însă păstrând fără preget contactul cu lirismul viu.“ 
Marian Papahagi: „lon Pop realizeză prin Ore franceze o carte excepţională şi într-o 
anumită măsură lipsită precedent la noi." 


(C.B.) 


POP RETEGANUL, ION 
(1853-1905) l 


VIAȚA ŞI ACTIVITATEA: Folclorist, născut la 10 iunie 1853, la 
Reteag, sat menționat documentar încă din 1283, după cum singur mărturiseşte cu 


mult haz în manuscrisul autobiografic Din memoriele mele: „Eu firesc, n-am de unde sci 
timpul şi locul nascerei mele, că eram mic când m-am născut, numai de 9 luni de zile. Dar ceea ce-mi spun 
d cu atât mai vârtos, că în Râteag eram când începui a pricepe una 
alta, iar părinţii mei mi-au spus că de când s-au legat de lume, nu s-au mutat din satul lor.“ 

Născut intr-o casă modestă — de care vorbeşte în volumul Odinioară şi 
că de nuiele, acoperită cu paie, precum erau toate casele 
8 (...) Tata era om sărac, scăpase de iobăgie cu pământ 
cu cinci copii. Aşezată însă în drumul de trecere 


spre Năsăud şi Bistriţa, oferea ospitalitate drumeţilor: „...mulți domni români au mâncat la măsuţa aceea 
mică, mulţi preoţi, protopopi, notăraşi, dascăli mari şi mici, din cei (elevi sau studenţi — n.ed.) care 
mergeau la şcolile din Năsăud ori Bistriţa — totdeauna se abăteau pe la casa aceea mică a părinţilor mei, 
unde pe masa cea simplă li se întindeau cele trebuincioase. N-a intrat străin în casa noastră care să nu 
fi gustat ceva de pe acea măsuţă simplă. Şi intrau mulți străini la noi, deoarece căsuţa părinţilor mei 
era chiar lângă drumul ţării şi toţi ieşeau mulţămind mamei pentru buna primire.“ 

| De mic, L.P.R. a cunoscut, ca şi Ion Creangă, în obiceiurile şi tradiţiile rurale. 


acum: „Casa părinţilor mei era o căsuță mi 
românilor de la noi, după revoluţia de la 184 
puţin şi fără vite“, ceea ce se făcea simţit într-o familie 


? 


La şase ani a fost dat la şcoala din Retea 
Şcolii Normale din Năsăud; se îmbolnăveşte şi întrerupe cursurile; în 1870 este elev 


la Preparandia din Gherla. A făcut parte din Societatea de lectură „Alexi-Şincaiana“ 
care se ocupa de colecţionarea folclorului. În. anu 
Preparandiei din Deva. Elev eminent şi aici, i s-a aprobat să urmeze, în acelaşi timp 
şi al doilea şi al treilea curs, obţinând nota „eminenţia."” 

| Pentru calităţile sale a fost numit în 1873 învăţător la şcoala din Orlat, de 
lângă Sibiu, repartizându-i-se clasa I. În toamna anului 1873, I.P.R. şi-a trecut, la 
Deva, examenul de „calificaţiune“, cu note excepţionale. În 1875 este învătătar în 
satul Vâlcelele-Rele, din părţile Hunedoarei, unde singur a închiriat o casă pentru 
şcoală şi a improvizat bănci pentru copii. În 1876 a funcţionat la Baia-Mare, unde 
începe să adune folclor literar. În 1878 a fost transferat în comuna Lisa (Făgăraş), 
unde „înfiintează o pomărie renumită în Transilvania, fapt apreciat şi premiat de 
«Astra». La sfârşitul anului 1878 şi începutul lui 1879 s-a transferat ca învăţător la 
Şcoala confesională, din Benţaru Inferior şi Superior, lângă Porţile de Fier, unde a 
rămas doi ani. Funcţionează la Şcoala confesională din Bucium-Şasa — Munţii 


g. În toamna anului 1864 frecventa cursurile 


1 1871 s-a înscris la cursurile l 

Apuseni (1881), unde va sta 3 ani, continuând să strângă folclor. În 1884 se mută la 
Şcoala din Sâncel, lângă Blaj, cu intenţia declarată de a fi cât mai aproape de Timotei 
Cipariu şi Ion Micu Moldovan. 

În 1884 a apărut culegerea de folclor, Trandafiri şi viorele — Poezii populare 
— care a fost bine primită. În noiembrie 1886, se transferă de la Sâncel la Rodnia, 
unde va rămâne până la pensie. Este impresionant numărul de şcoli unde 
funcţionează, interesul pentru buna funcţionare, pentru buna organizare a acestora, 
dragostea pentru copii, dorind să contribuie, aşa cum singur mărturiseşte: „cel puţin cât 
un grăunte de muştar, la ridicarea stării materiale şi igienice a scumpului nostru popor.“ 

Peregrinările prin Transilvania i-au întărit părerea că: „săteanul român a 
stat şi stă neclintit, credincios obiceiurilor sale vechi; cele moştenite de la părinţii şi 
moşii lui.“ Continuă să publice: Poveşti ardeleneşti (1888); Chiuituri (1891); 
Starostele sau Datini de la nunțile românilor ardeleni (1891); Cartea poporului — 
manual 1893. În aprilie 1890 înştiinţează Academia Română despre donația făcută: 
5022 poezii populare, cerând sprijin pentru publicarea lor. A condus, împreună cu Petre 
Stoica, revista „Convorbiri pedagogice“, iar în 1898 a scos, împreună cu preotul Ion 
Baciu de la Şoimuş, în condiţii grafice ireproşabile, „Revista ilustrată“, publicând în 
primul număr un material despre Biserica de la Curtea de Argeş. A publicat în acest 
prim număr şi G. Coşbuc. Revista a apărut la Reteag (ianuarie-decembrie 1898), apoi 
la Şoimuş (iunie-1899, 15 iulie 1901) şi la Bistriţa (1 august 1901, 15 decembrie 1902). 
V. Alecsandri a publicat aici (1898) Balada Peleşului, scrisă în 1887; în nr. 5-6/1898 
a debutat O. Goga cu poezia Nu-i fericire pe pământ semnată Octavian. I.P.R. publică 
' articole de istorie literară despre Andrei Mureşanu (1898), Gazeta Transilvaniei şi 
Iacov Mureşanu. Sunt publicate, de asemenea, culegeri de legende, poveşti, tradiţii, care 
aparţineau îndeosebi lui Simion Florea Marian, L.P.R., Iosif Vulcan (I. Hangiu, 
Dicţionar al Presei Româneşti). A publicat în revistele vremii: „Gura satului“, „Şcoala 
română“, „Familia“, „Transilvania“, „Gazeta Transilvaniei“, „Telegraful român“, 
„Unire“, „Foaie scolastică“, „Tribuna“, „Anuarul familiei“, „Poporul român“, „Gazeta 
poporului“, alături de scriitori ca: G. Coşbuc, Ilarie Chendi, E. Hodaş, Maria Cunţan; 
în: „Luceafărul“, „Noua Revistă Română“, „Observatorul“, cu pseudonimul 
Someşanul; iar în „Contemporanul“ poveştile Isteaţă şi pace, Mă nădăiame etc. 
Articolele sale cuprind piese originale, probleme didactice şi agricole etc., tradiţia din 
Transilvania şi Banat: Curs practic pentru cultivarea pomilor şi a frăgărilor, Prietenul 
săteanului român, Pomicultura şi cultura arborilor roditori. 

În partea a doua a vieţii sale se va interesa de problemele de etnografie, având 
legături cu Teodor Burada, Elena Voronca, Artur Gorovei şi trimițând în Muntenia, 
Moldova, Oltenia, - culegeri de folclor. A fost redactor la „Gazeta de duminecă“ 
(Şimleu, 1904). Prieten cu folcloristul ceh Jan Ulban Jarnic (1848-1923). 

Preocupările filologice ale lui I.P.R. au vizat în special probleme de 
umanistică, de limbă română, manifestând un înţeles deosebit pentru folclorul din 
Transilvania. Activitatea sa a fost recunoscută de Academia Română prin Ion Bianu, 
Bogdan Petriceieu Hasdeu, Nicolae Iorga. S-a stins din viaţă la 3 aprilie 1905, odihnindu-se 
în cimitirul Reteagului, pe care l-a iubit şi al cărui nume l-a purtat. Post mortem au apărut 
alte volume: Povestiri din viaţa țăranilor români (Sibiu, 1908, 1911, 1938) cu o prefaţă de 
O. Goga; Luca — Minte slabă, Sibiu, „Astra“, 1927; Casa ţăranului român „Astra“, 1927; 

DC —————————————————————— 


Stan Bolovan şi alte povestiri ardeleneşti („Astra“, 1929); Cu toate acestea a rămas 


ste 


neprelucrat încă mult material folcloric din Transilvania. În „Revista ilustrată“, şi în 
„Convorbiri pedagogice“ a realizat portrete ale cărturarilor neamului nostru: George Barițiu, 
Joan G. Sbierea, Andrei Mureşanu, preotul Şuluţiu etc. 

A fost autor de manuale şcolare, a contribuit la cunoaşterea istoriei în 


învăţământul românesc, la stimularea interesului pentru culegerea folclorului — 
devenind un adevărat apostol al spaţiului românesc — pentru că el credea în poporul său. 
Prin tot ceea ce a făcut pentru cultura română, pentru învăţământul 

românesc, prin sacrificiul remarcat de N. Iorga, O. Goga, Ion Agârbiceanu, I.P.R. 
deschide drumul altor cărturari români din spaţiul Transilvaniei cum au fost Onisifor 
Ghibu, Vasile Netea, legând în timp gândurile lor trecute şi prezente. 

- OPERA: Trandafiri şi viorele, poezii poporale, ed. I, 1884, ed. 2, 1889, ed. 3, 
1891, ed. 4 în 1921: Inimioară — adecă floarea poeziei naţionale, din cei mai buni scriitori 
români, 1885; Tiganii, 1886; Chiuituri, 1887; Poveşti ardeleneşti în 5 părţi, 1888; Curs 
practic despre cultivarea pomilor şi a frăgarilor, lucrată după a lui Paulu Conczy 
pentru inveţiatori şi privaţi, 1889; Buchetul, 1890; Starostele sau Datini de la nunțile 
românilor ardeleni, ed. 1, 1891; 125 Chiuituri de cari strigă feciorii în joc, 1891; 
Cartea poporului, carte de cetire, 1892; Leonat cel tânăr, 1893; Poveşti din popor, 
1895; Prietenul săteanului român, 1895; Bocete, adecă cântări, 1897; Opşaguri cât 
pilite cât cioplite, 1897; Românul în sat şi la oaste apreciat din cântecele lui poporale, 
1898; Novele şi schiţe, vol.I, 1898; Novele şi schiţe, 1899; Poezii poporale— cântece 
bătrâneşti, 1900; Pintea Viteazul; Pilde şi sfaturi pentru popor, 1900; Povestiri din 
viața țăranilor români, 1, 1900, IL, 1901; Zidirea lumii, Adam şi Eva, originea Sfintei 
Cruci şi cele 12 vineri, 1901; De la moară — poveşti şi snoave, 1903; Pomicultura sau 
cultura arborilor roditori, 1904 etc. Poveşti alese, 1905. | 


APRECIERI CRITICE: 


Nicolae Iorga: „E o uimire ce a strâns el într-o viaţă destul de scurtă şi plină de atâtea 


greutăţi. Broşurile lui de literatură a poporului înfăţişează o minimă parte din tot ce avea în lada sa de 
acasă: manuscrise multe, care conţin vreo 4000 de pagini poporale...“ pt i 

Ion Agârbiceanu: „in cele din urmă trei decenii ale veacului al 19-lea, aproape toate 
publicațiile din Ardeal şi Banat erau pline de numele lui Ion Pop Reteganul. Gazete poporale săptămânale, 
ziare, reviste aduceau mereu contribuţia harnicului învăţător sătesc, — totdeauna folositoare şi adeseori 
uimitoare prin noutatea ei, — prezentând pe cel mai multilateral publicist al nostru din acele vremuri, pe cel 
mai râvnitor pentru culturalizarea maselor. Se pare că abia înmagazina din cititul variat cunoştiinţe noi şi 
se grăbea să le şi împărtăşească în scris altora. Râvna cu care îşi instruia elevii i-a intrat în sânge şi când 
nu avea şcolari în faţă, ştia că are neamul întreg: poporul de la sate în primul rând, care, ieşit de curând 
din iobăgie, năzuia să iasă şi din întunericul spiritual în care a fost ţinut. l 

Activitatea culturală neobosită a lui Ion Pop Reteganul dovedeşte marea şi calda iubire pe care 
a nutrit-o pentru poporul său, de când a ieşit învăţător, până la moarte. N-a trăit decât cincizeci şi doi 
de ani, dar vreme de trei decenii el a muncit mai mult pentru luminarea maselor decât zeci de învăţători, 


care s-au mărginit la munca pur didactică.“ 


(C.B.) 

POP, VASILE GHERMAN 
(1850-1909) 


VIAŢA ŞI ACTIVITATEA: Cărturar, istoric literar, s-a născut la 
18 octombrie 1850, în satul Crasna, din juc Storojineţ, şi a încetat din viaţă în 
21 iunie 1909, la Bucureşti. 

De numele său se leagă începuturile istoriei noastre literare prin publicarea, 
în 1875 şi, respectiv, 1876, a lucrării Conspect asupra literaturii române şi literaţilor 
ei de la început şi până astăzi — în ordine cronologică. 

Face studiile gimnaziale la Suceava, fiind prieten apropiat cu Simion Florea 
Marian, sub influenţa căruia, dar şi a lui V. Alecsandri, va culege cântece populare, 
balade, pe unele chiar prelucrându-le. Părăseşte Bucovina şi se stabileşte la Botoşani. 


In poezia Călătorul şi junele motivează crezul său patriotic: „Dacă însă-ntr-a ta cale vei 
trece peste Carpaţi/Du vestea îmbucurătoare mult doriţilor mei fraţi/ Spune deşi departe, cu tot în ei voi 
via./ Şi spre-al țării mele bine neobosit voi lucra.“ 


Debutează, în 1868, cu versuri în revista literară „Steluţa“ a lui Ioan 
Veniamin Adrian, cu poeziile: O lacrimă din durere, O salutare românilor bucovineni 
şi Umbrei lui Ştefan cel Mare la Putna. Din 1868, V.P. se va stabili la Bucureşti, unde 
urmează cursurile Facultății de Litere şi îi cunoaşte pe transilvănenii, culegători de 
folclor: I. Scipione Bădescu (după C. Bogdan Duică „prototipul lui Toma Nour“ 
personajul eminescian), şi pe Miron Pompiliu. 

Membru fondator — 1 aprilie 1869 — al cercului literar „Orientul“, condus 
de poetul Grigore M. Grandea, devine, împreună cu Scipione Bădescu, secretar al 
cercului. Menţionăm că la întrunirile cercului participă şi M. Eminescu, care culegea 
folclor din părţile Moldovei. 

Publică în revista „Traian“ a lui B.P. Hasdeu creaţii folclorice. Face parte din 
societatea „Romantismul“, al cărui preşedinte a fost H.P. Hasdeu. La societate 
aderaseră şi M. Eminescu, Miron Pompiliu, Scipione Bădescu, Ştefan Cacoveanu, 
I. Manliu etc. Primul volum de versuri, Aurora Bucovinei, a fost publicat în 1872, an 
în care a absolvit şi Facultatea de Litere din Bucureşti. Funcţionează ca profesor în 
Bucureşti şi, peste 20 de ani, în Ministerul Cultelor şi Instrucțiunii Publice — 
dedicându-se educaţiei şi învăţământului. Aşa se explică elaborarea Conspectului 
asupra literaturii române — lucrare absolut necesară în activitatea de la catedră şi nu 
numai, dacă avem în vedere că singurul document de prezentare a scriitorilor era 
Lepturariu românesc a lui Aron Pumnul. Din 1897, în timp ce Spiru Haret era 
ministru, V.P, a fost numit secretarul consiliului format din: B.P. Haşdeu, 
C. Dumitrescu-laşi, loan Otescu, funcţionând, în această calitate, până în 1909. A 
primit pentru merite deosebite, „Coroana României“ în gradul de cavaler. 

A desfăşurat o susţinută activitate culturală. 


OPERA: Aurora Bucovinei (versuri), 1871; Eufrosina sau virtutea unei 


femei (o broşură cu caracter moral) subintitulată „nuveliţă istorică“; Despre 

educaţiune şi instrucțiune; Ce este viaţa şi amorul filial (studii); Suvenire (poezii); 
Despre dezbaterea raţiunii şi conduita morală; Conspect asupra literaturii române şi 
literaţilor ei, de la început şi până astăzi, în ordine cronologică, vol.I, 1875; vol.I. 1876. 


REPERE ASUPRA OPEREI: Elaborându-şi cea mai importantă 


lucrare, CONCEPTUL ASUPRA LITERATURII ROMÂNE ŞI A LITERAŢILOR EI DE 


LA ÎNCEPUT ŞI PÂNĂ ASTĂZI, ÎN ORDINE CRONOLOGICĂ, sub forma unui 
„conspect“* — „notare“ sintetică, schematică şi sistematică a datelor esenţiale ale unui 
material documentar“, V.P. motivează în Prefaţă scopul urmărit: „Până acum s-au scris 
mai multe notițe, relativ la literatura română, dar încă nimenea nu şi-a luat osteneala de a le aduna şi a le 
cerceta dimpreună cu operele, ce se află scrise în limba noastră, cu scop de a putea stabili astfel un 
conspect cronologic, pe cât se poate de complet, prin care să se oglindească începutul şi mişcarea literară 
de la aşezarea noastră în Dacia până în prezent.“ Şi istoricul continuă: „Trebuie mai întâi, să se 
producă suficiente opere, adevărat literare, ca să ne putem gândi la o istorie a literaturii.“ 

| Pe coperta Părţii I, autorul a aşezat ca moto cuvintele lui D. Iaru: „Cărţile 


“sunt urma sfântă, în care strângem ţărâna morţilor. Singurul lucru esenţial, prin care 


există o noţiune, e limba, literatura sa!“ Iar pe coperta Părţii a Il-a vorbele 
înflăcărate ale lui I. Heliade Rădulescu: „Fără cărţi naţionale, fără literatură naţională, nu 
poate exista nici patrie nici patriotism, nici naţionalitate.“ 

În partea I V.P. defineşte literatura: „Prin cuvântul literatură, în adevăratul sens, nu 


se înțelege citaţiunea cifrelor coalelor înnegrite pe fiecare an cu litere române, nici numărul tipografiilor, 
ci numai acele producţiuni sau documente, care conţin un fond încorporat într-o formă nepieritoare.'“ 


Sesizând necesitatea şi importanţa realizării unei istorii a literaturii, autorul remarcă 


faptul că „Începutul literaturii la noi este ca al tuturor naţiunilor — un mister, un mister ce se pierde în 
întunericul timpurilor. De aceea este de absolută necesitate, de a ne ocupa serios faţă cu literatura limbii 
noastre, de a nu neglija mai mult această lucrare importantă, deoarece astăzi suntem ajunşi la un grad 


Oarecare, ce nu ne permite a sta indiferenți.“ Important este faptul că sesizează rolul deosebit 
al poeziei populare ca început al literaturii scrise şi ca tezaur al specificului naţional. 

Organizează materialul pe trei compartimente: A. Literatura primitivă — 
„transmisă urmaşilor prin tradiţiuni din tată în fiu“; B. Fragmente scrise şi inscripțiuni 
de pe monumente — „acestea ne denotă urme de la începutul literaturii şi 
C. Documente şi opere complete, „care constituie literatura propriu-zisă (ştiinţifică). 

Mărturisind că „literatura noastră, documentele şi sferele complete se împart 
în laice şi ecleziastice“, V.P. precizează că scriitorii acestui secol sunt „împărţiţi după 
provincii până la 1860 (pentru proză) şi 1867 (pentru poezie).“ Ideea este preluată şi 
în Prefaţa Părţii a II-a din 1876. | 

Din partea I, printre scriitorii din Muntenia reţine pe: Ioan Văcărescu, loan 
Heliade Rădulescu, Barbu Paris Mumuleanu, Grigore Alexandrescu, Cezar Bolliac, 
Vasile Cârlova, Nicolae Bălcescu, Nicolae Filimon, Alexandru Peliman, Constantin 
Aricescu, George Baronzi, Dimitrie Bolintineanu, Constantin A. Rosetti,. Alexandra 
Sihleanu, Alexandru Odobescu, Alexandru Depărăţeanu, Mihail Zamfirescu, Grigore 
Grandea etc. În Moldova: Constantin Conachi, Mitropolitul Veniamin Costachi, 
Alexandru Beldiman, Gheorghe Asachi, George Şăulescu, Alexandru Donici, Costache 
Negruzzi, Mihail Kogălniceanu, Nicolae Istrate, Dimitrie Gusti, Vasile Alecsandri, 
George Tăutu, George Sion, Vasile Alexandrescu Urechia etc. 

În partea a I-a — aminteşte din Muntenia pe: Petru Poenaru, Ioan Ghica, 
Dora D'Istria sau Elena Ghica, Vasile Boerescu, George Bengescu, Mihail Pascali, Titu 
Maiorescu, Maria Flechtenmacher, Grigore Tocilescu, George Dim. Teodorescu, 
Alexandru Macedonski etc. în Moldova pe: Matei Millo, Alexandru Flechtenmacher, 
Leon Negşuj, Vasile Popor, Teodora Rosetti, Nicu Gane, Iacob Negruţi, Petru P. Carp, 


Ştefart Vârgolici, A.D. Xenopol, Mihail Eminescu, Matilda Capler, Ana Verona Micle. 

Iar în Transilvania pe Timotei Cipariu, Mitropolitul Andrei Şaguna, Aron Florian, 
Simeon Bărnuţiu, August Tteboniu Laurian, George Bariț, Andrei Mureşan, Iacob 
Mureşanu, Aron Pumnul, loan Maiorescu, Codru Drăguşanu, Alexandru Papiu Ilarian, 
I. Meşotă, Aron Densuşianu, Iosif Vulcan, Ioan Lapedatu, Ioan Scipione Bădescu, Ioan 
Slavici; în Bucovina pe: Daniil Seavin, Ioan G. Sbiera, Dimitrie Petrino, Vasile Burla, 
Simeon Florea Marian; iar în Basarabia pe: Ioan Pralea, Alexandru Petriceicu Hasdeu, 
Bogdan Petriceicu Hasdeu. Partea a [l-a cuprinde şi un Adaos în care V.P, reţine 
printre alţii pe: Gheorghe Lazăr, Vincențiu Babeş. 

Lucrarea cuprinde şi o scară alfabetică a scriitorilor români incluşi: 

Este de reţinut că V.P. înregistrează în Conspectul său 355 de nume, din 
care 112 în Partea I ṣi 223 în Partea 11, nelipsind numele celor care au rămas şi astăzi 
în cultura şi literatura română. | 

Conspectul are o importanţă deosebită pentru momentul începutului acestui 
tip de scriere, ştiut fiind faptul că singura lucrare de acest gen până la el fusese 
Lepturariul lui Aron Pumnul. Merită menţionat caracterul didactic al lucrării, 
concentrarea informaţiei, claritatea elaborării, desigur cu limitele implicite unui 
asemenea gen de lucrare în epoca respectivă. 

Punerea în circulaţia culturii noastre a lucrării de către Paul Lăzărescu 
(Editura Eminescu, 1982) a fost de bun augur, cu atât mai mult cu cât lucrarea a 
constituit un izvor de inspiraţie pentru numeroasele lucrări de specialitate ulterioare. 


APRECIERI CRITICE: 


Ion Kalustian: „Cred că nu sunt prea mulţi oameni în ţara noastră — şi de bună seamă, 


| nu m-am gândit la marea masă ci la noi, aceşti câţi scriitori, solidari, între riscuri, osteneli şi călimară, care 


să fi auzit cine a fost şi ce a făptuit Vasile Gr. Pop. Şi nu numai generaţia actuală, dar şi a mea şi sigur, 
şi aceea — cu rare excepţii poate — de dinaintea generaţiei mele, nu ştiu şi n-a ştiut nimic, fiindcă dacă 
ar fi fost astfel, cineva i-ar fi dat de rost şi ne-ar fi lăsat o urmă.“ 

Dan Zamfirescu: „Cum această carte devansează cu un deceniu manualele lui Urechia 
şi A. Densusianu, fiind de fapt întâia istorie tipărită a literaturii române, ea a devenit «cap de bibliografie» 
în materie.“ i ' 


Paul Lăzărescu: „Dacă nu i se poate acorda o valoare absolută, Conspectul asupra 
literaturii române, în orice caz, o operă de pionierat în istoriografia literară românească, iar V. Gr. Pop 
îşi merită, cu prisosinţă, un cuvenit loc de precursor al istoriei noastre literare.“ , 

; | (C.B.) 


POPA, MARIAN 
. (n, 1938) 


VIAŢA ŞI ACTIVITATEA: Critic literar şi escist, s-a născut la 
15 septembrie 1938, în Bucureşti. După absolvirea Facultăţii de Limba şi Literatura 
română din Bucureşti — 1966 — îşi începe activitatea universitară la Catedra de 
literatură universală şi contemporană, 

Debutează în 1965 în revista „Viaţa studenţească“. Va publica la revista 
„Luceafărul“, studiile: Reeditări, Apropos de... după care tot aici va susţine rubrici 
permanente. Va semna articole, studii şi cronici în rubrica Necritici a revistei „Ateneu.“ 
Din 1986 s-a stabilit în Germania. 

OPERA: Critică: Homo fictus, 1968; Mudele şi exemple, 1971, Dicţionar de 
literatură română contemporană, ed.I, 1971, ed. a I-a, 1977; Camil Petrescu, 
micromonografie, 1972; Călătoriile epocii romantice, 1972; Comicologia, 1975; Forma ca 
deformare, 1975; Geschite der riimanischen Literatur, 1980; Viscolul şi carnavalul, 1980; 
Competenţă şi performanţă, 1982; Romane: Doinei Doicescu şi Relu Georgescu, 1977; 
Podul aerian, 1981 | 

REPERE ASUPRA OPEREI: În studiul HOMO FICTUS (1968) 
` eseistul M.P. face o clasificare tipologică a personajului literar într-un mod cu totul 
original pe baze logico-matematice, sociometrice şi gramaticale. În antologia 
REALISMUL (1969) prezintă mişcarea literară ca doctrină şi practică. 

În CĂLĂTORIILE EPOCII ROMANTICE (1972) încearcă să cuprindă, prin 
descriere şi sistematizare călătoriile romantice în funcţie de tipologia călătorului, de 
condiţiile, spaţiile şi obiectele călătoriei. O lucrare interesantă în care a dorit să 
realizeze un inventar al „manifestărilor estetice şi pragmatice ale comicului, este 
Comicologie, (1975). Volumele de eseuri MODELE ŞI EXEMPLE (1971) şi FORMA 
CA DEFORMARE (1975) sunt relevante pentru ideile exprimate privind literatura 
română şi universală, pronunţându-se asupra unor probleme importante ca: 
modalităţile criticii, exactitatea actului critic, autoritatea criticii etc. A realizat 
DICŢIONARUL DE LITERATURA ROMANĂ CONTEMPORANA în două ediţii (1971 
şi 1977 — a doua revizuită şi adăugită, cele 600 de articole din prima ediţie, devenind 
1100 în ediţia a II-a). Reprezintă un util şi necesar instrument de lucru şi de informare. 

M.P., după cum singur mărturiseşte, a aspirat pe de o parte către o analiză 
logistică şi filozofică a unor opere din literatura universală, iar pe de altă parte s-a 
ocupat de fenomenul literar la zi, interesându-l literatura şi mai puţin literaţii, nu de 
puţine ori afirmându-şi cu duritate nihilismul prin raportare la valoare, la absolutul creaţiei. 

Studiul Homo fictus (1968), „fără raportări jurnalistice este o încercare — 
după aprecierea criticului — de clasificare tipologică a personajului literar pornită de 
pe baze logico-matematice, sociometrice şi chiar gramaticale.“ Astfel, M.P. surprinde: 
„stereotipiile, cuplurile, personajele simbol, suprapersonajele, absenţele devenite 
personaje, automatele, serialele de personaje, eroul, personajele cu existenţă istorică, 
personajul confesiunilor“. Se ocupă, de asemenea de analiza tipologică a portretului 
şi onomasticii, orientate după propria afirmaţie „într-o direcţie puţin explorată în 
literatura universală şi deloc în cea română.“ 

O interesantă lucrare şi utilă ca instrument de lucru este Dicţionarul de literatură 
contemporană (Ediţia I, 1971; Ediţia a I-a, 1977 — Editura Albatros. După ce în ediţia I 
cuprinsese 600 articole, în ediţia I-a a inclus peste 1100 de articole, ceea ce relevă interesul 
său pentru surprinderea cât mai largă a fenomenului literar românesc contemporan. Astfel, 
pe lângă scriitori, critici şi istorici literari, pe care-i prezintă, dicţionarul reţine şi unele reviste 
literare. Cantitatea informaţiei variază, după cum afirmă criticul în funcţie de importanţa 
scriitorului. Foloseşte un stil colocvial, vioi, precis, accesibil, atractiv. 

APRECIERI CRITICE: 

Florin Manolescu: „Marian Popa este autorul unor lucrări remarcabile prin cantitatea de 
informaţii şi prin puterea de cuprindere... (...) În critică: Marian Popa se distinge printr-o preferinţă netă 
pentru paradox, pentru analiza tipologică şi seducţia logistică“. 
| I.C. Chiţinuia — Al. Alima: „Dicţionar de literatură română, de M.P. „prima lucrare 
de acest tip realizată la noi în domeniul literaturii române." 


C.B. 

POPOVICI, DUMITRU 
(1902-1952) 


VIAŢA ŞI ACTIVITATEA: Istoric şi critic literar s-a născut la 
25 octombrie 1902, în comuna Dăneasa (jud. Olt) şi a murit în 5 decembrie 1952, la 
Cluj-Napoca. După terminarea studiilor universitare din București, se va specializa în 
domeniul literaturii comparate, la Paris. În perioada 1930-1934 a fost lector de limba 
română la Sorbona şi la Şcoala de limbi orientale vii, iar din anul 1936, până la 
sfârşitul vieţii, a fost profesor la Universitatea din Cluj-Napoca. 
| Prin concepţia şi pregătirea sa în domeniul literaturii comparate, D.P. a fost, 

pentru exegeza literară românească, un cfeator de şcoală formând mulţi dintre criticii de 
azi. El analizează literatura română în contextul celei europene, găsind elementele comune, 
precum şi pe cele diferenţiatoare, acestea fiind, de fapt, cele specifice naţionale şi sociale. 

A condus revista „Studii literare“, din care au apărut 4 volume, la Sibiu 
(1942-1943) şi apoi la Cluj (1948), destinată, cum avea să mărturisească însuşi, 
cercetărilor de literatură modernă română atât în dezvoltarea internă a valorilor ei 
artistice şi ideologice, cât şi în raporturile sale cu literaturile străine. Aici îşi publică 
unele studii şi articole. (Studii franco-române; Doctrina literară în „ Ţiganiada “ lui 
"LB. Deleanu; Din începuturile literare ale lui Duiliu Zamfirescu), avându-i colaboratori 
şi pe I. Breazu (Duiliu Zamfirescu şi Transilvania; Temeiurile populare ale literaturii 
române în Transilvania), Simion Marcovici (traducător şi teoretician al problemelor 
sociale şi literare), Octavian Scridon, Eugen Todoran, C. Daicoviciu, D. Caracostea, 
Tudor Vianu, N. Lascu, O. Boitaş etc. | 
j OPERA: Ideologia literară a lui I.H. Rădulescu, 1935; „Santa Cetate.“ 
Între utopic şi poezie, 1935; Literatura română în epoca „Luminilor“, curs litografiat 
ținut la Facultatea de Litere şi Filozofie din Cluj în 1938-1939; Literatura română 
modernă. Tendinţa de integrare în ritmul cultural occidental, curs litografiat ţinut la 
Facultatea de Litere din Cluj în anul 1939-1940; Cercetări de literatură română, 
Sibiu, 1944; La literature roumaine a l’époque des Lumières, Sibiu, 1945; Eminescu 
în critica şi istoria literară română (curs litografiat ţinut la Facultatea de Litere şi 
Filozofie din Cluj în febr.—iun. 1947, Cluj, 1947); Poezia lui Mihai Eminescu Cluj, 
1948 (curs litografiat); Romantismul românesc, cuvânt înainte de Tudor Vianu, prefaţă 
de Dan Simonescu, ed. îngrijită şi note de I. Petrescu, 1969; Poezia lui Mihai 
Eminescu, prefaţă de I. Petrescu, Bucureşti, 1969; Studii literare, postfață de 
A. Martin, ed. îngrijită şi note de I. Em. Petrescu, Cluj (I. Literatura română în epoca 
Luminilor, 1972; II, Romantismul românesc, 1974; II. Ideologia literară a lui 
I. H. Rădulescu, 1978). 

REPERE ASUPRA OPEREI: Lucrările lui D.P. sunt modele de 
meticulozitate, rafinament şi rigurozitate ştiinţifică, tinzând spre depistarea şi epuizarea 
izvoarelor şi situarea fenomenului românesc literar într-un larg context european. Astfel 

IDEOLOGIA LITERARĂ A LUI I. HELIADE RĂDULESCU şi LA LITTÉRATURE 
ROUMAINE A L'/EPOQUE DES LUMIERES constituie pentru istoriografia literară 
cărţi fundamentale de analiză a concepţiei autorului despre literatură în contextul 
culturii europene. 

Face, de asemenea, o analiză a pătrunderii ideilor socialismului utopic 
(Charles Fourier şi Saint-Simon) în concepţia unor scriitori români (C.A. Rosetti, Cezar 
Bolliac, I. H. Rădulescu etc.,) precum şi în viaţa societăţii româneşti. 

Prin studiile despre unii scriitori români, cum ar fi: Dimitrie Bolintineanu, 
V. Alecsandri, I.H. Rădulescu şi despre Cenaclul „Junimea“, D.P. îi depăşeşte cu mult 
pe istoricii literari anteriori lui, întrucât el situează fenomenul românesc la nivel 
curopean, introducând primele idei de teorie literară modernă în cultura română. 

Prin studiul închinat POEZIEI LUI MIHAI EMINESCU (cursul ținut în 
1947-1948, la Universitatea din Cluj, şi pregătit încă din 1945-1946 prin Eminescu 
în critica şi istoria literară română), D.P. relevă probleme noi şi aduce soluţii inedite, 
după cum afirmă Ioana Em. Petrescu în Prefaţa studiului: „Poezia lui M. Eminescu 
este un studiu închinat unei personalităţi creatoare excepţionale, care dă, pentru prima 
dată în literatura română expresia totală şi puternic individuală a tendințelor ce 
frământau, de timp îndelungat, această literatură, ridicându-le în sfera marii arte.“ 
Fiind un spirit analitic, caracterizat prin nevoia organică de a cerceta totul, D.P. vede 
istoria literară ca o disciplină ştiinţifică. „Punctul de plecare al oricărei analize — 
afirmă criticul — este într-adevăr acela de la care porneşte domnul Călinescu: intuiţia, 
care este strict individuală, a operei de artă. Oricât de individuală ar fi însă, în 
procesul acesta de intuire, nu trebuie să vedem imperiul anarhiei: identic lui însuşi, 
materialul intuit organizează în spiritele normale o bază identică, ceea ce face 
posibilă existenţa istoriei artei, ca disciplină ştiinţifică cu cerințe specifice şi cu 
metode proprii. D.P. elimină din studiile sale excesul de istoricitate pură, 
integrându-se în fluxul marilor probleme ale criticii europene, realizând o sinteză 
fericită şi originală între estetism şi istorism. În concepţia lui există trei tipuri de 
| personalităţi care trebuie analizate, metodele de investigare variind, în funcţie de tipul 
de personalitate studiată. | t 

l Primul tip, constituit din personalități reprezentative, îl constituie scriitorii 
ale căror activități reflectă, în cel mai înalt grad, mentalitatea epòcii pe care o trăise 
şi care concentrează tendințele ei spirituale, pe care o caracterizează (C. Conachi, 
poeții Văcăreşti, I. H. Rădulescu). A doua categorie de scriitori o constituie cei care, 
indiferent de valoarea operei lor, intră în sfera cercetării ca precursori (Cezar Bolliac). 

A treia categorie o constituie personalităţile creatoare excepționale şi, din acest punct ' 
de vedere, istoria literară, spune D. Popovici: „trebuie socotită drept ştiinţă care 
degajează, ierarhizează şi interpretează valorile literare.“ 

Prin tot ce întreprinde, D.P. tinde să descopere o formulă critică superioară, 
capabilă să pună în lumină unele sugestii utile valorificării fenomenului literar 
românesc. Pentru că „oricare ar fi însă direcţiile spre care gândirea lui D. Popovici se 
simte atrasă, există în cercetările sale o constantă, niciodată abandonată: caracterul 
lor analitic, explicativ, Raționalismul acesta, care poate părea exagerat uneori, dar care 
nu distruge niciodată vibrația artistică pură, ci o face doar inteligibilă, nu este numai 
O trăsătură fundamentală a concepţiei sale critice, ci o caracteristică esenţială a 
personalităţii sale. LL SA , 

Trăind o epocă istorică zbuciumată o epocă în care iraționalul şi biologicul 
invadează gândurile şi contestă cu brutalitate valorile spirituale ale umanității, 


CE Scanned with OKEN Scanner 


| 233 
a CA 
D. Popovici opune «cavalerilor noului Apocalips» idealul moral superior al 
raționalismului iluminist, Această afirmare a încrederii în rațiune, în conştiinţă, 
paralelă luptei dramatice pe care un alt umanist al epocii, Tudor Vianu, o dă pentru 
salvarea ideii de valoare, depăşeşte sfera cercetărilor teoretice ale criticului şi, prezent 
şi în scrierile sale literare, devine un ideal etic. Un ideal care face din D. Popovici, 
dincolo de preocupările teoretice care-l fixează în plină actualitate, un ultim 
reprezentant al raționalismului luminilor“ (Ioana Em. Petrescu). 


APRECIERI CRITICE: 


AL. Piru: „Două studii, Ideologia literară a lui LH. Rădulescu şi Santa Cetate. Între utopie 
şi poezie (1935), afirmau buna pregătire de comparatist a lui D. Popovici (1902-1952), urmaş al lui 
Bogdan-Duică la catedra de istoria literaturii române moderne de la Universitatea din Cluj. Autorul a publicat 
apoi un volum de Cercetări de literatură română (1944), în acelaşi spirit şi La littérature roumaine à 
l'époque des Lumières (1945), important studiu al relaţiilor culturale literare româneşti şi europene în perioada 
1779-1829. I s-au tipărit postum cursuri despre Romantismul românesc şi Poezia lui Eminescu. “ 

Dimitrie Păcurariu: „Tendinţe spre clasicism se simt însă şi mai târziu. Mişcarea literară 
românească intră, o dată cu epoca Junimii, în faza maturizării sale depline — dând — prin Eminescu, 
Creangă, Caragiale, Slavici, Macedonski ş.a. — creaţii la nivelul cel mai înalt al literaturii europene din 
veacul trecut. Ea năzuieşte cum afirmă Dimitrie Popovici, a-şi construi puternice „baze clasice“, prin 
aspiraţia către echilibru şi armonie la romanticul Eminescu, sau caracterologie cu semnificaţie largă 
universalistă; claritate şi concizie în compoziţie şi stil, la realistul Caragiale, ori umor jovial, tonifiant, stil 
aforistic, la Creangă etc..“ 

Ioana Em. Petrescu: „Elogiindu-şi, în 1938, precursorul la catedră (Evoluţia concepției 
literare a lui G. Bogdan-Duică), dar delimitându-se de studiul comparativismului pozitivist pe care acesta 
îl reprezenta, Popovici încearcă o lărgire programatică a orizontului metodei comparative: literatura 
comparată e chemată să urmărească «procesul de transfuzie» prin care ideile şi temele, pierzându-şi 
«valoarea lor autonomă», se încorporează «organismului» receptor, adică «transfigurarea» materiei literare 
în circulaţia ei, proces ce constituie unul din elementele dialecticii interioare a literaturii «Individualizarea» 
„acestui material trebuie căutată la nivelul formei «prin care un scriitor izbuteşte (...) să cucerească 

autonomia creaţiunei sale». Studiu al «dependenţelor de fond», literatura comparată trebuie «să devină în 
acelaşi timp studiul diferenţelor de expresie». Pe urmele lui Jirmunski, Popovici ajunge astfel, prin 
contaminarea literaturii comparate cu critica formei, la soluţia literaturii comparate a formei. Formula de 
cercetare propusă în 1938 încearcă o depăşire a impasului în care istoria literară (şi literatura comparată 
în vechea ei formulă) se găseau în faţa statutului de unicitate al operei de artă; soluţia propusă nu tinde 
însă spre abandonarea perspectivei istorice în favoarea criticii estetice, ci spre o restructurare metodologică 
a istoriei literare. Căci, structural, Popovici nu este un critic, ci un istoric literar, preocupat în primul rând 
de procesul devenirii interioare a fenomenului literar, conceput ca «unul din factorii dinamicii sociale» (...) 
Stabilirea «ritmului» de evoluţie a unei literaturi însemnează descoperirea formulei legice care guvernează 
această evoluţie. Ritmul specific al literaturii române (Etape în dezvoltarea literaturii române , 1944) e 
determinat, originar, de ruperea poporului român din comunitatea latină şi integrarea lui în comunitatea 
spirituală sud-est europeană. Datorită acestei dezrădăcinări, «cultura română avea să se zbată în 
căutarea propriului destin», şi prima ei etapă avea să coincidă cu «istoria eliberărilor sale spirituale»; 
eliberarea de slavonism şi grecism încheie prima etapă a culturii române, o etapă a negaţiei (de aici puţina 
preţuire pe care Popovici o acordă literaturii române vechi). Descoperirea, în iluminism, a latinităţii noastre, 
descoperirea apoi în folclor, a origininalităţi noastre naţionale, marchează începutul etapei moderne, 
„ afirmative, când spiritualitatea românească ajunge la cunoaşterea în sine, iar cultura română începe să-şi 
realizeze destinul propriu, definit prin aspiraţia spre «universalizarea localului». Literatura română modernă 
„Ya parcurge cicluri dialectice de câte trei perioade — prima, integrând valorile universale (momentul Heliade), 

a doua, atrasă de elementul local (Dacia literară), ultima realizând sinteza universal-local (Eminescu). RE 
De aceea, epocile ce exercită o atracţie specială asupra istoricului literar sunt iluminismul şi paşoptismul, 
adică epocile în care spiritualitatea românească îşi descoperă propriu-i destin şi îl clarifică printr-o 
confruntare dramatică-a ideilor şi a mentalităților.“ | 


(C.B.) 


| 

PUMNUL, ARON 
(1818-1866) 


VIAŢA ŞI ACTIVITATEA: c 
după aprecierea lui Mircea Vulcănescu 
şi Lucian Blaga, lingvist, filolog, profe 
lângă Făgăraş. „Părinţii săi, ca mai a tuturor bărbaţilor mari, 
dar avuţi de sentimente nobile, ereditate de la moşi strămoşi. Sărma 
lor nici avere, nici nume strălucit, ei i-au dat o creştere simplă, dar 
s-au îngrijit a-l trimite la şcoală, a-şi forma însuşi viitorul s 
suferind — relatează contemporanul: său Vasile Gr. Pop, 
suferinţă a simţit-o în toată viaţa sa, abia la 14 ani a început 
unde rămase până în 1836.“ ` o | 

Continuă studiile la Blaj, unde i-a avut ca profesor şi pe G. Barițiu, Simion 
Bărnuţiu. Face Liceul piarist din Cluj (congregaţie catolică fondată în 1621, în 
vederea educaţiei tineretului), absolvind cursul de filozofie. A fost numit profesor de 
filozofie la Blaj (1843) şi, din acelaşi an, până în 1846 va urma, ca bursier „împreună 
cu alți juni eminenţi“ cursul Colegiului teologic „Sf. Barbara“, din Viena, unde de fapt 
a şi fost „unul din fondatorii societăţii de lectură a teologilor români din Viena.“ În 
aceşti ani de formare intelectuală, audiază cursuri de istorie, drept, lingvistică 
romanică, îi citeşte pe Aristotel, Seneca, Spinoza, Voltaire, Rousseau, Kant. „Pe lângă 
studiu — precizează Vasile Gr. Pop, în Conspectul său — a tradus în timpul petrecerii sale acolo unele 
opere însemnate, precum: o filozofie franceză, o fizică germană, şi cartea. cea de multe merite a lui Colson 
(diplomat francez, secretarul consulatului din Bucureşti, 1835-1849); Despre principatele române. După 
terminarea studiilor este numită profesor de filozofie la liceul din Blaj, unde devine şi colaborator apropiat 
al lui T. Cipariu, pe care-l ajută la editarea ziarului „Organul luminării“ şi apoi la „Învățătorul 
„ Poporului“, în care începe să publice studiul Viaţa naciunii române, dulceaţa limbii 
şi a simţămintelor ei. Redactor al Proclamaţiei de pe Câmpia Libertăţii din Blaj, 
„concepist“ (în adunarea din 3/15 mai) în Comitetul permanent de la Sibiu. Prins de 


autorităţi, reuşeşte să scape, vine în Bucureşti, unde a fost numit de guvernul 


el care reprezintă, în cultura română, 


„ispita autohtonă“, împreună cu V, Pârvan 


au fost ţărani săraci materialiceşte, 
ni, ei nu aveau de unde să dea fiului 
scutită de toate defectele lumești, şi 
ău. Încă din frageda sa vârstă de 6 ani era 
în Conspectul de literatură română — care 
a cerceta regulat şcoala normală din Odorhei, 


provizoriu „comisar de propagandă“, dar nu rămâne aici şi pleacă spre Moldova, 


stabilindu-se la Cernăuţi, în Bucovina, unde „fu primit cu entuziasm şi frăție de către fraţii 
români bucovineni în genere, iar mai ales de fraţii Hurmuzaki (familie cunoscută pentru apărarea drepturilor 


românilor din Imperiul Habsburgic şi pentru Colecţia Hurmuzachi — documente externe despre istoria 
românilor), care l-au luat sub a lor protecţiune.“ 


În 1849, A.P. a obţinut, prin concurs, postul de profesor de limba şi literatura 
română la Liceul german, avându-l ca elev şi pe Mihai Eminescu. Ultimii ani de viaţă 
ai lui A.P. au fost ani de mare suferinţă fizică, fiind bolnav de inimă, aşa că, după 
propriile mărturisiri, a trebuit să-şi limiteze activitatea, pestă | 

| n 1865, Societatea pentru literatura şi cultura română din Bucovina l-a ales 
membru de onoare, împreună cu pici lac Sati Hurmuzachi, A. Treboniu 

j i ian. V. Alecsandri, Dimitrie Bolintineanu. o 
REA dn ini viaţă la 12/24 ianuarie 1866, înmormânaterea lui având un 


adevărat caracter de doliu naţional. Ca omagiu, elevii săi au alcătuit broşura: 


sor, editor, A.P. s-a născut în satul Cuciulata, “ 


Îi al 

Lăcrămioarele învăţăceilor gimnaeşiasti de'n Cerneauţi la mormântul preaiubitului 
lor profesoriu Arune Pumnul, raepaeusat într'a 12/24 ianuarie 1866. Cernacuţi, 1866. 
După informaţiile lui Perpessicius, broşura conţine şapte poezii fără titlu, numerotate 
cu cifre romane, din care cinci sunt în română şi două în germană. „A doua în ordine, 
poezia lui Eminescu, iscălită M. Eminoviciu, privatist (...), e desigur singura 
străbătură de o puternică emoție.“ 

OPERA: Un tractat de filozofie, prelucrat după Kant, 1848; Arta poeziei 
(studiu critic); Versificaţia română (curs didactic), Gramatica română în auzul 
germanilor, imprimată la Viena, 1864; Lepturariu românesc, în 6 volume (carte de 
citire pentru uzul liceal, după modelul cărţii de lectură a lui Mozart) imprimat la 
Viena, 1862-1865; Extract de literatură română; Limba română studiu filologic — 
comparativ (început); Ochire fugitivă asupra limbii şi istoriei române (studiu critico- 
istoric, împărţit în perioade după cele mai marcabile momente din istoria noastră 
naţională, în care se lucrase pe terenul ştiinţific literar); Fondul religionar român din 
Bucovina (privire răpede, extrasă din arhiva ţării, 1865); Retorica (curs didactic); 
Convorbiri limbistice; Privire fugitivă asupra istoriei Romanilor şi Românilor din 
timpurile cele mai vechi şi până-n zilele noastre; Privire fugitivă despre istoria 
românilor de la întemeierea Principatelor române dunărene până la anul 1858; 
Gramatica complectă a limbii române (limbământul românesc); — manuscript rămas, 
cu ortografia fonetică; Formele (din afară) ale cuvintelor limbii române (originea 
terminaţiunilor, derivaţiunile şi formarea cuvintelor din rădăcinile lor etc.) 

REPERE ASUPRA OPEREI: Adept al etimologismului, A.P. îşi va 
expune punctul său de vedere în CONVORBIRI ÎNTRE UN TATĂ ŞI FIUL LUI 
ASUPRA LIMBEI ŞI LITERELOR ROMÂNEŞTI. Alcătuieşte şi publică între „anii 
1862-1865 „patru tomuri în şase volume din antologia de literatură română — sub 
titlul LEPTURARIU ROMÂNESC CULES DEN SCRIPTORI RUMÂNI. “ Perpessicius 
subliniază meritele lucrării: „De o bogăţie impresionantă ca număr de autori, de la origini până 
la clasicii zilei — un Alecsandri, un Alexandrescu — şi sub raportul textelor, dintre cele mai substanţiale, 
- fiecare autor e precedat de o copioasă notă biografică — Lepturariu a adus mari servicii învăţământului 
şi vădeşte trudă, gust şi ales spirit de selecţie.“ A.P. a propus, aşadar „junimii literatura română, singura 
avere năciunală, neperiversă, singura putere năciunală, spirituală, morală înviațivă.“ 

. Mihai Eminescu, discipol al lui A.P. păstrează pentru acesta un cult, 
îngrijindu-i biblioteca, fiind martor la decesul profesorului în casa căruia era găzduit, 
ca elev privatist al gimnaziului; a combătut pe V. Alecsandri, Titu Maiorescu şi pe 
bucovineanul Dimitrie Petrino pentru ironiile lor la adresa profesorului său. Astfel, în 
două foiletoane publicate în revista „Albina“ din Pesta (7, 19 şi 9/21 ianuarie 1870) 
înainte de a debuta la „Convorbiri“ Eminescu afirmă: ,... nu râdeţi, domnilor, de Leprurariu, 
pentru că secaţiunea sa de pe alocure e oglinda domniei-voastre proprie; nu râdeţi de nihilismul său, pentru 
că e al dv. Şi dacă e vorba de masca jos, apoi masca jos de la toţi şi de la toate, astfel încât fiecare să-şi 
vadă în fundul puţinităţii sale. Dacă apoi Lepturariul a exagerat în laude asupra unor oameni ce nu mai 
sunt, cel puţin aceia, mulţi din ci, au fost pioniri perseveranţi ai naţionalităţii şi ai românismului — pioniri, 
soldaţi gregari, a căror inimă mare plătea poate mai mult decât mintea lor, e adevărat! — care, însă, de 
nu erau genii, erau cel puţin oameni de o erudiție vastă, aşa precum nu există în capetele junilor noştri 
dandy.“ 
Timpul a confirmat valoarea unor idei pe care A.P. le-a susținut în scrierile 
sale, Astfel, sub influențele unor teorii moderne ale lingvisticii romanice, A.P. continuă 
teoria lui Petru Maior cu privire la dezvoltarea limbii române din latina populară — 
mai veche decât latina creată, conferindu-i în felul acesta un loc deosebit în familia 
limbilor romanice, româna fiind latina „originarie“ şi nu derivată. Teoria respectivă 

va fi reluată ulterior şi dezvoltată de T. Maiorescu şi de istoricii şi lingviştii români 
până în zilele noastre, 

Activitatea desfăşurată de A.P. în Bucovina, ca „apostol al culturii naţionale“ 
este comparabilă cu activitatea de apostolat a transilvăneanului Gh. Lazăr în 
Munteania, 


APRECIERI CRITICE: 


Vasile Gr. Pop: „Cu toate obiecţiunile însă, ce i se pot face lui Pumnul, că a căutat să 
introducă considerentele sale individuale în limbă şi că ar fi exagerat în unele privinţe, totuşi el nu 
încetează prin felul, împrejurările în care trăia şi scopul ce-l număra, de a figura între bărbaţii cei rari, 
ce se devotează unei cauze naţionale. «Căci oamenii cei mari au de obicei particularităţile lor; şi numai 
cu timpul se stabileşte adevărul!». “(s.n.) 

George Călinescu: „Biblioteca aceasta, alcătuită din câteva dulapuri cu autori români, 
broşuri, foi răzlețe, calendare, oarecare opere de istorie naţională şi, printre ele, şi Letopiseţele editate de 
Kogălniceanu în sfârşit, din câte cărţi româneşti putuse aduna atunci un profesor din cumpărături şi daruri, 
era un mic focar de cultivare a graiului literar, căci legile şcolare interziceau elevilor de a întreţine biblioteci. 
Dată ca fiind proprietatea lui Pumnul şi ascunsă privirilor celorlalţi profesori străini, mica bibliotecă 
scăpase de o sigură confiscaţie. Bibliotecarul, ales printre «studenţi», adică şcolari, locuia în chiar odaia 
cu cărţile. Aci îşi trânti deci Eminescu straiţele şi începu să trăiască, să doarmă şi să viseze printre 
cărţi. Între el şi dulapuri şe stabilesc o prietenie strânsă. Când cineva cerea lui Eminescu o carte, el mergea, 
după o scurtă deliberaţie, de-a dreptul la dulap, şi o înmâna cititorului cu calmul satisfăcut al competenţei. 
Luase va să zică în mâini fiecare carte, citise — cum ziceau speriaţi, mai târziu, tinerii din Blaj — întreaga 
bibliotecă gimnazială.“ 

Teodor V. Ştefanelli: „Profesorul Pumnul venea foarte neregulat în clasă, pentru că era 
mai mult bolnav, dar când venea era o sărbătoare pentru noi, căci mult îl iubeam cu toţii pe acel bărbat 
care ne instruia cu atâta tragere de inimă, cu atâta iubire părintească şi cu atâta linişte şi răbdare. Noi 
elevii nu l-am văzut niciodată râzând. Avea veşnic o înfăţişare melancolică şi dureroasă. Îl respectam 
cu toţii şi adesea, când din cauza durerile ce-i frământau trupul, era silit să părăsească clasa, mulţi din 
noi îl petreceam până la trăsură şi-i ajutam să se urce în ea, iar Eminescu pe care Pumnul îl iubea foarte 
mult, îl petrecea până acasă.“ 

Nicolae Dabija: „Dintre cele vreo cinci-şase gazde, câte a schimbat Eminescu la Cernăuţi, 
câteva se mai păstrează şi azi... Odăile acelea mari au parcă şi acum din aerul acelor timpuri, când asculta 
«pe vechii dascăli»... În cimitirul central al oraşlui, ne oprim la mormântul profesorului său drag —-Aron 
Pumnul. Aşezăm câteva flori pe piatra îngălbenită a vremii, păstrând o clipă de tăcere, în care auzim 
«veciile cum cură». Printre lespezile vechi răsar şi acum, în fiecare primăvară câteva lăcrămioare — 
«lăcrămioarele învăţăceilor » — flori care. îşi păstrează rădăcinile din secolul celălalt... La moartea 
iubitului dascăl, micul Mihai lăcrimase prima dată în versuri — acea durere pricinuită de dispariţia 
marelui Om şi profesor preaiubit fiind poate cea care întâia dată strunea ce a scos mai apoi sunete atât de 
profunde: «Îmbracă-te în doliu, frumoasă Bucovină...» — rostise Eminescu atunci acest vers, care a 
însemnat începutul brazdei literaturii noastre de ieri şi de azi...“ l 


(C.B.) 

RAICU, LUCIAN 
(n. 1934) 


VIAŢA ŞI ACTIVITATEA: Critic literar şi eseist, s-a născut la 12 


mai 1934 în Iaşi. Urmează cursurile liceului „Gh. Roşca Codreanu“ din Bârlad, apoi 


pe cele ale Facultăţii de Filologie din Bucureşti, pe care o absolvă în 1958. Debutează 


publicistic la „Viaţa românească“ (1952). Va publica cronici literare la revistele 
„Gazeta literară“ şi apoi la „România literară“. Se stabileşte în Franţa. 

OPERA: Liviu Rebreanu, 1967; Structuri literare, 1973; Gogol sau 
fantasticul banalităţii, 1974; Critica — formă de viaţă, 1976; Nicolae Labiş, 1977; 
Practica scrisului şi experienţa lecturii, 1978; Reflecţii asupra spiritului creator, 1979; 
Printre contemporani, 1980; Calea de acces, 1982. J 

REPERE ASUPRA OPEREI: Spirit afirmativ, cronicile întocmite 
dovedesc respect şi stimă față de opera literară şi creatorul ei; respinge polemica, 
cultivând analiza minuțioasă a fenomenului literar. 

Eseul LIVIU REBREANU (1976), pentru care a fost premiat de Uniunea 
Scriitorilor, relevă o latură nouă a scriitorului printr-o serie de analize meticuloase a 
romanelor, din care se detaşează prezentarea destinului în viziunea lui Rebreanu. 

Studiile sale, uşor de recunoscut datorită stilului original, fluent, simplu, 
accesibil şi deosebit de plăcut, încearcă să descopere sensurile adânci ale cărţilor pe 
care le analizează: STRUCTURI LITERARE (1973), CRITICA — FORMĂ DE VIAŢĂ 
(1976). Conform unui bun simţ caracteristic, când vorbeşte despre creator şi opera sa, 
L.R. se concentrează îndeosebi asupra ideii care animă creaţia, refuzând, în genere, 
să explice opera prin biografie, dar şi, în acelaşi timp, să despartă total opera de 
creator, încercând o îmbinare a celor două planuri (PRACTICA SCRISULUI ŞI 
EXPERIENŢA LECTURII). Un eseu interesant este cel dedicat lui Gogol: GOGOL SAU 
FANTASTICUL BANALITĂŢII (1974). 

Trăirea plină de patos a criticii — aşa cum apreciază criticul Dan Cristea — 
şi implicit a literaturii „e o cale de formaţie umană“ printre temele tuturor cărţilor lui 
L.R. pentru că înţelegerea lui L,R. vine nu numai din lectură ci şi dintr-un simţ 
deosebit-de a „descifra fluviile umanului şi de a avea un larg acces la realitatea cea 
grăitoare“. Criticul face tot ce-i stă în putinţă „pentru a observa în operă şi în spatele 
operei un om, un om de un fel aparte, desigur, dar un om viu, extraordinar de viu, de 
legat de conceptul existenţei şi tocmai prin asta creator.“ Astfel, creaţia lui L.R. devine 
„O formă de viață“ — care convinge şi care se derulează în limitele unui extraordinar 
simţ, respingând blazarea, pe care o consideră „boala cea mai rea a spiritului nostru“, 
seriozitatea morocănoasă, invariabil gravă şi ea „dovadă sigură de nesinceritate .sau 
de prostie“, morga, fraza „inspirată“, Cu alte cuvinte, cultivă în critica sa firescul, 
fineţea intelectuală, respectul pentru creaţie şi creator. 


pr 

APRECIERI CRITICE: 

Eugen Simion: „Lucian Raicu porneşte de la ideea de a prezenta un Rebreanu posibil, un 
Rebreanu citit altfel decât până acum, Împrejurarea nu exclude însă luarea în consideraţie a punctelor de 
vedere formulate mai înainte: autorului îi lipseşte acel orgoliu nemăsurat, răspândit mai ales la tineri, de 
a considera că lumea începe cu ei, că tot ceea ce s-a spus mai înainte e demn de a fi ignorat. Există, aş 
spune, o gentileţe a criticului, un mod lipsit de ifose de a judeca pe alţii, de a asimila şi de a respinge, de 
a integra opiniile proprii într-o serie mai întinsă, ilustrată în cazul lui Rebreanu de criticii de mâna întâi“, 

- Dan Cristea: „Modul cum «explică» Lucian Raicu o operă, mod trăind în hotarele bunului 
simţ, validat de însuşi chipurile existenţei, fervoarea extraordinară pe care o pune în demontarea (deşi 
cuvântul, aducând aminte de nişte mecanisme abstracte, rigide, nu-i prea la locul său) conflictelor şi 
dedublărilor din care ca se naşte, cu alte cuvinte în palparea existenţei ei conflictuale, e greu imitabil“, 

Marian Popa: „Cronicile lui Lucian Raicu definesc un spirit afirmativ, pozitiv chiar atunci 
când se ocupă de cărţi mediocre, Vocaţia sa de netăgăduit este aceea de analist minuţios, care refuză 
polemica. Observațiile critice, obiecțiile sunt rare, iar atunci când sunt făcute, sunt avansate cu o timiditate 
extremă: se simte dragostea şi stima faţă de carte şi autorul ei“, | 

Mircea Iorgulescu: „Lucian Raicu a evitat de pildă, să-şi numească lucrarea în vreun 
fel — eseu, monografie, studiu tematic etc. — fiindcă probabil a avut sentimentul inadecvării oricăreia 
dintre aceste definiţii uzuale“, | | 

Alexandru Piru: „Lucian Raicu interpreta la început laturile ascunse, subterane ale creaţiei, 
realismul «magic» al lui Liviu Rebreanu (1976) în analize stăruitoare, subsumabile criticii profunzimilor...“. 


(C.B.) 


RALEA, MIHAI 
(1896-1964) 


VIAŢA ŞI ACTIVITATEA: pigale estetician, memoralist, filozof, s-a 


născut la 1 mai 1896 într-o familie de intelectuali. Urmează şcoala primară la Huşi, 
iar cursurile secundare la Liceul internat din Iaşi. Îşi începe studiile universitare (litere, 
filozofie, drept) la Bucureşti şi le încheie la Iaşi. Între 1919-1923 studiază la Paris, la 
Ecole Normale Supericure, obţinând doctoratul în drept la Sorbona cu teza Proudhon, 
concepţia de progres şi atitudinea sa socială (1922), iar în filozofie cu teza Ideea de 
revoluţie în doctrinele socialiste (1923), Din 1923, îşi începe cariera universitară la laşi 
şi Bucureşti. Este chemat de Garabet Ibrăileanu să-l sprijine (lucrează aici şi cu 
G. Călinescu) la conducerea revistei „Viaţa românească“, pentru ca, din 1933, să 
devină principalul conducător al acestei publicaţii. A colaborat la „Cuvântul“ 
„Societatea de mâine“, „Revista de filozofie“, „Arhiva pentru ştiinţa şi reforma socială.“ 
“Contribuţii notabile în domeniul psihologiei, sociologiei, teoriei cunoaşterii, 
economiei politice, antropologiei etc. Moare la Bucureşti, pe 27 august 1964. ` 
OPERA: Formarea ideii de personalitate, 1924; Ipoteze şi precizări în 
Ştiinţa sufletului, 1926; Contribuţii la ştiinţa societăţii, 1927; Interpretări, 1927; 

Introducere în sociologie, 1927; Istoria ideilor sociale, 1930; Între două lumi, 1941; 
Explicarea omului, 1946; Istoria psihologiei, 1958; Perspective, 1928; Comentarii şi 
sugestii, 1928; Memorial, Note de drum din Spania, 1930; Atitudini, 1931; Valori, 
1935; Înţelesuri, 1953; Nord-Sud, 1945; În Extremul Occident, 1955; Cele două 
Franţe, 1956; Scrieri din trecut: I-II, 1956-1958; Portrete, cărți, idei; Studii de 
literatură universală, 1966; Prelegeri de estetică, 1972; Scrieri, |, 1972; II, 1978. 

REPERE ASUPRA OPEREI: M.R. a susţinut determinismul 
materialist, pozitivist şi a combătut teoria lovinesciană a autonomiei esteticului. A scris 
despre Balzac şi Proust, dar şi despre Sadoveanu, Blaga, Pillat, Arghezi, Hortensia 
Papadat-Bengescu. Remarcă realitatea socială şi naţională în care trăiesc indivizi 
aparţinând omului mediu, | | 

Îi place să aducă în discuţie o teorie, o teză dragă lui, pe care să o 
demonstreze în final. Aşa se întâmplă cu studiul despre T. Arghezi: vede în autorul Cuvintelor 
potrivite un urmaş al anarhiştilor şi nihiliştilor ruşi şi face trimiteri la scriitorul francez 


“Octave Mirbeau (1850-1917) ca să concluzioneze: „Nu există poet mare neîncadrat. 


D.T. Arghezi e cel mai mare poet al nostru de la Eminescu încoace. Valori mari nu se 
pot clădi în aer ori pe postamente de nisip.“ 

Studiul T. ARGHEZI, publicat, mai întâi, în revista „Viaţa Românească“ 
(1927), a fost reprodus în volumele Perspective (1928), Înțelesuri (1943) şi Scrieri din 
trecut (1957, vol.I). 

Debutul târziu al lui T. Arghezi, la 47 de ani, cu Cuvinte potrivite, nu a 
surprins lumea literară căci poeziile cuprinse în volumul apărut erau cunoscute din 
revistele şi ziarele unde fuseseră publicate mai înainte. E. Lovinescu îl remarcase încă 
din 1923 pentru psihologia poetului, aşezându-l printre cei care se situau în limitele 
„poeziei noi.“ Dacă B. Fundoianu şi F. Aderca îl apreciau, au existat şi oponenți cum 
ar fi cei din gruparea „Gândirea“ sau chiar M. Dragomirescu, G. Bogdan-Duică, Ion 
Barbu şi N. Iorga. 

M.R. găseşte în poezia argheziană ca noutate o structură sufletească a 
făpturii spirituale, elemente noi de formă şi fond, o orientare spre anumite aspecte ale 


sentimentului religios, respectarea tradiţiei, specificul naţional şi recunoaşterea geniului 


eminescian, păstrarea legăturilor cu folclorul etc. 


APRECIERI CRITICE: 


N, Tertulian: „Spirit atent la deplasările istorice ale gustului şi la semnificaţiile lor 
filozofico-sociale, Ralea remarcă transformările adânci prin care trece sensibilitatea artistică europeană 
şi caută, înţelegându-le, să le explice şi să le justifice.“ 

Ovid S. Crohmălniceanu: „Metoda de analiză utilizată de Mihai Ralea în studiul 
diverselor fenomene spirituale sau procese sociale nu poate fi disociată de conţinutul gândirii sale. Structura 
eseistică a gândirii lui Ralea oferă un spectacol ideologic sui-generis; fenomenul supus analizei de eseist 
şi ideolog este sondat dintr-o multiplicitate vertiginoasă de perspective.“ 

Eugen Simion: „M. Ralea repetă, într-o oarecare măsură, destinul lui Paul Zarifopol, fiind 
ca şi acesta un raţionalist în luptă cu facilităţile talentului: ale lui şi ale altora. Critica literară n-a fost 
profesiunea lui principală, dar pe măsură ce trece timpul vedem că opera lui critică rezistă mai mult 
decât altele. Ce ne place azi la el este extraordinara modalitate a spiritului, amestecul de vigoare şi abilitate 
în demonstraţie.“ 


(C.R.) 

RÂPEANU, VALERIU 
(n. 1931) 


VIAŢA ŞI ACTIVITATEA: Istoric, critic literar, eseist, s- 
28 septembrie 1931 în Ploieşti. După absolvirea Liceului 
natal, urmează cursurile Facultăţii de Filologie din Bucureşti, pe care le încheie în 
1954. Redactor la „Gazeta literară“, „Luceafărul“, ş.a., este o prezenţă activă în presa 
românească. Vicepreşedinte al Comitetului de Radio şi Televiziune (1970). 

„Ca director la Editura Eminescu, V.R. a realizat o politică editorială 
competentă, punând în circulaţia culturii şi literaturii române valori ale spiritualităţii 
româneşti şi universale. a 

OPERA: George Mihail Zamfirescu, Schiţă monografică, 1958; Ediţie 
îngrijită şi prefaţă la vol. George Mihail Zamfirescu, Maidanul cu dragoste, 1993; 
Vlahuţă şi epoca sa, 1964; Noi şi cei dinaintea noastră, 1966; Călător pe două 
continente, 1970; interferenţe spirituale, 1970; Pe drumurile tradiției, 1973; 
Interpretări şi înțelesuri, 1975; Cultură şi istorie, I-II, 1978-1981; N. Iorga — 
Gheorghe I. Brătianu, 1981; Tărâmul unde nu ajungi niciodată, 1982 (premiul 
Academiei, premiul Uniunii Scriitorilor), Memoria şi fețele timpului, 1983; Nicolae 
Iorga, Mircea Eliade, Nae Ionescu, 1993; Nicolae lorga, 1994. 

REPERE ASUPRA OPEREI: Debutează în 1958 cu volumul 
G. MIHAIL ZAMFIRESCU, Schiţă monografică (încercare de reconsiderare a acestui 
controversat scriitor), după care va publica monografia Al. VLAHUȚĂ ŞI EPOCA SA 
(1964). Realizează o ediţie din opera lui Al. Vlahuţă, în trei volume — cea mai bună 
ediţie, prin selecţia făcută. 

Ca istoric şi critic literar, va publica o serie de studii: Noi şi cei dinaintea 
noastră (1966); Interferinţe spirituale (1970); Pe drumurile tradiției (1973); 
Interpretare şi înțelegere (1975), Călător pe două continente — interesantă viziune 
în contemplarea lumii. Bun cunoscător al dramaturgiei româneşti, V.R. susţine 
publicarea operelor dramatice, precum şi a studiilor de istorie şi critică literară. 
Ingrijeşte antologia Dramaturgia contemporană românească (1968). 

Scrierile lui V.R. se impun prin meticulozitatea şi, în acelaşi timp, prin 
mobilitatea informaţiei, ceea ce permite surprinderea esenţialului, în contextul larg al 
culturii, al literaturii române şi universale. , 

Expozeul criticului se caracterizează printr-un stil confesiv, colocvial, de 
ţinută intelectuală elevată, V.R. imaginându-şi un cititor prezent — de aceea criticul 
întreabă — răspunde, se întreabă, se entuziasmează, discursul său critic căpătând 
valori psihologice, umane, pe măsura marilor personalităţi despre care ne vorbeşte: 
Nicolae Iorga, Liviu Rebreanu, Mircea Eliade, Nae Ionescu, Mircea Vulcănescu, Mihai 
Eminescu etc. Consecvent, V.R. măsoară prin N. Iorga şi cu N. Iorga piscurile gândirii 


a născut la 
„Sf. Petru şi Pavel“ din oraşul 

politice, sociale, culturale, literare ale secolului nostru, aşa cum ne propune prin recenta 
sa carte — NICOLAE IORGA, MIRCEA ELIADE, NAE IONESCU, 

Prin temeinica şi vasta sa erudiție, prin experiența editorială, pasiunea pentru 
documentul literar, stilul elevat, V.R. s-a impus ca istoric şi critic literar. i 

Dacă avem în vedere viziunea lui N. Iorga asupra istoriei literaturii româneşti 
din veacul XIX, relevată în mod deosebit de critic, înțelegem concepția lui V.R. asupra 
a ceea ce trebuie să fie o istorie literară: „storia literaturii româneşti din veacul al 
XIX-lea care reapare la trei sferturi de veac de la cea dintâi ediție a sa reprezintă nu 
numai unul din punctele de referinţă ale scrisului lui N. Iorga, ci şi o capodoperă a 
culturii române. Opinie ce va surprinde pe cei deprinşi chiar şi acum după ce 
numeroase tipărituri din opera lui N. Iorga au apărut şi nu de puţine ori în tiraje a 
căror ordine de mărime nu putea fi imaginată în timpul vieții lui — să-l judece nu 
după lectura scrierilor sale ci după ceea ce alții au spus despre ele, după colportajul 
mărunt, insidios, emanaţie a unui spirit de cafenea, de lipsă a unei elementare rigori 
ştiinţifice, a unei invidii ce n-a cunoscut limite. Ceea ce s-a întâmplat cu această carte, 
care nu reprezintă doar una din istoriile literaturii române, ci pentru perioada pe care 
a îmbrăţişat-o, şi anume 1821-1866, momentul ei de culme, neîntrecut până acum. 
Afirmația poate părea exagerată, dar am cumpănit bine ceea ce spun şi nu m-am lăsat 
purtat de valurile entuziasmului provocat de o revelaţie. Cartea lui N. Iorga îmi era 
bineînţeles cunoscută. Am recitit însă ediţia apărută în atât de riguroasă îngrijire 
ştiinţifică semnată de Rodica Rotaru cu studiul introductiv al lui Ion Rotaru — cu 


sentimentul că valoarea acestei opere cruciale a istoriografiei noastre, a gândirii estetice. 


româneşti mi se impune ca un fapt obiectiv şi a afirma însemnătatea ei nu reprezintă 
o datorie de natură sentimentală, ci una din acele obligaţii morale pe care le avem 
faţă de pietrele cardinale ale spiritualităţii autohtone în mod ciudat părăsite timp de 
trei sferturi de secol pe tărâmurile unei uitări vinovate. (...) 

Nu ar fi deloc inutil să observăm de câte ori revine în această carte noţiunea 
modern mai ales în cazul lui Mihail Kogălniceanu. 

Istoria literaturii româneşti din veacul al XIX-lea reprezintă un moment de 
culme în cultura românească. Se cuvine să o primim ca atare şi să o aşezăm aşa cum 
se cuvine în pantheonul culturii noastre naţionale căreia N. Iorga i-a ridicat prin 
această carte un monument definitiv, nepieritor.“ 


„APRECIERI CRITICE: 


Marian Popa: „Valeriu Râpeanu excelează deopotrivă în eforturile de sinteză şi în 
comentariul impresionist, în formula aforistică şi în pasajul afectiv ceremonios, aria de interes cuprinzând 
marii autori contemporani şi pe cei clasici.“ 

Mircea Iorgulescu: „«Toate expresiile spirituale pe care le numim permanente nu vor avea 
ponderea morală dorită decât în măsura în care vor deveni o realitate culturală de fiecare zi»: iată, într-o 
formulare succintă, un întreg program şi, deopotrivă o profesiune de credinţă, ambele caracteristice pentru 
personalitatea intelectuală a lui Valeriu Râpeanu, din al cărui argument la volumul Memoria şi fețele 
timpului am extras fraza aceasta. Revelatorie frază; oarecum impersonală şi abstractă, «albă» expresiv, 
din pudoare însă şi totodată pentru a fi cât mai riguroasă, înalță la puterea unui adevăr obiectiv, 
incontestabil, o convingere şi sintetizează o îndelungată experienţă, fixând în acelaşi timp, cât se poate de 
laconic, sensul general în care se desfăşoară, de ani mulţi, cu tenacitate şi risipă de energie, activitatea 
literară şi culturală a lui Valeriu Râpeanu.“ 


(C.B.) 

REGMAN, CORNEL 
' (m. 1919) 


VIAȚA ŞI ACTIVITATEA: Critic literar, eseist. S-a născut la 
28 noiembrie 1919, în localitatea Daneg, jud. Mureş. Studii la Facultatea de Litere şi 
Filozofie din Sibiu, Doctor în filologie cu teza Agârbiceanu şi demonii. A făcut parte 
din Cercul literar de la Sibiu, împreună cu Ştefan Augustin Doinaş, I. Negoiţescu, 
Radu Stanca. Conferenţiar de istoria literaturii române la Institutul Pedagogic din 
Constanţa; redactor la revista „Tomis.“ Debutează în „Revista Fundațiilor Regale.“ Se 
impune, publicând în „Revista Cercului literar“, eseuri despre: I.L. Caragiale, Eugen 
Lovinescu, Vladimir Străinu, Perpessicius, Constant Tonegaru. 


OPERA: Confluenţe literare, 1966; Cărţi, autori, tendințe, 1968; Cică 
nişte cronicari, 1970; Agârbiceanu şi demonii, 1973; Selecţii din selecţii, 1972; 
Colocviul, 1976; Explorări în realitatea imediată, 1978; lon Creangă — autobiografie 
a operei, 1995. 


REPERE ASUPRA OPEREI: Volumul de debut (1966) Confluenţe 


literare, constituind o selecţie de cronici şi articole literare grupate în trei secţiuni: 
Prozatori ai satului, Momente din evoluţia satirei româneşti şi Poeți, prozatori, critici, 
pune în .valoare creaţia lui Pavel Dan, Marin Preda, Mihail Sadoveanu, Dimitrie 
Bolintineanu, G. Bacovia. În volumul Cărţi, autori, tendințe (1968), autorul îşi pune 
în valoare spiritul incisiv pentru ca în volumul Cică nişte cronicari... (1970), C.R. să 
contrapună opinii critice diferite asupra aceloraşi cărţi, demonstrând prin aceasta 
caracterul relativ al criticii. În 1971 editează, realizând prefața şi notele la cele două 
volume apărute în colecţia „Lyceum“ a Editurii Albatros: Junimea. Amintiri, studii, 
scrisori, documente — lucrare de un real folos şi pentru activitatea didactică. În 
studiul: Agârbiceanu şi demonii (1973) — teză de doctorat — C.R. realizează o 
interesantă cercetare asupra tipologiei literare, demonstrând existenţa în majoritatea 
romanelor scriitorului a unor structuri tipologice. În 1976 primeşte Premiul Uniunii 
Scriitorilor pentru volumul Colocvial. Un interes deosebit prezintă pentru cititori 
studiul asupra operei lui Ion Creangă, conceput din perspectiva unei autobiografii a 
operei: 7. Creangă — autobiografie a operei (Editura Demiurg, Bucureşti, 1995). 

APRECIERI CRITICE: 

Marian Popa: „Spirit incisiv, criticul are mai ales o mare aderenţă nu atât la explicarea 
scriitorilor, cât a personalităţilor critice propriu-zise. | 

Sinceritatea devine uneori maliţie, alteori pamflet.. Rigurozitatea stilului şi claritatea ideilor nu 
lasă nici un fel de loc echivocului. Un anume didacticism de tip universitar se face simţit în producţia 
critică mai apropiată zilelor noastre, dar C.R. rămâne unul din elementele de neocolit în explicarea 
regenerării criticii din ultimii ani, factor de echilibru şi de reglare a conştiinţei critice în ansamblul ei, lucru 
evident şi prin polemica declanşată de el în jurul călinescianismului, în 1967.“ 


| 
| 

Alexandru Piru: „Cronicar literar obiectiv, C.R. e un critic de formulă tradiţională, sagace, 
. fără ceremonii verbale, răspicat, polemic, prea dur uneori, formându-şi opinia după lectura altor 
comentarii, neiertător.“ | i 
Ion Negoiţescu: „Când pronunţ cuvântul «talent» în legătură cu scrisul lui C.R., mă 
gândesc în primul rând la trăsătura frapant epică a scriiturii sale critice, atât de personală şi de diferită 
deci de vocaţia similară a criticii lui G. Călinescu (...) Fiind nu numai critic ci şi scriitor talentat, C.R. are 
şi capacitatea de a-ţi stârni imaginaţia în aşa măsură, că te obligă să uiţi calitatea lui de critic în favoarea 
altor desfătări ce textele lui pot produce.“ 


(C.B.) 


REVISTA FUNDAŢIILOR REGALE 


Publicaţie lunară de literatură, artă şi cultură generală (Bucureşti 


1934-1945: 1945-1947). Directori: D. Caracostea, Al. Rosetti; redactori şefi: Paul - 


Zarifopol, Camil Petrescu, Radu Cioculescu, Ovidiu Papadima, Corin Grosu. Din 
comitetul de direcţie au făcut parte: I.A. Brătescu-Voineşti, Octavian Goga, Dimitrie 
Gusti, Emil Racoviţă, C. Rădulescu-Motru, I. Simionescu. 
ORIENTAREA REVISTEI: Revista nu debutează cu un program, dar se 
preconizează continuarea spiritului critic al „Junimii“ şi al „Convorbirilor literare“, 
deoarece „acea grupare ne-a lăsat moştenire şi prețioasă şi grea, aceea a unei obligaţii 
supreme de a combate cultura neautentică.“ Revista îşi propune „să organizeze o 
disciplină a culturii prin care să se înlăture falsitatea spiritului, imitaţia nepricepută 
şi uşuratică ca şi gustul prost, care e rodul lor inevitabil,“ Ea nu este publicaţia unui 
grup de scriitori, nu reprezintă un anume curent literar, singurul criteriu de stimulare 
a valorilor literare este cel estetic, deci „nu este o revistă personală, nici măcar revista 
unei anume şcoli literare.“ Publică versuri, proză, articole şi studii, cronici, recenzii. 
Semnează versuri: Adrian Maniu, T. Arghezi, Cicerone Teodorescu, Aron Cotruş, 


Camil Baltazar, M. Codreanu, Simion Stolnicu, G. Lesnea, Emil Botta, Elena Farago, 


V. Voiculescu, Camil Petrescu, Eugen Jebeleanu, Al. Philippide, Magda Isanos, Emil 
Isac, Zaharia Stancu, D. Stelaru, L. Blaga, Victor Eftimiu etc.; proză: 
I. Al. Bassarabescu, I, Agârbiceanu, H. Papadat-Bengescu, Gh. Brăescu, T. Arghezi, 
L. Rebreanu, M. Sebastian, E. Lovinescu, Geo Bogza, M. Sadoveanu etc.; articole şi 
studii de critică literară, recenzii, comentarii etc.: Paul Zarifopol, Şerban 
Cioculescu, Tudor Vianu, G. Călinescu, C. Noica, Mircea Eliade, Vladimir Streinu, 
Perpessicius, Camil Petrescu etc. 


Traducerile din literatura universală, din Homer, Horaţiu, Carducci, Keats, 


Rilke, Baudelaire, Edgar Poe etc. sunt semnate de: Vladimir Streinu, T. Arghezi, G. Lesnea. 
Alţi colaboratori: G. Bogdan-Duică, C. Rădulescu-Motru, Emil Ciomac, Ion 
Barbu, Eugen Tudoran, F. Aderca, Al. Piru, Andrei Oțetea, G.C. Nicolescu etc. 
În perioada 1934-1940, Camil Petrescu este redactor, iar din 1940, redactor 
şef. În numărul 1/1944 publică versuri din ciclul Transcedentalia, unde „Aspiraţia 

cosmică, marile nelinişti ale unor imaginare călătorii în spaţii siderale, dau versurilor 
din ciclul Transcedentalia acel pregnant caracter de intelectualitate, metafora 
născându-se din jocul fosforescent al ideilor“ (Al. Rosetti şi Liviu Călin). 

Camil Petrescu, în Cuvânt (nr. 1, din 1 ianuarie, 1938), afirmă că diversitatea 
materialelor era pentru R.F.R. o necesitate structurală. Condiţia principală a colaborării era 
însă valoarea. Vorbind despre rolul unei reviste de sinteză — aşa cum era şi R.F.R., Camil 
Petrescu atrăgea atenţia că o asemenea revistă are datoria de a pregăti şi întreţine climatul 
literar necesar „căci fără el creaţia însăşi rămâne anemică şi e timpuriu devastată. 
Dimpotrivă, trebuie înlăturat, ocolit, denunţat tot ceea ce duce la vicierea condiţiilor de 
creaţie; impostura, inflaţia nulităţilor, suprasolicitaţia şarlatanească, contrafacerile insolite, 
emfaza, dezmăţul valorilor facile, cultul locului comun.“ 

Pledează pentru o sobrietate grafică „o asemenea revistă preferă un format 
sever, care să descurajeze apropierile lipsite de sincera dorinţă a frumosului şi 
adevărului“, renunțând „la ilustraţii, hârtie amăgitoare şi fantezii de paginaţie.“ 

Colaborând la revistă, personalităţi ale ştiinţei şi culturii româneşti semnează unele 
articole de critică, istorie literară etc.: Paul Zarifopol — Idei pentru cultura literară (1934); 
Şerban Cioculescu — O nouă condiţie critică a poeziilor lui Eminescu (1934); 
Corespondenţa dintre I.L. Caragiale şi Paul Zarifopol (1935); Vladimir Streinu — Tradiţia 
conceptului modern de poezie (1935); G. Călinescu — Erotica eminesciană (1936). Mircea 
Eliade — Controverse şi studii istorico-religioase (1937); T. Vianu — Atitudinile şi formele 
creaţiei în lirica lui Eminescu (1939), Constantin Noica — Filozofia d-lui Lucian Blaga după 
„Triologia culturii“ (1939); Camil Petrescu — Eminescu şi esenţele (1939); Liviu Rebreanu, 
Mărturisiri (1940), Ion Pillat — Simbolismul ca afirmare a spiritului european (1942); D. 
Caracostea — Morfologia baladei populare (1943). | 

Se vor publica file din Jurnalul lui T. Maiorescu şi din corespondenţa acestuia 
cu Duiliu Zamfirescu. | 

Interesant de semnalat este şi faptul că în anul 1940 T. Vianu avea să 
publice aici fragmente din Arta prozatorilor români, Prezentul etern în naraţiunea 
istorică, Tehnica băsoreliefuluii în proza lui N. Bălcescu. 

Revista prezintă recenzii de cărţi şi reviste româneşti şi străine, cronici 
bibliografice, traduceri din literatura universală, texte şi documente literare. 

Prin întreaga sa activitate, a marcat un important moment în evoluţia limbii 
şi literaturii române, a presei româneşti. 


APRECIERI CRITICE: 


Camil Petrescu: „Revista Fundațiilor îşi propune să înfăţişeze spiritului românesc orice 
creaţie de valoare (indiferent cărui curent s-ar subsuma această creaţie prin ceea ce nu e substanţial în ea). 
N-a ezitat să publice nici chiar proză şi versuri de scriitori strict debutanţi, deşi restul unei asemenea masive 
publicaţii nu ar fi poate să încerce riscurile unor experienţe. E drept că în cazul acestor scriitori debutanţi 
e vorba de însuşiri absolut excepţionale. (...) Şi oricine trebuie să convină că literatura românească nu 
produce în fiecare lună patru poezii şi două nuvele, negreşit capodopere. l 

O socoteală simplă ne-ar duce la 50 de poezii nepieritoare pe an, la 500 în zece ani... Este excesiv. 
Când o literatură produce câteva capodopere într-un deceniu, se poate spune că e cu adevărat înfloritoare.“ 

Ion Hangiu: „Revista Fundațiilor Regale exercită, alături de Viaţa Românească 
(1906-1946), o influență pozitivă asupra dezvoltării literaturii şi culturii interbelice, beneficiind de 
colaborarea celor mai de seamă scriitori, critici, istorici literari, oameni de știință şi cultură.“ 

Dimitrie Păcurariu: „Condusă efectiv de Camil Petrescu, publicaţia se bucură, până 
la sfârşitul deceniului al IV-lea, de colaborarea mai tuturor scriitorilor de prestigiu ai timpului.” 


(S.B.) 


< 

ROTARU, ION 
(n. 1924) 


VIAŢA ŞI ACTIVITATEA: Istoric literar, profesor universitar la 
Facultatea de Litere şi Filologie din Bucureşti, doctor în filologie, I.R. s-a născut la 
11 octombrie 1924 în localitatea Valea lui Ion, jud. Bacău. A făcut liceul la Bacău, 
Facultatea de Filologie la Bucureşti (absolvită în 1952). Cercetător la Institutul de 
Lingvistică, profesor la Catedra de istorie a literaturii române. In perioada 1968—1969 
a fost lector la Universitatea din Lyon-Franța. 

OPERA: Eminescu şi poezia populară, 1965 şi 1985; Analize literare şi 
stilistice, 1967, 1973, 1987, în colab. cu Sorin Alexandrescu; Valori expresive în 
literatura română veche, 1976; O istorie a literaturii române, 2 vol., 1970-1971 (ediţia 
a I-a revizuită şi adăugită, vol.I-IV, 1994-1996-1997); Forme ale clasicismului în 
poezia românească până la Vasile Alecsandri, 1979; Literatură română veche, 1981; 
Mircea Eliade. Viaţa şi opera (prezentare generală). Comentariu „La ţigănci “, în vol. 
Mircea Eliade, V. Voiculescu, Comentarii literare, texte alese, colecţie pentru elevi, 
1993; Tudor Vianu, în vol. C. Noica, Emil Cioran, T. Vianu, Paul Zarifopol; Estetica 
” şi eseistica românească în secolul al XX-lea, comentarii literare, texte alese, 1993; 
Dimitrie Cantemir, 1993; O istorie a literaturii române (4 vol.), 1993-1997. 

REPERE ASUPRA OPEREI: În studiul EMINESCU ŞI POEZIA 
POPULARĂ, relevă interesul marelui poet pentru folclor, semnalând aspecte 
semnificative în acest sens din biografia şi publicistica lui Mihai Eminescu şi 
analizează raportul dintre opera acestuia şi folclorul literar. În O ISTORIE A 
LITERATURII ROMÂNE (1 — de la origini până la 1900; II — de la 1900 până la al 
doilea război mondial), I.R. realizează o - interesantă sinteză, după propriile 
mărturisiri, pentru informarea generală a oricărei categorii de cititori. O lucrare de 
referinţă în metodologia activităţii de predare-învăţare a literaturii române este 
realizată prin ANALIZE LITERARE ŞI STILISTICE (în colaborare cu Sorin 
Alexandrescu). Remarcabile sunt aplicaţiile pe textele literare, ilustrându-se atât 
originalitatea operei literare, ca atare, cât şi a scriitorului, prin folosirea unei interesante 
îmbinări între metodele clasice şi cele moderne de interpretare a literaturii. 

În ediţiile următoare ale lucrării, I.R. motivează scopul şi concepţia asupra 
literaturii române în şcoală. „Prin caracterul practic al predării limbii şi literaturii 
înțelegem — subliniază I.R. — concentrarea efortului didactic în sensul formării cât 
mai complete şi mai armonioase a conştiinţei viitorilor cetăţeni ce vor trebui, cu 
necesitate, să fie multilateral cultivați. Cine îşi închipuie că omul de mâine are nevoie 
numai de însuşirea ştiinţelor aşa-numite exacte, cât şi de tehnicile aplicării lor — 
scopul, mai mult sau mai puţin mărturisit, fiind acela al producerii bunurilor materiale 
în sens strict — se înşeală profund. După cum se înşeală şi acela care îşi închipuie 

iezii nul ai oaza joule Barda, AcâpetV AU iese care 
nitar ş participă, deopotrivă, atât ştiinţele pe care 
le numim exacte cât şi disciplinele umaniste.“ 

- Susţinând principiile unei lecturi creatoare care formează personalitatea 
tânărului descifrându-i interesul spre lecturi independente, I.R. subliniază rolul 
profesorului „ca model de cititor pasionat şi ca maestru al explicării textelor în clasă, 
ca educator şi intelectual de înaltă ţinută, capabil a se impune tinerilor prin noblețea 
talentului şi prin prestigiul cunoştinţelor sale.“ În analiza textului literar, măturiseşte 
LR. „am urmărit aşa-numitele «niveluri» ale expresiei (fonetic, morfologic, sintactic, 
lexical) în felul cum ele converg spre unitatea organică a unei opere, mai ales când a 
fost vorba de analize aplicate unor poezii: Mioriţa, Toma Alimoş, Umbra lui Mircea la 
Cozia, Epigonii, Noaptea de decemvrie, Plumb, etc.“ Şi concluzionează: 
„Impresionismul lovinescian, în înțelesul. major al cuvântului, nu mai puţin metoda 
criticii complete practicată de Ibrăileanu, oferă credem, suficiente argumente în 
favoarea scrisului scurt, atât de necesar astăzi, cu atât mai necesar analize literare unde 
pericolul pierderii în amănunte, al repetiţiilor de tot felul şi al lungimilor obositoare 
şi monotone pândeşte din umbră şi ameninţă să compromită totul.“ 


Profesorul L.R. a colaborat şi la elaborarea unor manuale de literatură română 


pentru liceu: | | 
Cunoscut prin fina-i ironie moldovenească, I.R. exprimă o sugestivă 
meditaţie, în deschiderea recentei ediţii (a doua) din O istorie a literaturii române 
(vol.I, Editura Porto-Franco, 1994): „La această a doua ediţie din O Istorie a literaturii 
române, nu mai pun nici un fel de «Cuvânt lămuritor». Experienţa mi-a arătat că 
mărturisirea (autoexplicarea) lucrului pe care îl faci dezavantajează. Şi, mai ales, 
confrații de-breaslă mai puţin binevoitori nu au întotdeauna eleganța trebuitoare faţă 


de omul care li se prezintă cu inima în palmă.“ 


- APRECIERI CRITICE: 
Pompiliu Marcea: „Valari expresive în literatura română veche (1916)... este o istorie a 


epocii literare vechi, construită pe criterii stilistice.“ i 

Marian Popa: „În 1967 publică în colaborare cu Sorin Alexandrescu o culegere de Analize 
literare şi stilistice, în care textele, alese pentru a ilustra atât opera unui scriitor cât şi suprafaţa literaturii 
române, devin obiecte pentru demonstraţii de aplicare a unor metode clasice şi moderne de analiză. 

O istorie a literaturii române are drept scop mărturisit oferirea acestei sinteze accesibile şi 


functionale cititorului mijlociu: experiența istoriografiei literare clasice, preferințele autorului se complinesc 
bine." 


(C.B.) 

SĂMĂNĂTORUL 


„Revistă literară apărută în perioada 2 decembrie 1901 — 27 iunie 1910; a 
fost condusă succesiv de: Al. Vlahuţă şi G. Coşbuc (1901-1902), Ilarie Chendi şi 
Şt. O. Iosif (1902-1905), N. Iorga, care colaborează din 1903 ( 1905-1906), Şt. O. Iosif 
împreună cu M. Sadoveanu, D. Anghel, C. Sandu-Aldea (1906-1908), Aurel 
C. Popovici (1908-1910) şi Ion Scurtu (câteva luni, 1910). 

Dintre publicaţiile presămănătoriste, menţionăm; 

VIAŢA (28 nov. 1893 — 22 ian. 1896), editată de Al. Vlahuţă şi Iodoform 
(dr. Alecu Urechia); colaborează I. Gorun, Constanţa Hodoş, Şt. O. Iosif, Vasile Popa, 
loan Adam. Articol-program: Două vorbe. 

VATRA (1 ian. 1894 — 1896), editată de I. Slavici, G. Coşbuc şi 
I.L. Caragiale; colaborează: Al. Vlahuţă (pseudonim Radu), Maria Cunţan, Ioan Adam, 
S. Puşcariu, N. Iorga, Ion Păun Pincio, G. Murnu, Petre Dulfu. Articol-program: Vorba 
de acasă. | 

GAZETA SĂTEANULUI (1884 la R. Sărat, din 1897 la Bucureşti — 1904 ), 
editată de C. Datculescu; colaborează: I.L. Caragiale, Al. Vlahuţă, C. Dobrogeanu- 
Gherea, loan Adam, Th. Speranţa, Şt. O. Iosif, G. Dem. Teodorescu, Artur Gorovei. 

ALBINA (5 oct. 1897-1937), fondată de Spiru Haret; colaborează: 

A.D. Xenopol, Titu Maiorescu, Gr. Tocilescu, I. Kalinderu, C. Rădulescu-Motru, 
G. Coşbuc, C. Nottara. 
E FLOARE ALBASTRĂ (1898-1899, reapare 1912), editată de I. Constantinescu- 
„ Stan; colaborează: Şt. O. Iosif; Zaharia Bârsan, C. Sandu-Aldea, G. Bogdan-Duică, 
Ilarie Chendi (pseudonim Fidelio), I.A. Bassarabescu, G. Murnu. 
CURIERUL LITERAR (7 oct. 1901 — 4 nov. 1901), editat de I. Constantinescu- 
Stan, sub direcția lui Ilarie Chendi (semna Badea Gherghe); colaboratori: G. Coşbuc, 
Şt. O. Iosif, I. Scurtu, Ioan Adam, Zaharia Bârsan, loan Gorun, D. Anghel, D. Nanu. 

Orientarea revistei este afirmată în articolul-program, nesemnat, dar 
aparținând lui Al. Vlahuță, care se termină cu poezia Sămănătorul: „păşeşte-n țarină 
sámănătorul/ Şi-n brazda neagră, umedă de rouă/Aruncă-ntr-un noroc viață nouă,/ 
Pe care va lega-o viitorul,“ | 

Sunt evidenţiate principalele direcţii: 1. trecutul istoric încărcat de lupte şi 
tradiţii; 2. idealizarea vieţii rurale, alături de compasiunea pentru condiţia grea a 
ţăranului; 3, tragedia dispariţiei unei clase (cea a boierilor de neam în opoziţie cu 
arendaşii venetici), 4. dezrădăcinarea, inadaptarea şi înfrângerea. Programul intitulat 
Primele vorbe, concluzionează: „Ne strângem cu credinţă şi cu dragoste în jurul 
aceluiaşi stindard, stindard de pace, de înseninare şi de înfrățire intelectuală, de 
apostolică muncă pentru dezmorţirea inimilor care tânjesc pentru redeşteptarea 

avânturilor de odinioară în sufletele românești, pentru chemarea atâtor puteri risipite, 
la o îndrumare mai sănătoasă, la sfânta grijă a întăririi şi înălțării neamului 
acestuia.“ 

Dintre colaboratori: Al. Vlahuţă, G. Coşbuc, Şt. O. Iosif, Ion Gorun, 
Constanţa Hodoş, Maria Cunţan, Ilarie Chendi, Zaharia Bârsan, Ion Bârseanul, Vasile Pop, 
G. Bogdan-Duică, Ion Scurtu, Ion Agârbiceanu, C. Sandu-Aldea, Ion Al. Bassarabescu, 
Natalia Negru, Ion Ciocârlan, Ion Dragoslav, Emil Gârleanu, Ion Adam, Chiru Nanov, O. 
Tutoveanu, Dimitrie Anghel, Elena Farago, Ion Minulescu, Ştefan Petică, Ovid Densusianu, 
Mihail Sadoveanu, N. Dunăreanu, Jean Bart, Ion Alexandru, Brătescu-Voineşti, Panait 
Cernea, Octavian Goga, Radu Rosetti, N. Gane, Barbu Ştefănescu-Delavrancea, Ioan Slavici, 
N. Iorga, A.D. Xenopol, Pompiliu Eliade, Gr. Tocilescu etc. 

Sămănătorişti tipici rămân scriitorii: C. Sandu-Aldea, Ion Adam, Ion Sorin, 
Ion Dragoslav, Vasile Pop, Romulus Cioflec, Nicuşor Bediceanu etc. Dintre critici: 
Ilarie Chendi, Ion Scurtu, Gh. Bogdan Duică. | 


REVISTE AFILIATE: 

LUCEAFARUL. (1 iulie 1902, Budapesta; 1906 Sibiu), editor şi redactor 
prozatorul Al. Ciurea. Colaboratori: I. Lupaş, Ion Lepădatu, Vasile Moldovan, O. Goga. 
Din 1903 revista este îngrijită de Octavian Tăslăuanu şi apar colaboratorii: Şt.O. Iosif, 
dr. S. Puşcariu, Zaharia Bârsan, Vasile Pârvan etc. Din 15 oct. 1906 revista îşi mută 
sediul la Sibiu. Din articolul-program. „Ne adresăm deci vouă, în primul rând, iubiţi 
colegi universitari! Primiţi revista pe care noi i-am dat naştere; consideraţi-o de-a 
voastră. Consideraţi-o drept «campo sante» al tinerimii, unde se va sintetiza tot ce 
avem, mai bun şi mai frumos.“ | 

FĂT-FRUMOS (1904-1909, Bârlad) sub direcţia unui comitet. Fondatori: Emil 
Gârleanu, G. Tutoveanu, D. Nanu, C. Moldovanu, I. Adam, A. Mândru. Colaborează: 
N. Iorga, E. Văcărescu, E. Farago, M. Sadoveanu, I. Scurtu, I. Chendi, G.T. Kirileanu. 

| RAMURI (1905-1914, Craiova), editori C. $Ş. Făgeţel şi D. Tomescu. 
Colaboratori: G. Tutoveanu, I. Dragoslav, Vasile Militaru, M. Sadoveanu, O. Goga, 
I.A. Bassarabescu, G. Ranetti, G. Topârceanu. 


APRECIERI CRITICE: 


Eugen Lovinescu: „Într-un moment de evidentă slăbire a forţei productive şi de risipire a atenţiei 
publice pentru literatură, Sămănătorul reprezintă o afirmare energică şi agresivă a fenomenului literar şi 
cultural, o zguduire a maselor. Cum o mişcare literară reprezintă deci o convergenţă a unui şir de împrejurări, 
în care condiţiile timpului se unesc cu. cele ale oamenilor... mişcarea Sămănătorului, ca mai toate mişcările, de 
altfel, trebuie, aşadar, privită ca o acţiune colectivă determinată şi de necesitatea momentului istoric şi de forţa 
întâmplării, care aruncă brusc în balanţă ponderi neprevăzute.“ 

Zigu. Ornea: „Indubitabile trăsături romantice descoperim, fără dificultate (...) în literatura 
promovată de sămănătorism. E aici romantismul nu în ipostaza sa de curent literar, cât de atitudine 
estetică. Am începe prin a reaminti că o virtute eminamente romantică precum caracteristicul este mai 
peste tot prezentă în literatura agreată de publicaţiile din constelația Sămănătorului. Armonicul e 
înlocuit cu pitorescul, cu decorativul şi mai ales cu caracterul. (De aceea, când Ibrăileanu reproşa 
sămănătorismului că a populat literatura cu ţărani decorativi şi pitoreşti, făcea o judecată de realitate, 
înainte de a fi una de apreciere). Eroii literaturii .sămănătoriste erau dominați de asemenea trăsături 
specific romantice: impulsivitatea, sensibilitate, maladivă, melancolică poseistă, bravada vitează, 
singurătatea, violenţa, eroismul accentuat, necontenita luptă pentru mai bine, cu spirit rebel de jertfă şi 
dăruire, sentimentul acut al istoricităţii şi al etnicului, dragosta mistică, de natură, elanul liric şi dramatic, 


refuzul aşezării şi al cumpănirii, neliniştea şi pururea neadaptarea.” 


(S.B.) 


— nt o a NE 

SBURĂTORUL 


= Revistă literară, artistică şi culturală, apare la Bucureşti în două serii: 
19 aprilie 1919 — 7 mai 1921 şi, respectiv, martie 1926 — mai-iunie 1927, sub 
conducerea lui Eugen Lovinescu. 

În jurul revistei se organizează şi cenaclul literar Sburătorul. În perioada 
17 sept. 1921 — 22 dec. 1922 apare cu titlul de Sburătorul literar. Fără a formula un 
program, E. Lovinescu subliniază faptul că „talentul colaboratorilor“ confirmă 
programul revistei. Dintre colaboratori: Ion Barbu, T. Vianu, Camil Petrescu, Liviu 
Rebreanu, Ion Pillat, H.P. Bengescu, Vladimir Streinu, Pompiliu Constantinescu, Anton 
Holban, Ion Minulescu, Gheorghe Brăescu, Victor Eftimiu, Ilarie Voronca, 
B. Fundoianu etc. S-au afirmat ca scriitori în paginile revistei: I. Barbu, Camil Petrescu, 
H.P. Bengescu, Anton Holban. 

Mărturisind că numele revistei este inspirat după I. Heliade-Rădulescu, 
criticul precizează în primul număr (19 aprilie 1919): 

„Ştim ce voim, dar voim cu hotărâre ceea ce simţeam odinioară ca un fior 
tulburător. Cu sânge rece şi în deplină cunoştinţă a unei datorii superioare, trecem pe 
lângă larma vieţii, renunţăm la bunuri mai înfloritoare, pentru a ne aşterne gândurile 
şi visele pe pagina albă de hârtie ce se va duce spre tinerii pe care-i sărută astăzi 
buzele de foc ale Sburătorului.“ | 

Deschisă scriitorilor care reprezentau diverse tendinţe: tradiţionalism, modernism 
etc., ca şi cenaclul, revista susţine înnoirea literaturii „scoaterea acesteia din ruralism, din 
tradiționalul excesiv, din acel păşunism respins mai înainte de Ovid Densusianu.“ 

Adept al sincronizării literaturii române cu spiritul veacului, cu modelele 
oferite de literatura Occidentului, fie şi prin adaptare — legea imitaţiei formulată de 
G. Tarde — , Eugen Lovinescu dezvoltă în numeroase articole publicate în revistă 


aceste teorii, expuse apoi pe larg în lucrările sale fundamentale: Istoria civilizaţiei 


române moderne şi Istoria literaturii române contemporane. Este adevărat că unele 
dintre conceptele sale în plan ideologic au dus la neoliberalism, stârnind numeroase 
proteste şi polemici, dar aportul revistei, al cenaclului, la dezvoltarea literaturii române 
contemporane este incontestabil. 

La Sburătorul scriitorii au fost judecaţi şi din punctul de vedere al 
sincronismului cu dezvoltarea vieţii noastre sociale şi culturale, cu. multiplele 
întretăieri de curente ideologice, dar şi din punctul de vedere al diferenţierii faţă de 
înaintaşi, ca material de inspiraţie, în sensul evoluţiei momentului istoric, şi al 
expresiei, în sensul capacităţii limbii de a se înnoi prin imagine şi figurate. 

Pentru prozatori, revista impunea detaşarea de retorism şi lirism, la baza 
operelor fiind observaţia, obiectivitatea, investigarea mediului citadin, a psihologicului. 

E. Lovinescu constată după încetarea primei apariţii a Sburătorului: „N-a 
existat niciodată o revistă română care, cu mijloace atât de puţine şi într-un timp atât 

de restrâns, să fi creat, din necunoscut, atâtea valori literare pozitive: unele deplin 
formate şi recunoscute, altele făgăduind recolta literaturii de mâine.“ 

Din vatra Sburătorului şi-au pornit primul zbor Ion Barbu, Camil Petrescu, 
Camil Baltazar, Alexandru Scurtu, Alice Soare, Emil Dorian, VI. Streinu, V. Moscovici, 
I. Valerian, Sanda Movilă şi Ilarie Voronca, şi s-a desprins mai ales, marele talent al 
lui Gh. Brăescu. „În momentul când unii tineri se întreabă de avem literatură, el este 
o apariţie definitivă, cu care se poate cinsti orice literatură. Sub proiecția acestor valori 
noi, pentru care s-a străduit, Sburătorul poate avea conştiinţa împăcată. “ 

Ideile promulgate în Sburătorul vor fi prezentate şi în alte reviste literare de 
către colaboratori ai revistei, ca de pildă în Săptămâna muncii intelectuale şi artistice, 
Cetatea literară, Tiparniţa literară, Kalende, Mişcarea literară etc. 


APRECIERI CRITICE: l 

Alexandru Piru: „Adevărata magistratură a lui Lovinescu începe în 1919, odată cu 
întemeierea revistei şi cenaclului Sburătorul. “ 

Ion Negoiţescu: ,...revista — cu o existenţă de altminteri întreruptă şi îndeajuns de scurtă 
— se va putea mândri curând cu lansarea unor poeți înnoitori ca Ion Barbu şi Camil Petrescu; însă 
modernismul ce va domina literatura română dintre cele două războaie şi va purta pecetea Sburătorului, 
se va forma abia treptat, prin contribuţia creatoare a «talentelor» şi mai cu seamă în cadrul cenaclului 
efervescent şi de lungă durată, patronat de E. Lovinescu sub aceeaşi titulatură ca şi publicaţia iniţială.“ 

Alexandru George: „Încă de la apariţia Sburătorului, mai precis, în nr. 3 (3 mai 1919), 
el lansează un apel către cei ce vin în care invită «elementele tinere» să se manifeste. «Descoperind un 
singur talent, şi-a îndeplinit datoria cu prisosință», proclamă directorul revistei într-o formulare poate 
exagerată, dar plină de consecinţe pentru ceea ce a urmat. 
Desigur că, în principiu, orice publicaţie nouă urmăreşte şi acest deziderat, dar căldura, chiar exaltarea 
apelului, conţine un accent nou, meritul de fond apărând abia mai târziu, atunci când criticul a început să 
se confrunte cu necunoscutul.“ 

Eugen Marinescu: „Prima revistă literară care, în scurta sa apariţie (1919-1921 şi 1926- 
1927), reuşeşte să promoveze o orientare nouă în literatura română este Sburătorul. Împrumutându-şi 
numele de la cunoscuta poezie a lui Ion Heliade Rădulescu, Sburătorul îşi propune ca prim obiectiv 
atragerea şi încurajarea tinerilor scriitori.“ 


(C.B.) 


SIMION, EUGEN 


(n. 1933). 


VIAŢA ŞI ACTIVITATEA: Critic şi istoric literar, profesor 
universitar, s-a născut la 25 mai 1933 în Chiojdeanca, jud. Prahova. Absolvent al 
Liceului „Sfinţii Petru şi Pavel“ din Ploieşti (1952) şi al Facultăţii de Filologie din 
Bucureşti (1957). Cercetător în colectivul „Eminescu“ al Academiei, condus de 
Perpessicius. Redactor la „Gazeta literară.“ Din 1963, îşi începe cariera universitară 
la Catedra de literatură contemporană a Facultăţii de Limba şi Literatura Română din 
Bucureşti. În 1969, îşi dă doctoratul cu o teză despre Eugen Lovinescu. 

Publică, pentru început, în „Tribuna.“ Debutează editorial cu volumul Proza 
lui Eminescu (1964). 

În perioada 1970-1973 a fost lector de limba română la Sorbona. Din 1991, 
este membru al Academiei Române. Din 1998, Preşedinte al Academiei Române. A 
publicat peste zece volume de critică şi estetică literară. 

OPERA: Proza lui Eminescu, 1964; Orientări în literatura contemporană, 
1965; Eugen Lovinescu. Scepticul mântuit, 1971; De la Titu Maiorescu la G. Călinescu. 
Antologia criticilor români, 1971; Timpul trăirii, timpul mărturisiri. Jurnal parizian, 1977 
(1979, 1983 — ediţie în limba maghiară, 1986); Dimineaţa poeților. Eseu despre începuturile 
poeziei române, 1980; Timpul n-a mai avut răbdare. Marin Preda, 1981; Întoarcerea 
autorului, 1981 (ed. a II-a, 1983); Scriitori români de azi, I, 1974; II, 1976; II, 1983; IV, 
1989 (ed. a Il-a 1998 — vol. I-IV); Romanul românesc-azi (întrebări şi răspunsuri), în 
Caiete critice, nr. 1-2/1983, Sfidarea retoricii, 1985; Eugen Simion comentează pe: Mircea 
Eliade, Vasile Voiculescu, Eugen Ionescu, Eugen Lovinescu, Perpessicius, Tudor Vianu, 
1993; Imagination and meaning. 'The Scholarly and literary. Worlds of Mircea Eliade (în 
colab.); The Seabury Press, New York, 1982; Die mitte der welt, Aufsätze zu Mircea Eliade 
(în colab.), Suhrkamp Verlag, Frankfurt, 1984; Moartea lui Mercutio, 1993. 

REPERE ASUPRA OPEREI: Scrierile sale se caracterizează printr-un 
spirit de respect, grav, problemele discutate nefiind deloc comode. 

După cum singur recunoaşte în Postfaţa volumului SCRIITORI ROMÂNI DE 
AZI, III, „Zeflemeaua nu lămureşte nimic, pamfletul atacă doar suprafeţele. Gravitatea 
unui fenomen impune un stil al meditaţiei (recepţiei) şi o gravitate a tonului. Nu cred 
nici în ruptul capului că ne despărţim de o epocă dramatică, râzând şi, în genere, că 
râsul explică şi spală totul. Unele fapte din existenţa noastră şi din existenţa istoriei 
trebuie privite mai atent şi cu o mai mare linişte a spiritului. Avem atunci şansa să le 
înțelegem şi să împiedicăm cu slabele noastre forţe, dacă nu repetarea lor, cel puţin 
falsificarea lor în istoria literară.“ - j 

Reluând proiectul din ORIENTĂRI ÎN LITERATURA CONTEMPORANĂ E.S. 
ne propune o operă de istoric şi critic literar deosebit de importantă pentru studiul 
fenomenului literar românesc de după cel de-al doilea război mondial, prezentare 
exhaustivă, în care se întâlnesc deopotrivă analiza şi sinteza, larga informaţie asupra 
literaturii universale, a problemelor de teorie literară, de filozofie a culturii, de 
psihologie, sociologie etc. 

Privind viaţa literaturii într-un flux continuu, E.S. realizează de fapt prin 
Scriitori români de azi (4 vol.) o veritabilă istorie a literaturii române, în articulațiile 
ei fundamentale. Chiar dacă nu formulează capitole exprese referitoare la literatura 
română până la perioada care intră în viziunea criticului, el face nenumărate asocieri, 
trimiteri pentru a-şi susţine demonstrațiile, fie că este vorba de Lucian Blaga, 
T. Arghezi, Nichita Stănescu, Mircea Dinescu — la poezie — M. Sadoveanu, 
G. Călinescu, Camil Petrescu, Marin Preda, G. Bălăiţă etc. — la proză, E.S. aduce 
ca argumente temeinice, statornice, durabile nume ale literaturii noastre clasice — 
M. Eminescu, I. Creangă, I.L. Caragiale, I. Slavici, Titu Maiorescu. Prin DIMINEAŢA 
POEŢILOR, E.S. a realizat una dintre cele mai interesante scrieri, urmărind „Intemeierea“, 
poeziei româneşti, metafora titlului, astfel spus se potriveşte pentru orice tip de analiză. 

A te sprijini pe cultură în totalitatea ei, a discerne valorile, a propune 
asimilarea lor, a sublinia respectul pentru actul scrisului sunt tot atâtea idei, atitudini 
care se regăsesc în întreaga creaţie de critic literar a lui E.S. 

Concepţia sa despre cultura şi literatura română a fost benefică şi după 
1989, contribuind la menţinerea unui climat de respect între creatori. 


l Pe parcursul Dicționarului nostru am făcut permanente trimiteri la studiile 
lui E.S., sau am selectat din opera sa unele aprecieri care pun în valoare activitatea 
creatoare a criticilor noştri literari, acoperind aproape toate generaţiile, permiţând o 
Viziune integratoare asupra istoriei şi criticii literare, de la Titu Maiorescu la 
contemporaneitate, cu accente asupra marilor creatori de şcoli. critice, de concepţii şi 


atitudinti, dintre cele mai diverse, determinate şi de temperamentul personalităţilor 
respective. 


APRECIERI CRITICE: 


Şerban Cioculescu: „Lovinescu ar fi citit cu pasiune Scriitori români de azi şi ar fi văzut 
în Eugen Simion un al doilea urmaş al său, numai cronologic vorbind, după Pompiliu Constantinescu: Este 
supremul elogiu ce-i se poate aduce, într-o viziune panathencică, de succesiune a generaţiilor şi de cei mai 
aleşi lampadofori.“* l 

Marian Popa: „Aspiraţia sa este de a contrui portrete sinteză şi propoziții etichetă; de 
aceea, accentul este pus pe specificitatea estetică a literaturii care ajunge uneori să fie autonomizată. 
Capacitatea de penetraţie în intimitatea unei opere se asociază însă cu o anume rigiditate pedantă. 
Formularea devine uneori echivocă prin efortul făcut pentru a circumscrie unele opere unei terminologii 
inadecvate, cerută de înclinația sintetizatoare. Este totuşi unul dintre criticii remarcabili ai generaţiei sale, 

perfectibilitatea stilului observându-se cu fiecare studiu mai important.“ 


Alexandru Piru: „Criticul cel mai penetrant analitic al literaturii române actuale, Eugen 
Simion şi-a început cariera cu un studiu despre Proza lui Eminescu (1964), rezultat al cercetării 
manuscriselor de proză literară eminesciană întreprinse în colectivul „Eminescu“ al Academiei, condus de 
Perpessicius. Studiul ţine seamă de explorările anterioare, e serios, echilibrat, solid, chiar dacă nu în 
întregime nou, dat fiind înaintaşii (G. Călinescu). Lipsa unor profesori celebri la facultate (1952-1957) l-au 
determinat pe Eugen Simion să-şi caute un model din afară, descoperit în E. Lovinescu, căruia i-a 
consacrat şi teza sa de doctorat, E. Lovinescu. Scepticul mântuit (197.1), cel mai bun studiu despre acest autor, 
lucrare fundamentală. Devenit universitar (între 1970-1973 a fost lector de limba română la Sorbona), 
Eugen Simion a rămas atent la fenomenul literar românesc contemporan, asupra căruia făcuse primele 
sondaje în cartea intitulată Orientări în literatura contemporană (1965). Cele două volume publicate 
ulterior, Scriitori români de azi (L 1974, ediţia a doua, 1978; 11, 1976) conţin prezentarea a 50 de scriitori 
în primul volum şi a 15 în al doilea, scriitori care «termină în forţă» («Cartea aceasta, care face parte 
dintr-un proiect critic mai larg, s-ar fi putut numi Amurgul idolilor, dar cum am oroare de titlurile poetice, 
am preferat să-i spun mai simplu: Scriitori români de azi», II). | s-a obiectat că lipsesc din cele două 
volume (de peste 1200 pagini) unii scriitori, la care autorul a răspuns că «o istorie a literaturii cu 1200 de 
personaje (cât însumează actualmente Uniunea Scriitorilor) nu se face bătând din palme». Obiectiv vorbind, 
nu se constată nici o omisiune flagrantă (cu excepţia dramaturgilor), ba chiar criticul s-ar mai fi putut 
dispensa de două — trei nume. Cât priveşte analiza celor prezenţi, ea este întotdeauna profundă şi 
originală, în cele mai multe cazuri exhaustivă, şi cu judecăţi de valoare exacte (...). ' 

Adept cu moderație al metodelor noi în critică (tematismul, figura spiritului), Eugen Simion este 
de părere că esenţială rămâne judecata critică şi justificarea analitică a judecății: «Nu putem trece în 
semiotică şi psihocritică atâta vreme cât o carte nu este, întâi, acceptată din punct de vedere estetic». 
Demonstrația critică este maliţioasă în negaţie şi atractivă în afirmare. Timpul trăirii. timpul mărturisiri 
(1977) e un delectabil jurnal cu fine observaţii asupra atmosferei intelectuale şi morale pariziene, cu anecdote 
subţiri în spiritul memoriilor lovinesciene. Un eseu despre poezia modernă în Dimineaţa poeților (1980).* 

Dan Cristea: „O netă impresie de soliditate, de adecvare şi probitate profesională oferă 
al doilea volum al lui Eugen Simion din Scriitori români de azi. Este, după părerea noastră, cartea cea mai 
matură a criticului, îmbinând armonios receptarea literaturii şi expresia personală a valorilor ei cu o privire 
calmă şi larg cuprinzătoare, ocolită de stridenţe şi de orgolioase impuneri temperamentale. Stăpânind 
materia până în cele mai mici amănunte ale ei, citind şi recitind totul cu o conştiinţă limpede şi 
nesofisticată, amatoare de clarităţi şi de expuneri directe, preluând şi disociind informaţii cu spirit critic, 
dar mereu însoţit de un ton al deplinei civilizaţii, autorul sc aşează temeinic şi, am putea completa, 
gospodăreşte, în mijlocul operelor analizate, fără grabă şi fără complexe, cu acel simţ al proprietăţii 
legitimat atât de demnitate şi gravitatea cu care tratează orice fapt literar, cât şi de sentimentul convingător 

al lucrului bine întocmit, firesc şi sigur ansamblat. O asemenea siguranţă în atitudine poate ieşi din frivolitate 
şi orgoliu, din inconştienţă şi hipertrofie a eului. Dimpotrivă, la Eugen Simion o simţim acoperită şi 
proiectată în afară de ceea ce ştie şi de ceea ce a citit fără dubii şi, dincolo de prejudecăţi, de ceea ce 
a consultat şi ceea ce a trecut migălos şi atent, prin filtrul propriei personalităţi. 

Criticul nu ne înşeală, nu face gesturi emfatice şi grandilocvente şi nu emite ieftine paradoxuri 
de dragul unei simple gimnastici a minţii. EI are un acut sentiment al valorii, al valorii scriitorului şi al valorii 
literaturii în ansamblu, ca şi al lucrului care merită cu adevărat atenţia şi creditul nostru şi, lărgind dacă 
ni se permite, metafora precedentă, se comportă ca un gospodar cu hambarul şi ograda pline de roadele 
muncii sale, în speţă de imaginea totalităţii operei şi a întregului ei traiect critic. 

În fine, tot un comportament firesc, ferit în genere de exagerări şi fanatisme şi cultivând o anume 
distanţă a bunului simţ îl determină pe Eugen Simion să uzeze, deopotrivă, în demersul său de metodele 
criticii tradiţionale şi de metodele noi de critică modernă, în special de cele aparţinând tematismului. (...) 
Scriitorii români de azi (II) e una din cele mai bune cărţi de critică apărute în ultimul timp.“ 

Ion Negoiţescu: „Calitatea principală a textelor lui Eugen Simion, din cele trei masive 
tomuri de Scriitori români de azi, este poate cantitatea de informaţie critică. Am numit «critică» această 
informaţie, pentru că şi atunci când relatează detaliat subiectul nuvelelor, romanelor sau pieselor de teatru 
în discuţie, autorul nu încetează a păstra distanţa teoretică faţă de acel subiect, prin aprecieri îndeajuns 
de nuanţate. (...) Metoda de a relata în amănunt conţinutul, Eugen Simion a moştenit-o de la G. Călinescu 
şi Al. Piru, faţă de care admiraţia sa este de altminteri aproape nemărginită, în ciuda faptului că el a 
dedicat o laborioasă, foarte meritorie şi desigur deosebit de utilă monografie, impunătoare de asemeni prin 
masivitatea sa, lui Eugen Lovinescu. (...) Un stil mobil, degajat, mulându-se cu vizibilă, mărturisită 
plăcere, pe obiect; stil care, prin eleganta-i impersonalitate, se constituie ca un instrument larg, eficace, şi 
mai cu seamă ca un instrument ideal pentru istoricul litergr, în dubla sa calitate de critic ce valorifică şi de 
istoric ce situează structurile literare în timp şi spaţiu.“ 

(C.B.) 


STĂNESCU, NICHITA 
(1933-1983) 


La 31 martie, 1983 poetul mărturisea: | 

„Acum, când am izbutit să dau ocol cu pământul rostogolitor de cincizeci 
de ori soarelui căzător spre constelația lirei, dedic aniversarea zilei mele aniversării 
poemului Luceafărul, ce a răsărit acum o sută de rostogoliri ale pământului în jurul 
soarelui şi fix luminează.“ 

Coincidenţă sau destin căci dacă după părerea poetului anul „1983 este 
centenarul nemaiscrierii lui Eminescu“, acest an a devenit din păcate, aşa cum remarcă 
şi Victor Crăciun „anul nemaiscrierii lui Nichita.“ Dar acest an al «nemaiscrierii» lui 
Nichita este anul de când Nichita începe să devină marele Nichita Stănescu. 


VIAŢA ŞI ACTIVITATEA: Poetul s-a născut la 31 martie 1933 la 
Ploieşti şi s-a stins din viaţă în ziua de 13 decembrie 1983, la Bucureşti, împlinindu-şi 
eternitatea vieţii de dincolo lângă Mihai Eminescu, I.L. Caragiale, Marin Preda, Liviu 
Rebreanu, Nicolae Labiş, Grigore Hagiu, sub ocrotitoarea cruce adusă din spaţiul 
Maramureşean. A urmat Liceul „Sfinţii Petru şi Pavel“ şi „I.L. Caragiale“, din Ploieşti. 
Din anul 1957 este absolvent al Facultăţii de Filologie din Bucureşti. Debutează în 

revista „Tribuna.“ Redactor la „Gazeta literară“ şi „România literară.“ Premiul Uniunii 
scriitorilor pentru O viziune a sentimentelor (1964). În 1975 primeşte premiul Herder, 
iar în 1982, premiul Cununa de aur al Festivalului poetic de la Struga (Iugoslavia). 
Opera sa a fost tradusă în engleză, franceză, rusă, sârbă, cehă, maghiară, suedeză, 
letonă, polonă, bulgară, spaniolă. 

OPERA: Sensul iubirii, 1960; O viziune a sentimentelor, 1964; Dreptul la 
timp, 1965; 11 elegii, 1966; Roşu vertical, 1967; Alfa, 1967; Oul şi sfera, 1967; Laus 
Ptolemaei, 1968; Un pământ numit România, 1969, Necuvintele, 1969, In dulcele stil 
clasic, 1970; Poezii, 1970; Belgradul în cinci prieteni, 1972; Măreţia frigului, 1972; 
Cartea de recitire, 1972; Clar de inimă, 1973; Opere imperfecte, 1974, Starea poeziei, 
1975; Epica Magna, 1978; Cartea de citire, Cartea de iubire (în colab. cu Gh. 
Tomozei, 1980); Noduri şi semne, 1982; Respirări, 1982; Strigarea sensului, 
1983-1985; Antimetafizica, 1985; Ordinea cuvintelor, vol. I - II, 1985; Fiziologia 
poeziei, proză şi versuri, 1975-1983, ed. îngrijită de Al. Condeescu, cu acordul 
autorului: Argotice, 1992. 

REPERE ASUPRA OPEREI: Pentru a înţelege şi a reţine mai uşor 
contribuţia lui N.S. la dezvoltarea eseisticii şi publicisticii româneşti, am organizat 
ideile sale pe câteva coordonate care ni se par sugestive, ilustrându-le cu o selecţie de 
exemple semnificative. Vom dezvolta astfel: 1) itinerarii în lumea istoriei literare; 
2) itinerarii în lumea cuvintelor şi necuvintelor; 3) itinerarii în lumea prozei lui N.S. 


1. Itinerarii în lumea istorici literare 


Gheorghe 'Tomozei, în Însemnare finală la volumul Nichita Stănescu, 
Amintiri din prezent, motivează naşterea şi titlul volumului — ales de N.S. pentru 
rubrica deţinută între anii 1970-1973 la revista „Argeș“. Volumul cuprinde prozele sale 
eseistice publicate în cele două volume Cartea de recitire şi Respirări, precum şi alte 
eseuri. Continuând tradiţia marilor scriitori care au făcut şi publicistică: Caragiale, 
Eminescu, Arghezi — N.S. îşi denumeşte semnificativ contribuţiile — respirări. 

Întrebându-se retoric: „Ce ar putea fi altceva publicistica lui Nichita Stănescu 
decât o continuare cu aparent alte mijloace, a discursului său poetic?.“ Gh. Tomozei 
îşi răspunde, făcând interesante reflecţii asupra talentului şi pasiunii poetului: „Când 
ia în mână unealta de scris a eseistului ori cele ale gazetarului Nichita Stănescu face 
din proza sa un fluid confundabil cu poezia (...). Publicistica sa trebuie citită având în 
preajmă volumele lui de versuri.“ 

Din volumul citat este interesant de reţinut gruparea textelor poetului — într-un 
ciclu care sugerează o adevărată istorie a literaturii române — asemeni poeziei 
eminesciene Epigonii. Gh. Tomozei afirmă că N.S. a trudit în intenţia de a acoperi 
„zonele sacre ale unui sumar de Istorie.“ A scris despre Miorița, Meşterul Manole, 
Tinerețe fără bătrâneţe şi viaţă fără de moarte, despre începuturile literaturii culte 
— cronicari, lenăchiţă Văcărescu, Ion Heliade Rădulescu etc.; despre Eminescu şi 
Caragiale; despre Sadoveanu, Topârceanu (faţă de care avea o mare slăbiciune), despre 
Bacovia, Coşbuc, Eugen Jebeleanu, Marin Preda, Nicolae Labiş, Vasile Pârvan etc., 
Astfel, după ce defineşte limba română — „Ca o duminică“, N.S. afirmă că „fără 
Mioriţa noi n-am fi fost niciodată poeţi. Ne-ar fi lipsit această dimensiune 
fundamentală. Mioriţa este şcoala tristeţii naţionale. Matricea, Matca. Regina.“ 


CE Scanned with OKEN Scanner 


255 

Trezind în noi gândul potrivit căruia „cuvintele sunt umbra de aur în 
conştiinţă — a materiei“, poetul se gândea care ar fi versul „neasemuit“ scris vreodată 
în limba română, şi-şi răspunde: „Nu credeam să-nvăţ a muri vreodată“ — vers 
căruia îi răspunde creându-i în replică: „şi mie nu mă mai redă-mă“ din poezia 
Dialog cu Oda (în metru antic). 

Cu privire la Testamentul lui lenăchiţă Văcărescu „Urmaşilor mei 
Văcăreşti / Las vouă moştenire / Creşterea limbii româneşti / Şi-a patriei cinstire“, 
poetul avea să exprime tulburătoare judecăţi, definindu-şi concepţia despre arta 
creaţiei în raport cu limba, cu valorile cuvântului: „Nu a fost poet de seamă în această 
țară şi nu va fi poet de seamă în această ţară cel care nu va căuta, găsi măcar un 
drum vicinal pentru sporirea limbii româneşti.“ 

„Poezia în esenţa ei ţine de cuvinte. Esenţa poeziei nu trebuie mai întâi 
căutată în limbă... Limba pentru poezie nu este altceva decât un vehicul. Dar ea, 
poezia, se face simțită prin limbă, pentru că din toate părţile trupului vorbirea 
seamănă cel mai puţin cu rădăcina copacului.“ 

Nichita Stănescu apreciază testamentul lui Ienăchiță Văcărescu ca fiind 
„pentru literatura noastră primul act de înaltă luciditate a destinelor ei, luarea 
conştiinţei de sine.“ 

Comparabil ca importanţă cu Scrisoarea lui Neacşu din Câmpulung, poetul 
exprimă fără rezerve faptul că „nu există mare scriitor român de după Văcărescu 
care să nu fi aprofundat cele două principii sublime, transcrise în vers de către 
bătrânul boier pentru urmaşii săi“, pentru că, afirmă Nichita, „Toţi marii scriitori ai 
acestei ţări sunt urmaşii spirituali ai dulcelui Ienăchiță“, şi toţi „fără nici-o excepţie 
sunt Văcăreşti şi urmaşi de Văcăreşti.“ Poetul trimite spre exemplificare la Eminescu, 
Sadoveanu, Rebreanu, Bacovia, Arghezi, Blaga, Barbu, Labiş, atragând atenţia asupra 
faptului că Testamentul lui Văcărescu „nu suportă trivialităţi şi nici nu poate fi 
interpretat ca un text simplist.“ pentru că, apreciază N.S.: „Creşterea limbii româneşti 
nu înseamnă experiment lingvistic formalist şi -metaforă fără acoperire. Cinstirea 
patriei nu înseamnă lozinca festivistă sau pălavrăgeală patriotică. Expresie a 
legităţilor istorice şi sociale, Testamentul lui Văcărescu are măreţia solemnă a unui 
drapel care flutură în fruntea literaturii române.“ 

Despre Ion Heliade Rădulescu avea să afirme că acesta ,„ a fost mai mult 
decât un geniu şi mai puţin decât un geniu.“ „El este primul nostru sacru al literelor 
româneşti. Ideea de geniu încorporată în fiinţa unui poet anume te duce cu gândul mai 
degrabă la un înger sau la un demon. Heliade Rădulescu n-a fost nici înger nici 
demon. El este comparabil întru totul ca personalitate cu cezarii.“ | 

Sensibile pagini dedică poetul lui Anton Pann, Vasile Cârlova, Dimitrie 
Bolintineanu. Despre culegerea de poezii populare a lui Vasile Alecsandri „la a căror 
fixare scrisă (poetul) a colaborat cu dreptul scânteietor al ciobanului fluieraş“, N.S. 
afirmă că acesta „a deschis larg gustul de cer albastru al sentimentelor noastre.“ Numai 
atât să fi făcut — subliniază N.S. — şi stima noastră s-ar îndreptăţi la nesfârşit,cât 
durata în timp a patriei. 

Remarcând valoarea lui V. Alecsandri, N.S. fixează personalitatea bardului prin 
Mioriţa şi Hora Unirii. „Alecsandri s-a născut din cântecul ţării. Personalitatea lui plină 
de spirit şi de nobleţe a creat un stil în poezia românească şi un prototip al scriitorului 
angajat. Receptiv la nou şi la conjunctură, el nu a ignorat însă nici o secundă fundamentele 
şi matricea poeziei. De aceea, până azi, pastelurile lui emană fluturi de lumină.“ 

Denumind eseul referitor la M. Eminescu Orfeu sau Scurt tratat de geometrie 
a cuvintelor, N.S. face, credem, una din aprecierile relevante, indiferent de timp şi de 
spaţiu: „Când spunem «Eminescu este un geniu» folosim expresia în sensul cel mai 
nealterat, aproape nenoţional, aproape afectiv. De ce? Pentru că indiferent de expresia 
«geniu» însuşi numele de «Eminescu» devine (a deveni) criteriul cel mai înalt de 
apreciere. Nu prea mulţi, dar nici prea puţini poeţi ai literaturii noastre au fost 
comparaţi în mod nemijlocit cu Eminescu, Mai mult decât atât, suprema încoronare a 
poetului de talent de după Eminescu a fost aceca de a fi declarat «un nou Eminescu». 
De ce? Nu ştim de ce. Bănuim însă: omul, opera şi epoca s-au identificat absolut, s-au 
identificat în tot ceea ce reprezintă nou, dinamic şi în naştere. Adică în creaţie. Pentru 
literatura noastră, Eminescu este un concept.” | 

Vorbind despre Caragiale, poetul folosea tot metafore: „Bolnav de adverbe, 
drogat cu porecle, cu tâmpla dormind pe un umăr de calfă, uitându-şi când doarme 
trupul sub pat: — sub patul cerului bucureştean, El, Domnia-Sa, a dat inteligenţei 
noastre de mâncare. (...) Dând impresia că vorbeşte, el scrie; lăsând impresia 
spontaneităţii, de fapt el slefuieşte, având dulceaţa perisabilului, el este etern. Noi 
vedem un cerc, dar el de fapt a făcut o linie.“ . | 

„Marii noştri clasici — afirma Nichita Stănescu şi în special «trinitatea 
fondatoare a literaturii române moderne: Eminescu, Creangă şi Caragiale reprezintă, 
dintr-un punct de vedere, o culme a calofiliei, o culme a preciziei geometrice a 
cuvântului». Pentru că, din perspectiva istorică, Eminescu, Creangă şi Caragiale sunt 
cei care au fixat limba modernă scrisă la noi“, uşurând munca celor care au venit după ei. 

| Considerat „Eminescu al prozei româneşti“, opera lui Sadoveanu este comparată 

cu o cloşcă cu pui de aur şi „cei care au muşcat din ea au rămas cu gustul aurului în gură.“ 
„Sadoveanu «a dat nume ca în soare, traducând în limba română toate bucuriile şi faptele 
firii, — sufletul lucrurilor şi trupul lucrurilor, sufletul faptelor şi trupul faptelor».“ 

Pe Bacovia, afirmă poetul, „nu-l citim decât ca să ne aducem aminte de 
"revenirea anotimpului adolescent închipuit în mii de feluri, în atât de multe feluri, câţi 
cititori are. Şi în atâtea posibile alte feluri profund monotone, câţi cititori va avea până 
la sfârşitul acestei limbi în care a scris.“ 

G. Călinescu este văzut ca într-un palat al culturii „a fost un abuz cu aripi 
de înger“, „Un mare bărbat, tată al unei sabii de neridicat.“* 

Pentru N.S. greul cuvântului lui Marin Preda „este greul pământului.“ Marin 
Preda a avut încă o dată „curajul limbii române, aidoma lui Rebreanu, şi amândoi, 
Marin Preda şi Rebreanu, aidoma celui mai de seamă poliglot al limbii române, 
Ispirescu — cap şi începătură a prozei.“ | 

Evocă, sensibile amintiri despre Nicolae Labiş, lecturând Moartea căprioarei 
în amfiteatrul studenţesc „Odobescu“ — al Facultăţii de Filologie din Bucureşti. „Cred 
că nu numai pentru mine mai trăieşte poetul — a existat în acea secundă senzaţia 
gheții pe şira spinării. Calm şi degajat, bonom şi profund distant totodată, cu un soi 
de firesc al nefirescului, cu un glas al cărui timbru s-a scurs prin urechile noastre, 
moale şi dur totodată, vers de vers, a început să-şi retrăiască poemul (era prea tânăr 
ca să şi-l poată recita), începându-și versurile moale şi tărăgănat, şi sfârşindu-le 
brusc, de parcă vântul ar fi avut ecouri semantice. (...) Brusc nu mai ţin minte nimic 
şi păstrez numai sentimentul de atunci, sentimentul deznădăjduitor că el era de 
neatins. Mi-a produs o impresie sublimă şi deprimantă. Atunci nu puteam să cred că 
se poate scrie o poezie mai minunată decât „Moartea Căprioarei.“ 

„Am făcut acest periplu în gândirea lui N.S. pentru a da cât mai multe 
deschideri înţelegerii universului său artistic, dar şi spiritual. Se simte în scrisul său 
frământarea fixării unui etalon de aur, pe care singur şi-l stabileşte, prin modele ca Arghezi 
şi Eminescu: „Rar fenomen de echilibru între viziune şi expresie, poetica lui Tudor Arghezi 
este un etalon naţional al valorilor poetice, aşa cum poezia marelui Mihai Eminescu este 
perpetuul etalon pentru tot ce este şi va fi nou vreodată în poezia românească. 

Cu Tudor Anghezi avem o lecţie, dusă până la capăt, de valoare estetică. 


Universul poeziei lui, infinit variat şi de o rară maleabilitate a expresiei, egal cu sine. 


însuşi şi aproape elucidând toată fenomenologia pe care ţi-o propune, îl asemui cu 
universul newtonian desăvârşit la nivelul planetei şi la care nu se mai poate adăuga 
- nimic, în funcţie de ceea ce el şi-a propus să fie.“ | 

Şi cum valorile mari nu se pot compara şi ierarhiza între ele, după cum 
apreciază Tudor Vianu în Eminescu şi Arghezi, mărimea lor fiind raportată ca 
reprezentare a epocii literare pe care o simbolizează, fără a anula alte valori din alte 
epoci, galeria valorilor se completează cu N.S., creaţia sa fiind, cum singur şi-o 
defineşte: „o tensiune semantică spre un cuvânt care nu există, pe care nu l-a găsit. 
Poetul creează semantica unui cuvânt care nu există.“ pentru că „Necuvintele (ca 
noţiuni) sunt finalitatea scrisă a acestei poezii, superioare ideii de scris.“ Poate tocmai 
de aceea pentru N.S., poezia născută din drama unei cunoașteri universale devine cea 
mai autentică expresie a plânsului universal — simbol al naşterii, al vieţii şi al morţii, 
al frumosului şi fericirii: 

„Poezia este ochiul care plânge/ Ea este umărul care plânge / ochiul umărului 
care plânge / Ea este mâna care plânge/ ochiul mâinii care plânge/ Ea este talpa care 
plânge / ochiul călcâiului care plânge / O, voi, prieteni, / poezia nu este lacrimă / ea 
este însuşi plânsul / plânsul unui ochi neinventat / lacrima ochiului / celui care trebuia 
să fie frumos, / lacrima celui care trebuia să fie fericit“. (Poezia) 

Pentru cei care l-au cunoscut, orice lectură din opera lui N.S. se asociază cu 
bonomia şi frumuseţea sufletească a poetului, cu respectul care-l purta semenilor în ale 
scrisului, fiindcă N.S., la fel ca Mihai Eminescu, rămâne, pe lângă un mare scriitor, 
şi „un mare om.“ | 


2. tinerii în lumea cuvintelor şi necuvintelor | 


DESPRE LIMBA ROMÂNĂ 


„A vorbi despre limba în care gândeşti, a gândi-gândire nu se poate face decât numai într-o limbă 
— în cazul nostru a vorbi despre limba română este ca o duminică. aa l 
Frumusețea lucrurilor concrete nu poate fi decât exprimată în limba română. Pentru mine iarba 
se numeşte iarbă, pentru mine arborele se numeşte arbore, malul se numeşte mal, iar norul se numeşte nor. 
Ce patrie minunată este această limbă! Ce nuanţă aparte, îmi dau.seama că ea o are! Această observație, 
această revelaţie am avut-o abia atunci când am învăţat o altă limbă. PRR, 
Nu spun că alte limbi, alte vorbiri nu ar fi minunate şi frumoase. Dar atât de proprie, atât de 
familiară, atât de intimă îmi este limba în care m-am născut, încât aproape nu o pot considera altfel decât 
iarbă. Noi, de fapt, avem două patrii coincidente; o dată este patria de pământ şi de piatră şi încă o 
dată este numele patriei de pământ şi de piatră. | 
Numele patriei este tat patrie. O patrie fără de nume nu este o patrie. 
Limba română este patria mea. 
* De aceea, pentru mine, muntele munte se zice, : antru m 
aceca, pentru mine, izvorul izvorăşte, de aceea, pentru mine, viaţa se trăieşte. 


de aceea, pentru mine iarba, iarbă se spune, de 

Iată deci răspunsul pactului la întrebarea De fapt ce este limba română? 

După ce relevă originalitatea limbii române evidențiind contribuţia lui 
Eminescu, Sadoveanu, Arghezi, Mateiu Caragiale, N.S. fixează metaforic sensurile 
majore ale limbii poporului nostru: 

„Butucul limbii (cum spunea cu o metaforă genială Fănuş Neagu) nu stă în frunzele lui şi 
nici în limba lui. Butucul acestei limbi stă în pământul acestei tări. El nu poate fi văzut cu ochiul altuia 
şi nici ronţăit cu dinţii sobolului. Vezi-l tu cu ochii tăi şi pipăie-l cu mâna ta. 

Limba cea vie, vorbirea cea trăită nu încape nici în gramatici consfinţite de Academie şi nici 
nu se potriveşte cu ce-a pierdut fluturele de pe aripa sa. (...) 

Copii ai poeziei, cu limba pe limbă călcând, reînviaţi. 

Copii ai poeziei, în război înving armele, iar nu steagurile. 

Copii ai poeziei, mai vie este limba noastră decât orice scriere a ei. Potcoviţi-o cu potcoave de 
aur! Sadoveanu, Arghezi şi alți minunaţi potcovari ai limbii au ştiut-o că este înhămată la drum lung. 

Niciodată limba nu poate să fie a unuia singur, chiar dacă el se numeşte Eminescu. 

Numele ei este numele întregului nostru popor, viaţa ei e destinul acestui popor. Mai doarme din când 
în când în trupul unui poet, dar pleacă repede însângerată de istorie.“ 

Despre Cuvintele şi necuvintele în poezie, poetul nota: 

| „Poezia este o tensiune semantică spre un cuvânt care nu există, pe care nu l-a găsit. Poetul 
crează semantica unui cuvânt care nu există. 

Semantica precede cuvântul. Poezia nu rezidă din propriile sale cuvinte. 

Poezia foloseşte cuvintele din disperare. 

Nu se poate vorbi despre poezie ca despre o artă a cuvântului, pentru că nu putem identifica 
poezia cu cuvintele din care este compusă. 

În poezie putem vorbi despre necuvinte; cuvântul are funcţia unei roţi, simplu vehicul care nu transportă 
deasupra semnantica sa proprie ci, sintactic vorbind, provoacă o semantică identificabilă numai la modul 
sintactic. , 
Identificăm trei grupuri genetice ale poeziei: fonetic, morfologic şi sintactic... 

Poezia metalingvistică are ca sursă inspiraţia, suflată la ureche poetului rând pe rând, de către 
Apollo sau de către Dionisos. 
«Nu credeam să-nvăţ a muri vre-odată», sau «Eu cred că veşnicia s-a născut la sat», sau «E 


timpul, toţi nervii mă dor», ne atestă posibilitatea marii poezii care nu mai foloseşte nici unul dintre 
mijloacele poeziei. Versuri situate deasupra metaforei, ignorând orice fel de alambic posibil, acesta îmi pare 
a fi tipul de tensiune semantică spre un cuvânt din viitor. 


Necuvintele (ca noţiune) sunt finalitatea scrisă a acestei poezii, superioară ideii de scris.“ 
3. Itinerarii în lumea prozei 


Poetul a fost ispitit şi de proză ca şi predecesorii săi — marii poeţi — 
M. Eminescu, Lucian Blaga, Tudor Anghezi etc. Dacă în secolul trecut, mărturiseşte 
Ioanichie Olteanu, în Albumul memorial Nichita Stănescu — „numele unui poet înscris 
pe o carte de proză ţinea de insolit, în veacul nostru intrat în amurg în care conceptul 
de scriitor total a căpătat legitimitate şi credibilitate, faptul nu mai intrigă. Povestitor 
(oral) de unică strălucire, narator fantast al propriilor întâmplări de viață dar şi 
«inventator» de epică, N.S. a încercat în mai multe rânduri să scrie proză «clasică». 

De remarcat astfel încercările lui N.S. de a realiza un roman, abandonat în anul 
1968. Volumele Cartea de recitire şi Respirări cuprind eseuri care atestă talentul de prozator 
al poetului. Proze inedite sunt reproduse în albumul menţionat mai sus: Brâncuşi (o ieşire din 
himeric), A fi! A fi! A fil; Adolescenţă; Pomul de iarnă; Dragii mei munţi; Călătorii într-un 
port — urmau să apară în revista „Argeş“ din Piteşti, în 1973, dar poetul le-a retras. 
Semnalăm, de asemenea, şi prozele: Pe strada plantelor — în care este evocată 
personalitatea lui M. Eminescu; Testament — scrisoare anonimă, despre rostul poeziei; 
Capitolul I — început al unui roman de dragoste; Trei bonefi — un simplu exerciţiu de stil 
şi 21 grame de suflet — eseu neterminat. 

Citindu-l pe N.S. îţi dai seama de harul dumnezeiesc cu care a reuşit prin 
cuvinte şi „necuvinte“ să creeze practic o nouă limbă, a cărei originalitate constă în 
folosirea liberă, nesupusă nici unei rigori lingviste a celor mai comune şi 
nespectaculoase cuvinte, oferindu-le spectaculozitatea eternelor astre. 


APRECIERI CRITICE: 


loan Grigorescu: „Mă gândesc că, după «Respirări» şi după «Antimetafizica», 
aforismul românesc şi cel european, în general, iese definitiv din dimensiunile lui clasice, atât de ferm 
stabilite de la Pascal la Blaga, intrând în alte dimensiuni. Hronicul vârstelor lui Nichita este hornicul unei 
numărători inverse. Refuză oglinda mutilatoare. Obârşia şi-o are în mit. «Locuiesc în limba română!» — 
adresă pe care nu şi-a mai dat-o nimeni până la el.“ | 

Fănuş Neagoe: „Poate mai mult decât noi toți din generația Labiş, Nichita n-a lăsat timpul 
să curgă pe lângă el, zadarnic. Fruntea lui îngemănează pulsaţii din Eminescu şi linge tainele cerului, 
dincolo de sublime cunoașteri, unde numai gândul pur, iluminat de zboruri apologetice, toate spre aripa lui 
Dumnezeu, poate pătrunde ca o mireasmă a inspiraţiei.“ 

“Cezar Baltag: „Viteza de «elaborare» a gândului poetic la Nichita Stănescu era instantanee, 
fulgerătoare. Poate de aceea, în ultima vreme, devenise «lent vorbitor», pentru poetul care ajunsese să scrie aproape 
vorbind, cuvintele încercau să mai domolească galopul ideilor, pentru a le putea stăpâni. Nichita nu era ceea ce 
se chema un poet «spontan», dar aşa cum am văzut, viteza de elaborare a ideilor sale era aproape instantanee, de 
aceea putea să «şamanizeze» în orice loc, chiar şi în lipsa colii albe şi a mesei de scris. Cei care nu l-au cunoscut 
nu vor avea cum să-şi închipuie cum un om putea rosti pur şi simplu poeme atât de extraordinare.“ 

Eugen Barbu: „Nichita a fost un cântec nesfârşit. A fost Poezia însăşi. 

Nu-l va putea înlocui nimeni. El a făcut din limba română o limbă nouă, a artei. Era un 
luceafăr din ramura Eminescului. El ne-a primenit graiul. A plâns şi a râs în eresuri, ne bântuia. (...) 

Nichita s-a dus la întâlnirea cu nechemata Moarte, dar e nemuritor. Astfel de fiinţe nu pot fi distruse, 
şi el o ştia. De fiecare dată, o să-l auzim îmblânzind cuvintele... Era o zăpadă, un aerolit, era Cuvântul...“ 

Mircea Iorgulescu: „Dacă fiecare scriitor adevărat este unic, inconfundabil, de neînlocuit, 
există însă scriitori- care, printr-o enigmatică voință a destinului lor de oameni şi de creatori, devin 
simboluri-forţă ale epocilor în care trăiesc şi scriu, astfel rămânând şi pentru viitorime. Sunt puţini 
asemenea scriitori, cei aleşi de soartă să fie atât de ci înşişi încât să fie totodată, într-o măsură foarte 
înaltă, altfel şi altceva — imaginea esenţializată a sufletului unei colectivităţi naţionale. Fiindcă nu sunt 
doar mari scriitori, condiţie obligatorie; sunt mari scriitori adânc reprezentativi pentru timpul lor şi pentru 
spiritul şi sensibilitatea poporului căruia îi aparţin. 

Pentru epoca noastră aşa a fost / este Marin Preda. 

Pentru epoca noastră aşa a fost / este Nichita Stănescu.“ 

Eugen Simion: „Limba lumească a lui Nichita Stănescu a amuţit, din nenorocire a amuţit 
pentru totdeauna. Nu vom fi niciodată atât de înţelepţi şi să acceptăm ideea că atâtea cântece vor rămâne 
nespuse, atâtea respirări vor rămâne nescrise, că jocurile limbajului său fermecat vor dispărea din 
orizontul existenţei noastre. Rămân desigur limba îngerească a poetului, nu vom continua călătoria 
noastră pe pământ cu cele 11 elegii, cu leoaica lui tânără şi arămie, cu necuvintele, miturile şi cântecele 
lui mari şi superbe, în dulcele stil clasic şi, mai ales, în stil acut modern, în stil decis modern.“ ' 

Ion Pop: „Se poate spune că lumea obiectelor există pentru poet în măsura în care este în 
stare să provoace, să emită vibrații sau reflexe, ori să le prelungească efectul dinamic-transfigurator. 
Imaginarul său se anunță a fi dominat, sub aspect, de figuri ale transparenţei şi oglindirii, de o materie 
negându-şi opacitatea, lăsându-se pătrunsă de undele luminoase. Întorcându-le către sursa iniţială ori 
către alte obiecte, cu o intensitate simplificată. În egală măsură va fi preferată mineralitatea obiectelor 
apte de a deveni surse de sonorizare, de a intra în rezonanţă ori de a transmite unda sonoră.“ 

Aurel Martin: „Nichita Stănescu are cultul mitologiilor şi vocaţia miturilor. Adică a unor 
reprezentări primordiale, cu valori simbolice şi încărcătură pronunţat gnoscologică, fintind exprimarea 
în forme plastice a unor idei şi sentimente esenţiale, referitoare la condiţia existenţială şi la raportul omului 
cu natura, cu universul şi cu sine însuşi, la întrebările fundamentale iscate pe marginea complexelor 
probleme ale sensului vieţii şi al morţii, al fericirii şi al limitei relative a cunoaşterii. Reprezentări adesea 
fabuloase, hiperbolice, violent insolite, aflate nu o dată la antipodul celor curente în lirica de formulă 
tradițională. Reprezentări de factură, parţial măcar, suprarealistă. Pornind însă nu din aplicarea dicteului 
automat, ci din sugestiile oferite poetului. modern de marile mituri şi eposuri ale umanităţii.“ 


(C.B.) 

STEINHARDT, NICOLAE 
(1912-1989) 


VIAŢA ŞI ACTIVITATEA: Eseist, s-a născut la 29 iulie 1912 în 


Pantelimon, Bucureşti. Clasele primare le urmează la Şcoala Clemenţa, iar liceul la 
„Spiru Haret.“ Frecventează şedinţele cenaclului „Sburătorul“ a lui E. Lovinescu. 
Termină Facultatea de Drept şi Litere în 1934, iar în 1936 obţine doctoratul în drept 
constituţional. Continuă studiile la Paris şi în Anglia. Colaborează la revistele: 
„Libertatea“, „Universul literar“, „Viaţa Românească“, „Secolul XX“ etc. Este arestat 
în 1959 şi, în „lotul Constantin Noica — C. Pilat“, judecat şi condamnat la 13 ani 
muncă silnică. La Jilava, în 1960, este botezat clandestin. Este eliberat din închisoare 
în august 1963. Din 1980 se călugăreşte şi se stabileşte la mânăstirea Rohia. Moare 
în 29 martie 1989, la Baia Mare. | 


OPERA: Originale: În genul...tinerilor, 1934; Essai sur une conception 
catholic du Judaïsme, colab., 1935; Illusion et réalités juives, colab., 1936; Între viaţă 
şi cărţi, 1976; Incertitudini literare, 1980; Geo Bogza, un poet al Efectelor, Exaltării, 
Grandiosului, Solemnităţii, Exuberanţei şi Patetismului, 1982; Critica la persoana 
întâi, 1983; Escale în timp şi spaţiu, 1987; Prin alţii spre sine, 1988; Jurnalul fericirii, 
1991. Traduceri din: James Barlow, David Storey, Max Oliver, Rudyard Kipling, 
Robert Graves ş.a. 


REPERE ASUPRA OPEREI: După cum afirmă E. Simion, N.S. 


„este un moralist învăţat şi fin care foloseşte literatura pentru a-şi inventa propriile 
concepte. Este, de regulă, ostil oricărei forme de «terorism literar» şi vrea să împace, 
prin scrisul său, toate tendinţele estetice.“ JURNALUL FERICIRII este un memorial 
privitor la anii de recluziune. Scriitorul, în amintirile sale, se opreşte la oameni şi 
întâmplări din închisorile prin care a trecut, dar şi cu aduceri-aminte din anii copilăriei 
şi adolescenţei. Sunt de fapt nişte comentarii pe baza acestor fapte şi amintiri, 
comentarii în spiritul Evangheliei. Jurnalul fericirii este un roman-memorial având ca 
temă principală fericirea, înţeleasă însă în multiple valenţe date de împrejurările prin 
care a trecut autorul: temniţă grea „acolo, în celula de la Securitate“, unde găseşte şi 
calea spre mântuire — credinţa cea adevărată. O parte a vieţii o trăieşte într-o 
continuă încercare, cu toate riscurile ce le implică. El rezistă tuturor capcanelor întinse 
şi iese învingător datorită credinţei. În fond, totul a fost o aventură, o aventură 
impusă din care a triumfat, chiar dacă toate acestea au însemnat scurtarea vieţii, căci 
aventura pentru eroul-autor este o aventură a spiritului. Numai că victoria este 
provizorie căci ispita se menţine într-o lume dominată de totalitarism, aşa încât 
Jurnalul fericirii trebuie înțeles ca o mărturie din care toţi şi totdeauna trebuie să învăţăm. 

APRECIERI CRITICE: 


Nicolae Manolescu: „Jurnalul fericirii este o carte splendidă, amestec inextricabil de 
notație cotidiană, amintire, confesiune, hermeneutică (la propriu: căci Biblia e deseori obiect de 
interpretare, ca la Varlaam, sau Ivireanul), humor, tragedie, istoric, universalitate, metafizică, fiziologie, citate 
de lectură şi altele. (...) N. Steinhardt dovedeşte aceeaşi uluitoare forţă de pătrundere în adevărul lucrurilor 
dincolo de coaja groasă a locului comun, (..) Literatura noastră s-a îmbogăţit cu o carte de prima mână, 
la care vom simţi nevoia să ne întoarcem nu o dată, în clipa de restrişte, dar şi de bucurie.“ 

Ioan Pintea: „în Jurnalul fericirii,... personajul în sine nu contează atât de mult. El, treptat, 
se generalizează şi devine coautorul unui fenomen unic: acela al întâlnirii cu viaţa prin intermediul morţii.“ 
Dan Chelaru: „O capodoperă: Jurnalul fericirii. (...) Jurnalul fericirii este o faptă 
copleşitoare. Nu numai fiindcă posedă suma calităţilor unei cărţi şi fiindcă cere, cu necesitate, restul 
cărţilor ca replică sau fiindcă este pecetluită cu o viaţă exemplară, ci fiindcă poate crea destine, iar 
pe cele gata create le poate strămuta. (...) O carte a cărţilor Estului. O carte comtemporană cu Dumnezeu.“ 
Virgil Bulat: „Mai presus de toate, şi pentru oricare cititor de orice confesiune religioasă 
ar fi, Jurnalul fericirii se constituie într-un miraculos, inepuizabil rezervor de enegie şi învătătură. 

Arătându-i de unde (din cultură, religie, ştiinţă) şi cum să găsească puterea de a-şi îngenunchea frica, 
de a se smulge de sub imperiul fanatismelor, răului şi minciunii, de a îmbrăţişa adevărul şi în sfârşit liber 
— de a-şi descoperi propria demnitate umană. Adică fărâma de dumnezeire care trăieşte în fiecare din 


+ . 


noi. 
Doina Uricariu: „Opera lui Steinhardt n-are nimic dintr-o ființă tanşantă sau reculeasă 
în chilia propriilor idei, psalmodiate în haina austeră a flagelării bucuriei considerată o prea lumească şi 
profană petrecere a spiritului. Limbajul ei înveşmântat în straie baroce, unul dintre cele mai bogate la ora 
actuală, evidenţiază o corporalitate a gândirii necomandată, o reală bucurie în faţa textului viu, înflorat, 
capricios şi inconfundabil.“ 
Ion Negoiţescu: „Stilul monahului din Rohia nu se deosebeşte cu nimic de cel al publicistului 
N. Steinhardt, alert, mlădios, purtând flacăra minţii lui instigatoare de intelectual cultivat şi sprințar. Nu 
face literatură cu toate că e preocupat, intens, chiar pasionat de ca, în mod precumpănitor, oricât de larg 
i-ar fi interesul faţă de celelalte arte, muzică, plastică, cinematograf, teatru, faţă de ştiinţele contemporane, 
astro-fizică, biologie, faţă de filozofie şi probleme religioase. Intelectualitatea lui e o formă a iubirii, căci 
îmbrăţişează generos şi plin de râvna înţelegerii toate domeniile ei creatoare. În predici, cum e şi firesc, 
baza interpretărilor lui o constituie cărţile sfinte, Noul Testament mai cu seamă, dar referirile lui cărtureşti 
se păstrează de preferinţă pe tărâm general cultural, unde se includ pentru dânsul şi operele teologilor.” 
Ion Simuţ: „Jurnalul lui N. Steinhardt este, de fapt, cartea unei vieți, mărturisirea esenţială, 
a unei credinţe religioase, a felului în care un suflet, un spirit şi un trup (fiecare pe calea lui specifică) au 
ajuns la lumina adevărului. lar adevărul, marele adevăr mărturisit, este credinţa în Cristos. In cele mai 
substanţiale pagini ale lui, Jurnalul fericirii este un elogiu al creştinismului, dar un elogiu scris cu 
cumpătare, cu măsură, cu inteligenţă, cu har. S-ar putea alcătui din extrase o antologie de texte despre 
valorile creştine: iubirea aproapelui, mila, spiritul de jertfă, echilibrul, dreapta socotință, suferința şi 
"asumarea durerii, dragostea de viaţă. Adevăratul creştin reprezintă o sumă de fapte izvorâte din bunătate 
şi inteligenţă. Adevăratul creştin trăieşte cu toată intensitatea tensiunea inevitabilă dintre fericire şi 
suferință ca un paradox al sentimentului religios. Fericirea poate fi găsită numai în credinţă şi înseamnă 
a trăi necontenit bucuria învierii. Sensul fericirii — afirmă cu claritate teologul — merge ferm împotriva 
fricii şi egoismului, pe drumul libertăţii ce înfruntă moartea. Libertatea nu poate fi gândită în afara moralei 
şi nu are nici o consistenţă dacă nu e fortificată de puterea de a iubi. Drumul spre mântuire este rezultatul 
unui act de libertate. Jurnalul fericirii poate fi citit ca un manual al bunului creștin, deşi cartea lui 


N. Steinhardt este mai mult decât atât.“ 
= i (S.B.) 

STREIÎNU, VLADIMIR 
(1902-1970) 


VIAŢA ŞI ACTIVITATEA: Critic literar, eseist, poet, s-a născut în 
comuna Teiu, jud. Arges, pe 27 mai 1902. Numele său adevărat este Nicolae Iordache. 
În perioada 1920-1024 urmează cursurile Facultăţii de Litere şi Filologie din 
Bucureşti, completate la Paris şi Nancy, unde îşi susţine şi doctoratul cu o temă despre 
versul liber (1947). Este profesor în învăţământul secundar la Turnu-Severin, Bucureşti, 
Găeşti, Piteşti. Debutează cu poezii la cenaclul „Sburătorul“ şi în revista „Adevărul literar 
şi artistic.“ A colaborat şi la „Convorbiri literare“, „Azi“, „Kalende“, „Contemporanul“, 
„Luceafărul“, „Dreptatea“, „Gazeta“ (revistă condusă de el), „Viaţa literară“ (unde este 
redactor), „Revista Fundațiilor Regale“, „Luceafărul“ etc. Este profesor la Facultatea de 
Limba şi Literatura română a Universităţii din Bucureşti (1969 — 1970). 

OPERA: Pagini de critică literară, 1938; Clasicii noştri, 1943; Estetismul 
(din Istoria literaturii române moderne — scrisă în colaborare cu Şerban Cioculescu 
şi Tudor Vianu, 1944); Literatura română contemporană — antologie, 1944; 
Versificaţia modernă, 1966; Pagini de critică literară, I-IV, 1968 — 1977; Calistrat 
Hogaş, 1968; Ritm imanent, 1971; lon Creangă 1972; Studii de literatură universală, 
1973; Poezii, 1982; Poezia şi poeţii români, 1983. A tradus din opera lui M. Proust şi 
W. Shakespeare (Hamlet). | 


REPERE ASUPRA OPEREI: Poet, critic literar, având atenţia 


îndreptată spre „clasici“, un reprezentant al spiritului critic, cu precădere în valoarea 
sa estetică, ilustrată de Titu Maiorescu, iar mai târziu de Mihail Dragomirescu şi 
Eugen Lovinescu, V.S. susţine militantismul estetic şi opinează spre o ierarhizare a 
valorilor artistice literare. În capitolul ESTETISMUL din Istoria literaturii moderne 
susţine teza lui Titu Maiorescu, uneori contestată de criticii şi istoricii literari, că 
acesta nu a făcut o selecţie a valorilor scriitorilor de la mijlocul secolului trecut, ci a 
„judecat“ o stare de spirit a epocii şi i-a prezentat, fără să facă vreo distincţie, în 
afara contribuţiei lor la dezvoltarea literaturii române, indiferent dacă aparţineau sau 
nu cercului Junimii. Contestatarii de mai târziu i-au dat, mai devreme sau mai târziu, 
dreptate chiar dacă s-au numit N. Iorga sau Ion Negoiţescu. 


APRECIERI CRITICE: 


Nicolae Balotă: „Vladimir Streinu este un estetician în buna tradiţie începută cu Titu 
Maiorescu şi urmată de Mihail Dragomirescu şi E. Lovinescu. El este adeptul militantismului estetic, aşa 
cum 0 demonstrează în eseul Stilul clasic din Pagini de critică literară; realizează monografii despre 
Calistrat Hogaş şi lon Creangă sau s-a aplecat cu spirit modern asupra operelor lui Al. Odobescu, 
T. Maiorescu, M. Eminescu, |. Creangă şi G. Coşbuc. Critic mai degrabă decât teoretician, poet mai 
curând decât cugetător, Vladimir Streinu a studiat poezia fie sub forma istoric-explozivă, fie sub aceea 
critic-analitică."* 

Mircea Zaciu: „Vladimir Streinu a fost, în splendida pleiadă de spirite alese a literaturii 
interbelice, un arbitru al eleganţei critice. Arareori se întâmplă la un critic ce continuă a-şi exercita profesia 
(rămânând mulţi ani în atmosfera modest, rutinieră şi deci primejdioasă, dar binecuvântat prin contactul 
nemijlocit cu o tinereţe perpetuă, a unui liceu) acea fuziune de substanţă clasică şi acuitate receptivă la 
tot ce e modern şi novator într-o literatură. Nimeni la noi n-a explicat cu o mai proaspătă sensibilitate 
contemporană articulațiile tinere ale unor opere, crezute desuete, aşa cum el a făcut-o în cazul lui Titu 
Maiorescu ori Alexandru Odobescu şi George Coşbuc.“ , 
Valeriu Cristea: „Obicctivitatea este condiția adevărului, în al cărui respect se clădeşte 
critica lui Vladimir Streinu, Prin orgoliul adevărului, oricât de cenușiu, ca înfrânge vanitatea speculaţiei, 
oricât de strălucitoare. Mulți ştiu să «toace» plăcut diverse considerații gratuite în raport cu opera, 
nerevelatoare. Câteodată, vocabularul critic alunecă foarte frumos pe deasupra realităţilor artei — previne 
Vladimir Streinu, subînţelegând că nu orice idee dezvoltată în discurs înseamnă critică, ci numai ideea 
tangentă la obiect. Autorul triumfă nu când izbuteşte să se diferenţieze spectaculos, ci când poate contribui 
cu propriile sale puteri la consolidarea unui adevăr.“ Se 


($.B.) 

ŞĂINEANU, LAZĂR 
(1859-1934) 


VIAŢA ŞI ACTIVITATEA: Filolog, lingvist, folclorist, cel mai de 
seamă discipol al lui B.P. Hasdeu, care a îmbogăţit filologia română cu lucrări 
remarcabile, L.Ş. s-a născut la 23 aprilie 1859, la Ploieşti într-o familie de mici 
meseriaşi şi a încetat din viaţă pe 11 mai 1934, la Paris. Începe şcoala la Ploieşti, 
urmează Liceul ,„Matei-Basarab“ din Bucureşti, perioadă în care audiază şi cursurile 
serale de filologie comparată ţinute de B.P. Hasdeu. În 1881 se înscrie la Facultatea 
de Litere, unde este remarcat de B.P. Hasdeu, care îi va publica, în 1882, în revista 
„Columna lui Traian“, Câteva specimene de, etiomologie populară română. Interesat 
de studiile umaniste, va acumula cunoştinţe de lingvistică, literatură, istorie, filozofie, 
studiind limbile: latină, greacă, sanscrită, ebraică; limbile moderne: franceză, 
germană; limbi slave, maghiara, turca; şi-a însuşit teoriile lingvistice moderne în 
epocă, fiind atras de domenii mai puţin studiate, lucrarea de licenţă ilustrând acest 
fapt: Incercare asupra semasiologiei limbii române. Studii istorice despre tranzițiunea 
sensurilor (Bucureşti 1887), primul studiu sistematic de semantică a limbii române. 
Universitatea din Bucureşti, apreciind erudiţia şi originalitatea lucrării, îi acordă 
à premiul Hillel de 5000 de franci (aur), sumă cu care autorul a putut pleca în 
străinătate, pentru specializare, mai întâi la Paris, apoi la Leipzig, unde, în 1889, îşi 
suţine doctoratul cu teza de folclor Les jours d'emprunt ou les jours de la vieille, 
publicată în revista „Romania.“ In 1890, se întoarce în ţară, şi este numai profesor de 
latină şi română la Liceul „Gh. Lazăr“ din Bucureşti şi suplinitor la Catedra de 
filologie comparată a lui Hasdeu de la Universitate, unde a funcţionat doi ani. Lecţia 
de inaugurare a cursului, Lingvistica contemporană sau şcoala neo-gramaticală a 
fost publicată în 1890. În volumul din 1891, Raporturile între gramatică şi logică. 
C-o privire sintetică asupra părţilor cuvântului, Studiu de lingvistică generală, au 
fost reunite cursurile ţinute în perioada 1890-1891. În anul 1892, inaugurează 
cercetările de istorie a lingvisticii româneşti cu studiul Joan Heliade Rădulescu ca 
gramatic şi filolog, urmat de Istoria filologiei române (1892); a doua ediţie din 1895 
a fost închinată memoriei lui Timotei Cipariu. Lucrarea examinează preocupări 
referitoare la limba şi literatura română începând cu învăţaţi occidentali din secolul 
XVI şi sfârşind cu ultimele cercetări ale secolului XIX. „Partea ultimă a lucrării — 
apreciază Ovidiu Bârlea — care e şi cea mai întinsă, starea actuală a filologiei române, aduce în 
discuţie contribuţiile din cele trei domenii mari, limba, literatura şi cultura propriu-zisă (adică etnografia, 
istoria şi arheologia), cu bibliografia aferentă fiecărui capitol, adevărat vademecum pentru orişicine vrea 
să se inițieze în acest sector romantic.“ l R , 

În 1895 va apărea şi opera premiată de Academia Română, cu premiul 
LH. Rădulescu — Basmele române în comparaţie cu legendele antice clasice şi în 


legătură cu basmele popoarelor învecinate şi ale tuturor popoarelor romanice, 

(reeditată de Editura Minerva în 1978), până la apariţia catalogului lui Adolf 
Schullerus, din 1928, unicul instrument de investigare a poveştilor româneşti, fiind la 
apariţie „o lucrare unică prin profilul ei în analele folcloristicii mondiale“ (O. Bârlea). 
“În 1896, va publica Studii folcloristice, Cercetări în domeniul literaturii populare, 
culegere în care îşi include şi teza de doctorat: Zilele Babei şi legenda Dochiei. În 
1896, apare Dicţionarul universal al limbii române, din care, până în 1946, au apărut 
nouă ediţii fiind cel mai util dicţionar până la apariţia Dicționarului enciclopedic 
ilustrat „Cartea Românească“ a lui L.A. Candrea şi Gh. Adamescu (1931). În 1808 
a publicat lucrarea Mitologie clasică — credinţele religioase şi legendele eroice ale 
grecilor şi ale romanilor, 3 volume (I Introducere, IL Vocabularul, 1. Vorbe populare; 2. 
Vorbe istorice), lucrare apărută în mai multe versiuni în franceză, obținând premiul Bibesco 
al Societăţii de Lingvistică, din Paris (Les éléments orientaux en roumain) şi premiul Volney 
al Institutului Franţei acordat prima dată unei lucrări cu subiect românesc (Le regime et le 
société en Roumanie pendant le regne des Phanariotes, 1711-1821). 

A fost profesor suplinitor la Liceul „Gh. Lazăr“ şi La Şcoala Normală 
Superioară, iar după 1901 se stabileşte definitiv în Franţa, unde face cunoscute unele 
lucrări româneşti, prin traducere. La plecarea din ţară avea proiectată şi anunţată 
Românismul din punct de vedere etnografic, lingvistic şi psihologic în trei volume 
(Vol.I, Etnografia antică şi modernă a Daciei; Vol. II, Limba română şi dialectete ei 
în raport cu limbile surori şi Vol. III, Literatura populară română în legătură cu a 
popoarelor învecinate, 1892-1896). 

După stabilirea la Paris, publică studii asupra argoului parizian şi a limbii 
lui Rabelais: La creation métaphorique en francais et en roumain I-II Halle, 
1905-1907, L'argot ancien (1455-1859) — lucrare premiată cu premiul Volney al 
Academiei de inscripţii şi literatură; publicată în 1912; Les sources de l'argot ancien 
I-II care a primit premiul Saintour al Academiei Franceze. În 1920, aplicând metoda 
sociolingvistică la lexicul unei mari colectivităţi urbane, publică Le langage parisien 
au XIX-e siècle, primind premiul Volney al Institutului Franței. În 1922, îi apare 
lucrarea monumentală La langue de Rabelais: (I. Civilisation de la Renaissance, II. 
Langue et vocabulaire), amplă cercetare asupra limbajului marelui scriitor francez, 
lucrare distinsă cu premiul Saintour al Academiei Franceze. Intre 1925-1935. va 
publica interesanta lucrare din domeniul etimologiei: Les sources indigènes de 
l'Eryomologie française (vol. I-IV). Savantul L.Ş. a încetat din viaţă la vârsta de 75 
de ani, lăsând în urma sa pentru toate generaţiile prezente şi viitoare un exemplu de 
dăruire în ale ştiinţei, de interes, talent, inteligenţă superioară, erudiție şi nu în ăltimul 
rând sensibilitate, pe care o dăruieşte şi cititorilor săi cu prilejul publicării celei mai 
valoroase lucrări despre Basmul românesc, mărturisind în Prefaţa sa: „Cu un simţământ 
„de satisfacţie amestecată cu duioşie se desparte autorul de această lucrare care i-a fost tovarăş nedespărţit 
în ultimii trei ani de zile. Munca îndelungată şi stăruitoare va fi cu prisos răsplătită dacă cetitorul va 
putea să guste o parte din acele delicii ce respiră atmosfera poveştilor. Ferice dacă, cufundat în această 


lume plină de încântare, el nu va simţi opintirea muncitorului în coordonarea feluritelor materiale destinate 
la ridicarea măreţului edificiu a imaginaţiunei poporale.“ 

i OPERA: Câteva specimene de etimologie populară română, 1882; 
Încercare asupra semaseologiei române. Studii istorice despre tranzițiunea sensurilor, 
1887; Dicționar german-român, 1887; Dicționar român-german, 1889; Autori români 
moderni, 1892; lon Heliade Rădulescu ca gramatic şi filolog, 1892; Basmele române 
în comparaţie cu legendele antice clasice şi în legătură cu basmele popoarelor 
învecinate şi ale tuturor popoarelor romanice. Studiu comparativ, 1895; Dicţionar 

universal al limbii române, 1896; Influenţa orientală asupra limbii şi culturii române 
(3 volume) 1900; La creation métaphorique en français et en roumain, Hale 
1905-1909; L'argot ancien, Paris, 1907 şi Les sources de l'argot ancien, Paris, 1912, 
2 vol, distinse cu premiul Volney şi premiul Academiei Franceze; Elaborează partea 
de comentariu lingvistic al ediţiei critice a operei lui Rabelais (4 volume 1912 — 1922) 
şi lucrarea La langue de Rabelais, Paris, 1922-1923; Les sources indigènes de 
étymologie française, Paris, 1925-1930 (3 volume). 

REPERE ASUPRA OPEREI: Pe lângă lucrările de lingvistică de 


mare valoare pe care le realizează, L.Ş. contribuie la ample deschideri spre ştiinţa 
modernă, dar şi la realizarea sintezelor lingvistice de specialitate, situând istoria limbii 
române în context universal, îndeosebi în contextul limbilor romanice. Personalitatea 
lingvistică a lui L.Ş., ca şi a altor personalităţi ale acestei ştiinţe din ţara noastră, au 
fost puse în valoare prin lucrarea ISTORIA GÂNDIRII LINGVISTICE ROMÂNEŞTI — 
lucrare de amploare elaborată de Universitatea din Bucureşti, Facultatea de Filologie, 
1989, având ca redactor responsabil pe prof. univ. dr. Lucia Wald. 

Textele, aşa cum precizează în Cuvânt înainte Lucia Wald: „pun în lumină 
preocuparea cercetătorilor noştri pentru o sferă largă de aspecte ale studiului limbii române (fonetică şi 
fonologie, ortografie, semantică şi etimologie, gramatică) sub aspect sincronic şi: diacronic, înnoirile 
metodologice, precum şi străduinţa lor de a regândi într-o manieră proprie, probleme teoretice referitoare 
la natura şi evoluţia limbii în general.“ 


Lucrarea BASMELE ROMÂNE, premiată şi tipărită de Academia Română, în 
1894, ca urmare a propunerii lui B.P. Hasdeu încă din 1889, a fost apreciată de cei mai 
mari folclorişti. „Nu e nici o exagerare — remarcă O. Bârlea — în -propria sa apreciere — că Basmele 
române « constituie opera cea mai completă ce posedă folclorul asupra literaturii orale».“ „Într-adevăr“ — 
continuă O. Bârlea „lucrarea cuprinde aproape toate poveştile româneşti publicate până în 1894 în 
volume şi în periodicele mai însemnate...“ Operă exhaustivă, aproape imposibil de realizat, ea 
menţionează în epocă numele lui Adolf Schullerus (1864-1928), filolog, istoric şi 
etnograf german din Transilvania, care a realizat un indice de clasiticare a basmelor 
româneşti, un manual de etnografie pentru saşi şi culegeri valoroase de folclor românesc 
— Cartea poveştilor din Transilvania; de numele lui se leagă şi publicarea noului 
Dicţionar al graiurilor săşeşti din Transilvania. 

În prefața sa, Ovidiu Bârlea menţionează diverse observaţii din rapoartele de 
la Academia Română, pentru premiul I. H. Rădulescu. Astfel, Simion Florea Marian 
remarca faptul că, exceptând capitolul Literatura basmelor române, celelalte capitole 
„sunt scrise cu multă cunoştinţă de cauză şi într-o limbă cât se poate de curată şi 
curgătoare. Autorul şi-a dat toată silinţa posibilă ca să ne prezinte un studiu cât se 
poate de amănunţit.“ În acelaşi timp, propune să completeze capitolul referitor la 
Literatura basmelor românilor cu variante ale basmelor din periodicele vremii: 
„Făcându-se îndreptările şi adausele indicate în şirele de mai sus, studiul din cestiune 
merită a fi preluat şi publicat de Academia Română. Drept aceea fac propunerea ca 
Academia Română să-i acorde Premiul «Heliade Rădulescu» de 5 000 lei.“ Dacă prin 
Simion Florea Marian vorbea spiritul moldovenesc, prin Alexandru Roman, protesor 
de română la Universitatea din Budapesta avea să vorbească spiritul transilvănean: 
«după ce am cetit cu atenţiune şi crescând interesare această voluminoasă lucrare, cu bucurie constat că 
autorul prin buna distribuţie a materiei, potrivelile asemănări, justele critice, variatele sale observaţiuni de 
cauză, ne dă probe învederate că e bine orientat în acest vast conglomerat de basme şi bine deprins în acest 
gen al literaturii populare străine şi române (nu e novice), şi că prin urmare ne prezintă o scriere 


merituoasă care va înavuţi literatura noastră...Conchid că studiul în chestiune merită a fi premiat şi tipărit 
de Academia Română.“ 

Astfel, în şedinţa din 26 martie 1894 a Academiei Române, rezultatul votului 
a fost: din 19 votanţi, 19 voturi pentru, 

| Cu toate limitele, Basmele române reprezintă o reuşită în domeniul cercetării 
folclorului, erudiţia spunându-şi cuvântul, cu atâ, mai mult cu cât autorul, aşa cum 
apreciază O. Bârlea, „nu a ascultat la masă basmele pe care le clasifică şi le 
analizează.“ Lucrarea este structurată pe părţi, capitole şi subcapitole, cu titluri, 
semnificative care pun în evidenţă bogăţia problematicii. Astfel, lucrarea se deschide 
cu o prefaţă semnată de autor şi datată: Bucureşti, 1 ianuarie 1895. Partea întâia: 
Introducerea cuprinde o interesantă apreciere privind Universalitatea poveştilor, în care, 
evocând numele unor scriitori universali: M. Eminescu, Schopenhauer, Goethe, Ovidiu, 
arată că şi-au luat temele marilor lor opere din tradiţiile populare. Sunt amintiţi aici 
şi Anton Pann, Petre Ispirescu, de numele cărora se leagă valori ale literaturii noastre 
naţionale. Partea întâia mai cuprinde capitolele: Importanţa antropologică a basmelor; 
Importanţa etnologică a basmelor, Sceneria fantastică a basmelor; Originea poveştilor 
populare; Istoricul basmelor la: egipteni, indieni, greci, români, Evul Mediu, Timpuri 
Moderne, Literatura basmelor române cu: colecţia fraţilor Schott, importanţa colecţiei 
lui Ispirescu, Colecţii similare din celelalte provincii române, Bibliografia basmelor 
române, Cum trebuie culese basmele? Valoarea variantelor, Amalgamarea în folclor. 
Modalităţi secundare: Basm, Legendă, Snoavă, din care reținem: Basmul în raport cu 
legenda şi snoava, Nomenclatura italiană a basmului, elementul fantastic ca criteriu de 
valoare ştiinţifică; Limba basmelor române cu: Elementul formal şi metaforic în basme, 
Formule iniţiale şi specimene străine, Formule mediane române, Formule finale, 
Dialoguri în basme, Perifraze ca expresii metaforice; Clasificarea basmelor. Partea a 
doua: Basmele române, cu patru secţiuni: Poveşti mistico-fantastice; Poveşti etico- 
mitice (psihologice); Poveşti religioase (legende), Legendele şi raportul lor cu miturile 

şi cu basmele propriu-zise, cu Dumnezeu, Necuratul, Moartea; Poveşti glumeţe (snoave). 

Lucrarea conţine un interesant Tablou sinoptic al clasificării folclorice (urmat 
de o concluzie din cele patru secţiuni şi un Adaos) — pentru a vedea răspândirea 
motivelor atât în literatura populară, cât şi în cea cultă (Coşbuc, Slavici, Delavrancea, 
etc.); interes prezintă şi bibliografia. Capitolul de Adnotaţiuni, cuprinde 30 de pagini. 
Lucrarea se încheie cu un Indice folcloric de 99 de pagini, pe care N. Iorga îl găsea 
„foarte îngrijit.“ 

"Deşi se opreşte şi asupra unor limite ale unor interpretări, O. Bârlea 
mărturiseşte: „nici după opt decenii, din păcate, nu se poate aduce mai multă 
„«preciziune şi exactitate» din lipsa unor repertorii de poveşti naţionale, pentru că «doar 
poveştile româneşti stau grupate la îndemâna oricărui cercetător în cele două tipologii, 
a lui Şăineanu şi a lui Schullerus, cea dintâi implicând şi cunoaşterea limbii române».“ 

Este de remarcat limbajul elevat al lucrării, stilul colocvial, clar, deşi cu 
multe neologisme. Lucrarea îşi păstrează 'prospeţimea, vigoarea ştiinţifică, într-o 
expresie adecvată, fiind un unicat în cultura română. 

În 1898, L.Ş. a publicat o interesantă lucrare: MITOLOGIA CLASICA — 
credinţele religioase şi legendele eroice ale grecilor şi ale romanilor cu 26 ilustraţii pentru 
uzul şcoalelor secundare, care, aşa cum menţiona autorul în prefaţă, „rezumă datele 
principale relative la credințele religioase şi la legendele eroice ale Grecilor şi ale Romanilor.“ 

Lecturile mitologice cuprinse în volum „merită — spune autorul — a scoate în 
relief frumuseţile încântătoare ale acestei lumi « care gândea în basme şi vorbea în poesii». 

Intenţia caracterului ştiinţific al lucrării şi al influenţei pe care aceasta trebuie 
s-o aibe este mărturisită: „Citirea acestor fragmente direct reproduse (şi uncori 
condensat) după textele originale va inspira desigur mai mult interes decât enunţarea 
de etimologii greco-sanscrite sau citirea teoriilor subiective despre interpretarea 
miturilor, un alt mijloc de a face interesant studiul mitologiei este menţionarea 
capodoperelor artistice, care s-au inspirat din izvorul ei nesecat.“ Având vocaţia 
analizei, dar mai ales a marilor sinteze, L.$. nu ocoleşte metoda didactică a expunerii 
şi organizării materialului său şi în acest caz, dar şi în alte lucrări - ceea ce confirmă 
o claritate a expunerii ipotezelor sale, a țintelor ştiinţifice urmărite: „prin forma ci populară 
— nu uită să spună autorul — fiind aleasă carte de şcoală — ea se adresează nu numai celor ce fac 
studii clasice, dar va aduce aceleaşi foloase şi celor ce nu se consacră unor asemenea studii, ca şcolile 
secundare de fete şi şcolile speciale de băieţi. Pe orice om cult cată să-l intereseze mitologia atât prin 


conţinutul ci poetic, cât mai ales prin acţiunea profundă ce a exercitat asupra vieţii antice şi moderne, sub 
raportul literar şi artistic.“ 


Interesantă este structura lucrării: Partea I: Zeii cerului (Zeus — Jupiter, Hera — 
Juno; Pallas Athena — Minerva; Apollo; Artemis — Diana; Ares — Mars; Hermes — 
Mercurius; Hephestos — Vulcanus, Hestia — Vesta; Aphrodita — Venus, fiecare cu legenda 


sa, iar ca încheiere — metaforic Cortegiu olimpic. Urmează apoi Divinităţile secundare; - 


corpuri şi fenomene cereşti — soarele, luna, aurora, astrele vânturile, divinităţile naşterii şi 
ale sănătăţii, divinităţile destinului. Zeii mării şi ai apelor: Okeanos, Poseidon — 
Neptunus; Zeii pământului: Gea, Dyonisos — Bacchus; Zeii câmpului: Pan, Aristeos; Zeii 
infernului: Hades — Phiton, Infernul, Somnul, Moartea, Visele; Partea a H-a: Eroii, cu 
Mitologia eroică, Naşterea omului şi traiul său; Eroii Tebani; Legende din Etolia; Legende 
din Tesalia; Legende din Tracia; Legende din Corint; Legende din Argos; Legende din 
Laconia; Legende din Creta; Ciclul Troian. Cartea se încheie cu un Adaos (ce se adresează 
mai ales profesorilor, aşa cum precizează L.Ş., cu: Interpretarea miturilor; Note paralele; 
Mitologie şi Limbă; Izvoare şi imitaţiuni, şi, fireşte, un Index (de nume). 

O bogată informaţie este cuprinsă numai în 258 de pagini, elaborate într-un 
stil interesant, în care latura ştiinţifică cu cea scriitoricească se îmbină, cucerind 
cititorul. Interferenţele culturale — literatură, pictură, sculptură, istorie, geografie, 
religie pun în valoare erudiţia autorului. Viziunea bibiliografică este modernă şi 
deosebit de utilă pentru un domeniu al culturii cum este mitologia. 


APRECIERI CRITICE: 


Bogdan Petriceicu Hasdeu: „L. Şăineanu mi-a fost elev. O spune el, însuşi cu plăcere, o spun 
şi eu cu mândrie. Mi-a fost elev nu numai la Universitate, dar ceva mai mult: în acele colloquia de-acasă, 
în care elevul vede pe profesor lucrând şi lucrează împreună cu dânsul. Din capul locului n-am putut a nu 
recunoaşte în L. Şăineanu o rară aptitudine pentru studii lingvistice; acea aptitudine însă avea nevoie de 
o direcţiune cu atât mai serioasă cu cât fusese deja atinsă prin înrâurirea cea cu desăvârşire nemetodică a lui 
Cihac.“ l l l 

Moses Gaster; „E o operă monumentală şi ai tot dreptul a o numi un corpus complet al 
basmelor române. Trebuie s-admir şi Indicele excelent, cu care ai îmbogăţit nu numai cartea d-tale ci şi 
ştiinţa folclorului.“ 

Dumitru Caracostea: :,.... primul indice de acest fel în studiile de folclor universal este 
datorat lui Lazăr Şăineanu, care, cu toate scăderile inerente vremii, marchează astfel şi pe această cale 
un loc în dezvoltarea studiilor de folclor... Şi numai faptul că a fost redactat într-o. limbă cu circulaţie 
limitată nu i-a asigurat locul meritat în studiile de folclor de pretutindeni.“ 


CE Scanned with OKEN Scanner 


269 
FIR NI N PNI i Sa IC e CN na VE RI 7 RI e RE a 


“Ovidiu Bârlea: „Confruntată cu nivelul folcloristicii contemporane, se constată cu surpriză 
că după opt decenii lucrarea lui Şăineanu rămâne tot atât de actuală în osatura ei ştiinţifică, deoarece 
rectificările ce i se impun sunt neaşteptat de puţine şi aproape întotdeauna de sferă restrânsă. Secretul 
acestei neîmbătrâniri rezidă în trei împrejurări. Cartea se sprijină în toate activităţile ci direct pe 
variantele folclorice, adică pe documente care prin natura lor îşi păstrează o activitate perpetuă. În al 
doilea rând, informaţia ştiinţifică era aproape exhaustivă, Şăineanu având putinţa să consulte toate 
lucrările de seamă apărute până atunci şi mai cu seamă să discearnă miezul durabil de teoretizările 
efemere. În sfârşit, Şăineanu s-a ţinut oarecum pe o linie de mijloc, Nu s-a aventurat în teorii lipsite de 
temeiul necesar, trăgând învăţămintele din spectacolul şcolilor ce îşi disputau originea basmelor de pe 
poziţii exclusiviste. Cititorul asistă pe rând la compararea naraţiunilor populare cu cele similare din mitologia 
antică, îndeosebi din Hesiod şi Ovidiu, strămutându-se mereu din Orient în Occident şi invers în urmărirea 
paralelelor, fără ca autorul să încerce vreo precizare în legătură cu originea, filiaţia şi căile de 
propagare. La prima vedere, aceasta pare strategia unui sceptic care se mulţumeşte să etaleze faptele, lăsând 
pe seama fiecăruia să tragă concluziile ce i se năzar dintr-un fel de politeţe ştiinţifică excesivă. În fapt, 
atare agnosticism nu era o stratagemă, ci poziţia plauzibilă faţă de realităţile literare atât de complicate, 
răspândite pe o enormă arie şi cu rădăcini în străfunduri mulţumitoare. Cine poate revendica trecerea 
cu succes dincolo de zidul de nepătruns al preistoriei, unde singura călăuză sunt cele câteva firave urme 
de cultură naţională? Şăineanu a întrevăzut din capul locului dificultatea, de aceea s-a abținut de la 
deducţii hazardate, după cum va sfătui şi pe alţii în a doua ediţie a /storiei filologice române.“ i 


(C.B.) 


SN 


ŞCOALA ARDELEANĂ 


REPERE GENERALE: „Mișcare ideologică națională iluministă“ (Ion 
Lungu), Ş.A. reprezintă în cultura română expresia iluminismului universal 
(v. iluminismul). 

În Capitolul II din Zstoria literaturii române (Compendiu), «Clasicii» 
întârziaţi, G. Călinescu precizează sensurile occidentalizării culturii noastre: „Ţările 
Române n-au fost niciodată în afara Europei şi începuturile lor dezvăluie o puternică ţinută feudală. Când 
vorbim de «occidentalizare», înţelegem adaptarea la noţiunea de «literatură» a Occidentului. Cu toate că 
semne de schimbare se văd încă din jurul anului 1700, cultura rămâne orientală, adică exclusiv 
religioasă. Alunecarea înceată a moravurilor — subliniază criticul — s-a făcut nu atât prin mergerea 
românilor în Apus, cât prin coborârea acestui Apus asupra noastră în chipul presiunii politice.“ Epoca 
fanariotă a contribuit la dezorientalizare. Vreme de un secol, remarcă G. Călinescu, 
„pregătirea pentru intrare în altă lume se face în limbă. Graiul bisericesc nu mai este îndestulător pentru 
a exprima noţiuni mai tehnice şi limba se neologizează.* Astfel la Miron Costin, Ion Neculce, 
Axinte Uricanul, D. Cantemir, Radu Popescu, Radu Greceanu, Stolnicul Cantacuzino 
se întâlnesc numeroase elemente noi, unele din domeniul literaturii: e/eghie, comedie, 
melanholie, simfonie, fantastic. d 

| În Ardeal, menţionează criticul, „agentul occidentalizării fu catolicismul. La 5 
septembrie 1700 se semnă definitiv în Alba-lulia actul de unire, în urma căruia aderenţi ai noii biserici 
căpătau la Blaj un seminar, afară de un număr de burse (prilejuri de a veni în contact cu Apusul) la 
«Colegiul Pazmanyan» şi «Colegiul Sfânta Barbura» din Viena şi la «De Propaganda Fide» din Roma. 

` Aşa se ivi şcoala blăjană, ai cărei iluştrii componenți sunt Samuil Micu — Clain (1745-1806), 
Gheorghe Şincai (1754-1816) şi Petru Maior (1760-1821), dintre care ultimii doi au stat cinci ani la Roma.” 

Efectul acestei şederi este mărturisit chiar de Şincai: „Timp de cinci ani petrecut-am la Roma 
şi-n vremea aceasta. / Vrednic de laur fiind, mi s-a dat cele două diplome, / Roma în studii mi-a fost de-ajutor 
şi-i aduc mulţumire / Căci bibliotecile ei mi-au fost totdeauna deschise.“ 


Din păcate, subliniază Călinescu, „artele, literatura Italiei n-au ispitit pe aceşti austeri 
teologi, ale căror opere au caracter religios şi didactic.“ 


“Cel care însă va deschide lupta politică naţională a românilor din 
Transilvania, punându-i solide temelii programatice, după cum subliniază David 
Prodan, în volumul Supplex Libellus Valachorum (Editura Ştiinţifică, 1967) „a fost 
Inochentie Micu (Clain)“, Ioan Inocenţiu Micu (Clain) s-a născut în 1692 în Sadu, 
sub numele de Ion Micu. Se ridică deci „dintre români de pe pământul boieresc, din țărănimea 
în luptă cu națiunea săsească, mai precis cu municipalitatea din Sibiu pentru libertăţile şi drepturile sale 
încălcate“. Episcop al bisericii unite din Transilvania (1728-1751), a desfăşurat o luptă 
aprigă pentru emanciparea poporului român, prin petiţii, memorii, argumente prir 
romanitatea, vechimea şi continuitatea românilor, având în vedere şi numărul mare a! 
lor. Este primul care cuprinde, sintetic şi coerent, problemele poporului român din 
Transilvania. În 1737 a mutat episcopia de la Făgăraş la Blaj, fiind considerat 
întemeietorul Blajului românesc. Este obligat, la presiunile curţii din Viena să se 
autocxileze la Roma, unde va şi muri, în anul 1768, după 24 de ani de exil! În anul 
1997 rămăşiţele pământeşti au fost readuse în ţară .....la Blaj. 

Lucian Blaga, în lucrarea sa Gândirea românească în secolul al XVIII-lea, 
îi dedică lui Inochentie Clain, Şcolii Ardelene, capitolele II, V, şi VI, pentru că la Blaj 
„bătea ceasul mai presus de vreme.“ 

Ioana Em. Petrescu în studiul său despre Şcoala Ardeleană (publicat în 
numerele 2 şi 3/1986, ale revistei „Limba şi literatura română“), procedează la 
rezumarea principalelor date ale procesului istoric, care au pregătit mişcarea Şcolii 
Ardelene. „După Răscoala de la Bobâlna (1437), între nobili, saşi şi secui (Nobiles Saxones Siculi), 
adică între cele trei «stări» privilegiate ale Transilvanici, sc încheie un pact politic antiţărănesc («uniunea 
fraternă»), numit mai târziu Unio trium naţionum. In «Uniunea celor trei naţiuni», termenul de natio are 
sensul juridic medieval de «grupare cu drepturi politice», alături de comunităţile libere şi breslele de saşi 
şi secui, cea de-a treia «natio», reprezentată de «nobili» (Nobiles), desemnează deopotrivă nobilimea 
maghiară şi română. Sensul juridic medieval de natio e însă treptat înlocuit cu sensul modern, etnic, al 
termenului de «naţiune». Ca urmare, în Aprobatele şi Compilatele — care funcționau drept constituţie a 
Transilvaniei —, Nobiles e înlocuit prin «maghiari», ajungându-se astfel să se recunoască trei naţiuni cu 
drepturi politice (ungurii, saşii şi secuii) şi pentru religii «recepte» (catolică, luterană, calvină şi 
unitariană). Românii, cea mai veche şi cea mai numeroasă naţiune a principatului (naţiune lipsita însă de 
«natio»), sunt consideraţi «toleraţi», iar religia ortodoxă nu e recunoscută de constituţia ţării, o constituţie 
validată, după alipirea Transilvaniei la Imperiul Austriac, prin Diploma leopoldină din 1691*. Sistemul 
politic medieval nu reprezintă, aşadar, pentru românii ardeleni doar un sistem de 
privilegii sociale, ci şi unul de privilegii naţionale. Lupta antifeudală a Ş.A. 
remodelează de aceea doctrina iluministă într-un sens naţional, fructificând, pe de o 
parte, ideea latinistă formulată deja în umanismul românesc (de la Grigore Ureche şi 
Miron Costin la Dimitrie Cantemir) şi prefigurând, pe de altă parte, doctrina politică 
naţională a romantismului. o 

Unele concluzii privind activitatea Ş.A., s-ar putea structura astfel: 

a) Activitatea politică prin ceea ce a însemnat Supplex Libellus Valachorum 
Transilvaniae (1791) — memoriul redactat „de cler, de nobilime, de starea militară şi 
cetăţenească a întregii naţiuni române din Transilvania“ şi înaintat Curţii imperiale din 
Viena, pentru drepturile egale ale românilor în Transilvania. Reprezentanţii Ş.A. pledau 

pentru convieţuire paşnică, pentru înţelegerea între naţiuni, în spiritul ideilor iluministe 
a dreptului natural, a legii firii. Viziunea modernă a lui Petru Maior privind înţelegerea 
între oameni este relevantă — atât pentru timpurile sale, cât şi pentru cele prezente şi 
viitoare: „Cu adevărat că nimic nu este mai potrivit cu natura — afirmă Petru Maior 
— decât ca naţiile cele... cultivate să se îngrijească şi pentru luminarea celorlalte paţii 
ce sunt mai puţin fericite pentru că toţi oamenii deopotrivă au trup şi suflet, pricepere 
şi voinţă...Deci dar toate naţiile fireşti se cuprind în marea nație a neamului 
omenesc,iar deosebitele meniri ale singuraticilor naţii sunt numai întâmplătoare.“ 

b) Activitatea istorică, filologică se constituie într-o largă mişcare 
ideologică având drept scop dovedirea latinităţii limbii şi a poporului român, 
continuitatea neîntreruptă a românilor pe meleagurile vechii Dacii, unitatea poporului 
român, continuând ideile cronicarilor, Ş.A. — remarcă Gh. Bulgăr în lucrarea 
Problemele limbii literare în concepția scriitorilor români — deschide un capitol nou 
şi important pentru dezvoltarea ideilor despre limbă şi stil în cultura română. „În condiţii 
istorice deosebite, învățații acestui curent ideologic iluminist afirmă unele adevăruri esenţiale pentru 
modernizarea culturii şi a limbii române literare. Samuil Micu, Gheorghe Şincai, Petru Maior, Ion Budai-Deleanu 
şi-au câştigat o temeinică învăţătură în şcolile de prestigiu ale unor centre apusene de veche tradiţie 
culturală şi au pus erudiţia lor în slujba unui patriotism luminat, care lupta pe toate căile pentru drepturile 
politice şi pentru afirmarea culturală a românilor din Transilvania, oprimaţi de regimul feudal austro-ungar. 
Lucrările lor literare, istorice, traducerile numeroase pe care le-au făcut au stat drept temei al argumentării 
drepturilor politice cerute pentru români, au pus în lumină unele adevăruri de bază despre originea 
poporului şi a limbii române, despre continuitatea noastră în Transilvania, de unde şi justa cerere de a fi 
consideraţi cel puţin egali cu celelalte naţionalităţi din această provincie. 

Lupta lor pentru afirmarea literaturii şi a limbii române a avut nevoie de un important volum de 
termeni şi de construcţii noi, care au asigurat, în continuare, înnoirea lexicului limbii române literare. Prin 
opera autorilor amintiţi, epoca «luminilor» pătrunde în cultura ardeleană şi de acolo se răspândeşte şi în 
celelalte provincii româneşti, fapt pozitiv în istoria culturii şi a limbii române. Istoria şi filologia au fost 
principalele arme de luptă ideologică, politică şi socială pe care reprezentanţii Scol Ardelene le-au 
folosit cu îndemânare şi cu eroism în activitatea lor complexă culturală.“ 

Lucian Blaga, în Gândirea românească în Transilvania în secolul al XVIII-lea, 
subliniază marea importanţă a activităţii lui Samuil Clain, în ceea ce priveşte 
discernământul alegerii cuvintelor de origine latină, neluând „cu duiumul cuvinte din 
limba latină“, iar în legătură cu etimologia dată, Blaga precizează: „Prin ortografia 
etimologică ce o propunea. Clain vrea să salveze substanţa eclipsată a cuvântului românesc. Pasiunea 
«originalului» ghicit ca prin străveziul cuvântului rostit, şi tendinţa de a adapta cel puţin formal limba 
românească la acel «original» se menţine încă la Clain şi la contemporanii săi în limitele bunului simţ. 
(...) La Clain nevoia de întoarcere la «original» are o semnificaţie pur tematică.“ Semnificaţiei tematice pe 
care o relevă, îi găseşte corespondenţa în cultura universală prin Goethe pentru că, mărturiseşte Blaga 
mai departe: „Samuil Clain şi Şincai, mai apoi, se găsesc în căutarea fenomenului original al limbii române, 
cum, spre a da un ilustru exemplu, un Goethe s-a străduit spre «fenomenele originale» În cele mai diverse 
domenii ale ştiintelor naturale.“ 

Adolf Armbruster, erudit cercetător (n. 7 decembrie 1941, la Tălmaciu lângă 
Sibiu), specialist în studii româno-săseşti, în lucrarea sa Romanitatea românilor — 
istoria unei idei (ed. I, 1970, ed. II, 1993), se opreşte asupra evoluţiei ideilor de 
romanitate la români, cu sublinierea momentului cronicarilor, a Ş.A., apoi a altor 
„momente cruciale pentru națiunea întreagă: 1821, 1846, 1859, 1877, 1918. In aceste 
momente hotărâtoare — subliniază cercetătorul — în făurirea României moderne — 
se relevă forța politică extraordinară a ideii mature a romanităţii românilor.“ Şi, mai 
departe precizează: „Tradiţia cea mai veche şi cu cea mai lungă durată este cea autohtonă 
românească, ce corespunde conştiinţei neamului românesc despre originea sa romană. Existenţa şi 

autonomia acestei conştiinţe au fost mult timp negate: dar nu este mai puţin adevărat că majoritatea 
istoricilor care adoptaseră acest punct de vedere s-au convins mai devreme sau mai târziu de netemeinicia 
acestui punct de vedere negativ; ei au adus valoroase şi noi dovezi privind natura autohtonă a acestei 
conştiinţe româneşti, (...) Tradiţia autohtonă a ideii şi conştiinţei romanităţii la români se bazează înainte 
de toate pe numele proprii purtate de români, etnicon ce se regăseşte atât în denumirile externe aplicate 
românilor cât şi în numeroase nume de persoane şi a toponimiei prezente pe întregul teritoriu locuit de 
români. 

Conştiinţa autohtonilor, aşa cum s-a conservat în toate epocile, se baza pe amintirea Romei: 
românii sunt de origină română, descendenţi ai romanilor din Dacia. «Sigiliul Romei» fiind evident şi 
permanent, o atare conştiinţă nu reclamă explicaţii la românii de rând: etimologizările etniconului valachus, 
elucidarea procesului de cucerire şi colonizare română, de formare a poporului român, apropierea limbii 
române de limba latină şi includerea ei în marea familie a limbilor romanice sunt preocupări tipic savante, 
străine de mentolul colectiv medieval al românilor, relevante pentru acest mentol sunt încercările de a se 
explica descendența prin legende şi tradiţii orale, care atestă la nivelul caracteristic oricăror legende şi 


tradiţii orale perpetuarea şi prezenţa puternică a trecutului daco-roman, evocat şi de vestigiile antice romane . 


răspândite pe întregul teritoriu românesc; în această valoare revelatoare trebuie căutată importanţa 
legendelor Dochiei, a aratului, brazdei, șanțului lui Traian. 

„Cronicarii români realizează pentru prima dată sinteza dintre fondul conştiinţei autohtone a 
romanităţii românilor şi argumentarea ştiinţifică, livrească, a originii romane a poporului român. 


Cunoaşterea originii lor romane de către românii înşişi stă la baza tuturor tradiţiilor externe ale 


romanităţii românilor. Principalele mărturii asupra cunoaşterii originii romane a românilor provin de la 
autori care au intreţinut un contact nemijlocit cu românii. Îmbinarea acestor cunoştinţe cu gândirea şi 
aspiraţiile diferiților autori a dat naştere unor tradiţii bine conturate ale romanităţii românilor. 

Aceasta fiind geneza tradiţiilor externe ale romanităţii carpato-dunărene, rezultă, ca un lucru 
firesc, ca cele mai puternice dintre aceste tradiţii să le presupunem la acele comunităţi care au întreţinut 
cele mai strânse şi mai îndelungate relaţii cu românii. 

Ipoteza aceasta se verifică în ceca ce-i priveşte pe saşii transilvani, în contact neîntrerupt cu 
populaţia autohtonă românească începând chiar din faza colonizării saşilor în sudul şi sud-estul 
Transilvaniei. Într-adevăr, numărul de mărturii săseşti asupra romanităţii românilor impresionează, 
alcătuind o puternică tradiţie săsească a romanităţii carpato-dunărene.“ 


c) Activitatea social-culturală manifestată în înfiinţarea de şcoli (peste 350), 
tipărirea de manuale, traducerea sau conceperea cărţilor de popularizare a ştiinţei. 

Reprezenţanţii Ş.A., prin activitatea didactică şi de cult se înscriu printre 
principalii organizatori ai învăţământului, inclusiv cei clerical. 

d) Activitatea literară la care au contribuit toţi reprezentanţii Ş.A. a avut un 
rol deosebit în dezvoltarea şi modernizarea limbii literare. Ion Budai-Deleanu a ilustrat 
cu strălucire, prin poemul Trei Viteji şi epopeea (unică în literatura română) 
Tiganiada, talentul artistic şi mai ales resursele limbii şi tezaurul cultural al poporului 
român. Drumul deschis de ei a fost urmat şi de contemporanii şi continuatorii lor: Ion 
Molnar-Piuariu (1749 — 1815, n. Sadu-Sibiu) primul medic titrat român, profesor de 

oftalmologie la Şcoala Medico-Chirurgicală din Cluj; autorul celei dintâi gramatici 
româno-germane şi a unui dicţionar român-german; al unei istorii universale; a iniţiat 
“prima publicaţie ştiinţifică medicală românească „Sfătuire către studenţii în 
chirurgie“ (1793); a colaborat la redactarea Supplexului. Dimitrie Eustatievici 
(1730-1796, Braşov), profesor la Şcoala din Şcheii Braşovului; director al şcolilor 
naţionale ortodoxe din Transilvania; autorul primei gramatici româneşti, păstrată în 
manuscris până în 1757; a tradus şi a prelucrat cărţi religioase şi manuale. Radu 
"Tempea (1768 — 1824, n. Braşov), vicar al episcopiei ortodoxe din Sibiu; director al 

şcolilor naţionale ortodoxe din Transilvania (1796 — 1808); a întemeiat şcoli; a 
colaborat la traducerea de cărţi bisericeşti şi la o gramatică românească. Paul 
Iorgovici (1764 — 1808 n. Vărădia, jud. Caraş-Severin), autor al gramaticii de 
orientare latinistă: Observaţii de limba românească (1799). D. Țichindeal (1775-1818, 
n. Berechereu-Mic, jud. Timiş), cărturar, a tradus şi adoptat unele scrieri printre care 
culegere de fabule ale lui D. Obradović, Filozoficeşti şi politiceşti prin fabule moralnice 
învățături; numele lui este evocat în poezia Epigonii de M. Eminescu. C. 
Diaconovici-Loga (1770-1850 n. Caransebeş), cărturar de orientare latinistă; directorul 
şcolilor româneşti din Banat (1831 — 1850); autor al unei scrieri despre ortografie şi 
a unei gramatici româneşti, Gramatica Românească pentru îndreptarea tinerilor (1822). 
Damaschin Bojâncă (1803 — 1869, n. Gârlişte, jud. Caraş-Severin), jurist şi publicist; 
profesor de drept civil şi roman la Academia Mihăileană; ministru de justiţie 
(1860-1981); susţinător al ideilor Ş.A. Ion Barac (1776 — 1848, n. satul Alămar,-jud. 
Sibiu), poet, a creat basmul alegoric în versuri Istorie despre Arghie cel frumos şi Elena 
cea frumoasă; traduceri şi prelucrări de romane populare (Halima). Florian Aaron 
(1805 —.1887, n. satul Rod, Jud. Sibiu), istoric, profesor la Colegiul „Sf. Sava“, la 
Universitatea din Bucureşti; participant la Revoluţia din 1848; susţinător al ideilor 
Ş.A., asemenea lui Timotei Cipariu (v.) Aron Pumnul (v.), George Barițiu, August 
Treboniu Laurian. | | 

"În Ţara Românească şi Moldova ideile iluminismului sunt reprezentate mai 
întâi prin Gheorghe Lazăr (v.) şi Gheorghe Asachi, ca întemeietori ai 
învăţământului în limba naţională; prin operele literare a unor cărturari luminaţi ca: 
Dinicu Golescu — Însemnare a călătoriei mele (v.), Iancu Văcărescu, Costache 
Conachi, I.H. Rădulescu (v.) etc. 

Cărturarii iluminişti din Ţara Românească şi Moldova au ca modele 
principiile iluminiştilor francezi, pe când cei din Transilvania aveau ca modele 
principiile iluminiştilor de la Roma şi Viena. Astfel, doi cărturari ai timpului, Chesarie 
Râmniceanu de la Râmnicu Vâlcea şi Leon Gheuca de la Roman şi, apoi de la Iaşi, 
aveau în biblioteca lor marea Enciclopedie franceză a lui Diderot şi D’ Alembert. 

Chesarie Râmniceanu (? — 1780, n. Râmnicu Vâlcea), considerat filozof al 
istoriei şi gânditor cu o expresie poetică ce surprinde pentru timpul său, a lăsat prefețe 
la Mineiele apărute în 1780, în care se regăsesc idei privind istoria, originea latină a 
poporului şi a limbii romane. Chesarie Râmniceanu împarte istoria noastră în trei 
„epoci“; prima — a etnogenezei, a colonizării Daciei, dovada fiind vestigiile 
arheologice — podul de peste Dunăre; a doua — timpul lui „Radu-Vodă ce-i zic 
Negrul“, a întemeierii principatului şi a treia epocă — a renașterii culturii române a 
lui Matei Basarab, când „s-au început tălmăcirea cărţilor după slovenie pre limba 
românească“ (Mircea Anghelescu), 

Leon Gheuca (1735 — 1789), adept a raţionaliştilor francezi ca şi Chesarie 
Râmniceanu, a încercat introducerea limbii române în şcoală, în locul celei greceşti; 
a impulsionat traducerile în limba română; a făcut să circule o culegere de meditații 


şi cugetări din filozofii antici şi moderni, cu caracter iluminist, 
(C.B.) 

| SAMUIL MICU 
(1745 — 1806) 


VIAŢA ŞI ACTIVITATEA: Filolog, istoric, s-a născut în anul 1745 
la Sadu-Sibiu, într-o familie cu vechi tradiţii culturale, fiind fiul protopopului Stoia şi 
nepotul episcopului Inochentie Micu. Elev la Blaj; îşi va însuşi temeinic limba latină, 
îndeosebi studiind literatură istorică, ceea ce-i va permite, mai târziu, cercetări 
istorico-filologice în marile arhive ale Europei catolice. Student la Colegiul Pazmanyan 
din Viena (1766 — 1772), a audiat cursuri de filozofie, teologie, fizică, mecanică, 
aritmetică, limba germană, precum şi cursuri de istorie la Universitate. Citeşte lucruri 
la modă ale filozofilor iluminişti, Descriptio Moldaviae a lui D. Cantemir. În 1772, a 
fost numit la Blaj profesor de matematică şi etică, apoi de filozofie şi teologie 
dogmatică. Între anii 1777 — 1782/83 lucrează la Colegiul Santa Barbara din Viena, 
unde îşi va publica şi primele lucrări cu alfabet latin, fapt ce va marca efortul 
intelectualilor români de a intra în circuitul cultural latin european. Revenit în 
Transilvania, va rămâne fără slujbă în urma conflictului cu episcopul Bob. A luat 
parte la redactarea documentelor pentru Supplex Libellus Valachorum, desfăşurând o 


asiduă activitate de luminare a populaţiei româneşti din Transilvania. Între 1804 — . 


1806 a fost cenzor al cărţilor româneşti la tipografia din Buda. A scris în total 62 de 
lucrări istorice, religioase, lingvistice, filozofice, a făcut traduceri din manuale şcolare 
(şi tehnice); din care au fost tipărite 11; 13 lucrări s-au pierdut, iar celelalte 38 au 
rămas în manuscris (D. Macrea), „Majoritatea acestor lucrări, fie că au fost tipărite 
sau nu, au ca punct de plecăre ideea de a servi cauza ridicării politice, culturale a 
poporului român de pretutindeni“ (G. Ţepelea). 

După S.M., cărţile pentru popor se impune a fi redactate în limbaj accesibil 
„Fiindcă pentru aceia vorbim ca alţii să ne înţeleagă. Nu se cade să amestecăm 
cuvinte ștrăine în vorba românească adecă: nemţeşti sau ungureşti sau turceşti sau 
sloveneşti sau dintr-alte limbi, mai ales când vorbim cu cei mai proşti“ (în sens de 
simplu, neinstruit n.n.). 

Tipăreşte în 1795, la Blaj, Biblia pentru că cea din 1688 „cu greu e de 
găsit“ şi pentru că susţine în „prefaţă către cetitori“ limba era însă „foarte cu anevoie 
de înţeles“; Al. Rosetti, B. Cazacu găsesc ediţia respectivă superioară din punct de 
vedere al limbii celei din 1688, marcând evoluţia firească a limbii române. 

De numele lui S.M. se leagă: tipărirea primei cărți româneşti scrise în 
întregime cu litere latine; strângerea unui bogat material pentru redactarea primului 
dicţionar ştiinţific al limbii române Lexiconul de la Buda, 1825: susţinerea unor 
probleme privind introducerea neologismelor „cu socoteală“, muzicalitatea limbii, 
redactarea primei gramatici tipărite a limbii române, formularea primelor legi fonetice 
ale limbii române; îmbogățirea limbii cu termeni din domeniul ştiinţelor filozofice. „Se 
poate conchide, deci, că Samuil Micu este un adevărat deschizător de drumuri în 
lingvistica şi cultura românească. Clasificarea limbii române pentru limbile romanice 
ce s-a făcut în 1836 de către Fr. Diez s-a efectuat pe baza materialului oferit de 
Elementa...“ (Gabriel 'Țepelea). 

OPERA: Brevis historica notitia originis et progressu nationis Daco- 
romanae seu ut quidem barbaro vocabulo appellant valachorum, ab initio usque ad 

secolum XVIII, 1778 (rezumată în limba română sub titlul Scurtă cunoştinţă a istoriei 
românilor); Carte de rogăciuni pentru evlavia hamului chrestin, Viena, 1779: Elementa 
linguae daco-romane sive valachicae, Viena, 1780. Este unul dintre redactorii 
celebrului Supplex Libellus Valachorum Transilvaniae; Istoria românilor cu întrebări 
şi răspunsuri, 1791; Biblie adecă dumnezeiască scriptură a legii vechi şi a ceii noao 
toate, 1795; Theologia moralicească, vol.I-II, 1796; Etica şi politica sau filozofia cea 
lucrătoare, 1800; Istoria şi lucrurile şi întâmplările românilor, 1806; Propovedanie 
sau învățături la îngropăciunea oamenilor morți, 1874. 

(C.B.) 


ŞINCAI, GHEORGHE 
(1754-1816) 


VIAŢA ŞI ACTIVITATEA: Istoric şi filolog, s-a născut în 
28 februarie 1754, la Râciul de Câmpie. A murit la 2 noiembrie 1816. Provine, ca şi 
ceilalţi corifei ai Ş.A., dintr-o familie de mici nobili. A făcut şcoala primară la 
Şamşud; Colegiul reformat din Târgu Mureş, unde a învăţat latina şi maghiara; 


seminarul iezuiţilor din Cluj — unde a urmat gramatica şi poetica; seminarul ziariştilor 


din Bistriţa, unde a învăţat limba germană. În 1773 a fost numit profesor de poetică 
şi retorică la Blaj. Pleacă pentru continuarea studiilor la Roma, la colegiul De 
Propaganda Fide, unde va rămâne cinci ani; îşi ia doctoratul în filozofie şi teologie; 
are acces la arhivele secrete ale Vaticanului, de unde a copiat şi studiat cu pasiune 
numeroase documente de istorie ale românilor. Pleacă la Viena, pentru a studia metoda 
predării în şcolile de limbă naţională şi conducerea lor şi studiază dreptul natural, 
dreptul ginţilor şi dreptul ecleziastic. Se împricteneşte cu Samuil Micu — director de 
studii la Colegiul vienez „Sfânta Barbara“, pe care îl ajută la elaborarea lucrării: 
Elemente linguae daco-romane sive valachicae (1780 — 1805) revizuind materialul 
strâns şi scriind prefața, în care formulează principiile fundamentale ale Ş.A. (lucrare 
publicată în 1980, după 200 de ani, de Editura Dacia, în facsimil, cu un studiu 
introductiv, traducere şi note de Mircea Zdrenghea, reprezentând un act de cultură la 
iniţiativa Bibliotecii Academiei Române, Filiala Cluj-Napoca, condusă de Acad. Ştefan 
Pascu şi cu colaborarea cercetătorului Ioan Gabor şi a specialistei Ecaterina Comănescu). 
În 1780 Gh. $. se întoarce la Blaj şi este numit profesor de retorică, iar în 
1782, director al şcolilor greco-catolice din Transilvania, funcţie pe care a deținut-o 
12 ani, înființând peste 300 de şcoli săteşti; elaborează manuale şcolare — două 
abecedare (normatice), o aritmetică, un catehism, un Dicţionar latin-român, Dicţionar 
român-latin, un Dicţionar româno-latin-maghiar, o Istorie a naturii sau a firii (rămase 
însă în manuscris) — o gramatică a limbii latine, Prima principia latinae grammatices ad 
usum scholarum Valachio nationalium (Buda, 1783) — lucrare elaborată în limba latină, 
explicaţiile fiind date şi în limba română, iar exemplele în română, maghiară, germană — 
încercând să pună bazele unei terminologii ştiinţifice în gramatica românească. 
Gh. Ş. a fost şi el unul dintre iniţiatorii Supplexului. | 
Director al Şcolii normale din Blaj. În vara anului 1794 a intrat în conflict cu 
episcopul Ioan Bob (1739 — 1830, episcop unit din Transilvania, 1790 — 1791). In 
1791, împreună cu episcopul ortodox Adamovici Gherasim, a înaintat împăratului 

Leopold II memorialul Supplex Libellus Valachorum. Bănuit de o conspirație de 
episcopul Ioan Bob, Gh.Ş. a fost anchetat şi închis. În 1795 a fost eliberat, dar este 
nevoit să părăsească Blajul; între 1797 — 1803 este administrator al moşiilor contelui 
Daniel Vass de Ţaga, ocupându-se şi de educaţia copiilor acestuia. Între 1803 — 1808 
se va afla la Buda, unde va deţine funcţia de corector al cărţilor româneşti apărute în 
tipografia Universităţii de aici, post pe care îl va ocupa ulterior Petru Maior. După 
1808 va călători între Oradea şi fiii contelui Vass. În 1805 va publica la Buda 
Elementa... ediţia a II-a, fără a mai menţiona numele lui Samuil Micu. În 1811 
termină Hronica românilor şi a mai multor neamuri — lucrare amplă, documentată, 
care cuprinde evenimentele dintre anii 86 şi 1739, despre românii din toate teritoriile 
Daciei — Transilvania, Moldova, Muntenia, despre cei din sudul Dunării — aromâni, 
megleonoromâni, istroromâni —, demonstrând originea latină a limbii române, 
romanitatea, continuitatea şi unitatea poporului român. Hronica însă a fost respinsă din 
cenzura ardeleană. A fost publicată la Iaşi în 4 volume (1853 — 1854), dar cu grafie 
chirilică, iar la Bucureşti în 1886 — 3 volume —, cu grafie latină. Ultimii ani de 
viaţă i-a trăit la una din moşiile conților Vass, unde a şi murit, după peregrinări tragice. . 

Iată şi argumentul ostenelilor sale exprimat sensibil în prefața la Elementele 
„limbii daco-romanae sau româneşti. | 


„De aceea am socotit că trebuie să amintesc aici aceasta ca nu cumva să creadă cineva că 
noi în întreagă această lucrare nu am avut altceva înaintea ochilor decât să perfecţionăm limba noastră: 


Căci nu ne-am trudit să o perfecţionăm, ci numai să arătăm că nu avem alt scop decât să dovedim 
râvna şi iubirea noastră spre folosul obştesc şi să dăm ascultare dorințelor elevilor daco-romani din 
Colegiul grecesc de la Sf. Barbara, care, fiind foarte iubitori de ştiinţă, nu numai că ne-au cerut de mai de 
mult să dăm la lumină acest opuscul, ci chiar ne-au ajutat în multe. Cărora cu atât mai bucuroşi le-am 
făcut pe voie, cu cât cu mult mai înainte am prevăzut că mulţi oameni de diferite condiţii şi stări vor 
trage foarte mult folos din această lucrare a noastră. 

Căci sau că ar face cineva comerţ cu daco-romanii sau că ar face o călătorie prin Țara 
Românească, Moldova, Transilvania, Maramureş, Ungaria de dincolo de Tisa, Silvenia [= Crişana], Banat, 
Cuţo- Vlahia, Basarabia, chiar şi în Crimeea, va avea nevoie de limba daco-romană înaintea altora, fiindcă 
nu vei auzi nici una mai des folosită în provinciile enumerate. Dar despre aceasta destul. 

În sfârşit, cititorule, am să te rog cu tot dinadinsul să nu uiţi că această Gramatică este prima 
care a apărut în limba daco-romană, din care cauză să nu te miri dacă vei afla unele lucruri omise sau 
greşite, sau nelalocul lor şi în mod nepotrivit spuse: 

Datoria noastră va fi de aici încolo să ne dăm silinţa să adăugăm cele ce vor lipsi din 
această ediţie, greşelile să le îndreptăm şi chiar această Gramatică, împreună cu Dicţionarul daco-roman 


pe care (dacă timpul şi liniştea nu vor lipsi) avem de gând a-l scrie, să o ducem la o mai mare perfecţiune - 


şi să o facem mai folositoare publicului. 

Între timp tu, binevoitorule cititor, această lucrare şi osteneală a noastră, oricum ar fi, primeşte- 
o cu bunăvoință şi fii sănătos.“ | 

Alexandru Papiu-llarian în Discursul de recepție de la Academie, din 
14 septembrie 1869, care inaugurează seria discursurilor academice, se ocupă de Viața, 
Operele şi Ideile lui Gh. Şincai, apreciind contribuţia lui la istoria culturii şi dezvoltarea 
limbii naţionale: „Îndată ce Şincai se întoarse la Roma, se apucă a îndeplini şi a pune în ordine 
Elementa linguae daco-romanae, compuse de Clain, şi la 1780 le şi publica la Viena în limba latină. Aceasta 
e prima gramatică a limbii romane şi încă cu ortografie latină. În prefaţiune Şincai arătă originea 
românilor din colonii aduşi de Traian în Dacia, precum şi întinderea lor în Romania, Moldavia, Transilvania, 
Maramureş, Ungaria până în Tisa, Silvania, Banat, Cuţo-Valachia, Basarabia şi până în însăşi Crimeia, 
arată că limba daco-romană e fiica limbei latine, sora limbei italo-romane [...] A 

Şincai făcea şi versuri latine şi române. Se zice că ştia şi improviza. Dintre toţi scriitorii 
timpului. Şincai e, fără îndoială, cel mai curat şi mai corect în limbă, mai precis şi mai neted în sil. 

Limba şi stilul, variat şi rău a atâtor documente şi cronice, latine şi grece, germane, polone şi ungare, 
franceze, italiene etc. vechi şi nouă cu care se ocupase toată viaţa, nu atinscră câtuşi de puţin puritatea, 
limpiditatea şi chiar eleganța limbei sale. El cunoaşte limba română din toate părţile şi ştie întrebuința de 
minune proverbele poporului. Sarcasmul apare în toate scrierile sale pentru ca necazurile şi suferințele ce 
îndura, indignaţiunea şi adesea desperarea ce-l coprindea îi ascuţea tot mai mult spiritul sarcastic în scriere 
ca şi în vorbire. Întrebuinţează cuvinte latine, dar cu multă moderaţiune. În Gramatică stabilise foarte bine 
legile formării cuvintelor, dar nu găseşte cu cale de a le urma totdeauna cu rigoare. [...] 

Ironic, sarcastic de-a pururea, câteodată se indigncază şi nu cruţă nici în cuvinte pe inimicii 
şi detractorii naţiunei sale. [...]* 

OPERA: Elaborează, în colab. cu Samuil Micu, lucrarea Elementa linguae 
daco-romanae sive valachicae, Viena, 1780; Elaborează manuale şcolare: două 
abecedare (Normatice), Aritmetică, un Catehism, Dicţionar latin-român, Dicţionar 
român-latin, Dicţionar român-latin-maghiar; Istorie a naturii sau a firii (rămasă în 
manuscris) şi Gramatica limbii latine (Prima principia latinae grammatices ud usum 
scholarum Valachico nationalium). Buda, 1783; este unul dintre inspiratorii Supplex- 
ului libellus Valachorum Transilvaniae; Ediţia a Il-a a Elementelor — Elementa linguae 
daco-romana sive valachicae, facilitata et in meliorem ordinem redacta per Georgium 
Sinkay, fără a mai menţiona numele lui Samuil Micu, 1805, în care aduce unele 
modificări în privinţa ortografiei; Hronica românilor şi a mai multor neamuri, 
publicată la Iaşi (4 vol. 1853 — 1854), cu grafie chirilică, şi la Bucureşti (3 vol., 
1886) cu litere latine; o colecţie de documente în 3 volume, rămasă în manuscris: 


Rerum spectantium ad unisusam gentem daco-romanam seu Valachicam... 
| (C.B.) 


PETRU MAIOR 
(1760 [sau 1761] — 1821) 


VIAȚA ŞI ACTIVITATEA: Istoric, filozof, teolog, filolog, născut la 
Căpuşul de Câmpie, Comitatul Turdei, Târgu Mureş, ca fiu al protopopului Gheorghe 
Maior. A studiat la Târgu Mureş, Sibiu, Blaj, călugărindu-se de tânăr. Împreună cu 
Gheorghe Şincai a plecat la vârsta de 13 ani la colegiul De Propaganda Fide, din 
Roma ca bursieri; absolvent în filozofie şi teologie, continuă studiile la Viena (1779). 
Din 1780 revine la Blaj, fiind numit profesor de logică, metafizică şi legile firii, 
funcţionând până în 1784, timp în care i se conferă următoarele trepte clericale: 
ipodiacon, diacon, preot; renunţă la călugărie, încredinţându-i-se parohia Reghinului. 

Desfăşoară o activitate plină de râvnă pentru luminarea poporului. -Este 
recomandat, în 1808, de episcopul Samuil Vulcan ca cenzor şi corector la tipografia 
Universităţii din Buda în intenţia de a putea să lucreze „cu peana pentru neamul 
românesc şi să facă cărţi de care au lipsă românii.“ Tipăreşte, astfel în 1812 Zstoria 
„pentru începutul românilor în Dachia; preia de la Samuil Micu Lexiconul românesc, 
latinesc, unguresc-nemţesc, stabilind ețimologiile cuvintelor până la litera H, lexicon 
lucrat, după propriile aprecieri peste treizeci de ani şi care va apărea în 1825. 

Opera lui cuprinde: lucrări referitoare la istorie, la limbă, filozofie, cu caracter 


didactic. Susţine şi rolul latinei vulgare în constituirea limbilor romanice — idee încă 
neclarificată, la timpul respectiv — în studiile filologice. Propune şi susține insistent 


introducerea alfabetului latin, oferind ca model ortografia italiană. A contribuit la afirmarea 
culturii române. 


———— 

Iată cum aprecia Nicolae Iorga, în 1921, la centenarul naşterii lui P.M., în 
cuvântarea rostită la Academia Română, contribuţia coriteului Ş.A. la consolidarea 


idealurilor naţionale: „Prin Istoria pentru începutul Românilor în Dachia se dă astfel lupta cea mare 
pentru lămurirea dreptăţii românilor în aşa fel ca şi cum pentru întâia oară — afară de acele bârfeli 


duşmane — s-ar fi rupt peceţile care închideau în izvoarele autentice titlurile istorice ale neamului nostru. 


Pe rând martorii sunt aduşi, cercetaţi; trecuţi la protocol, lăudaţi prin mărturisiri drepte sau traşi la 
răspundere pentru întortocherea adevărului. 

Straşnică judecată! Şi când hotărârea e dată, oricine o atacă are în faţa lui un duşman 
cumplit, care, cu cât ştie, cu cât nu ştie, cu cât poate, cu cât nu poate, nu se lasă...“ 


Şi Nicolae Iorga nu uită să motiveze reuşita „feţilor frumoşi“: „Dacă a 


răzbătut prin atâtea greutăţi, şi el ca şi atâţia alţi din vremea lui, deschizători de cale, tari ca feţii frumoşi 
încălţaţi cu opinci de fier, aceasta a datorat-o nu numai minţii celui isteţ, în stare să descoase toate 
elementele problemelor ce-i erau puse înainte, ci şi, înainte de toate, unei mândrii deosebite, dacă nu de sine 
însuşi, de tagma lui şi de naţia lui.“ 

OPERA: Procanon, ce cuprinde în sine cele ce sunt de lipsă spre înţelesul 
cel deplin şi desăvârşit al canoanelor şi a toată tocmala bisericească spre folosul mai 
cu seamă a românilor, 1183. Protopapadichia, adecă puterea, drepturile sau 
privileghioanele protopopilor celor româneşti din Ardeal, 1795; Istoria pentru începutul 
românilor în Dachia, Buda, 1812; Disertaţie pentru începutul limbei româneşti şi Disertaţie 
pentru literatura cea veche a românilor publicate în Istoria pentru începutul românilor în 
Dachia, 1812; Istoria bisericii românilor atât a acestor dincoace, precum şi a celor dincolo 
de Dunăre, Buda, 1813; Răspunsul la cârtirea care s-au dat asupra persoanei lui Petru 
Maior, Buda, 1814; Orthografia romana sive latino-valachica, Buda, 1819; Dialog între 
nepot şi unchi pentru începutul limbei române (ca anexă la Orthografia). Ă 

(C.B.) 


IOAN BUDAI-DELEANU 
(1760 — 1820) 


VIAŢA ŞI ACTIVITATEA: Datorită publicării cu întârziere a operei 
sale capitale, poemul eroi-comic Ţiganiada (1876), scriitorul nu a avut posibilitatea să-şi 
exercite influenţa asupra ideilor epocii, dar prin tot ce a întreprins în scris a făcut 
dovada unei minţi strălucite, aşa cum sublinia Iosif Pervain de la Cluj, în ediţia de 
Scrieri inedite ale lui 1.B.D. (Cluj, 1970), precum şi în volumul de Scrieri lingvistice, 
apărut tot în 1970, la Editura Ştiinţifică — îngrijit de Mirela Teodorescu şi Ion Gheţie. 

Joan Coja, în prezentarea lui I.B.D. (Istoria gândirii lingvistice româneşti — 
texte comentate), reţine atenţia asupra faptului că „la opera literară se mai adaugă şi cea 


filologică, rămasă şi ea necunoscută contemporanilor şi generaţiilor imediat următoare, păgubind astfel 
evoluţia gândirii lingvistice româneşti de contribuţia ce ar fi putut-o aduce o minte deosebit de înzestrată 
pentru filologie şi o simţire patriotică neadormită, în ciuda traiului dus, ani de zile, prin străinătăţi.“ Şi 
mai departe loan Coja subliniază faptul că deşi scriitorul nu elaborează teorii noi 
despre limbă „De pe poziţia eruditului care nu şi-a pierdut, printre cărţi, bunul simţ natural, atât de 
vizibil în Ţiganiada, loan Budai-Deleanu elaborează câteva lucruri de filologie, în legătură cu romanitatea 
noastră, cu ortografia românească, în chestiunea ncologismelor, lucrări de lexicografie şi de gramatică, 
dovedind, în fiecare lucrare, deopotrivă acribie şi intuiţie filologică.“ 

Activitatea acestui corifeu al Şcolii Ardelene va fi tratată pe larg în volumul 
următor, care va cuprinde poeţi şi dramaturgi. 

OPERA: Kurzgefasste Bemerkungen iiber Bukowina (Scurte observaţii 

asupra Bucovinei), 1794; Fundamenta grammatices linguae romaenicae seu ita dictae 
valachicae usui tam domesticorum quam extraneorum accomodata, scrisă în 1812 şi 
publicată la Liov, în limba latină, versiunea românească a rămas în manuscris. Prefaţa 
acestei lucrări a fost publicată în 1870, de către Al. Papiu-Ilarian, dar un capitol al 
lucrării fusese comentat deja de T. Cipariu, în ale sale Principia de limba şi Scriptura, 
Ediţiunea II, Blaj, 1866; Temeiurile gramaticii româneşti, care reprezintă o versiune 
revăzută a „Fundamentelor“, s-a publicat prima oară în 1970, în volumul de Scrieri 
lingvistice care cuprinde: Lexicon românesc-nemţesc şi nemţesc-românesc alcătuit de 
loan Budai, chesaro-crăiesc sfetnic la judeţul nemeşilor în Livău, terminat în 1818 şi 
include, în afara întreprinderii lexicografice propriu-zise, o Prefație (respectiv un An 
den deutschen Leser) şi o Introducere istoricească (respectiv o Historische Einleitung), 
în care sunt expuse ideile autorului în chestiuni de istorie a limbii şi a poporului român. 


Cele două prefețe lau fost publicate abia în 1944, în „Revista Fundațiilor Regale“, nr. 


2, iar Introducerea istoricească a fost publicată pentru prima oară în volumul de 
Scrieri inedite din 1970. 


APRECIERI CRITICE: 


George Călinescu: „Umanismul lor, întârziat şi restrâns, e preţios nu în sine, căci latineşte 
au ştiut şi alţii, ci prin faptul că putea participa la el o clasă întreagă de oameni. Asta a permis studiile 
de istoric şi de filologie. Hronica românilor de Gh. Şincai (Buda, 1808, 1809) e o compilaţie de manieră 
cam medievală, sprijinită însă pe un material enorm. În filologie se observă două tendinţe de a dovedi 
cu orice chip că majoritatea cuvintelor sunt de origine latină şi de a elimina rămăşiţele graiului 
«varvarelor ginte», adică slavonismele. Spre deosebire de Clain şi Şincai. Maior crede limba română 
derivată nu din latina clasică, ci din cea vulgară.” 

. Dumitru Popovici: „Un precursor în domeniul filologiei romanice este Petru Maior atunci 
când afirmă că fiecare limbă oglindeşte limba latină într-un anumit moment în dezvoltarea ei: limba 
română reproduce limba latină din secolul al doilea, cea spaniolă reproduce latina din momentul 
colonizării Spaniei, etc. Ideea aceasta avea să găsească susţinători în cursul secolului al XIX-lea şi dacă 
astăzi a-ncetat de a mai fi actuală, ea nu trădează mai puţin asenţiunea de vedere a scriitorului român. 
Şi tot un precursor este cl şi atunci când propune ca reconstituirea latinei vulgare să se facă aplicând metoda 
comparativă: el crede că prin compararea formelor păstrate în limbile romanice cineva putea ajunge să 
restabilească fizionomia limbii din care derivau toate acestea. Îndreptăţită este de asemenea afirmaţia că 
limba română este cea mai apropiată de cea latină dintre toate limbile romanice. Faptul acesta este admis 
astăzi de filologia romanică, dar afirmarea lui pe vremea lui Petru Maior era o adevărată revoluţie. 
Scriitorul român este conştient că vocabularul celorlalte limbi neolatine este mai bogat în elemente de origine 
latină, dar el cunoaşte şi cauza: şcoala şi biserica au contribuit acolo la îmbogățirea cu cuvinte latine, în 
timp ce la noi atât şcoala cât şi biserica au servit drept porţi de intrare pentru cuvintele slave! Sub raport 
gramatical însă, limba română se află în fruntea tuturor surorilor sale. (...) 
ro Prin toate aceste idei, Maior este adevăratul întemeietor al latinismului filologic la români. Este 
drept că în ordinea aceasta va trebui să se ţină neapărat seama de contribuţia lui Şincai şi Micu; dar acela 
care izbuteşte să cucerească ideii romane perspectivele vaste pe care le-au înfățișat este Petru Maior.“ 

Lucian Blaga: „Inochentie Clain (1692-1768) este neîndoios cea mai proeminentă figură 
episcopală pe care biserica unită a dat-o în cursul existenţei sale poporului român din Transilvania. (...) 

Clain nu a fost numai un luptător, care-şi lărgeşte. şi-şi radicalizează mereu revendicările 
politice, economice, sociale, ci şi ideologul acestor revendicări. În mintea lui se închcagă, întâia oară în 
Transilvania, ideea «romanităţii» şi ideea continuității poporului român în Dacia, nu ca simple idei teoretice, 
ci ca părţi integrante ale unor ideologii politice «naţionale».” 

David Prodan: „În lupta pentru ridicarea poporului român, Inochentie Micu e preocupat cu 
deosebire de şcoală, de cultură. El iniţiază şcolile din Blaj, care vor juca un rol atât de însemnat în istoria 
poporului român. Sub episcopatul lui pleacă şi primii bursieri la Roma. Blajul, reşedinţa sa, în intenţiile lui 

trebuia să fie centrul cultural al românilor din Transilvania. Cere ca fiii iobagilor şi ai preoţilor să nu mai 


fie opriţi de stăpânii lor de la Şcoală, şi nici închişi pentru aceasta: stăpânii care-i opresc să fie pedepsiţi 
cu 100 fl. Celor capabili să li se dea posibilitatea să urmeze şcoli mai înalte. E preocupat şi de 
învăţământul sătesc: insistă pentru ridicarea de şcoli la sate, pentru dreptul de a le ridica. În lipsă de 
şcoală, îndeamnă pe preoţi, pe dascăli la instrucţie «privată» (...) 

Inochentie Micu e deci primul care cuprinde într- 
din Transilvania, concepându-i obiectivele politice şi argumentele fundamentale. El aşează temeliile pe care 
se va clădi întreaga luptă politică românească de aici, inclusiv Supplex Libellus Valachorum. Cu el începe 
lupta programatică împotriva asupririi naţionale.“ 

Dimitrie Macrea: „Cea dintâi cristalizare a crezului acestei şcoli a fost făcută de Samuil 
Micu, în lucrarea, scrisă în limba latină şi publicată în colaborare cu Gheorghe Şincai, la Viena, în anul 1780: 
«Elementa linguae daco-romanae sive valachicae», prima gramatică tipărită a limbii române; care marchează 
începutul lingvisticii româneşti ca Ştiinţă, fără ca acest termen să fi fost folosit atunci, la noi ca atare, 
cu câteva decenii mai târziu. În această carte s-a demonstrat, pentru întâia oară, în mod 
a limbii române şi s-au pus bazele scrierii ei cu litere latine. 


Samuil Micu are, ca lingvist, meritul de a fi fost cel dintâi lexicograf român în înţelesul modern 
al cuvântului. Cunoscutul Lexicon de la Buda, apărut în anul 1825, a fost început şi este 
opera lui. 


un ansamblu coerent problema poporului român 


ci abia 
ştiinţific, originea latină 


» în bună parte, 


Dar el a fost un deschizător de drumuri şi în istoriografia română modernă. Opera lui istorică 
principală: Istoria, lucrurile şi întâinplările românilor. tipărită numai parţial în timpul vieţii sale, este a 
doua încercare, după Hronicul lui Dimitrie Cantemir, de a prezenta istoria unitară a tuturor românilor, spre 
deosebire de cronicile noastre anterioare, scrise pe provincii.“ 


Alexandru Papiu-llarian: „Şincai în cronica sa, e departe de a fi numai ardelean, el e 
român din toate părţile ambelor Dacii. Cronica sa e pentru toţi românii. La Miron Costin, cu retragerea 
legiunilor şi invaziunea barbarilor şi la Cantemir, cu a doua descălecare, din Făgăraş şi din Maramureş, 
deodată cu fatala despărţire se întrerupe firul ideii unităţii românilor. Şincai mai fericit, începând de la 
Traian, nu scapă din mâini acest fir ale legăturei comune până în zilele sale. 

Ideea fundamentală ce domină în toată opera, ce scapără pe fiecare pagină a cronicei e că 
suntem latini, romani, fii ai lui Traian, şi că Dacia e a românilor. (se) 

Metodul lui Şincai de a reproduce documente, diplome, tractate, de a lăsa pe inamici să 
vorbească, de a aduna din toate părțile toate elementele de certiduine şi a lăsa apoi pe lector să judece; 
acest metod (zice Quinet) aşeza pe autor în rangul creatorilor marei şcoale istorice din secolul XIX. El a 
izbutit a face pentru România ceea ce au făcut Muratori pentru Italia, benedictinii pentru Franţa, ceea ce 
lipseşte astăzi încă mai multor naţiuni orgolioase de trecutul şi viitorul lor. Şi dacă vom considera că el 
a fost condus la acest metod învăţat între anii 1790-1808, adică într-un timp pe când operele criticei 
contemporane nu apăruseră încă şi pe când în istorie domnca un stil cu totul diferit, uimirea ne va cuprinde 
şi mirarea, şi ni se va părea poate că asemenea lucrări nu s-au putut îndeplini fără un plan oarecare al 
providenţei în privirea poporului pentru care s-au întreprins.“ 

George Ivaşcu: „Adevăratul istoric al Şcolii Ardelene (scrieri istorice în manuscris a lăsat 
şi Budai Deleanu) a fost însă Gheorghe Şincai. El este un Nicolae Iorga al veacului al XVIII-lea, pasionat 
strângător de documente pe oriunde umbla (Viena, Roma, Buda, toată Transilvania), din care a alcătuit 
cea dintâi colecţie de documente privind istoria românilor, în 26 de volume rămase în manuscris (...). Pe 
acest material documentar şi pe o uriaşă cantitate de izvoare istorice el a alcătuit Hronica românilor şi a 
mai multor neamuri, încât au fostele aşa de amestecate cu românii, încât lucrurile, întâmplările şi faptele 
unora fără de ale altora nu se pot scrie pre înţeles, cel mai complex edificiu de erudiție al istoriografiei 
româneşti, până la opera lui Nicolae Iorga, momentul istoriografiei Şcolii Ardelene. Este o lucrare de 
informaţie dar şi de polemică ştiinţifică ca toţi istoricii străini ce se specializaseră în combaterea tezelor 
vechimii şi continuității românilor în Dacia. Aria de cuprindere a populaţiei româneşti este depăşită, 
cercetarea extinzându-se în partea de sud-est a continentului. | 

Se preocupă şi de românii de peste Dunăşre, de «cuţovlahi». «Această operă e din cele mai 
bogate, din cele mai muncite, din cele mai cinstite ce se pot închipui. E un admirabil repertoriu, o culegere 
de izvoare din cele mai îmbelşugate, la care se recurge încă astăzi şi se va recurge încă multă vreme», afirmă 
Nicolae lorga.“ 

Gabriel Țepelea: „Pentru călătorii şi istoricii străini, primul document asupra originii şi 
continuității noastre în Dacia l-a constituit limba. În timp ce hrisoavele — voevodale sau monabhice — au 
plătit tributul lor pentru «ncaşezarea vremurilor», limba latină transplantată în Dacia a continuat să lege 
mai departe oameni şi destine, să vorbească în numele trecutului, să ateste o prezenţă neîntreruptă (...). 
Cu atât mai impresionantă mi se pare strădania unor învăţaţi străini de a face din cercetarea limbii române 
nu numai o operă de specialitate, de românistică sau romanistică, ci şi o demonstraţie a vitalităţii latinei 
din România răsăriteană şi a vorbitorilor acestei limbi. 

Printre aceşti cercetători, un loc aparte dacă nu unic — îl ocupă profesorul Alf Lombard care, 
începând din 1935 şi până astăzi, la vârsta de 80 de ani, a consacrat studii fundamentale limbii noastre 
convins fiind că romanitatea fără limba română ar fi ca o masă cu trei picioare. Profesor la Universitatea 
din Lund (Suedia), Alf Lombard, francez după tată, suedez după mamă, a publicat în limba franceză, 
suedeză şi română opere de prestigiu consacrate limbii noastre ca: Pronunţarea limbii române. (în limba 
franceză 1935), Verbul românesc (în limba franceză, 2 volume, 1200 pagini, 1954-55), Limba română (în 
limba suedeză, 1973), Limba română o prezentare (în limba franceză, Paris, 1976), Destinele latinităţii 
orientale, fără a mai menţiona diversele studii, apărute în reviste şi volume omagiale române şi străine. 
Studiile -lui Alf Lombard se axează pe ideea destinului aparte al romanităţii răsăritene, al tenacităţii 
vorbitorilor ei, care a făcut din limba noastră nu numai un instrument original de comunicare de o 
expresivitate rară dar şi o condiţie sine qua non pentru orice romanist şi comparatist. Aprofundarea trecutului 
istoric şi lingvistic al poporului nostru îl determină să vorbească chiar de un «miracol românesc». 

Ioan Coja: „Înfruntând vitregia împrejurărilor în care opera sa a ajuns la conştiinţa publică, 
loan Budai-Deleanu reuşeşte să se impună prin gândirea sa, prin inteligenţa vie, scăpărătoare, 
producătoare de segmente şi idei originale, dar îndeosebi capabilă să se aplice cu înţelegere la fapte până 
atunci puţin cercetate. Budai-Deleanu nu este autorul propriu-zis al unor teorii noi şi corecte, dar se pricepe 
magistral să comenteze critic, cu argumente, solide, bine gândite, încercările altora de a elabora asmenea 
teorii. încercări uşuratice, la care autorii se încumetă fără a avea pregătirea ştiinţifică necesară şi fără 
a beneficia de şi mai necesara onestitate a omului de ştiinţă. (A se vedea în acest sens Combaterea notelor 
publicate la Cluj în 1791, cu privire la petiția naţiunii române, ale cărei idei sunt reluate în introducere 
istoricească la Lexiconul românesc-nemţesc, fragmentar autologată în continuare, ceca ce ne-poate da o idee 

_măcar aproximativă asupra manierei, încă şi azi cxemplară, în care Budai-Deleanu răspunde detractorilor 
neamului său, deghizați în savanții istoriei.“ 

- Alexandru Piru: „Reluând ideile cronicarilor despre romanitatea poporului român, latinitatea 
limbii şi continuitatea elementului roman în Dacia, istoricii Şcolii Ardelene (Sarmuil Micu, Gheorghe Şincai, 
Petru Maior, Budai-Deleanu şi alţii) fac din ele instrumente ale demonstraţiei drepturilor politice ale neamului 
românesc din Transilvania, justificate de prioritatea existenţei lor pe acest pământ, de originea nobilă, de 
limba capabilă a exprima cuceririle culturii universale şi proprii. Deşi proiectate ca opere ştiinţifice, lucrările 
istorice române şi latine ale învăţaţilor Şcolii Ardelene dobândesc, prin căldura argumentării şi spirit 
patriotic, ca şi prin concepţia lor democratică, prin opoziţia faţă de feudalitate şi asuprire, prin bogăţia şi 
originalitatea expresiei, însemnate însuşiri literare. Operele lingvistice, gramaticale, manualele de retorică, 
dicționarele au avut un rol important în adoptarea alfabetului latin şi în fixarea unor norme ortografice, în 
impunerea unor norme ale limbii literare, în afirmarea limbii române dincolo de hotarele ei, în progresul 
romanisticii europene.“ 


Gheorghe Bulgăr: „Şcoala Ardeleană a iniţiat cercetări importante şi ne-a dat opere 
istorice şi filologice originale, depunând o muncă patriotică pentru prestigiul poporului român din 
Transilvania, pentru afirmarea limbii sale. Lucrările elaborate au fost un instrument de luptă pentru drepturi 
politice şi culturale. (...) 

Şcoala Ardeleană este un capitol eroic al trecutului nostru, prin lupta consecventă pentru 
adevăr şi progres în toate domeniile, prin creaţia vastă a reprezentanţilor ei, deschizătoare de drumuri, 
cu toate că le lipsea orice sprijin oficial într-o acţiune de importanţă capitală. (...) 

Istoria lui Şincai, lucrările lui Petru Maior, Lexiconul de la Buda (1825) au demonstrat nu 
numai adevăruri fundamentale în legătură cu trecutul nostru, cu limba şi tradiţiile acestui popor, ci şi 
capacitatea creatoare a învăţaţilor noştri patrioţi care şi-au pus toată energia în slujba progresului culturii 
şi a libertăţii poporului. 

În contact cu tezaurul literar şi lingvistic, păstrat în condiţii vitrege de-a lungul istoriei, Şincai, 
Maior, Budai-Deleanu ne-au lăsat opere de valoare ştiinţifică şi literară necontestată. Autorul Ţiganiadei 

a fost nu numai poet, ci şi filolog; gramatica pe care a lăsat-o în manuscris ca 
pregătiri erudite şi anticipă soluţii dintre cele mai exacte, mai realiste, legate de sarcina dezvoltării şi 
cultivării limbii literare. Comentariile sale filologice la Tiganiada dovedesc un spirit subtil, o m 
a observaţiei. În chipul acesta reprezentanţii de seamă ai Şcolii Ardelene, 
deschis calea cercetărilor moderne asupra lexicului gramaticii 
ştiinţelor, a afirmat că Şcoala Ardeleană a dat «cea dint 
«lucrările cele mai însemnate asupra limbii naţionale».“ 

Mircea Zdrenghea: „În anul 1780 a a 
Elementa linguae daco-romanae sive valachicae. la e 
completând-o. 

Lucrarea se înscrie în activitatea revendicativă a re 
obţinerii pentru români de drepturi sociale şi politice egale cu ale celor trei naţiuni politice recunoscute. din 
Transilvania. (...) Lucrarea... este una dintre acestea şi credem că nu greşim când o socotim nu numai o 
gramatică, ci chiar un mic studiu asupra limbii române, pe baza căruia Fr. Diaz, părintele filologiei 
romanice, a acordat limbii noastre locul cuvenit între limbile romanice.“ 

Adolf Armbruster: „Inochentie Micu a fost primul care a elaborat un program complex de 
emancipare politică şi socială a naţiunii din Transilvania. Pentru înfăptuirea acestui program, episcopul 
român a dus o luptă dârză, impresionantă prin consecvență, ardoarea şi convingerea ei, prin spiritul eroic 
al luptătorului. În cursul acestei lupte Inochentie Micu a închegat progresiv un ansamblu de argumente 
istorice şi politice care vor intra în arsenalul luptelor programatice ale românilor din veacurile XVIII-XIX. 
Între aceste argumente — arme de luptă — un loc important îl ocupă romanitatea neamului, 
vechimea şi continuitatea românilor, din naţiuni şi categorii istorice luate din conştiinţa colectivă a românilor 
şi protejate activ de Inochentie Micu. Începând cu Inochentie Micu, ideea romanităţii românilor (care include 
şi cea a vechimii, stăruinţei şi unităţii neamului) se transformasc dintr-o stare latentă a conştiinţei colective 
într-o idee — forţă politică, mânuită şi activizată de însăşi românii, după ce cu vascuri înainte străinii 
îşi dăduseră seama de importanţa ideci romanităţii ca forţa politică.“ 

Mario Ruffini: „Orice ar fi putut să facă Austria în Transilvania, chiar să-i asimileze pe 
români într-o lungă perioadă de timp, dacă n-ar fi existat, strălucirea ca nişte faruri, aceste două idei care 
au fost dezvoltate şi difuzate printre oamenii din popor de savanții sarcedoţi de la Blaj (...) Corifeii şcolii au 
apărut la un interval de timp de un secol de la unirea cu Roma, după ce studiaseră mai întâi în ţară. şi 
apoi la Roma la Propaganda Fide Si la Colegiul Pazmanian de la Viena, după ce cercetaseră îndelung 
lucrările savanților arheologi ai timpului, precum un Cornides, un Benko, un Kovacic, după ce 
descoperiseră manuscrise care prevesteau despre istoria propriei țari şi inspirându-se din acea mare carte 
de istorie care e Columna lui Traian, după ce renunţaseră la orice comoditate de viaţă, precum şi la 
onorurile şi demnităţile ecleziastice pentru gloria mult mai mare de a deveni din umila chilie a mânăstirii 
şi din sărăcăcioasa cămăruţă parohială, susţinătorii unei noi lupte pentru înălțarea culturală a 
poporului lor, preocupaţi întotdeauna, în orice gând al lor şi în orice acţiune, de originea latină a poporului 
român şi a limbii sale. 

Aceştia sunt Samuel Micu Clain, Gheorghe Şincai şi Petru Maior.(...) 

Clain, nepotul episcopului cu acelaşi nume, se născuse la 1745. În 1774 l-a întâlnit la Viena pe 
un tânăr pasionat, trecut puţin de adolescenţă, Gheorghe Şincai, şi din colaborarea cu acesta a ieşit mai 
târziu prima gramatică a limbii române scrisă în latină, cu discernământ ştiinţific. Elementa linguae daco- 
romanae sive valachicae; Maior, care fusese, ca şi Şincai, la Roma, a publicat mai târziu, în 1921, Lexiconul 
de la Buda, primul dicţionar al limbii române, operă care-i aparținea lui în cea mai mare parte, compilată 
în rest după nişte culegeri ale unor precedenţi scriitori de la Blaj. Din punct de vedere istoric, opera celor, 
trei a fost grandioasă, atât prin Istoria românilor a lui Clain, ori prin Cronică lui Şincai, cât şi mai ales 
pentru tratatul despre originea românilor şi apoi despre istoria bisericii române din Transilvania, a lui Maior. 
Era vorba de o muncă pasionată, impetuoasă şi totuşi solidă în pregătirea şi dezvoltarea ci, care, deşi 
cu caracter cultural aristocratic, a reuşit până la urmă să ajungă în popor şi să-i consolideze sentimentele 
de mândrie romana care-l susţincau în amara viaţă de fiecare zi. Ca toţi apostolii, cei trei corifei ai şcolii, 
dar mai ales Clain şi Şincai, au avut o viaţă agitată şi mizeră, adesea persecutată, şi opera lor a fost şi 
aproape necunoscută; au avut duşmani chiar printre uniţii din Blaj, şi în fruntea lor era episcopul Bob, de 
care am mai vorbit, care suporta cu greu superioritatea lor intelectuală; pentru ortodocși ei erau urmașii 


şi dicționarele cuprind 


are fineje 
încă insuficient cunoscuți, au 
şi stilurilor limbii. lon Ghica, în Ochire asupra 
âi impulsie» studiilor lingvistice, lăsându-ne 


părut la Viena cunoscuta lucrare a lui Samuil Micu, 
are a colaborat şi Gheorghe Şincai, revizuind-o şi 


prezentanţilor Şcolii Ardelene în vederea 

bisericii unite şi de aceea disprețuiți, cu toate că la un moment dat Clain trebuia să fie ales episcop 

de Sibiu, cu intenţia sa secretă de a converti întreaga dioceză la ritul greco-unit. Această lipsă de 
popularitate, care se năştea şi din faptul că ştiinţa lor cra în întregime de origine curopeană, ba chiar 
exclusiv italiană, complet străină culturii române, încă întoarsă cu faţa spre orientul bizantin, i-a 
persecutat tot timpul vieții lor şi i-a izolat de lume, permițându-le să lucreze, cu ardoarea înflăcărată a 
apostolatului, la binele şi viitorul poporului, cărora numai ei singuri îi vedeau îndepărtata auroră. (...) 

Ideile Şcolii Ardelene, prin mijlocirea circulaţiei manuscriselor marilor scriitori, cu publicarea 
cel puţin în parte a istoriei române a lui Clain şi Şincai, cu discuţiile între învăţaţi, cu simplele cărţi şcolare 
şi cu calendarele, pătrunseseră în spiritul literaţilor şi poporului român din Transilvania, istoria română, 
trecutul glorios al principatelor române, continuitatea română în Dacia Traiană erau acum noţiuni curente 
în Transilvania, unde vedem un ciudat, dar semnificativ reflex în reînflorirea numelor tipic romane ca Ovidiu, 
Traian, Virgiliu etc., în antroponomastica română transilvăneană. Dacă la toate acestea mai adăugăm 
şi principiile revoluţionare ale secolului al XVIII-lea, care circulau nu numai în principatele române, ci şi în 
Transilvania, nu putem să nu ne gândim că nu era suficient material pentru români ca să-şi reclame 
propriile drepturi constituţionale. f | 

Că spiritul filozofic revoluţionar francez pătrunsese şi printre românii din Transilvania se vede 
uşor din faptul că încă din 1793 se formase la Sibiu o societate română care avea ca scop publicarea unui 
ziar în propria limbă; era vorba chiar şi de publicarea unei biblioteci enciclopedice în româneşte, evident, 
copie a Marii Enciclopedii Franceze; proiectul pornise de la Molnar, oculist la Universitatea din Cluj şi fratele 
acelui Popa Tunsu, care fusese tuns în public, cum am mai spus, în semn de batjocură; el îşi asigurase 
concursul şi al unor personaje ecleziastice din principatul Valahiei, care simpatizau cu doctrina revoluţionară 
franceză. Dacă lucrul acesta nu s-a înfăptuit n-a fost din vina promotorilor: Viena veghea cu ochi mari 
deschişi aceste manifestații mult prea neplăcute, dar semnificative, pentru că reuneau pentru prima dată 
pe cărturarii români fără deosebire de graniţe şi divergențe religioase care erau pentru prima oară uitate 
în numele noilor idei revoluţionare şi antireligioase.“ 


(C.B.) 


4 


CE Scanned with OKEN Scanner 


TODORAN, EUGEN 
(1918-1997) 


VIAŢA ŞI ACTIVITATEA: Istoric şi critic literar, profesor universitar 


la Timişoara, E.T. s-a născut la 21 noiembrie 1918, în comuna Corneşti, jud. Mureş. 
Studiile liceale la Târgu Mureş şi superioare la Facultatea de Litere din Cluj şi Sibiu, 
avându-i ca profesori pe L. Blaga, D.D. Roşca şi D. Popescu. Doctorat cu o teză asupra 
lui Eminescu, publicată în 1972. E.T. este prezent în spaţiul culturii române prin 
lucrări semnificative despre clasicii români. Se stinge din viaţă în august 1997. 


OPERA: Eminescu, 1972; Secţiuni literare, 1973; Maiorescu, 1977; Lucian 
Blaga. Mitul poetic; 1981; Eminescu — Epopeea română, 1981. 


REPERE ASUPRA OPEREI: Debutează publicistic în „Pagini 
literare“ din Turda (1939). 

„- Printre numeroasele studii de critică literară, două ni se par a se detaşa atât 
prin valoarea lor, cât şi prin semnificaţia celor două mari personalităţi ale culturii 
române ce constituie subiectul lor: MIHAI EMINESCU — EPOPEEA ROMÂNĂ, 
Editura Junimea, Iaşi, 1981, apărută în seria „Eminesciana 26“ şi LUCIAN BLAGA. 
MITUL POETIC, Editura Facla, Timişoara, 1981. 

În Avertismentul volumului despre Eminescu, E.T. explică geneza lucrării 
sale, trimițând la anul 1942, când îşi susţinea teza de licenţă la Universitatea din Sibiu, 
cu D. Popovici, despre un fragment din Hyperion-demonic, din care a şi publicat, în 
1945, un fragment în „Revista Cercului Literar“ de la Sibiu. Ideea după cum 
mărturiseşte autorul, a identificat-o însă la Lucian Blaga, în studiul despre Daimonism 
—— „O explicare a demonicului la Goethe — afirmă E.T. — printr-o deschidere spre problematica filozofică 
a operei lui, cuprinsă într-o unitate de viziune în concepţie despre lume, istorie, societate, toate privite într-o 
dialectică a gândirii poetice, opuse unei filozofii metafizice, la care opera era redusă de obicei, mi s-a părut o cale 
pentru reinterpretarea operei poetului dintr-un nou unghi de vedere, potrivit studiului contemporan, ca orientare şi 
metodologie.“ Relevante sunt cuvintele de încheiere ale studiului menţionat: „Coborât din mit în istorie, din mitul 


poeziei în istoria neamului său, el a înscris în «Cuvântul» ei zodia de creştere a Genezei spirituale, în care timpul 
şi eternitatea sunt feţele aceleiaşi deveniri, pentru a caracteriza chintesenţa spiritului eminescian.“ i 

In monografia despre Maiorescu încearcă o prezentare a personalității 
criticului sub trei aspecte esențiale: necesitatea istorică a activității sale, logica 
ideologiei sale şi modernitatea ideilor estetice promovate. 

În studiul dedicat lui Lucian Blaga are ca motivație faptul că: „Opera lui Lucian 
Blaga este o viguroasă expresie a tendinței de maturizare a culturii româneşti, în etapa decisivă a integrării 
ei în cultura europeană, după întregirea statului român; când orizontul spiritual s-a lărgit şi el, cuprinzând 
într-o singură vatră lumina provinciilor despărțite până atunci, ce de veacuri căutau întâlnirea lor în acelaşi 
hotar. (...) ` 

În literatura României postbelice, Transilvania se menţine într-o tradiţie folclorică şi latinistă 
în adânci implicaţii etice, corespunzătoare unei vechi lupte a poporului român pentru eliberarea socială și 

naţională. În această tradiție crezul poctului aduce ceva nemaiauzit până atunci, cu primele versuri ale 
primei poezii (Eu nu strivesc corola de minuni a lumii)...“ 
| “Criticul urmăreşte să releve originalitatea sensului poctic şi să surprindă 
imaginarul sub aspectul unci relaţii dialectice dintre idec, pe de o parte, şi simbol şi 
metaforă, pe de alta. | 

Beneficiind de o serioasă şi vastă documentaţie, de acribie ştiinţifică 
lucrările lui E.T. reprezintă utile şi necesare instrumente de lucru. i 

APRECIERI CRITICE: 

Alexandru Săndulescu şi Nicolae Mecu: „În sfârşit, într-o substanțială sinteză, 
Eugen Todoran se ocupă de Mirul poetic (2 vol., 1981, 1983), în mecanismele genezei la Blaga (mitul e 
înţeles ca structură poetică a imaginarului, ca limbaj, iar nu antropologic) prin «cogito-ul» gândirii poetice, 
care comportă un plan de adâncime al ideii (= Misterul) şi omul «din faţă» al imaginii ( = Marele Anonim), 
modelator al celui de adâncime, al cărui conţinut spiritual îl poartă.“ 

Marian Popa: „Eminescu (1972) e o monografie amplă şi densă, de sinteză a observaţiilor 
asupra omului şi operet într-un demers critic de tip genetic şi larg comparatist: istoricul literar tinde să 
realizeze o imagine completă a omului şi operei, evidențiind aspectele de mediere între extremele antitezei 
comportamentale şi estetice romantice.“ l 

Dimitrie Păcurariu: „Secţiuni literare“ (1973) cuprinde studii substanțiale despre 
I. Creangă, I. Slavici, I.L. Caragiale, I. Rebreanu, L. Blaga, T. Arghezi, ş.a. A editat, comentând judicios, 
„opera dramatică a lui L. Blaga. Maiorescu (1977) este o cercetare critică temeinică şi riguroasă, tot de 
profil monografic.“ | MF et 


(C.B.) 


'TOHĂNEANU, GHEORGHE 
| (n. 1925) 


VIAȚA ŞI ACTIVITATEA: Lingvist, stilistician, s-a născut la 7 mai 
1925 la Galaţi. Licenţiat al Facultăţii de Litere şi Filozofie din Bucureşti; doctor în 
filologie. Profesor de liceu la Galaţi şi Ploieşti, asistent universitar la Bucureşti, 
redactor la Editura Didactică şi Pedagogică. Profesor universitar, şef al Catedrei de 
limba română de la Universitatea din Timişoara; membru al Societăţii de ştiinţe 
filologice şi a Societăţii române de lingvistică romanică. a 

Analist al mijloacelor de expresie artistică, a elaborat studii despre scriitori 
clasici români. 

OPERA: Studii de stilistică eminesciană, 1965, premiată de Academia 


Română; Limba şi stilul poeziilor lui Mihai Eminescu, 1968 (teza de doctorat); Stilul 


artistic al lui lon Creangă, 1969; Expresia artistică eminesciană, 1975; Dincolo de 
cuvânt. Studii de stilistică şi versificaţie, 1976; Arta evocării la Sadoveanu, 1979, 
REPERE ASUPRA OPEREI: În studiile sale, de mare interes pentru 


analiza textului literar, pentru înţelegerea originalității eului şi a operei analizate G.T. 


a re pa 

s-a aplecat cu atenţie asupra limbii lui M. Eminescu, T. Arghezi, I. Creangă, scriitori 
care au avut reale contribuţii la îmbogățirea limbii literare. 

Vizând în principal modalităţile individuale ale expresiei artistice, analizele 
sale reuşesc să releve, prin fineţea observaţiilor, nebănuite frumuseți stilistice, 
reprezentând contribuţii fundamentale pentru istoricul literar. 

Realizând un temeinic studiu asupra valorilor stilistice eminesciene, 
Gh. Tohăneanu apreciază faptul că M. Eminescu nu foloseşte un număr prea mare 
de cuvinte, poetul nefiind preocupat de elementele lexicale rare. Astfel, în opera 
antumă, poetul foloseşte în jurul a 3 600 de cuvinte „ceea ce — raportat la bogăția 
vocabularului limbii noastre — este foarte puțin.“ 


Trebuie, afirmă G.T., să se țină seama de un fapt: pe cuvânt, folosit în două 
sau mai multe contexte diferite, pare de fiecare dată nou, atât sunt de îndrăznețe şi neaşteptate îmbinările 
în care este angrenat. Cuvintele cele mai fireşti, cele mai banale, în majoritatea cazurilor foarte vechi, deci 
tocite prin uzură, sunt regenerate de geniul poetului care ni le redăruie înveşmântate în strălucitoare straie." 


APRECIERI CRITICE: 

Marian Popa: „A dat studii de stilistică folosind mai ales instrumentele lingvisticii, dar 
fără a solicita neapărat pe cele mai noi.” 

Alexandru Săndulescu şi Nicolae Mecu: „Bogatu exegeză eminesciană, din epoca 
la care ne referim (1944-1984), înregistrează de asemenea însemnate contribuţii de analiză stilistică, 
datorate, în special, a doi reputați cercetători în domeniu: G. Tohăneanu... şi a neostenitului Gh. Bulgăr...' 


(CB) 

ULICI, LAURENŢIU 
l (n. 1943) 


VIAȚA ŞI ACTIVITATEA: Critic literar, eseist. S-a născut în 6 mai 
1943, la Buzău. Studii liceale la Ploieşti. Licenţiat în filologie şi filozofie la Bucureşti. 
A debutat în „Contemporanul“ (1965), unde a fost şi redactor. S-a ocupat de scriitorii 
debutanţi. A debutat în 1971, cu volumul Recurs. În „România literară“ a deţinut o 
rubrică interesantă, Prima verba, consacrată cărţilor de debut. Articolele publicate au 
fost adunate în 3 volume (Prima verba, 1974, 1978, 1992). Pregedinte al Uniunii 
Scriitorilor. Deputat în Senatul României (din 1996). 

OPERA: Recurs, 1971; Nouă poeți, 1974; Nouă poeți, 1974; Prima verbă I, 
1975; Biblioteca Babel, 1978; Prima verba ll, 1978; Confort Procust, 1983; Nobel contra 
Nobel, 1988; Puțin, după exorcism, 1991; Prima verba III, 1992; Dubla impostură, 1995; 
Literatura română contemporană | — Promoţia '70, 1995; Antologia poeziei române, 1998. 

REPERE ASUPRA OPEREI: Scrierile lui L.U. se caracterizează prin 
sobrietatea şi claritatea stilului, în ciuda prezentărilor exhaustive pe care le face 
punându-şi în valoare larga şi solida informaţie din domeniul literaturii, filozofiei, 
istoriei, sociologiei. Rigoarea lecturilor se reflectă în soliditatea judecăților literare, 

criticul respectându-se pe sine în ceea ce spune şi cum spune. În volumul de eseuri 


Recurs, de debut, L.U. încearcă rejudecarea marilor mituri româneşti dintr-o 

perspectivă apreciată ca fiind discutabilă, de critica literară. Tot aici formulează 
judecăţi pertinente asupra unor scriitori consacraţi: L. Blaga, I. Barbu, G. Bacovia, 
T. Arghezi, Al. Philippide. Lucrarea Nobel contra Nobel (Editura Cartea Românească, 
1988) alcătuită din două volume şi concepută ca „o antologie de autor a literaturii 
universale din secolul al XX-lea“ — aşa cum mărturiseşte autorul — cuprinde 100 de 
scriitori din 32 de ţări — poeți, prozatori, dramaturgi, eseişti „propuşi în urma unei 
selecţii de gust, dar şi de ecou“, depăşind subiectivitatea. Sunt înregistraţi câştigătorii 
premiului Nobel începând cu anul 1901 până în 1997, dar sunt menţionate şi 
propunerile autorului la acest premiu, cu estimare până în anul 2000. Scriitorii premiaţi 
sau cei propuşi sunt prezentaţi printr-o fişă biografică, însoţită cu poezii, fragmente 
sugestive din creaţie, precum şi sugestive aprecieri critice. Numelor mari ale literaturii 
universale, L.U.: Lev Tolstoi, Henrik Ibsen, Mark Twain, A.P. Cehov, James Joyce, 

Guillaume Apollinaire, Marcel Proust şi alţii care au marcat prin formulele scrisului lor 
direcţii ale literaturii universale — le alătură numele unor scriitori români cum sunt: 

LL. Caragiale, Liviu Rebreanu, Lucian Blaga, Nichita Stănescu, Marin Sorescu, T. Arghezi. 


4 

În Postfaţa care încheie volumul al doilea, L.U. explică mai întâi 
semnificaţia premiului Nobel care, reprezintă „instanţă penultimă a literaturii“, ultima 
instanţă reprezentând-o Timpul care, de fapt: „validează ori ba ceea ce a fost deja 
consacrat de instanţele Clipei: Cititorul, Critica literară şi Academia Franceză.“ 

„Premiul Nobel fiind după L.U. ,... a patra verigă în lanţul consacrării şi cea mai 
hotărâtă să-şi depăşească condiţia de instanţă efemeră, spre a fi luată în seamă la 
curtea Timpului. Criticul consacră pentru el însuşi Critica literară pentru o generaţie, 
rareori mai mult, Academia Franceză pentru Franţa, iar Premiul Nobel, deşi al 
Academiei Suedeze, consacră pentru mapamond.“ 
| Uneori, însă, premiul respectiv nu ajunge pentru a-l scăpa de uitare pe un 
scriitor mediocru. Şi L.U. oferă suficiente exemple de scriitori premiaţi de care se 
vorbeşte mai puţin în literatură, precum şi alte nume care, deşi nu au primit premiul, 
sunt consacraţi în universalitate, prin valoarea lor. L.U. exemplifică în galeria valorilor 
premiate: George Bernard Shaw (1925), Henry Bergson ca filozof (1927), Thomas 
Mann (1929), John Galsworthy (1932), Ivan Bunin (1933), Luigi. Pirandello (1934), 
Eugen O'Neill (1936), Herman Hesse (1946), T.S. Eliot (1948) şi William Faulkner 
(1949). Iar între cei care ar fi trebuit să primească premiul aminteşte pe: Marcel 
Proust, Trakl, Kafka, Apollinaire, Esenin, Bulgakov etc. Criticul L.U. discută selecţia 
valorilor. „Dar — afirmă L.U. izvorul mai tuturor dificultăţilor de selecţie şi 
ierarhizare rămâne lectura.“ Lucrarea menţionată face dovada unei riguroase lecturi. 
şi elaborări metodologice rafinate, beneficiind de un stil inteligibil pentru cititor, de 
exemplificări interesante care pun în valoare pe scriitor dar şi pe cel care a selectat 
textele. Pentru că L.U. este conştient de faptul că: „Premiul Nobel rămâne, cel puţin 
pentru secolul al XX-lea, principala instanţă a consacrării în universal“ — este fraza 
care încheie volumul al doilea al interesantei şi originale lucrări: Nobel contra Nobel 
— lucrare unică în literatura română şi, credem, şi în cea universală. 

O lucrare de o certă utilitate pentru cititorul român şi mai ales pentru şcoala 


românească — profesori, elevi, studenţi, este Literatura română contemporană — I — ` 


Promoţia 70 (Editura Eminescu, 1995). Amploarea lucrării este dată de precizarea 
făcută de autor, în sensul că va cuprinde şase volume: I — Promoţia 70; II — 
Promoţia 60; III — Promoţia 50 (Proletcultul); IV — Promoţia reformei; V — 
Promoţia 80; VI — Basarabeni, bucovineni, bănăţeni. 

În introducerea primului volum (451 pagini), L.U. exprimă idei interesante, 
referitoare la: dificultatea elaborării unei istorii a literaturii — în general — şi deci şi 
a literaturii române, demarcaţia strictă, tranşantă a unei generaţii etc. Trecând însă 
peste toate inconvenientele, L.U. îşi defineşte crezul, motivând efortul intelectual remarcabil: 
„Nevoia de a avea o Istorie exhaustivă, adevărată valoric şi dreaptă a literaturii 
contemporane este motivată nu doar de bogăţia literaturii române, de imperativul ordonării 
calitative sau de dinamica interioară a literaturii ci şi, paradoxul de ceea ce îi împiedică de 
fapt apariţia: un anume sentiment conservator, o forţă inerţială care face dintr-o eventuală 
Istorie a literaturii o problemă de contabilitate“. (s.n.) 

Desigur, problema pe care şi-o pune L.U. este cea a continuității: „Problema 
nu e să vezi tu alb acolo unde altul, înaintea ta, a văzut negru sau invers, problema 
e să vezi tu ceva acolo unde altul n-a văzut nimic, adică să spui este (oricând între 
bine şi rău) în legătură cu ceva despre care altul a sugerat, trecându-l de tot cu 

vederea că nu este. Nu să descopere ceea ce a fost deja descoperit şi, apoi, acoperit 
din nou, ci pur şi simplu să descoperi ceea ce n-a fost descoperit.“ 

L.U. îşi respectă rigorile impuse, iar cele 246 de articole (149 poeţi, 
56 prozatori, 5 dramaturgi, 36 critici, istorici literari, eseişti) pun în valoare 
„dimensiunile creaţiei unui număr mare de scriitori, printr-o analiză pertinentă a 
creaţiei celui nominalizat. La aceasta se adaugă Notele pentru fiecare capitol, 
completând informaţia şi ameliorând, în acelaşi timp, dificultatea cuprinderii totale a 
fenomenului literar, într-o analiză fie şi generală. Lucrarea lui L.U., ca de altfel şi cea 
dedicată literaturii universale, pune în valoare capacitatea criticului de a informa, 
analiza, sintetiza, elabora clar, constituindu-se ca un instrument absolut necesar pentru 
literatura română, în descrierea fenomenului. literar românesc. 

APRECIERI CRITICE: 

Alexandru Piru: „Printre comentatorii de literatură română şi universală cu acces la noile 


metode se mai pot aminti: Liviu Petrescu, Mircea Angelescu, Mihai Zamfir, Florin Manolescu, Laurenţiu 
Ulici, Eugen Negrici, Liviu Ciocârlie, Petru Poantă, Marian Papahagi, Al. Călinescu, Cornel Moraru.“ 

Marian Popa: „În Recurs (1971) şi mai ales în cronicile literare din revista la care lucrează 
(n.n. „Contemporanul““), precum şi în rubrica Prima verba consacrată în „România literară“ cărţilor de 
debut (în volum 1975), se ocupă de cărţi contemporane pe care le favorizează: opere complexe, disponibile 
unor interpretări complexe, în care analiza filozofică şi cazuistică existenţială joacă primul rol.“ 


(C.B.) 


UNGHEANU, MIHAI 
(n. 1939) 


VIAŢA ŞI ACTIVITATEA: Critic literar, s-a născut la 17 martie 
1939 în Slobozia. Absolvent al Facultăţii de Filologie din Bucureşti. Desfăşoară o 
amplă activitate redacțională la revistele: „Ramuri“, „Contemporanul“ şi „Luceafărul.“ 
Doctor în filologie cu teza: C. Dobrogeanu-Gherea şi posteritatea lui critică. 

OPERA: Campanii, 1970; Pădurea de simboluri, 1973; Marin Preda — 
vocaţie şi aspirații, 1973; Arhipelag de semne, 1975; Lecturi şi rocade, 1978; Interviuri 
neconvenţionale, 1982. i 


REPERE ASUPRA OPEREI: Debutează editorial în 1970. Studiile sale 


sunt consacrate, în general, marilor clasici. „Mihai Ungheanu — apreciază Eugen Simion — 
preferă să spună direct ceea ce are de spus fără a se preocupa de eleganța stilului. Această 
sacrificare a expresiei în favoarea preciziei şi adevărului o avea şi G. Ibrăileanu.“ să 

Lucian Raicu numeşte stilul lui M.U. „un stil de urgenţă.” În Interviuri 
neconvenţionale se relevă incisivitatea criticului şi şansa de a realiza cu M. Preda un 
ultim interviu. M.U. se manifestă împotriva prozei lipsite de viaţă a criticii estetizante, 
practicând „o critică a adevărului şi pentru adevăr în literatură, o critică de conţinut.“ 

lată părerea criticului M.U. despre romanul lui Liviu Rebreanu, Pădurea 
spânzuraţilor: „...Pădurea spânzuraţilor este dintr-acele cărţi a căror vivacitate literară 
suportă cele mai diferite comentarii de la cele mai pedestre, până la cele mai acute. 
Reluarea ei în infinite variante este proba longevităţii ei artistice. [...] Războiul este 
doar un moment care favorizează desfăşurarea unei crize imanente, care aşa cum zice 
Al. Philippide, «catastrofa exterioară care o dezlănţuie pe cea dinăuntru». Personajul 
este tipicul personaj al lui Liviu Rebreanu, pus de astă dată în conjuncturi noi. 

Drama este a nehotărârii. Dar nu a greutăţii de a alege între principii, ci a 
neputinței de a opta în plan practic pentru soluţia cea mai demnă. Apostol Bologa nu 
ştie să ia hotărârea cea mai potrivită autoportretului său moral. Omul este inferior 
acestui autoportret şi complet surprins de evenimente.“ 

În studiul Marin Preda — vocaţie şi aspirație, criticul apreciază valoarea 

literară a romanului Moromeţii, fixând locul pe care trebuie să-l ocupe, în istoria 
literaturii române: 
„Romanul lui Marin Preda marchează o dată în creaţia literară românească: o 
dată cu el ţăranul încetează să mai fie o fiinţă fără evenimente sufleteşti, o materie inaptă 
pentru marele roman. Afirmațiile trebuie duse până la capăt. Dincolo de diferențieri de 
suprafaţă, de nuanţe şi de talentul şi capacitatea de expresie a scriitorilor care-i portretizează, 
există o galerie de eroi ai prozei româneşti în care Ilie Moromete intră fără rezerve. Ilie 
Moromete face parte din seria celor ce pot fi uşor răniţi sufleteşte, dintre cei ce păstrându-şi 
inocența, intră în situaţii insolubile. El a dat o consistenţă particulară şi, literar vorbind, 
revoluționară acestui tipar epic şi uman. Noutatea stă în faptul că un ţăran adevărat este 
victima unei crize de conştiinţă autentice. Faţă de o literatură care nu aprobase existenţa 
unor asemenea eroi, care altfel spus, era în urma realităţii, Moromeţii a însemnat o piatră de 
hotar. S-a simţit şi s-a văzut în el o replică, ceea ce este adevărat, dar adresa acestei replici 
este alta decât cea indicată până acum.“ 

Polemist avizat, nu se sfieşte să spună lucrurilor pe nume, deschis. Apărător 
al adevărului şi al actului critic în esenţa lui, îşi susţine cu fervoare opiniile, 
independent faţă de orice doctrină literară. 


APRECIERI CRITICE: 


Alexandru Piru: „Ceea ce a frapat în cărţile de critică ale lui M. Ungheanu (Campanii, 
1970, Pădurea de simboluri, 1973; Arhipelag de semne, 1975; Lecturi şi rocade, 1978), pe lângă vivacitate, 
e spiritul polemic., (...) Preocupat ca orice critic în primul rând să afirme, Ungheanu netezeşte terenul, 
înlăturând alte opinii, acordă însă prea mult credit «cercetătorilor» noi, de pildă celor care descoperă 
baroc în literatura română încă din secolul al XVII-lea, ori celor care deduc coordonatele culturii româneşti 
din secolul al XVII-lea din circulaţia cărţilor traduse de «pilde filozofice», ignorând literatura originală.“ 

Eugen Simion: „În Campanii (1970) M. Ungheanu face cu pricepere o operă de depistare a eroilor 
şi cea mai.mare plăcere a lui este de a descoperi o atitudine critică obtuză. Spiritul dogmatic, sociologistic, 
pătruns în critica literară, primeşte, pe această cale, o replică vie, într-un limbaj fără ocoluri. (...) 

Paginile cele mai concludente sub raport critic în Campanii sunt acelea care neagă. Stilul este 
abrupt, decis, apodictic, stil de polemică ideologică, unde esenţială este nu analiza, ci reducţia discuţiei 
la o unică problemă şi anume cea mai vulnerabilă. În acest fel sunt şi compuse articolele (cronici, în fapt, 
la ediţii şi volume de critică) din Campanii. Ele nu sunt nişte exegeze propriu-zise, ci pretexte pentru o 
discuţie culturală mai generală.“ 

Marian Popa: „Marin Preda. Vocaţie şi aspirație (1973) analizează opera prozatorului de 
la observaţia că vocaţia marcată de opera de început e contracarată de aspiraţiile intelectuale şi 
probleimatizatoare ujunse la apogeu în Risipitorii."” 


(C.B.) 

VĂCĂRESCU, ELENA 
(1864 — 1947) 


VIAŢA ŞI ACTIVITATEA: Scriitoare româncă de limba franceză, 
nepoata lui Iancu Văcărescu şi strănepoata lui Ienăchiţă, s-a născut în 3 octombrie 
1864 la Bucureşti şi a trecut în eternitate în 1947, la Paris. Stabilită la Paris. Membră 
de onoare a Academiei Române, din 1925. 

Mama E.V., Eufrosina, o urmează în saloanele de la Paris, unde viitoarea 
poetă are oaspeţi aleşi ca: Marcel Proust, Anna Brâncoveanu de Noailles, Gabrielle 
D' Anunzio, Jean Cocteau, Paul Valéry, dintre care unii dăruindu-i, cum face Proust, 
volumele de debut cu dedicaţii pline de afecţiune (Ion Stăvăruş). E.V. audiază la 
Sorbona cursuri de literatură, filozofie estetică, istorie, mitologie ale unor profesori 
` eminenţi: Gaston Paris, Ernest Renau, Paul Janet, Gaston Boissier etc. ÎI are ca profesor 
şi pe reputatul poet parnasian şi ilustru teoretician al prozodiei Sully Prudhomme, care 
o va introduce şi în saloanele literare ale Parisului epocii. Face cunoştinţă cu 
V. Alecsandri şi Titu Maiorescu. 

Se va bucura de ocrotirea şi a altor doi mari poeţi parnasieni Jos6-Maria de 
Heredia (de origine cubaneză) şi Leconte de Lisle. În memoriile sale, Elena Văcărescu 
avea să noteze: ,,...Jos6-Maria de Heredia nu avea doar un salon literar, ci un birou 
poetic renumit, acasă la el, în fiecare sâmbătă. Poezia era marea, singura, minunata 
preocupare a vieţii sale.“ 

Leconte de Lisle o va. prezenta la începutul primăverii anului 1885 şi lui 
Victor Hugo, căruia (la moartea acestuia) E.V. îi va dedica un splendid poem. În 1886, 
îi apare la Paris Chants d'Aurore, în alcătuirea căruia este ajutată de cunoscutul critic 
Hippolyte Taine. Volumul este dedicat Franţei. 

Considerându-se discipola unor maeştri ca V. Hugo, M. Eminescu, Shelley, 
Byron, Musset, Lamartine, Baudelaire, Verlaine, E.V. îi va cunoaşte, prin 
V. Alecsandri, pe Frédéric Mistral şi Prosper Merimée. La cererea reginei Carmen 
Sylva, începând din 1888, va face parte trei ani din suita princiară. Traduce acum în 
franceză versurile reginei, şi va realiza prelucrări folclorice: Cântece şi balade 
româneşti -Rapsodul Dâmboviței — publicată la Paris în 1889 şi la Bonn ( în 
traducerea germană a reginei). Lucrează la varianta franceză, iar regina va traduce 
cartea în italiană şi engleză. La Peleş îl va cunoaşte pe I.L.Caragiale. Călătoreşte cu 
regina în Germania, Austria, Anglia, Italia, Spania, Portugalia, Rusia, Serbia, 
adunându-şi impresiile în volumul Regi şi regine pe care i-am cunoscut. Logodită cu 
prinţul Ferdinand, nu se poate căsători cu aceasta deoarece Carol nu este de acord. 

Rămâne un timp în Italia, unde îl va cunoaşte pe Gabriele d'Anunzio şi pe filozoful 
Nietzsche. În 1895 se stabileşte definitiv în Franța. Organizează saloane literare. Prima ei 
piesă în românește, jucată pe scenele străine, va fi Cobzarul (Le Cobzar) — dramă lirică 
în două acte — în 1909 la Monte Carlo, şi pe celebra scenă a Operei din Paris în 1912. 

E.V. se numără printre membrii fondatori ai faimoasei tribune „l‘Université 
des Annales“, înfiinţată în 1906, unde-şi va desfăşura talentul de oratoare timp de 
patru decenii, în compania unor nume celebre: Anatole France, Paul Valéry, Giraudoux, 
Maurais, Maeterlinck. După acest model, E.V. va fonda la Bucureşti (în 1913) „Cercul 
Analelor“, societate de conferinţe, unde vor ţine discursuri pe diferite probleme: 
N. Iorga, D. Gusti, O. Goga, Cincinat Pavelescu, Victor Eftimiu etc. Intre 1914-1916 
E.V. va desfăşura o activitate însufleţită pusă în slujba cauzei naţionale (fiind 
prietenă cu O. Goga) şi va susţine activitatea „Ligii Culturale“, fondată de N. Iorga. 
În 1916, pleacă în Franţa pentru a susţine Marea Unire. A făcut parte, alături de 
N. Titulescu din delegaţia română care a participat la Conferința de Pace de la Paris 
(ian. 1919 — ian. 1920), asistând la Versailles, la semnarea tratatului, prin care erau 
consfinţite - graniţele României. Franţa îi acordă ordinul Legiunea de Onoare. La 
începutul lui 1919, este numită secretar general al Asociaţiei române de pe lângă 
Societatea Naţiunilor şi participă, alături de Dimitrie Negulescu (jurist), la Congresul 
de la Londra (martie 1919). Face parte din delegaţia română la şedinţa de constituire 
a Societăţii Naţiunilor (Liga Naţiunilor) din 10 ian. 1920 — fiind considerată printre 
membrii fondatori. i 

A fost membră permanentă în Comitetul de conducere al Comisiei de 
cooperare intelectuală — 1922 — iar în 1924, împreună cu Paul Valéry, se află printre 
fondatorii Institutului Internaţional de Cooperare Intelectuală“, cu sediul la Paris. 

E.V. a fost în occident mesagerul neobosit al patriei sale. În 1934 vizitează 

țara şi rosteşte la Academie un discurs memorabil, în care afirmă: „Dezrădăcinare! 
Şi totuşi domnilor, acel cuvânt nu mi se potriveşte. Refuz să văd un fenomen de acest 
fel în existenţa mea tumultuoasă. Căci dacă eu nu eram în ţară, ţara era cu mine.“ 
A participat activ şi la evenimentele celui de al doilea război mondial. În 
1943, redeschide la centrul universitar de la Viena, catedra Mihai Eminescu. La 
deschidere ia parte, pe lângă directorul centrului, prof. Maurice Mignon şi ataşatul de 
presă al Legaţiei Române în Franţa — Eugen Ionescu — celebrul dramaturg. În 1946, 
E.V. face parte din delegaţia română la Conferinţa de pace, apărându-şi ţara ca şi în 
alte dăţi. La 17 februarie 1947, moare cea care fusese ultima şi demna urmaşă a 
Văcăreştilor. Prin testamentul datat 15 septembrie 1945, lasă Academiei Române 
parcul şi conacul strămoşesc, instituirea unui premiu Elena Văcărescu — ce se va 
acorda anual celei mai bune lucrări despre familia Văcărescu, şi cere înhumarea în 
pământul patriei, lucru ce va fi îndeplinit la 5 martie 1959, când va fi reînhumată, la 
cimitirul Bellu, lângă Iancu şi lenăchiţă Văcărescu. i 

OPERA: Versuri originale pe un ton solemn, sensibile, meditații asupra 
vieții şi a morții: Chants d'Aurore (Cântecele zorilor), 1886; L’Amé sereine (Cu inima 
senină), 1896; Lueurs et Flammes (Licăriri şi văpăi), 1903; Le jardin passioné 
(Grădina dorului), 1908; La Dormeuse éveillée (Visând cu ochii deschişi), 1914. 
Prelucrări folclorice: Chants du Cobzar (Cântecele lăutarului), 1905; Le Rapsode de 
la Dâmboviţa (Rapsodul Dâmboviţei), Cântece şi balade româneşti culese de Elena 

Văcărescu, 1889; Nuits d'Orient, (Nopțile Orientului), 1907; Dans l'or du soir (în 
auriul înserării), 1927. Romane: Amor vincit, 1909; Vraja (Le Sortilge), 1911: 
Sultana şi lon — neterminate. Memorialistică: Memorial sur le mode mineur, Le 
roman de ma vie (Romanul vicții mele — început în 1942 şi rămas în manuscris); 
Teatru: Stana, 1904; Pe urma dragostei, 1905. Discursuri şi Conferinţe (în Franţa, Elveţia, 
Italia, Spania, Anglia, S.U.A. etc. având ca teme predilecte: tradiţia folclorică, arta, cultura 
în general sau operele lui Vergiliu, Goethe, Lamartine, Alecsandri, V. Hugo, Eminescu, 
Baudelaire, Ana Brâncoveanu de Noailles etc., basmul lui Perrault (în ediţia Hoinari în Ţara 
Zânelor, traducere, prefaţă şi note de Ileana Scipione, Bucureşti, 1991). 


REPERE ASUPRA OPEREI: Ca o exemplificare a talentului oratoric 


şi a îndemânării cu care ştia să folosească vraja cuvântului, reproducem un fragment | 


din cea de a doua conferinţă — în total patru — ţinută de E.V. la 4 februarie 1925, 
despre Basmele lui Perrault (prozator francez, 1826 — 1703, autorul unui volum de 


Poveşti sau basme din trecut, 1967). 
i „Doamnelor, Domnişoarelor, Domnilor. 

„Seara se lasă asupra micii străduţe cotite şi zgomotoase; la ferestre se aprind câteva tulburi 
licăriri; pe trotuare, trec oameni care-şi înstelează felinăraşele c-un miez de lucire tremurătoare. În fundul 
odăii sale ce geme de cărţi, la vremea când fitilul lămpii gata e să pâlpâie, ajungând la undelemnul 
negricios, Charles Perrault stă pe gânduri... 

Plecat asupra manuscriselor, trup şi suflet, dedat beţiei — singura durabilă aici, pe pământ — 
ce ţi-o dă cugetarea, este la capătul unei zile de trudă fermecată recitindu-şi poveştile, vechi de când 
lumea; le-a cercetat obârşiile, le-a cântărit pâinea, şi a admirat bura de aur a frumuseţilor lor. 

Acum surâde şi cugetă. Viaţa sa de odinioară îi trimite din urmă aduceri aminte aduse de-o 
pală de vânt; copilăria permanentă petrecută alături de tatăl său, un avocat celebru, de mama sa, 
gingaşă şi surâzătoare, şi de cei doi fraţi, ca şi el dornici să facă dovada că au spiritul şi graţia 
exprimării elegante şi exacte, pe care o lume nouă le grefează pe vorbirea vremii. (...) 

Parfum de seve răspândește această epocă frumoasă, insolentă şi îndrăzneață; în azurul pe 


care-l încinge şi-l osteneşte ardoarea proasptătă a unei furtuni zgomotoase, dansează capete cârlionţate care * 


s-au lansat în galopul unei cavalcade aventuroase. Din toate acestea va răsări o generaţie, cea a lui Charles 
Perrault, o generaţie de constructori, succesoarea acestei scurte, dar surprinzătoare febre, a demolării! care 
a încercat să submineze nou-născuta putere a monarhiei.“ 


A 


„In amintirile sale literare E.V. surprinde trăsături, chipuri, cugetări, replici 
ce se încheagă strălucit în portrete memorabile ale unor personalităţi. Iată ce notează 
despre Vasile Alecsandri: | 

„Surâzând sub mustaţa argintie, Alecsandri sosi, ochi tânăr, mers tineresc, şi vorbi numaidecât 
de Provansa, de Mistral, de Aubanel. Nu se putea însă dumiri de câtă asemănare descoperise între oamenii din Aix 
sau de la Avignon şi între cei de la noi (...). ÎL văd şi astăzi pe Alecsandri spunând (...) câteva strofe provensale, în 
care țesea aşa de îndemânatic cuvinte şi exprsii româneşti, că nu mai ştiai dovedi cele două limbi. La primirea 
acestei compoziţii bilingve, Mistral răspunse cu duioase mulţumiri pentru curcubeul în care se topeau nuanțele 
sufletului românesc şi provensal. (...) În viaţa de fiecare zi, Alecsandri aducea aceeaşi voioşie sfătoasă, aceeaşi 
luciditate echilibrată, Întâlnind pentru prima oară pe Alecsandri, Leconte de Lisle, fermecat şi intrigat exclamă la 
ieşire: „Dar nu mi-ai spus că trebuie să-l întâlnesc pe Virgil!» . Apropierea morţii nu-i umbrise seninătatea. 
Întâmpina moartea, «acest duşman care desparte ritmurile şi separă rimele pentu totdeauna», cum spunea el, cu 
linişte şi glume. Bolnav în pat, primi într-o zi vizita lui Sully Prudhomme, a cărui gravitate tristă nu izbutise 
niciodată s-o înțeleagă. Uitându-şi durerea, Alecsandri încearcă să descreţească fruntea parnasianului, 
povestindu-i o întâmplare de la noi, cu o fată care ascunsese, în noaptea de sfântul Ion, busuioc sub pernă." 

lată şi detalii privitoare la personalitatea lui Paul Valéry: „Valéry fumează şi 
discută. La drept vorbind, el articulează şi dezarticulează un edificiu verbal, o formulă tainică ce mă 
tine fără încetare cu atenţia încordată. Valéry glumeşie. Valéry se însuflețeşte. Ochii săi devin mari stele 
verzui, lovite adesea de fulgere de oţel... Jocul verbal se precipită şi curând, în faţa demonstraţiei sale, 
romantismul se diluează până la dispariţie într-o biată ceată de spirite buhăite şi bolnave. (...)” 


CE Scanned with OKEN Scanner 


294 


APRECIERI CRITICE: 


Nicolae Iorga: „Toate popoarele cuprind în cadrul vieţii lor sufleteşti ceea ce s-a scris de 
persoane aparţinându-le, în alte limbi. 

l „„Odrasla boierilor Văcăreşti n-a fost niciodată despărțită de țara în limba căreia s-a scris. 
S-a gândit continuu la dânsa, a servit-o cu toată puterea unui mare şi cald suflet, şi toată opera ci (...) ca 
şi-a pus scene şi emoţii totdeauna în cadrul naturii româneşti.“ 

George Oprescu: Însuşirile izbitoare ale Elenei Văcărescu, culminând prin acea formă 
impecabilă şi cursivă în care îşi expunea ideile, fără ajutorul notelor şi fără întreruperi, fără acele 
ezitări, în care unii autori îşi caută cuvântul cel mai potrivit, minunau mai ales pe cei la care elocinţa joacă 
un rol important, adică în primul rând pe reprezentanţii naţiunilor latine. (...) Cât ţinea o comunicare, 
domnia-sa expunea totul într-o ordine perfectă, fără să se uite la vreo bucată de hârtie cu note sau la un 
text bătut la maşină... Această memorie cu totul excepţională mă uimisc şi, vibrând cu membrii 
delegaţiei romând din jurul lui Titulescu, am hotărât să facem o încercare. Am rugat pe domnişoara 
Văcărescu să ne expună oral, fără să consulte ceea ce scrisese, o chestiune oarecare, pe care o tratase. 
N-au fost decât numai două cuvinte, în tot textul de 15 până la 20 de pagini, asupra cărora se înşelase.“ 

George Călinescu: „...Elena Văcărescu, poetă preţuită în Franţa (...) şi conferenţiară 
gustată.“ 

Zoe Dumitrescu-Buşulenga: „Cu Elena Văcărescu intrăm într-o existență pasionat 
românească ce s-a încheiat de altfel cu odihna de veci în pământul acesta al nostru. (...) Elena Văcărescu 
avea să impună un nume, o reputaţie românească pe supraexigenta scenă a culturii franceze. Cuvântul 
acestei românce a răsunat, plin de pondere, în numeroase împrejurări. Cu eleganța unei oratorii subțiri, 
Elena Văcărescu a fost conferenţiara mult preţuită a Parisului pe subiecte de literatură şi artă dintre cele 
mai diverse. Farmecul ei avea virtuţi cu totul ieşite din comun, deşi aceea care le radia nu era deloc 
frumoasă. Dar delicateţea şi discreţia prezenţei, simţul nuanţelor, o intuiţie superioară a sufletului omenesc, 
înţelegerea artei cu o ascuţime rară a sensibilităţii au făcut din Elena Văcărescu personalitate în adevăratul sens 
al cuvântului, apropiindu-o de cei mai mari artişti şi oameni de cultură ai timpului, de Eleonora Duse şi de 
Rabindranath Tagore, de pildă, (...) Ana de Noailles — Elena Văcărescu, două ambasadoare ale culturii româneşti, 
dacă le-am adăuga şi numele Marthei Bibescu, prozatoare remarcabilă, am fixa întreaga triadă a prezenţei 
feminine româneşti în contextul culturii franceze şi europene în ultimii 75 de ani.“ 

Ion Stăvăruş: „Ca personalitate, Elena Văcărescu a cunoscut, încă din- timpul vieţii, 
celebritatea. Numele său ajunsese mai ales în deceniile al doilea, al treilea şi al patrulea, să fie pomenit în 
rândurile elitei eruopene a oamenilor de cultură. lar supreina ei satisfacţie căutată nu din orgoliu, din 
vanitate, ci din sincere sentimente patriotice — era ca numele său să fie asociat şi identificat întotdeauna 
cu acela al ţării sale, România, al cărui mesager i-a plăcut să se socotească oriunde şi oricând.“ 


(C.B.) 


VIANU, TUDOR 


(1897 — 1964) 


VIAŢA ŞI ACTIVITATEA: Estetician, istoric literar, filozof, profesor 
universitar la Facultatea de Filologie a Universităţii din Bucureşti, s-a născut la 
Giurgiu pe 27 decembrie 1897. Elev al gimnaziului din localitate, unde îl cunoaşte pe 
Dan Barbilian (viitorul poet Ion Barbu) şi apoi al liceului „GH. Lazăr“ din Bucureşti. 
În 1915 este student al Facultăţii de Litere şi Filozofie, urmând, în paralel, şi cursurile 
de drept al Universităţii din Bucureşti. 


CE Scanned with OKEN Scanner 


295 
eat a E a ii a initia i 


În 1916 publică versuri şi articole în „Flacăra.“ Colaborează 13 „Făclia“, 
„Literatorul“, „Ideea curopeană“, „Revista critică”, „Letopiseţi“, „Sburătorul“, 
„Luceafărul“, „Viaţa Românească“, „Arhiva.“ 

“Între 1922—1923 se află la specializare în Austria şi Germania, obţinând 
doctoratul: la Universitatea din Tiibingen cu o teză despre poetica lui Schiller (Das 
Werttungsproblem in Schillers Poetik, apărută la Bucureşti în 1924), după care îşi 
începe cariera didactică. Este critic şi istoric literar, estetician, poet, profesor de 
estetică şi literatură universală şi comparată la Universitatea din Bucureşti. Membru 
al Academiei Române: corespondent (1935), titular (1955). Moare la Bucureşti, pe 21 
mai 1964. . 

OPERA: Dualismul artei, 1925; Fragmente moderne, 1925; Masca 
timpului, 1926; Poezia lui Eminescu, 1930; Arta şi frumosul, 1931; Influenţa lui Hegel 
în cultura română, 1933; Estetica 1, -II, 1934-1936; Idealul clasic al omului, 1934; 
Istoria estetică de la Kant până azi, 1934; Ion Barbu, 1935; Studii şi portrete 
literare, 1935; Generaţie şi creaţie, 1936; Filozofie şi poezie, 1937; Arta prozatorilor 
români, 1941; Introducerea în teoria valorilor întemeiată pe observația 
conştiinţei, 1942; Filozofie şi poezie, filozofie şi poeți, 1943; Filozofia culturii, 1944; 
Istoria literaturii române moderne (în colaborare cu Şerban Cioculescu şi Vladimir 
Streinu, 1), 1944; Trei critici literari (Titu Maiorescu, M. Dragomirescu, E. Lovinescu), 
1944; Figuri şi forme literare, 1946; Probleme de stil şi artă literară, 1955; Literatura 
universală şi literatura naţională, 1956; Problemele metaforei şi alte studii de 
stilistică, 1957, F.M. Dostoievski, 1957; Alexandru Odobescu, 1960; Studii de 
literatură universală şi comparată, 1960; Jurnal, 1961; Arghezi — poet al omului, 
1964; Despre stil şi artă literară, 1965; Studii de literatură română; 1965; Postume, 
1966; Studii de stilistică, 1968; Scriitori români, (vol.I-III), 1970; Opere, vol. I-XIV, 
1971-1990; Idealul clasic al omului, 1975; Scrieri despre teatru, 1977, Scriitori români 
din secolul XX, 1986; Gândirea estetică, 1986. 

REPERE ASUPRA OPEREI: Personalitate remarcabilă a culturii 
române, erudit, refractar faţă de „exaltări, diletantism, improvizații spontane şi 
impresioniste, structură raţionalistă, dar nu lipsită de tensiuni interioare, Tudor Vianu 
este partizanul travaliului intelectual metodic, aplicat metodic într-o epocă când 
iraţionalismul devine un mod aproape general de existenţă al intelectualităţii.“ 
(M. Popa). . | 
Între teoriile sale de ordin estetic şi studiile aplicative pe care le realizează 
există o interdependenţă, T.V. fiind adeptul unei viziuni totale, armonioase asupra 
personalităţii scriitoriceşti şi a operei, primând valoarea, originalitatea, prezentate într-o 
logică desăvârşită, accesibilă cititorului. 

Sunt cunoscute contribuţiile sale privind personalităţi ca: T. Maiorescu, 
Al. Macedonski, Ion Barbu, M. Eminescu. 

ARTA PROZATORILOR ROMÂNI poate fi considerată, aşa cum bine 
subliniază M. Popa în Dicţionarul său „ca operă a vieţii sale“, prin care T.V. 
realizează o interesantă sinteză asupra prozei românești literare de la I. H. Rădulescu 
până la contemporanii săi, din perspectiva valorilor stilistice, a procedeelor artistice. 
Lucrarea, care se deschide cu studiul Dubla intenţie a limbajului şi problema stilului, 
pune în valoare trăsăturile specifice prozei româneşţi urmărind scriitorii retorici 

(I.H. Rădulescu, N..Bălcescu, Al. Russo); începuturile realismului (C. Negruzzi, 
N. Filimon, I. Ghica); călătorii romantici (Gr.Alexandrescu, V. Alecsandri, I. Codru- 
Drăguşanu, D. Bolintineanu); prozatorii Junimii (T. Maiorescu, M. Eminescu, 
I. Creangă, I. Slavici, I.L. Caragiale); scriitori savanți (B.P. Hasdeu, Al. Odobescu, 
N. Iorga); realismul artistic şi liric (B. Şt. Delavrancea, D. Zamfirescu, Al. Vlahuță, 
IL.Al. Brătescu-Voineşti, M. Sadoveanu etc.); intelectualişti şi ésteți (Al. Macedonski, 
G. Galaction, T. Arghezi etc.); ironişti şi umorişti (C. Hogaş, G. Brăiescu, 
G. Topârceanu etc.); portretişti şi eseişti (O. Goga, I. Petrovici, E. Lovinescu, 
P. Zarifopol, N. Crainic, L. Blaga, M. Ralea, Perpessicius); doi ctitori ai romanului 
nou (L. Rebreanu, H. Papadat-Bengescu); fanteziştii (A. Maniu, I. Vinea, I. Minulescu, 
Mateiu I. Caragiale etc.); romancieri — al treilea realism (I. Teodoreanu, E. Bucuţa, 
Cezar Petrescu, Gib Mihăescu etc.). 

Studii relevante asupra problemelor de stil şi artă literară, asupra metaforei, 
asupra imperfectului, al mai mult ca perfectului şi al tehnicii naraţiunii, a prezentului 
etern în naraţiuni istorice, a tehnicii basoreliefului în proza lui N. Bălcescu, asupra 
epitetului eminescian fac din T.V. un creator al stilisticii literare româneşti. 

T.V. este cunoscut ca specialist în ceea ce priveşte cultura şi literatura 
universală datorită stăpânirii unui număr suficient de limbi străine, fapt ce i-a permis 
asocieri, comparații, evaluări rafinate. Este interesant şi Jurnalul său apărut în 1961, 
care, prin amintirile, impresiile de călătorie, reacţiile faţă de unele evenimente trăite, 
pune în lumină personalitatea, distincţia, discreţia criticului. 

În Dubla intenţie a limbajului şi problema stilului, T.V. dezvăluie concepţiile sale 
teoretice pe care le-a aplicat în caracterizarea unor opere şi a unor prozatori români. 
Principiile sale estetice, alături de principiile lingvistice, devin elemente ale unei stilistici, 
disciplină nouă în aprecierea operelor literare. Faptele verbale au dublă intenţionalitate: 
„reflexiv“ şi „tranzitiv“, deci „Cine vorbeşte „comunică“ şi „se comunică“, „Cu cât o 
manifestare lingvistică este menită să atingă un cerc omenesc mai larg, cu cât creşte 
valoarea ei «tranzitivă», cu atât scade valoarea ei «reflexivă», cu atât se împuţinează şi 
păleşte reflexul vieţii interioare care a produs-o.“ De aici, la T.V., caracterele limbajului 
poetic: a. — tranzitivitate limitată, b — reflexivitate infinită. 

Se face distincţia între limbajul artistic preponderent inefabil şi mesajul 
artistic, adică între semnificat şi semnificant, dintre conotativ şi denotativ. Numai că, 
paradoxal, poezia este pândită de două primejdii: obscuritate şi, opusul ei, banalitate, 
ambele anulând prezenţa poeziei. Biruie mai totdeauna artistul care impune un sistem 
propriu de semne. „Astăzi, ştim mai bine că aşa-numitele individualităţi omeneşti sunt produsele de 
interferență a mai multor influenţe sociale. Este pentru prima oară la noi când se face mai sistematic, într-o 
operă de mari dimensiuni, o cercetare a prozei româneşti sub raportul stilului, înţeles (citim într-o precizare 
din 1934) ca o armonie între originalitatea individuală şi aceea a timpului şi a societăţii” precizează 
Eugen Simion referindu-se la Arta prozatorilor români. 


APRECIERI CRITICE: 


Şerban Cioculescu: „.Esteticianul din d. Tudor Vianu a ştiut să se manifeste auonom faţă 
de metodele normative ale disciplinei sale, adaptându-se cu supleţe tuturor stilurilor şi rcalităţilor istorice 
determinante. Prin alte cuvinte, simţul relativismului, care e semnul distinctiv al istoricului, i-a inspirat 
punerea justă în valoare a elementelor de diferenţiere, produse cronologic. E într-însul, aşadar, un istoric 
literar în sensul rar al cuvântului, destoinic să surprindă în evoluţia scrisului nostru, treptata ivire şi 
dezvoltare a fenomenelor stilistice. Ce înţelegem prin «sensul rar al cuvântului», cu aplicare la istoria 
literară? Oricât ne-am strădui, n-am găsi printre cercetătorii respectivi de la noi o suficientă pregătire 

estetică pentru valorificarea faptului artistic, independent de biografic şi de clasificarea obişnuită a 
curentelor literare. În cercetarea istorică întreprinsă, d. Tudor Vianu a scos în lumină, cel dintâi, prioritatea 
fiecărui element estetic nou, ca într-o adevărată istorie estetică a prozei noastre. Dacă asemenea lucrări 
“există în alte ţări, ca în Germania poate, adică în climatul, prin excelenţă, al esteticei generale, ca şi al 
celei aplicate, unde şi metodele istoriciste au atins maturitatea, stadiul lor a rămas la noi rudimentar, Acestei 
aptitudini se adaugă însuşirea esenţială a criticului, anume obiectivitatea impersonală, acea facultate de 
înfrânare a gustului intim, singura aptă să purceadă rodnic la punerea în valoare a cuceririlor stilistice, 
datorite fiecărui uvrier, cât de modest, din filiera prozatorilor noştri. Nedublat de filolog, adică de un fin 
cunoscător al valorilor lexicale, criticul sau esteticianul ar fi incomplet: după cum, lipsit de sensibilitatea 
gramaticianului, cel mai rafinat estet nu şi-ar putea limpezi reacţiunile de simpatie sau de repugnanţă față 
de anumiţi tropi. Printr-o norocoasă sinteză, d. Tudor Vianu întruneşte calităţile esenţiale ale esteticianului, 
ale istoricului, ale criticului, ale filologului şi ale gramaticianului (vezi anume studiile din «Apendice», strânse 
laolaltă sub titlul «Contribuţii la stilistica verbului»). Cu o asemenea structură complexă, sau mai bine zis 
completă, autorul lucrării Arta prozatorilor români, prevăzut de altfel şi cu calităţi personale de scriitor, 
întemeiază o metodă fecundă în rezultate.“ 
= Mihai Ralea: „Arta prozatorilor români de d. Tudor Vianu (editura contemporană) e o 
` lucrare de o deosebită însemnătate, sortită să umple un gol de multă vreme simţit în cultura noastră. 
Critica literară n-a acordat totdeauna atenţia cuvenită tehnicii scrisului. Preocupată de conţinutul psihologic 
sau de tendinţele ideologice ale operelor, s-a mulţumit să caracterizeze sumar câte un aspect stilistic,de 
ordinea evidenţei, a autorului, notându-l cu «bine» sau «rău», pentru «frumuseţea» limbii sau neglijarea ei. 
Dintre criticii universitari, numai defunctul Ovid Densusianu consacrase câteva cursuri esteticei limbii noastre, 
dar într-un spirit academic şi orientat mai cu seamă asupra deficienţelor stilistice. Lucrarea d-lui Tudor 


Vianu priveşte evoliția estetică a literaturi române, dela I. Heliade-Rădulescu până în zilele noastre, într-un 7 


spirit pozitiv, atent să surprindă toate cuceririle treptate, obținute succesiv în decurs de un secol. E un 
model de critică pozitivă, însuflețită de cel mai sincer duh de valorificarea a străduințelor stilistice, 
manifestate progresiv. Filologul şi esteticianul se reazemă pe o cunoaştere adâncită a literaturii naționale, 
privită în legăturile ei cu marile curente literare continentale.“ 

Ion Negoiţescu: „De la problemele metaforei la teoria valorilor, de la precizarea ocazională 
la cursul universitar (Istoria ideii de geniu, apărută postum), misterioasă lumină ascunsă a daimon-ului 
străbate asemenea texte, ce transmit şi cititorului fervoarea bine strunită cu care au fost elaborate. 
Zugrumându-şi patosul, parcă din teama de a nu se expune, Tudor Vianu ne comunică, dramatic cumva, 


plin de discreţie, taina reală a comerţului său voluptuos cu ideile.“ 


(S.B.) 


VIAȚA ROMÂNEASCĂ 


„Revistă literară şi ştiinţifică; apare la 6 martie 1906, la Iaşi, sub direcția lui 
C. Stere şi Paul Bujor, având ca precursoare câteva publicații prepoporaniste ca: 
EVENIMENTUL (Iaşi 1893 — 1923), editat de G. Scorţescu, A.C. Horigman. 


Redactor şef Rudolf Şuţu. 5 
ADEVĂRUL (1884, ADEVARUL LITERAR, 1885), Director Anton 
Bacalbaşa, colaboratori: Ion Teodorescu, C.D. Anghel, Al. Ionescu. | 
EVENIMENTUL LITERAR (20 dec, 1893 — 1894, Iaşi), revistă fondată 
de Emil D. Fagure, Colaboratori: N. Beldiman, Gr. N. Lazu, N. Trofan, Spiridon 

Popescu. Din febr. 1894, devine director Sofia Nădejde. Din iulie 1894, revista îşi 
mută sediul la Bucureşti. Colaborează: I. Nădejde, S. Nădejde, G. = Ibrăileanu 
(C. Vraja), C. Stere, C. Şărcăleanu, M. Carp, O. Carp, V.G. Morţun, D. Nanu. În 


articolul program se precizează: „Hotărârea de a scoate Evenimentul literar a fost provocată de 


noi din dorinţa de a lua parte — întrucât ne permit puterile — la sănătosul curent literar ce se 
manifestează de o bucată de vreme în ţara noastră.“ 


AVÂNTUL (Galaţi, 4 sept. 1900, reapare la 3 oct. 1904 şi dispare la 1 mart. 
1905), revistă fondată de I.C. Atanasiu, dr. Deodat Ţăranu, secretar de redacţie 
Constantin Graur, Colaborează: Mihai Pastia, Spiridon Popescu etc. 

CURENTUL NOU (15 nov. 1905 — 1906), revistă editată de H. Sanielevici 
cu ajutorul lui Jean Bart, M. Pastia, C. Graur, N. Ionescu. Din cei 14 proprietari ai 
revistei se presupun a fi „vieţiştii“: C. Stere, G. Ibrăileanu, Ion şi Constantin Botez, 
Spiridon Popescu, G. Kernbach, N. Chinezu, M. Carp, Paul Bujor etc. Colaboratori: 
C. Stere, G. Ibrăileanu, Ion, Constantin şi Octav Botez, Spiridon Popescu, Jean Bart, 
Gh. din Moldova (Kernoch), D.D. Pătraşcu, I. Mironescu, P. Bogdan, N. Chinezu, 
Mihai Carp, Paul Bujor, Al. Vlahuţă, M. Sadoveanu, N. Gane Radu Rosetti, 
Al. Brătescu-Voineşti, O. Goga, G. Coşbuc, I. Agârbiceanu, Sandu Aldea, G. Galaction, 
I. Ciocârlan, C. Hogaş, E. Farago, Şt. O. Iosif, G. Topârceanu, V. Eftimiu, Cincinat 
Pavelescu, M. Codreanu, T. Arghezi, N.D. Cocea, Hortensia Papadat-Bengescu, Otilia 
Cazimir, I. Minulescu, Mateiu I. Caragiale, Al. Philippide, A.D. Xenopol, V. Pârvan, 
Gh. Antipa, C.I. Parhon etc. Din oct. 1907, în locul lui Paul Bujor, director ştiinţific 
devine prof. dr. I. Cantacuzino, iar „proprietarii“ revistei sunt: C. Stere, I. Botez, 
M. Carp, G. Ibrăileanu, C. Botez, N. Chinezu. 

Programul revistei urmărea în special: 1. specificul naţional; 2. reflecţia 
socialului; 3. repudierea decadentismului şi simpatia pentru țărănime. În articolul 


program se sublimia: „Dar foarte mulţi nu-şi dau seama că noțiunea de cultură naţională nu e în 
contrazicere cu cea de cultură universală omenească.“ l 


»..poporul de jos care, în ţara noastră, el singur este o clasă pozitivă şi a păstrat mai curat 
sufletul românesc.“ 


„O cultură națională, de un caracter specific, nu se va naşte decât atunci când masele mari 
populare, adevărat româneşti, vor lua parte şi la formarea şi la aprecierea valorilor culturale.“ 

„Cultura, viața politică şi ridicarea economică a țărănimii fiind mijlocul pentru a ajunge la o cultură 
cu adevărat naţională şi de valoare europeană, această revistă lucrând pe câmpul său propriu, va avea în acelaşi 
timp toată simpatia pentru aceia care luptă, pe orice cale, pentru ridicarea culturală, politică şi economică a 
țărănimii şi, accentuând asupra scopului — cultura naţională —, va lupta, pe cât se poate, în cadrul unei reviste 
literare şi ştiinţifice, şi pentru realizarea mijloacelor către acest scop. Şi dacă este nevoie să dăm idealul nostru 
cultural, naţional şi democratic un nume cuprinzător, numele său este: Poporanisniul“. 

Din aprilie 1915, dr. I. Cantacuzino se retrage şi dispare de pe coperta revistei 
şi numele lui C. Stere. Director unic, dar anonim, rămâne G. Ibrăileanu. Din august 
1916, după declararea războiului de către România dispare şi Viafa Românească. 

Revista intermediară a fost ÎNSEMNĂRI LITERARE (2 febr. 1919 — 21 
dec.1919) condusă de M. Sadoveanu şi G. Topârceanu. 

„Însemnări literare va fi o publicaţie independentă de orice curent politic, consacrându-se 
exclusiv literaturii şi chestiunilor în legătură cu viaţa artistică şi culturală“ direcţie susţinută de 
G. Ibrăileanu. Colaboratori: M. Sadoveanu, G. Topârceanu, I.I. Mironescu, D. Botez, 
Otilia Cazimir, Ionel şi Al. Teodoreanu, Al. A. Philippide, M. Codreanu, H. Papadat- 
Bengescu, O. Botez, M. Sevastos. : 

La 1 martie 1920 apare noua serie a VIEŢII ROMÂNEŞTI; din 1933 la 
conducerea ei vine M. Ralea, până în 1940, când apariţia V.R. este suspendată. 

V.R. şi-a făcut un titlu de glorie din a-i publica pe marii scriitori ai epocii 
care, cu toţii, într-un fel sau altul, ilustrează în operele lor direcţiile, tendinţele şi 
motivele cultivate de revistă, 

APRECIERI CRITICE: 


„Alexandru Vlahuţă: „Hotărât e cea mai bună revistă din câte s-au încercat la noi, şi 
e aşa de interesantă şi de minunat scrisă, c-ar putea să facă cinste oricărei ţări civilizate (...) E atâta 
simţire de adevăr şi dragoste de neam în ce spuneţi voi, încât cuvântul vostru pune pe gânduri, şi — ceea 


„ce veţi vedea în curând — Viaţa Românească va însemna un moment istoric în regenerarea neamului - 


acestuia.“ 

MīIhail Sadoveanu: „Revista mi-a făcut negreşit o foarte bună impresie. Chipul cum e 
făcută şi cuprinsă o fac să fie cea dintâi revistă curopeană la noi. Vinerea trecută, ducându-mă la 
Vlahuţă, şi el spunea că acest număr e mai bun decât oricare număr din La Revue.“ 
| Izabela Sadoveanu: „Revista e admirabilă. Mai bună decât cele mai bune 
numere din Revue des Revues. Felicitările noastre entuziaste... Pe toţi câţi i-am văzut. 


sunt încântați de revistă.“ 
(S.B.) 


(n. 1929) 


VIAŢA ŞI ACTIVITATEA: Teoretician şi critic literar, profesor 
„universitar la Facultatea de Filologie din Cluj-Napoca, unde a fost şi rector, s-a născut 
la 26 noiembrie 1929, în localitatea Archiud,: jud. Bistriţa-Năsăud. După studii 
secundare urmează cursurile Liceului „Moise Nicoară“ din Arad şi „Al. Papiu-llarian“ 
din Tg. Mureş apoi pe ale Facultăţii de Filologie din Cluj. În anul 1952 îşi începe 
cariera universitară la Catedra de literarură română a Facultăţii de Filologie din Cluj. 
In 1969 a fost redactor şef adjunct la revista „Tribuna.“ A debutat cu recenzii în 
suplimentul literar al ziarului „Lupta Ardealului“ din Cluj, 1949. A colaborat la 
„Tribuna“, „Steaua“, „Gazeta literară“, „Contemporanul“, „România literară“, 
publicistica sa abordând teme esenţiale, precum: trecutul istoric, izvor de inspiraţie 
pentru literatura contemporană, vocaţia umanistă a literaturii contemporane, 
personalitatea istoricului şi criticului literar, specificul operei literare, raportul dintre 


realitate, istorie şi creaţie etc, „Combinând pe baze noi, fenomenologia, analiza şi sinteza, teoreticianul 


îşi susţine ideile prin degajarea unei tradiţii naţionale, căreia i se raliază (de la Mihail Dragomirescu şi 
Dimitrie Popovici la Sorin Alexandrescu) şi prin abordarea propriu-zisă a unor opere literare de valoare sau 
apte să fie valorificate demonstrativ.” (Marian Popa) — de aici cultul pentru lectură şi 
relectură ca act de cunoaştere, „Metodologia actului critic, apreciază Marian Popă, în 


3 . 

Dicționarul său — e determinată de pozitivism, ca latură informativă, şi de structuralismul investit cu 
funcţia formativă. În funcţie de aceste premise, se precizează relaţiile criticii cu istoria literară ale 
fenomenului social-cultural cu literatura şi se oferă soluţii pentru controversele privind problema genurilor 
şi a mutaţiilor lor.“ Este relevant stilul elevat, savant, elegant, dar cu rigoare ştiinţifică 
implicată, fără însă a se îndepărta de cititor, 
OPERA: Între analiză şi sinteză, Repere de metodologie literară, 1970; 
Descoperirea operei, Comentarii de teorie literară, 1970; Povestirea destinului unei 
structuri epice, 1972; Convergenţe. Concepte şi alternative ale lecturii, 1972; Lecturi 
constructive, 1976; Romanul românesc 1944-1974, antologie, 1974; Lectura — un 
instrument al cunoaşterii, 1977; „Cărțile“ lui Mihail Sadoveanu, 1981: Lectura prozei. 
Eseuri. Comentarii. Interpretări, 1991. 


REPERE ASUPRA OPEREI: Chiar de la debutul său în critica 
literară (Între analiză şi sinteză, 1970), I.Y. a afirmat condiţia intelectuală a actului 
critic, subliniind necesitatea unei adecvări mai riguroase şi mai sistematice în studiul 
literaturii. În interesanta sa carte, LECTURA: UN INST. RUMENT AL CUNOAŞTERII 
(1977), I.V. realizează un veritabil expozeu de rafinament intelectual în lumea lecturii 
şi a cărţilor, disociind lectura ca act de plăcere şi informaţie — general de lectura ca 
act profesional — al istoricului şi criticului literar, oferind şi unele modele pe care le 
numeşte sugestiv Jnscripții (C. Dobrogeanu-Gherea, I.L. Caragiale, I. Creangă, Mihail 
Sadoveanu, Hortensia Papadat-Bengescu, Emil Isac). Se opreşte, cu observaţii 
pertinente asupra: jurnalului literar, istoriei documentului, eseului etc. Interesante 
aprecieri asupra literaturii cu tematică istorică, începând cu cronicarii, dar şi a rostului 
memorialiştilor care interferează în scrierile lor istoria cu literatura pot fi găsite în 
capitolul Inscripţii pentru literatură şi istorie oferind ca exemplu concludent pe Vasile 
Pârvan, prin două lucrări semnificative, una de istorie: Începuturile vieții romane la 
gurile Dunării şi alta de memorialistică: Memoriale. 
| Definind Cartea ca „memorie a omului peste veacuri“, iar creaţia ca o 
„datorie de reînnoire“, I.V. subliniază valoarea actului lecturii, fiindcă, afirmă criticul: 
„Cititorii refac viaţa cărţilor, le acceptă sau le resping , le asimilează ca. valori 
intime, ca realităţi spirituale şi ca deschidere de zări în cunoaşterea lumii.“ 

Întrebându-se: „Cine este cititorul?“ „Ce citeşte el?“ „Cum anume citeşte?“ 
I.V. subliniază: „Cititorul trăieşte prin lectură, participă dar şi analizează, stabileşte necesare linii de 
demarcaţie; lucid şi pasionat, avid de a afla şi de a intra în universul nou al Cărţii, el devine adevăratul 


stăpân al cărţii.“ Şi concluzionează: „Astfel spus, lectura crecază opera, o face să existe, să se 


destăinuie ca sensuri, ca finalitate, ca posibilă descifrare şi cunoaştere a lumii, făcând din lectură un 
veritabil eveniment cognitiv, un act de cunoaștere,“ 


Atracția produsă de opera literară, subliniază I.V. „Vine de la capacitatea ei de 
a asimila realul, de a-l converti în Text, într-un univers care re-dimensionează realul, dându-i alte perspective 
şi, implicit, o interpretare. Lectura te obligă la conexiuni cu istoria, cu viziunea scriitorului 
asupra lumii de idei spirituale, devine asttel „o aventură extraordinară a cunoaşterii, 
o uluitoare călătorie în domenii varii, semne pregătitoare pentru înţelegerea, re-facerea 
şi re-ordonarea textului revelator ca semnificaţii.“ 

De aceea în introducerea la lucrarea „CARŢILE“ LUI M. SADOVEANU, I.V. 


afirmă: „M. Sadoveanu este autorul unor Cărţi, vrând parcă să ne facă să. înţelegem că literatura sa 
este însăşi lumea, cu memoria, existența, aspiraţiile şi marile încordări ale fiinţei în căutarea de 
răspunsuri. Prozatorul este un povestitor...(...). Cum povestirea reprezintă o calitate fundamentală a omului, 

modul său de a se exprima şi de a se contempla, cum ea este una dintre ipostazele existenţiale ale omului 
cucerit de sonurile istorisirilor, avem uşor să înţelegem că literatura lui Mihail Sadoveanu este un univers 
de Cărţi. Ele închid înţelepciunea şi vocaţia unui rapsod, pentru care Istoria, evenimentele şi plăcerea de 
a alcătui un discurs sunt elemente inseparabile, intim legate de condiţia de a fi a omului.“ 


În Câteva precizări, din volumul LECTURA PROZEI (1991), apelând la 
tulburătorul testament al scriitorului argentinian, Borges (Cărţile şi noaptea), 1.V. 
concluzionează, citându-l pe marele poet: „Entuziasmul şi plăcerea lecturilor, satisfacţiile sau, 
dimpotrivă, dezamăgirile ţin de experienţa cititorului şi de ceasurile tăcerilor închinate unei cărţi,“ 


APRECIERI CRITICE 


I.V. Şerban: „Povestirea Destinul unei structuri epice (1972, Premiul Academiei) e o lucrare 
de referinţă în teoria genurilor, o monografie a epicului cu analize comprehensive asupra povestirii 
româneşti. Lecturi constructive (1976) este cartea unui inteligent cititor de critică şi proză, care profesează 
o critică de asumare şi interpretare «sub supravegherea conceptelor», argumentând o vocaţie a examenului 
teoretic, ca o orientare: explicită a scrisului său.“ 

Marian Popa: „În teoria literară şi critică, Ion Vlad este adeptul evitării actului critic pe 
operă, văzută ca valoare autonomă, aptă să ofere posibilitatea construcţiei intrinsecului, şi nu să: fie 
determinat de acesta.“ 

Mircea Iorgulescu: „Deşi literatura curentă este urmărită constant de Ion Vlad, aspectele 
concrete şi individualitatea scriitorilor, preocupă pe critic doar într-un fel secundar, ca material ilustrativ. 
Interesul teoretic predomină: foiletonistica e lotul experimental al unui savant de cabinet închis de autor în 
sfera ideilor generale.“ 


(C.B.) 


VULCAN, IOSIF 
(1841-1907) 


VIAŢA ŞI ACTIVITATEA: Publicist, animator al culturii din 
Transilvania, academician, s-a născut la 21 martie 1841, la Holod (Oradea), din 
părinţii Nicolae Vulcan şi Victoria. Studii gimnaziale la Oradea, Facultatea de drept 
şi ştiinţe de stat la Pesta. Pasionat de publicistică, va colabora la diverse reviste de 
limba maghiară. În 1861 colaborează la ziarul de limba română „Concordia.“ În 1862 
a devenit unul din cei doi secretari ai Societăţii „Petru Maior“, a studenţilor din Pesta, 
iar în 1863 „conducător primar“ al revistei „Aurora Română.“ Colaborează la revista 
„Umoristul“ din la Pesta, devenind, în 1865, proprietarul, editorul şi redactorul revistei. 
La 5 iunie 1865 apare la Pesta primul număr al revistei „Familia“ — Foaie 
enciclopedică şi beletristică cu ilustraţiuni, I.V. fiind redactor şi proprietar al acestei 
reviste în care a debutat M. Eminescu şi unde va publica toată viaţa. In 1868 I.V. 
călătoreşte la Bucureşti. În 1870 este întemeiată la Deva „Societatea pentru crearea 
unui fond de teatru român în Ardeal, al cărei secretar este ales I.V. La 25 ianuarie 
1871, este ales membru al Societăţii literare maghiare „Kisfaludy“, discursul său de 

recepţie fiind intitulat Poezia populară română. În 1875 apare la Budapesta revista 
„Şezătoarea“, al cărui redactor responsabil este. Membru corespondent al Academiei 
Române (iulie 1879) şi membru titular (1891), susţinându-şi discursul de recepţie la 
25 oct. 1892, când, la Teatrul Naţional din Bucureşti are loc premiera piesei sale — 
Ştefan Voaă cel tânăr. În 1895 este ales preşedinte al „Societăţii pentru fond de teatru 
român“, care se mută la Braşov. În 1897, la 27 martie, are loc la Teatrul Naţional din 
Bucureşti premiera piesei Gărgăunii dr agostei. 

Susţine înfiinţarea Băncii Bihorene. În 1904 a fost ales preşedinte al w 
literare a Academiei Române. În anul 1906 va face ultima călătorie la București; i 
la 31 decembrie va apare ultimul număr al revistei „Familia“. Moare la Oradea, în 
26 august 1907, la vârsta de 66 de ani. 


OPERA: Versuri: Poezii, 1866; Lira mea, 1882; Scrieri în proză: 
Panteonul român, 1869 — Biografii, portrete ale unor personalități ale timpului; 
Nuvele: Nuvele, 1, I — 1872; III — 1879; De la sate, 1883; Romane: Ranele națiunii, 
1876; Piese de teatru: Mireasă pentru mireasă, 1877, Ruga de la Chiseteu, 1890; 
Ştefan Vodă cel tânăr, 1892; Gărgăunii dragostei, 1897; Soare cu ploaie, Mâța cu 
clopoței, 1898; Însurăţeii, 1903; Culegeri: Român népdalok, culegere de cântece 
populare româneşti, 1877; Memorialistică: Schițe de călătorie, 1982. 


REPERE ASUPRA OPEREI: Nuvelele şi romanele lui L.V., mai puţin 


realizate artistic, surprind, cu oarecare spirit de observaţie şi uşoară ironie lumea 
satelor şi ogoarelor ardelene. Conflictul dintre personaje este conturat însă schematic, 
scriitorul abordând o reţetă mult prea didacticistă. Atmosfera şi stilul simplu, plăcut, 
cald, anunţă proza lui Ion Slavici. Beneficiind de o intrigă previzibilă, simplă, vizând 
situaţii specifice, locale, scrise într-un limbaj colorat şi adeseori plin de haz, comediile 
sale, amintindu-le pe cele ale lui Alecsandri, s-au bucurat de un relativ succes, fiind 
adeseori jucate de trupe de dilctanţi din Transilvania. 

Excelând aşadar în proză prin spontaneitate, vervă, ironie bonomă, mentor 
al unor mari scriitori români — Eminescu, Coşbuc, Goga etc., pe care i-a publicat 
pentru prima dată în revista „Familia“, I.V. rămâne o personalitate de referință a 
culturii româneşti. 

Însemnările sale au un farmec deosebit prin spiritul autenticităţii, al 
spontaneităţii, al atitudinii sale patriotice. Dominate de sinceritate, ele se constituie ca 
adevărate confesiuni prin care comunică, se comunică, dominantă fiind sinceritatea. 
Animat de dragoste pentru locurile transilvane, I.V. afirmă fără ezitări: „Transilvania 
oferă călătorului desfăşurarea cea mai plăcută.“ 

Constantin Cubleşan, în ediţia Schițe de călăzorie împarte aceste însemnări 


în trei cicluri: „Cel dintâi, poate şi cel mai vast, dar nu neapărat şi cel mai important îl constituie 
însemnările datorate excursiilor sale pe meleaguri străine. (...) O altă secţiune o constituie, fără îndoială, 
reportajele realizate din călătoriile efectuate în România (în Moldova, la Bucureşti, la Predeal etc.), ce au 


un timbru aparte al tonalităţii emoţionale a verbului relatării.“ Aceste însemnări de călătoric au 
avut darul de a ţine mereu treaz în conştiinţa cititorului lor sentimentul apartenenţei 
românilor din Transilvania la o naţiune demnă, liberă, capabilă a-şi hotărî singură 
destinele istoriei milenare fără a face propagandă, manifest naţională. „In fine cea de-a 
treia categorie a însemnărilor de călătorie o constituie reportajele deplasărilor sale 
programatice în tot cuprinsul Transilvaniei“, urmărind relevarea naturii, a 

monumentelor istorice aflate pe aceste locuri. Sunt prezentate astfel: Clujul, Alba-Iulia, 
Zlatna, Abrudul, Roşia, Câmpeni, Vidra, târgul de fete de la Găina, mormântul lui 
Avram Iancu şi gorunul lui Horia, Blajul, Răşinarii lui Goga, Sibiul, Banatul, Munţii 
Bihariei, Ţara Făgăraşului, Şimleul Silvaniei etc. Iată câteva fragmente care ilustrează 
spiritul de observaţie, dar şi talentul de cercetător, cunoştinţele sale istorice. 

Despre Cluj, I.V. notează „Clujul unul din cele mai vechi oraşe ale Transilvaniei. 
Originea lui conduce până pe timpul dacilor. Se zice anume că încă atunci a existat acolo o cetate care 
însă dimpreună cu căderea dacilor s-a nimicit. Mai târziu, sub împăratul Claudiu, din ruinele cetăţii 
dacice s-a făcut un oraş nou, care — după numele împăratului — s-a numit Claudia. De aici şi 
Claudiopolis, numele lui modern, latin; precum şi Clusiul românesc.“ 

La Alba Iulia evidenţiază: „Apulum, adică Alba Iulia, a fost mult timp un oraş de frunte 
al coloniilor lui Traian şi a jucat un rol mare în istoria lor, mai ales că aici conducea calea în băile care 
astăzi există în munţii Apuseni. şi care produceau un venit foarte mare Romei. 

Dar întorcându-ne spre secoli mai apropiaţi de noi, care român nu-şi aduce aminte cu mândrie 
naţională, că încă n-au trecut trei sute de ani când gloria română serba triumful său între zidurile acestui 
oraş, când Mihai Viteazul intră învingător între murii acestei cetăţi.“ 

În numărul 30 (XIII), 1877, al revistei „Familia“, anunțând însemnările sale 


de călătorie, le exemplifica cu fragmente despre Abrud şi Munţii Apuseni: „O veche 
şi fierbinte dorință a mea s-a realizat. Am fost la Abrud, am petrecut în Munţii Apuseni ai A TANSVANET, 
am umblat prin locurile memorabile unde bravura națională a făcut să strălucească numele român.‘ 
Succinta descriere a Vidrei din zona Câmpenilor-Alba aduce o serie de date 
despre viața şi îndeletnicirea oamenilor din care nu lipsesc sensibilele notații legate de 
istoria românilor, a marilor personalităţi care s-au mistuit pentru înaltele idealuri ale 


poporului: „Bucuria mea însă atunci ajunse la culme, când auzi că nu departe de acolo, în Vidra 
cealaltă, se află casa în care s-a născut nefericitul nostru martir naţional Avram Iancu. A fi atât de aproape 
de acel loc istoric şi de a nu-l vedea, ar fi fost desigur o lipsă de pietate, de care totdeauna mi-ar fi părut 
rău. Deci numaidecât mă rugai să fiu condus acolo, şi în scurt timp pornirăm cu două trăsuri la acea 
scumpă relicvă naţională.“ 

Reţinem descrierea tradiţionalului târg de fete de pe muntele Găina, ale 


cărui obiceiuri strămoşeşti le surprinde: „Găina este pe piscul cel mai înalt al catenei 
admirabililor Munţi Apuseni, de unde ochiului se oferă o privelişte din cele mai frumoase ce se pot închipui. 
Acolo sus, privirea nu mai dă de stavilă, căci munţii cei mai înalţi se piticesc cu umilinţă jos în vale, ca 
şi fiii în jurul unei mame, ca şi puii sub aripile cloştei. 

Doar tocmai din câuza aceasta se numeşte «Găina». 

' Găina se înalţă între comitatele Alba, Zarand şi Biharia. Din vârful ei se văd nu numai aceste 
comitate, cu nenumăratele lor văi şi dealuri; dar ochii pot să pătrundă până-n depărtările cele mai adânci 
ale Transilvaniei şi Ungariei... Şi cum să nu fie interesant? De numele lui e legată o prea curioasă şi picantă 
tradiţiune. Cine a auzit sau a citit despre Găina, a trebuit să afle şi de renumitul târg ce — se zice — că se ținea 
acolo, acel târg adică se deosebea de toate târgurile obişnuite, căci era un...târg de fete. Locuitorii din felurite 
părţi ale acestor munţi se adunau în o zi de vară cam pe la Rusalii pe Găina şi făceau acolo târg, unde nu numai 
îşi puteau cumpăra toate de ce aveau trebuinţă la casă, dar junii totodată îşi aflau acolo şi mirese, care se 
înfăţişau cu toată zestrea lor şi un preot ce totdeauna se găsea îndemână executa ceremonia cununiei şi juna 
pereche se depărta acasă ca bărbat şi nevastă.“ (...) 

Despre oraşul Brad şi frumosul său gimnaziu, I.V. notează: „Era încă ziuă 
când trecurăm prin Brad, locul memorabil din 1848, aici văzui şi frumosul gimnaziu românesc. Acest 
institut naţional de 4 clase, cu patru profesori, s-a înfiinţat la 1868 prin obligaţiunile împrumutului de stat 
din 1854 din comunităţile zarandane, cari — la stăruința bravilor conducători de atunci ai comitatului — 
fură dăruite spre acest scop. Suma totală fu 58000 fluorini.“ 

Cele mai sensibile pagini le scrie însă inspirate de Gorunul lui Horia şi 


mormântul lui Iancu: „Baiu-de-Criş zace în mijlocul unor locuri istorice importante pentru noi 
românii. Din părţile acestea a ieşit răscoala lui Horia; colo în biserica de la Mesteacăn şi-a adunat oamenii 

acest martir; acolo i-a jurat a sfărâma jugul umilitor şi a lupta pentru egalitate; de acolo a pornit răscoala 
care a încins în foc şi a stropit cu sânge acei munţi şi acele văi: fiecare sat, fiecare munte, deal şi movilă, 
fiecare vale, râu şi pădure a fost teatrul unor întâmplări memorabile, fiecare ar putea să povestească 
episoade interesante din luptele petrecute în ele. 

Aicea trăi Avram Iancu tot restul vieţii sale; acele păduri ascund suspinele lui şi acele râuri au 
dus la vale lacrimile sale: acest ecou repetă plângerile fluierului său jalnic, — şi acest pământ conţine 
acuma coşciugul lui... 

În compania unor personalităţi care au fost Vasile Goldiş, George Pop de 
Băseşti, I.V. descrie locurile Şimleului Sălajului unde se înalţă falnic, curat şi bine 
îngrijit mormântul lui Simion Bărnuţiu. 

Pagini tulburătoare scrie I.V. despre Ţara Făgăraşului, despre locurile 


natale ale părinţilor săi, Şinca-veche „locul meu dorit, satul natal al părinţilor şi proto-părinților 
mei“, 

Comparabilă cu Privelişti din ţară de Nicolae Iorga, prefațată de Zoe 
Dumitrescu Buşulenga, Schițele de călătorie ale lui I.V. au fost publicate sub îngrijirea 
lui Constantin Cubleşan, în 1982. | 

Având un caracter romantic şi subiectiv, adesea retoric, remarcat de însuşi 
memorialistul, însemnările lui I.V. ne poartă în istorie, relevând ospitalitatea oamenilor 
şi a naţiunii noastre. 

I.V. ştie să pună în evidenţă pagini de istorie şi de viaţă care dau 
specificitate spaţiului geografic, istoriei, cu accent pe etnogeneză, pe continuitate, pe 
ideea respectului pentru conservarea valorilor morale etice ale istoriei noastre naţionale. 

Include în însemnări, legende, explicaţii onomastice, impresii despre obiceiuri 
folclorice, despre specificul vieţii oamenilor. 

Stilul este plăcut, curgător, uşor arhaizat fără a face uz de încărcătura 
stilistică care să strice echilibrul, cadenţa, sobrietatea specifică ardelenilor. 

Se degajă un respect pentru oameni şi locuri, o anumită delicateţe şi 
sensibilitate care place, însufleţeşte mai ales când lectura te poartă în spaţii pe care le- 
ai măsurăt şi tu cu privirea şi pasul întorcându-ţi sentimentele de bucurie şi emoție, de respect 
pentru oamenii acestor spaţii şi zbuciumata lor istorie. Emoţia este dublată şi de faptul că 
I.V. poartă cu el memoria anilor 1866, 1867, 1883 — ani de debut şi întâlnire cu cel care 
reprezintă în eternitate: istoria, mitul şi limba românească, Mihai Eminescu. 

lată şi gândurile sale despre capitala românească exprimate în cuvinte de 
emoţionantă vibraţie patriotică: „Bucureşti, Bucureşti! Tu nu posezi grandoarea oraşelor de apus 
şi, totuşi, în ochii mei apari admirabil. Tu nu ai splendoarea lor şi, totuşi, mie-mi străluceşti mai luminos, 
mal incântător. 

Pentru ce? pentru că eşti capitala României.“ 


APRECIERI CRITICE: 


__ George Călinescu: „Vulcan, poet greoi, moralisto-romantic el însuşi, fu încântat de 
sprinteneala stihurilor junelui de 16 ani. El îi publică numaidecât, în numărul din 25 febr. /9 martie 1866, 
De-as avea, prezentând într-o notă pe debutant. 

«Mi-aduc şi acum aminte — scrie Vulcan — cum într-o dimineaţă de februarie primii o 
scrisoare din Bucovina, în care un tânăr — după cum scria — de 16 ani îmi trimitea nişte încercări 
literare. Era tânărul Mihai Eminovici. 

Armonia versurilor şi figurile-i plastice, considerând starea noastră literară de atunci şi îndeosebi ctatea 
tânără a autorului, mă surprinseră şi deschisei cu plăcere coloanele mele acestui nou talent şi poet cu viitor.» 

În entuziasmul meu, grăbit să prezint în numărul cel mai aproape publicului cetitor pe 
Eminescu, cu următoarea notă redacțională: «Deschidem cu bucurie coloanele foii noastre acestui june 
numai de 16 ani, care cu primele sale încercări poetice ne-a surprins plăcut...» 

„E lesne de închipuit emoția lui Eminescu, atunci când, deschizând nr. 6 al revistei, îşi văzu 

poezia şi nota şi citi la Poşta redacţiei aceste rânduri: «Cernăuţi, M.E. şi corespondență am primi cu 
bucurie». 

Acceptă fără cârtire noul nume, care şi lui i se păru mai firesc şi multumind, întrebă pe 
redactor dacă mai putea trimite lucrări. În numărul 8 al revistei (15/27 martie 1866) apăru răspunsul la 
întrebare: «Cernăuţi, M.E/ Vom primi toate cu bucurie, numai te rugăm ca, încât se poate, să scrii după 
ortografia ce o urmăm şi noi». O corespondenţă se stabileşte între poet şi redactor, căci în nr. 10 
(5/17 aprilie 1866), Poşta redacţiunii glăsuia: «Cernăuţi, M.E. Ţi-am trimis epistolă privată». 

Constantin Cubleşan: „Memorialele de călătorie ale lui Iosif Vulcan, presărate cu 
generozitate de-a lungul anilor în paginile revistei Familia, sunt adunate acum, în parte, pentru prima dată 
într-o selecţie tematică, pentru a fi înfăţişate cititorului ca un volum de sine stătător . Ele rezistă cu 
succes exigenţei critice a lectorului modern, uneori surprinzător de moderne, ele însele, propunând 
generaţiilor tinere modelul exemplar al unui scriitor degajat, care prin slova sa, prin publicistica sa de o 
elevată ţinută literară s-a situat necontenit în slujba înaltelor idealuri de unitate şi eliberare naţională ce 
au animat de veacuri toate marile acţiuni ale românilor din Transilvania. Fie şi numai pentru acest fapt şi 
încă avem datoria ca numele lui Iosif Vulcan să-l facem să primească azi rezonanţe vii în conştiinţa 
noastră a tuturor, de pe întregul cuprins al României. l 

Ceea ce nu-i plăcu lui Vulcan fu numele cu terminațiune în ici. Fără să mai întrebe pe autor 
îl schimbă în Eminescu, dând astfel, fără să-şi dea seama, numele celui mai mare poet român.“ 

Lucian Drimba: „E un lucru de mult cunoscut şi de către toţi acceptat că primul pas în 
literatură al lui Eminescu s-a făcut cu ajutorul lui I. Vulcan iar prima pătrundere a numelui şi poeziei sale 


în circuitul general al literaturii, în masa cititorilor de pe cele două versante ale Carpaţilor, s-a produs 
datorită revistei Familia.“ 


(C.B.) 


VULCĂNESCU, MIRCEA 


(1904-1952) 


VIAȚA ŞI ACTIVITATEA: Filozof, sociolog, economist, 


profesor de etică, M.V. s-a născut la 3 martie 1904, la Bucureşti şi s-a stins din viaţă 
la 28 octombrie 1952, la închisoarea din Aiud. Tatăl său, Mihai Vulcănescu a fost 
inspector financiar, originar din Oltenia, iar mama sa, Maria (născută Tonescu), era 
casnică. Între 1915-1918 urmează cursurile gimnaziale, iar în toamna anului 1921 
începe studiile universitare, la Facultatea de Litere şi Filozofie şi la Facultatea de Drept 
din Bucureşti. Participă la întemeierea Asociaţiei studenţilor creştini din România, 
colaborând activ la „Buletinul A.S.C.R.“, formându-şi personalitatea sub influenţa 
profesorilor Dimitrie Gusti şi Nae Ionescu. 

Face armată ca voluntar la Şcoala Militară de geniu din Bucureşti (1923-1924). 

Absolvent al Facultăţii de Litere şi Filozofie din Bucureşti cu o teză de 
sociologie, participă la prima campanie sociologică organizată de prof. D. Gusti la 
Goicea-Mare (jud. Dolj). În aprilie 1925 îşi ia licenţa şi în drept, iar în noiembrie 
pleacă la Paris pentru a-şi desăvârși studiile în sociologie, ştiinţe economice, drept, 

precum şi în scopul pregătirii doctoratului. În 1927 îşi obţine aici diploma de studii 
superioare de doctorat în ştiinţe economice şi politice. 

Revenit în ţară, în 1928, participă la campania monografică care are loc la 
Fundul Moldovei, precum şi la cele ce se vor desfăşura la Drăguş (1929), Runcu 
(1930), Cornova (1931) şi din nou la Drăguş (1932). 

La | octombrie 1929, este numit asistent de sociologie la Catedra de 
sociologie, etică şi politică a profesorului Dimitrie Gusti; din 1930 va fi asistent de 
etică şi va face seminarii de etică sistematică şi de istorie a eticii până în 1944, 
predând timp de 10 ani cursuri de economie politică şi de ştiinţe juridice, de statistică 
morală etc. la Şcoala Superioară de Statistică şi la Şcoala Superioară de Asistenţă 
Socială. * 

Face parte din colectivul de redacţie al Revistei de arte, litere şi filozofie 
„Criterion“, alături de Petru Comarnescu, Ion Cantacuzino, Henri Stahl, Mircea Eliade, 
Constantin Noica şi alţii; va ţine conferinţe în cadrul simpozioanelor Asociaţiei de 
arte filozofice şi litere „Criterion“ vorbind despre: André Gide, călăuză a vieţii 
interioare, Istorismul prin resemnare în spiritualitatea tinerei generaţii etc. 

Sub semnătura Veritas; va ţine cronica actualităţii externe în revista 
„Prezentul.“ 

M.V. va deţine, începând cu 1929, diferite funcţii în cadrul Ministerului de 
„Finanţe, de la referent la director general, iar, din ianuarie 1941, subsecretar. de stat în 
guvernul condus de Ion Antonescu. A fost director al Direcţiei Vămilor (1935), director al 
Datoniei Publice (1937); preşedinte al Casei Autonome a Fondului Apărării Naţionale, 
conducând prin delegaţie şi Casa Autonomă de Finanţare şi Amortizare (C.A.F.A). 

| Face parte din Comisia mixtă româno-bulgară pentru retrocedarea către 
Bulgaria a Cadrilaterului, Tratat semnat la 7 sept. 1940. 

După răpirea Transilvaniei de Nord, prin Dictatul de la Viena, M.V. va 
prezenta la postul naţional de radio Gânduri pentru jalea şi nădejdea ceasului de 
acum. Cuvinte pentru fratele rămas departe. 

După înfiinţarea Institutului de Cercetări Economice „Virgil N. Madgearu“ 
(12 iunie 1941), M.V. va susţine expuneri foarte documentate şi apreciate de 
contemporanii lui. 

Între 1941-1944 editează, împreună cu Constantin Floru şi Constantin Noica, 
patru cursuri universitare ale profesorului Nae Ionescu; îngrijesc „Anuarul de filozofie“, 
Culegere de studii şi texte: În volumul al doilea îşi va publica studiul Dimensiunea 
românească a existenţei. 

| O dată cu arestarea lui Ion Antonescu şi demiterea întregului guvern, revine 
ca director la Datoria Publică; începe să lucreze la teza de doctorat: Problemele 
economiei româneşti după al doilea război mondial. În august 1946 a fost consultat 
de Ministerul de Finanţe în vederea tratativelor de pace de la Paris: la 30 august este 
arestat şi închis la Văcăreşti; la 15 ianuarie -1948 a rostit în faţa Curţii de Apel 
Bucureşti, un discurs de patru ore, o pledoarie amplă de apărare păstrată în manuscris 
şi publicată ulterior sub titlul Ultimul cuvânt (într-o ediţie îngrijită de Marin Diaconu, 
Humanitas, Bucureşti 1992). 

Este condamnat la 8 ani temniţă grea, degradare civică şi confiscarea averii. 
La 28 octombrie 1952 se stinge din viaţă în închisoarea de la Aiud, fiind înmormântat 
în cimitirul de pe Dealul Robilor, din marginea Aiudului. 

| Rostirea de suflet: „Să nu ne răzbunaţi“ rămânea un testament al unei 
personalităţi lucide din care se desprinde atitudinea superioară a unui spirit supus unui 
destin pe care şi-l înţelege, aşa încât mesajul său poartă amprenta unei personalităţi 
deosebite, a unei demnități fără de care secolul XX şi cele care vor urma nu pot fi înţelese. 

„Patru ani mi-am cercetat toate actele, căutând să aflu, în activitatea mea 
publică, unul de care m-aş putea căi. N-am găsit! 

În asemenea condiţii, Onorata Curte poate să hotărască în privinţa mea, orice! 

Un singur lucru o pot asigura de pe acum, când am încă integritatea mea 
corporală şi a facultăţilor mele sufleteşti că până în ultimul meu ceas o să dorm bine! 

Onorată Curte, 

Termin, rugându-vă să mă ieraţi că am abuzat de timpul Domniilor voastre 
şi că am spus lucrurilor pe nume. | | 

Dar, eu cred în Adevăr şi ştiu că nu e putere în lume mai mare decât Adevărul! 

Să vă ajute Dumnezeu, domnilor judecători, să fiţi nu judecători drepţi, ci 
judecători Adevăraţi! . 

Am zis!!!“ 


OPERA: Omul românesc (Conferință rostită în primăvara anului 1937, 
în ciclul organizat la Fundația universitară „C.N. Vasiliu-Bolnavu“ din București); 
Ispita dacică (Conferinţa rostită la 31 mai 1941 la Sala Dalles din Bucureşti într-un 
ciclu organizat de Comitetul de iniţiativă pentru dezgroparea .cetăţilor dacice din 
Munţii Orăştiei; de reţinut că în cadrul ciclului respectiv au mai conferenţiat: la 18 
mai S. Mehedinţi: Ideea dacică în cugetarea geografică românească; la 20 mai C. 
Daicoviciu: Spaţiu şi popor dacic; la 24 mai, Ion Conea: Virtuţile eterne ale Daciei şi 
„la 28 mai Dan Botta: Spiritul dacic în lume), publicată de Vasile Vetişeanu în 1987 în 
„Revista de istorie şi teorie literară“ (anul XXXV, nr. 3-4, iulie-decembrie). Existenţa 
concretă în metafizica românească, text inedit elaborat în 1943-1944 ca prelungire a 
problematicii din Dimensiunea românească a existenţei; Dimensiunea românească a 
existenţei (Conferinţă rostită la 10 ianuarie 1943, la Ateneul Român din Bucureşti), 
publicată în Izvoare de filozofie. Culegere de studii şi texte, II (1943, lucrare îngrijită 
de Constantin Floru, Constantin Noica şi Mircea Vulcănescu, Bucureşti 1944. Textul 
republicat integral de Eugen Simion în Caiete critice nr. 1-2, 1983). Fragmente din text 
au fost publicate în „Vatra“, febr. 2982, sub titlul Ființa fiinţei, în „Ramuri“ dec. 1981, 
în „Curierul Românesc“, ian.—febr. 1990 sub titlul Dreptul de a fi români în fața 
spiritului pur; Nae lonescu, aşa cum l-am cunoscut, Humanitas, 1992. Logos şi eros, 
în metafizica creştină (publicată în Floarea de foc, în 1932 şi în Ideea românească 
1935); Creştinismul în lumea modernă (Conferinţă ţinută la 7 aprilie 1940 la Sala 
Dalles din Bucureşti, publicată în Prodromos, Paris, febr. 1967 — martie 1968). Două 
tipuri de filozofie medievală (publicat în Izvor de filozofie, Culegere şi texte, I. 1942); 
Logos şi Eros; Creştinul în lumea modernă; Două tipuri de filozofie medievală, cuvânt 
înainte şi Notă privitoare la ediţia Marin Diaconu, Editura Paideia, 1991: Dimensiunea 
românească a existenţei, ediţie îngrijită de Marin Diaconu, Editura Fundaţiei Culturale 
Române, 1991; Ultimul Cuvânt, ediţie îngrijită de Marin Diaconu, Humanitas, 1992. 

REPERE ASUPRA OPEREI: Personalitate marcantă a perioadei 
interbelice, împreună cu Emil Cioran, Mircea Eliade, Petru Comarnescu, Dan Botta, 
Paul Sterian, Petre Pandrea, Constantin Noica, Octav Băncilă (1897-1979); discipoli 

ai lui Nae Ionescu, reprezentanţi ai trăirismului, M.V. se înscrie prin capacitatea de 
gândire şi creaţie în linia savanților care au pus pecetea personalităţii lor asupra culturii 
române şi universale, cum sunt: D. Cantemir, B.P. Haşdeu, A.D. Xenopol, V. Pârvan. 

Deşi restrânsă, opera lui M.V. este substanţială şi conduce la înţelegerea 
viziunilor interbelice, a unor personalităţi — cum sunt: Lucian Blaga, C. Rădulescu- 
Motru, Mircea Eliade, C. Noica, Nae Ionescu, Vasile Băncilă etc. privind conceptul 
despre spirituălitatea românească; în acest sens, reținem afirmaţia lui Marin Diaconu, 
în studiul care deschide volumul Dimensiunea românească a existenței — Un model 
ontologic al omului românesc: „O investigaţie a unor astfel de concepte ca cele de «Insul», «Firea» 
«Chipul» în spiritualitatea românească ar merita o atenţie specială a unui harnic şi talentat cercetător şi 
gânditor tânăr. Semnalez aci, alături, desigur, de textele vechi ale culturii române, pe N. lorga cu: Originea, 
firea şi destinul neamului românesc (în Enciclopedia României, 1, Bucureşti, 1938), pe Ovidiu Papadima, cu 
studiile Fața omenească a firii şi Firea — eterna prietenă a omului, din volumul O viziune românească a lumii 
(Bucureşti, 1941), pe D. Stăniloaie, cu Buna-cuviinţă, formă a nobleţei. Gânduri despre firea românească (în 
«Ramuri», nr, 3, 15 martie 1986) sau chiar pe Tudor Arghezi, cu splendida poezie Mă uit, în care dezvoltă 
sentimentul metafizic tragic al vieții, al întrebării celei mari: «Cu ce să plătesc nefire şi fire?“ 


După 1937, M.V. elaborează un model ontologic al tipului de român, 
conturat îndeosebi în Omul Românesc, Ispita dacică, Existenţa concretă în metafizica 
românească. Prin Dimensiunea românească a existenței M.V. avea să dea răspuns 
unor fundamentale întrebări asupra originalității existenţei româneşti. Marin Diaconu 
foloseşte în analiza sa propriul: argument al autorului, cu valoare de crez artistic şi 
spiritual, reproducând Dedicaţia lui Emil Cioran şi răspunsul acestuia adresat lui 
Mircea Vulcănescu: „Lui Emil Cioran, / Celui darnic de schimbarea la faţă. / acest 
răspuns / din perspectiva veşniciei româneşti“ — şi răspunsul lui Cioran din scrierea 


datată 3 mai 1944: „Dacă evenimentele n-ar fi aşa cum sunt şi cu n-aş fi buimăcit de ele, m-aş apuca 
să scriu complementul negativ al acelei superbe Dimensiuni, în umbra căreia puţinătatea mea se desfată, 
neînstare să reziste măgulirii. 


Cum aş putea asista pasiv la o dedicație înscrisă sub cea mai substanţială tălcuire a 
întâmplării valahe? Dacă răul din mine va fi odată atât de lucid pe cât a fost binele în tine, mă voi sforţa 
să întunec puţin icoana Mioriţei, să vorbesc şi de gălbeaza ci. După ce-am citit studiul tău, în acest 
Cartier Latin în care putrezesc glorios de şapte ani, îmi ziceam că n-aş avea totuşi nimic de adăugat dacă 
el s-ar fi terminat cu o analiză a adagiului fatal: «n-a fost să fie» —, care-mi pare a fi cheia tuturor 
neizbutirilor noastre şi formula în sine, a oricărei ursite.“ 


M.V. urmăreşte: „detectarea şi dezvăluirea determinaţiilor perene, 
«vecinice», «dimensiunea» şi nu diversele dimensionări, fatalmente limitate.“ 

Şi, continuă Marin Diaconu în studiul amintit mai sus: „Strădania de a determina 
chipul «etern» românesc de a înţelege lumea, faţa noastră spirituală, se înscrie în preocupările de tipologie 
a culturii. O asemenea cercetare este maximum de angajată, căci prin gândurile conturate ne aflăm «în 
centrul împărăției româneşti  adevărate;împărăţia valorilor româneşti. Căutăm — precizează 


Vulcănescu — axa de orientare a spiritului românesc în Existenţă şi raţiunea prin care ne justificăm dreptul 
de a fi români în faţa spiritului pur».“ 


M.V. se remarcă prin claritatea şi logica argumentaţiei, făcând, în acelaşi 
timp, dovada unei impecabile stăpâniri a noţiunilor, a limbii române, într-o cadență 
de o rară solemnitate, în concordanţă cu gravitatea celor analizate şi a concluziilor degajate. 

Proiectată să vadă lumina tiparului în colecţia Carte cu semn, ca debut 
editorial 1932, ceea ce nu s-a mai întâmplat (după informaţiile lui Marin Diaconu) în 
Logos şi eros, M.V. detinea prin Logos — dragostea lui Dumnezeu, darul lui, suferinţa 
lui pentru oameni, iar prin Eros — dragostea firească, dragostea oarbă.Prin cele 
3 cazuri Logos şi Eros în metafizica creştină, Creștinismul în lumea modernă, Două 

tipuri de filozofie medievală, M.V. avea să-şi aducă contribuţia lui în spiritualitatea 
românească pe dimensiunea metafizicii religiei, a creştinismului în genere şi care 
mai germinează după sublim.“ 

Marin Diaconu mărturiseşte în finalul Cuvântului înainte: „Prin ediţia de faţă 


noi doar ridicăm un văl ce acoperea acest bob metafizic. Fie o ploaie bună şi un ins către care să se 
îndrepte faţa spiritului românesc, spre a se rodi o mare şi durabilă creaţie speculativ-filozofică « A 
Vizionarismul lui M.V. este relevant în partea de încheiere a eseului creştin: 
„E adevărat că, după, cum am văzut tomiştii nu sunt prea clari în acest punct, că şi ei recunosc că 
această trecere se face prin Dragoste, dar adaugă ei, e vorba de dragostea în Duhul Sfânt. 
Şi aici e totul; Căci una este dragostea de jos în sus: dragostea firească, oarbă, Eros şi alta este 
dragostea de sus, darul lui Dumnezeu, îndurarea lui de creatură, Logos.“ 


Prin tomişti M.V. întelege adepţii lui Toma D'Aquino — (1225 — 1274), 
teolog şi filozof medieval, canonizat la 1323 care, încercând să dea o formă 
raţionalistă filozofiei ca ice, a căutat să realizeze o sinteză între avitalism şi gândirea 
creştină căreia însă filozofia îi era subordonată. 

Sistemul său a fost racordat ca filozofie oficială a catolicismului. În 
Creştinismul în lumea modernă, M.V. afirmă: „Nu trebuie să ne înşelăm. Vremea ce vine nu 
e o vreme de triumf pentru creştinism. Cum n-a fost nici cea care pleacă. (...) 

S-a schimbat numai sensul ispitelor! 

Puterile celor ce intră în acest apocalips sunt numărate: Nimic mai primejdios decât să intri-n 
el naiv şi fără să ştii ce te aşteaptă.“ 

Şi în Două tipuri de filozofie medievală, schița unui conflict de ordin 
problematic: „Înţelegem acum rostul celor două cununi, cu care ne-a întâmpinat vedenia filozofică a 
paradisului dantesc. Sunt cele două căi ale sufletului omenesc, pe care acesta se înalţă, pendulând, în 


contrapunct, spre izvorul vieții întregi care e iubirea ziditoare a lui Dumnezeu, acel «Amor che muove il sole 
e laltre stele», cu care sfârşeşte Dante.“ 


Eseul memorialistic — Nae Ionescu aşa cum l-am cunoscut — a văzut 
lumina tiparului după patruzeci de ani de la moartea lui M.V. 
El se deschide cu Amintiri universitare urmată de multe asemenea notații ce 


„încă 


învie o lume prin care M.V. a trecut: i 


„Prima întâlnire. Peste Nae Ionescu am dat, întâia oară, într-o miercure din primăvara anului 
1920 sau 1921. Eram în clasa a VI-a ori a VII-a de liceu. (...) 

Aflând că Vașile Pârvan, bolnav, nu-şi ține cursul în acea zi, ca să nu-mi pierd timpul în zadar, 
am coborât în sala a XVIII-a, în care ascultam, câteodată, pe seară, discursurile din seminariile lui Mihai 
Dragomirescu. 

Peste puţin timp, a intrat un tânăr lung şi uscat, cu nişte ochi care atunci mi s-au părut negri, 
şi a făcut o lecţie extrem de abstractă, dar în acelaşi timp extrem de clară, despre principiul uniformităţii 
în ştiinţele naturale, Nu-l mai văzusem pân-atunci şi nici nu mai auzisem de Nae Ionescu. Dar m-a 
impresionat coerenţa gândirii lui şi mai ales expresivitatea gestului lui cu mâna dreaptă.“ 


APRECIERI CRITICE: 


Emil Cioran: „[...] Cu cât mă gândesc mai mult la tatăl dumitale, cu atât îmi apare că el 
era o excepţie ameţitoare, că tot aşa şi el trebuie să fi înlăturat prin vreo minune blestemul nostru al 
tuturor. Poate să pară nebunie să afirmi despre un spirit cu adevărat universal că nu gustase din fructul 
blestemat. Totuşi, aşa trebuie să fie — căci ştiinţa lui prodigioasă era îmbinată cu o aşa mare curăţie, 


încât n-am întâlnit niciodată una asemănătoare. Păcatul strămoşesc, vădit în noi toţi, nu se arata în el, | 


în el care era atât de bine legat în trup şi în care se adăpostea, paradox miraculos, un sfânt ieşit dintr-o 
icoană. De-ar fi vorbit despre finanţe sau despre teologie, din el izvorau o putere şi o lumină pe care nu-mi 
este dat să le pot defini. Nu vreau să fac din tatăl dumitale un. sfânt, dar era, într-un fel. Gândeşte-te că 
el, înconjurat de, autori, nu a năzuit niciodată să fie unul, că voinţa de a avea un nume îi părea de 
neconceput, că în nici o clipă nu a fost ademenit de glorie, această ispită a omului căzut şi care roade 
pe toţi muritorii, afară de câţiva izolaţi care au regăsit nevinovăția la extremităţile spiritului. Nu cred că 

va fi fost vreodată nici măcar de departe atins de ideea nesănătoasă de a fi un «neînțeles». 
la nimeni şi nu ura pe nimeni. Potrivnic ideii înseși de a se pune în valoare, el nu se străduia ş 
nimeni. Potrivnic ideii înseşi de a se pune în valoare, el nu se străduia să fie — era. Într- 
acces de furie împotriva a ceea ce numeam eu pe atunci «neantul nostru natal» 
fusesem în stare să dăm lumii nici măcar un sfânt, îmi răspunse cu blândeţea obişnuită care, de data 
aceea, lăsa să străbată o oarecare vehemenţă: «Ar fi trebuit să vezi pe baba pe care am cunoscut-o într-un 
sat îndepărtat, al cărei genunchi lăsaseră urme pe pământul colibei ei, de atâtea mătănii ce făcuse. 
Adevărata sfinţenie n-are nevoic să se arate şi să fie recunoscută. (...)»4 

EI, atât de deschis, atât de pregătit să înţeleagă totul, nu era totuşi menit, prin firea lui, să 
conceapă iadul, şi încă mai puţin să coboare în el. 

Ceea ce ţin să-ţi spun e că, dintre toate spiritele pe care le-am iubit şi admirat, nici unul nu mi-a 
lăsat, ca tatăl dumitale, o amintire atât de fortifiantă; ajunge să-mi amintesc de imaginea lui, de o 
_Tăscolitoare limpezime, pentru ca dintr-o dată să găsesc un rost nebuniei de a fi şi să mă împac cu 

lumea de aici.“ (Scrisoare către Elena-Maria-Viorica Vulcănescu) 


Mircea Eliade: „(...) Nu ştiai ce să admiri mai întâi: nestăvilita lui curiozitate, cultura lui 
vastă, solidă, bine articulată, sau inteligenţa lui, generozitatea, umorul sau spontaneitatea cu care-şi trăia 
credinţa şi iscusinţa cu care şi-o tălmăcea. Nu cred c-am întâlnit alt om înzestrat cu atâtea daruri. Şi nici 
altul care să-l întreacă în modestie. Am cunoscut, desigur, savanţi care se încumetă să citească în treizeci 
de limbi, sau stăpânesc în de-amănuntul istoria unei ţări sau a unui continent, sau au pătruns toate tainele 
fizicii şi matematicilor, sau înţeleg nenumărate sisteme filozofice. Dar mintea lui Mircea Vulcănescu era 
altfel alcătuită. După ce-l cunoşteai mai bine, înțelegeai că dacă ar fi trebuit, ar fi putut şi el învăţa 
treizeci de limbi, sau istoria unui continent, sau matematicile superioare. Îl interesa tot. Mai mult: înţelegea 
— şi-ţi explica — de ce-l interesează cutare sau cutare disciplină, un anumit autor sau o anumită operă. (...) 

Explicaţia era totuşi simplă: ca şi Nae Ionescu, profesorul şi învățătorul lui, Mircea 
Vulcănescu credea în Viaţă şi privea cu interes şi simpatie orice nouă creaţie a Vieţii, pe orice plan s-ar 
fi realizat ca: social, politic, cultural. Pentru el, neamul românesc, organizaţia statală care poartă numele 
de România, cultura românească, atât populară cât şi savantă, cu tot ce cuprindea şi implica ea — toate 
- acestea aveau, înainte de toate, meritul de a exista, de a fi vii. (...) 

Când au venit încercările, Mircea Vulcănescu le-a primit senin şi încrezător; într-un anumit 
fel, misterios, se integrau vieții lui religioase. În câteva zile — a pierdut tot: avere, glorie, situaţie socială 
şi academică, familie, libertate. Dar a rămas acelaşi. Nu s-a îndoit şi nici n-a tăgăduit; a continuat să 
mărturisească cu aceeaşi senină fermitate credinţa şi încrederea lui de totdeauna. Alţii, care i-au fost mai 
aproape, vor povesti în de-amănuntul, aici sau altădată, viaţa pe care a trăit-o Mircea Vulcănescu în 
temniţă. Ce ştim cu toţii, ne e de-ajuns ca să înţelegem cât de totală i-a fost victoria. Victorie împotriva 
călăilor desigur, dar mai ales victorie împotriva Morţii. 

Pentru că ştim cum a murit! Iar ultimul lui mesaj din temniţă, adresat fiecăruia din noi, a fost 
acesta: «Să nu ne răzbunaţi!»...“. (Chicago, nov. 1967, Trepte pentru Mircea Vulcănescu) 

Constantin Noica: „[...] Era inima şi temeiul în grupul ce-şi spunea «generaţia tânără», 
deşi se manifesta în public cel mai puţin. Dacă Mircea Eliade era socotit «şeful» generaţiei (dinainte de 
abdicarea ei de la pură cultură şi pierderea în dezbinarea politică), Mircea Vulcănescu era cel care o 
legitima în adânc, aşa cum a făcut-o în conferinţa despre generaţia tânără, ţinută ca purtător de cuvânt 
al ei împreună cu Mihail Manoilescu, omul politic matur şi doritor poate s-o anexeze politic. Când, puţin 
după aceea, Paul Morand a vizitat Bucureştii, despre care a şi scris o carte, tânărul care avea să-i facă 
o impresie deosebită, cum scrie în cartea sa, era tocmai el. Cu toţii l-am fi ales pe el să ne reprezinte nu 
numai în faţa generaţiilor vechi sau a străinilor, dar şi în faţa oricărei instanţe şi a Marelui Suăin. 
Gândindu-mă că l-aş alege pe Goethe să ne reprezinte, ca un Noe al timpurilor mai noi, înaintea bunului 
Dumnezeu, avea să-mi treacă prin minte şi chipul lui Mircea Vulcănescu. Avea ceva de Noe în el. Ar fi 
ştiut să umple cum trebuie o arcă. (...) 

Între timp istoria se rostogolea mai departe şi el comenta evenimentele cu un ochi rece de expert 
al războiului. (...). , A 

Câteva luni după aceea, când ştia bine că este ameninţat ca fost şi actual demnitar, a început 


Nu râvnea 
i nu ura pe 
o zi când, într-un 
„ îi spuneam că noi nu 


să ne cheme la Direcţia vămilor, unde revenise, spre a discuta Hegel. Nu putea fi vorba de discuţie, căci 


el făcea aluzie la tot ce este «fluiditate» hegeliană. Dragomir spunea un lucru pentru hegelianism, el aducea 
în replici cinci contraargumente. Din nou «teologizam», şi era admirabil. Dar era perfect lucid în ce priveşte 

situația sa şi-a altora, iar într-o zi, după o discuție, să spunem, cu privire la ierarhiile îngereşti în opoziție 
cu dialectica helegiană, ne-a dus într-o odaie alăturată, a ridicat capacul unui cufăr plin cu dosare şi ne-a 
spus: «aici sunt toate piesele justificative pentru cuvântul meu de apărare în procesul ce mi se va face». 

Marin Diaconu: „Mircea Vulcănescu, format la şcoala lui Dimitrie Gusti şi la cea a lui Nae 
Ionescu, este unul dintre reprezentanţii de frunte ai «tinerei generaţii» interbelice, care a dat culturii române 
pe Constantin Noica, Mircea Eliade, Dan Botta, Paul Sterian ş.a. El s-a impus ca filozof, sociolog, economist, 
profesor de etică, realizându-se ca o personalitate complexă a culturii române. 

Deschiderea sa filozofică a mers de la filozofia antică, prin cea medievală şi cea modernă. 
până la filozofia contemporană, de la cea universală la cea românească, de la metafizică la etică sau 
la filozofia religiei, de la ontologia generală la ontologia regională. 

Rădăcinile concepţiei filozofice a lui Mircea Vulcănescu se află în lumea românească; el 
se străduieşte să contribuie la determinarea antologică a «omului românesc», a «ispitelor» acestuia, a 
fundamentelor perene pe care se înalță şi devine această lume românească a specificului ei în ansamblul 
umanităţii. Cercetările şi coordonatele desprinse de el se înscriu în continuitatea determinărilor şi 
descrierile date de C. Rădulescu-Motru, Dumitru Drăghicescu, Vasile Pârvan, Lucian Blaga, Dan Botta, sau 
Vasile Băncilă, premerg celor realizate, de Ştefan Bârsescu, Ovidiu Papadima, Anton Dumitriu sau Athanasc 
Joja şi, într-un mod specific, li se corelează cele ale lui Constantin Noica. (...) 

Puternic înrâurit de profesorul de filozofie Nae Ionescu, îndeosebi în anii studenţiei, în contact 
viu cu cercul neotonist de la Paris al lui Jaques Maritain, poate şi sub influenţa vieţii spirituale din cadrul 
Asociaţiei Studenţilor Creştini din România şi a unei experienţe esenţiale («accidentul» de la Pasărea), dar 
şi sub influenţa spiritului speculativ, Mircea Vulcănescu s-a orientat îndeosebi către metafizica religiei. (Aşa 
cum în cadrul şcolii sociologice a lui Dimitrie Gusti a fost metafizicianul şcolii, dar cu un acut spirit practic. 
spirit revărsat şi către un oficiu de studii sau în cadrul Ministerului de Finanţe, unde a ajuns subsecretar 
de stat în anii ultimului război mondial). 

Ion Negoiţescu: „În dimensiunea românească a existenței (1943), Mircea Vulcănescu 
deduce specificul nostru naţional pe temeiul semanticii filozofice care de la Iorga încoace începe a deveni 
tradiţie. Apar astfel la lumină, cu prospeţime şi fineţe expuse de Mircea Vulcănescu, trăsături sensibile 
alcătuind etosul «românesc», precum sentimentul vastei solidarităţi a tuturor elementelor universului între 
ele, sfera morală confundându-se cu sfera cosmică, încât ideea gânditorilor medievali că universul e o carte 
de semne şi că toate lucrurile au un sens se impune acum fiecăruia prin etnia vie şi activă. Între natural 
şi supranatural, între real şi mitic, între lumea de aici şi cea de dincolo s-a produs o neîntreruptă osmoză. 
Acesta ar fi fatalismul românesc, înţeles ca integrare a făpturii în ritmul universal.“ 

(C.B.) 

XENOPOL, ALEXANDRU D. 
(1847-1920) 


VIAŢA ŞI ACTIVITATEA: Istoric, sociolog, economist, filozof, s-a 
născut pe 23 martie 1847 la Iaşi. Bursier al.„Junimii“ la Berlin (doctoratul în drept) 
şi la Giessen (doctoratul în filozofie). Începând cu anul 1883, a fost profesor de istoria 
românilor la Universitatea din laşi. A condus revista „Arhiva“ (1894-1903; 
1906-1908). Între 1888 şi 1893 tipăreşte Istoria românilor din Dacia Traiana, la care 
a lucrat douăzeci şi şase de ani. În 1889, tipăreşte, la Paris, Les principes 


fondamentaux de l’histoire, ulterior tradus în română, pentru ca, revizuit şi îmbogăţit, - 


să-l retipărească cu titlul: La Théorie de l’histoire. În anul 1893 (11 martie) a fost ales 
membru al Academiei. Române. A fost membru corespondent al Institutului Franţei şi 
profesor onorific la Sorbona. i | 
OPERA: /storia românilor din Dacia Traiana, în 14 volume (rezumată în 
limba franceză în două volume, în anul 1896; Histoire des Roumains de la Dacie 
Trayane, prefațată de Alfred Ramboud) primind Premiul Academiei Franceze. A 
elaborat numeroase studii de istorie, filozofie, sociologie, economie: Studii economice, 
1879; Războaiele dintre ruşi şi turci şi înrâurirea lor asupra ţărilor române 
(2 volume), 1880; Une énigme historique: Les Roumains au Moyen-Age, 1885, Paris; 
Istoria partidelor politice în România, 1910; Românii şi Austro-Ungaria, 1914. 
REPERE ASUPRA OPEREI: Lucrările de istorie, sociologie, 
economie şi filozofie, ce s-au bucurat de un mare răsunet european, au marcat 
importanţa contribuţiei româneşti în aceste domenii, relevând un creator de o 


remarcabilă originalitate. Dacă ISTORIA ROMÂNILOR DIN DACIA TRAIANĂ, 


excelând ca obiectivitate ştiinţifică, este prima sinteză completă a istoriei noastre 
naţionale, LA THEORIE DE L'HISTOIRE îl situează pe A.X. printre fondatorii 
filozofiei istoriei, ridicând ştiinţa românească la nivelul celei europene şi demonstrând, 
alături de filozofii germani W. Windelband şi H. Rickert, caracterul ştiinţific şi 
sistematic al istoriei. l 

| În ansamblul activităţii lui A.X. preocupările literare au o pondere mai mică, 
dar ideile sale despre actul creaţiei literare dovedesc înţelegerea profundă a caracterului 


naţional pe care trebuie să-l aibă opera literară. Remarcă legătura dintre literatura 


cultă şi folclor, evidențiind necesitatea studierii şi culegerii exacte a producţiilor 
populare — inepuizabilă sursă de inspiraţie pentru scriitori. l l 
* Dacă despre viața şi gândirea istorică şi filozofică a lui A.X. s-a scris mult 


şi documentat, fiind apreciat ca savant şi filozof de renume mondial, despre activitatea 

lui didactică, despre concepțiile sale pedaogice, referințele au fost mult mai puține. 
Este exact ceea ce încearcă să facă Şt. Bârsănescu, în Medalioanele sale. 

Ca un exemplu de înaltă oratorie, de spirit lucid, de intuiţie şi înţelegere a valorilor 
naţionale, vom reproduce câteva fragmente din răspunsul pe care A.X. îl dă la Discursul de 
recepție la Academie, (1911) ţinut de N. Iorga, fostul său elev şi din propriul Discurs de 
recepție, rostit în 1895. De remarcat fraza simplă, armonioasă, elegantă, viguroasă, vibrând 
însă de emoție atunci când se referă la necesitatea afirmării noastre naţionale. 

„Salut în d-l Neculai Iorga pe unul din cei mai de seamă reprezentanţi ai Ştiinţei istorice de la 
noi din ţară, şi îl întâmpin cu atât mai mare plăcere, cu cât am avut norocul a-l număra între elevij mei 
la Universitatea din Iaşi. D-sa se dădusc pe atunci studiilor clasice, stăpânind cu multă destoinicie limbile 
elenă şi latină şi dacă mintea d-sale s-a întors către cercetările istorice, cred că şi prelegerile mele l-au 
îndrumat spre această schimbare. De la început şi întotdeauna am ţinut foarte mult la fostul meu elev, chiar 
şi în răstimpul când oarecari neînţelegeri se iviseră între noi, cum a dovedit-o purtarea mea faţă de d-lui; 
bunăoară în raportul ce l-am făcut Academiei asupra manuscrisului său Istoria literaturii române în 
secolul al XVIII-lea; căci eu pururea am pus adevărul mai presus de relaţiile personale, care sunt 
schimbătoare şi trecătoare, pe când adevărul e veşnic.“ l 

Subliniind memoria formidabilă a lui Iorga, A.X. spunea: „De aceea eu totdeauna 
regretam că d-ta nu făceai parte din Academia Română, cum regret că nu fac parte din ea alţi oameni 
de valoare în deosebite ramuri ale activităţii intelectuale şi mai ales pe tărâmul literar şi mi-am dat silinţele 
pentru a te lua în sânul nostru. (...) Şi această activitate a d-tale nu va putea decât să sporească, când vei 
contribui cu vastele d-tale cunoştinţe, cu talentul d-tale, cu puterea d-tale de muncă la îmbogățirea 
tezaurului de adevăr, de bine şi de frumos pe care cel mai înalt aşezământ al României este însărcinat a-l 
aduna în sânul ei. Să fii binevenit între noi, d-le Neculai Iorga!“ 

Pentru a ilustra talentul oratoric marcat de rigoare şi ţinută intelectuală, cu un spirit 
deosebit în evidenţierea trăsăturilor de caracter ale lui M. Kogălniceanu, dăm fragmente din 


Discursul de recepţie la Academia Română — rostit la 17 martie, 1895 de A.X. 
` „Onoraţi colegi, 

Bărbatul ce sunt chemat a înlocui în acest corp învăţat, a umplut cu înalta lui personalitate mai 
bine de 50 de ani din istoria neamului românesc. Literator distins, istoric fruntaş, mare orator şi încă mai 
mare om de stat, Mihail Kogălniceanu a fost una din acele naturi alese, cu greu încap câte două alăturea 
într-un veac; pentru care timpul cât l-a trăit a fost prea scurt, şi spaţiul în care i-a fost învoit să se miște, 
prea neîncăpător, spre a dezvolta uriaşa putere a concepţiunilor, cugetărilor şi năzuinţelor lui. Puternicei 
firi a lui Kogălniceanu i-ar fi trebuit, spre a sa deplină desfăşurare, un teatru de lucrare mare şi întins; el 
ar fi trebuit să se nască în sânul unei mari împărăţii şi să conducă destinele ei. Dacă însă extensiv 
bogata lui natură cerea o mai largă sferă de lucrare, greutăţile, prin care a trecut poporul nostru tocmai 
în vremea celei mai spornice a sale activităţi, au dat acestei naturi geniale putinţe de a se dezvolta intensiv 
în toată plenitudinea însuşirilor sale şi dacă Kogălniceanu nu s-a putut înălța atât de sus, precum o merita, 
în istoria lumei, lucrarea lui în folosul poporului său este atât de însemnată, că fără dânsa, starea, în care 
astăzi ne aflăm, nici n-ar putea fi gândită. (...)“ l 

A.X. subliniază şi contribuția deosebită a lui Kogălniceanu la dezvoltarea 
culturii române, valorificând Letopiseţele Moldoveneşti, pe care le-a publicat după o 
muncă dificilă şi relevă valoarea cronicilor ca documente istorice, de cultură, de 
limbă românească. 

- „Publicarea Letopiseţelor Tărei Moldovei a fost un eveniment capital în dezvoltarea intelectuală 
a poporului român. Nu se poate câtuşi de puţin asemăna cu acea a cronicelor muntene făcută mai înainte 
de Bălcescu şi Laurian în Magazinul istoric pentru Dacia, din cauza deosebirii însemnate în valoarea 
intrinsecă a materialului. Pe când cronicele muntene, apărute în acea revistă, conţin mai mult date istorice, cu 
puţine cugetări asupra evenimentelor raportate, cronicele Moldovei sunt pătrunse, aproape de la un cap la altul, de 
focul cel sfânt al iubirei de țeară, se simte în ele că până ce le încondeia tremura sub bătăile inimei, când mintea 
închega răsfirarea. Pe când apoi cronicele muntene reproduc gândurile, aşa cum ele se urzeau în minţile ce le 
zămisleau, cele moldovene le frământă, pentru a le îmbrăca în o rostire frumoasă; ele au stil. 

Ca formă deci, pe cât şi ca fond publicaţiunea lui Kogălniceanu trebuia să aibă cea mai mare 
înrâurire asupra spiritului obştesc al poporului român. (...) 

În zadar ar fi fost toată protestarea teoretică a celor cuminţi contra stricătorilor de limbă, 
dacă Kogălniceanu prin întinsa lui publicare nu ar fi pus la îndemână tuturor modelele nepieritoare de 
limbă românească, cuprinse în Letopiseţele Moldovei. Frumuseţea povestirei avea, pe lângă efectul ei 
imitativ, readucerea limbei române în adevărata ei albie, încă şi acela de a înflăcăra inima pentru durerile, 
suferinţele şi chinurile poporului, de a înduioşa simţirea şi a o alipi de icoanele trecutului. Dacă iubirea de 
țară este, ca toate simţămintele, un fenomen sufletesc complex, nu e mai puţin adevărat că iubirea 
trecutului intră pentru o bună parte în alcătuirea ei." (s.n.) 

Finalul discursului fixează, ca într-o efigie, personalitatea lui Kogălniceanu: 

„În decursul întregei sale vieți, Kogălniceanu a urmărit o singură idee : înălţarea neamulai 
său. În slujba acestui patriotism neînduplecat, el pune o putere de cugetare, o bogăţie de mijloace şi o 
încordare a voinţei, cum rar numai se pot întâlni îmbinate în aceeaşi fiinţă. În puterea acestor însuşiri s-a 
putut el înălța aşa de sus în sânul unei generaţiuni, pentru care iubirea de ţeară şi jertfirea spre binele 
obştesc erau hrana obicinuită a sufletului. A fost un stâlp al ţărei, întruparea cea mai minunată şi mai 
caracteristică a minţii româneşţi, cristalizată în geniala lui natură. Vesel şi glumeţ, bun şi chiar blajin în 
relaţiunile sale private, la treabă devenea aspru şi serios, stăruitor şi energic. Ştia să facă deosebirea între 
omul ce aparţinea lui şi omul ce aparținea ţării. Înzestrat cu o mare bogăţie de idei, totdeauna alimentată 
prin un studiu neîncetat, el poseda talentul minunat de a se cobori cu uşurinţă din sfera cugetării către 
lumea realităţii, precum şi de a închega în idei bogata varietate a faptelor. De aceea fu el tot atât de mare 
legislator pe cât şi orator neîntrecut. Desfătarea lui de munca obositoare a carierei politice o găsea în sfera 
frumosului, în cetirea autorilor mari şi în contemplarea creaţiunilor artei. În concepţiune, adevărul: în gust, 
frumosul; în fapte, binele; iată în rezumat viaţa lui Mihail Kogălniceanu. 

A murit, căci a trebuit să plătească birul neînduplecat al naturii: a lăsat însă după el o mare 
dungă de lumină, şi generațiunile viitoare vor întâlni pretutindenea numele său alipit de tot ce s-a. făptuit 
mare şi însemnat, în marea şi însemnata epocă a regenerării noastre.“ 


APRECIERI CRITICE: 


George Călinescu: „Opera istorică a lui A.D. Xenopol (1847-1920) e serioasă, ridicată 
pe o solidă documentaţie, dar nu depăşeşte cercul didactic, din cauza absenței darurilor literare 
(portretistică, interpretare fină a faptelor). E universal cunoscută teoria sa a istorici în care distinge între 
faptele de repetiţie din ştiinţele exacte şi cele de succesiune din istorie.“ 


Alexandru Zub: „Când, în 1893, A.D. Xenopol încheia al şaselea volum din Istoria - 


românilor din Dacia Traiană, el se afla la capătul unui lung răstimp de muncă intensă, îndreptată în 
direcţia sintezei. Munca lui didactică era astfel dublată de succes de muncă ştiinţifică şi ea s-a bucurat 
de frumoase aprecieri. Primul volum, apărut în 1888 şi distins de Academia Română cu un important 
premiu, i-a adus şi calitatea de membru corespondent al acesteia. Celelalte au ieşit de sub teasc într-o 
cadență anuală care i-a surprins pe cei nedeprinşi cu travaliul sistematic. La urmă sinteza însuma 3994 
pagini, cu hărţi, crochiuri şi ilustraţii, constituind o operă monumentală sub toate aspectele. Oraşul natal 
îl sărbători printr-un banchet, iar Academia l-a primit în rândurile ei cu drepturi depline. (...) 

Două reuşite excepţionale fac din A.D. Xenopol (1847-1920) un stâlp al culturii române 


moderne: una pe tărâmul valorificării pragmatice a duratei noastre, prin masiva-i sinteză Istoria românilor 


din Dacia Traiană (6 vol. 1888-1893); arta în domeniul sistematizării logico-filozofice a experienţei 
respective, prin Les principes fondamentaux, de l'histoire (1899; ed. II, La théorie de l'histoire, 1908). 
Amândouă sunt lucrări de referinţă pentru istoriografie şi totodată momente culturale distincte. (...) 

Filozof şi literat, sociolog şi economist, om politic şi pedagog, A.D. Xenopol a fost mai presus 
de toate istoric, unul care şi-a înţeles perfect condiţia cronotopică şi a năzuit prin urmare să tragă din ca 
toate avantajele, fără a-i ignora însă inconvenientele.“ 


Virgil Mihăilescu-Bârliba: „Istoria românilor din Dacia Traiana este prima lucrare de 
sinteză din ţara noastră şi printre primele de acest gen din lume, care foloseşte şi găseşte locul potrivit în 
structura sa şi altor laturi ale activităţii social-umane, ca; economia, cultura, viaţa socială, fiind şi din acest 
punct de vedere deschizătoare de drumuri. (...) 

Una din calităţile acestei minunate cărţi de istorie a neamului, care a educat, dar şi încântat, totodată, 
generaţii întregi de cititori, a constituit-o limba în care a fost scrisă, căci nu era de prisos ca adevărul să fie 
«învăluit în o haină frumoasă». Având şi serioase preocupări legate de studierea limbii române, Xenopol 
participă activ la menţinerea unei limbi cât mai apropiate de cea vorbită de popor, deşi nu a fost ferit la rândul său 
— în acea vreme de nedeplină aşezare a limbii noastre literare — de unele exagerări atât în folosirea neologismelor, 
cât şi a arhaismelor. Însă, în ansamblu, atitudinea sa este echilibrată şi plină de bun simţ, vădit potrivnică 
oricărei exagerări şi denaturări, care să fie contrare evoluţiei istorice a limbii noastre.“ (CB 

„B.) 

ZACIU MIRCEA 
(n. 1928) 


VIAŢA ŞI ACTIVITATEA: Istoric şi critic literar, profesor universitar 
la Cluj, s-a născut la 27 august 1928 la Oradea. Şcoala primară la Satu Mare; liceul 
la „Mihai Eminescu“ — Satu Mare, la „Moise Nicoară“ — Arad şi „Emanoil Gajdu“ — 
Oradea. Facultatea de litere (1947-1951) la Cluj, licenţa în limba şi literatura română 
(1952); studii de drept — întrerupte. Preparator, asistent, lector, conferenţiar, profesor 
titular (1972-1990), profesor consultant după 1990; Decan al Facultăţii de Filologie 
din Cluj (1962-1966); doctor în filologie, română (1967). Lector de limba română la 
Univertităţile din Köln, Bonn, Aachen (1967-1970). Membru al Uniunii Scriitorilor din 
1956; în conducerea Uniunii Scriitorilor, în Comitetul Director (1990-1995). A 
participat şi a conferenţiat la colocvii internaţionale în: Germania, Ungaria, Italia, 
Turcia, Irak, Danemarca, Finlanda. După 1990 s-a stabilit în Germania. A debutat în 
ziarul „Ecoul“ (1944) cu un medalion despre Diuliu Zamfirescu. Debut editorial în 
1954, cu proză şi, în 1967, cu critică şi istorie literară: Masca geniului. A iniţiat şi 
coordonat împreună cu Marian Papahagi şi Aurel Sasu, Scriitori români. Mic dicţionar 
(1978), versiune revăzută şi completată. Dicţionarul scriitorilor români (literele 
A-C), Editura Fundaţia Culturală română, 1995. | 

OPERA: Jon Agârbiceanu, 1955, 1964, 1972; Masca geniului, 1967; 
Lecturi şi zile, 1975; Glose, 1970; Colaje, 1972; Alte lecturi şi alte zile, 1976; 
Teritorii, 1976; Cu bilet circular (o antologie posibilă a poeziei scurte româneşti), 
1978: Lancea lui Achile, 1980; Cu cărţile pe masă, 1983; Viaticum, 1983; Jurnal, 
1979-1981, vol. I; Jurnal, vol. II, 1995; Clasici şi contemporani, 1994; Ca o imensă 
scenă, Transilvania, 1996. 
| În colaborare: Scriitori români, mic dicţionar, 1978; Ceasuri de seară cu lon 
Agârbiceanu, 1982; Liviu Rebreanu după un veac, 1985; Dicţionarul scriitorilor 
români, volumul I, A-C, 1995; sub tipar Scrisori nimănui. 

REPERE ASUPRA OPEREI: Studiile publicate sub titluri sugestive 
MASCA GENIULUI,  GLOSE,. COLAJE, LECTURI ŞI ZILE, CLASICI 
CONTEMPORANI, LANCEA LUI ACHILE, sau JURNAL -— scot în evidenţă modul de 
a gândi şi de a crea, autorul dezvăluindu-şi atât înclinația spre solitudine şi melancolie; 
cât şi socialitatea, curiozitatea, simpatia, înţelegerea omenească, continuându-l 
oarecum pe G.Călinescu. | 

MICUL DICŢIONAR AL SCRIITORILOR (1978) şi ediţia recentă 
DICŢIONARULUI SCRIITORILOR ROMÂNI (1995) — realizat cu aceeaşi echipă 
(Marian Papahagi şi Aurel Sasu), la care colaborează un mare număr de 
specialişti — reprezintă lucrări de referinţă pentru literatura română şi nu numai. 

Cărţile sale au primit numeroase premii şi menţiuni: Premiul Academiei 
pentru istorie literară (1975); Premiul Asociaţiei scriitorilor din Cluj (1970); 
Premiul Uniunii Scriitorilor pentru critică literară (1976, 1991); Premiul „Octav 
Şuluţiu“ al revistei „Familia“ (1992); Premiul Oamenilor de Ştiinţă şi Scriitorilor 
din Bihor (1993); Premiul cultural al oraşului Satu Mare; Premiul Uniunii 
Scriitorilor pentru memorialistică (1994). 

Am exprimat puncte de vedere favorabile despre cărţile sale valoroase 
criticii şi istoriei literare: Perpessicius, N.Manolescu, E.Simion, Mircea Iorgulescu, 
Marian Papahagi, L.Raicu, I.Pop, L.Ulici, Liviu Petrescu, Al.Călinescu, Mircea 
Martin etc. 

Din scrierile lui M.Z. se degajă un nobil sentiment pentru activitatea de 
dascăl, faţă de studenţi. În Bivuac mărturiseşte: „Sentimental vorbind, mă simt extrem de 
solidar cu tânăra generaţie şi cu generaţia foarte bătrână. Intre aceşti doi termeni am certitudinea unui zid 
biologic, care mă apără, mă tonifică spiritual. Mă simt foarte bine în societatea « marilor bătrâni», de 
la care avem atâtea de învăţat, omeneşte vorbind. Mă simt recomfortat în societatea foştilor mei studenţi, 
în care am găsit totdeauna nişte admirabili prieteni. Orgoliul meu sincer e că ei nu-mi seamănă, că n-au 
vrut să-mi semene, nici să-mi repete căutările, eşecurile, ci doar să le dau dragostea pentru literatură, 


pentru creaţie, respectul adevărului, al muncii cinstite. Acestea, da, le revendic, ele sunt liantul prieteniei 
noastre, sporind mândira când numele unuia dintre foşti mei studenţi apare pe coperta unei cărți., 


Nu greşim dacă afirmăm că ultima apariţie a lui M.Z. CA O IMENSĂ 
SCENĂ, TRANSILVANIA... (Editura Fundaţiei Culturale Române 1996) surprinde 
cititorul, oarecum avizat, mai mult decât plăcut. Este un poem străbătut de lirism, 
ce contravine spiritului raţional al lui M.Z., dacă avem în vedere cărţile publicate 
şi activitatea desfăşurată, chiar şi pe cea de profesor. Cartea lui M.Z. duce gândul 
până la capăt pentru că este ardelean. De fapt aşază ca semnificativă în 
deschidere rostirea blagiană: „A fi ardelean înseamnă a duce un gând până la capăt"... 


În Cuvânt înainte, după ce afirmă că Alma Mater clujană a fost: 


dominată de duhul tutelar al lui D.Popovici şi Ion Breazu cărora le datorează 
înţelegerea semnificaţiilor profunde ale istoriei literaturii române, „în conexiunile sale 
permanente cu Ţara, dar şi cu spiritualitatea şi tradiţiile maghiare şi germane crescute din şi pe acelaşi 
sol generos, şi îşi exprimă mai departe credinţa în eternul Transilvaniei şi al ţării, 
M.Z. mărturiseşte: „Am nutrit întotdeauna convingerea că spiritul transilvan hrănit cu aluviuni 
diverse şi orientat mereu cu faţa spre Occident european - se caracterizează prin tot ce au mai 
autentic, prin toleranţă, afirmare liberă a gândului şi cuvântului rostit în trei limbi diferite şi prin 
capacitatea de a găsi comprehensiunea reciprocă întru acelaşi Cuvânt. Ceea ce dascăli mai direcţi 
şi cei ce m-au format prin cărţile sau exemplul lor au statornicit în mine a fost respingerea 
nestrămutată a intoleranţei, discriminării (de orice fel), exaltărilor iresponsabile, recriminările 
reciproce, extremismele vinovate, din orice parte ar veni ele, În tot ce am scris observ - recitindu-mă 


- căutarea echilibrului şi a comunităţii, nu scromonirea motivelor de separație şi vindictă“. Cartea 
este structurată pe patru capitole sugestive: | 

I. Semnificaţii, cu subcapitole relevante - Spaţiul românesc, Semnificaţii 
ale Transilvaniei în literatura română, Spiritul transilvan; 

II. Figuri şi opere, cu: Ardeleni, Densusieni, Modernul Slavici, Coşbuciene, 
O.Goga în patru ipostaze, l. Agârbiceanu, Radu Stanca, Liviu Rebreanu, Lucian Blaga, 
Kocs6 Sándor, Ta,âsi Aron, Thausnelda Henning-Herman etc. 

III. Alma mater, cu lon Brezu, D.Popovici, C.Daicoviciu | 

Sextil Puşcariu, Onisifor Ghibu, Ladea etc.; 
IV. Ca o imensă scenă Transilvania. 
Pledând pentru continuarea tradiţiei lui N.Bălcescu, M. Kogălniceanu, 
I.Ghica, V.Alecsandri, Geo Bogza, Al.Vlahuţă, Alecu Russo, M.Eminescu, 
O.Goga, G.Coşbuc, M.Sadoveanu, N.Iorga etc. în ceea ce priveşte evocarea 
spaţiului şi timpului românesc, într-o sinteză mereu necesară, modernă M.Z. 


mărturiseşte: „O asemenea călătorie reluată iarăşi şi iarăşi, astăzi ne-ar putea îmbogăţi nu 
numai în sensul imaginii noastre intime despre Ţară, dar ea şi-ar putea asuma - sub auspiciile editurii 
pătrunse de gândul necesar al cunoaşterii noastre reale pe toate meridianele lumii - o misiune 


artistică şi patriotică“. Şi se întreabă retoric: „O carte sau mai multe — care să ne recomande 
astfel, înscrişi în spaţiul nostru naţional şi solidari Timpului, de ce nu s-ar scrie?“ l 
Noi credem că începutul, în continuitatea tradiţiei, l-a făcut chiat M.Z. 
prin cartea sa denumită cu splendida metaforă Ca o imensă scenă Transilvania 
— metaforă care încheie cele aproape 500 de pagini. Completându-l pe 
N.Bălcescu, în descrierea Ardealului, M.Z. adună elementele secolelor istorice 
într-o sinteză care, deşi numai de patru pagini şi jumătate, poate fi numită 
coloana infinită a lucrării „Îmbrăţişar ea arcului carpatic închipuie amfiteatrul 
natural pe suprafaţa căruia s-au jucat marile drame ale Istoriei, cu punctele 
deosebite de convergenţă cu ţara, cu „actorii, pe care îi numeşte M.Z., care au 
intrat şi ieşti din scenă. Pentru M.Z. „Incinta sacră a Sarmisegetuzei a fost 


, V.Bogrea, 


cadrul unei tragedii shakespeariene: moartea lui Decebal,,. Urmează apoi cetatea - 


Bălgradului, unde a avut loc crâncenul spectacol „al frângerii pe roată a 
trupurilor lui Horia şi Cloşca “, dar şi locul unde Mihai Viteazul a intrat triumfal; 
apoi pateticul discurs pentru libertate rostit de Avram Iancu; cu Inochentie Micu, 
Simion Bărnuţiu, G.Bariţiu, Timotei Cipariu, Bălcescu, Eminescu, Blajul şi 
Câmpia Libertăţii, cu O.Goga până la marele eveniment de la 1 Decembrie 1918 
— totul „este aici trăire tragică, existenţă eroică şi, în consecinţă refuz al 
teatralităţii“. Referitor la eforturile statuării teatrului ca instituţie naţională şi cu 
un repertoriu naţional, M.Z. îl citează pe M.Eminescu, care-şi exprima dezideratul 
în Repertoriul nostru naţional, publicat în „Familia, 1870. Modelele propuse de 
Eminescu erau în principal Schakespeare, V.Hugo şi dramaturgii spanioli. 
„Există în observaţia eminesciană — încheie cartea sa M.Z. — o deplină 


corespondenţă cu sufletul Transilvaniei, identificat cu Istoria, pe care simţea — fără să ştie încă 
— în ce mod — că trebuie s-o ducă la luminile rampei, grozavă şi premonitorie“. 


Toată aspiraţia tulbure a personajului şi eroilor, a miturilor şi 


evenimentelor draimatice ale trecutului îşi căuta expresia teatrală, după ce o 
„descoperise 'admirabil în poezie şi proză. „Visul de teatru adevărat al 

Transilvaniei se va împlini însă abia cu apariţia lui Lucian Blaga, care, şi el, 
urmează marelui teatru al Istoriei care-şi dispune miile de actori pe imensa scenă 
a câmpiei de la Alba Iulia, la 1 Decembrie 1918“. Ascuns în mulţimea ce venise 
să celebreze Unirea cu Ţara, gândul poetului imagina de pe atunci hierofaniile lui 
Zamolxis, Avram Iancu sau Manole...“ O încheiere apoteotică pentru că, „Istoria 

i-a dat Transilvaniei un continuu fior dramatic. Realitatea aspră a ciocnirilor, ieşirile şi intrările 
personajelor, căderile şi înălțările, comentariu perpetuu al Corului convocat pe severul podiş înscris 
sub metafora «Câmpului Libertăţii» — totul este aici trăire tragică, existenţă eroică şi, în 
consecinţă, refuz al teatralităţii“”. 

Considerând Clujul o cetate a spiritului, la M.Z. legătura cu Transilvania 
devine un mit, un mijloc de recapitulare „a marilor nume date de această parte a 
țării“. (M.Paphagi) 

„Subiect aproape exclusiv al cărţilor sale — literatura română — a 
marilor clasici, a marilor moderni, a celor uitaţi, a contemporanilor — realizează 
o adevărată călătorie despre care singur mărturiseşte în Teritorii: „Am plecat cu 
o concepţie — câtă era despre critica şi istorie literară, nu m-am întors nici structuralist, nici 
psihocritic, nici alt soi de om sau muritor. Câştigul a fost că „întors acasă, m-am simţit scriitor,,. 


Pentru că M.Z. e un scriitor vibrant şi polemic, elegant şi «pasionat»“. (Marian Papahagi) 


APRECIERI CRITICE: 
Alexandru Piru: „Mircea Zaciu practică o erudiție cumpătată evitând excesele şi 
factologia care în definiţia sa «nu este decât întreprinderea de pompe funebre a unei literaturi» “. 


Marian Popa: „Emul al unor D.Popovici şi 1.Breazu, el tinde să unească precizia în 
informaţie cu umoarea expresivă călinesciană. El acordă o mare atenţie istoriei literare şi culturii 


transilvane pe care o priveşte etic şi sociologic (...). Critica de atitudine şi portretistica morală apare 


în toate studiile indiferent de obiect şi dimensiuni“, 

Eugen Simion: „Ceva din vocaţia moralistică a literaturii ardelene răzbate, îmi vine 
să cred, şi din critica lui Mircea Zaciu. În primul rând în oroarea ei de ostentaţie. Criticul amendează 
la tot pasul nu ieşirea din rând, excepţia, originalitatea, ci gesticulaţia abundentă, inutilă, ipocrizia 
sincerităţii, ţâtna, vanitatea solemnă sau vanitatea iritabilă, certăreaţă. Laudă studiul unui contrate 
mai tânăr (Ion Pop) pentru că înaintea altor cercetători («mai gălăgioase şi apoi mai publicitare») 
a spus lucruri esenţiale despre avangardismul, românesc. La Marian Papahagi observă cu satisfacţie 
că eseurile lui n-au «pedanteria belferească» şi «fug de comparatismul mărunt». 

Marian Papahagi: „Prin volumele de critică şi istorie literară publicate în ultimii 
ani Mircea Zaciu se arată a fi unul din cei mai lucizi şi stăruitori comentatori ai faptului literar, 
dintr-un unghi adesea privilegiat, care îngăduie simțului critic să-şi asocieze, în scris, subtilitatea 
stilistică pe un fundament întotdeauna solid — acela al cercetării de istorie literară. Metoda de 
abordare este a unui observator plin de pătrundere, care are darul rar de a descoperi în textul pe care 
se apleacă un «punct de fugă» menit să deschidă dintr-o dată o perspectivă inedită asupra operei 
şi autorului. Comentariul devine astfel concomitent lectură simpatetică şi aşteptare, în sensul 
îndreptăţit de aventura în lumea cărţilor. De la Glose şi Colaje la Ordinea şi aventura sau Bivuac 
această dublă atitudine este mereu prezentă, şi ea dă nota fundamentală a unui scris ce-şi 
revendică între principalele calități acuitatea şi pertinenţa asociate unei sensibilităţi puţin comune. 
Am putea numi „sensibilitate lucidă, această capacitate de a trăi textul şi de a se obiectiva în 
raport cu el, acționând prin analiză şi disociere continuă în vederea unei posibile noi construcții. “ 


(C.B.) 

ZAMFIR, MIHAI 
(m. 1940) 


VIAŢA ŞI ACTIVITATEA: Critic şi istoric literar, doctor în 
filologie, profesor universitar, s-a născut pe 6 noiembrie, 1940, la Bucureşti. 
Liceul „Dimitrie Cantemir“ (1957), Facultatea de Filologie a Universităţii 
Bucureşti (1963). Carieră didactică la Catedra de istoria literaturii române de la 
Facultatea de Litere a Universităţii Bucureşti. Lector de limba română la 
Lisabona. Debutează în proză la „Contemporanul“ (1962). Editorial debutează 
cu Proza poetică românească în secolul al XIX-lea (1971), teză de doctorat. 

OPERA: Critică: Proza poetică românească în secolul al XIX-lea, 
1971; Introducere în opera lui Al. Macedonski, 1972; Imaginea ascunsă. Structura 
narativă a romanului prusian, 1976; Cealaltă faţă a frazei, 1988. În colaborare: 
Gândirea românească în opera paşoptistă (2 volume), 1969; Structuri tematice 
şi retorica stilistică în romantismul românesc (coordonare şi studiu introductiv 
Paul Cornea), 1976 ş.a. Beletristică: Poveste de iarnă (român), 1987. 

REPERE ASUPRA OPEREI: Studiile elaborate de M.Z. se 
impun prin amploarea informaţiei, sintetizarea, calritatea, caracterul metodic, cu 
mijloace stilistice moderne. Prin elaborarea studiului de debut (lucrare de 
doctorat): PROZA POETICĂ ROMÂNEASCĂ ÎN SECOLUL AL XIX-LEA, M.Z. 
realizează o privire. de ansamblu asupra evoluţiei prozei poetice din secolul 
al XIX-lea, cu referire la: Ion Heliade Rădulescu, Al.Russo, M.Eminescu, 
Al.Macedonski, Ştefan Petrică etc. 

Studiul INTRODUCERE ÎN OPERA LUI AL. MACEDONSKI a fost bine 
primit de critica literară, M.Z. demonstrând capacitatea de a analiza cu pertinenţă 
fenomenul literar românesc. Despre studiul CEALALTĂ FAŢĂ A PROZEI (Editura 
Eminescu), 1988), Marian Paphagi afirmă că M.Z. „prelungeşte un tip de abordare ce 
îmbină interesul pentru cercetarea «proceselor» literaturii cu gustul estetic desăvârşit şi cu aptitudinea 
critică“. Fiecare text analizat „are o enigmă“ răspunzând la întrebare, care se cere 
identificată şi formulată, autorul decodându-i „cifrul“, care „odată înţeles, acesta pune 
opera în adevărata ei valoare“. Pe lângă informaţia adusă la zi, M.Z. nu are 
prejudecăţi, şi nu are deci nici pe aceea de a considera „indiferentă voința formatoare 
a scriitorului, motivațiile şi rațiunile lui strict individualizate“. 

Credincios criticii practicate de T.Vianu, M.Z. nu este adeptul unei 
stilistici dogmatice, urmărind captarea cititorului prin facilitarea accesibilităţii la 
text, care rămâne de bază, ideile generale nelipsind (M. Papahagi). 

Romanul Poveste de iarnă (1987) a fost bine primit de critica literară. 

APRECIERI CRITICE: 


x 

Marian Popa: „Proza poetică românească în secolul XIX (1971) şi Introducere în 
opera lui Al.Macedonski (1972) impune un istoric literar capabil să evidenţieze zone neexploatate 
ale literaturii noastre şi să le supună unei analize bine, uşor pedante“. 

Dumitru Micu: „Proza poetică românească în secolul XIX (1971) este un studiu 
amplu şi metode realizat cu mijloace stilistice moderne“. 

Mihai Papahagi: „În studiile lui Mihai Zamfir se poate citi marca celei mai bune 
exegeze literare româneşti de azi: desăvârşita formaţie teoretică şi istorico-literară, neostentativ 
pusă în act la fiecare pagină, carcaterul aplicat al ipotezelor, eleganța stilului (autorul are o frază 
simplu ceremonioasă şi „muzicală, foarte precisă) inteligența analitică. Cealaltă faţă a prozei 
semnalează astfel nu numai maturitatea autorului ei, ci şi pe aceea a unei generaţii şi, în fond, a unei 
întregi arii a culturii româneşti contemporane“. 


(C.B.) 


“ZAMFIRESCU, DAN 
(n.1933) 


VIAŢA ŞI ACTIVITATEA: Istoric literar, cercetător al literaturii | 


române vechi, s-a născut la 21 decembrie 1933, în Bucureşti. Absolvent al Liceului 
„LL. Caragiale“ din Bucureşti, al Institutului Teologic din Sibiu şi Bucureşti (1956) şi 
al Facultăţii de Limbi Slave. Redactor la revista „Romanoslavica“, apoi la 
„Contemporanul.“ Doctor în filologie (1971) cu o teză despre Învățăturile lui Neagoe 
Basarab către fiul său Teodosie. 

OPERA: Studii şi articole de literatură română veche, 1967; România — 
pământ de civilizaţie şi sinteză, 1969; Literatura română veche (1402-1647), 
antologie, 2 volume, 1969 (în colab. cu G. Mihăiţă); Învățăturile lui Neagoe Basarab 
către fiul său Theodosie, 1970 (în colab. cu Florea Moisil şi G. Mihăilă); Atitudini, 
1970; Spre noi înşine, 1971; N. Iorga. Sinteza bizantină, conferinţe şi articole despre 
civilizaţia bizantină, texte alese, traducere, prefaţă de Dan Zamfirescu, „Biblioteca 
pentru toţi“ (seria „Cultura generală“), 1972; Neagoe Basarab şi învățăturile către 
fiul său Theodosie. Problemele controversate, 1973 (colecţia „Universitas**); Istorie şi 
cultură şi Permanenţa patriei, 1976; Via Magna, 1979; Contribuţii la istoria literaturii 
române vechi, 1981; Nicolae lorga. Etape către o monografie, 1981; Accente şi 
profiluri; Mircea Eliade, profet al neamului românesc, în Mircea Eliade, Profetism 
românesc, 1990; Ortodoxie şi romano-catolicism în specificul existenţei lor istorice, 
1992; Război poporului român, 1993. 

REPERE ASUPRA OPEREI: Elev al lui Alexandru Elian, D.Z. s-a 


aplecat cu mare pasiune şi pertinenţă asupra unor probleme majore ale culturii şi 

literaturii române, oprindu-se asupra acelor creaţii şi personalități care au făcut epocă 
sau au avut contribuții în definirea originalității românești: Neagoe Basarab, Nicolaus 
Olahus, Dosoftei, Miron Costin, Dimitrie Cantemir — sub sugestivul titlu 
Cantemiriana, Ion Bogdan, Nicolae Cartojan, R.P. Panaitescu, Dan Simionescu, Mircea 
Eliade, Mihai Eminescu, B.P. Hasdeu, Nicolae Iorga etc. Excursul pe care-l face în 
legătură cu EMINESCU ŞI LITERATURA ROMÂNĂ VECHE, VALOAREA ŞI 
ACTUALITATEA LITERATURII ROMÂNE VECHI, LITERATURA ROMÂNĂ ÎN 
CONTEXT EUROPEAN pun la îndemâna cititorilor date importante, o largă, 
cuprinzătoare şi erudită informaţie, prezentată într-un stil ştiinţific, vioi, care cucereşte 
şi relevă, pe lângă o inteligenţă deosebită şi o temeinică informaţie, o capacitate de 
analiză şi sinteză deloc neglijabile, în condiţiile în care D.Z. vehiculează date, nume, 
fapte în conexiuni relevante în interferența istorică, sociologică, uneori politică. 
Volumul STUDII ŞI ARTICOLE DE LITERATURĂ VECHE (1967) cuprinde studii 
despre cronicari, reuşind să reconstituie atmosfera culturală medievală în context 
european. INVĂŢĂTURILE LUI NEAGOE BASARAB CĂTRE FIUL SĂU TEODOSIE 
relevă talentul istoricului literar de a prelua şi de a perfecționa eforturile predecesorilor 
lui, de a pune în valoare literatura română veche în context universal. | 
După cum însuşi mărturiseşte: „Uneori, rostul unor anume «elegii» este şi acela de a 


permite fuzionarea integrală (sau cvasi integrală) a unei realităţi care, altfel, riscă să se estompeze ori 


să se simplifice folcloric. Dar — continuă exegetul — adevăratul scop ce stă la originea acestui volum 
(n.n. Contribuţii la Istoria Literaturii române vechi) — este de a pune în mâna tinerilor, interesaţi de o 
disciplină destul de precar reprezentată uneori, un punct de plecare pentru propriile lor încercări de a-şi 
lămuri raporturile cu o epocă ce ocupă câteva secole din devenirea noastră spirituală.“ l 

Şi îndemnând pe tineri la continuarea trudei — în domeniul cercetării, D.Z. 


rosteşte cuvinte cu adâncă semnificaţie: „Speranța unei bogate şi rodnice relansări, pe viitor, a 


cercetărilor în acest domeniu ţine mai ales de capacitatea unui tineret excepţional injectat de a-şi «asuma» - 


destinul disciplinei noastre şi de a se pregăti, pe măsura sarcinei — care nu este dintre cele uşoare — spre 
a împlini ceea ce generaţiile vârstnice sau generaţia noastră aşa-zisă «de mijloc» n-au reuşit să realizeze. 
Sau, realizând, a demonstrat — cum se întâmplă totdeauna în ştiinţă — că numărul celor ce rămâne de 
făcut este mai mare decât al celor ce au fost făcute.“ 


În O lămurire preliminară, de la lucrarea: ORTODOXIE ŞI ROMANO- 
CATOLICISM ÎN SPECIFICUL EXISTENŢEI LOR ISTORICE, D.Z. mărturiseşte: 


„Anuarul cărţii de faţă s-a consacrat încă de pe băncile şcolii efortului de a pătrunde esenţa istoriei şi 
destinului spiritual românesc. Paginile de faţă au fost scrise la vârsta când se plămădesc ideile pentru viaţa 
întreagă. lar aşa cum am scris aici despre neamul nostru şi despre destinele lui, nu se putea scrie în România 


| 66 


anului 1956 altundeva decât într-o teză de licenţă în teologie!. 


APRECIERI CRITICE: 


Teodor M: Popescu: „Proiectul de teză de licenţă al d-lui Zamfirescu I. Dan (Ortodoxie 
şi romano-catolicism în specificul existenţei lor istorice) dovedeşte mari resurse ştiinţifice: pe de o parte, o 
lectură şi o informaţie bogată şi variată, surprinzătoare la vârsta sa, pe de altă parte o putere de gândire, 
de pătrundere, de stăpânire, de coordonare, de caracterizare şi de sinteză puţin obişnuită pentru un tânăr 
student. Deşi candidatul este începător în producţia teologică literară, lucrarea sa poate fi socotită o operă 
de maturitate ştiinţifică. Asemenea studii de sinteză şi de interpretare a istoriei se face de regulă spre 
sfârşit de carieră ştiinţifică.“ 


Alexandru Duţu: „O altă operă revenită viguros în conţiința literară contemporană, este - 


aceea a lui Neagoe Basarab, interpretată şi editată de Dan Zamfirescu, căruia i se datoreşte şi punerea în 
valoare a 'unor autentice scrieri literare din secolele 15-16, în antologia realizată cu G. Mihăilă: autorii au 


„repus în circulaţie nu numai fragmente de cronici, dar şi scrisori, inscripţii, însemnări, pasaje din cărţile 

lui Coresi, care toate ne permit să înţelegem cum se forma imaginarul în secolele îndepărtate şi ce funcţie 
îşi va asuma literatura într-un climat intelectual în care imaginaţia este aşezată sub controlul inteligenţei, iar 
«fandaziile» erau privite ca manifestări bolnave ale minţii. Literatura secolelor 14-16 se află încă în stadiu 
de disecţie filologică şi nu reconstituirea «efortului artistic conştient» o va readuce la viaţă, ci tendinţa 
dintr-o serie de scrieri recente de a regăsi în aceste secole de sinteză între Bizanţ şi Europa Centrală 
momentul de plămădire a stilului românesc, a unei expresii literare cu norme proprii.“ 

Marian Popa: „Punctele sale de vedere se deosebesc adesea de acelea tradiţionale, reuşind 
să fie în acelaşi timp reale contribuţii la stabilirea unor adevăruri ignorate.“ 


(C.B.) 


- ZARIFOPOL, PAUL 
| (1874-1934) | 


VIAŢA ŞI ACTIVITATEA: Critic literar, eseist, s-a născut la 


20 noiembrie 1874, în Iaşi, şi a murit la 1 mai 1934, în Bucureşti. Provine dintr-o 
familie de negustori bogaţi, de origine greacă. Urmează liceul „Institutele Unite“ din 
Iaşi, apoi, tot aici, cursurile secţiei de istorie şi filologie a Universităţii. Studiază 
filologia romanică; germanică şi filozofia la Universitatea din Halle. Locuieşte la 
Leipzig. Aici îl întâlneşte pe I.L. Caragiale, între cei doi scriitori înrudiţi ca spirit 
legându-se o strânsă prietenie. În 1915 se întoarce în ţară. A colaborat la „Viaţa 
românească“, „Adevărul“, „Cuvântul liber, „Adevărul literar şi artistic“, „Convorbiri 
literare“, „Revista Fundațiilor Regale“, pe care o înfiinţează şi al cărei redactor va fi. 
OPERA: Vedenii, 1924; Din registrul ideilor gingaşe; 1926; Despre stil. Note 
şi exemple, 1928; Artişti şi idei literare române, 1930; Încercări de precizie literară, 1931; 
Pentru artă literară, 1934; Pentru arta literară (l-ID, 1971, Eseuri (l-ID, 1988. 
= REPERE ASUPRA OPEREI: Strălucit eseist, P.Z. a fost un raţional 
şi lucid nonconformist. Cultivă critica literară stabilind raportul exact dintre tradiţie 
şi inovaţie. Susţine, ca estetician, autonomia artei, combătând. diletantismul şi 
impostura în cultură, sentimentalismul desuet. Are un veritabil cult pentru opera lui 
I.L. Caragiale, inițiind ediţia critică a lucrărilor sale din care a tipărit trei volume 
(1930-1932); următoarele apar sub îngrijirea lui Şerban Cioculescu. | 
Iată portretul lui I.L. Caragiale datorat lui P.Z.: „Caragiale era un meridional leneş, 
înzestrat cu o inteligenţă şi fantezie hotărât supranormale. Toţi cei care s-au priceput să-l observe vorbesc, 
în această privinţă, la un fel despre dânsul, risipa fantastică de spirit şi imagini de care era capabil omul 
acela arăta neîndoielnic o viaţă internă de o neobişnuită intensitate. Neobosit la vorbă — singura 
hărnicie autentică a meridionalului — el suferea greu de criza persistentă la care se supune comunicarea 
scrisă, Scrisul -este muncă şi munca-i lucru incomod, iar Caragiale ura incomodul cu cea mai senzuală 
violenţă. «Să stau în cămaşă, cu picioarele goale, tolănit într-un port din miazăzi, şi să țin trecătorii 
de vorbă cu poveşti». L-am auzit zicând, şi cred că închipuirea lui era atunci, ca mai totdeauna, exactă. 
De porturi n-a avut parte, dar de cafenele destul. Pe deasupra a apucat o societate românească patriarhală 


CE Scanned with OKEN Scanner 


i 


încă, din care lipseau asprimile stricte ale vieţii burgheze, ori cel puţin puterea lor de constrângere era mult 
prea slabă. Lipseau şi condiţiile care să facă producția intelectuală cât de cât rentabilă. Îndemnul la scris 
era dar slab, dinăuntru şi dinafară, Caragiale s-a cheltuit în.literatura vorbită.“ 


Abordând mai multe domenii ale artei, P.Z. este atras de subiecte 
interdisciplinare: istoria civilizaţiei, literatură, filozofie etc. În volumul Din registrul 
ideilor gingaşe se dovedeşte un raţionalist format. la şcoala „Vieţii româneşti.“ El face 
parte din familia lui Caragiale prin temperament, este înrudit cu Ralea prin abordarea 
teoretică a unei probleme şi a unor modalităţi stilistice folosite, detestă clasicismul 
pentru retorica sa, polemizează cu Ibrăileanu, este adversar al ideilor filozofice în 
poezie, admiră literatura lui Dostoievski şi Tolstoi, dar şi pe Paul Valery, Anatol 
France, André Gide şi Jean Cocteau, scriitori francezi moderni, este de partea 
avangardismului întâlnit la Mallarmé şi Rimbaud, exprimă convingeri estetice despre 
Caragiale şi aşază: „pe Eminescu printre artiştii de felul lui Homer, Eschil, Dante, 
Shakespeare“, apreciază caracterul modern al poeziei lui T. Arghezi, Ion Barbu şi 
L. Blaga; preţuieşte prozele poetice ale lui Ion Vinea şi poemele în proză ale lui 
A. Maniu, este încântat de critica literară a lui G. Ibrăileanu şi G. Călinescu şi 
polemizează cu Mircea Eliade şi Mihail Sebastian. Este un spirit estetizant, marcat de 
un mare talent literar. k 

APRECIERI CRITICE: 

P. Constantinescu: „Mai puţin sacerdotal ca Maiorescu, mai nuanțat în negaţie, mai citit 


şi mult mai modern prin sensibilitatea lui iritată, disociativ până la paradox, Zarifopol este structural un 
junimist... Izolarea lui: Zarifopol este izolarea unui întârziat faţă de momentul istoric, compact, al 
junimismului.“ l 

Camil Petrescu: „Domnul Paul Zarifopol a făcut raționalism într-o vreme când foiau în 
literatură bălăriile mistice, cu o grijă subtilă de a nu jigni pe nimeni, cu o sensibilitate, din cale afară 
de gingaşa.“ i 

Alexandru Săndulescu: „Paul Zarifopol e un junimist modern, dărâmător lucid al 
falselor valori, dar mai deschis la noutate, la complicaţia psihică a omului din secolul nostru, e un intelectual 
de o rară fineţe, citindu-i pe clasici cu spiritul insurgent al unui avangardist“. 

Ovid S. Crohmălniceanu: „Zarifopol şi-a forjat un stil perfect adecvat intervențiilor sale 
ironice nimicitoare în sfera ideilor, o frază agilă, numai nervi şi muşchi, gimnastică, aş spune, capabilă 
să execute adevărate exerciţii acrobatice spectaculoas, familiară şi elegantă, de o concizie exemplară, 
aforistică.“ 


Alexandru Paleologu: „Pornirea anticlasicistă a lui Paul Zarifopol poate că e şi un efect 


e” 
de pedală, repetat şi prelungit, în direcția acțiunii sale polemice: prestigiul clasicismal favorizează o 
inautenticitate estetică şi opacitate 


sterotipie grandilocventă şi o amorţire a simțului critic, deci, 
intelectuală.“ | 

Mircea Muthu: „Disociativ şi iconocl 
sub presiunea unei iritabilităţi hrănită de crezul junimist, da 
Caragiale, Paul Zarifopol (1874-1934) îl prelungeşte pe mare 
“public şi teoretician literar,“ 


ast, paradoxal şi sceptic, folosind expresia comprimată 
r şi de un temperament afin cu acela a lui 
le dramaturg în ipostaza de critic al gustului 


(S.B.) 

CRITICI ŞI ISTORICI LITERARI 
DE LA TITU MAIORESCU LA G. CĂLINESCU 


TABEL SINOPTIC 


CRITICUL, LUCRĂRI (STUDII) 


ii ISTORICUL LITERAR ` DE REFERINŢĂ 


1. | TITU MAIORESCU OPERA: O cercetare critică asupra poeziei române 

(1840-1917) (1867); În contra direcţiei de azi în cultura română 

(v. Dicţionarul de faţă) (1868); Direcţia nouă în poezia şi proza românească 
| (1872); Comediile d-lui I.L. Caragiale (1885); Emi- 
nescu şi poeziile lui (1889); În contra neologismelor 
(1881); Oratori, retori şi limbuţi (1902); O. Goga — 
raport academic (1906); M. Sadoveanu — raport 
academic (1906); Răsuns la discursul de recepţie al d-lui 
Duiliu Zamfirescu (1909) etc. 


2. ICONSTANTIN OPERA: Asupra criticii (1887); I.L. Caragiale (1890); 


DOBROGEANU-GHEREA, Al. Vlahuţă (1897); Poemul ţărănimii — G. Coşbuc 
(1855-1920) (1897). N i 
(v. Dicționarul de față) l 

'3. | BOGDAN-DUICĂ OPERA: Istoria literaturii române moderne. Întâii 


(1866-1934) poeți munteni (1923), Viaţa şi ideile lui Simion Băr- 
(v. Dicţionarul de faţă) nuțiu (1924); Viaţa şi opera lui Gh. Lazăr (1924); 
Ioan Barac (1933); Eftimie Murgu (1937); Limba română 
(concepută în patru volume — au apărut două volume 
(1940-1959); Studii despre Mihai Eminescu, 1981. 


4. | MIHAI DRAGOMIRESCU OPERA: Critica «ştiinţifică» şi Eminescu (ed. 1, 1885, 
(1868-1942) ed.IIl, 1925); Critica dramatică (1904); Dramaturgia 
(v. Dicţionarul de faţă) română (1905); Teoria poeziei (1906, 1927); Știința 
literaturii (vol.l, 1926); Critice (2 vol. 1927, 1928); 
publicate în versiune franceză (I, II, Paris, 1928, 
1929); Principii de literatură (vol. 1, capodopera, f.a.); 
Sămănătorism, poporanism, criticism (1934). 

CRITICUL, LUCRĂRI (STUDII) 
ISTORICUL LITERAR DE REFERINŢĂ 


GEORGE MURNU OPERA: Versuri: Gânduri şi vise (1898); Alme Sol 
(1868-1957) (1925); Ritual pentru tine, Altare (1934). Traduceri: 
Poet, traducător. Iliada (ed. 1, 1906; ed. II. 1916); Odiseea (1924), 
tri Iliada în hexametri şi Odiseea în andecasilabi. (reedi- 
tări 1956). 
REFERINȚE CRITICE: G. Călinescu: „Adevăratul 
clasic este macedoneanu G.M. Apariţia Iliadei în 
româneşte constituie un moment fundamental în evolu- 
ţia limbii române. Iliada şi Odiseea sunt nişte capodo- 
pere superioare Eneidei în versiunea Annibal Caro, 
Iliadei lui V. Monti, Iliadei şi Odiseii lui I.H. Voss. 
(Istoria literaturii române...) 


NICOLAE IORGA OPERA: Istoria literaturii în secolul al XVIII-lea 
(1871-1940) . (1688-1821)-(2 vol. 1901); Istoria literaturii religioase 
(v; Dicţionarul de faţă) a românilor până la 1688 (1904); Contribuţii la 
istoria literaturii române în veacul al XVIII-lea (1905); 
Istoria literaturii române în veacul al XIX-lea (vol. I-III: 
1907,1908, 1909); O luptă literară (2 vol.,1914,1916); 
Istoria literaturilor romanice în dezvoltarea şi legă- 
turile lor (3 vol. 1920); Istoria literaturii româneşti 
contemporane (2 vol.1934); O viaţă de om aşa cum a 
fost (3 vol.1934); Oameni care au fost (4 vol., 1934, 
1935, 1936, 1939), Studii: Critica impersonală (1899); 
Critica literară şi anticii (1890), I. Creangă (1890); 
Poeziile lui O. Goga (1909); Poezia Nouă (1934). 


ILARIE CHENDI OPERA: Începuturile ziaristicii noastre (1789-1795); 
(1871-1913) Zece ani de mișcare literară în Transilvania, (1899- 
Născut la Dârlos, lângă Mediaş. | 1901); M. Eminescu: Literatura populară (1902); Prelu- 


Absolvent al Facultăţii de Litere | dii. Articole şi cercetări literare (1903); Foiletoane - 


a Universităţii din Budapesta. | (1904); Fragmente. Informaţiuni literare (1905); Im- 
Ajutor de bibliotecar la Biblioteca | presii (1908); postum: Schițe de critică literară 
Academiei Române. (1924); Studii: Al. Macedonski; Semnalează, printre 
primii, pe T. Arghezi: „printre cei puţini poeţi moderni 
mai serioşi, de care dispunem astăzi (1911). 

REFERINŢE CRITICE: Ilarie Chendi: Pagini de 
critică (ediţie, studiu, bibliografie de Vasile Netea), 
(1969); D. Micu: Început de secol, (1970); Eugen 
Simion, De la T. Maiorescu la G. Călinescu — an- 
tologia criticilor români (1971); Mircea Popa, Ilarie 


Chendi, (1973). 

CRITICUL, 
ISTORICUL LITERAR 


GARABET IBRĂILEANU 
(1871-1936) 
(v. Dicţionarul de faţă) 


OVID DENSUSIANU 
(1873-1938) 
(v. Dicţionarul de faţă) 


PAUL ZARIFOPOL 


(1874-1934) 


(v. Dicţionarul de faţă) 

m Recomandăm: Clasicii în stu- 
diul Din registrul ideilor gingaşe 
(1926); Publicul şi arta lui Caragia- 
le; Artişti şi idei literare (f.a.) 


HENRIC SANIELEVICI 
(1875-1951) 

Născut la Botoşani a absolvit 
Facultatea de Litere şi Filozofie la 
Bucureşti; a avut ca profesori pe 
C. Rădulescu-Motru, M. -Drago- 
mirescu. 
Studii de antropologie în Germania. 
După G. Călinescu este „un 
mare, un excepţional polemist al 
disciplinelor ideologice." 


LUCRĂRI (STUDII) 
DE REFERINŢĂ 


OPERA: Caracterul specific naţional în literatura 
română (1922), Literatura şi societatea („Viaţa Româ- 
nească“, 1912 — n r. 7-8), Greutățile criticii estetice 
(„Viaţa Românească“, 1928); Creaţie şi analiză. Note 
pe marginea unor cărţi (Studii literare, 1931), M. Sa- 
doveanu: Însemnările lui Neculai Manea — Spre 
roman (Scriitori români şi străini, 1968). 


OPERA: Literatura română modernă (vol.I. 1920; 
vol.II, 1921; vol.I, 1936); Dante şi latinitatea (1921); 
Sufletul latin şi literatura nouă (2 vol., 1922); Rătă- 
ciri literare („Viaţa nouă“, an II, nr.14, 1906); Critica 
estetică şi critica istorică („Viaţa nouă“, an II, nr.14, 
1906); Spre literatura pe care trebuie s-o avem („Viaţa 
nouă“, an X.1914); G. Bacovia „Plumb“ (“Viaţa 
nouă“, an XII, 1916); Criticilor („Viața nouă“, an 
XIV, 1911); L. Blaga; „Paşii profetului“ („Viaţa 
nouă“, an XVII, 1921). 


OPERA: Studii de critică literară: Din registrul 
ideilor gingaşe (1926); Pagini alese pentru a ţine la 
curent pe tinerii cultivați şi serioşi (f.a); Despre stil, 
Note şi exemple (1928); Artişti şi idei literare române 
(1930); Încercări de precizie literară (1931); Pentru 
arta literară (1934). 


OPERA: Însemnări critice (1923, reluat în 1927 în 
Studii critice), Icoane fugare, Maxime, documente 
omeneşti (1916); Cercetări critice şi filozofice (1916); 
Noi studii- critice (1920); Poporanismul reacţionar 
(1920); Probleme sociale şi psihologice (1920); Clasi- 
cismul proletariatului, Panait Istrati (1924); Alte 
cercetări critice şi filozofice (1925); Probleme politice 
literare şi sociale (ta.); Literatură şi ştiinţă (1930); Alte 
orizonturi (t.a.): În slujba satanei (vol.I-I 1930). 
REFERINŢE CRITICE: Cercetări critice şi filozofice 
(antologie şi prefaţă de Z. Ornea, 1968); 

G. Călinescu: H. Sanielevici: În slujba satanei, Ulysse, 
(1967); E. Simion, De la T. Maiorescu la G. Călines- 


Cr : 

CRITICUL, 
ISTORICUL LITERAR 


DUMITRU CARACOSTEA 
(1879-1964) 

(v, Dicţionarul de faţă) 

Două sunt pentru el noţiunile de 
bază ale unei opere: expresivi- 
tatea şi creativitatea. Recomandă 
în fond critica genetică, pe care o 
aplică în studiul operei lui Emi- 
nescu, Gala Galaction, Brătescu- 
Voineşti — scriitori de care se 
ocupă cu precădere. 


EUGEN LOVINESCU 
(1881-1943) 

(v. Dicţionarul de faţă) „Mod- 
ernismul este un concept complex 
cu deschidere spre ideologie şi 
estetică, punct -de referinţă în 
viaţa literaturii noastre (...). Mo- 
dernismul se bizuie pe ideea sin- 
cronismului la care criticul aduce 
corectivul  diferenţierii, foarte 
important în gândirea şi tehnica 
critică a lui E.L., pentru că 
presupune, ca o condiţie esenţială 
pentru viaţa operei literare, noţiu- 
nea de originalitate. Potrivit aces- 
tei teorii, literatura română tre- 
buie să se intelectualizeze şi să 
treacă de la sat la oraş şi de la 
liric la obiectiv, intrând astfel în 
ritmul mişcării spirituale euro- 
pene şi în ritm cu evoluţia vieţii 
sociale naţionale” (A. Marino). 
NICOLAE CARTOJAN 


(1883-1944) 
(v. Dicţionarul de faţă) 

LUCRĂRI (STUDII) 
DE REFERINŢĂ 


OPERA: Arta cuvântului la Eminescu (1938); Abso- 
lutul eroticii; Expresivitatea limbii române (1942); 
Creativitatea eminesciană (1943); Istorie şi estetică; 
Critice literare (l-Il, 1943-1944); Poezia tradițională 
română (I-II, 1969). 


OPERA: Paşi pe nisip (articole, două volume (1906); 
Istoria literaturii române contemporane (4 vol.: |, 
Evoluţia ideologiei literare, 1926; II, Evoluţia criticii 
literare, 1926; III, Evoluţia poeziei lirice, 1927; IV, 
Evoluţia poeziei epice, 1928; V — rezervat teatrului n-a 
mai apărut); Istoria literaturii române contemporane, 
1900-1937 (compendiu, 1937); Memorii (|, 1910-1916, 
1930; II, 1916-1930; 1932; III, 1937; IV, 1941 — sunt 
mai mult portrete — scene din viaţa literară); T. Maio- 
rescu (I-11, 1940); P.P. Carp, critic literar şi literat 
(1941); T. Maiorescu şi contemporanii lui (2 volume, 
1943-1944); T. Maiorescu şi posteritatea lui critică 
(1943);  Recomandăm: Impresionismul în critică, 
Atitudinea . modernistă, T. Maiorescu, L. Rebreanu, 
B.P. Hasdeu, T. Arghezi, Cariera mea de critic (în 
Antologia criticilor români, vol.Il. 


OPERA; Cărțile populare în literatura românească 
(1929-1938); Istoria literaturii române vechi (1940-1945), 
lucrare neterminată (până la Dimitrie Cantemir); Cer- 
cetări literare (5 vol. 1934-1943); colecția Texte de 
literatură veche românească (3 vol. 1942-1944); 
studii despre viața şi opera lui M. Kogălniceanu. In 
limba franceză: Fiore di virtù dans la littérature 
roumaine (1928); Livres populaires roumains traduits 
du slave (1931); Les premiers éléments occidentaux 
dans la littérature roumaine (1934-1943); Le modèle 
français et l'Erotocritos, Paris (1936). 

LUCRĂRI (STUDII) 
DE REFERINŢĂ 


CRITICUL, 
ISTORICUL LITERAR 


NICOLAE DAVIDESCU 
(1888-1954) 

Poet, prozator, critic literar legat 
de mişcarea simbolistă, s-a năs- 
cut la 24 octombrie 1888, în Bu- 
cureşti şi a murit la 12 iulie 1954, 
în Bucureşti. 

Colaborează la revistele vremii; 
traduce din Th. Gautier, Oscar 
Wilde. 

m. Recomandăm: Caragiale în 
Antologia de critică literară 
alcătuită de E. Simion, vol.I; 
Vladimir Streinu, N. Davidescu şi 
controversa Caragiale (Pagini de 
critică literară, I (1968) reprodus 
de Eugen Simion în antologia 
menţionată, vol.II). 


ION TRIVALE 
(1889-1916) | 
Pseudonimu] lui Iosif Netzler, 
născut la Piteşti în 13 mai 1889, 
absolvent al Facultăţii de Litere 
din Bucureşti (lb. şi lit.germană); 
studii de specialitate în Germania. 
Remarcat de M. Dragomirescu. 

A publicat în revistele vremii — 
cronici, eseuri; a tradus din Mark 
Twain. 

A murit pe front la 11 noiembrie 
1916. 


PERPESSICIUS 
(1891-1971) 

(v. Dicţionarul de faţă) 

m Recomandăm: M. Eminescu, 
prefață la vol. I de Opere alese; 
T.: Arghezi, „Flori de mucigai“, 
Menţiuni critice, IV: Camil Pe- 
trescu, Ultima noapte de dragoste, 
întâia noapte de război, Menţiuni 
critice, IUL; Mateiu lon Caragiale, 
Craii de Curtea-Veche, Menţiuni 
critice, UI: Panait Istrati, Jurnal 
de lector; Din jurnalul unui edi- 
tor, Alte menţiuni de istoriografie 
literară şi folclor, Ul. 


OPERA: Versuri: La fântâna Castaliei, (1910); In- 
scripții (1916); Cântecul omului (1927-1945), poem cu 
evocare în şase părţi a momentelor din istoria umani- 
tăţii, ludeia, Helada, Roma, Evul Mediu, Ţara Româ- 
nească, Renaşterea — după modelul Legenda secole- 
lor a lui V. Hugo şi Memento mori a lui M. Eminescu. 
Proza: nuvele; Zâna din fundul lacului (poveste, 
1912); Sfinxul (1915); romane; Conservator et C-ie, 
(1924); Crima din strada nopții (1925), Vioara mută 
(1928); Fântâna cu chipuri (1931); Apocalips profan 
(1941) etc. 

Studii de critică literară; (vol.I, 1921, vol. II, 1924); 
antologie a poeziei parnasiene; Din poezia noastră 
parnasiană (1943). 


OPERA: Cronici literare (1915; 1917, din care reţi- 
nem: Panait Cerna, «De vorbă cu mine însumi» de 
I. Minulescu); Vina războiului de azi, Dialog între 
Teutofilus şi Gallomanus (1915); 

Traduceri: Mark Twain: Schițe umoristice. 
REFERINŢE CRITICE: G. Călinescu: „Un bun critic 
ar fi fost dacă trăia mai mult lon Trivale (1889-1916), 
elev al lui M. Dragomirescu cu oroare exagerată de 
simbolism, foarte analitic sub un unghi cu totul tehnic, dar 
fără dogmatismul profesorului.“ (Istoria literaturii...) De 
consultat: M. Dragomirescu, Critica lui lon trivale,-vol. 
Critică, I, 1928, sau în vol. Scrieri critice şi estetice 
(1969). 


OPERA: Repertoriu critic, (1923); Antologia poeților 
de azi (în colaborare cu Ion Pillat, (I-H), 1925-1928); 
Menţiuni critice (I-V) (1928-1946); Itinerar sentimen- 
tal (1932); De la Chateaubriand la Mallarmé (antolo- 
gie de critică franceză literară), (1938; ed. II, 1976); 
Jurnal de lector (1944); Menţiuni de istoriografie 
literară şi folclor (1948-1956; 1957); Alte menţiuni de 
istoriografie literară şi folclor (I-II, 1957-1960), 
(1961-1967); Opere I-VIII, (1966-1978); Memorial de 
ziaristică 1, (1970); Lecturi intermitente, (1971); 
Eminesciana (1971); Patru clasici, (1976); editează 
Opere alese de M. Eminescu (|, 1939; II, 1943; III, 
1944; IV, 1952; V. 1958; VI, 1963). 

CRITICUL, 
ISTORICUL LITERAR 


DUMITRU MURĂRAŞU 


(1896-1984) 
(v. Dicţionarul de faţă) 


MIHAI RALEA 

(1896-1964) 

(v. Dicţionarul de faţă) Se reco- 

mandă: 

| Despre critica literară (vol. Per- 
spective); T. Arghezi (vol:Perspec- 

tive); M. Sadoveanu (vol. Înţele- 


suri); G.. Ibrăileanu (vol. Inţele- 
suri). . 


TUDOR VIANU 

(1898-1964) 

(v. Dicționarul de față) 

m Recomandăm: Critica artis- 
tică (Estetica, 1939), Un poet al 
Ardealului (L. Rebreanu, Ion), în 
Masca timpului (1926), Scriitori 
români din veacul XX (1971); 
Poezia lui Eminescu: voluptate şi 
durere în poezia lui Eminescu; 
Studii de literatură română (1965), 

LUCRĂRI (STUDII) 
DE REFERINŢĂ 


OPERA: A îngrijit ediţii din Eminescu; Proză litera- 
ră (1935); Istoria literaturii române (1941); Comen- 
tarii eminesciene (1967); Poezii — ediție critică 
(1982); Naționalismul lui Eminescu (1932; 1944). 

REFERINŢE CRITICE: „Organizarea cronologică a 
operei poetice ne înlesneşte să urmărim liniile de 
dezvoltare a liricii lui Eminescu moment cu moment, 
având dinainte şi etapele şi ansamblul ce le cuprinde... 
Numai cercetarea operei lui Eminescu în chip metodic, 
în desfăşurarea ei în timp, ar da studiilor literare o 
seriozitate ale cărei prime semne vor fi. ordinea de 
idei, justeţea în interpretare, măsura în stabilirea 


valorii." 

OPERA: Interpretări (1927); Comentarii -şi sugestii 
(1928), Perspective (1928); Istoria ideilor sociale 
(1930); Memorial. Note de drum din Spania (1930); 


Atitudini (1931); Valori (1935); Între două lumi (1943); 


Înţelesuri (1943); Nord-Sud (Egiptul, Olanda, Anglia, 
Spania, 1945), Anatole France (1955); În Extremul 
Occident (1955); Cele două Franţe (1956); Scrieri din 
trecut, vol. I-III. (1956-1958); Portrete, cărți, idei; 
Studii de literatură universală; (1966); Prelegeri de 
estetică (1972); Scrieri (|, 1972; II, 1978). 


OPERA: Dualismul artei (1925), Fragmente moderne 
(1925); Masca timpului, schițe de critică literară 
(1926); Poezia lui Eminescu (1930); Idealul clasic al 
omului (1934), Istoria estetică, de la Kant până azi 
(1934); Estetica, vol.I-II (1934-1936); lon Barbu 
(1935); Generaţie şi creație (1936); Filozofie şi poezie 
(1937); Arta prozatorilor români (1941); Filozofie şi 
poezie. Filozofie, şi poeți (1943); Istoria literaturii 
române, I (în colaborare cu S. Cioculescu şi VI. Stre- 
inu) (1944); Filozofia culturii (1944); Trei critici 
literari (Titu Maiorescu, M. Dragomirescu, E. Lovines- 
cu (1944); Figuri şi forme literare (1946); Probleme de 
stil şi artă literară (1955); Literatura universală şi 
literatura naţională (1956); Problemele metaforei şi 
alte studii de stilistică (1957); F.M. Dostoievski (1957- 
); Al, Odobescu (1960); Studii de literatură univer- 
sală şi comparată (1960); Jurnal (1961); Arghezi poet 
al omului (1964); Despre stil şi artă literară (1966); 
Scriitori români din secolul XĂ (1979); Opere, vol.l- 


XIV (1971-1990). 

22; 


„23. 


24. 


| CRITICUL, LUCRĂRI (STUDII) 
ISTORICUL LITERAR DE REFERINŢĂ 


POMPILIU CONSTANTINESCU | OPERA: Mişcarea literară (1927); Opere şi autori 
(1901-1946) (1928); Critice (1933), Figuri literare (1938); T. Ar- 
(v. Dicţionarul de faţă) ghezi (1940); Scrieri (I-V1, 1967-1972). 

m Recomandăm: Mateiu Cara- 

giale, G. Călinescu: „Enigma 

Otiliei“, Mircea Eliade: Maitreyi; 

Destinul operei lui Eminescu (în 

vol. Scrieri 2). 


ŞERBAN CIOCULESCU 
(1902-1988) 

(v. Dicționarul de față) 
„Finalitatea' criticii nu poate fi 
crearea unui mod'nou, al frumosu- 
lui, ci tocmai investigația frumo- 
sului, acolo unde se află, expli- 
carea şi luminarea, dacă nu dove- 
direa lui.“ 

„Un critic în sensul deplin al 
cuvântului e o forță morală şi 
totodată o inteligență completă 
cu o cultură intensă şi nelipsită 
de sensibilitatea modernă.“ 


VLADIMIR STREINU 
(1902-1970) 

(v. Dicţionarul de faţă) 
m Recomandăm: Despre o mo- 
dalitate a judecății literare, 
Mateiu I. Caragiale, Craii de 
Curtea-Veche, Alexandru I. Odo- 
bescu. 


AUGUSTIN Z.N. POP (POPESCU) 
(1910-1986) 

„Ca orice mare poet, conştient de 
rolul şi valoarea materialului ver- 
bal în realizarea imaginii, Emines- 
cu şi-a pus cu seriozitate problema 
expresivităţii artistice a limbii, 
pornind de la cunoaşterea ei în 
ansamblu, de la practica limbii popu- 
lare în largi accesibilităţi şi de la 
scriitorii din secolul al XVII-lea.“ 


OPERA: Corespondenţa dintre I.L. Caragiale şi Paul 
Zarifopol, 1905-1912 (1935); Viaţa lui I.L. Caragiale 
(1940; 1969); Aspecte lirice contemporane (1942); 
Istoria literaturii române, I (în colaborare cu Vladimir 
Streinu şi Tudor Vianu (1944); Dimitrie Anghel. Viaţa 
şi opera (1945); Introducere în poezia lui Tudor Ar- 
ghezi (1946; 1971); Varietăţi critice (1966); I.L. Cara- 
giale (1967); Medalioane franceze (1971); Aspecte 
literare contemporane, 1932-1947 (1972); Itinerar 
critic, I-IV (1973-1988); Amintiri (1973); Viaţa lui 
LL. Caragiale. Caragialiana (1977); Prozatori români 
(1982); Eminesciana (1985); Argheziana (1985). 


OPERA: Pagini de critică literară (1938; 1968); 
Clasicii noştri (1943; 1969); Istoria literaturii române 
moderne (în colaborare cu Şerban Cioculescu şi T. Vi- 
anu, 1944); Versificaţia modernă (1966); Calistrat 
Hogaş (1969); Literatura română contemporană 
(antologie critică, 1994). 


OPERA: Neamul mitropolitului cărturar Varlaam al 
Moldovei (1936); Biografia mitropolitului cărturar 
Varlaam al Moldovei (1940); Contribuţii eminesciene 
(|, 1938; II, 1940); Din Eminescu necunoscut (1942); 
Aglaea Eminescu, sora poetului (1943); Contribuţii 
documentare la biografia lui Mihai Eminescu (1962); 
Eminescu — Noi contribuţii documentare la biografia 
lui (1969); Mărturii... Eminescu — Veronica Micle 
(1967); Alte lucrări: Grecismul lui Dosoftei (1940); 
Glosări la opera lui Dosoftei (1943); Catalogul cores- 
pondenţelor lui M. Kogălniceanu (1959); Scrisori 
(1967); Contribuţii la biografia lui N. Bălcescu (1963); 
Liviu Rebreanu (1968); Din istoria culturii argeşene 
(1965); Unirea în Argeş (1965); a colaborat la întoc- 
mirea vol. Bibliografia românească veche (1964). 

CRITICUL, 
ISTORICUL LITERAR 


EUGEN IONESCU 

(1912-1944) 

(v. Dicţionarul de faţă) 

m ORecomandăm:  /dentitatea 
contrariilor (vol. Nu): Critica 
literară şi scrupule sentimentale 
(vol. Nu); Jurnal (vol. Nu); 


ADRIAN MARINO 

(n.1921) 

(v. Dicţionarul de faţă) 

„Primele localizări ale literaturii 
în timp şi spaţiu aparţin în mod 
inevitabil, tot antichităţii. Spiritul 
istoric şi ideea de «specific naţio- 
nal» al literaturii încep să-şi facă 
apariţia. Conştiinţa universalităţii 
literelor la fel. Sunt dimensiuni 
noi ale ideii de literatură care o 
îmbogăţeşte în mod considerabil.“ 
(Biografia ideii’ de literatură, 
vol.I) 


GEORGE CĂLINESCU 
(1899-1965) 

(v. Dicționarul de față) 

m Recomandăm: Tehnica criticii 
şi a istoriei literare; Clasicism, 
romantism, baroc; Critică şi 
creație (din volumul Principii de 
estetică); N. lorga, L. Rebreanu, 
M. Sadoveanu, Camil Petrescu, 
Vasile Pârvan (Istoria literaturii 
române...); Viaţa lui M. Eminescu. 


331 
LUCRĂRI (STUDII) 
DE REFERINŢĂ 


OPERA: În franceză: Note şi contranote (eseuri, 
1962); Antidotul (1977); memorialistică: Jurnal în 


fărâme (1967); Prezent trecut, trecut prezent (1968); 


Căutarea intermitentă (1987); În română: Nu (1934 
— premiu pentru critică literară). 


OPERA: Viața lui Alexandru Macedonski (1965); 
Opera lui Alexandru Macedonski (1967), Introducere 
în critica literară (1968); traducere în maghiară 
(1979); Modern, Modernism, Modernitate (1969); 
Rumänische Erzahler der Gegenwart, Gute Schriften 
Berna 1972 (antologie), Dicționar de idei literare, 
I, A - G, (1973); Critica ideilor literare (1974); tradu- 
cere în germană (1976); traducere în franceză (Bruxe- 
lles, Complexe 1978); Ole! España (1974), Carnete 
europene (1976), Prezențe româneşti şi realități 
europene (1978); Hermeneutica lui Mircea Eliade 
(1980); traducere în franceză (Paris, Gallimard 1981); 
Liuérature roumaine, Littératures occidentales (1981); 
traducere în japoneză (Tokio, Keiso Şhobo 1988); 
Tendances esthétiques, in: Les avant-gardes littéraires 
au XXe siècle, vol. II Théorie (Budapest, Akadémiai 
Kiadó 1984); Hermeneutica ideii de literatură (1987); 
Comparatisme et Théorie de la littérature (Paris, Pres- 
ses Universitaires de France 1988); Biografia ideii de 
literatură (vol.I, 1991; vol. II, 1993). 


OPERA: Istorie şi critică literară: Viața lui M. Em- 
inescu (1932); Opera lui M. Eminescu (1934; 1936); 
Viața lui Ion Creangă (1938); Istoria literaturii române 
de la origini până în prezent (1941); Istoria literaturii 
române. Compendiu (1945); Universul poeziei (1947); 
N. Filimon (1959). Grigore M. Alexandrescu (1962); 
lon Creangă — viaţa şi opera (1964); V. Alecsandri 
(1965); 

Studii de literatură universală: Principii de estetică 
(1939); Impresii asupra literaturii spaniole (1946) 
Sensul clasicismului (1946); Studii şi conferinţe (1956); 
Estetica basmului (1965); Scriitori străini (1967); 
Publicistică: Cronicile optimistului (1964); Ulyse 
(1967); Volume ce reunesc eseuri: Cronica mizantro- 
pului şi Cronica optimistului. 

1. Completaţi acest tablou sinoptic cu alte nume de istorici şi critici literari 
(din dicționarul de față sau din alte lucrări recomandate în bibliografie) interbelici şi 
de după cel de al doilea război mondial, până astăzi. Încercaţi să descoperiţi linii de 


continuitate şi originalitate. 


2. Realizaţi un sinoptic despre eseul şi eseiştii români: Lucian Blaga, 
M. Eliade, Emil Cioran, Constantin Noica, Mircea Vulcănescu, Nae Ionescu, Paul 
Zarifopol, M. Ralea, Nichita Stănescu etc. + 


3. Realizaţi un sinoptic în care să menţionaţi istorici şi istorii literare pornind 


de la Vasile Gr. Pop (1875) până în contemporaneitate. 
i ' (C.B.) 

GLOSAR 
TERMENI DE TEORIE ŞI ISTORIE LITERARĂ 


— pentru uzul elevilor şi al profesorilor — 


ÂBSURDUL (< lat. absurdus „supărător“). Categorie estetică. ce 
caracterizează dezacordul dintre om şi mediul său social, având ca principale trăsături 
iraţionalismul, viziunea pesimistă asupra lumii şi relevând neputinţa individului de a 
găsi un sens vieţii. A. se manifestă mai ales în literatura secolului 20. Este ilustrat în 
principal de Camus, în Mitul lui Sisif („Sentimentul absurdului nu-i decât divorţul 
acesta dintre om şi viaţa sa, dintre actor şi decorul său; absurdul se naşte din această 
confruntate între chemarea omului şi tăcerea iraţională a lumii“). Exemple: A. Camus, 
Străinul, Ciuma, Neînţelegerea, Starea de asediu, Cei drepţi; F. Kafka, Procesul, 
Castelul, Jurnal intim; J.P. Sartre, Greaţa, Muştele, Cu uşile închise, Diavolul şi bunul 
Dumnezeu; Eugen Ionescu, Cântăreaţa cheală, Scaunele, Victimele datoriei, Noul 
locatar, Ucigaş fără simbrie, Regele moare, Rinocerii, Setea şi foamea; Urmuz, Pâlnia 
şi Stamate, Cronicarii, Ismail şi Turnavitu, Gayk. | 

ACŢIUNEA (< fr. action; lat. actio „lucrare“). Procedeu al tehnicii narative 
care cuprinde totalitatea faptelor, întâmplărilor din opera literară, epică sau dramatică, 
în desfăşurarea lor. Evocarea întâmplărilor se realizează din mai multe perspective: 
a) cronologic, linear (romanele picareşti); b) prin planuri paralele (romanul balzacian) 
c) fragmentar şi prin discotinuitate (ex.: Odiseea). După importanţa lor, momentele 
acţiunii se pot grupa în: a) momente principale; b) momente secundare. A. se 
desfăşoară prin: a) gradaţie ascendentă (punct culminant); b) gradaţie descendentă 
(deznodământ). 

Atenţie! Poezia lirica nu are K ea exprimând direct propriile sentimente ale 
autorului (de dragoste, bucurie, tristețe) — are deci caracter subiectiv. 

În idilă se poate discuta despre o simbolică acțiune. Asemenea în poemele 
lirice, obiectivate, cum este şi Luceafărul de M. Eminescu. În aceste poeme acțiunea 
se constituie ca un mijloc, cadru de realizare a conţinutului liric, subiectiv. 

În opera dramatică, A. se realizează prin „gesturi verbale“, dialoguri, 
monologuri ale personajelor. 

AMINTIRI (< aminte < a (lat. ad) + minte). Specie a genului epic în proză 
care cuprinde relatări despre întâmplări trăite, impresii din viaţa scriitorului şi care 
face parte, ca şi memoriile, din literatura memorialistică. Se deosebeşte de memorii 
prin evocarea din perspectivă artistică a întâmplărilor, în anumite etape, momente din 
viaţa scriitorului. Nu urmează cronologia evenimentelor din viaţa unui om, evocă un 

m S ra CNC raza DOTATA A ecouri ax mea a L 
cadru mai larg, depăşind proza memorialistică. În literatura română este reprezentată 
de: I. H. Rădulescu, Dispoziţiile şi încercările mele de poezie; C. Negruzzi, Cum am 
învățat româneşte; Al. Russo, Amintiri; V. Alecsandri, Vasile Porojan; I. Ghica, 
Amintiri din pribegia de la 1848; |. Creangă, Amintiri din copilărie; LL. Caragiale, 
Din carnetul unui sufleur, Al. Vlahuţă, Mogâldea; 1I. Slavici, Lumea prin care am 
trecut; M. Sadoveanu, Anii de ucenicie etc. 

ANALE (< lat. annales, „scriere istorică, cronologică“). Scriere istorică în 
care evenimentele importante sunt înregistrate an de an, de unde şi numele dat unor 
publicaţii ştiinţifice periodice. Au caracter obiectiv spre deosebire de cronici. Sunt 
cunoscute la romani: Analele lui Tacit: annales maximi, redactate de marele pontif; în 
Evul Mediu, table pascale, derivate din calendarele liturgice apusene, scrise, cele mai 
multe, pe pergamente — înscriu pentru fiecare an data Paştilor, precum şi alte 
evenimente. În literatura română: Analele de la Bistrița — Letopiseţul anonim al 
Moldovei (1359 — 1507); Analele de la Putna (1359 — 1526) scrise în limba slavonă. 
| Se cunosc publicaţii ca: „Analele Academiei Române“, „Analele Universităţii 
Bucureşti“, Iaşi, Cluj etc. l i 

ANALIZĂ (literară). (< fr. analyse, cf. gr. analisis, „descompunere““). 
Denumeşte lucrarea ce cuprinde păreri şi cunoştinţe ştiinţifice asupra unei opere 
literare etc. Conduce la cunoaşterea amănunţită a operei, a unui scriitor (exemplu: 
G. Ibrăileanu, Vara de G. Coşbuc. Consideraţii tehnice: G. Călinescu, Creangă, 
scriitor poporal; analizele literare realizate de T. Vianu în Arta prozatorilor români etc. 

ANECDOTĂ (< fr. anecdote; gr. anekdota, „poveste inedită“). Naraţiune 
scurtă a unei întâmplări hazlii (în versuri sau în proză), cu un sfârşit neaşteptat. 
Termenul denumeşte şi anumite întâmplări hazlii puse pe seama unor personalităţi 
istorice, literare, ştiinţifice — transmise pe cale orală, cu pretenţia de a fi autentice. 
Franţa este socotită patria A. — mai ales în secolul 18. La noi, sunt cunoscute 
momentele care încheiau şedinţele de la Junimea, când se spuneau anecdote multe, 
povestite de I. Creangă; unele legende din O seamă de cuvinte a lui I. Neculce au 
caracter anecdotic; unele amintiri ale lui I.L. Caragiale din Carnetul unui sufleur. 
Theodor Speranţia este autorul unor volume de anecdote, în versuri. Este cunoscut, în 
acest sens, şi Anton Pann. A 

APOCRIF (< fr. apocryphe; lat. apocryphus; gr. apokryphos, „ascuns“). În 
funcție de raportul lor față de Biblie, acestea sunt împărțite în cărți apocrife ale 
Vechiului şi Noului Testament, 

1. Scrierile apocrife din V.T. sunt denumite în literatura rabinică hisonim 
(ebr. „situat în afară“); protestanții şi exegeții moderni denumesc aceste documente 
pseudoepigrafe (document cu titlu contratăcut). Parţial, documentele apocrife din V.T. 
au un caracter istoric — ca de exemplu Jubille, A treia carte a lui Ezdra, A treia carte 
a Macabeilor, Înălțarea în ceruri a lui Isaia sau un rol pedagogic g Testamentul celor 
12 patriarhi, Psalmii lui Solomon, Odele lui Solomon, Rugăciunea lui Manase. 
Documentele A. din ultima categorie au un caracter profetic sau apocaliptic, ca de pildă 
Apocalipsa lui Enoh, Înălţarea în ceruri a lui Moise, Cartea a patra a lui Ezdra. | 
| 2. Documentele apocrife din N.T. conţin evanghelii, ca de exemplu: 
Evanghelia lui Toma, Evanghelia ebioniţilor, Evanghelia lui Petru şi Pavel, epistolele 

apostolilor: Evanghelia lui Pavel, şi apocalipse — Apocalipsa lui Petru şi Apocalipsa 
lui Pavel. 
E APOLOGIE (< fr. apologie, lat.; gr. apologia, „apărare“). Discurs rostit în 
Antichitate înaintea unui tribunal de către acuzat sau de avocatul apărării. Astăzi 
termenul denumeşte şi elogierea unei idei, doctrine, persoane, eveniment etc. 

Sunt cunoscute lucrări care poartă chiar ca titlu acest termen: Apologia lui 
Socrate de Platon, Apologia lui Socrate de Xenoton etc. 

ARTA (< lat. ars. artis „pricepere, măiestrie, îndemânare“), Activitatea 
umană care are ca scop nemijlocit producerea valorilor estetice, folosind mijloace 
proprii de expresie cu caracter senzorial. Opera de artă este opera realizată prin 
activitatea artistică creatoare. 

În Micul dicţionar enciclopedic sunt date mai multe sensuri: a) A. frumoase 
— grupul de arte alcătuit din pictură, sculptură, grafică şi arhitectură, poezie, 
muzică, dans (în trecut); b) A. plastice — artele vizuale (care folosesc imagini vizuale) 
— pictură, sculptură, grafică; c) A. poetică — exprimarea sistematică a unui 
ansamblu de precepte referitoare la creaţia poetică. În mod curent, îndeosebi didactic, 
termenul este folosit pentru denumirea ansamblului de reguli privind tehnica literaturii 
(genuri şi specii literare, tropi, figuri de stil, forme poetice). Toate aceste particularităţi 
definesc profilul literar al unui scriitor, al unei epoci, al unui curent literar. Prima 


Poetică îi aparţine lui Aristotel care formulează ideea că A. e o imitație a naturii, a . 


activităţii umane. În literatura franceză este cunoscută Arta poetică a lui Boileau. În 
literatura română, încercări de teoretizare asupra literaturii cu caracter normativ sunt 
menţionate în Înţelesul tilurilor; cum trebuie să se citească de Miron Costin; 
Gramatica lui Dimitrie Eustatievici (1757) care cuprinde un capitol referitor la prozodie 
şi versificaţie; Observaţii sau băgări de seamă asupra regulelor şi orânduielelor 
gramaticii româneşti (1787) a lui lenăchiţă Văcărescu (care cuprinde unele părți 
precum: Păntru construcţione figurată şi Păuntru poetică): Meşteşugul stihurilor 
româneşti (1787) a lui Ienăchiţă Văcărescu (care cuprinde unele părţi precum: 
Păntru'construcțione figurată şi Păntru poetică): Meşteşugul stihurilor româneşti de 
Costache Conachi (prima lucrare de tip normativ, scrisă la începutul secolului 19, dar 
rămasă în manuscris). I. Heliade Rădulescu a dat Regulile sau gramatica poeziii. 
Studii de teorie a literaturii vor semna: G. Gălinescu, T. Vianu, Adrian Marino. 

Termenul de A. mai apare şi în expresii referitoare la măiestria unei meserii, 
acţiuni, a exprimării etc. | 

ARTICOL (< lat. articulus „articulaţie“, cf. it. articolo, fr. article). Formă 
de tratare în coloanele unui ziar, ale unei reviste, a unor teme politice, economice, 
ştiinţifice, tehnice, literare, filozofice. Caracteristici: accesibilitate, elasticitate, logica 
argumentelor, sinceritatea opiniilor, evitarea excesului de date. Unele A. se apropie de 
proza artistică. Sunt elocvente articolele lui M. Eminescu, I.L. Caragiale, T: Arghezi etc. i 

AUTOBIOGRAFIE (< fr. autobiographie, cf. gr. autos, „însuşi“, bios 
„viaţă“ şi graphein, „a scrie“). Specie a literaturii memorialistice care e ii 
povestirea propriei vieţi, relatate de către o personalitate din viața literară, artistică, 
istorică, politică etc. Uneori ia aspectul romanului autobiografic. Se cunosc: Amintiri 
din copilărie de I. Creangă: Hronicul şi cântecul vârstelor de Lucian Blaga etc. | 


CE Scanned with OKEN Scanner 


336 


Termenul este consacrat şi pentru rememorarea unor etape importante din 
viaţă — cu accent pe activitate (curriculum vitae) 

AVANGARDISM (< fr. avant-garde, „avangardă“). Denumire generică dată 
curentelor şi grupărilor literar-artistice apărute în special la începutul secolului 20, care 
au încercat să spargă canoanele artei tradiţionale, recurgând la formule îndrăzneţe, 
uneori excentrice. Termenul s-a impus şi în cultura română încă din primul deceniu 
al secolului nostru, cu referire la curentele, şcolile şi grupările care s-au manifestat în 
cultura universală (fuzurismul, cubismul, favismul, expresionismul, abstracționismul, 
dadaismul, suprarealismul, constructivismul, integralismul, lettrismul etc.) 

Formele de manifestare ale A. sunt pregătite la noi mai întâi de Alexandru 
Macedonski, Nicolae Davidescu, Felix Aderca (recenzii, în presa vremii). Precursorul 
A. românesc este considerat însă Urmuz, ale cărui scrieri suprarealist-absurde 
circulau, în cercurile literaţilor români, înainte de primul război mondial. Eugen 
Ionescu apreciază că Urmuz, ar fi „unul din precursorii revoltei literare universale, 
unul dintre profeţii dislocării formelor sociale, de gândire şi de limbaj care, azi, sub 
ochii noştri, se dezagrează absurd ca eroii autorului nostru.“ Printre scriitorii A. 
menţionăm pe: Tristan Tzara, Ion Vinea, Ilarie Voronca, B. Fundoianu, Stephan Roll, 
Mihail Cosma, Geo Bogza, Virgil Gheorghiu, Saşa Pană, Miron Radu Paraschivescu, 
Marcel Blecher, Constantin Nisipeanu, Virgil Carianopol, Eugen Ionescu, Gelu Naum, 
Gherasim Luca, Paul Păun, Trost, Virgil Teodorescu. 

Principalele publicaţii A. au fost: „Contimporanul“ (1922-1932); „75 H.P.“ 
(1924); „Punct“ (1924-1925); „Integral“ (1925-1928); „Urmuz“ (1928), „Unu“ 
(1928-1932); „Alge“ (1930, 1933); „Liceu“ (1932); „Viața imediată“ (1933); 
„Pinguinul“ (1937); „Meridian“ (1934-1936; 1941-1945) etc. 


BASM (< v. sl. basni, „născocire“). Specie a genului epic în proză sau în 
versuri, în care se povestesc întâmplări fantastice, puse pe seama unor personaje sau 
forţe supranaturale, din domeniul idealului. B. pot fi populare şi culte. După 
G. Călinescu, „Basmul e un gen vast, depăşind cu mult romanul, fiind mitologie, 
etică, ştiinţă, observare morală etc. Este deci o oglindire a vieţii în moduri diferite, 
în care se confruntă forţele binelui, cu forţele răului, primele învingând.“ B. este o 
specie folcloristică universală, temele sale fiind larg răspândite; se vorbeşte despre: 
originea mitologică, indianistă, antropologică. 

Prima culegere ştiinţifică de B. este considerată cea realizată în Germania 
de fraţii Wilhelm şi Jacob Grimm, Kinder-and Hausmärchen (I, 1812; II, 1815) şi care 
va marca începutul acţiunii de cercetare şi culgere a B. În literatura română prima 
culegere de B. îi aparţine lui Stănescu Arădeanul — Proza populară (Timişoara, 
1860). Urmează apoi Poveşti culese, şi Legendele sau Basmele românilor de Petre 
Ispirescu (1872; 1882); Poveşti ardeleneşti, I. Pop Reteganul (1888); Poveşti şi legende, 
culese de Al. Vasiliu (1928); Antologie de proză populară epică, de Ov. Bârlea (1966) etc. 

În 1895, Lazăr Şăineanu realizează un valoros studiu despre Basmele române 
(vezi: Lazăr Şăineanu, M. Gaster, I.P. Retegan, Simion Florea Marian, Petre Ispirescu). 

„Din punct de vedere al structurii, în B. se folosesc: formule iniţiale (A fost 
odată...) — introducere în lumea fantastică, ireală; formule finale (Încălecări pe o 
şea...) — readucerea în planul realului: formule mediane (Şi-nainte cu povestea, că 
de-aicea mult mai este...) — leagă episoadele B., au valoare hazlie, sunt ritmice sau 
rimate, subliniază momente importante ale acţiunii: „Şi se luptară, /Şi se luptară / Zi 
de vară, / Până-n seară.“ De asemenea cifra trei, cifră fatidică — trei feciori, trei 
fete, trei juni, trei încercări.. contribuie la grandoarea acţiunii. 

Între cele mai frumoase B. populare menţionăm: Greuceanu, Tinerețe fără 
bătrânețe şi viaţă fără de moarte, etc. 

Din B. popular s-au inspirat unii scriitori, realizând B. culte (unele 
versificate): M.. Eminescu, Călin Nebunul, Făt-Frumos din lacrimă (în proză); 
ŞLO. Iosif, A fost odată; G. Coşbuc, Cetină Dalbă; I. Creangă, Povestea lui Harap 
Alb; Barbu Ştefănescu Delavrancea, Nedumerită etc. (vezi: M. Eminescu, I. Creangă). 

BIOGRAFIE (< biographie, cf. gr. bios „viaţă“ şi graphein, „a scrie“). 
Povestire realizată pe baza unei documentări largi asupra vieţii unor personalităţi. 
Narează fapte şi comentează situaţii, fără ficţiune. Se pot realiza şi biografii 
romanţate — în care informaţia se îmbină cu ficţiunea. . | 

În Despre biografie, G. Călinescu precizează că biografia unui scriitor „Este 
viaţa în sensul cel mai înalt al cuvântului, succesiunea de. momente superioare 
“explicând opera, sinteza ideologică a zilelor trăite, proiectată pe tabloul epocii. 
Biografia, ca şi romanul, e o operă realistă, adică de generalizare concretă, iar nu de 
mutație naturalistă...Capitolele unei biografii sunt implicit sau explicit o cronologie a 
epocii.“ ` | g 
În literatura universală sunt cunoscute biografiile: Viața celor 12 cezari, de 
Suetoniu; Viața lui Agricola, de Tacit, Viața lui Carol al XII-lea de Voltaire, iar în 
literatura română: Viaţa şi opera lui Eminescu şi Viaţa şi opera lui Ion Creangă de 
G. Călinescu. Viaţa lui Ştefan cel Mare de M. Sadoveanu. Ca biografie romanţată 
menţionăm: Romanul Eminescu, trilogie de Cezar Petrescu. 

Tipuri de biografii literare: biografia istoric-documentară; biografia 
portretistică; biografia spirituală etc. 


CAPITOL (< lat. capitulum, „cap, capitol“). Diviziune a unei opere literare 
(dar nu numai), marcată prin titlu sau numere de ordine. Titlurile simbolice, rezumă 
adesea conţinutul părţii respective, marcând episoadele în dezvoltarea cronologică a acţiunii 
(Crucea răzeşilor, Morţii poruncesc celor vii etc. din Neamul Şoimăreştilor de 
M. Sadoveanu). Uneori diviziunile pot fi foarte mari — constituindu-se în părți (în cazul 
romanului Zon, de Liviu Rebreanu fiecare parte — Glasul pământului şi Glasul iubirii — 
este, la rândul ci, împărţită în capitole, în secţiuni, paragrafe (mai ales în romanul modem 
— fără titluri). În genul dramatic se realizează o structură pe acte, tablouri, scene. 

CARACTER (< fr. caractere; lat. character; gr. kharacter „semn gravat“, 
„amprentă'). Ansamblu de însuşiri psihice esenţiale, stabile, ale unei persoane (curaj, 
laşitate, lene etc.) şi care determină o ipostază morală pozitivă sau negativă — 

individualizând-o, propunând-o ca model — ca un sumum de trăsături. Se cunosc în 
literatură caractere puternice, pozitive ca: Antigona, Oedip, Lear etc. sau negative — 
Avarul sau cele din lucrarea scriitorului francez la Bruyere. 

CARACTERIZARE (< fr. caracteriser). Modalitate artistică folosită de 
scriitor în conturarea personajelor. 

Există mai multe procedee de C. a personajului: 1) caracterizarea directă (în 
dramaturgie prin indicaţii scenice), de către scriitor; 2) caracterizarea indirectă 
(autocaracterizarea şi C. de către celelalte personaje); 3) caracterizarea prin mediu (la 
Balzac); 4) caracterizarea cu ajutorul limbii (limbajul personajelor, al povestitorului); 
5) caracterizarea prin numele pe care-l poartă (la Caragiale); 6) caracterizarea prin 
monolog interior (introducerea cititorului în interiorul vieţii personajului, fără explicaţii 
ale autorului — în romanul secolului 20 reprezentat de V. Woolf, J. Joyce etc. 

CARTE (< lat. charta) 1. Termen convenţional prin care se desemnează 
orice fel de document tipărit sau manuscris. 2. Lucrare cu un subiect determinat, 
tipărită, legată sau broşată în volum; poate avea mai multe volume. Tipărirea a fost 
legată de descoperirea hârtiei de către chinezi şi descoperirea tiparului. Primele lucrări 
tipărite au fost realizate în China de către Van Cich, în 868, cu forme de lemn 
sculptate: mai târziu, în 1041—1049, Pi Sen a realizat tipărituri cu caractere mobile. 

În Europa tiparul a apărut şi s-a răspândit în sec. 15, la început prin folosirea 
de plăci de lemn sculptat. În. 1440 Johann Gutenberg elaborează ansamblul de 
procedee de imprimare tipografică (turnarea literelor de plumb în matrițe, compunerea 
textelor şi imprimarea cu piese manuale). Guntenberg împreună cu Johann Furst şi 
Peter Schoffer — inventatorul matriţelor de cupru pentru turnarea literelor, au tipărit 
la Mainz lucrări de popularizare, de gramatică latină, calendare, Biblia (1450—1455) etc. 

S-a răspândit repede în toată Europa, o dată cu dezvoltarea industriei din 
secolele 18, 19. | 

În 1802-1811, Friederich Koenig construieşte prima maşină plană de 
imprimat utilizată în practică. În 1865 William Bullock a realizat prima maşină 
rotativă de tipărit. În 1884, Ottman Mugenthaler inventează linotipul, iar în 1893, 
Tolbert Lanston inventează monotipul. Tehnica de tipărire s-a modernizat şi se 
modernizează continuu, | > 

În Țările Române, tiparul, sub forma teascului, a fost introdus la începutul 
secolului 16 de către domnitorul muntean Radu cel Mare, care a achiziţionat 
materialul, probabil de la Veneţia; cu ajutorul acestui material călugărul sârb Macarie 
a tipărit în slavoneşte primele cărţi de la noi. Cea dintâi carte tipărită în limba 
română a fost Catehismul luteran, 1544 (Sibiu). La Braşov, diaconul Coresi între 1556 
şi 1583 va tipări Catehismul, 1599; Tetravangheliarul, 1561; Apostolul, 1563 
Liturghierul, 1570; Psaltirea, 1570; Evanghelia cu învățături, 1581 ş.a. Monumente 
de limbă românească, folosind graiul din Țara Românească şi sudul Ardealului, 
scrierile lui Coresi stau la baza formării limbii române literare. 

Un frumos omagiu adus cărţii este interesanta lucrare: Din istoria şi arta 
cărţii, lexicon de Virgil Olteanu, prefaţă de Dan Simionescu (Editura Enciclopedică, 1992). 

| CATEGORIE ESTETICĂ (< gr. eisrhetikos „facultatea de a simţi“). Noţiune 
de maximă generalitate care caracterizează operele de artă, natura sau viaţa socială. 
| Estetica este apreciată drept ştiinţa frumosului. Hegel spunea în acest sens: „Obiectul 
ştiinţei despre care tratăm este frumosul în artă.“ Începând cu romantismul 
(Fr. Schlegel şi V. Hugo) se vorbeşte şi despre o estetică a urâtului. CE, se regăsesc 
în toate genurile şi speciile literare, uneori, între denumirea unor C.E, şi unele specii 
literare sunt asemănări de termeni — tragic şi tragedie, comic şi comedie. C.E, sunt: 
frumosul (v.) graţiosul (v.), sublimul (v.), urâtul (v.), tragicul (v.), comicul (v.), satiricul 
(v.), ironicul (v.), sarcasmul (v.), grotescul (v.), umoristicul (v.), fantasticul (v.), 
absurdul (v.). 

CATEHISM (< gr. katékhismos; lat. catechismus „instrucţie pe cale orală“). 
Expunere a principiilor religiei creştine sub formă de întrebări şi răspunsuri; p. ext. 
carte care cuprinde această expunere. În literatura română, Catehismul lui Coresi, 
1559, tipăritură apărută la Braşov, reprezintă un monument de limbă veche 
românească; a utilizat graiul din "Ţara Românească. 

CAZANIE (< sl.). 1. Predică bazată pe. texte din Evanghelie. Sinonim cu 
didahie, omilie. 2. Culegere de cuvântări bisericeşti în care sunt explicate texte evanghelice, 

CĂLĂTORII (Literatură de călătorie). Scriere sub formă de jurnal de 
bord sau memorial de călătorie, cu valoare de document geografic, etnografic, social, 
dar şi de anticipație — îndrăzneață uneori. În literatura universală sunt cunoscute: 
Călătoria lui Magellan în jurul lumii — Relatare cu privire la cea dintâi călătorie 
în jurul lumii; Jurnalul Nansen (în ţinuturile polare); călătoriile lui Jules Verne (De 
la Pământ la Lună, Ocolul Pământului în 80 de zile) etc. În literatura română: 
Însemnare a călătoriei mele de Dinicu Golescu, Peregrinul transilvan de Ion Codru 
Drăguşteanu; Memorial de călătorie de Gr. Alexandrescu; Jurnal de bord de Jean 
Bart; Pe drumuri de munte de Calistrat Hogaş etc. 
| Se apropie de romanul exotic şi de proza ştiinţifico-fantastică, 
V. memorialistică. | | 

CLASICISM (< fr. classicisme; it. classicismo; lat. classices). Termenul 
comportă sensuri largi, exprimând o atitudine estetică fundamentală, ce se 
caracterizează prin tendinţa de a observa fenomenele în contextul universului şi de a 
le închega într-un sistem proporţional şi armonios, corespunzător frumosului şi în 
concordanţă cu norme raţionale care impun tipuri model, perfecţiune, ideal. 

Curentul se defineşte ca o mişcare artistică şi literară care promovează ideile 
de echilibru şi armonie ale fiinţei umane, constituite în modele durabile şi care se pot 
regăsi în timp. De aici, întoarcerea la Antichitatea greacă şi latină. Sunt relevante 
sculpturile lui Fidias (care a condus şi lucrările de pe Acropola Atenei), arhitectura 
clădirilor din Grecia, tragediile lui Eschil, Sofocle, Euripide, Artele poetice ale lui 
Aristotel şi Horaţiu etc. | i Saa 

Ca atitudine estetică fundamentală de observare şi realizare a unui sistem 
armonios, stabil, proporţional, dominat de elementele frumosului, în concordanţă cu 
norme specifice (cele trei unităţi în dramaturgie), al perfecțiunii formelor, A OPAM U 
Franța, în secolul 17 (înaintea iluminismului), extinzându-se ulterior in intreaga 
Europă. S-a manitestat în toate artele — literatură, pictură, muzică, arhitectură. 

Trăsături: 1) regula celor trei unităţi în dramaturgie” (loc, timp, acţiune); 
2) puritatea genurilor şi a speciilor literare; 3) întâietatea raţiunii; 4) imitarea modelelor 
greco-romane; 5) cultul pentru adevăr şi natural (în literatură); 6) înfrumusețarea şi 
înnobilarea naturii (în pictură); 7) promovarea virtuţii — propunând un tip de om 
multilateral, complet — un model. 
| Cultivă curajul, vitejia, generozitatea sau  laşitatea, avariţia, naivitatea. 
Promovează puritatea stilului, sobrietatea, stil înalt, elevat, nu admite amestecul de stiluri. 
Prin extensiune, termenul se foloseşte şi pentru a denumi perfecțiunea, armonia. 

Reprezentanţi — în literatura universală: P. Corneille, J. Racine, Molière, 
Boileau, La Fontaine, la Bruyère, în Franța. 

În literatura română (secolul 18 îndeosebi): elemente în Tiganiada lui 
I. Budai-Deleanu, la M. Eminescu, I. Creangă, I.L. Caragiale, I. Slavici — perioada 
marilor clasici. . 

Manifestă predilecție pentru speciile: odă, epigramă, idilă, rondel, epistolă, 
satiră, fabulă, comedie etc. 
COMENTARIU LITERAR (< fr. commentaire; cf. lat. commentarium 
„reflecţie“ „studiu“). Texte de critică sau de istorie literară care explică, interpretează 
(sub formă de note marginale) o operă literară sau pasaje reprezentative, subliniindu- 
se geneza, judecăţile de valoare în plan ideatic, artistic, al limbii literare. 

"Analiza literară este o formă mai largă, faţă de C.L. 
COMICUL (< fr. comique, it. comico; lat. comicus; gr. kâmikos). Categorie 


estetică ce implică un conflict comic, situaţii, personaje comice, şi provoacă râsul. - 


Iată definirea C. dată de Heghel: „Prin urmare avem comic atunci când urmează să 
fie realizate scopuri în sine meschine şi neînsemnate cu o aparenţă de mare seriozitate 
şi recurgând la vaste preparative, iar subiectul în realitate nu pierde nimic când nu-i 
reuşeşte planul, tocmai fiindcă voia să realizeze ceva lipsit de importanţă, aşa încât 
el poate ieşi liber şi vesel din această nereușită.“ Se subliniază deci contradicţia dintre 
esenţă şi aparenţă, între ceea ce este şi ceea ce vrea să pară personajul. 

După modul în care se desfăşoară acţiunea mai ales deznodământul, C. are mai 


multe variante: comicul buf (râs spontan, provocat de bufon, arlechin, măscărici etc.); comicul 


burlesc (imitarea unor personaje, fapte); comicul tragic sau tragi-comic (împletirea comicului 
cu tragicul); comicul umoristic (compasiune, simpatie, înţelegere faţă de oameni, de unele 
defecte ale lor); comicul sarcastic (neînduplecat, necruţător, incisiv faţă de situaţii, 
personaje); comicul grotesc (se evidenţiază urâtul fizic şi moral, se exagerează trăsăturile 
negative). C. îi sunt caracteristice: satira, ironia, sarcasmul, persiflarea, gotescul, umoristicul. 

C. poate fi: de caracter; de situaţie; de limbaj; de moravuri; de intrigă; 
de nume. 

Reprezentanţi în literatura universală: Aristofan, Păsările, Plaut, Aulularia, 
Soldatul lăudăros; Molière, Avarul; Fr. Rabelais, Gargantua şi Pantagruel; Cervantes, 
Don Quijote; V. Hugo, Notre Dame de Paris; W. Shakespeare, Nevestele vesele din 
Windsor; N.V. Gogol, Revizorul. În literatura română: V. Alecsandri, Chiriţa în laşi, 
Chiriţa în provincie; I.L. Caragiale; O scrisoare pierdută, O noapte furtunoasă, D-ale 
carnavalului, Conu Leonida faţă cu reacţiunea, Despre cometă; I. Creangă, Povestea 
lui Harap-Alb, Amintiri din copilărie. 

„diverse; politice, sociale, economice, sportive, muzicale. 


CONFESIUNE (< fr. confession; lat. confessio, „mărturisire“). Scriere cu 
caracter autobiografic, oferă date despre viaţa şi activitatea unor personalităţi. În 
literatura universală se cunosc Confesiunile lui J.J. Rousseau, A. de Musset. 
l . CONOTAȚIE (< fr. connotation). Extindere sau restrângere a sensului 
cuvântului, în funcţie de context, în afară de propria sa semnificaţie. 

În opera literară limbajul este aluziv, indirect. Sensul C. nu trebuie să se confunde 
cu sensul figurativ al cuvântului. Se foloseşte mai ales în sintagma: sens conontativ, 

CONSTRUCTIVISM (< fr. constructivisme). Curent artistic apărut după 
primul război mondial, S-a manifestat cu precădere în artele plastice. La noi, promovat 
îndeosebi de revista „Contimporanul“, dar şi de „Punct“ şi „Integral“, a militat pentru 
o artă care să reprezinte formele „pure“, imagine fără corespondenţă în natură (ea 
trebuia să existe între artă şi spiritul contemporan al tehnologiilor moderne), 
sincretismul artelor — picto-poezia, colajul poetic — jazzbaredul frazelor. După 


Marcel Iancu „constructivismul este arta abstractă care, crescută dintr-un simţ optimist - 


al vieţii, purifică arta de orice urme de romantism, fiind expresia dorului de construcţii 
al zilelor noastre.“ Ion Vinea cerea „simplificarea procedeelor până la economia 
formelor primitive“ (toate artele.populare, olărie şi ţesăturile româneşti etc.). 
Constantin Brâncuşi a reprezentat în timp forme noi, stilizate în spirit vechi 
românesc, detaşându-se prin originalitate şi modernism în sculptura universală. | 
CONVORBIRE (< convorbi). Discuţie, conversaţie (diplomatică, ştiinţifică, 
filozofică) religioasă, literară etc. V. interviu. at 
CORESPONDENŢĂ LITERARĂ (< fr. correspondance littéraire). Schimb 
de scrisori între două personalităţi culturale, literare (scrisori destinate publicării — 
cum sunt cele dintre V. Alecsandri şi I. Ghica, sau scrisori particulare dar care cuprind 
şi referiri la probleme literare). Scrisorile se constituie ca un valoros material de 
informare, de cunoaştere a personalităţilor vieţii ştiinţifice, literare (corespondenţa lui 
Mihai Eminescu, Titu Maiorescu, I.L. Caragiale etc.). | | 
CRONICĂ (< fr. chronique; lat. lit. chronica, cf. gr. hronica „fapte succesive 
în timp“). Scriere cu caracter istoric, relatând cronologic evenimentele mai importante 
din viaţa unui popor, a unui domnitor, a unei familii etc. Cele mai multe C. au fost 
scrise în mănăstiri în Evul Mediu (Franţa, Anglia). În literatura română apar în secolul 
16 (în limba slovonă) — C. călugărilor Macarie, Eftimie, Azaric; în limba română, 
în secolul 17 — C. lui Gr. Ureche, Miron Costin; în secolul 18: C. lui Ion Neculce, 
Dimitrie Cantemir. Se cunosc şi cronici în versuri: Falnica tragedie a Moldovei de 


Alecu Beldiman. Termenul este considerat uneori sinonim cu cel de letopiseţ, căruia 


îi lipseşte însă vigoarea ştiinţifică. Uneori chiar cu cel de anale; relatări din domenii 


Termenul este consacrat şi pentru romanele cu caracter istoric — Cronica 
românească a veacului al XX-lea de Cezar Petrescu, Cronică de familie de Petru Dimitriu. 

CRONICĂ LITERARĂ (< fr. chronique littéraire). Scriere scurtă, cu o 
apariție zilnică — de regulă în paginile aceleiaşi publicații pE în care se relatează 
despre anumite manifestații sau apariţii editoriale (ştiinţifice, literare). De exemplu: 
Cronica mizantropului (în „Lumea şi Națiunea“) şi Cronica optimistului (în 
„Contemporanul““) de G. Călinescu, 

CRITICĂ LITERARĂ (< gr. kritikos, kitein „ a judeca bine.) Ştiinţă 
aplicată la studierea operelor individuale. T. Vianu apreciază rolul C.L. în ceea ce 
priveşte studierea operelor literare ale actualităţii, cu scopul de a le caracteriza, „a le 
lega de împrejurările lor, a le preţui şi a le impune aprecierii generale după meritul 
lor relativ“. G. Călinescu, în Principii de estetică precizează că: „Între critică şi 
creaţie nu este o deosebire de esenţă, ci numai una de proces... simţul critic este forma 
propriei noastre facultăţi creatoare. Între domeniul istoriei literare şi cel al C.L. există 
o strânsă legătură criticul având nevoie de o perspectivă istorică, iar istoricul literar 
de atitudine critică.“ G. Călinescu consideră că istoria literară este o istorie de valori 
nu numai o relatare a fenomenelor şi documentelor. De aceea istoria literară nu poate 
să fie făcută decât de un autor de vocaţie, fiindcă istoria literară este şi o operă de 
critică literară. Istoria literaturii române de la origini până în prezent a lui 
G. Călinescu, apărută în anul 1941, oferă cel mai bun exemplu în ceea ce priveşte 
interferarea celor două domenii — ale istoriei şi al C.L. Modalităţi ale C.L.: 
stilistică, structuralistă, semiotică, psihanalitică, arhetipală, tematică, hermeneutică, 
sociologică. Forme ale C.L.: recenzia, articolul, cronica, studiul, eseul, monografia 
literară, micromonografie. Reprezentanţi de seamă în literatura română: Titu 
Maiorescu, E. Lovinescu, N. Iorga, G. Ibrăileanu, G. Călinescu, T. Vianu, Şerban 
Cioculescu, Eugen Simion, N. Manolescu etc. 


DADAISM (< fr. dada, „căluţ de lemn“). Curent literar artistic, apărut în 
Europa în 1916, iniţiat de Tristan Tzara (pe numele adevărat Samuel Rosenstock — 
1896 — 1963), originar din România. Militează pentru negarea oricărei legături între 
gândire şi expresie (folosirea arbitrară a cuvintelor, colajele, alăturarea incoerentă de 
linii şi culori). Reviste de orientare D.: „Simbol“ şi „Chemarea.“ Mişcarea rezistă până 
în 1922, când va da naştere suprarealismului (v.). 

Iată cum vede T. Tzara actul creaţiei: „Luaţi un jurnal, / Luaţi nişte foarteci,/ 
Alegeţi un articol, având lungimea pe care credeţi că o veţi da poemului Dvs./Decupaţi 
articolul/Decupaţi cu grijă fiecare dintre cuvintele care formează acest articol şi 
puneţi-le într-un sac/ agitaţi uşor. Scoateţi apoi fiecare tăietură una după alta/ Copiaţi- 
Je conştiincios/ În ordinea în care au părăsit sacul./ Poemul vă va semăna.“ 

DENOTAŢIE (< fr. denotation). Termen des folosit în critica literară (ca 
şi conotaţie) care „se referă la denumirea sensului propriu, obişnuit al cuvântului.“ 

Este folosit pentru a caracteriza proprietatea limbajului ştiinţific, tehnic — 
limbaj care se cere a fi precis, direct, clar. 

DESCRIEREA (< fr. decrir; lat. describere „a descrie, a zugrăvi“). Procedeu 
literar ce constă în zugrăvirea unor trăsături ale obiectelor, fenomenelor, personajelor 
literare descriptive. Cele mai răspândite tipuri de D. identificate în operele literare sunt: 
pastelul, peisajul, descrierile de interioare, de natură. Se remarcă pentru talentul lor în 
ceea ce priveşte arta D. scriitori ca: V. Alecsandri, G. Coşbuc, M. Sadoveanu, 
N. Bălcescu, Al. Odobescu, Calistrat Hogaş, Ion Pillat etc. 

De asemenea, sunt cunoscute şi alte tipuri de D.: fantastică, romantică, 
realistă, ştiinţifică, poetică, retorică (N. Bălcescu — Descrierea Ardealului), 
naturalistă (creaţiile lui Liviu Rebreanu — Jon, Răscoala), B. Şt. Delavrancea (Zobie, 
Milogul, Trubadurul, Hagi Tudose). 

Această clasificare având mai mult un rol didactic, nu exclude interferențele 
între diferitele tipuri de D. 

DIALOG (< fr. dialogue, lat. dialogus, gr. dialogos „vorbire cu cineva“, 
„convorbire filozofică“). Procedeu literar care presupune alternarea de replici între 
două sau mai multe personaje, caracteristic operelor literare epice şi dramatice. 
Facilitează punerea în evidenţă a gândurilor şi sentimentelor personajelor, contribuind 
la creşterea dramatismului acţiunii, la desfăşurarea într-un tempo susţinut, devenind 
mai interesantă. 

În dramaturgie procedeul este fundamental, propriu. Se foloseşte şi dialogul 
interior, pentru sondarea stărilor sufleteşti, cum este cazul în unele opere literare: Hagi 
Tudose de B. Şt. Delavrancea, Moromeţii de Marin Preda, Dan, Căpitan de plai de 
V. Alecsandri, D. contribuie la creşterea conflictului. În cazul unor confesiuni — 
(Revedere de M. Eminescu), mai ales, în lirica populară — doine. 

Termenul este folosit şi pentru a denumi scrierile concepute sub forma unor 
convorbiri între personaje (două sau mai multe, mai ales pe teme filozofice). Astfel, 
sunt cunoscute în cultura universală: Dialogurile lui Platon, Dialogurile lui Torquato 
Tasso. În literatura română: Dialogul pentru începutul limbei române între nepot şi 
unchi de Petru Maior, Dialogul sau gâlceava sufletului cu trupul de D. Cantemir etc. 

DICŢIONAR (< fr. dictionnaire). Lucrare de lexicografie (de organizare a 
lexicului — a vocabularului) cuprinzând cuvintele unei limbi, aşezate într-o anumită 
ordine, de obicei alfabetică, D. pot fi: explicative (care cuprind definiţii ale cuvintelor): 
etimologice (care dau originea cuvintelor); bilingve (care dau traducerea în altă limbă 
sau din altă limbă), de regionalisme; de arhaisme; de antonime; de omonime, de 
sinonime, determinative, (de epitete), de paronime; de argou, de neologisme, de termeni 
literari, de istorie literară — cronologie; de scriitori; biografice — pe anumite 
categorii de personalităţi — pe ramuri ale ştiinţei, culturii — literatură, arte plastice, 
muzică etc; de maxime, de proverbe şi zicători; de rime; enciclopedice (care prezintă 
cuvintele cu etimologie, cu definiţie, descriere enciclopedică şi lingvistică): 
Dicţionarul enciclopedic ilustrat, Cartea Românească, a lui I.A. Candrea şi Gh. 
Adamescu (1926-1931) şi Dicţionarul enciclopedic român — partea veche, 1962-1964; 
Mic Dicţionar Enciclopedic, 1972; frazeologic, politic, istoric (evoluţia cuvintelor.prin 
intermediul textelor); multilingv (traducerea cuvintelor în mai multe limbi); normativ 
(reguli de ortografie, ortoepie, punctuație); onomastic (originea numelor proprii); 
toponimic (nume de locuri); de date (în corelaţie); de personaje literare (înregistrarea 
alfabetică a personajelor principale din operele literare aparţinând genurilor epic şi 
dramatic); de prozatori; de poeți; diplomatic. 

D. sunt instrumentele cele mai importante atât pentru activitatea intelectuală 
cât şi pentru informarea generală, atât internă cât şi externă asupra principalelor 
probleme ale culturii şi limbii unui popor. Eforturile intelectualilor români de elaboare 
a Dicţionarului limbii române, a Dicţionarului tezaur de la Lexiconul de la Buda, la 
Magnum Etymologicum şi până astăzi sunt relevante. Începuturile Academiei Române 
sunt legate de elaborarea D. limbii şi a gramaticii (v. Academia). 

DIDAHIE (< gr. didachi „cuvântare“, „predică“). predică moralizatoare care 
are ca punct de plecare un text din Biblie. Sinonim cu cazanie, omilie, În literatura 
noastră veche sunt cunoscute Didahiile lui Antim Ivireanul, care conţin 28 de predici. 

| ENCICLOPEDIE (< gr. egyklia, „ansamblul ştiintelor + paideia, „educaţie, 
învăţătură“). 1. Ansamblu divers de cunoştinţe omeneşti (de unde şi spiritul 
enciclopedic — multilateral). 2. Tip de lucrare lexicografică de proporţii diferite, care 
poate cuprinde termeni, noţiuni din toate domeniile de activitate sau dintr-un singur 
domeniu, în ordine alfabetică. Lucrări cu caracter enciclopedic au apărut, încă din 
antichitate, la egipteni, chinezi, greci, arabi, romani. Termenul de E. a apărut în Evul 
Mediu. În secolul 18 a apărut Enciclopedia sau Dicţionar rațional al ştiinţelor, artelor 
şi mestesugurilor — lucrare realizată de iluminiştii francezi — Diderot (1713 — 
1784); Voltaire (1721 — 1772); Helvetius (1715 — 1771); Holbach (1723 — 1789), 
D'Alambert (1717 — 1783), Condillac (1715 — 1780), Buffon (1707 — 1783) — şi 
„care, deşi prihtre primele lucrări de acest fel, impresionează prin spiritul său modern. 
Enciclopedia britanică (24 volume), prima ediţie (3 vol.) a apărut între anii 1768 — 
1771; Konversations Lexikon, . editată de Brockhaus, 12 vol. (1808 — 1811); 
Enciclopedia hispano-americană, editată de Espasa Calpe, 80 vol. (1905 — 1933); 
Enciclopedia italiană Treccani, 37 vol. (1929 — 1939); Larousse du XX-eme siècle, 
6 vol.(1929 — 1933); Grand Larousse Encyclopedique, 10 vol. (1960 — 1964); Marea 
enciclopedie sovietică, ed.I, 66 volume (1925 — 1947), ed. II, 51 vol. (1950 — 1958); 
Enciclopedia Română, editată de Astra, Sibiu, 3 vol. (1898 — 1904); Enciclopedia 
„Română, Cluj, Minerva 1930 (977 p); L.A. Condrea, Gh. Adamescu, Dicţionarul 
enciclopedic ilustrat „Cartea Românească“ (1926 — 1931, 1948); Dicţionar 
Enciclopedic Român vol.L—IV (1962 — 1966), Mic Dicţionar Enciclopedic, Editura 
Enciclopedică, Bucureşti 1972; Enciclopedia României, elaborată sub conducerea lui 
D. Gusti (1938 — 1943) 4 vol. din cele 6 proiectate. 
i EPIC, Genul (< fr. épique, lat. epicus gr. epikos, derivat din epos, „cuvânt“, 
 „zicere“) cuprinde creaţiile în versuri sau în proză, în care se foloseşte ca modalitate 
de expunere naraţiunea unor evenimente, fapte, întâmplări ce dezvăluie o relativă 
obiectivitate. Eul naraţiunii se proiectează la persoana a III-a. Vechimea genului trimite 
“la epopeile homerice, Iliada şi Odisea (secolul 9 î.Hr.). În literatura română avem 
epica populară (orală) a) în versuri: balada şi legenda; b) în proză: legenda, basmul 
(povestea), snoava şi epica cultă (scrisă) a) în versuri: balada, basmul, poemul, fabula, 
legenda, epopeea; b) în proză: anecdota, basmul, schiţa, nuvela, romanul, reportajul, 
„eseul, memoriile, jurnalul. În cadrul epicii populare sunt încadrate şi cărţile populare 
(scrise). 

Genul E. cunoaşte de-a lungul timpului o serie întreagă de înnoiri care ţin 
îndeosebi de interpretarea genurilor literare. Astfel, se menţionează procesul de 
liricizare (subiectivare), nararea la persoana I (în povestire, povestitorul este personaj); 
“ dramatizarea prin folosirea intensivă a dialogului (în proza modernă se vorbeşte de 
romanul drama). De asemenea, se identifică: paralelismul acţiunilor, schimbarea ordinii 
acestora, discontinuitatea etc. 

EPISOD (< fr. épisode; gr. episodion, „ceea ce vine din afară“). Acţiune, 
eveniment secundar îri structura acţiunii principale E. pot spori valoarea operei sau o 
pot minimaliza (prin îndepărtarea cititorului de esenţa acţiunii). De exemplu, în poemul 
Dan, căpitan de plai, al lui V. Alecsandri este considerat episodic momentul 
înfăţişării fiicei lui Ursan Fulger împreună cu herghelia de armăsari sălbatici. 

ESEU (< fr. essai, „încercare“), Studiul în care autorul îşi expune, într-o 
formă atrăgătoare, un punct de vedere personal asupra unei probleme filozofice, 
ştiinţifice, literare, artistice, sportive etc. Se caracterizează ca o „operă de 
personalitate. “ A fost cultivat în secolele 17 şi 18 în Franţa, de către Montesquieu. 

În literatura română avem: Pseudokineghetikos de Al. Odobescu, Ulysse de 
G. Călinescu. 

ESTETICĂ (< fr. éstetique; cf. gr. aisthetikos, „însuşirea de a simţi“). 
Disciplină a filozofiei care studiază arta ca forma cea mai înaltă de creare şi de 
apreciere a frumosului, precum şi variantele din natură, din societate. Hegel, definind. 
E drept ştiinţă a frumosului, sublinia: „„...obiectul ştiinţei despre care trăim este 
frumosul în arte.“ Categoriile specifice artei, sunt: frumosul (v.) sublimul (v.) urâtul 
(v.), comicul (v), etc. E. studiază frumosul din artă, explicând rolul artei, originea şi 
funcţiile acestuia pe baza raportului dintre creaţia artistică şi realitate. 

ETICĂ (< fr. éthique; lat. lit. ethica). Ştiinţa care studiază morala din punct 
de vedere teoretic şi practic, prin fundamentarea unor norme morale. E. se ocupă de 
principiile morale, legile lor de dezvoltare istorică. Titu Maiorescu relevă în studiul 
său Comediile d-lui Caragiale (1885) semnificaţiile profunde ale esteticului şi eticului 
în opera literară, raportul dintre acestea, influenţa lor asupra cititorului. Pornind de la 
faptul că arta a avut întotdeauna o înaltă misiune morală numai în condiţiile unei 
valori artistice, iată cum explica Maiorescu moralitatea artei: „Orice emoţiune estetică, 
fie deşteptată prin sculptură, fie prin poezie, fie prin celelalte arte, face pe omul 
stăpânit de ea, pe câtă vreme este stăpânit, să se uite pe sine ca persoană şi să se 
înalțe în lumea ficţiunii ideale. 

Dacă izvorul a tot ce este rău este egoismul exagerat, atunci o stare 
sufletească în care egoismul este nimicit pentru moment, fiindcă interesele individuale 
sunt uitate, este o combatere indirectă a răului şi astfel o înălţare morală. Şi cu cât 
cineva va fi mai capabil prin dispoziţia sa naturală sau prin educaţiune a avea 
asemenea momente de emoţiune impersonală, cu atât va fi mai întărită în el partea 
cea mai bună a naturii omeneşti. (...) Înălţarea impersonală este însă o condiţie aşa 
de absolută a oricărei impresii artistice, încât tot ce o împiedică şi o abate este un 
duşman al artei, îndeosebi al poeziei şi al dramei dramatice. De aceea poeziile cu 
intenţii politice actuale, odele la zile solemne, compoziţiile teatrale pentru glorificări 
dinastice etc., sunt o simulare a artei, dar nu artă adevărată. Esenţa acestuia este de 
a fi ficțiune, care scoate pe omul impresionabil în afară şi mai presus de interesele 
lumii zilnice, oricât de mari ar fi în alte potriviri. Chiar patriotismul, cel mai important 
simtământ pentru cetăţeanul unui stat în acţiunile sale de cetățean, nu are ce căuta 
în artă ca patriotism ad-hoc, căci orice amintire reală de interes practic nimiceşte 
emoţiunea estetică.“ 

EVANGHELIAR (< gr., lat. evangheliarium). Cartea ce cuprinde cele patru 
evanghelii, Primul E. în limba română a fost tipărit, în 1561, la Braşov, în traducerea 
lui Coresi — Tetraevangheliar. 

EVANGHELIE (< gr. evangelion, „veste bună“, lat. evangelium). 1. În Noul 
testament, învățătura lui Isus despre mântuirea omenirii, propovăduită de el însuşi sau 
prin apostoli. 2. Fiecare dintre scrierile religioase canonizate ce cuprinde viaţa şi 
învăţăturile lui Iisus. Sunt cunoscute cele patru E.: după Matei, Marcu, Luca şi loan; 

Ele sunt de fapt forme de învăţătură creştină adaptate la diferite condiţii de existenţă 
umană. E. conţine explicaţii ale Noului Testament şi predici inspirate din diferite 
pasaje ale acestuia. În literatura noastră veche sunt cunoscute; Evanghelia cu 
învățătură (Braşov, 1581) tipărită de Coresi şi Evanghelia învăţătoare sau Cazania de 
la Govora (1642-1644). 

EXPRESIONISM (< fr. expressionisme cf. germ). Curent artistic, de largă 
răspândire, care se manifestă în poezie, proză, dramaturgie, pictură, sculptură, 
muzică, arta spectacolului, cinema. A luat naştere în Germania după 1910, 
dezvoltându-se îndeosebi după primul război mondial, iniţial ca o reacţie împotriva 
impresionismului (v.). Are la bază nu exprimarea lumii exterioare prin senzațiile ce le 
determină, ci expresia lumii subiective a autorului, transpunând trăiri absolute, 
necondiționate. Lucian Blaga, adeptul E, în literatura noastră defineşte astfel esenţa 
curentului: „De câte ori un lucru este astfel redat încât puterea, tensiunea sa interioară 
îl transcede, trădând relaţii cu cosmicul, cu absolutul, cu ilimitatul, avem de-a face cu 
un produs artistic expresionist.“ În literatura română, E. se îmbină cu o viziune arhaic- 
folclorică şi ortodoxistă — identificându-se şi în mişcarea de la „Gândirea“, în creaţia 
scriitorilor: A. Maniu, V. Voiculescu, Al. Philippide, Lucian Blaga. 


FANTASTICUL (< fr. fantastique; cf. lat. phantasticus, „imagini“). 
Categorie estetică ce se caracterizează prin miraculos, fantastic. Realul se îmbină cu 
supranaturalul. Ca particularităţi, subliniem: schimbarea ritmului în succesiunea 
momentelor; personajele sunt plăsmuite prin exagerare; timpul capătă o altă dimensiune. 

FABULOSUL (< fr.; lat. fabulosus, „de poveste“). Reprezintă o categorie a 
fantasticului: cultivă enormul, incredibilul. 

Menţionăm, ca exemple, din literatura română: Poveştile lui Creangă; 
Sărmanul Dionis, Făt-Frumos din lacrimă de M. Eminescu; Legenda ciocârliei, de 
V. Alecsandri; Domnisoara Christina de Mircea Eliade. 

FIZIOLOGICĂ, Scriere (< fr. physiologie; cf. gr. physis „natură“ şi logos 
„Vvorbire“). Scriere în care se face studiul unui anumit tip reprezentativ al unei categorii 
sociale — prin portret fizic şi indeosebi moral. 

În literatura apuseană a secolului 19, fiziologiile au constituit o modă, 
influenţându-i şi pe scriitorii noştri de la 1848. 

În literatura franceză: Fiziologia provincialului de H. Monnier; Fiziologia 
căsătoriei de H. de Balzac. În literatura română: Fiziologia provinţialului de 
C. Negruzzi, Fiziologia poetului de IH. Rădulescu. 

FOILETON (< fr. feuilleton, refăcut după foaie). Scriere publicistică: 
articole de critică literară, fragmente de roman tipărite într-o serie de numere ale unor 
publicaţii. În ziaristica modernă, sub forma de F. au fost publicate scrieri istorice, 
însemnări de călătorie, mistere, întâmplări melodramatice. 

În secolul XIX, F. a fost cultivat de: Al. Dumas, Ch. Dickens, Eugène Sue, 
H. de Balzac; în literatura română, de: G. H. Grandea, G. Baronzzi, C. D. Aricescu. 

FRUMOS (< lat. formosus). Categorie estetică fundamentală care provoacă 

satisfacție, emoție, datorită armoniei, a proporţiei şi echilibrului dintre conţinut şi 
formă, Apare în toate domeniile vieţii — frumos natural — şi în toate operele literare, 
în artă, Exemple; Faust de Goethe; Luceafărul, de M. Eminescu, Gioconda de 
Leonardo da Vinci, Simfonia a IX-a de Beethoven etc. 

GENUL LITERAR (< fr. genre littéraire, cf. lat. genus, „neam“, „rasă“, 
„fel“, „mod“). Categorie a teoriei literare care reuneşte opere asemănătoare. prin 
raportul dintre artist şi realitatea obiectivă exprimată, prin modalitatea specifică de a 
înfăţişa omul, acţiunile şi stările sale sufleteşti, prin specificul de structură 
compoziţională, prin procedeele artistice comune, devenite tradiţionale. În teoria 
literaturii s-au încetățenit, drept mijloace de expresie artistică, trei genuri literare 
fundamentale: liric, epic, dramatic. A 

Teoria G.L. a apărut în epoca Renaşterii. În clasicism, teoria G.L. are un 
caracter normativ. Boileau este cunoscut pentru normele sale rigide asupra G.L. — 
susţinând puritatea, fixitatea, ierarhizarea. Teoria modernă a G.L., promovată în 
secolul 19 de romantici, a susţinut interferența între G.L., nelimitarea numărului 
acestora, spargerea dogmelor în ceea ce priveşte respectarea anumitor norme. Evoluţia 
G.L., în contemporaneitate înscriu tendinţe noi: teatrul epic, poemul liric, tragicomedia 
— ca forme noi de expresie. R. Wellek şi A. Warren definesc astfel, în Teoria 
literaturii, G.L.: „genul literar reprezintă, ca să spunem aşa, o sumă de procedee 
estetice aflate la dispoziţia autorului şi care sunt inteligibile pentru cititori.“ O definiţie 
asemănătoare formulează şi Adrian Marino, în Dicţionarul de idei literare: „Genurile 
literare oferă o serie de cadre şi tipare, care în anumite condiţii şi limite, bine 
determinate, se dovedesc parţial utile, chiar necesare.“ 

Fiecare G.L. are un mod de expresie artistică propriu, implicând aspectele 
de: compoziţie, vocabular, sintaxă, figuri de stil. 

G.L. fundamentale sunt: liric, epic şi dramatic. | 

Alte genuri incluse în literatură: oratoric; istoric, didactic, epistolar 

I. Genul liric cuprinde. | 

1. Lirica orală (populară), cu speciile: doina — de dor, de jale, de voinicie, 
de cătănie, de înstrăinare etc.: cântecul: haiducesc (voinicesc), de leagăn, ritual, de 


muncă, al obiceiurilor (colinde), al miresei, bocetul, de lume; ghicitoarea; strigătura; 


proverbul; zicătoarea. | 

2. Lirica scrisă (cultă), cu speciile: elegia; oda; pastelul; idila; cântecul; 
meditaţia; imnul; satira; pamfletul; epigrama; poezii cu formă fixă: sonetul: rondelul; 
madrigalul; glosa; gazelul. ` 

II. Genul epic: 

1. Oral (popular) a) în versuri; balada, legenda; b) în proză: legenda, 
basmul, snoava. 

2. Scris (cult) a) în versuri; balada, poemul, epopeea, legenda, fabula b) în 
proză: anecdota, schița, nuvela, romanul, reportajul, eseul, amintirea, memoriile, 
jurnalul etc. 

III, Genul dramatic: 

1. Oral (popular): vicleimul, irozii, jocurile cu măşti şi păpuşi. 

2, Scris (cult): tragedia, comedia, drama, farsa, vodevilul, melodrama. 

Alte genuri şi specii: | 

I. Oratoric:- discursul (academic, religios, ocazional, solemn, politic, judiciar 
— în faţa judecătorilor). Se mai pot aminti: predica, precuvântarea, predoslavia 
(ultimele însoţind, deschizând unele opere literare — din literatura veche mai ales); — 
alocuţiunea; disertaţia; toastul. 

Menţionăm personalităţi care s-au impus prin arta oratorică: Mitropoliţii 
Varlaam, Antim Ivireanul (predici sau didahii), Gh. Lazăr, Simion Bărnuţiu (Discursul 
rostit la Blaj, 1848); Mihail Kogălniceanu (Cuvânt introductiv la cursul de Istorie 
Naţională), Discursul pentru îmbunătăţirea soartei ţăranilor; Discursul ţinut la 
Congresul de la Berlin 1878; Discursul cu prilejul împlinirii a 25 de ani de la 
înființarea Academiei Române); Alexandru Odobeșcu, Titu Maiorescu (este socotit 
printre reprezentanţii elocinţei româneşti — 5 volume de Discursuri parlamentare); 
Barbu Ştefănescu Delavrancea (Patria şi patriotismul, Din estetica poeziei populare 
— discurs de recepţie la Academie); Barbu Catargiu; Vasile Boerescu; Vasile Conta; 
I.C. Brătianu; Take Ionescu; Niculae Filipescu; Nicolae Iorga; Nicolae Titulescu. 

II. Genul istoric, cuprinde speciile literare care se apropie de literatura 
poetică prin stil şi sensibilitate — amintirea, memoriul, biografia, autobiografia, 
monografia, cronica şi istoria. Menţionăm: Amintirile de la Junimea de Gh. Panu şi 
I. Negruzzi, Memoriile Regelui Carol I; Războiul nostru în note zilnice de N. Iorga; 
Pictorul Grigorescu de Al. Vlahuţă; Studii arheologice de Al. Odobescu; Jon Vodă cel 
Cumplit de B.P. Hasdeu, Istoria românilor supt Mihai-Voievod Viteazul de N. Bălcescu etc. 

III. Genul didactic, cuprinde, de regulă, specii literare care au tendinţa de 
a instrui, cum sunt: poemul didactic, fabula, proverbul, snoava, ghicitodrea. 
Menţionăm: Munci şi zile de Hesiod, Georgicele de Vergiliu, Arta poetică de Boileau. 

IV. Genul epistolar, cuprinde scrieri care au particularităţi comune, în 
funcţie de conţinut, de adresant, de scopul comunicării. Se defineşte prin scrisori — 


comunicări trimise cuiva prin poştă sau alt intermediar. Uneori adresantul poate fi 


imaginar. Se cunosc următoarele tipuri de scrisori: telegrama, biletul, cartea poştală 
ilustrată, scrisoarea care poate fi oficială, familială, amicală, de mulţumire, de 
felicitare, de rugăminte, de dragoste, de invitaţie, de condoleanţe, de justificare. 
Scrisorile presupun folosirea unor formule, cum ar fi: formula de adresare, de 
încheiere, data. 

Să reținem că stilul trebuie să fie cât se poate de academic, sobru, ştiut fiind 
faptul că scrisoarea, indiferent de felul ei, îţi reprezintă personalitatea. 

GRAŢIOSUL (< fr. gracieux). Categorie estetică ce numeşte un anumit tip 
de impresii estetice declanşate de contemplarea unei opere de artă: delicateţe, gingăşie, 
fineţe, eleganţă, armonie, sugestie de joc etc. 

Tudor Vianu vede în graţie „documentul unui merit, pe care-l poartă sufletele 


atât de fericit întocmite încât, fără nici o silinţă şi în chip natural, toate faptele lor 


păstrează o întipărire de noblețe.“ Exemple: Călin (File de poveste), Floare albastră, 
Somnoroase păsărele, Atât de fragedă, Crăiasa din poveşti, Povestea teiului, Diana, 
Rugăciune, de M. Eminescu; Nunta Zamfirei, La oglindă de G. Coşbuc; Rapsodii de 
toamnă de G. Topârceanu; Creion, Cântec de adormit Miţura, Miez de noapte, Puțin, 
Întâmpinare, Închinăciune, Tu nu eşti frumuseţea... de T. Arghezi; Isus prin grâu, 
Terţine patriarhale, Pasărea albă, Cântec de munte de Nichifor Crainic; Ciobanul de 
Aron Cotruş; Grădină, Viorile, Tismana de Radu Gyr; Pan cel tânăr de Vintilă Horia; 


Sufletul satului, Asfinţit marin de Lucian Blaga. 


„IDEE (< gr. idea, „formă vizibilă”). 1. Atitudine a scriitorului faţă de tema 
abordată. 2. (La pl.) Semnificațiile operei. 

ILUMINISM (< fr. illuminisme; cf. lat. illuminare „a face să vadă“; it. 
iluminismo). Mişcare filozofică, ştiinţifică, estetică, literară care s-a manifestat în 
Europa în secolul 18, cunoscută şi sub numele de epoca luminilor sau luminism. S-a 
manifestat mai întâi în Anglia şi Franța. Începutul se leagă de anul 1688 — când se 
votează în parlamentul Angliei Declarația drepturilor, care punea la bază libertatea 
„şi dreptul oamenilor. În Franţa, I. va cunoaşte împliniri deosebite prin realizarea 
strălucitei lucrări de sinteză — filozofică, estetică şi social-politică — Enciclopedia, 
la care au colaborat personalităţi ale culturii universale: Montesquieu, Voltaire, 
Rousseau, Diderot, d'Holbach, Helvetius etc. 

Trăsături: raționalismul, spiritul laic, toleranţă religioasă, emanciparea prin 
cultură şi educaţie a poporului. Se pun în circulaţie concepte ca: egalitatea şi dreptul 
natural, suveranitatea poporului, sistem de guvernare prin monarhia luminată — 
republica (Monarhul un om luminat — filozof, pentru a armoniza interesele claselor). 
Prin „luminare“, toleranţă, cultură, bună înţelegere şi muncă omul poate ajunge la 
o percepere raţională şi universală. | 

Reprezentanţi în cultura universală: Franţa: Montesquieu (Scrisori persane), 
Voltaire (Brutus, Zadig, Candid), Diderot (Cugetări filozofice, Nepotul lui Rameau 
etc.), Beaumarchais (Bărbierul din Sevilla, Nunta lui Figaro); Anglia: Daniel Defoc 
(Robinson Crusoe), J. Swift (Călătoriile lui Guliver); Germania: Lessing (Laokoon, 
drama Nathan înțeleptul), Goethe (Faust) etc.; Italia: Carlo Goldoni (Bădăranii, 
Hangiţa etc.), Rusia: Radişcev (Călătoriile de la Petersburg la Moscova). 

| În cultura română: Şcoala Ardeleană — Samuil Micu, Petru Maior, 
Gh. Şincai, I. Budai Deleanu — mişcare politică (drepturile românilor din 
Transilvania), ideologică (lucrări istorice, filozofice: despre unitatea, originea şi 
continuitatea poporului şi a limbii române); cultură (înfiinţarea de şcoli, elaborarea de 
manuale); literară (Ţiganiada — I. Budai-Deleanu) În Țara Românească: Gheorghe 
Lazăr, Dinicu Golescu; în Moldova: Gheorghe Asachi. 

IMAGINE ARTISTICĂ (< la. imago; cf. fr. image “închipuire“). 
Reprezintă specificul artei şi este considerat un „produs al imaginaţiei, având valoare 
estetică.“ Ştiinţa explică viaţa prin cauze şi legi fundamentale, într-un limbaj abstract, 
accesibil numai unor categorii de oameni. Arta, deci şi I.A., prin care se explică orice 
artă (cu specificul ei — culoare, sunet, cuvânt etc.), „scoate la iveală cauzele şi 
legile fundamentale, nu prin definiţii aride, inaccesibile mulţimii şi inteligibile doar 
pentru câţiva specialişti, ci într-un mod accesibil, adresându-se nu numai rațiunii, ci şi 
simţurilor şi inimii omului celui mai obişnuit“ (Taine, Filozofia artei). Scriitorul putând 
modifica realitatea ,,...creează în planul fanteziei lumea din nou, ataşându-i semnificaţii 
mai largi şi mai personale“ (T. Vianu). Prin L.A. se realizează o cunoaştere subiectivă, 
scriitorul adresându-se atât imaginaţiei, cât şi intelectului. Exemplu: V. Alecsandri, în 
Pastelurile sale, prin imagini artistice vizuale, auditive, olfactive şi chiar motorii 
sugerează peisaje cu specificul unor anotimpuri, cadrul de natură evocat fiind in 
concordanță cu stările sufleteşti ale poetului. LA. (ca şi opera literară) exprimă 
reacţia omului faţă de realitate. vuong I.A., a operei literare fiind măsurabilă şi în 
. i iaţă conținută. 
ic oi sila mid fr. gi din engl, interview „întrevedere“). bt 
între o personalitate politică, ştinţifică, culturală etc. şi un ziarist, un reprezentant a 

mass-mediei radio, televiziune, în decursul căreia se răspunde la întrebările puse în 
scopul publicării în presă sau al difuzării pe posturile de 'radio şi televiziune. I. 
realizate se publică, de obicei în presă sau în volum, constituind un valoros material 
în evaluarea, peste timp, a personalităţii intervievate, în contextul vieţii ştiinţifice, 
sociale, politice. Exemple: Nicolae Steinhardt, Monahul de la Rohia, Răspunde la 365 
de întrebări incomode adresate de Zaharia Sângeorzan (Editura revistei „Literatorul“, 
1992); N. Steinhardt, Primejdia mărturisiri, convorbiri de Ioan Pintea (Editura Dacia, 
1993); Grigore Elisei, Portrete în timp (Editura Junimea, 1990); Radu Eftimovici, 
Interviu cu Radu George Palade — laureat al Premiului Nobel. | 
Publicarea I. se poate face sub diferite forme, în funcţie şi de scopul urmărit. 
Uneori acestea poartă definirea de interviuri neconvenţionale — . adică fără 
prejudecăţi, fără anumite conveniențe. Valoarea lor este extraordinară, latura 
contesivă având rolul de a lumina trăsăturile de caracter ale celui intervievat. 
ISTORIE. LITERARĂ (< gr. historia, „povestea momentelor demne de 
reținut“). Ştiinţa care se ocupă cu evoluţia unei literaturi naţionale (istoria literaturii 
române) sau a literaturii întregii lumi (istoria literaturii universale) V. şi critică literară. 


J URNAL (< fr. journal, ziar, lat. diurnalis, „zilnic“). 1. Scriere ce cuprinde 
notații zilnice (sau aproape zilnice) ale preocupărilor, întâmplărilor unei persoane şi 
care constituie un valoros izvor de cunoștințe de istorie literară. J. are un caracter intim 
şi se publică, de obicei, după moartea autorului (uneori la o distanță de 40-50 de ani). 
Se cunosc în literatura noastră J. lui Titu Maiorescu — Însemnări zilnice şi Jurnalul 
de Liviu Rebreanu, publicat de fiica sa Florica Rebreanu, şi editorul operei sale, 
Niculae Gheran. 2. Publicaţie cotidiană, informativă asupra evenimentelor zilei 
(economice, politice, culturale, sportive etc.). 


LEXICOGRAFIE (< gr. lexicon „dicționar“ + graphein „a scrie“). 
Disciplină a lingvisticii care ` stabileşte principiile şi metodele de alcătuire a 
dicționarelor. Termenul defineşte şi totalitatea dicționarelor dintr-o limbă, dintr-o 
epocă, dintr-un domeniu. ` è i 

LEXICOLOGIE (< gr. lexikon „dicționar“ + logos. studiu“). Disciplină 
lingvistică ce se ocupă cu studiul cuvintelor unei limbi sub toate aspectele lor. 

LEXICON (< lat. lexicon). Dicționar sau enciclopedie dintr-un anumit 
domeniu de specialitate: dicționar în mai multe limbi. 

Putem menționa din istoria culturii române: Lexiconul slavo-român, a lui 
Mardare Cozianul,întocmit în 1649; Lexicon românesc — latinescu — ungurescu — 
nemţescu (Buda, 1825) la care au lucrat corifeii Şcolii Ardelene. 

LAITMOTIYV (< germ. leitmotiv „motiv conducător“). Motiv sau temă care 
revine pentru a caracteriza personaje, situaţii. L. poate fi o idee, o sintagmă (construcţie), 
cuvinte, formule ce revin în opera literară (sau situaţii colocviale). Exemple: floarea albastră 
(Floare albastră dė M. Eminescu), plumb (Plumb de G. Bacovia etc.). 

LIMBĂ (< lat. lingua). Limbajul unei comunităţi umane, istoric constituită, carac- 
terizată prin structură gramaticală, fonetică şi lexicală proprie. Limba literară este aspectul 
cel mai îngrijit al unei limbi, care se conformează în cele mai înalt grad tuturor normelor 
gramaticale fixate; folosită în scris şi în mare măsură în vorbirea oamenilor instruiți. 

LITERATURĂ (< fr. littérature, din lat. lit. literatura). Artă al cărei mijloc 
de expresie este limba, cuvântul. De aceea se spune că L. este arta cuvântului. Există 
deci o specificitate a L. ca artă, spre deosebire de celelalte arte a sunetului (muzica), 
a culorii (arta plastică) etc. 

Termenul comportă şi alte sensuri: a) totalitatea producţiilor scrise aparţinând 
unui domeniu de activitate, care cuprinde opere ştiinţifice, filozofice, publicistice, 
muzicale etc.; b) tot ceea ce s-a scris în jurul unei probleme, bibliografia unui domeniu 
de specialitate (istoria limbii române; domenii ale medicinei — neurologie, psihiatric, 
aparatul de locomoţie etc.); c) ansamblul scrierilor literare, ale unei epoci, ale unui 
scriitor, a unor genuri şi specii literare — scrise sau orale. 

Literatura națională: ansamblul creaţiilor literare care exprimă 
spiritualitatea unei națiuni; însumează operele semnificative, valoroase ale unei popor, 
având caractere specifice consolidate în timp. 

Literatura universală: însumează, după Tudor Vianu (Literatură 
universală şi literatură națională) — operele literare naționale care „au izbutit să-şi 
prelungească însemnătatea dincolo de acestea şi, după proba repetată a secolelor şi 
deceniilor, să se mențină în conştiinţa de cultură a oamenilor de azi.“ Conceptul a 
fost pus în circulație de Goethe (ianuarie 1827). 

L. este în acelaşi timp şi o ştiinţă, cuprinzând : istoria, critica literară şi 
teoria literară. 


MANIFEST LITERAR (< fr. manifeste littéraire). Scriere cu valoare de 
document pentru începutul unei mişcări sau curent literar şi prin care se afirmă o 
concepţie orientativă. Exemplu: Prefaţa la drama Cromwell de V. Hugo este 
considertă ca manifest al romantismului: articolele program ale unor reviste cum au 
fost „Dacia literară (ntroducţia), „Sămănătorul“, „Viaţa Românească“, „Sburătorul“, 
„Literatorul“; unele articole — Logica poeziei; Poezia viitorului de Al. Macedonski, 


pentru simbolism etc. 


MĂRTURIE (< bg. martur înv. „martor““). Declaraţie, spovedanie (folosit mai 


mult cu caracter religios). În literatura română e cunoscută cartea Ceasuri de seară 
cu lon Agârbiceanu, Mărturii — comentarii, volum întocmit de M. Zaciu. 
MEDALION (< it. medaglione, medaglia „medalie“). Scrierea literară în 
proză — sub formă de articol — care apare cu prilejul unor aniversări sau 
comemorări şi în care se face portretul şi se fixează trăsăturile personalităţii celui 
evocat, Se caracterizează prin putere de evocare, concizie, lirism redus. Exemplu: 
Oameni care au fost de Nicolae Iorga; Evocări de M. Sadoveanu; Medalioane de 
Ştefan Bârsănescu; Portrete de Constantin Kirițescu. d 
MEMORALISTICĂ (< fr, memorial; lat. lit. memorialis). Scrieri literare sub 
formă de memorii, amintiri, jurnal intim, corespondenţă; sunt povestite întâmplări la 
care autorul a luat parte sau a fost simplu spectator; are valoare documentară şi 
caracter emotiv. aia i să 
MEMORII (< după fr. mémoire; lat. memoria „amintiri ). Scriere în care 
sunt relatate mărturisiri făcute posterităţii pe baza aducerii aminte a unor evenimente 
importante, cunoscute direct. Prezintă portrete sau episoade trăite, având ie ii 
subiectiv. Din literatura universală: Confesiuni de J.J. Rousseau; Memoriile lui Sai 

Simon; Amintiri din casa morților de Dostoievski; Poezie şi adevăr de Goethe. Din 
literatura română: Amintiri de la Junimea de Gh. Panu; Lumea prin care am trecut de 
I. Slavici; Memoriile lui N. Iorga; Hronicul şi cântecul vârstelor de Lucian Blaga. 

MOMENT (< lat. momentum « movimentum, „mişcare“ Specie a geniului 
epic, iniţiată în literatura română de I.L. Caragiale (Momente şi schițe) care surprinde 
un instantaneu semnificativ din viaţa cotidiană. 

MONOGRAFIE (< fr. monographie; cf. gr. monos „unu“ şi graphein „a 
scrie“). Studiul în care se tratează, sub toate aspectele, un subiect, o problemă din 
domeniul culturii, literaturii, artei, ştiintei etc. 

După conţinut, M. pot fi: literare (C. Negruzzi de E. Lovinescu, Viaţa şi 
opera lui M. Eminescu, de G. Călinescu, 7. Slavici, de Pompiliu Marcea, 7.L. Caragiale 
de Şerban Cioculescu etc.); istorice (Ion Vodă cel Cumplit de -B P. Hasdeu) 
sociologice etc. | 

MONOLOGUL (< fr. monologue; cf. gr. monologos, „vorbire de unul 


singur“). Procedeu literar prin care este reprodusă vorbirea unui personaj, care, fiind . 
singur, discută cu sine însuşi; apare mai mult în teatru. În epoca modernă — mai ales . 


în roman — este cunoscut sub forma de M. interior. Sunt celebre, în literatură; M. lui 
Hamlet din piesa lui Shakespeare, al lui Figaro, din piesa lui Beaumarchais; în 
literatura română avem M. lui Despot-vodă, în închisoare, din drama lui V. Alecsandri, 
al lui Ştefan cel mare, din Apus de Soare, de B. Şt. Delavrancea. În roman este utilizat 
de Marcel Proust, J. Joyce, etc. în literatura universală, iar în literatura română îl 
găsim în special la Camil Petrescu, Liviu Rebreanu, Hortensia Papadat-Bengescu. 
Contribuie la creşterea tensiunii psihologice. | 
MOTIVUL (< lat. motivus de la movere „mobil“, „a mişca“). Tema sau ideea 

principală a unei opere literare, cu semnificaţii mai largi. M. poate fi considerat un 
pretext în alcătuirea unei opere literare. Într-o operă literară pot exista mai multe M. 
(a se vedea baladele Miorița, Mănăstirea Argeşului). M. circulă în diferite literaturi, 
de la literatura populară la literatura cultă, de la epocă la epocă sau de la curent 
literar la curent literar. De exemplu, în ceea ce priveşte creaţia eminesciană se rețin ca 
fiind semnificative, următoarele: codrul, teiul, trestia, salcâmul, plopul, floarea 
albastră, izvorul, lacul, marea, luna, soarele, iuceafărul, viaţa ca vis, identitatea 
indivizilor prin moarte etc. pe care le regăsim la romanticii literaturii universale. 

| În muzică termenul semnifică cel mai mic element constitutiv al unei 
compoziţii muzicale. 


NARAȚIUNEA (< fr. narration, cf. lat. naratio „povestire, istorisire“). 
Procedeu literar propriu genului epic (în versuri — fabula, balada, epopeea, poemul; 
în proză — schiţa, nuvela, romanul, basmul, povestirea). N. se desfăşoară în timp, 
identificându-se momente principale sau momente secundare. Poate fi parte integrantă 
şi în compoziţiile oratorice, dramatice, istorice. După formă, este în versuri sau în 
proză; după raportul narator-operă, se clasifică în subiectivă şi obiectivă; după 
conţinutul operei (temă), în: istorică, ştiinţifică, umoristică etc. Uneori diferenţierile 
sunt dificile, având în vedere elementele de interferenţă din opera literară (Românii 
supt Mihai- Voievod Viteazul de N, Bălcescu, Dumbrava Roşie de V. Alecsandri). 

NATURALISM (< fr. naturalisme; lat. naturalis, „natural“). Curent literar 
constituit în Franța, ca o prelungire a realismului (între 1860-1880), sub influența lui 
Flaubert şi a pozitivismului lui Taine, răspândit în toate ţările lumii. Teoretizat de 
E. Zola în Romanul experimental (18380). 

Trăsături caracteristice: foloseşte metodele de investigare proprii ştiinţelor 
exacte: observaţia minuțioasă, reproducerea totală a realităţii — a naturii umane 
primare; ereditatea şi mediul — personajul în relaţie cu ereditatea bolii, instincte, 
aspecte sumbre, crude: utilizarea tuturor domeniilor limbajului. 

Reprezentanţi: În literatura universală: E. Zola, Guy de Maupassant, 
A. Daudet, Martin du Gard (Franţa); G. Hauptmann (Germania); Th. Dreiser (America). 
În literatura română: L.L. Caragiale, B. Şt. Delavrancea, L. Rebreanu. 

NUVELA (< fr. nouvelle, it. novella „noutate“, „nuvelă'“). Termenul apare 
în secolul 13 în literatura italiană (Decameronul lui Boccaccio) şi se dezvoltă începând 
cu secolul 20. Împărţirea N. este estimativă şi ea ajută la o structurare din punct de 
vedere didactic. wa Ehu 


Specie a genului epic, în-proză. N. are o acțiune mai restrânsă ca a 


romanului şi evocă episoade semnificative din viața unuia sau mai multor personaje, 
care îşi definesc caracterul prin conflicte puternice. Ca specie, poate fi: romantică (O 
alergare de cai, Zoe de C. Negruzzi; Buchetiera de la Florența de V. Alecsandri; 
realistă (Moara cu noroc; Gura satului, Vecinii de Ion Slavici); naturalistă (Culcușul 
de: L. Rebreanu; Milogul, Robie de B. Şt. Delavrancea); psihologică (O făclie de 


Paşte, În vreme de război de I.L. Caragiale); umoristică (Călătorului îi şade bine cu 
drumul, de I. Al. Brătescu-Voineşti). După tematică, poate fi: de caracter (Domnul _- 


Vucea, Hagi Tudose de B. Şt. Delavrancea); istorică (Sobieţki şi românii, Alexandru 
Lăpuşneanul de C. Negruzzi);. socială (Lângă apa Vadislavei de Gala Galaction). 

Menţionăm din literatura universală volumele de nuvele: Decameronul de 
Boccaccio, Nuvele de Cervantes, Vanina Vanini de Sthendal; Colomba, Carmen de 
Prosper Marimee; Bulgăre de seu de Maupassant: Doamna cu cățelul de Cehov, 
Moartea la Veneţia de Th. Mann, Nuvele pentru un an de Pirandello. 


La noi, dintre cei mai cunoscuţi nuvelişti, amintim pe: C. Negruzzi, 


V. Alecsandri, I. Slavici, I.L. Caragiale,-G. Galaction, Gib Mihăescu, D.R. Popescu etc. 


 OcTrom (< gr. octoihos „opt tonuri“). Carte religioasă, de ritual, folosită 
în biserica ortodoxă, cuprinzând cântări pe opt glasuri. Primul O. în manuscris, copiat 
a slavonă este Octoihul de la Caransebeş, care datează din secolul 13, 
slavoneşte, este cel al călugărului Macarie (1510), căruia îi 
datorăm şi cele dintâi tipărituri făcute pe teritoriul românesc: un Liturghier (în 1508) 
şi, un Evangheliar (în 1512). Un alt O., tot în slavoneştc, a tipărit, la Braşov, în 1557, 
unul dintre ucenicii-români ai lui Dimitrie Linbavici, Oprea, cu colaborarea diaconului 
Coresi, care îşi începe astfel lunga sa activitate de tipărire, ilustrată cu numeroase 
cărţi religioase, tipărite în limba slavonă şi în limba română. AARE 
| OPERA LITERARĂ (după fr. dee ATATA a, j ca 
itatea prin imagini artistice, 
al sti pe Tormä. „Conţinutul şi forma trebuie bine deosebite în artă, 


i arat artistic, tocmai p . Sc 5 EE 
da o pl A ae ea N Croce). O.L. reprezintă o „sinteză indisolubilă a ideii cu 
adică uni . (B. 


la noi în: limb 
iar primul O, tipărit, în 


entru că este artistică numai relația lor, - 

forma“ (Hegel). „Conţinutul operei literare nu apare decât în unitatea ei formală, şi 
aceasta nu se întregeşte decât folosind conţinutul: încercaţi să desprindeţi acest 
conţinut de forma în care ne apare şi nu veţi mai întâmpina decât năluca lui palidă şi 
banală“ (T. Vianu). Definind-o ca pe o structură, critica structuralistă include „atât 
conţinutul cât şi forma în măsura în care acestea sunt organizate în scopuri estetice.“ 
O.L. se constituie din cuvinte (material), experienţa umană, atitudini şi idei — „într-o 
operă literară izbutită, materialul e complet asimilat de formă“ (R. Wellek şi 
A. Warren, Teoria literaturii). „Rostul poetului nu este de a povesti lucruri întâmplate, 
ci de a povesti cea ce s-ar putea întâmpla... întâmplări care ar putea să se petreacă“ 
(Aristotel). „Poetul reprezintă în sensul cel mai propriu raportul subiect — obiect — 
creaţie şi lume.. poetul imaginează, uneşte, alege, inventă“ (Novalis). „O carte nu este 
şi n-ar trebui să fie niciodată însă şi realitatea“ (Sainte Beuve). „Poezia, ca toate altele 
este chemată să exprime frumosul, în deosebire de ştiinţă, care se ocupă de adevăr. 
Cea dintâi şi cea mai mare diferenţă între adevăr şi frumos este că adevărul cuprinde 
numai idei, pe când frumosul cuprinde idei manifestate în materie sensibilă. Este dar 
o condiţie elementară a fiecărei lucrări- artistice de a avea un material în care sau prin 
care să-şi realizeze obiectul... Prima condiţiune dar, o condiţiune materială sau 
mecanică, pentru ca să existe o poezie în genere, fie epică, fie lirică, fie dramatică, 
este ca să deştepte prin cuvintele ei imagini sensibile în fantezia auditorului, şi tocmai 
prin aceasta poezia se. deosebeşte de proză ca un gen aparte, cu propria sa rațiune de a fi. 

Cuvântul prozaic este chemat a-mi da noţiuni, însă aceste noţiuni sunt 
abstracte, logice, dematerializate, şi pot constitui astfel un adevăr şi ọ ştiinţă, dar 
niciodată o artă şi o operă frumoasă. Frumosul nu este o idee teoretică, ci o idee 
învăluită şi încorporată în formă sensibilă, şi de aceea cuvântul poetic trebuie să-mi 
reproducă această formă (T. Maiorescu — Condiţiunea materială a poeziei). „O 
veche împărţire a tuturor obiectelor gândirii omeneşti face deosebirea între lumea 
interioară sau sufletească şi între lumea exterioară sau fizică. Însă şi această lume 
fizică există pentru noi întrucât simţim ceva cu prilejul ei. Astfel toate obiectele 
gândirii, fie externe, fie interne, se pot privi împreună şi se pot apoi deosebi dintr-un 
alt punct de vedere: în obiecte ale raţiunii reci sau logice şi în obiecte ale 
simţământului sau pasionale, deosebire întemeiată pe cunoscuta dezbinare între minte 

şi inimă. 
| Paralel cu această deosebire, constatăm pentru scopul ce ne ocupă 
următoarea propoziţie limitativă: ideea sau obiectul exprimat prin poezie este 
totdeauna un simţământ sau o pasiune şi niciodată o cugetare exclusiv intelectuală sau 
care să ţină de tărâmul ştiinţific, fie în teorie, fie în aplicarea practică. 

Prin urmare, iubirea, ura, tristeţea, bucuria, disperarea, mânia etc. sunt obiecte 
poetice: învăţătura, perceptele morale, politica etc. sunt obiecte ale ştiinţei, şi 
niciodată ale artelor; Singurul rol ce-l pot juca ele în reprezentarea frumosului este de 
a servi de prilej pentru exprimarea simțământului şi pasiunei, tema eternă a 
frumoaselor arte.“ 

. T. Maiorescu exemplifică cele de mai sus subliniind că: Goethe în Faust 
vorbeşte despre ştiinţe. Corneille în Horance despre fapte din istoria romană. Scribe 
(dacă este permis a-l numi lângă aceşti doi) în Verre d'eau despre politică engleză; 
„însă toate aceste numai pentru a arăta cu prilejul lor simţămintele şi pasiunile 
omeneşti.“ 

l Privitor la raportul dintre ficțiune şi realitate, în O.L., se vorbeşte despre: 
ficțiune verosimilă — apropiată de realitatea vieții umane, conferind realității „în 
imagini“ atributul de aparență, de adevăr, de credibil: Ultima noapte de dragoste, 
intaia noapte de război, de Camil Petrescu, Pădurea spânzuraților de Liviu Rebreanu 
etc.; ficțiune alegorică — personificarea unor concepte abstracte ca virtutea, dreptatea, 
speranța: Miorița, Istoria ieroglifică de Dimitrie Cantemir, Divina Comedie de Dante 
Alighieri, Ciuma de Camus, Metamorfozele de Kafka, fabulele, Luceafărul de 
M. Eminescu, Noapte de decembrie, de Alexandru Macedonski; ficțiune simbolică — 
imagine, semn, obiect prin care se sugerează însuşiri, idei, prin asociații (albul — 
puritatea, albastru — speranța, coloana infinită a lui Brâncuşi — elanul spre infinit), 
etc.: Gargantua şi Pantagruel de Rebelais, Povestea lui Harap Alb de I. Creangă, 
Plumb de G. Bacovia, Rugăciune de O. Goga, Poetul de G. Coşbuc, Meşterul Manole 
de Lucian Blaga; ficțiune parabolică — alegorie închisă, conținut moralizator: Cărțile 
biblice, Fabulele lui Esop, Procesul de Kafka. În accepțiunea modernă, descifrarea 
semnificaţiilor se face prin aşa zisele „chei“ de intrare în operă — cum este cazul lui Kafka. 


PARALELĂ (< fr. parallèle; cf. gr. para „alături“ şi „allelon“ „unul-altul'%). 
Specie a descrierii în care sunt puse alături două lucruri, două fiinţe, evenimente, 
scriitori, opere literare etc., subliniindu-se asemănările şi deosebirile. P. se poate 
realiza prin: a) comparaţie (pe rând, asemănările şi deosebirile); b) simultaneitate (în 
acelaşi timp); ¢) antiteză (prin contrast). În literatura universală: Vieţile paralele de 
Plutarh; Caracterele lui La Bruyăre etc. În literatura română: Decebal şi Ştefan cel 
Mare din Cântarea României de A. Russo; Târgovişte în trecut şi acum din Românii 
supt Mihai-Voievod Viteazul de N. Bălcescu etc. 

PARNASIANISM (< fr. parnassien; cf. Parnas (în mitologia greacă), munte 
în Focida, consacrat lui. Apolo şi muzelor). Curentul defineşte mişcarea literară 
apărută în Franţa, la mijlocul secolului 19 (1850—1870), ca o reacţie față de 


romantism. Numele este dat de publicaţia antologică, Parnasul contemporan (Le 


Parnasse contemporain, 3 volume, 1866—1876). ” 

Trăsături caracteristice: construcție savantă, impersonală, obiectivă, 
virtuozitatea formei, poezie picturală, rece, subiectivitatea fiind 
orectitudinea versului, sonoritățile cuvintelor, bogăția şi raritatea 
cultiva cu precădere. poezia cu formă fixă: 


imagism rafinat, 
aproape redusă; c 
rimelor. Primează perfecțiunea; se va 


sonetul, rondelul, trioletul. a l l s. 
Promotorii curentului: Th. Gautier, Lecomte de Lisle, considerat şi şetul 


şcolii parnasiene prin Poemele antice (1852), Ch. Baudelaire, Th. de Banville, 
J.M. Heredia. În literatura română: Iuliu Cezar Săvescu, ŞI. Petică, Al. Macedonski 
— cu volumele: Excelsior, Flori sacre, Poema oprire (postum). T. Vianu 
vorbeşte de o etapă parnasiană şi în poezia jui Ion ar ii EER 
PERSONAJ LITERAR (< fr. personnage, - at. persona „deschizătură în 
| ilor antici, prin care jeşeau vorbele actorilor“). Pentru P. se mai folosesc şi 
masca actorilor antici, ersonaj, erou, figură. În operele literare aparținând geniului 
ORP de; E ai ect A către autor: prin autocaracterizare, gânduri, gesturi, 
epic este caracterizat s a sau de către celelalte personaje. În operele literare 
vorbire, Ppa IE caracterizarea de către autor apare în indicațiile scenice, 
aparținând geni ? 


şi în tabela de personaje. 

După importanţă se vorbeşte despre P. principal şi P. secundar; după 
valorile etice pe care le reprezintă: pozitiv şi negativ. De asemenea, P. pot fi 
individuale sau colective. În opera literară se mai pot identifica şi P. feminine sau 
masculine. 
După trăsăturile pe care le reprezintă, în diferite perioade ale istoriei 
literaturii, ale evoluţiei pe curente s-au conturat P. clasice — caractere puternice, 
dominate de atitudini eroice, morale, creând eroi ideali (eroii din tragediile antice, din 
operele istorice: Antigona, Alexandru Lăpuşneanu, Avarul etc.), P. romantice — 
caractere excepţionale, cu trăiri complexe, acţionează în situaţii excepţionale; miticul, 
legendarul se împletesc cu realitatea (Ştefan cel Mare din Dumbrava Rosie de 
V. Alecsandri, din Fraţii Jderi de M. Sadoveanu, din Muma lui Ştefan cel Mare de 
D. Bolintineanu, Despot-Vodă din drama cu acelaşi nume a lui V. Alecsandri etc.); P. 
realiste — tipice realismului, reprezentând obiectivitatea, tipicitatea (împrejurări tipice, 
personaje tipice), fiind influențate de evenimentele sociale.Este prezent aspectul critic. 
Sunt ilustrative tipurile: arivistului, parvenitului (Julien Sorel din Roşu şi Negru de 
Stendhal, Dinu Păturică din Ciocoii vechi şi noi de Nicolae Filimon, Tănase Scatiu 
din Viaţa la ţară de D. Zamfirescu); apar la scriitori cum sunt: I.L. Caragiale, 
I. Slavici, I. Creangă, L. Rebreanu, G. Călinescu, Marin Preda, Eugen Barbu, Augustin 
Buzura. 

` În raport cu realitatea, pot fi: legendare, fantastice, alegorice, istorice etc. 
Caracterizarea P. este foarte importantă. În cazul elaborării unui comentariu literar, ea 
trebuie să ţină seamă de: acţiunile în care apar personajele, portretele realizate de 
scriitor sau de către alte personaje, de limbaj, de nume (onomastică), de mediul social, 
de natură (acolo unde este cazul — în acord sau dezacord cu stările sufleteşti ale 
personajelor), de formaţia intelectuală, de rafinamentul scriitorului în investigarea şi 
relevarea particularităţilor psihologice. Atenţie-deosebită trebuie acordată personajelor 
simbolice, alegorice, miraculoase. 

POLEMICA (< fr. polemique; cf. gr. polemos „război“). Formă a dizertaţiei 
critice ce apare în publicaţii conţinând o confruntare de principii, idei, păreri între doi 
oameni de ştiinţă, literatură, politică etc. P. implică o ţinută verbală, stăpânire a 
problemei, obiectivitate, bună-credinţă — -interes pentru lămurirea unui adevăr. Sunt 
„ cunoscuţi ca polemişti: Titu Maiorescu, E. Lovinescu, N. Iorga, M. Eminescu. 

POVESTIRE (< sl. povesti „a povesti, poveste“) . Specie epică de 
dimensiuni reduse, captivantă, cu aspect liric. Cea mai veche specie literară. Poate fi 
în proză, în versuri, folclorică, cultă, satirică, filozofică. Gestica, intonaţia, mimica 
au un rol important în timpul povestirii. Povestirea în povestire, povestirea în ramă 
reprezintă o tehnică interesantă şi atractivă, reţinând atenţia cititorului. Este forma 
arhetipală a epicului. Menţionăm din literatura universală: Halima sau O mie şi una 
de nopți, Povestirile uni vânător de Turgheniev, Serile în cătunul de lângă Dikanka, 
de Gogol; Povestiri ale grotescului şi arubescului de E.A. Poe, Trei povestiri de 
Flaubert. Mari povestitori români sunt: I. Creangă, M. Sadoveanu, V. Voiculescu. 

PREFAȚA (< fr. preface; ct. lat. prefatio „preambul'). Text ce precede o operă 
literară sau ştiinţifică şi care cuprinde unele lămuriri privind opera respectivă. Textul poate 
fi elaborat de autor sau de diverși specialişti. Termenul este sinonim cu cel de predoslovie 
(mai ales la scrierile vechi): Predoslavia de la Noul Testament de la Bălgrad al Mitropolitului 
Simion Ştefan; predosloviile Letopisețelor lui Gr. Ureche, Miron Costin. 

PROZĂ (< fr. prose; lat. prosa „discurs“). Modalitate de exprimare (orală 
sau scrisă) care mijloceşte comunicarea ideilor, fără a fi supusă normelor de 
verificare. După domeniul pe care-l reprezintă, poate fi: filozofică, ştiinţifică, 
istorică, literară. l 

Termenul se mai foloseşte pentru a denumi creația unui scriitor, 

Proza literară este o categorie a creației literare care exprimă o complexitate 
de situații, de trăiri interioare ale personajelor, evocând, documentar sau simbolic, 
imagini ale lumii reale sau fantastice. A apărut mai târziu ca poezia; are ca modalități 
artistice — descrierea, narațiunea, portretul, analiza, dialogul, monologul etc. Poate 
încorpora şi unele mijloace poetice, cum ar fi: sonoritatea, ritmicitatea, metodicitatea 
frazelor. Tot mai mult se vorbeşte de proză poetică, portret liric etc. 

Aristotel atrăgea atenţia în Retorica sa asupra faptului că în fraza „aleasă“ 
(adică artistică) există o alegere şi-o aranjare specială a cuvintelor, realizându-se o 
cadență, un ritm special, o armonie deosebită. Cicero dezvoltă în Antichitate (punând 
bazele) proza elocinţei în De oratore (Despre orator) şi pe care timpul o va consacra 
sub genericul proză oratorică. 

Unele domenii ale prozei se află la graniţa p.l: proza aforistică, 
memorialistică, istorică, biografică, autobiografică, critica literată, publicistica, 
însemnările de călătorie, jurnalul, eseul. | 

PSALTIRE (< sl.). Carte din Vechiul Testament care cuprinde 151 de psalmi, 
atribuiţi regelui David, şi care a servit în Țările Române drept manual şcolar în 
învăţământul elementar sau în şcolile teologice. Este cunoscută la noi Psaltirea pre 
versuri tocmită a lui Dosoftei, transpunere în română, sub formă versificată, a 
Psaltirii slavone, remarcabilă prin inventivitatea limbii. 


REALISM (< fr. réalisme „real“). Concepția artistică, literară care are ca 
preocupare reprezentarea obiectivă, veridică a realității. A apărut în Franța, la 
mijlocul secolului 19, ca o reacție antiromantică. A fost folosită pentru prima dată în 
1850 — aplicat cu înțeles modern la pictura lui Gustave Courbet, iar în 1857 la 
romancierul Jules Hussan (Champfleury), considerat şi teoreticianul R. 

Trăsături, caracteristici: obiectivitatea, tipicul (împrejurări tipice, personaje 
tipice), tendință critică, personaje realiste, complexe — arivistul, sceleratul, inocentul; 
lipsa idealizării, stil sobru, impersonal. 

Reprezentanţii în literatura universală: Balzac, Merimée, Stendhal, 
Thackeray, Ch. Dickens, Tolstoi, Dostoievski, Ibsen, Gogol. În literatura română: 
Nicolae Filimon, I. Creangă, I.L. Caragiale, Liviu Rebreanu, G. Călinescu, Marin 
Preda etc. 

RECENZIE (< germ. recension; it. recensione; lat. recensio „numărare“). 
Scriere care aparține genului publicistic şi care constă într-o succintă analiză asupra 
unei lucrări literare sau ştiinţifice, în scopul informării cititorilor asupra lucrării 
respective — subliniindu-se calităţile şi scăderile. Se caracterizează prin concizie. 

REPORTAJ (<fr. reportage). Specie a jurnalisticii, în care se relatează fapte 
de călătorie, impresii, informaţii. Se află la graniţa dintre literatură şi document (Ţara 
de piatră, Cartea Oltului de Geo Bogza). Dl i 

ROMAN (< fr. roman). Specie a genului epic, în proză (termenul a apărut 
[ se pare] în sec. 12 în limba populară din sudul Franţei) care cuprinde o acţiune 

relativ complexă de mare adâncime psihologică, cu un număr mai mare de personaje. 
Greu de definit, geneza R. se leagă de literatura-antică greacă sau latină, Satyricon 
de Petronius, Măgarul. de aur de Apuleius, la romani. În evul mediu se cunosc R. 
cavalereşti, cele pastorale, satirice, picareşti (mai ales în Spania). În literatura modernă, 
Balzac este considerat creatorul R. modern (Comedia umană), aducând o nouă viziune. 
Apare R. de formaţie Bildungsroman. Secolul 20 impune R. o mare diversitate, prin 
fundamentarea în filozofia lui Bergson, psihanaliza lui Freud şi relativismul lui Einstein. 
Se renunţă la timpul cronologic, în favoarea timpului subiectiv. Planurile trecut-prezent 
se amestecă (Ulysse de J. Joyce). Datorită interferenţelor elementelor de structură şi 
de conţinut, astăzi se acceptă cu greu clasificări ale R. în istoric, pastoral, didactic, 
umoristic, epistolar, intim, de moravuri, de aventuri, poliţist, fantastic-dramă, 
experimental, noul roman (cultivat de romancierii francezi). 

R. tradiţional (Balzac, Tolstoi) este o construcţie masivă, arhitectonica lui 
fiind susţinută de eroi, personaje; are un caracter linear, închis, cu un final bine definit 
(Roşu şi negru de Stendhal, eroul Julien Sorel). R. modern cultivă libertatea de 
imaginaţie şi de construcţie, simulând similitudini cu viaţa. (În căutarea timpului 
pierdut de M. Proust, Valurile de Virginia Woolf, Ullysse de James Joyce). 

Elementele care se rețin în comentariul asupra R., fără a încorseta însă, pot 
fi cele referitoare la: spaţiul geografic, cadrul social, amploarea acţiunii (o generaţie, 
fluviu), procedeul folosit (observaţia, psihologicul), veridicitatea episoadelor (de 
anticipație, fantastic), perspectiva unică (dosare âle existenţei — Camil Petrescu). Din 
punct de vedere a structurii compoziționale se rețin: ritmul acţiunii (accelerat sau lent), 
succesiunea episoadelor (respectarea sau nerespectarea cronologiei evenimentelor), 
apropierea sau depărtarea de viaţă (valoarea de document al unei epoci, spaţiu 
geografic, categorii sociale, personalităţi, curent literar). Principalele modalităţi de 
expunere: naraţiunea, descrierea, dialogul, monologul interior. Monologul interior este 
considerat o modalitate specifică pentru proza psihologică — personajul introspectând 
propriile sale stări sufleteşti. Tehnica se extinde la J.Joyce, Marcel Proust, iar în 
literatura română de Camil Petrescu, H. Papadat-Bengescu. 

= R. românesc, prin D. Bolintineanu, şi, mai târziu, prin Nicolae Filimon 
(Manoil şi Elena şi, respectic, Ciocoii vechi şi noi) îşi leagă începuturile sale de 
romantism şi realism. 

. Reprezentanţi de seamă în literatura universală: Cervantes, Dickens, 
Thackeray, Goethe, Manzoni, Stendhal, Balzac, Zola, Dostoevski, Flaubert, Tolstoi, 
M. Proust, Th. Mann, F. Kafka, J. Joyce, A. Camus, G. Garcia Marquez etc. În 
literatura română: D. Bolintineanu, N. Filimon, D. Zamfirescu, I. Slavici, L. Rebreanu, 
Cezar Petrescu, H. Papadat-Bengescu, Camil Petrescu, M. Sadoveanu, Marin Preda, Mircea 
Eliade, Panait Istrati, Mateiu Caragiale, Anton Holban, Petru Dumitriu, Horia Vintilă, 
Augustin Buzura, P. Sălcudeanu, D.R. Popescu, F. Neagu, T. Popovici, E. Barbu, 
G. Bălăiță etc. 

ROMANTISM (< fr. romantisme).Atitudine estetică caracterizată prin 
relevarea aspectelor concrete, istorice — opuse tipurilor eterne şi abstracte ale 
clasicismului. Se afirmă factorul emoțional, al imaginaţiei, al sensibilităţii, al 
subiectivității, al spontaneității, cu tendința de evaziune în vis, în trecut, în exotism. 

R. se constituie ca mişcare artistică la sfârşitul secolului 18 în Anglia şi 
Germania, iar în secolul 19 în Franța. S-a extins în toată Europa şi aproape în toate 


| 
| 
| 
| 

ţările lumii. Curentul a fost anticipat de preromantism. A afirmat specificul naţional, 
mai ales în Anglia, Germania, Italia. 

Caracteristici: introduce noi categorii estetice — urâtul, grotescul, macabrul, 
fantasticul, aspiraţia spre originalitate, libertatea formelor — şi noi specii: drama 
romantică, meditaţia, poemul filozofic, nuvela istorică, se fac inovaţii prozaice; 
primatul subiectivismului, al pasiunii, al fanteziei în genul liric; cultivarea specificului 


naţional, prin istorie, folclor, natură 'etc.; folosirea antitezei în structura poeziei şi . 


conceperea personajelor, îmbogătirea limbii literare, prin includerea limbii populare, 
„a arhaismelor, a regionalismelor, a argoului etc.; împrejurări excepţionale, personaje 
excepţionale. | 
Reprezentanţi în literatura universală: V. Hugo — care publică Prefaţa la 
drama Cromwell (1827) — considerată ca un manifest al R. european; Lamartine, 


Vigny, Musset, G. de Nerval (Franța); Schiller, Heine, Grimm (Germania); Byron, 


Schelley, Scott (Anglia); Manzoni, Leopardi (Italia); Puşchin, Lermontov (Rusia). în 
literatura română cunoaşte trei etape: 1) preromantismul (1825-1840); 2) romantism 
vizionar, patriotic, (I. H. Rădulescu, V. Cârlova, N. Bălcescu, C. Negruzzi, 
M. Kogălniceanu, D. Bolintineanu, V. Alecsandri, Al. Russo, Andrei Mureşanu; 
3) romantismul postpaşoptist: Al. Odobescu, B.P. Haşdeu; 4) romantismul eminescian, 
considerat şi ca ultima etapă a romantismului universal; 5) romantismul 
posteminescian, identificabil în curentele: simbolism (Al. Macedonski), sămănătorism 
(O. Goga, Şt. O. Iosif, B. Şt. Delavrancea). E 

Ecouri ale R. se regăsesc şi în etapele literaturii de până astăzi. 

In artele plastice: universale — Delacroix, Gros, Devéria, Rude, Turner etc.; 
la noi — C.D. Rosenthal, Th. Aman, N. Grigorescu (creaţia de tinereţe). 

În muzică: Schubert, Schumann, Brahms, Chopin, Ceaikovski, Verdi, Wagner, 
Berlioz, Paganini, Liszt, Weber, Bruckner, G. Mahler, S. Strauss — au reprezentat şi 
postromantismul: Apare liedul, drama muzicală wagneriană. 

R. poate fi considerat unul din curentele larg reprezentate în cultura universală. 


SCHIȚĂ (< it. schizza „a schița“). Specie a genului epic în proză. A apărut 
în secolul 19. Se caracterizează printr-un număr redus de personaje, acțiune simplă, 
concisă. Cuprinde situații caracteristice, gesturi, fapte, stări sufletești, scene din viața 
cotidiană. Prezintă evenimente veridice, personaje tipice; accent pe deznodământ. 
Menționăm, din literatura universală pe: M. Twain, Cehov ( Cameleonul), Hemingway 
(Câștigătorul nu ia nimic);din literatura română: L.L. Caragiale, G. Gârleanu, 
Al. Brătescu-Voineşti, M. Sadoveanu. l Ea 

SIMBOLISM (< fr. symbolisme). Curent literar artistic constituit în Franța 
la sfârşitul secolului 19, ca o reacție față de parnasianism (v.). Poetul francez Jean Moréas, 
prin articolul manifest, Le Symbolisme, statuează numele curentului, înlocuind denumirea de 
decadentism. Ch. Baudelaire este considerat precursorul S. francez, prin cr 
Corespondenţe (Les Corespondences). Versurile din Florile râului (Les fleurs du may opip 
drama omului modem apăsat de „spleen“, obsedat de ideea morții. Cultivă byi i ac ri 
armonia, sinestezia: „Parfum, culoare, se-ngână şi-şi seria peleaz 
corespondenţele între eul poetului (universul mic) şi lume (universul er L E matca 

| Trăsături caracteristice: recurge la Mc ab pe cov ilf 
cadență, ritm lăuntric, repetiţii, refrene, armonii (P. Verlaine în Arta poetică spune: 

„Muzică înainte de toate“); foloseşte simboluri noi, inventate de fantezia poetică: 
preferă imagini vagi, fără contur; cultivă versul liber, investighează zone tematice 
noi, specifice oraşului tentacular — tavernă, spleenul, nevrozele, nostalgia plecărilor, 
melancoliile autumnale, obsesia culorilor (alb, violet), a unor instrumente (ale căror 
sunete exprimă stări sufleteşti — clavirul, vioara, fluierul, armonia, pianul, harfa etc.); 
motivul singurătăţii, el evadării, al ploii. Respinge retorismul romantic şi naturalismul. 
Reprezentanţi în literatura universală: Stephan Mallarmé, Arthur Rimbaud, 
Tristan Corbière, Paul Verlaine, René Ghil, Jules Laforgue (Franţa), E. Verhaeren, 
St. George, Rilke, G. Traki — scriitori de limbă germană (Germania şi Austria); 
Yeats, Thomson, Hopkins, F. M. Ford, T. S. Elliot, E. Pound (de limbă engleză); 


Block, Bielâi, Esenin, B. Pasternak, Ana Ahmatova (Rusia); Pascali, Ungaretti, Montale 


(talia); Ady Endre (Ungaria), R. Rario, Lorca — parţial — (Spania). În literatura 
română — precursor poate fi considerat M. Eminescu. Etape: 1) teoretică-estetică 
1860 — Al. Macedonski, Poezia viitorului (1892), Despre logica poeziei (1880), Arta 
versurilor (1881), 2) experienţe şi căutări, 3) plenitudine (G. Bacovia); 4) declinul 
(1914—1920). Scriitori: D. Anghel, Şt. Petică, M. Cruceanu, Traian Demetrescu, 
I. Minulescu, D. Iacobescu, G. Bacovia etc.; Arghezi, Pillat, A. Maniu, I. Vinea — 
poezie cu elemente simboliste. 

Termenul se foloseşte şi în sintagma simbolism fonetic — structura fonetică 
a unor cuvinte prin care se sugerează noţiunea-cheie, o anumită atitudine — 
semnificaţie — valoare — onomatopeică, eufonică. 


SPECIE LITERARĂ (< lat. species „specie“, şi litterarius, derivat din 


ee 


littera, „literă'). Subdiviziune a unui gen literar. Nevoia de a ţine seama de regulile 
proprii S.I. are în vedere pe de o parte necesitatea înţelegerii istoriei literare care într-un 
anumit sens este şi o istorie a evoluţiei S.I., cât şi pe cea legată de stabilirea 
contribuţiei scriitorilor la apariţia şi dezvoltarea unor anumite S.I. Clasificarea operelor 
are şi avantajul de a putea determina unele particularităţi tematice sau formale proprii, 
ca şi în cazul genurilor, şi S.I. se întrepătrund şi se suprapun adesea. Uneori, S.I. poate 
înregistra, la rândul ei, diferite subdiviziuni. 

SUBIECT (< lat. subjectus „ceea ce este de spus“, „subordonat“). Fapte şi 
întâmplări. dintr-o operă epică sau dramatică cu ajutorul cărora sunt caracterizate 
personajele, se explică raporturile dintre ele. S. cuprinde în structura sa: expoziţiunea, 
intriga, conflictul, desfăşurarea acţiunii, punctul culminant şi deznodământ. 

"Existenţa intrigii este obligatorie, prin ea se declanşează conflictul. Nu există 
o. ordine obligatorie a momentelor S. după cum nu este obligatorie nici existenţa 
tuturor momentelor. Pentru S. se mai foloseşte şi denumirea de fabulaţie. 

S. presupune deci existenţa unei acţiuni (sau mai multe paralele), care trezeşte 
interesul cititorilor, 

Operele literare aparținătoare genului liric nu au acţiune — deci nici S. Chiar 
şi în cazul unor opere epice în versuri nu se vorbeşte de acţiune ci de tablouri, 
simboluri (în loc de personaje) — Miorița, Mănăstirea Argeşului, Luceafărul de 
M. Eminescu, Noapte de decemvrie de Al. Macedonski. 

Unele opere epice sau dramatice au acţiuni paralele, ceea ce face să se 
discute de planuri paralele — Balzac, în literatura universală; în literatura română, 
creaţiile lui Liviu Rebreanu (Jon, Räscomal, M. Sadoveanu (Frații Jderi), 
G. Călinescu (Enigma Otiliei) etc. 

SUBLIM (< fr. sublime; lat. sublimus „ridicat“). Categorie estetică ce 
sugerează sentimente de admiraţie şi venerație în fața măreției naturii sau față de 
faptele excepționale ale unor oameni. S. implică pateticul, grandiosul, eroicul, 
solemnul; creează tensiuni sufleteşti. Reprezintă „gradul superlativ al frumosului.“ 
După Kant, „Sublimul ni se impune şi ne tulbură, ne tulbură şi ne înalță pentru că 
ridică în noi ideea unei forţe superioare nouă şi ne trezeşte în noi nobila ambiţie de 
a ne măsura cu forţele naturii.“ El a stabilit în Analitica sublimului două tipuri de 
sublim: matematic — ceva mare, în afara oricărei comparații şi dinamic — „natura 
drept forţă“. T. Vianu notează: „Caracterele sublimului au fost stabilite mai cu seamă 
în legătură cu aspectele infinite sau dezlănţuite ale firii“ (Estetica). 

Exemple: poemele lui Homer — Iliada şi Odiseea; tragediile lui Sofocle — 
Antigona, Oedip rege, Electra, Oedip la Colonos, Ajax; trageriile lui Euripide — 
Hecuba, Medeea, Hippolit, Andromaca, Troienele etc.; Vergilius — Eneida; Dante — 
Divina comedie; W. Shakespeare — Regele Lear; M. Eminescu — Luceafărul. 

SUPRAREALISM (< fr. surréalisme). Curent literar şi artistic, (termenul a 
fost utilizat pentru prima dată în accepţia legată de creaţia artistică de G. Apollinaire) 
apărut în Franţa, la începutul secolului 20, răspândit aproape în toate ţările lumii. 
Întemeiat de André Brâton, se opune spiritului din Rimbaud, Mallarmé. În Manifestul 
suprarealismului (1924), A Breton defineşte astfel specificul creaţiei: „Automatism 
psihic prin care îşi propune să exprime, fie verbal, fie în scris, fie în orice alt chip, 
funcţionarea reală a gândirii, în absenţa oricărui control exercitat de rațiune, în afara 
oricărei preocupări estetice sau morale“. S. a avut ca adepţi în arta europeană nume 
cum sunt: Louis Aragon, Paul Eluard, Jaques Prévert; pictori ca Max Ernest, Salvador 
Dali, Giorgio de Chirico, Paul Klee, Pablo Picasso etc. 

Preluând experienţa curentelor care l-au precedat (cubism, futurism, dadaism), 
exaltă psihanaliza, cultivarea lumii tulburi a complexelor, a proiecţiilor onirice, a 
halucinaţiilor. Un rol deosebit l-au avut tezele filozofului francez Henri Boyson ŞI, 


îndeosebi, cele ale medicului vienez Sigmund Freud. Tehnica artistică cultivată era - 


dicteul automat — transcriere rapidă a cuvintelor, a imaginilor, ca un rezultat al 
subconştientului. 


TEMĂ (< gr. thema, lat. thema „subiect“). Aspect fundamental de viaţă pe 
baza căruia scriitorul îşi construieşte subiectul prin transpunere artistică. În literatura 
universală şi în literatura română se pot identifica T. fundamentale, cum sunt: viaţa, 
moartea, dragostea, ura, parvenismul, copilăria, natura, războiul, meditaţie asupra 
timpului etc. Unele T. se regăsesc în majoritatea literaturilor, altele se conturează după 
tipul eroilor, cum ar fi: Prometeu, avarul, geniul nefericit etc. T. diferă în funcţie de 
capacitatea de creaţie a scriitorului, de genuri şi specii literare, de curentele literare etc. 

TEORIA LITERATURII. Ramură a ştiinţei literaturii care studiază 
trăsăturile generale ale creaţiei literare, defineşte genurile şi speciile literare, curentele 
şi metodele artistice, elementele şi particularităţile de stil şi de limbă, noţiuni de 
versificaţie etc. T.L. implică atât actul critic, Cât şi pe cel de istorie literară. Se află, 
de asemenea în strânsă legătură cu lingvistica, istoria artei şi culturii, limba, T.L. are 
în vedere studiul operei literare (scrisori, articole, variante ale operei literare, alte 
documente) care ar putea contribui la definirea personalităţii artistice a unui scriitor, 


a stilului unui scriitor, a unui curent literar. 

TIP (< lat. ispus „caracter“; gr. typos „urmă“). Reprezintă (convenţional, 
schematic) o categorie umană, socială, caracterizată printr-un personaj literar (ţăran, 
învăţător, curtezan, curtezană, soldat etc.). 

TIPIC (< fr. trypique; cf. lat. typicus). Specificul, caracteristicul unei situaţii, 
unor personaje. 

TIPOLOGIE (< fr. typologie; gr. typos „tip“ + logos „vorbire“, „studiu“). 
Studiul unui ansamblu de caractere care definesc un tip literar (după zone geografice, 
temperamente, interese etc.). 

TRAGICUL (< fr. tragique; lat., gr. tragicus) Categorie estetică ce se referă 
la sacrificiul unor eroi excepţionali sau dispariţia unor valori umane, în confruntări cu 
forţe potrivnice — producând sentimente puternice de groază sau de ură. După 
T. Vianu, „Tragică este orice viziune a lumii care presupune o astfel de rânduială a 
lucrurilor, încât purtătorii valorilor pe care le socotim mai preţioase sunt sortiţi 
suferinţei şi nimicirii.“ După Aristotel (Poetica), emoția tragică constă în sentimente 
de milă şi frică. „Mila este o suferinţă provocată de vederea unui rău distrugător sau 
dureros, întâmplat cuiva care nu-l merită şi putând să ne lovească şi pe noi sau pe 
cineva de-ai noştri, iar frica o tulburare provocată de gândul unui rău iminent, 
distrugător sau dureros.“ | 

T. implică: conflicte puternice, înfrângere sau moarte, admiraţie, compasiune, 
groază. * 

Exemple: Sofocle (tragedii — Antigona, Oedip rege); Euripide (Medeea); 
W. Shakespeare (Hamlet; Romeo şi Julieta, Regele Lear); P. Corneille (Cidul); 
S. O'Neill (Din jale se întrupează Electra); Al. Philippide (Izgonirea lui Prometeu) 


UMANISMUL (< fr. umanisme). Mişcarea culturală, cunoscută sub numele 
de R-aaştere sau Umanism, care s-a manifestat în secolele 14-15 şi 16 mai întâi în 
Italia şi apoi în întreaga Europă. Manifestă interes pentru ştiinţă, artă, pentru 
dezvoltarea armonioasă a spiritului uman, pentru eliberarea fiinţei de orice constrângeri 
şi pentru realizarea multilaterală. 

Trăsături caracteristice — redescoperă filozofia antică greacă şi latină, 
precum şi limbile respective. Se dezvoltă filozofia, filologia, literatura, pictura, 
sculptura, arhitectura, astronomia. Impune încrederea în rațiune, în valorile modelatoare 
ale culturii; armonie între om şi natură. In lupta împotriva dogmatismului, Giordano 
Bruno a fost ars pe rug ca eretic. 

Reprezentanţi — în cultura universală: F. Petrarca. G. Boccaccio, Pico della 
Mirandola, Leonardo da Vinci, Michelangelo Buonarroti (Italia); F. Rabelais, 
P. Ronsard — Franţa; Martin Luther — Germania; Thomas Morus, W. Shakespeare 
(Anglia); Erasmus din Rotterdam, supranumit „prinţul umanismului“ (Țările de Jos). 
În cultura română: Nicolaus Olahus — Transilvania, voievozii — Ştefan cel Mare, 
Neagoe Basarab şi Constantin Brâncoveanu, Udrişte Năsturel, Nicolae Milescu, Simion 
Ştefan, Dosoftei, Antim Ivireanul, Grigore Ureche, Miron Costin, Constantin 
Cantacuzino, Ion Neculce, Dimitrie Cantemir care au susţinut: etnogeneza românească 
(originea română, unitatea şi continuitatea poporului nostru); lupta pentru independenţă 
naţională; reflecţia filozofică asupra condiţiei omului (M. Costin, Viața lumii — tema 
fortuna labilis — fragilitatea fiinţei umane). Permanenţe ale umanismului în cultura 
română, după secolul 18: I. H. Rădulescu, M. Kogălniceanu, N. Bălcescu, Bogdan 
Petriceicu Hasdeu, Titu Maiorescu, Nicolae Iorga, Vasile Pârvan, G. Călinescu. 

URÂTUL (< ur). Categorie estetică ce reflectă aspecte ale realităţii lipsite 
de armonie, respingătoare şi care determină un sentiment de neplăcere, de apăsare. 
Se află în opoziţie cu frumosul (v.) şi în operele de artă comportă valenţe estetice. 
V. Hugo: „Ce urât este urâtul când are pretenţia de a fi frumos.“ 
Exemple: Ch. Baudelaire, Florile râului; V. Hugo, Notre Dame de Paris; 
W. Shakespeare, Richard al III-lea; T. Arghezi, Flori de mucegai; Testament; 
B.Şt. Delavrancea, Zobie. 
(C.B.) 


VERIFICAŢI-VĂ CUNOŞTINŢELE 


1. Relevaţi caracteristici ale lucrării Istoria literaturii române de la origini 
şi până în prezent de G. Călinescu (capodoperă de creaţie artistică, creaţie 
portretistică, artă narativă şi deschideri ale articolelor, paradoxul conexiunilor cu 
literatura universală, îndeosebi cu literaturile romanice, limbajul elevat, stilul colocvial, 
uneori afectiv etc.). Aveţi în vedere şi alte asemenea lucrări din literatura română — 
de la Vasile Gr. Pop la Nicolae Iorga, Ov. Densusianu, Nicolae Cartojan, E. Lovinescu 
(vezi şi Dicţionarul de față). 

Reţineţi ca trăsături ale creaţiei călinesciene: gustul pentru monumental, 
grandios, circulația mijloacelor artistice (arta naraţiunii, a portretului, umorul, ironia 
etc.); imaginea rabelaisiană (până la grotesc), procedee moderne — ambiguitate, 
psihologicul, eseismul etc. | l 

2. Remarcaţi originalitatea eseisticii româneşti şi cu referire la: Lucian Blaga, 
C. Noica, Mircea Vulcănescu, Nae Ionescu, Nichita Stănescu etc. 


3. Elaboraţi medalioane ale personalităţilor culturale, ştiinţifice care vă rețin 


atenţia. Strângeţi într-un portofoliu medalioanele realizate, precum şi alte date care le 
găsiți în presă sau cărţi şi care vă interesează. 
4. Realizaţi sinteze privind evoluţia istoriei, criticii literare, memorialisticii, 


a presei literare. E | 
5. Imaginaţi-vă personalităţi ale secolului al XXI-lea. Faceţi portretul 


spiritual al acestora. l f l 
6. Gândiţi şi asupra portretului vostru spiritual şi comentaţi-l. 
7. Folosiţi în lecturile, aprecierile şi comentariile voastre Glosarul de termeni 
de teorie literară. Vă ajută să realizaţi o comunicare competentă şi rafinată - orală 


sau scrisă. ERP t ys i di 
g. Citiţi de mai multe ori Dicţionarul de faţă pentru a vă putea lărgi şi fixa 
iunea voastră despre cultura, literatura, ştiinţa românească, prin 


oştințele şi viz Pap ' i , 
sud ul fai. lităţi remarcabile în plan naţional şi internaţional. 


efortul unor persona 


Succes! 

DICŢIONARUL ESTE UTIL PENTRU: 
— STUDIU LA CLASĂ ÎN GIMNAZIU ŞI LICEU 

— EXAMENUL DE CAPACITATE 

— EXAMENUL DE BACALAUREAT i 

— EXAMENUL DE ADMITERE ÎN ÎNVĂŢĂMÂNTUL SUPERIOR 

— CONCURSURI ŞCOLARE 
— ACTIVITATEA DE PERFECȚIONARE A CADRELOR DIDACTICE 
— EXAMENE PENTRU GRADE DIDACTICE  . 

— PUBLICUL LARG, INTERESAT DE LITERATURA ROMÂNĂ 

programele şi 


manualele de limba şi literatura română 


pentru învăţământul gimnazial şi liceal, 
dicţionarul antologic prezintă 120 de 


personalităţilor, opera, aprecieri critice, 
roiul fundamental al unor publicaţii în 


literatura şi cultura română. 
Informaţia este structurată în scopul 


motivării interesului elevilor atât în ceea 
ce priveşte studiul la clasă, pregătirea 
pentru examene şi concursuri, cât şi 


pentru cultura lor generală. 
Pentru cadrele didactice, dicţionarul este 


util pentru activitatea de la catedră, pentru 
perfecţionare, examene şi concursuri, 
cuprinzând un sinoptic privind momentele 
evoluţiei criticii şi istoriei literare 
româneşti, precum şi o utilă bibliografie. 

